
PREFAŢĂ 
LA EDIȚIA 
ÎNTII 


Morfologia plantelor este o disciplină fundamentală 
din grupa științelor de biologie vegetală, în care se 
studiază celula vegetală, țesuturile plantelor, morfolo- 
gia și structura organelor lor vegetative, precum şi 
organele şi modalitățile de reproducere ale acestora. 

Lucrarea se adresează în primul rînd studenților 
din anul întîi de la Facultățile de biologie şi științe na- 
turale ale Universităților şi Institutelor pedagogice de 3 
ani, dar ea poate fi utilă și studenților Institutelor a- 
gronomice și silvice, profesorilor din învățământul de 
cultură generală, tinerilor cercetători, precum şi. tuturor 
acelora care se interesează de studiile de biologie vegeta- 
lă, fără notiunile de morfologie neputîndu-se înfe- 
lege și asimila cunoștințele de botanică sistematică, 
fiziologie vegetală, genetică etc. 

De la bun început ne-am dat seama că sarcina pe 
care ne-o asumăm mu este de loc ușoară. Progresul 
tehnic extrem de rapid, perfectionarea continuă a 
instrumentelor de cercetare: și mai ales aplicarea 
intensivă a microscopiei electronice la teste vegetale 
în ultimul deceniu, aduc zi de zi moi date, mai ales 
privitoare la infrastructurile componenților celulei 
vegetale. Ca urmare, am căutat să inserăm în manual 
aceste date noi, fără să pierdem din vedere că 
el se adresează în primul rînd unor tineri abia 
teşiți din liceu, fapt care ne-a determinat să ținem 
seama de accesibilitatea acestor date, de stilul și carac- 
terul didactic şi instructiv al manualului. Spre a uşura 

înțelegerea fenomenelor și faptelor înfățișate în ma- 
nual, ne-am străduit să-l ilustrăm cu figuri cît mai 
numeroase și mai clare. Aceleaşi motive ne-au determi- 
nat să nu inserăm la bibliografia de la sfârșitul volumu- 
lui decît lucrările de bază (tratate, manuale, monografii) 
pe care le-am utilizat, nu şi unele articole, contribuţii 
și note referitoare la chestiuni mai de amănunt. 

La definitivarea textului lucrării ne-au fost de un 
real folos observaţiile vecenzenților oficiali, cărora le 
-aducem și pe această cale mulțumirile noastre. Vom 
fi recunoscători tuturor cititorilor acestui manual şi 
îndeosebi colegilor de specialitate, care vor binevoi 
să ne comunice sugestiile şi observațiile lor menite 
să-i aducă îmbunătățiri în eventualele ediții viitoare. 


AUTORUL, 


PREFAŢĂ 
LA EDIŢIA 
A II-a 


Epuizarea, în mai puțin de un an și jumătate, a 
Primei ediții a manualului nostru, precum şi nume- 
voasele cereri care ne-au fost adresate de studenți şi 
diferite institute de învățământ superior, ne-au deter- 
minat să procedăm la o reeditare a acestuia. 

În intervalul de cinci ani care s-a scurs de la tipări- 
vea manualului, microscopia electronică aplicată în 
studiul celulei vegetale a furnizat noi şi noi dale referi- 
toare la aceasta, confirmân.! unele ipoieze anterioare 
și înfirmând altele. 

Apariția, între timp, a unor noi și excelente mono- 
grafii privitoare la celula vegetală (A. Nougartde, 
1969, R. Buvat, 1969) sau reeditarea altora (P. E. 
Pilet, ed. III, 7968), precum și reeditarea unor ma- 
nuale clasice de morfologie (K. E s a u, Plant Anatomy, 
ed. II, 1965, Lehrbuch der Botanik für Hochschu- 
len inițiat de Strasbuger, ed 29, 1967, Allge- 
meine Botanik de W. Nultsch, 7969, etc.) ne-a 
obligat la o refacere totală a capitolului de citologie 
și la îmbunătățirea altor capitole ale manualului. 
Ne-am străduit, de asemenea, să îmbogățim ilustrarea 
textului şi să îmbunătăţim calitatea unor figuri. De 
un real folos ne-au fost şi observaţiile făcute cu diferite 
prilejuri de o seamă de colegi, cărora le mulțumim 
şi cu acest prilej pentru prețioasele lor sugestii. 

Sperăm că noua ediție a manualului nostru se va 
bucura de aceeași prejuire din partea studenților şi 
colegilor ca şi ediția anterioară. 

AUTORUI, 


INTRODUCERE 


Botanica este știința care se ocupă cu studiul plantelor, avînd drept 
scop cunoașterea tuturor însușirilor de viață ale acestora. 

Numele de botanică derivă de la cuvîntul grecesc botane, care înseamnă 
plantă, iarbă. 

Botanica este o ramură a biologiei, ştiinţă mult mai cuprinzătoare, care 
se ocupă cu studiul materiei vii, al manifestărilor ei generale, al legilor gene- 
rale ale apariţiei, dezvoltării și diferențierii materiei vii. Întrucît formele 
pe care le îmbracă astăzi materia vie sînt acelea de plante și animale, pe 
lîngă botanică şi alte discipline botanice, biologia cuprinde zoologia 2, şti- 
ința care se ocupă cu studiul animalelor. 

Înainte de a prezenta problemele speciale ale ştiinţei botanice, credem 
necesar şi util să precizăm asemănările și deosebirile dintre plante şi animale 
şi rolul plantelor în natură. 


1. ASEMĂNĂRILE ŞI DEOSEBIRILE 
DINTRE PLANTE ȘI ANIMALE 


Deşi foarte diferite ca înfăţişare, plantele și animalele posedă o serie 
de însușiri comune, însuşiri care decurg din calitatea lor de viețuitoare. 
Dintre aceste însuşiri amintim următoarele : 

a) organizația celulară a corpului lor. Toate vieţuitoarele au corpul alcă- 
tuit din celule, unități morfofiziologice, microscopice complexe, în care se 
petrec toate manifestările caracteristice vieții ; 

b) constituția chimică determinată. În alcătuirea corpului tuturor viețui- 
toarelor intră un mare număr de elemente chimice, care se pot evidenția 
prin analize, elementele se unesc formînd un număr relativ mic de combi- 
naţii chimice, mai ales organice, combinaţii care constituie substratul 
material, fondul, în care se desfășoară fenomenele vitale ; 

c) structura internă. Structura internă este foarte bine adaptată atît la 
realizarea fenomenelor vitale cît și la schimbările permanente şi variate 
ale mediului în care vieţuitorul trăiește, cu care întreține legături perma- 
nente și în afara căruia nici nu poate trăi, ființa şi mediul constituind un 
singur tot, o singură unitate; 


1 De la grec. bios = viaţă și logos = ştiinţă, teorie, vorbire. 
2 De la grec. zoon = animal şi logos = ştiinţă, teorie, vorbire. 

d) principala caracteristică a vieţuitoarelor însă o formează metabolismul! 
lor adică miile de reacții chimice, atît de sinteză cît şi de descompunere, 
care se petrec în fiecare moment, în orice celulă vie. Aceste reacții chimice 
extrem de variate şi de numeroase care au loc în celule nu se desfăşoară 
anarhic, dezordonat ; ele se succed într-o ordine strict determinată şi foarte 
fin coordonată, în așa fel încît rezultatul lor este „autoreînnoirea și auto- 
conservarea întregului sistem viu în ansamblu” (Oparin). În același 
timp, succesiunea reacțiilor chimice este coordonată riguros și cu condițiile 
mediului în care trăieşte viețuitorul. 

Procesele metabolice sînt dirijate, activate şi coordonate de către fermenţi, 
substanțe proteice prezente în număr foarte mare în oricare celulă vie. 

e) alte proprietăți comune plantelor şi animalelor, cum sînt: creșterea, 
dezvoltarea, înmulțirea etc., sînt o consecință a metabolismului și, în spe- 
cial, a laturii numită asimilaţie în virtutea căruia organismul viu poate 
încorpora din mediul exterior substanțe străine, pe care apoi le poate trans- 
forma în compuşi chimici, pînă la un anumit punct identici cu aceia din 
care este format el însuși. 

Dar pe lîngă aceste caractere generale, comune tuturor vieţuitoarelor, 
plantele prezintă şi o serie de însușiri proprii, prin care se deosebesc de animale. 

Deosebirile dintre plante şi animale însă nu sînt esenţiale, calitative, 
ci de ordin cantitativ. Aproape inexistente la grupările inferioare ca, de 
exemplu, la flagelatele unicelulare (unele considerate drept plante, altele 
animale), deosebirile se accentuează pe măsură ce analizăm reprezentanţi 
ai celor două regnuri, situaţi tot mai sus pe scara lor evolutivă, ajungînd 
să pară antitetice atunci cînd comparăm, de exemplu, un mamifer cu o 
plantă angiospermă?. Faptul că la cele două grupe de viețuitoare, plante 
şi animale, unele trăsături de organizare sau unele mecanisme funcționale, 
deşi comune ambelor grupe, au evoluat în mod deosebit, accentuîndu-se 
la un grup şi reducîndu-se pînă la a rămîne abia schițate la celălalt grup, 
se explică în primul rînd prin particularitățile de hrănire a celor două 
categorii de viețuitoare. Animalul, pentru a-și putea procura hrana, trebuie 
să se deplaseze în mediu şi s-o caute și, ca urmare, la el se accentuează 
sensibilitatea și mișcarea, se dezvoltă sistemul muscular, nervos și osos, 
pe cînd planta, consumînd gaze din aer şi apă care conține substanțe dizol- 
vate în ea, în general stă fixată, îşi mărește tot mai mult numărul de ramuri 
şi de frunze, își întinde şi ramifică mereu sistemul radicular din sol, nu are 
nevoie nici de sistem nervos, nici de mușchi și nici de aparat digestiv. 

Cu toate că sînt de ordin cantitativ, caracterele care deosebesc plantele 
de animale constituie tocmai trăsăturile lor specifice, dintre care cele mai 
importante sînt următoarele : 

a) marea putere de sinteză a plantelor. Plantele verzi sînt singurele ființe 
capabile să creeze pe o scară mare substanțe organice complexe pe seama 


1 De la grec. metabole = schimbare. 

2A. I. Oparin, Problema originii vieţii în lumina realizărilor ştiinţelor naturale moderne. 
Analele Rom. Sov. Seria Biologie, nr. 2, 1954, p. 11. 

3 De la grec. aggeion = cavitate, cameră şi latin. sperma = sămînță. 

unor materii anorganice simple: apă, CO,, substanțe minerale; frunza 
verde, cît timp soarele o luminează, este un „laborator” în care se sinte- 
tizează substanțe organice : zaharuri, amidon, grăsimi, proteine etc. 

Toate substanţele organice din natură oricît de numeroase şi de variate 
ar fi şi ori unde s-ar afla la un moment dat (în plantă, în animal sau în om) 
au trecut prin frunză și au fost elaborate de către aceasta. 

În toate celelalte organe și organisme vii, aceste substanțe organice 
doar se transformă, numai în frunză se creează din nou. 

b) capacitatea plantelor de a depune rezerve de energie în molecula substan- 
țelor organice pe care le sintetizează. Această energie luată de către plantă 
de la soare sub formă de lumină este transformată în energie chimică poten- 
ţială și pusă la dispoziția animalelor, a oamenilor şi a plantelor fără cloro- 
filă, energie fără de care viața acestora ar fi imposibilă. 

c) tot plantele sînt acelea care furnizează aerului oxigenul, gazul atît 
de necesar și fără de care respirația și deci viața ar fi imposibilă. 

Alte caractere proprii ale plantelor, ca : celule înzestrate cu o membrană 
celulozică, lipsa mișcărilor de locomoţie etc. sînt mai puțin esențiale şi 
relative, multe celule vegetale fiind fără membrană și numeroase plante 
unicelulare : alege, bacterii etc. fiind capabile de mișcări de deplasare în 
spaţiu, avînd chiar cili sau flageli adaptaţi la această funcție. 

Faptul că însușirile comune celor două grupe de vieţuitoare sînt numeroa- 
se şi de ordin calitativ, în timp ce deosebirile sînt puţine, relative şi de ordin 
cantitativ denotă că cele două regnuri, regnul vegetal și regnul animal 
au o origine comună. 

Deosebirile actuale dintre ele se explică prin separarea lor în timp și 
prin căile diferite, divergente, pe care le-au urmat plantele și animalele 
în decursul evoluţiei lor istorice multimilenare. 


2. ROLUL COSMIC AL PLANTELOR 
ȘI ÎNSEMNĂTATEA LOR IN VIAȚA OMULUI 


Cele trei însușiri caracteristice ale plantelor: capacitatea lor de sinteză, 
aceea de a înmagazina energia și capacitatea de a elibera oxigen, fac din 
ele cele mai importante ființe din cosmos din punctul de vedere al asigurării 
perpetuării vieţii. 

Prin actul asimilaţiei clorofiliene sau al fotosintezei!, plantele verzi pro- 
duc nu numai atîtea substanțe organice de cîte au ele nevoie la un moment 
dat, ci mult mai multe, substanțe pe care le depun ca rezerve în fructe, 
semințe sau alte organe, din care le preiau gata sintetizate toate celelalte 
ființe fără clorofilă : bacterii, ciuperci, plante superioare parazite, animale 
şi omul. Pe drept cuvînt se poate afirma că frunza verde hrănește întreaga 
lume vie. . 

În fiecare moleculă de substanță organică sintetizată de plantă stă înglo- 
bată, sub formă de energie chimică potențială, o cantitate de energie egală. 


1 De la grec. phos (genitiv photos) = lumină şi synthesis = compunere, combinaţie. 

cu numărul caloriilor pe care planta le-a „răpit” de la soare — sursă de 
energie extraterestră — în momentul sintezei sale, şi pe care o pune la 
dispoziția ființelor fără clorofilă. Acestea din urmă, distrugînd molecula 
organică, vor elibera energia din ea şi o vor transforma într-o serie de alte 
forme caracteristice de energie: nervoasă, motrice, de creştere etc. 


Ca şi legendarul Prometeu despre care se spune că a furat de la zei focul și l-a dat oame- 
nilor, plantele captează energie de la un izvor situat în afara Pămîntului și o pun la dispo- 
ziţia ființelor de pe Pămint. 

Cărbunii, petrolul și gazele naturale, de care se leagă atit de strîns istoria civilizației umane, 
reprezintă rezerve de energie naturală, pe care le-au depozitat în corpul lor fie plantele care 
au trăit cu milioane de ani înaintea apariției omului pe pămint, fie animalele, care le-au putut 
înmagazina tot prin intermediul plantelor. 


Oxigenul, care a făcut respirabil aerul pentru cele dintii fiinţe vii, şi 
fără de care nu pot trăi nici astăzi marea majoritate a vieţuitoarelor, este 
dat acestora tot de către plante, care-l pun mereu în libertate în decursul 
aceluiași act al fotosintezei. 

Un alt rol cosmic important al plantelor este acela că prin intermediul 
lor se efectuează un circuit neîncetat al substanțelor în natură. 

După cum au dovedit-o analizele chimice, în corpul plantelor se găsesc 
peste 60 din cele 103 elemente cunoscute de chimie, proporții mai mari 
prezentînd carbonul, oxigenul și hidrogenul, alături de care sînt nelipsite 
azotul, fosforul, sulful, potasiul, magneziul etc. 

Pentru plante, sursa de aprovizionare cu aceste substanțe o constituie 
solul și aerul. Dacă plantele de la începutul apariţiei lor şi pînă astăzi numai 
ar fi consumat aceste elemente fără a le restitui naturii, ele s-ar fi epuizat 
„demult şi existența vieţii ar fi încetat şi ea. Un rezultat tot aşa de nefavo- 
rabil pentru viețuitoare s-ar fi obținut şi în cazul în care pe Pămînt ar fi 
existat numai plante verzi, care ar fi sintetizat mase atît de mari de sub- 
stanțe organice, încît acestea le-ar fi sufocat și strivit. 

Nu s-a petrecut nici una dintre aceste alternative deopotrivă de funeste 
pentru viaţă, deoarece paralel cu sinteza substanțelor organice din elemente 
şi materii anorganice de către plantele verzi are loc şi descompunerea substan- 
telor sintetizate, pînă se ajunge din nou la elemente. Această descompunere 
se face prin respirația animalelor și a plantelor, prin putrezirea corpului 
vieţuitoarelor după moarte, datorită bacteriilor care populează toate me- 
diile de viață, dar descompunerea se datorește în bună parte şi activită- 
ţii celorlalte plante lipsite de clorofilă : ciuperci, plante parazite și saprofite. 
Prin activitatea tuturor acestora se redau naturii elementele chimice iniți- 
ale, care prin intermediul plantelor vor servi drept materii prime pentru 
noi sinteze. În acest mod se desfăşoară în natură un circuit continuu al 
materiei, grație căruia niciodată nu se epuizează substanţele minerale din 
univers şi nu există nici pericolul dispariției vieţii sub povara nestirşită 
a substanțelor organice. Rolul plantelor verzi în desăvîrşirea acestui circuit 
«este imens, fără ele procesul amintit nici n-ar putea avea loc. 

Acest circuit al materiei pe Pămînt prin intermediul plantelor însă nu 
“trebuie înţeles ca făcîndu-se după un cerc închis, veșnic același. Deplasarea 

elementelor în natură se face după o spirală, reprezentînd o ascensiune 
de la inferior la superior, de la simplu la complex. În decursul „peregri- 
nării” ei prin natură, materia realizează o neîncetată schimbare, o evoluție, 
circuitul ei în natură, prin plante, reprezentînd una din manifestările legii 
universale de dezvoltare. 

Și în viața omului plantele joacă un rol deosebit de important, ele furni- 
zând o serie de alimente de bază, cum sînt : pîinea, orezul, cartofii, fructele 
de tot soiul și produsele din fructe (marmelada, siropurile, sucurile de fructe), 
legumele, apoi zahărul, ceaiul, cafeaua, uleiurile vegetale, vinul și alte băuturi 
naturale. 

Plantele servesc apoi drept furnizoare de materii prime pentru o serie de 
ramuri industriale, cum sînt: industria alimentară, a mobilelor, a hârtiei 
şi celulozei, a cauciucului, industria textilă, farmaceutică etc. Multe medi- 
camente, materii colorante, taninuri, uleiuri eterice, parfumuri, răşini, 
vitamine, antibiotice etc. se extrag tot din plante. 

Hrana animalelor care produc lapte, ouă, carne etc., constă din furaje, 
fructe sau semințe de plante. 

Plantele ornamentale care înfrumusețează apartamentele, grădinile de 
flori sau parcurile publice fac viața omului mai plăcută şi-l stimulează pe 
acesta la muncă şi în activităţile lui creatoare. Numeroși sînt poeții, pictorii 
sau muzicienii care s-au inspirat în operele lor din viața plantelor. 

Prin vaporii de apă pe care-i elimină în transpiraţie, prin obstacolul pe 
care-l opun vînturilor devastatoare, prin frunzișul căzut care reține apa 
ca un burete, prin umbra lor, plantele şi, în special, pădurile sînt regulatoare 
naturale ale climei dintr-o anumită regiune. 

Trebuie să accentuăm că nu numai plantele superioare, cu flori şi fructe, 
la care ne-am referit cu precădere în cele enunțate, ci chiar plantele unice- 
lulare sau microscopice își aduc aportul — direct sau prin intermediul 
animalelor — la uşurarea vieţii omenirii. Multe alge roșii sau brune sînt 
direct comestibile, altele curăță apa şi o fac respirabilă pentru animalele 
marine, o serie de alge verzi formează adevărate „păşuni”” oceanice etc. 

Microscopica celulă a algei Chlorella își păstrează funcţiile-i vitale și în 
timpul zborurilor cosmice și importanța sa ca izvor de hrană vie și ca agent 
care primenește aerul pe care-l îmbogățește cu oxigen este de prim rang 
pentru cosmonauți. 


3. BOTANICA ȘI DISCIPLINELE BOTANICE 


Cu secole în urmă, cunoștințele referitoare la plante și problemele pe care 
şi le puneau botaniştii erau așa de puţine, încît nu se simțea nevoia ca în 
cadrul disciplinei botanice să se constituie ramuri sau discipline parțiale. 

Începînd cu secolul al XVIII-lea însă, datorită dezvoltării producției 
agricole, care cerea o mai bună exploatare a pămîntului, şi o dezvoltare 
din ce în ce mai mare a industriilor ce utilizau ca materie primă pro- 
dusele vegetale, cunoștințele privitoare la plante s-au diversificat, domeniul 

botanicii s-a lărgit şi adîncit în aşa măsură, încît a permis separarea din 
botanică a unei întregi serii de ramuri, care formează o mare familie de 
discipline botanice. 

Îmbogăţirea utilajului tehnic al laboratoarelor și dezvoltarea tehnicii 
microscopice au permis progresul rapid al acestor discipline botanice, care 
astăzi au probleme și metode de lucru proprii. 

După punctul de vedere din care privim plantele, disciplinele botanice 
cele mai importante sînt următoarele : 


a) Morfologia! plantelor este ramura botanicii care studiază forma exteri- 
oară şi structura interioară a organismelor vegetale, variațiile formei și 
structurii sub influența mediului, precum şi legile apariţiei acestor variaţii. 

La rîndul ei, morfologia plantelor cuprinde două ramuri distincte : mor- 
fologia externă sau organografia? şi morfologia internă sau anatomia, aceasta 
din urmă avînd ca principale obiective studiul celulei vegetale sau citologia 
şi studiul țesuturilor vegetale sau histologia, precum și modul de aranjare 
al celulelor și țesuturilor în organele plantelor. 


b) Sistematica plantelor sau taxonomiat este ramura botanicii care clasi- 
fică plantele, stabilind ordinea lor naturală de înrudire şi de evoluţie. Cla- 
sificarea plantelor se face prin gruparea tuturor formelor cunoscute astăzi 
şi a celor care s-au stins în epoci geologice trecute, într-un tablou numit 
sistem natural de clasificaţie, în care plantele sînt înşirate urmînd calea de 
la simplu la complex, ținînd seama și de descendența lor unele din altele. 

Sistematica se bazează în primul rînd pe datele morfologiei, dar ea utili- 
zează şi rezultatele altor discipline botanice. 


După unităţile sistematice pe care le studiază, sistematica se subîmparte 
într-o serie de alte discipline mai mici, cum sînt: algologia, micologiat, 
lichenologia, briologia* etc., care se ocupă respectiv de alge, ciuperci, licheni, 
mușchi etc. 


c) Fiziologia! plantelor studiază procesele activității vitale a plantelor: 
nutriția, schimburile de gaze, creşterea, dezvoltarea, mișcările etc., utilizînd 
datele anatomiei vegetale în primul rînd, dar și ale biochimiei, biofizicii 
etc. 


d) Geobotamicat, fitogeografia? sau geografia plantelor studiază răspîndi- 
rea plantelor pe glob, a celor de astăzi și a celor dispărute, căutînd să desco- 
pere legile care guvernează această răspîndire. 


1 De la grec. morphe = formă şi logos = știință, teorie, vorbire. 
2 De la grec. organon = organ și graphein = a scrie. 

3 De la grec. anatemmein = tăia, 

4 De la grec. taxis = rinduială şi nomos = lege. 

5 De la grec. mykes ciupercă şi logos = ştiinţă, teorie, vorbire. 
6 De la grec. bryion mușchi. 

? De la grec. physis = natură. 

8 De la grec gea = pămînt. 

? De la grec. phyton = plantă. 

e) Ecologia! plantelor studiază factorii de mediu în care trăiesc plantele 
şi relaţiile reciproce dintre plante şi mediu. 

f) Fitocenologia? sau chorologia?, încadrată după unii botanişti în geogra- 
fia plantelor, cercetează grupările naturale de plante numite asociații sau 
fitocenoze, căutînd să stabilească legile asocierii plantelor şi cauzele trans- 
formării sau succesiunii fitocenozelor. 

g) Fitopaleontologia, paleobotanicat sau cronologia este ramura botanicii 
care se ocupă cu plantele fosile, cercetînd apariţia, dezvoltarea și răspîn- 
direa lor în trecutul Pămîntului, dînd preţioase informaţii privind modul 
cum au luat naștere plantele actuale din strămoși comuni, dispăruţi, şi 
permiţînd stabilirea gradului lor de înrudire sau filogenia* lor. 

Ramurile aplicate ale botanicii. Dacă disciplinele enumerate pînă aici 
se ocupă cu precădere de probleme ştiinţifice sau teoretice legate de anumite 
aspecte din viața plantelor, trebuie menționat că, mai ales în secolul nostru, 
au luat o mare dezvoltare o serie de ramuri aplicate ale botanicii, dintre 
care menționăm: 

h) Botanica farmaceutică sau medicală, avînd ca obiect studiul plantelor 
medicinale. 

i) Botanica silvică sau dendrologiah, care studiază plantele arborescente 
cultivate sau spontane, 

j) Botanica agricolă sau agrobotamica, ştiinţa botanicii aplicată la plantele 
acul, care are o sferă largă de aplicabilitate în : fitotehmies sau tehnica 
culturii plantelor de cîmp, viticultură, Zegumicultură, pomicultură, flori- 
cultură, fitopatologie?, care studiază bolile plantelor și mijloacele prin care 
se pot combate etc. 

Lista disciplinelor botanice ar putea fi încă mult amplificată, deoarece 
pe măsura perfecţionării mijloacelor de cercetare, a aprofundării cunoştin- 
țelor privitoare la plante şi a aplicării practice a acestor cunoștințe, se 
nasc noi şi noi ramuri, care abordează probleme noi și le rezolvă prin metode 
noi, îmbogăţind familia disciplinelor botanice. Astfel sînt genetica vegetală 
şi citogenetica, care se ocupă cu studiul eredității şi variabilităţii plantelor, 
biologia moleculară, citofiziologia etc. 

Ramurile botanicii care studiază întreg regnul vegetal, cum sînt: mor- 
fologia, sistematica, fiziologia, ecologia etc., sînt reunite sub numele de 
botanică generală, termen utilizat astăzi numai în scop didactic, pe cînd 
alte ramuri care se preocupă de probleme mai deosebite sau care se referă 
numai la un anumit grup restrîns de plante se consideră ca aparținînd bota- 
micii speciale. Deosebirea dintre aceste două grupuri de discipline este 


1 De la grec. oikos = casă. 


2 De la grec. koinos împreună, 
3 De la grec. choros ceată. 
4 De la grec. palaios = vechi. 
5 De la grec. chronos = timp. 


* De la grec. phylle = trunchi și genesis = naştere. 

7 De la grec. dendron = arbore şi logos = ştiinţă, vorbire, teorie. 
8 De la grec. technikos = artă (tehnică) și phyton = plantă. 

* De la grec. phyton = plantă, pathos = suferință, boală. 

însă artificială, între ele neexistînd limite precise, oricare disciplină botanică 
putînd fi generală sau specială, după punctul de vedere pe care se situează 
cercetătorul. 

Morfologia plantelor, care face obiectul prezentului manual, este o dis- 
ciplină de bază a botanicii şi se încadrează în grupa de discipline care for- 
mează botanica generală. 

La morfologie se dau toate noţiunile referitoare la celulă, ţesuturi și 
organele plantelor necesare pentru a putea apoi înțelege celelalte disci- 
pline botanice, în primul rînd sistematica și fiziologia plantelor, dar şi 
ecologia, geobotanica cu ramurile ei, genetica şi disciplinele botanicii 
agricole, dendrologia, botanica farmaceutică etc. 

Noţiunile de morfologie dau o solidă cultură de specialitate celor care 
se preocupă de viața plantelor şi le trezesc dorința de a cunoaște cît mai 
multe dintre fenomenele şi legile naturii, avînd o deplină aplicabilitate 
practică şi un important rol educativ. 

În același timp, morfologia plantelor permite să se studieze istoria lumii 
vegetale. 

Pentru sistematizare, materialul de morfologie cuprins în acest manual 
îl vom împărți în patru capitole, și anume: 

Capitolul I — Citologia vegetală. 

Capitolul II — Histologia vegetală. 

Capitolul III — Morfologia și anatomia organelor vegetative ale plante- 
lor. 

Capitolul IV — Înmulțirea plantelor, morfologia și anatomia organelor 
de înmulțire. 

Metodele de studiu utilizare în morfologie sînt mai ales două: observația 
şi experiența. 

Observaţia se poate executa cu ochiul liber sau „neînarmat”, mai ales 
cînd ne referim la forma exterioară, mărimea, culoarea etc. organelor plan- 
telor, și cu ochiul „înarmat”, tolosindu-ne de o serie de aparate şi instru- 
mente, în special de lupă şi microscop. Pentru a-și atinge scopul, observația 
trebuie să îndeplinească trei condiţii, şi anume : 

— să fie exactă, ceea ce înseamnă că observatorul trebuie să utilizeze 
toate simțurile sale care-i pot da relaţii în legătură cu fenomenul observat, 
precum și toate instrumentele capabile să-i amplifice acuitatea imperfectă, 
a organelor sale-de simț; 

— observaţia trebuie să fie completă, adică în timpul efectuării ei, 
observatorul trebuie să înregistreze absolut toate fenomenele, fără a omite nici 
un amănunt, oricît de neimportant i s-ar părea ; 

— observaţia, în fine, trebuie efectuată fără idei preconcepute, concluziile 
trebuie trase numai în urma şi pe baza observaţiilor exacte şi complete 
şi nu înainte. Procedînd invers, observatorul este tentat să înregistreze 
numai fenomenele care-i confirmă judecata sa apriorică şi să omită pe 
cele care i-o contrazic. 

Experiența este necesară şi ea trebuie să verifice și să întregească 
observaţia. 

Prin experiență, omul de ştiinţă poate reproduce fenomenul observat 
în natură, în condiţii noi de laborator, alese de el. Fenomenele complexe 
pot fi „descompuse” de experimentator în alte fenomene simple, pe care, 
după ce le studiază unul cîte unul, acesta poate reproduce fenomenul com- 
plex, trecînd apoi la căutarea legăturilor dintre fenomenele parţiale 
şi la găsirea cauzelor care le generează. 


4. SCURT ISTORIC AL DEZVOLTĂRII CUNOŞTINŢELOR 
DE MORFOLOGIE A PLANTELOR 


Principalele probleme de morfologia plantelor au istorii foarte deosebi- 
bite. În timp ce observaţii privitoare la forma, mărimea, culoarea și alte 
însușiri ale plantelor s-au făcut de la începutul existenței omenirii, celula 
vegetală, țesuturile și anatomia organelor au putut fi studiate numai cu 
ajutorul microscopului, deci după inventarea acestuia, pe la mijlocul seco- 
lului al XVII-lea. 

Așa fiind, este logic să tratăm separat istoricul morfologiei, pe cel al 
citologiei și pe cel al anatomiei. 

Morfologia plantelor își are o istorie a cărui început se pierde în negura 
trecutului omenirii. Primele cunoștințe referitoare la plante datează de 
aproximativ 3 000 de ani înaintea erei noastre. Pe atunci trăia în China 
celebrul Y e n-Ti, primul om care a învățat popoarele Asiei să recunoască 
plantele utile și să le cultive. Învățăturile lui au fost adunate și redactate 
într-o mare operă intitulată Tson-King, pe la anul 2200 î.e.n., în care sînt 
date descrierile, proprietăţile şi procedeele de cultură pentru peste 100 de 
plante, printre care: grîul, orezul, sorgul, meiul, mazărea etc. Caracterul 
botanicii chineze era unul practic, dîndu-se atenție în special plantelor 
alimentare. 

Dimpotrivă, civilizaţia hindusă atribuia plantelor „virtuţi speciale” și 
„însuşiri miraculoase”, aducătoare de noroc, de sănătate, dătătoare de 
forță, dîndu-le o semnificație religioasă, sfîntă. Așa sînt tratate plantele 
în celebrele cărți religioase ale indienilor numite Vede, datînd din mileniul 
al 2-lea î.e.n. 

Astfel de concepţii religioase asupra plantelor au fost preluate de la indi- 
eni de către caldeeni și transmise popoarelor din Asia occidentală, care şi 
ele utilizau plantele în magie şi în practicile științelor oculte. 

Grecii, dimpotrivă, tratează plantele dintr-un punct de vedere ştiin- 
tific. Cei mai vechi savanţi greci considerau deja plantele ca ființe, ca și ani- 
malele. Din prima epocă de înflorire culturală și ştiinţifică a Greciei antice, 
care a avut loc din secolele al VI-lea pînă în al IV-lea î.e.n., merită să fie 

amintite numele filozofilor Anaxagoras, Empedocles, Demo- 
crit (toţi din sec. V î.e.n.), Aristotelșşi Theophrast din secolul 
al IV-lea î.e.n. 

Celebrul filozof Aristotel (384-332 î.e.n.), acest „geniu multilateral 
al antichităţii”, a avut şi preocupări privind lumea vie, despre care afirma 
că formează un tot indivizibil, plantele şi animalele prezentînd o unitate 
de structură. 

Theophrast (370-283 î.e.n.), discipol al lui Aristotel, se ocupă în 
mod special de botanică, fiind considerat ca unul din cei mai de seamă bota- 
niști ai antichităţii. În operele sale Cauzele plantelor şi Cercetarea plante- 
lor, el împarte plantele în arbori, arbuști, semiarbuşti și ierburi, definind 
fiecare din aceste tipuri. Este primul care face deosebirea dintre cotiledoane 
şi frunzele verzi, dintre structura palmierilor și a altor copaci și 
afirmă că plantele au corpul format din trei părți: rădăcină, tulpină și 
frunze. 

La romani, latura teoretică dezvoltată de greci a fost îmbinată cu latura 
practică. Din punctul de vedere al dezvoltării cunoștințelor botanice, în 
primul secol al erei noastre doar două nume merită a fi citate: 

Dioscoride, medic grec, care a însoțit legiunile romane în multe 
expediții militare, inclusiv în cele din Dacia (101-102 și 105-106 e.n.). Ca 
medic, firește, îl interesau în primul rînd proprietățile curative ale plante- 
lor, pe care le clasifică în patru grupe: aromatice, alimentare, medici- 
nale şi veninoase, În opera lui De materia medica descrie peste 700 de plante. 
Cartea lui s-a bucurat de un mare succes şi, pînă la mijlocul evului mediu, 
a fost considerată ca unicul ghid de botanică. 

Plinius Secundus sau Pliniu cel Bătrîn (24-79 e.n.), care a trăit 
în oraşul Pompei, a fost un mare enciclopedist. În opera sa Historia 
naturalis, cuprinzînd 37 de cărţi, consacră 16 cărți studiului plantelor, 
în care descrie peste 1 000 de specii, dar fără vreo clasificație sau ordine 
și fără spirit critic. Legende, povestiri fantastice şi superstiții abundă în 
cărțile sale. Numele date plantelor de către Pliniu sînt acelea ale unor 
personaje mitologice, ca: Achillea, Adonis, Daphne, Narcissus, Nymphaea, 
Hyacinthus etc. 

Încercînd să dăm o caracterizare generală dezvoltării cunoștințelor des- 
pre plante în antichitate, vom nota, în rezumat, următoarele : 

a) Cu toate că primele cunoştinţe ale oamenilor despre plante datează 
din timpuri imemoriale, procesul dezvoltării ştiinţei despre plante începe 
abia o dată cu apariția orînduirii sclavagiste. 

b) În timpul orînduirii sclavagiste, ştiinţele erau contopite cu filozofia, 
de care au început să se desprindă abia spre sfîrșitul acestei epoci. 

c) Datorită nivelului foarte scăzut al tehnicii din acel timp procesele 
din natură n-au putut fi cercetate experimental. Învăţaţii naturaliști s-au 
limitat la o activitate de adunare și acumulare de material din domeniul 
ştiinţelor naturii. De-abia după apariția lucrărilor lui Theophrast, botanica 
devine o ştiinţă de sine stătătoare. 

După căderea Romei (476 e.n.), ştiinţele au căpătat o puternică dezvol- 
tare în țările de limbă arabă. Din punct de vedere al evoluției științei des- 
pre plante merită să fie amintită contribuţia adusă de Ibn-Sina, cunos- 
cut sub numele de Avicenna (aproximativ 980-1 037 e.n.), care a des- 
cris multe plante noi, necunoscute pînă la el, E l-Biru ni (sec. XI) și Kazu- 
ini (sec. XIII), care au descris şi denumit noi plante, unele numiri de-ale 
lor dăinuind pînă astăzi în botanică, cum sînt, de exemplu, Oryza, Alkan- 
na, Alkekengi etc. 

Noile descoperiri geografice din secolul al XV-lea, călătoriile spre Indii, 
Africa și în diferite alte părți ale lumii au lărgit considerabil orizontul 
învățaților. Descoperirea Americii şi inventarea tiparului au influențat 
foarte mult și în sens pozitiv dezvoltarea ştiinţelor, inclusiv a botanicii. 

Reacţia împotriva pseudoștiinței medievale începe în primul rînd în 
Germania, unde „părinţii botanicii germane” din secolul al XVI-lea: 
C. Bruntels, L. Fuchs şi H. Bock-Tragus publică o serie, de 
lucrări botanice, cunoscute sub numele de ,,Krăuterbuch”-uril. 

Din această perioadă a secolelor al XVI-lea şi al XVII-lea trebuie amin- 
tiți și botaniștii: C. Gesn er, din Zürich (1516—1565), care a dat impor- 
tanța cuvenită florilor în clasificația plantelor, J. Ju n g (Jungius) (1587— 
1657), considerat drept unul din fondatorii morfologiei plantelor, care des- 
crie în lucrările sale forme de tulpini, tipuri de frunze și de inflorescențe, 
multe numiri ale acestora din urmă date de el (spic, corimb, umbelă etc.) 
păstrindu-se pînă astăzi în morfologie; John Ray (1628—1705) a folo- 
sit primul numărul cotiledoanelor drept criteriu de clasificație al plantelor. 

Începînd cu secolul al XVIII-lea, dezvoltarea morfologiei, ca de altfel 
şi dezvoltarea celorlalte ramuri ale botanicii, ia un mare avînt. Numărul 
învăţaţilor care se dedică studiului plantelor creşte mereu, și ne este impo- 
sibil să urmărim activitatea lor în amănunt. 

Istoria morfologiei plantelor, începînd cu secolul al XVIII-lea și pînă 
astăzi, poate fi împărțită, într-un mod cu totul general, în patru perioade, 
și anume: 

a) perioada morfologiei descriptive sau perioada linneană ; 

b) perioada morfologiei comparate sau perioada goetheană ; 

c) perioada morfologiei evoluționiste — experimentale sau perioada 
darwinistă ; 

d) perioada actuală. 

Perioada descriptivislă sau linneană cuprinde aproape întreg secolul al 
XVIII-lea şi este dominată de personalitatea botanistului suedez C. Linné 
(1707—1778). 

Direcția dezvoltării botanicii în acest timp era descriptivă: se descriau 
speciile de plante, al căror număr creştea considerabil datorită dezvol- 
tării comerțului şi navigației în perioada marilor descoperiri geografice. 


1 „Cărți despre buruieni” (un fel de determinatoare) 


2 — Moríologia plantelor 

Imensul material vegetal colectat trebuia clasificat. Această gigantică 
muncă de natură morfologică și terminologică a fost îndeplinită de 
C. Linné. Acesta a botezat toate plantele cunoscute pînă la el cu un 
nume latinesc compus din două cuvinte, primul reprezentînd numele genu- 
lui, al doilea pe cel al speciei. De asemenea, Linné a construit şi un sis- 
tem artificial de clasificare a plantelor. În ce privește concepţia, Linné era 
un adept al creaționismului şi fixității speciilor, deşi avea şi „presimţiri” 
transformiste. 

Pe vremea lui Linné, scopul cercetărilor morfologice era descrierea de 
plante noi sau forme noi ale organelor de plante, Metoda era şi ea descrip- 
tivă. Morfologia plantelor era considerată ca o disciplină secundară pusă 
în slujba sistematicii, Despre probleme proprii de morfologie nu putea 
fi vorba. 

Meritul nepieritor al lui Linné nu este sistemul său artificial de clasi- 
ficare a plantelor, pe care el însuși îl considera ca ceva provizoriu. Într- 
adevăr, Linné însuşi simțea că el n-a rezolvat o problemă capitală: aceea 
de a lega între ele plantele care prezintă caractere comune. Meritul consi- 
derabil al lui Linné pentru contemporanii şi urmașii săi se datorește nomen- 
claturii binare precise, pe care el a introdus-o în știință şi care, din 1750 
pînă astăzi, este adoptată de toţi sistematicienii. 

Perioada morfologiei comparate sau goetheană. Cartea marelui poet, natu- 
ralist şi filozof german G o e t h e, intitulată O încercare de a explica meta- 
morfoza Plantelor, apărută în 1790, a pus bazele unei noi etape în dezvol- 
tarea morfologiei plantelor. 

În această carte, în urma unor îndelungate observaţii privind struc- 
tura şi dezvoltarea plantelor, Goethe emite ideea naturii comune a tutu- 
ror organelor plantelor. 

După Goethe, toate organele epigeice ale plantelor au aceeași origine 
şi reprezintă modificări de formă ale unuia și aceluiași organ: frunza. 

Procesul de modificare a formei unui organ l-a numit Goethe metamor- 
foză!, fiind primul care a introdus acest termen în știință. E1 distinge trei 
variante de metamorfoză : progresivă, regresivă şi ocazională. După Goethe, 
forma este ceva „care se mișcă”, care devine”. Studiul formei este, după 
el, „studiul prefacerii”. E 

Problema unității și metamorfozei organelor plantelor a fost prima pro- 
blemă independentă de morfologie. 

Aceste idei ale lui Goethe au avut o influență pozitivă asupra dezvol- 
tării morfologiei. Dacă pe vremea lui Linné dorința botaniştilor era să 
adauge o formă nouă de organ la cele foarte multe în care erau grupate 
frunzele, tulpinile, florile, după Goethe botaniștii au început să caute trăsă- 
turile comune ale plantelor în cadrul diversităţii de forme. Pînă după jumă- 
tatea secolului al XIX-lea, dezvoltarea morfologiei a mers pe linia tra- 
sată de Goethe, aceeă a metamorfozei unitare a organelor plantelor. 


1 De la grec. meta = după şi morphe = formă. 

În această perioadă s-a strîns un imens material faptic privind struc- 
tura organismelor vegetale, a apărut filotaxia, s-a studiat ontogeneză frun- 
zelor, modurile de ramificaţie etc. 

Perioada morfologiei evoluționiste şi experimentale, sau perioada darwi- 
mistă. O dată cu triumful teoriei evoluționiste a lui Darwin în bio- 
logie, începe o etapă nouă și pentru morfologie. Acum, diversitatea de 
forme şi de structuri morfologice este interpretată materialist, ca reflec- 
tînd procesul de adaptare la mediu în cursul filogeniei plantelor. 

Apar două curente noi în morfologie: cel filogenetic şi cel experimental, 
iar morfologia se leagă strîns de fitopaleontologie, fiziologie, ecologie și 
alte discipline botanice. 

Morfologia filogenetică s-a dezvoltat în urma progreselor fitopaleon- 
tologiei, care au permis restaurarea aspectului și structurii plantelor din 
trecutul geologic și descoperirea istoriei lumii vegetale. Un rol important 
în fundamentarea acestui curent l-au jucat lucrările lui Bower, Scott, 
Potonié, Zimmermann şi alții. 

Succesele morfologiei din această perioadă se datoresc aplicării metodei 
comparativ-filogenetice, adică comparării organelor și structurii generale 
atît a formelor înrudite, cît şi a celor îndepărtate din punct de vedere 
sistematic. 

Cu lucrarea lui Hofmeister, Morfologia generală a plantelor (1868), 
începe orientarea experimentală în morfologie. 

Prin 1880 apar lucrările lui Goebel privitoare la schimbări în ontoge- 
neza organelor provocate de schimbarea condițiilor de iluminare, umi- 
ditate etc., ale lui V ö c h t i n g privitoare la polaritatea plantelor lemnoase, 
ale lui Klebs privind modificările modului dezvoltării individuale a 
plantelor etc. = 

Perioada actuală a dezvoltării morfologiei se încadrează în revoluţia gene- 
rală produsă în toate ştiinţele biologice din zilele noastre. Datorită funda- 
mentării cercetărilor biologice pe principiile materialismului dialectic şi 
dezvoltării fără precedent a tehnicii şi a mijloacelor de cercetare s-au dez- 
voltat sau au luat naștere o serie de ramuri noi ale științei, ca: genetica, 
citogenetica, biologia moleculară etc., au progresat mult ştiinţele „de gra- 
niţă”, ca: biochimia, biofizica etc. Toate aceste condiţii şi mijloace au per- 
mis să se pătrundă tot mai adînc în studiul fenomenelor intime ale manifes- 
tărilor vitale, inclusiv în descifrarea cauzelor morfogenezei și apariția 
mutaţiilor ereditare, dînd omului posibilități tot mai mari de a schimba 
însăși natura vieţuitoarelor şi de a dirija procesele de dezvoltare şi mor- 


fogeneză ale acestora. 
* 


* * 


Spre deosebire de morfologie, anatomia plantelor are o istorie mult mai 
scurtă. 

Începuturile ei, ca şi întregul ei progres, sînt legate de descoperirea şi 
perfecționarea microscopului, inventat de opticianul olandez Janssen, 
abia la începutul secolului al XVII-lea. 

Primele date de anatomie vegetală ne-au rămas de la fizicianul englez 
Robert Hooke (1635—1703), cel care a desenat și denumit primul 
celula vegetală, în anul 1667. 

Adevăraţii fondatori ai anatomiei vegetale au trăit tot în secolul al XVII- 
lea; ei sînt italianul Marcello Malpighi (1628—1694) şi englezul 
Nehemia Grew (1628—1711). 

Savantul medic italian M. Malpighi publică, între anii 1675—1679, 
cartea sa Anatome Plantarum, considerată ca marcînd începuturile anato- 
miei ştiinţifice şi ca opera ce va deschide o eră nouă în studiul științei 
despre plante (fig. 1). 

În această operă, ilustrată cu peste 90 de tablouri, autorul descrie ana- 
tomia scoarței, trunchiului, mugurilor și frunzelor. Toate organele amin- 
tite sînt descrise ca fiind formate din mici „săcuşoare” (celule), pe care 
le numeşte uzriculi. În lemn deosebește fibre şi tuburi, dintre care primele 


Fig. 1. Coperta cărţii lui 
M. Malpighi. 


SCURT ISTORIC AL DEZVOLTĂRII CUNOŞTINŢELOR DE MORFOLOGIE A PLANTELOR 21 


servesc la conducerea. apei, iar tuburile (în special cele spiralate),ca şi tra- 
heele insectelor, servesc la respirat. Această părere a lui Malpighi este 
complet greșită. = 

Malpighi mai descrie şi desenează : sămînța şi încolţirea ei, perii, galele, 
plantele parazite și epifite etc. În explicarea structurii, Malpighi urmează 
calea analitică ; el descrie întîi organul, apoi țesutul și în urmă celulele alcătui- 
toare. Astăzi calea care se urmează în anatomie este tocmai invers, cea sintetică. 

Nehemia Grew, mai puțin celebru decît Malpighi, publică opera 
în două părți, numită Anatomy of Plants (p. I 1671, p. II 1682), în care 
descrie și desenează anatomia rădăcinii, tulpinii, frunzei, fructelor şi semin- 
telor (fig. 2). 


Fig. 2. Coperta cărţii lui 
Grew. i 

Procedează tot analitic, ca și Malpighi, mergînd de la organe la celule, 
pe care el le numește bladders — băşicuțe. Cartea este ilustrată cu desene 
mai îngrijite decît cele ale lui Malpighi, multe secțiuni prin lemn putînd fi 
folositoare și astăzi pentru identificarea diferitelor esențe. 

Tot în secolul al XVII-lea, contemporan cu cei doi fondatori ai anato- 
miei vegetale, fără însă a atinge valoarea acestora, trebuie să amintim acti- 
vitatea de naturalist a olandezului Antonius van Leeuwenhoek 
(1632— 1723), mare șlefuitor de lentile, primul om care a văzut la microscop 
microbii. Lentilele fabricate de el erau mult superioare celor ale înaintaşi- 
lor săi. Cu ele Leeuwenhoek a făcut multe observații anatomice, pe care 
le-a publicat în cartea sa Arcana naturae, apărută în 1695 (fig. 3). Din pă- 
cate, observaţiile sale sînt disparate și făcute din simplă curiozitate, așa 
încît n-au contribuit mult la progresul ştiinţei anatomice. 

După Malpighi și Grew, timp de peste 100 de ani, deci întreg secolul 
al XVIII-lea nu se înregistrează aproape nici un progres în ştiinţa anato- 
miei plantelor, și acest fapt datorită a trei cauze : 1) microscoapele din acea 
vreme erau foarte mari, greoaie şi greu de manipulat ; spre a le mînui nu 
erau de ajuns două mîini ; 2) printre oamenii de ştiinţă de atunci se insta- 
urase părerea că Malpighi şi Grew au epuizat tot ceea ce este interesant în 
materie de anatomie vegetală ; 3) personalitatea covârșitoare a lui Linné 
a făcut să prindă teren părerea după care singura ramură a botanicii, demnă 
de un adevărat naturalist, este sistematica. Alte ramuri, printre care şi ana- 
tomia, sînt îndeletniciri de naturaliști-amatori. 

Cu începutul secolului al XIX-lea, studiile anatomice iau o dezvoltare 
din ce în ce mai mare, în paralel cu îmbunătăţirea calității microscoapelor 
şi cea a tehnicii preparatelor microscopice, 

Pe lîngă unele descoperiri disparate, posibile numai cu microscoape mai 
bune, cum sînt: descoperirea grăuncioarelor de clorofilă în 1828 de către 
Meyen, cea a nucleului de către Robert Brown, în 1831, a nucle- 
olului în 1836 de către Valentin, în această perioadă s-a petrecut un 
eveniment epocal, care avea să dea un impuls extraordinar nu numai dez- 
voltării anatomiei, ci şi întregii biologii : elaborarea teoriei celulare de către 
botanistul german M. Schleiden (1838) şi zoologul german 
Th. Schwann (1839). Asupra teoriei celulare vom insista cu prilejul 
studiului celulei, 

Începînd cu prima jumătate a secolului al XIX-lea, numărul cercetărilor 
şi al descoperirilor în domeniul anatomiei plantelor a crescut enorm, fiin- 
du-ne imposibil să le urmărim în amănunt. Ne vom limita să schițăm, ca 
şi în cazul morfologiei, principalele etape din dezvoltarea acestei discipline, 
care sînt tot în număr de patru: 

a) Perioada anatomiei descriptive, în decursul căreia anatomiştii au privit 
structura plantelor dintr-un punct de vedere exclusiv static : ei se mărgineau 
să descrie celulele și țesuturile pe care le observau la microscop, fără să-și 
pună proplema rostului funcțional al acestor structuri. 

Reprezentantul cel mai de seamă al acestui curent a fost anatomistul 
german A. de Bary., (1831—1888). 

Fig. 3. Coperta cărții 
lui A.van Leeu- 
wenhoek. 


b) Perioada anatomiei fiziologice, în care preocupările anatomiei nu se 
mărginesc la descrierea structurilor, ci caută să interpreteze aceste struc- 
turi, să le determine funcțiunile. 

Reprezentanţii cei mai de seamă ai acestui curent au fost bota- 
nistul elveţian S. Schwendener (1829—1919) și anatomistul ger- 
man G. Haberlandt (1854—1945). 

c) Perioada anatomiei protoplasmatice, care îşi propune cercetarea în 
primul rînd a substanței vii din celulă. Direcția aceasta a fost inaugurată 

în 1929 şi a dus la rezultate noi şi numeroase, publicate într-o colecţie inter- 
națională, Protoplasma, din care au apărut pînă în 1954, cu întreruperea 
anilor de război, 43 de volume şi care continuă să apară. O altă serie 
de volume-monografii, inaugurată în 1953 şi care continuă, se intitulează 
Protoplasmatologia, în care-şi publică cercetările lor privitoare la proto- 
plasmă savanți din lumea întreagă. 

d) Perioada anatomiei experimentale îşi propune studiul experimental al 
plasticității organelor şi țesuturilor, legătura dintre structura plantelor şi 
factorii mediului. În această direcție anatomia este strîns legată de 
practică. 

Anatomia experimentală răspunde la întrebări de felul acesta : ce influ- 
ență are cantitatea şi compoziția îngrășămintelor asupra fibrelor de in; 
unde este localizat precis cauciucul în plantele cauciucofere ; care esențe pot 
da hîrtie de calitate mai bună etc. Astăzi, anatomia, ca o ramură a botanicii 
strîns legată de celelalte discipline botanice înrudite, abordează probleme 
comune cu acestea, cum ar fi: dinamica dezvoltării structurii, probleme 
de anatomie sistematică, probleme de anatomie ecologică etc. 


5. CERCETĂRILE DE MORFOLOGIE IN ȚARA NOASTRĂ 


Botaniștii n-au acordat în trecut studiilor de morfologia plantelor impor- 
tanța pe care au dat-o, de exemplu, sistematicii sau fiziologiei vegetale. 
Astfel se explică faptul că nu s-a creat în țara noastră o școală morfologică, 
așa cum s-au creat pentru disciplinele botanice amintite mai sus. Cu toate 
acestea, din literatura noastră ştiinţifică nu lipsesc studiile de morfologie. 

Printre naturaliştii români care au publicat valoroase lucrări de morfo- 
logie se numără următorii: 

Anastasiu Fătu (1815—1886), fost profesor la Universitatea din 
Iaşi, care a publicat primul curs românesc de botanică generală, intitulat 
Elemente de botanică (1880), curs care cuprinde, alături de fiziologie, taxon- 
omie, geografie botanică, şi histologia şi organografia vegetală (fig. 4). 

Emanoil C. Teodorescu (1866—1949), eminent om de știință 
şi savant progresist, întemeietorul şcolii noastre de fiziologia plantelor, 
fost profesor la Universitatea din Bucureşti, a avut o activitate bogată şi 
multilaterală. 

Pe lîngă numeroase lucrări de algologie și fiziologie, domenii în care era 
specialist, Em. C. Teodorescu a publicat şi studii de morfologie și anato- 
mie vegetală, dintre care cităm: Influența diferitelor vadiațiuni luminoase 
asupra formei şi structurii plantelor, Influenţa luminii asupra structurii 
frunzelor, Actiunea indirectă a luminii asupra tulpinii şi frunzelor etc. 

În colaborare cu C. T. Popescu, Teodorescu a executat experi- 
ențe de inelare incompletă asupra mai multor arbori de la noi, publicînd 
rezultatele în lucrarea Asupra fesutului liberian şi rolul său în circulația sub- 
stanțelor organice la plantele superioare (1915). 

Fig. 4. Coperta primului 

manual universitar româ- 

nesc de botanică, redactat 
de A. Fătu. 


Profesorul M. Guşuleac (1887—1960) a publicat, printre altele, 
studii privitoare la structura fructelor şi a propus un sistem original de cla- 
sificație a acestora. 

În același domeniu a publicat și continuă să publice şi prof. I. Tar- 
navschi de la Universitatea din Bucureşti, precum și lucrări privind 
morfologia polenului, morfologia cromozomilor ete. 

Profesorul A. Popovici dela Iași (1866—1941) s-a ocupat cu struc- 
tura şi dezvoltarea îngroșărilor tegumentului semințelor şi fructelor. 

Fostul profesor de botanică generală I. Grinţescu (1874—1963) 
de la Universitatea din Cluj, apoi din Bucureşti, a publicat un amplu curs 

de botanică pentru universități, apărut în 5 fascicule (1928—1934), studii 
de morfologie a algelor, structura pirenoizilor etc. 

Cursuri universitare de morfologie au mai publicat și profesorii 
Alex. Buia de la Craiova, G. Bujoreanu de la Timişoara, 
I. Ciobanu dela Cluj, I. Morariu dela Braşov, I. Todor de 
la Piteşti. i 

Academicianul profesor E mil Pop de la Universitatea din Cluj, pe lîngă 
numeroase studii şi monografii privind trecutul pădurilor noastre, a publi- 
cat și lucrări de morfologie referitoare la formele teratologice de Equisetum 
maximum şi cercetări anato-fiziologice la Anemone. X 

În ultimele două decenii în țara noastră a crescut mult numărul facul- 
tăților de biologie şi ştiinţe naturale, precum și al catedrelor cu caracter 
biologic, atît în universități cît și în alte institute de învățămînt superior 
(institute agronomice, de medicină și farmacie, institute pedagogice etc.). 
Concomitent a sporit şi numărul cadrelor didactice din învățămîntul supe- 
rior care abordează, în tematica lor de cercetare științifică, numeroase și 
variate probleme de botanică, inclusiv de morfologie şi anatomie vegetală, 
a căror simplă enumerare ar depăși cadrul acestui manual. 


CITOLOGIA 


Citologia! este disciplina care are ca obiect studiul celulei. Deși foarte 
tînără, obiectul ei — celula — neputîndu-se vedea decît cu microscopul, 
datele referitoare la celulă şi problemele legate de -această unitate morfo- 
fiziologică a structurii vieţuitoarelor sînt atît de numeroase şi de variate, 
încît citologia a încetat de a mai fi un capitol al unei științe biologice 
şi a devenit o disciplină de sine stătătoare, cu problematică şi cu metode 
de cercetare proprii, Datele furnizate de citologie sînt de o importanță capi- 
tală pentru anatomie, fiziologie, genetică și alte discipline. ale biologiei. 
Se poate vorbi astăzi despre o citologie generală avînd două ramuri spe- 
ciale : citologia vegetală sau fitocitologia şi citologia animală sau zoocitologia. 
Pentru obiectul nostru importantă este citologia vegetală. 

Înainte de a aborda problemele propriu-zise ale studiului celulei vegetale 
să trecem în revistă, pe scurt, etapele principale pe care le-au străbătut 
cercetările privitoare la celulă. 


1. SCURT ISTORIC AL DEZVOLTĂRII 
CUNOŞTINŢELOR DESPRE CELULĂ 


Cel dintîi învățat care a observat celula și care i-a dat şi numele de celulă?, 
ceea ce înseamnă cameră mică, a fost fizicianul englez Robert Hooke 
(1635—1703). Aducînd unele perfecționări primului microscop inventat 
la începutul secolului al XVII-lea, de către opticienii olandezi Hans și 
Zacharias Janssen, Hooke a avut curiozitatea să privească prin 
microscopul său (fig. 5) o secțiune subţire printr-un dop de plută. Ceea ce 
el a observat în cîmpul microscopic erau o serie de cămăruțe mici asemănă- 
toare cu acelea dintr-un fagure de albine, cămăruțe pe care le-a denumit 
cells, sau pe latineşte cellulae. În cartea lui, M icrographia, publicată în 1667 
(fig. 6), Hooke dă primul desen reprezentînd celulele. Hooke era convins 
că partea cea mai însemnată a celulei vegetale este membrana (celulele de 
plută, fiind moarte, n-au alt constituent decît membrana). Ideea aceasta 
greşită a avut o circulație de peste 150 de ani în ştiinţă pînă prin anul 


1De la grec. cytos = cavitate, celulă şi logos = ştiinţă, teorie, vorbire, 
2 De la latin. cellula, diminutiv de la cella = cameră. 

1 835, cînd H. Mohl stabileşte adevărul că membrana este un produs 
al activității protoplasmei şi nu partea fundamentală a celulei. 

Către anul 1670, Grew şi Malpighi au confirmat rezultatele lui 
Hooke, distingînd la plante chiar două categorii de celule, unele sferice 
sau ovale, pe care le-au numit vezicule sau utricule (săculeţe), şi altele 
alungite în formă de tub. Deși despre vezicule afirmă că sînt pline cu un 
conţinut gelatinos, cei doi învățați acceptă părerea că membrana este partea 
principală a celulei. În secolul al XVII-lea deci, deşi structura celulară era 
cunoscută, importanța celulei ca unitate structurală fundamentală a lu- 
mii organice nu era înțeleasă. 

În secolul al XVIII-lea, tehnica microscopică a realizat progrese remar- 
cabile, care abia peste un secol au început să influențeze în sens pozitiv 
studiul celulei. Inventarea lentilelor acromatice (1752), inventarea, în se- 
colul următor a obiectivului cu imersie de către Amici și Chevalier 
(1844), inventarea sistemelor de lentile apocromatice de către Abbe 
(1876) şi construirea unor obiective cu imersie și cu lentile apocromatice 
de către firma germană de optică Zeiss (1878) au mărit mult claritatea 
imaginilor microscopice. Progrese paralele a înregistrat şi tehnica confec- 
ționării preparatelor microscopice, a fixării şi colorării materialului biologic. 

La începutul secolului al XIX-lea, în 1809, botanistul francez Mirbel 
reia studiul celulelor vegetale. El a emis părerea că celulele plantelor sînt 
niște cavități săpate într-o materie fundamentală omogenă, şi că aceasta 
şi nu celulele reprezintă unitatea de structură a plantelor. Această idee 
a fost adoptată şi de Lamarck. Se tindea deci să se atribuie țesutului, 
şi nu celulei, rangul de unitate structurală a organismelor vii. Adevărul a 
fost restabilit prin experiențele de macerare și izolare a celulelor din țesu- 
turi, efectuate de către Moldenhauer şi Dutrochet (1824). 


Fig. 5. Microscopul lui R. Hooke şi o figură realizată cu acesta, reprezentind 
celule dintr-o secțiune printr-un dop de plută. 

Fig. 6. Coperta cărţii lui 
R. Hooke, Micro- 
graphia. 


J. E. Purkinje, ca şi Dutrochet, dar făcînd studii asupra celulelor 
animale, era înclinat să recunoască celula drept unitate structurală a orga- 
nismului animal și vegetal, dar ambii erau încă sub influența supraestimării 
importanței membranei celulare. Botanistul rus P. F. Gorianinov 
(1796—1865)) este primul naturalist care a afirmat clar, în anul 1834, 
că trăsătura principală de deosebire a organismelor vii faţă de natura moar- 
tă este structura celulară şi că „tot ce e viu este format din celule și apare 
din celulă”. 3 II 

Nu ne oprim asupra descoperirilor constituenților celulari (protoplasmă, 
nucleu, plastide, condridom etc.) şi a lucrărilor efectuate toate în secolul 
trecut, pe care le vom aminti la studiul organitelor respective, dar trebuie 

să insistăm puţin asupra celui mai important eveniment din istoria celulei, 
petrecut în același secol, al XIX-lea: elaborarea teoriei celulare de către 
botanistul german M. Schleiden (1838) și zoologul german Th. 
Schwann (1839). Aceşti doi naturalişti au sintetizat și generalizat 
toate cunoștințele de pînă la ei referitoare la celulă, într-o teorie închegată 
şi bine fundamentată ştiinţific, care poartă numele de teoria celulară, ale 
cărei principale teze sînt următoarele : 

a) corpul tuturor vieţuitoarelor, atît plante cît şi animale, se dezvoltă 
şi este alcătuit din celule. Celula reprezintă unitatea elementară structu- 
rală a corpului vieţuitoarelor ; = 

b) într-un organism pluricelular, numeroasele celule care trăiesc alături 
duc o viaţă independentă. Viaţa individului pluricelular nu reprezintă alt- 
ceva decît suma vieților celulelor componente ; 

c) înmulțirea celulelor se face numai arareori prin diviziune; modul 
normal de apariție al celulelor noi este nașterea lor spontană, neoformarea 
lor dintr-o substanță mucilaginoasă existentă în celule sau între celule, 
numită citoblastem. În sînul citoblastemului, noile celule ar apărea după 
aceleași legi după care apar cristalele într-o soluție saturată. 

Teoria celulară a lui Schleiden și Schwann conține numeroase erori, 
atît sub aspectul raporturilor reciproce dintre celule cît și a modului lor 
de înmulțire. De asemenea, şi autorii ei continuau să atribuie membranei 
celulare o importanță mai mare decît oricărui alt organit. 

Cu toate imperfecțiunile sale însă, teoria celulară a corespuns pentru 
acea perioadă. Ea a avut un mare răsunet și a impulsionat foarte numeroase 
studii de citologie, anatomie și histologie, care au dus la progresul științe- 
lor biologice, în general, şi la cunoașterea detaliilor de structură a celulei, 
în special. Teoria celulară a definitivat ideea unităţii de structură a plan- 
telor şi animalelor, înlăturînd prăpastia care, după părerea multor natu- 
raliști de mai înainte, ar despărți cele două regnuri. 

Fr. Engels în Dialectica naturii apreciază pozitiv teoria celulară şi 
o socotește în rîndul celor trei mari descoperi din secolul al XIX-lea în știin- 
ţele naturii. După 20 de ani de la formularea teoriei celulare savantul german 
Rudolf Virchow (1821—1902), căutînd să o dezvolte, accentuează 
tocmai laturile negative ale acesteia (1859), şi anume reafirmă independența 
celulelor dintr-un organism pluricelular, pe care-l consideră drept un „stat 
celular” şi neagă posibilitatea formării „din nou” a celulelor. De la Virchow 
a rămas celebrul aforism „Omnis cellula e cellula” (fiecare celulă derivă din 
altă celulă). 

Perfecționările succesive ale utilajului tehnic de laborator şi a metode- 
lor de cercetare a celulei, din ultimul sfert al veacului trecut și primul 
sfert al secolului nostru, au permis descrierea formei şi structurii micro- 
scopice a celulei vegetale şi a părților sale constitutive. 

Rezultatele remarcabile ale cercetărilor citologice dintre anii 1870 și 
1930, ale căror date constituie „cifologia clasică”, au permis alcătuirea 
unei scheme relativ stabile a structurii celulei vegetale, care, pînă prin 
anul 1940 n-a suferit decît modificări de detaliu. 

Aceste date au arătat, printre altele, că diferențele exterioare așa de 
frapante care există între organismele izolate, se atenuează de îndată ce 
se ajunge la dimensiunile celulei. Există un număr limitat de tipuri de 
celule în organismele vii, iar numeroasele deosebiri dintre plante şi ani- 
male se reduc la nivel celular la un mic număr de caractere privind 
planul de organizare al acestora. 

Acest lucru este valabil într-o măsură şi mai mare dacă se trece din 
domeniul microscopic în cel inframicroscopic, posibilitate oferită de apli- 
carea microscopiei electronice la studiul celulei, începînd de prin anul 1950. 

Acest instrument de cercetare, cu o putere de separare de circa 400 
ori mai mare decît cea a microscopului fotonic (0,00lu, față de 0,2u), a 
permis extinderea cercetării pînă la nivelul ultrastructurilor organitelor 
celulare și atingerea nivelului macromolecular. 

Prin aceasta, citologia vegetală face un mare salt calitativ, devenind 
o „citologie modernă”, avînd ca obiect de studiu macromoleculele, orga- 
nitele celulare în care acestea sînt localizate, activitatea lor specifică ce 
constituie viața celulară. 

La nivelul macromoleculelor, obiectivele citologiei moderne se interfe- 
rează cu acelea ale biochimiei, ale biofizicii, ale fiziologiei şi ale biolo- 
giei moleculare. 


2. CONSIDERAȚII GENERALE PRIVITOARE LA CELULĂ 


a. Tipuri de celule 


Celula reprezintă unitatea morfofiziologică fundamentală din care este 
alcătuit corpul organismelor vii. 

În general, celula vegetală este înconjurată de un perete rigid, de natură 
celulozică, membrana celulară, care circumscrie și închide în interior o 
serie de constituenți, mai importanţi fiind citoplasma şi nucleul. 

De la această regulă însă sînt numeroase excepții, așa încît se pot dis- 
tinge mai multe tipuri de celule, Astfel : 

a) După prezența sau absența membranei, celulele pot fi: dermatopla- 
stet, înzestrate cu membrană celulozică tare, rigidă, care le dă o formă 
determinată (aşa sînt aproape toate celulele plantelor) şi gimnoplaste?, 
celule lipsite de membrană celulozică, avînd doar un strat subțire de 
natură proteică, ceva mai întărit decît restul protoplasmei. Ca urmare, 
astfel de celule își pot schimba forma şi pot executa mișcări de loco- 
moţie. Ca exemple de gimnoplaste se pot cita: mixamibele de mixomicete 


1 De la grec. derma = piele şi plastos = format. 
2 De la grec. gymnos = golaş, nud şi plastos = format 

(fig. 7), zoosporii multor alge verzi (fig. 8), spermatozoizii plantelor supe- 
rioare, grupa algelor Flagellatae etc. 

b) După prezența şi numărul nucleilor, celulele plantelor pot fi: anu- 
cleate, lipsite de un nucleu distinct. Așa sînt celulele algelor albastre şi 
ale bacteriilor care, deşi posedă substanță nucleară aceasta este răspîndită 
în toată masa protoplasmei; uninucleate, avînd un singur nucleu, așa 
cum sînt majoritatea  covîrşi- 
toare a celulelor plantelor, și 
Plurimucleale sau cenocile!, avînd 
mai mulți nuclei. Ia rîndul 
lor, cenocitele, după modul în 
care ajung să aibă mai mulți 
nuclei, se pot grupa în trei cate- 
gorii: plasmodii, sinciții şi ce- 


Fig. 7. Mixamibe de mixo- Fig. 8. Zoosporii al- 
micete, exemplu de gimno- gei verzi Ulothrix, 


plaste : exemple de gimno-  Hoblaste. La plasmodii (fig. 9), 
A, B — diferite stadii (după plaste (după care constituie corpul mixo- 
Serman oni Kursanov). micetelor şi care provin din 


diviziunea a două mixamibe 
uninucleate, numeroșii nuclei provin din diviziunea unui nucleu unic 
în sînul unei mase de protoplasmă care-și mărește volumul, fără a se 
împărți în celule. În cazul sincițiilor? se unesc mai multe celule uninu- 
cleate, membranele despărțitoare dintre ele dispar și, în final, se ajunge tot 
la o masă de protoplasmă cu mai mulți nuclei. Ca exemplu de sincițiu 


Fig. 9. Plasmodiu de Fuligo septica Tig. 10. Laticifere Fig. 11. Caulerpa, algă sifonee, 
{mixomicetă) (după Kursanov). de Chelidonium exemplu de cenoblast (după 
majus, exemplu de Strasburger). 
sincițiu (după 
Bonnier). 


1 De la grec. koinos = împreună și cytos = cavitate, celulă. 
2 De la grec. syn = împreună. 

se pot cita celulele producătoare de latex (Jaticifere) ale multor plante 
(fig. 10). Cenoblastele, în fine, reprezintă organisme vegetale unicelulare 
de dimensiuni mari, care au de la început mai mulți nuclei și a căror 
celulă, prin diviziune, dă naștere la celule-fiice tot plurinucleate. Unele 
cenoblaste, ca, de exemplu, alga Caulerpa, pot atinge dimensiuni pînă la 
1 m, şi corpul lor imită plantele superioare, avînd o porţiune asemănă- 

Fig. 12. Secţiune transversală (4) şi lon- Fig. 13. Mucor mucedo cu sporangiofori, exemplu 
gitudinală (B) prin cenoblastul de Cau- de cenoblast (după Troll). 


lerpa (după Strasburger). 


toare cu un rizom orizontal, de pe care pleacă nişte prelungiri asemănă- 
toare cu rădăcinile şi altele care imită frunzele (fig. 11). O secțiune trans- 
versală şi una longitudinală prin oricare din aceste imitații de organe arată 
clar că este vorba de o singură celulă uriaşă avînd o 
membrană groasă căptușită cu un strat de protoplasmă 
cu mai mulți nuclei, de pẹ care pleacă punți, de ase- 
menea plurinucleate, care se încrucișează în toate 
direcțiile (fig. 12). Alte exemple de cenoblaste sînt 
miceliile de mucegaiuri (fig. 13) şi unele alge, ca 
Botrydium granulatum, care atinge mai mulți milimetri 
dimensiune şi are corpul în formă de vezică pluri- 
nucleată și colorată în verde, terminat cu o parte sub- 
țiată şi ramificată, cu care se înfige în nămolul umed 
de pe marginea apelor unde trăieşte (fig.14). 


b. Plante unicelulare şi plante pluricelulare 


Multe plante inferioare au corpul format dintr-o Pe le POVIER S 
singură celulă. Astfel de plante se numesc unicelulare. exemplu EREA 
Unica celulă în acest caz reprezintă întregul individ (după Grinţescu). 


3 — Morfologia plantelor 

şi ea îndeplinește singură toate funcţiile vitale, inclusiv înmulțirea. Exem- 
ple de plante unicelulare constituie bacteriile, multe ciuperci, ca drojdia 
de bere, o serie de alge verzi, diatomee etc. 

Majoritatea plantelor inferioare însă, precum şi toate plantele supe- 
rioare au organismul format dintr-un număr mare de celule, și se numesc 
Plante pluricelulare. 

Asocierea unui mare număr de celule într-un organism vegetal are 
drept consecință diferențierea celulelor, adică adaptarea lor la îndepli- 
nirea unor anumite funcțiuni. Acest fapt atrage după sine schimbarea 
formei şi structurii celulelor și gruparea lor în fesuturi speciale. Cu cît 
planta posedă mai multe categorii de țesuturi cu atît este mai superioară 
din punct de vedere al organizării. Dacă plantele inferioare pluricelulare 
au abia 3-10 tipuri de celule diferenţiate, muşchii pot avea pînă la 20, 
criptogamele vasculare pînă la 27, iar angiospermele pînă la 76 de tipuri 
de celule diferenţiate (după Zimmermann). 


c. Forma și mărimea celulelor vegetale 


Forma celulelor vegetale este foarte variată fiind în raport cu funcția 
pe care o îndeplinesc, cu originea lor şi cu poziția pe care o ocupă în 
organism. 

Plantele unicelulare îmbracă de cele mai multe ori forma sferică sau 
ovală. La plantele pluricelulare forma celulelor poate fi sferică (celulele 


Sa 


Fig. 15. Celule stelate din mădu- Fig. 16. Idioblaste în frunze de 
va de Juncus conglomeratus (după ceai, Thea sinensis (după 
Grințescu). Kursanov). 


din fructele făinoase), ovală, cilindrică (vasele liberiene şi lemnoase), pris- 
matică (fibrele de sclerenchim), fusiformă (fibrele lemnoase), tabelară (celu-- 
lele suberului), stelată (celulele din măduva de Juncus — fig. 15) etc. 
Aceste diferite forme de celule vegetale se pot grupa în trei categorii, 
deosebirile dintre ele putîndu-se observa pe secțiunile longitudinale prin: 

ţesuturi : a) celule parenchimatice, izodiametrice sau aproape izodiametrice ; 
b) celule prozenchimatice cu diametrul longitudinal, în general mult mai 
mare decît celelalte două diametre, dînd celulei o formă fusitormă, alun- 
gită ; c) idioblaste, celule izolate, cu o formă cu totul particulară, înglo- 
bate într-un ţesut avînd celulele uniforme. Ca exemple de idioblaste, cităm : 
celulele în formă de T din mezofilul frunzei de ceai (fig. 16), celulele 
secretoare din mezofilul frunzei de dafin (Laurus nobilis) etc. 

Mărimea celulelor este de ordinul micronilor adică a miimilor de mili- 
metru şi, în general, ele nu pot fi văzute cu ochiul liber, ci numai cu 
ajutorul microscopului. Este vorba, fireşte, despre celulele parenchimatice 
din organele plantelor superioare, a căror mărime variază, în medie, între 
10 şi 100u. În mod excepțional însă și unele celule parenchimatice pot 
fi văzute cu ochiul liber, dimensiunile lor depășind cu mult mărimile medii 
citate. Așa sînt unele celule epidermice de pe frunze, celulele unor peri 
— ca, de exemplu, perii sugători unicelulari ai rădăcinii —, celulele căr- 
noase din fructul de portocală sau cele din tuberculii de cartofi. Cît des- 
pre celulele prozenchimatice, ele ating dimensiuni mult mai mari, de mai 
mulți milimetri sau centimetri. Laticiferele unor Euphorbiaceae lemnoase 
pot ajunge chiar la mai mulți metri lungime. Există însă și celule sub 
dimensiunile medii : astfel, Bacillus influenzae măsoară 0,4 X 1,2u, Micro- 
coccus progrediens 0,2u. diametru. Dimensiuni mai reduse decit ale acestor 
coci nu pot fi văzute cu microscopul obișnuit, a cărui putere separatoare 
este de 0,24u (v. tab. 1). 

Cu microscopul electronic însă, a cărui putere de rezolvare limită este 
de 1 my, s-au putut vedea pe ecran sau fotografia chiar macromolecule 
proteice mult mai mici decît cele mai mici bacterii citate. Astfel sînt 
virusurile şi fagii (bacteriofagii). 

Virusurile sînt cele mai simple forme de materie dotate cu proprietăţi 
vitale cunoscute pînă acum, capabile de metabolism numai parazitînd pe 
alte forme de viață superior organizate, adică pe celule. Unele virusuri 
sînt formate dintr-o singură macromoleculă uriașă nucleoproteidică, altele 
au şi alte proteine sau chiar glucide și lipide în corpul lor. Mărimea virusu- 
rilor variază între 10 şi 300 mu. 

Infectînd organismele vii superioare, virusurile provoacă boli numite viroze, 
cum sînt : scarlatina, encefalita epidemică sau turbarea la om, mozaicul tutu- 
nului şi multe alte boli virotice la plantele cultivate (roşii, cartofi etc.). 

“ Bacleriofagii sînt virusuri care parazitează pe bacterii și provoacă dis- 
trugerea acestora. Ei apar la microscopul electronic ca niște ace cu gămă- 
lie, avînd capul de 50—80 my şi acul de 150—200 my. Fagii au un înve- 
liş proteic, iar partea lor centrală este constituită din ADN. 


3. CONSTITUENȚII CELULARI SAU ORGANITELE CELULARE 


Mijloacele moderne de cercetare a celulei au pus în evidență faptul că 
această unitate de bază din care este format corpul vieţuitoarelor repre- 
zintă un edificiu extrem de complex, fiind alcătuit dintr-o serie de forma- 

Tabelul 1 


Dimensiunile celulelor, ale virusurilor şi ale moleculelor organice: L = lungime; D = diametru 
(după Strasburger, simplificat) 


Felul celulelor Dimensiuni 


Celule de plante superioare 


Boehmeria nivea — fibră (L) 250—550 mm 
Urtica dioica — fibră (L) . 35—75 mm 
Linum usitatissimum — fibră (L) 40—65 mm 
Musa (palmier) — traheidă (L) 8—10 mm 
Vinca minor — fibră (L) 1—2 mm 
Pinus silvestris — traheidă (L) 1—2 mm 
Sambucus (soc) celulă parenchimatică din 

măduvă (D) 0,2 mm 
Rosa — celulă epidermică (D) 0,04 mm = 40 p 


Celule de alge unicelulare 


Chara — celule internodiale (L) 40—80 mm 


Acetabularia (L) 50—60 mm 
0,02 mm = 20u 


Chlamydomonas (D) 


Celule de bacterii 


Thiospirillum jenense (L) 0,08 mm = 80u 


Escherichia coli (L) 0,003 mm = 3u 
0,0002 mm = 0,2u 


Micrococcus (D) 


Virusuri 

Virusul mozaicului de tutun (L) 0,284 = 280 m p 
Virusul influenzei 0,12 p = 120 my 
Virusul brîncii 10 m p 


Molecule organice 


Molecula de clorofilă (L) 35 my 
Hemoglobina 2,8 m p 
Glucoza 0,7 my 


Atomul de hidrogen, H (D) 01l my 

ţiuni bine definite morfologic şi care îndeplinesc funcțiuni vitale, precis 
determinate (fig. 17, 18, 19). Celula vie poate fi comparată cu un ,,labo- 
rator” complex, cu dispozitive bine delimitate şi cu rosturi perfect coordo- 


Fig. 17. Constituenţii celulei vegetale din parenchimul 
asimilator al frunzei: 

M — membrana; C — citoplasma ; V — vacuola ; Fe — fire citoplas- 

matice; N — nucleu; Mn — membrană nucleară ; chr — cromonema ; 

n — nucleoli; Cho — condriozomi; Sph — sferozomi; P — plastide 
(după Strasburger). 


Fig. 18. Structura schematizată a 
unei celule vegetale tinere ; 


N — nucleul n — nucleol; m.m — mem- 
brama nucleară ; d—dictiozomi ; pp — pro- 
plastide; sp — sterozomi ; cho — condrio- 
zomi; v — vacuole; I — picături de 
lipide; r.e — zeticului endoplasmatic; 
p.m. — membrana plasmatică; c — cito- 
plasma; m — mitocondri (după Sit te). 


nate, în așa fel încît acestea asigură cea mai mare eficacitate activității 
sale. 

Se dă numele de constituenfi celulari sau organite celulare tuturor aces- 
tor „organe ale celulei”. 

Unele dintre organitele celulare au putut fi observate cu microscopul 
fotonic, cum sînt: membrana, citoplasma, nucleul, plastidele, condrio- 
zomii, vacuomul şi incluziunile ergastice. Altele, însă, cum sînt ribozomii, 
reticulul endoplasmic și dictyozomii, nu se pot vedea decît la microscopul 
electronic. . 

Procesul de adîncire a cercetărilor celulei cu microscopul electronic, 


care 


a împins observația pînă la nivelul molecular este astăzi în plină 


desfăşurare. Mereu au loc noi descoperiri, care ne obligă să ne revizuim 


Fig. 19. Schema infrastructurii 
citoplasmei vegetale, descifrată 
cu microscopul electronic: 
mp—membrana pectocelulozică ; pe—plas- 
malema; d — dictiozomi; pd — plasmo- 
desme; me— spațiu intracelular (meat); 
vg. — vezicule golgiene; reg — reticul 
ribozomi 
liberi; v.m. — vezicule pline cu material 
membranar; į — invaginații pinocitice ale 
plasmalemei; v — vacuole; r.e.n — reticul 
endoplasmatic neted ; po— pori ai membra- 
mei nucleare (m.n); m — mitoconării; 
li — picături lipide; N — nucleu; n — nuc- 
leol; ponad (după Buvat, 
1969) 


sau să ne completăm cunoștințele anterioare privitoare la ultrastructura 
materiei vii, la compoziția ei chimică și la mecanismele intime ale feno- 
menelor vitale. 

După cunoștințele de astăzi, constituenţii celulei vegetale sînt în număr 
de 12, și anume: 


a) 
b) 


citoplasma fundamentală sau hialoplasma ; 
reticulul endoplasmatic ; 

ribozomii ; 

aparatul lui Golgi sau dictyozomii ; 
condriomul celular ; 

plastidomul celular ; 

centrul celular ; 

cilii şi flagelii ; 

nucleul ; 

vacuomul celular ; 

incluziunile ergastice din celulă ; 
membrana celulară. 

Primii nouă constituenți alcătuiesc împreună materia vie din celulă şi 
poartă numele de protoplasmă! sau plasmă, sau, încă, protoplast, ultima 
denumire fiind dată materiei vii de către anatomistul H a n st ei n (1880), 
pe cînd nu se cunoșteau decît patru dintre ei, şi anume: citoplasma, 
nucleul, plastidomul și condriomul. 

Ultimii trei constituenți nu sînt vii și ei rezultă în urma activităţii fizio- 
logice a protoplasmei. Hanstein a numit ansamblul acestor trei constitu- 
enți metaplasmă?; alți cercetători îi numesc paraplasmă?, iar alţii con- 
sideră separat membrana scheletică și formațiunile ei și o numesc allo- 
plasmăă. 


4. METODELE DE STUDIU ALE CELULEI, APARATE 
ŞI INSTRUMENTE UTILIZATE ÎN CITOLOGIE 


Progresele realizate în studiul celulei s-au obţinut paralel și în strânsă 
legătură cu dezvoltarea tehnicii. 

Metodele, extrem de numeroase, prin care se poate studia celula pot 
fi grupate în două categorii: metode generale, utilizate mai ales în trecut, 
dar care se folosesc și astăzi, şi metode speciale, mult folosite cu deose- 
bire în ultimii ani. 


a. Metode generale utilizate în citologie 


Dintre acestea vom examina doar două: 1) studiul celulei vii sau obser- 
vaţia vitală şi 2) studiul celulei omorită în prealabil 

1. Observaţia vitală nu poate fi aplicată decît în cazuri particulare, 
ea cerînd ca materialul de examinat să fie transparent. Se pot examina 
în acest mod organisme unicelulare: flagelate, saharomicete, diatomee, 
alge verzi etc., iar dintre plantele inferioare pluricelulare, unele alge fila- 
mentoase, ca: Spirogyra, Vaucheria ete. De la plantele superioare se pre- 
tează bine la observaţia vitală următoarele celule şi țesuturi: perii stami- 
nali de Tradescantia, filamentele stigmatului multor Gramineae, perişorii 
sugători de pe rădăcini, celulele epidermice de Tulipa (lalea), Iris (stînje- 
nel), bulbul de Allium cepa (ceapă), după ce epiderma a fost desprinsă cu 
grijă de pe frunze. De asemenea, pot fi studiate prin observaţie vitală 
unele organe întregi, dacă sînt deosebit de subțiri și transparente, cum 
sînt frunzele multor plante acvatice, ca: Vallisneria spiralis, Elodea cana- 
densis etc. 

Materialul de studiat prin metoda observaţiei vitale, dacă reprezintă 
plante acvatice sau organe de astfel de plante, se aşază: direct pe lamă 


1 De la grec. protos = cel dintii și plastos = format. 
2 De la grec. meta = după. 
3 De la grec. para = lingă. 
4 De la grec. allos = străin. 

într-o picătură de apă, se acoperă cu lamela şi se observă la microscop. 
Dacă însă este vorba de organe aeriene sau celule luate de pe astfel de organe, 
ele nu se introduc în apă, ci în anumite soluţii, numite fiziologice, prepa- 
rate după anumite rețete, cum sînt soluţiile Knop, Ringer sau Locke etc., 
izotonice cu sucul din vacuolele celulelor, soluții care trebuie să fie şi 
fiziologic echilibrate, mai ales cînd se examinează material de origine ani- 
mală. Aceasta înseamnă că între ionii de Nat, K+ şi Cat+, toxici dacă 
sînt considerați separat, trebuie să existe o anumită proporţie, care-i face 
netoxici în ansamblu. 

Chiar în condiţiile enunțate nu pot fi observate toate organitele celu- 
lare, din cauză că diferența de indici de refracție dintre ele este prea 
mică. S-au putut observa în acest mod doar trei organite: citoplasma, 
nucleul şi vacuolele. 

Pentru a distinge mai bine organitele celulei trebuie să ne servim de 
anumite substanțe colorante, care să fixeze în mod electiv numai anumiţi 
constituenți, fără a-i ucide sau distruge. Din păcate, cei mai mulți colo- 
ranţi sînt foarte toxici și pătrunderea lor în celule provoacă imediat moar- 
tea acestora sau cel puțin alterări profunde ale substanţei vii. Există 
însă un număr mic de coloranți, care, în concentraţii foarte reduse, pot 
pătrunde în celule fără a le ucide. Aceştia se numesc coloranți vitali şi 
majoritatea lor aparțin seriei de coloranți de anilină. 

Unii dintre aceștia se acumulează și colorează numai vacuola și se 
numesc coloranți vacuolari, cum sînt: roșul neutru, violetul neutru, safra- 
nina, fuxina bazică etc. ; alții se fixează pe citoplasmă, pe nucleu, pe plas- 
tide sau pe condriozomi, şi aceştia se numesc coloranți protoplasmatici. 
Dintre aceştia menţionăm : verdele Janus, violetul de metil, violetul dahlia, 
vhodamina ete. Astfel de coloranţi, în concentraţii de 1/10 000 pînă la 
1/30 000, nu alterează structura organitelor celulare și permit o bună 
observare a acestora. 

Prin metoda coloraţiei vitale s-au putut pune în evidență pentru prima 
dată mitocondriile şi s-a putut face distincţie între aceste organite și vacu- 
ole; cu coloranții vitali se poate verifica variația pH-ului celular, cu ei 
se poate pune în evidență prezența unor anumiți compuși chimici în 
vacuole, cum sînt: compușii fenolici, mucilagiile din vacuolele algelor 
brune etc. 

După un anumit timp însă şi coloranţii vitali sfirșesc prin a ucide 
celula, în care caz întreg conținutul acesteia, profund alterat şi modifi- 
cat, se colorează în mod uniform prin colorantul respectiv. De aceea, ori 
cît de preţioase ar fi datele obținute prin metoda coloraţiei vitale, ele 
trebuie neapărat completate cu informaţiile pe care ni le furnizează cea- 
laltă metodă, aceea a studiului celulelor în prealabil ucise. 


Trebuie să menționăm că observaţia vitală poate fi ameliorată dacă 
utilizăm, în locul microscopului obișnuit, alte instrumente, cum sînt: 
microscopul cu contrast de fază, cu raze ultraviolete, cel polarizant, ultra- 
microscopul sau micromanipulatorul. 

2. Studiul celulelor în prealabil omorite se face pe preparate micro- 
scopice, a căror alcătuire cuprinde cinci faze mai importante, și anume: 
fixarea, încluderea, sectionarea, colorarea şi montarea materialului preparat. 

a) Fixarea constă în omorirea instantanee a celulei, în aşa fel încît 
structura constituenților celulari să rămînă într-o stare apropiată de cea 
naturală a acestora. O ucidere lentă ar duce la coagulări, alterări şi tran- 
sformări ale constituenţilor celulari care nu au nimic de-a face cu aspec- 
tul lor normal. 

Fixarea se execută tratînd materialul de studiat cu o serie de substanţe, 
numite fixatori, cum sînt: alcoolul etilic, formolul, soluţiile de acid cro- 
mic, bicromat de potasiu, acidul picric, clorura de platină, acidul acetic 
şi mai ales tetraoxidul de osmiu, cunoscut sub numele de acid osmic în 
stare de vapori, unul din cei mai buni fixatori. Adesea se întrebuințează 
în tehnica citologică amestecuri de doi sau mai mulţi fixatori, preparate 
după rețete diferite. 

De prin 1963, se întrebuințează pentru fixare şi tehnica numită criode- 
capaj! sau fixarea prin congelare. Procedeul este cel mai apropiat de con- 
diţiile ideale de fixare, deoarece nu introduce în celulă nici o substanță 
străină. Se răceşte extrem de repede (spre a se evita formarea cristalelor 
de gheață) materialul viu, pînă la —2000C, prin introducerea lui în gaze 
lichefiate (azot sau heliu). După fixare, se acționează în vid (spre a se subli- 
ma pătura de gheață formată la suprafața materialului), după care sec- 
ţiunile se dezgheață la temperatura camerei şi se examinează la microsco- 
pul electronic. În felul acesta se conservă intactă structura şi compoziția 
materialului. 

b) Includerea. Materialul fixat cu unul din fixatorii amintiți sau cu un 
amestec de fixatori trebuie înglobat într-o substanță capabilă să se solidifice 
şi să-i dea o anumită tărie, pentru a putea fi tăiat în secțiuni subțiri. 
Cel mai întrebuințat material în scopul includerii este parafina lichidă. 
Materialul vegetal complet deshidratat cu ajutorul alcoolului se înglobează 
în parafină lichidă, pusă în vase speciale. Prin răcire parafina se solidifică, 
luînd forma vasului în care a fost pusă, închizînd în ea şi materialul şi 
constituind împreună cu acesta un bloc. Se mai poate utiliza şi colodiul 
în loc de parafină (nitroceluloză dizolvată într-un amestec de alcool şi 
eter). Pentru nevoi temporare, la lucrările practice cu studenţii poate fi 
utilizată şi măduva de soc, despicată în două, între cele două jumătăţi 
întroducînd materialul care trebuie secționat. 

c) Secționarea are ca scop confecționarea unor lame foarte subțiri pentru 
a fi transparente, lame care cuprind atît materialul care a servit pentru 
includere cît și țesutul sau organul pe care vrem să-l studiem. 

Pentru demonstrație în scop didactic, în cazul cînd am inclus materialul 
în măduva de soc, secțiunile le executăm cu un brici avînd una din fețe 
plane. 


1 De la grec. kryos = gheață 

Pentru studii de precizie însă, blocul de parafină sau colodiu împreună 
cu materialul inclus în el se secționează cu aparate speciale numite micro- 
toame! (fig. 20) în secțiuni subțiri, de 1—20u, obținute în serie. Se spală 
apoi secțiunile cu xilol, spre a se îndepărta parafina (cele din colodiu nu 
mai trebuie spălate) apoi cu alcool, 
spre a îndepărta xilolul și astfel ma- 
terialul este gata pentru faza urmă- 
toare. 

d) Colorarea.  Secţiunile pregătite 
în modul arătat se tratează apoi cu 
coloranți diferiți, după scopul ur- 
mărit. Cei mai utilizaţi coloranţi sînt 
hematoxilina ferică, carminul, safrani- 
na, violetul de gențiană, fuxina, albas- 
trul de metilen etc. Se pot întrebuin- 
ţa şi amestecuri de doi sau mai mulți 
coloranţi, care se fixează în mod inegal 
şi selectiv pe unul sau pe altul dintre 

Fig. 20. Schema unui microtom (După constituienții celulari,  colorîndu-i. 

Guilliermond) Așa, de exemplu, reactivul genevez, 

mult întrebuințat la lucrările de labo- 

rator cu studenţii, este specific pentru membrana celulară şi constă dintr-un 

amestec de doi coloranţi în soluție alcoolică : roșul de Congo și crizoidina. 

Membranele celulozice fixează primul colorant şi devin roșii, pe cînd cele 
lignificate se colorează în galben cu crizoidina. 

e) Montarea preparatului. Materialul colorat se spală pentru a îndepărta 
excesul de colorant, apoi se așază pe lamă într-o picătură de apă, dacă 
este destinat studiului imediat, sau în balsam de Canada, dacă se inten- 
ționează obţinerea unui preparat pentru o durată mai lungă. Se acoperă 
totul cu lamela și se etichetează preparatul care astfel este gata pentru 
“observare. 

Protoplastul fixat și colorat este un obiect de studiu foarte practic și 
atrăgător. Organitele celulare se văd clar și perfect delimitate. Nu trebuie 
să uităm însă că ceea ce observăm după fixare şi colorare nu mai este 
celula vie. Oricît de brusc s-a făcut fixarea, s-au produs totuși schimbări 
în structura diferitelor organite. În plus, coloranţii aplicaţi materialului 
biologic pot produce figuri care nu există pe viu, așa-numitele „artificii de 
tehnică”, care au fost multă vreme interpretate greşit în citologie. 

De aceea, citologii trebuie să combine cele două metode analizate uti- 
lizînd încă multe altele, pentru a putea pătrunde cît mai adînc în desci- 
frarea celui mai complex edificiu molecular din natură, acela al celulei vii. 


1 De la grec. mikros = mic şi thome = tăietură. 

b. Metode speciale întrebuințate în citologia modernă 


Metodele generale expuse mai înainte, cu toate avantajele pe care le 
prezintă şi cu tot aportul lor important pe care l-au adus la dobîndirea 
cunoștințelor relativ la celulă, au și o serie de imperfecțiuni şi inconve- 
niente. Aşa, de exemplu, cu ajutorul lor nu se pot examina toți cromozomii 
unui nucleu în diviziune, ansamblul condriozomilor dintr-o celulă, tehnica 
lor nu este suficientă pentru microscopia electronică, prin ele nu se pot 
studia proprietăţile fizice, chimice sau fiziologice ale constituienților celu- 
lari. Din aceste cauze, în ultimul timp, citologia modernă a recurs la tot 
mai multe metode speciale, dintre care vom trece sumar în revistă pe cele 
mai des utilizate. 

1) Prepararea de celule întregi este mult utilizată în studiul meriste- 
melor, al structurii cromozomilor şi al celulelor-mamă ale sporilor, pro- 
bleme urmărite în special de genetică. 

Există o mulțime de metode rapide destinate acestui scop. Ele constau 
în a introduce un vîrf de organ viu, avînd țesuturi meristematice, într-o 
soluție carmin-acetică clocotită sau alte soluții (ca, de exemplu, soluție de 
orceină acetică, rezorcină acetică, nigrosină acetică etc.). Celulele sînt 
fixate şi colorate în acelaşi timp. Apoi ele sînt disociate prin simpla zdro- 
bire mecanică (apăsînd uniform asupra lamelei unsă cu albumină glice- 
zinată, care s-a aplicat peste material) şi observate la microscop. Pentru 
a confecționa preparate permanente, se pune materialul în balsam de 
Canada şi se lutează lamela pe margini cu parafină sau cu ceară specială 
de lutat. 

2) Alcătuirea de preparate pentru microscopul electronic. Pentru a putea 
fi utilizate în microscopia electronică, preparatele trebuie să fie complet 
anhidre şi să aibă grosimi de ordinul sutimilor de microni, mai exact să 
nu depășească 0,05u. < 

Ca fixator se întrebuințează în acest caz formalina, acidul osmic 
(H20s0,), sau permanganatul de potasiu (KMnO,), iar ca material de 
incluzie amestecul de acrilat butil-metilic sau anumite răşini speciale. 

Secțiunile pentru microscopia electronică se execută cu „ultra micro- 
toame”, la care ridicarea blocului la nivelul briciului nu se face prin dis- 
pozitive mecanice, ca în cazul microtoamelor obişnuite, ci prin dilatarea 
termică a piesei de metal pe care se fixează blocul ce trebuie secționat. 
Bricele utilizate sînt. de obicei din sticlă, iar grosimea minimă a prepara- 
telor poate fie de 0,01—0,02u. Secțiunile sînt culese pe o peliculă de 
plastic, groasă de 0,0l, şi pot fi examinate direct la microscop, sau după 
ce au fost tratate cu substanțe opace pentru electroni, ca de exemplu, 
acidul fosfotungstic, care măresc contrastul imaginilor. 

3) Întrebuințarea metodelor citochimice şi histochimice a permis să se 
cunoască constituția chimică a organitelor celulare. Din păcate, metodele 
curente ale chimiei analitice s-au dovedit prea brutale, ele tulbură com- 
plet structura celulară şi deci sînt inaplicabile în citologie. Numai cîteva 
reacții bazate pe formarea de combinații colorate sau afinitatea substan- 

ţelor intracelulare pentru anumiţi coloranți speciali au dat rezultate remar- 
cabile în această privință. Așa sînt: reacția amidonului cu iodul, care-l 
colorează în albastru, a proteinelor cu reactivul Millon (soluţie de azotat 
mercuric în acid azotic), care le colorează în roșu, a lipidelor cu Sudan III, 
dar mai ales reacția Feulgen pentru acidul dezoxiribonucleic și cea 
a lui Brachet pentru acidul ribonucleic, foarte mult utilizate în cito- 
logie, reacții care se studiază la biochimie, și asupra cărora nu putem 
insista aici. De asemenea, prin reacţii histochimice diferite se obțin date 
preţioase cu privire la repartizarea spaţială a diferitelor substanțe în cu- 
prinsul celulei sau al constituenților celulari. Aici trebuie menționată în 
mod special metoda atomilor marcați. Scufundînd un ţesut într-un mediu 
care conține atomi marcați, indicatori de P, S, Na, K, Fe, I, C etc., 
celulele fizează atomii radioactivi respectivi. Plasînd secțiunea pe o placă 
fotografică, radiaţiile emise de elementul radioactiv care se dezintegrează 
impresionează gelatina şi arată pe fotografie locul acupat de atomii res- 
pectivi în celulă. Se obţine în acest mod o autohistoradiografie. 

4) Izolarea constituenților celulari prin ultracentrifugavea diferențială. 
Din cauza dimensiunilor lor extrem de mici, constituenții celulari nu pot 
fi izolaţi în cantităţi suficient de mari, pentru a fi analizați pe calea disec- 
ției. Fi însă pot fi separați unii de alții prin ultracentrifugare. 

Se taie un țesut printr-un mecanism rotativ de brici ultrafin, în aşa 
fel ca celulele componente să fie secționate la mai multe niveluri. În tim- 
pul tăierii se adaugă la țesutul zdrobit soluţii potrivite de NaCl, KCI, zaha- 
roză etc., obținîndu-se o pastă fluidă de constituenți celulari numită omo- 
genat, care este apoi supus ultracentrifugării diferențiale. În eprubeta cen- 
trifugei, care dezvoltă o forță centrifugă (de 1a18 000 la peste 200 000 turaţii pe 
minut) mai mare decît forța gravitaţiei, constituenții celulari se vor sedi- 
menta în ordinea greutăţii lor specifice descrescînde, în straturi distincte, 
care pot fi izolate, purificate şi supuse unor noi centrifugări, pînă se ajun- 
ge la o cantitate de cîteva grame din fiecare constituent, cantitate sufi- 
cientă pentru a-i face analiza chimică. Deşi mai greu de aplicat la țesuturile 

constituenți celulari depuși după 
centrifugarea unui omogenat de 
frunze de tomate. Centrifugarea 

vegetale decît la cele animale, din cauza membranei celulozice şi a sucului 
celular acid al primelor, s-a reușit, ca din mezofilul frunzelor de roșii să se 
separe șapte pături succesive cuprinzînd în ordine : celule intacte şi resturi 
de membrană, cristale și amidon, nuclei, citoplasmă granulară, mitocondrii 
şi plasmă hialină (fig. 21). 

5) Microdisecția sau micrurgia constă în executarea de diferite operaţii, 
cu ajutorul unor microinstrumente de sticlă sau metal (microsiringi, micro- 
pipete, microscalpele, micropensete etc.), direct asupra celulei și sub puterea 
măritoare a microscopului între lamă și lamelă. Se pot scoate în acest mod 


Fig. 22. Schema micromanipula- 
torului pneumatic. La stînga, 
manipulatorul ; la dreapta, recep- 
torul. Mișcările executate de 
operator cu mînerul manipulato- 
rului sînt reproduse la scară 
foarte redusă de către instrumentul 
fixat pe receptor (după 
Gautheret). 


din celulă nucleii, plastidele, se pot injecta în vacuolă anumite substanțe, 
sau, din contră, se pot grefa doi-trei nuclei într-o celulă urmărind efectele 
ete. Mişcările microinstrumentelor amintite sînt executate cu ajutorul unor 
aparate numite micromamipulatoare, din care există mai multe modele. 
Primele micromanipulatoare, construite în 1928 de către Chambers, 
erau niște dispozitive înzestrate cu un sistem de trei pîrghii, la care se prin- 
deau instrumentele, care erau acţionate cu ajutorul a trei şuruburi micro- 
metrice, într-una din cele trei direcții ale spațiului. La modelele mai noi, 
microinstrumentele sînt acționate pe cale pneumatică (fig. 22). 

6) Micropunctura ultravioletă permite distrugerea limitată şi precis loca- 
lizată a unei părți sau a unui organit din celulă, precum și observarea con- 
secințelor acestor distrugeri. Operația se efectuează prin proiectarea unui 
fascicul foarte subțire de radiaţii ultraviolete asupra regiunii sau orga- 
nismului respectiv. 

Alte metode citofizice, cum sînt: microincinerarea, microspectro- 
grafia, microspectrofotografia, spectrografia cu raze X precum şi analizele 
cromatografice, deşi dau informaţii prețioase relativ mai ales la compoziția 
chimică a materiei vii sînt mai mult biofizice şi biochimice decît citologice. 
Descrierea lor ar depăși cu mult cadrul acestui capitol. 


c. instrumente de observaţie utilizate în citologie 


a. Microscopul obișnuit, numit încă şi microscop fotonic, cu fondul luminat 
sau microscop prin transparență, este bine cunoscut şi nu este necesar să 
insistăm asupra descrierii lui. Vom reaminti doar că el se compune dintr-un 

ansamblu de părți metalice care constituie stativul, precum și un sistem 
optic. Acesta din urmă constă din: 1) un aparat de luminat, format dintr-o 
oglindă şi un condensator, care proiectează asupra obiectivului un fascicul 
luminos convergent ; 2) un sistem de lentile formînd obiectivul, care dă o 
imagine reală, răsturnată și mărită a obiectului și 3) un al doilea sistem 
de lentile formînd ocularul, care funcționează ca o lupă şi permite observarea 
imaginii dată de obiectiv. Deoarece lumina este transmisă de la o sursă direct 
asupra obiectivului, care trebuie să fie transparent, observarea cu acest 
microscop se mai numește microscopie prin transparență sau microscopie 
cu fond luminat. Obiectul de examinat poate absorbi, refracta sau difracta 
razele luminoase. 


Examinînd un preparat la acest microscop cu obiective şi oculare din ce 
în ce mai puternice, se constată că de la o anumită mărire a imaginilor, 
acestea își pierd din claritate. Înseamnă că puterea separatoare a acestui 
microscop (distanța minimă dintre două puncte ale obiectului care pot fi 
văzute distinct) este limitată. Această putere separatoare este cu atît mai 
mare, cu cît lungimea de undă a luminii este mai mică, cu cît deschiderea 
obiectivului este mai mare și cu cît indicele de refracție al mediului optic 
este mai mare. Lungimile de undă ale radiaţiilor luminii vizibile sînt cuprinse 
între 0,4 și 0,8u, şi ele nu pot fi micșorate; indicele de refracție al mediului 
optic poate fi ușor mărit, dacă se interpune între obiect şi obiectivul micros- 
copului o picătură de ulei de cedru (avînd indicele de refracție 1,52). Obiec- 
tivul care se scufundă în lichid se numește obiectiv cu imersie. Chiar şi în 
acest caz, puterea separatoare a microscopului nu trece de 0,22u, ceea ce 
înseamnă că pentru a putea fi văzute distinct două puncte ale obiectului, 
distanța dintre ele trebuie să fie de minimum 0,2u. 

Această putere separatoare poate fi mărită dacă se utilizează în locul 
luminii vizibile radiații ultraviolete, a căror lungime de undă este redusă cu 
jumătate faţă de cea a radiațiilor vizibile. În acest caz, microscopul tre- 
buie să aibă lentile de cuarț, iar imaginea obiectului (invizibilă cu ochiul) 
se formează pe o placă fotografică. 

b) Microscopul cu fond negru, numit şi ultramicroscop, este un instrument 
cu care, pe un fond negru, se pot observa siluetele luminoase ale unor par- 
ticule mai mici decît cele vizibile cu microscopul obișnuit. Spre deosebire 
de microscoapele cu fond luminat, la ultramicroscop nici o rază care provine 
de la sursa de lumină nu pătrunde în obiectiv (fig. 23), şi de aceea cîm- 
pul microscopului rămîne întunecat. În schimb, razele laterale, foarte oblice, 
difractă la nivelul particulelor din preparat care apar ca nişte puncte lumi- 
noase pe fondul negru, trădîndu-și numai poziţia şi forma, nu și structura. 

Iluminarea laterală se obţine prin aplicarea, la microscoapele obișnuite, 
a unor condensatoare speciale, parabolice, în locul condensatorului obișnuit. 
Cu ultramicroscopul se studiază mai ales soluţiile coloidale. 

c) Microscopul cu contrast de faze reprezintă o perfecționare a microsco- 
pului obișnuit cu fondul luminat. Printr-un dispozitiv special, constînd 
dintr-o diafragmă care se aplică pe condensator și o plachetă ce se așază 
în obiectiv, unele raze luminoase care traversează obiectul transparent 

din preparat suferă sau o întîrziere sau un avans, față de razele normale 
care n-au fost difractate. Interferenţa dintre razele, „scoase din fază” şi 
cele normale produce sau o întunecare sau o mărire a intensității luminoase, 
fapt care are ca urmare o mărire a contrastului la limita dintre două orga- 
nite cu indice de refracție foarte puţin diferit. 


Fig. 23. Schema comparativă a mi- Fig. 24. Schema microsco- 
croscopului obișnuit (7) şi a celui cu pului polarizant : 
fond negru (II): P — nicol polarizor; A — nico 
O — oglinda; C — condensatorul; Ob — obiec- analizor (după Hirth şi 
tivul (dupăGautheret). Stolkowski). 


Cu acest dispozitiv s-au putut observa pe celula vie și fără colorare detalii 
fine, de structură a cililor, cromozomilor, fibrelor, bacteriilor, nucleului etc. 

d) Microscopul polarizant este o variantă a microscopului obișnuit, care 
însă utilizează lumina polarizată în locul luminii normale. Vibraţiile luminii 
polarizate se efectuează într-un singur plan, spre deosebire de cele ale 
luminii normale care se propagă în toate direcțiile. 

Pentru a obține lumină polarizată, se intercalează la microscopul obiş- 
nuit două prisme de spath de Islanda numite micoli, una între oglindă 
şi condensator, numită nicol polarizor, alta între obiectiv şi ocular, numită 
nicol analizor (fig. 24). Cînd cei doi nicoli sînt paraleli, toată lumina care 
iese din polarizor trece și prin analizor, și cîmpul microscopului este luminat. 
Dacă cei doi nicoli sînt încrucișaţi la 90°, nici o rază ieșită din polarizor 
nu străbate analizorul, și cîmpul microscopului este întunecat. Plasînd 
la microscop un preparat între nicolii încrucişați, cîmpul nu mai apare 
complet întunecat deoarece unele substanțe din preparat deviază planul 
de polarizare al luminii. Asemenea substanțe se numesc amizolrope! sau 


1 De la grec. anisos = inegal și tropos = direcţie 

birefringente, şi ele n-au același indice de refracție în toate direcțiile masei 
lor. Alte substanțe, din contră, nu deviază planul de polarizație al luminii. 
Ele au acelaşi indice de refracție în toate direcţiile masei lor și se numesc 
izotrope! sau monorefringente. 

Izotropia sau anizotropia unei substanțe depinde de așezarea, ordonată 
sau nu, în spaţiu, a particulelor elementare (ioni, atomi, molecule), care 
alcătuiesc substanța respectivă. Deoarece citoplasma, condriozomii, cro- 
mozomii, cloroplastele şi alți constituenți celulari se dovedesc anizotropi, 

înseamnă că particulele inframicroscopice din 
l’ care sînt formați acești constituenți nu sînt 
așezate oricum, ci într-o anumită ordine. 


e) Microscopul fluorescent diferă de un mi- 
croscop obișnuit prin aceea că utilizează ca 
lumină radiații ultraviolete şi are lentilele de 
cuarț. Cu acest microscop pot fi examinate 
numai preparate din substanțe care prezintă 
fenomenul de fivorescență, adică au însușirea 
ca, dacă sînt expuse acțiunii unor radiații 
luminoase de o anumită lungime de undă, 
ele să emită radiaţii noi de o lungime de undă 
mai mare decît a celor incidente. Multe sub- 
stanțe organice, ca, de exemplu, acridinele, 
posedă această însușire, care se numeşte 
fimorescență primară. Alte substanțe devin 
fluorescente numai dacă au fost tratate, în 
prealabil, cu substanțe fluorescente, numite 
fimorochromi. Ele dobîndesc deci o fluorescentă 
secundară. 


Cei mai utilizați fluorochromi sînt: porto- 
caliul de acridină, galbenul de acridină, ber- 


îi lei 


Pema 
AEA e; 


X berina (galbenă), chelidonina (albastră), 
lumină Electroni esculina (albastră verzuie), în soluții alcoolice 
A 8 diluate 1/1 000 pînă la 1/100 000. 


Fig. 25. Comparaţie între micros- Tratînd cu fluorochromi un preparat de 


copul luminos (A) şi cel electronic 


(B): 
C, C' — condensatori; 0,0! — obiective; 
0,01 —oculare; I, I’ — imaginea obiec- 


tivului (după Hirth şi Stolkowski). 


țesut vegetal şi privindu-l la microscopul 
fluorescent, pe un fond negru (deoarece radia- 
ţiile ultraviolete nu sînt percepute de ochiul 
omului), se observă imagini policrome, datorită 
faptului că diferitele celule ale țesutului se 


comportă selectiv față de fluorochromul utilizat şi prezintă fiecare alte 
şi alte culori de fluorescență. Chiar diferiții constituenți ai unei celule 
vii: citoplasma, nucleul, condriozomii etc. apar colorați diferit la micros- 
copul fluorescent, ceea ce permite studiul lor amănunțit. 


1 De la grec. isos = egal și tropos = direcţie. 

f) Microscopul electronic. De cînd savantul francez I. de Broglie 
a arătat, în anul 1925, pe baza unor consideraţii teoretice că fasciculele 
de electroni trebuie să se comporte ca niște radiaţii cu o lungime de undă 
foarte mică, fizicienii au fost preocupați de construirea de microscoape 
electronice, fapt realizat în 1934 de firma Siemens. Înlocuind lumina vizi- 
bilă cu un fascicul de electroni lansați cu mare viteză, s-a putut obține 
mărirea de peste 100 000 de ori a diametrului particulelor supuse obser- 
vaţiei. S-a ajuns în acest mod să se distingă detalii structurale măsurînd 
mai puţin de 0,005 u. 

Principiul general al microscopului electronic este același ca și al micros- 
copului obișnuit (fig. 25). El are un generator de electroni alcătuit dintr-un 
filament de tungsten încălzit la roşu, situat în afara aparatului, și un tub 
mare metalic în care se află vid, deoarece aerul absoarbe electronii. În 
acest tub sînt montate „„lentile” electromagnetice care deviază fasciculul 
de electroni, așa după cum lentilele de sticlă refractă radiațiile luminoase. 
Există o bobină-condensator, o bobină-obiectiv şi una ocular. Preparatul 
se așază între bobina-condensator și bobina-obiectiv. Pentru a fi traversat 
de electroni, el trebuie să fie complet anhidru și extrem de subțire (sub 
0,05 u), montat pe o peliculă fină de colodiu. 

Bobina-obiectiv dă o primă imagine mărită, pe care bobina ocular o 
măreşte şi mai mult, iar imaginea finală este proiectată pe un ecran fluo- 
rescent sau pe o placă fotografică. Aceasta din urmă mai poate fi şi ea 
mărită, ajungându-se în cele din urmă la imagini care prezintă o mărire a 
diametrului particulelor de cîteva sute de mii de ori. 

Utilizat la început mai mult în metalografie, chimie şi geologie, începînd 
de prin anul 1955, microscopul electronic se întrebuințează tot mai mult 
în citologie. Cu el s-au putut studia structura citoplasmei, a nucleului, 
mitocondriilor, s-au putut vedea bacteriofagii, virusurile, chiar moleculele 
de nucleoproteide mai mari, microscopul electronic devenind unul din cele 
mai apreciate instrumente de cercetare științifică modernă. 


5. ÎNREGISTRAREA OBSERVAŢIILOR. 
MICROFOTOGRAFIA ȘI MICROCINEMATOGRAFIA 


Citologii clasici îşi ilustrau publicaţiile cu desene, care, ori cît de bune 
ar fi fost, nu erau totdeauna în concordanță cu realitatea obiectivă, ci 
reflectau în bună măsură interpretări subiective. De aceea, începînd de prin 
anul 1930, se întrebuințează tot mai mult în citologie microfotografia şi 
microcinematografia. 

Adaptînd o cameră la un microscop obișnuit, cu contrast de faze sau de 
alt tip, cu care se studiază celula vie, se pot înregistra pe film mișcările 
celulare care se desfășoară sub microscop: mișcarea cililor sau flagelilor, 
mișcările citoplasmei, a nucleilor în diviziune, mișcările de deschidere a 
florilor ete. Alegînd în mod convenabil cadența luării fotografiilor, este 
posibil ca, în momentul proiectării filmului, să modificăm după dorință 


4 — Morfologia plantelor 

viteza fenomenelor înregistrate. Filmînd, de exemplu, la o cadență lentă 
fazele succesive ale mitozei și proiectîndu-le la o cadență normală (aproxi- 
mativ 24 imagini pe secundă), putem distinge mişcările cromozomilor impo- 
sibil de apreciat în mod direct. Și invers, înregistrînd cu o cadență foarte 
rapidă mișcările flagelului unei euglene, și apoi proiectînd filmul la o cadență 
normală, bătăile flagelului sînt încetinite foarte mult, şi în acest mod le 
putem studia mecanismul. 

Astfel, asociind cinematograful şi microscopul, avem posibilitatea să 
modificăm în același timp scara spațiului și aceea a timpului, și deci să 
analizăm mai complet numeroasele fenomene biologice. 

Încheind paragraful privind metodele de studiu ale celulei, vom accentua 
în rezumat necesitatea de a întrebuința nu o singură metodă, ci cît mai 
multe metode şi instrumente. 

Metoda secţiunilor fixate şi colorate este cea mai practică și mai atră- 
gătoare. Ea însă prezintă serioase inconveniente. Lucrînd nu asupra celu- 
lelor vii, ci asupra „,cadavrelor” acestora, ea nu ne spune nimic despre 
proprietăţile fizico-chimice şi mai ales fiziologice ale constituenţilor vii ai 
celulei, ci ne dă exclusiv date morfologice. Dat fiind faptul că fixatorii 
provoacă în general modificări structurale adînci, chiar şi datele morfolo- 
gice furnizate de această metodă sînt uneori discutabile. Rezultatele ei 
apoi depind într-o mare măsură de fixatorul şi de colorantul întrebuințat. 
O singură metodă de fixare şi colorare nu ne permite decît obținerea unor 
date foarte incomplete asupra celulei. Citologul deci nu se va mulțumi 
niciodată cu utilizarea unui singur fixator şi a unui singur colorant, ci 
va confrunta rezultatele obținute și cu alți fixatori și coloranți. Unele organite 
celulare se vor prezenta în mod constant sub acelaşi aspect, oricare a fost 
fixatorul şi colorantul întrebuințat în timp ce altele nu vor apărea decît în anu- 
mite cazuri. Primele vor putea fi considerate ca avînd o existență sigură. 
Existența organitelor din categoria a 2-a va putea fi pusă la îndoială, şi 
citologul va trebui să încerce a le identifica şi prin observaţia vitală, cu 
sau fără întrebuințarea de coloranți vitali, ultima metodă constituind un 
mijloc de control pentru rezultatele obținute prin metoda secțiunilor. 

Cînd metodele clasice nu dau rezultate convingătoare, citologul trebuie 
să aplice tehnici speciale. În plus, observaţiile pur morfologice trebuie să 
fie completate cu studii cito- sau histochimice, şi mai ales citotiziologice. 
Numai în acest fel ne vom apropia tot mai mult de înțelegerea vieţii com- 
plexe a celulei. 


6. STUDIUL CONSTITUENȚILOR CELULARI: 
CONSTITUENȚII VII SAU PROTOPLASMA 


Cel dintii învățat care s-a preocupat de substanța vie care umple celula 
a fost zoologul francez D ujar din (1835). Studiind protozoarele Rhizo- 
pode, Dujardin a ajuns la concluzia că materia esenţială a celulei care dă 


1Dujardin, F. Recherches sur les organismes inférieures, 1835, p. 343—377. 

naştere pseudopodelor este o substanță fluidă, mai mult sau mai puțin 
vîscoasă, elastică şi contractilă, pe care a numit-o sarcodă! (1835). Câţiva 
ani mai tîrziu (1841), el a ajuns la concluzia că sarcoda este în general 
răspîndită în toate celulele animale. 

La plante, botanistul german H. M o h1, studiind materia vie din celula 
vegetală a definit-o ca „un lichid vîscos sau semifluid, cu conținut azotos, 
amestecat cu granulații care umple conținutul celular și are diferite confi- 
guraţii, învelind întotdeauna nucleul şi pungile apoase, cu care însă nu 
se amestecă'2. El a numit această substanță protoplasmă? (1846), termen 
împrumutat de la anatomistul ceh Jan Purkinje (1787—1869), care, 
în 1839, dăduse numele de „,protoplasmă” materiei vii din embrionii ani- 
malelor. 

În 1850, F. Cohn și, în 1861, M. Schultze au recunoscut identi- 
tatea dintre sarcoda lui Dujardin și protoplasma lui H. Mohl. 

În 1880, anatomistul Hanstein face o deosebire între componenţii 
vii ai celulei, pentru care propune termenul de protoplast, şi cei nevii, pro- 
duşi de protoplast, pe care-i numeşte metaplasmă. 
= În 1882, E. Strasburger propune termenul de citoplasmă! pentru 
materialul de fond al protoplastului, considerat fără ceilalți constituenți 
intracelulari, pe care îi înglobează în timpul vieții celulare. Astăzi se numesc 
protoplasmă toți constituenții vii împreună, iar paraplasmă cei nevii. 


De mai puţină circulaţie se bucură termenii: alloplasmat (A. Meyer, 1896), care se atri- 
buie cililot, flagelilor, precum şi altor proliferări celulare, kinoplasma? şi trofoplasma? lui S tr a s- 
burger (1892), prima avind o structură fibrilară, cea de-a doua una alveolară, precum și 
avchiplasma celulelor cu caracter embrionar a lui Miehe (1926). De altfel, încă nu există 
o terminologie unitară a constituenților celulari. 


Înainte de a studia fiecare constituent viu al celulei, trebuie să cunoaştem 
ansamblul lor şi caracterele lor comune, ceea ce constituie caracterele gene- 
rale ale protoplasmei. 

x În amănunt, compoziţia globală a celulelor variază la infinit, şi chiar 
cea a unei categorii precise de celule variază în funcție de vîrsta sau de sta- 
rea fiziologică prin care trec respectivele celule. Totuşi, protoplasma tutu- 
ror celulelor vegetale și animale are şi o serie de însuşiri comune, și acestea 
se manifestă în primul rînd în compoziția lor chimică și în proprietățile 
lor fizice și chimice. : 

x Protoplasma tuturor celulelor vii se prezintă ca un fluid în care sînt 
dispersate substanțe în primul rînd cu greutate moleculară mare. Deși 


1 De la grec. sarx (genitiv sarkos) = carne. 

2H, Mohl: Uber die Safibewegung îm Inneren der Zellen. Bot. Zeitschr. Berlin, 1846, 
p. 73—78, p. 89—94. 

3 De la grec. protos = cel dintii şi plasma = formaţiune, substanţă. 

4 De la grec. cytos celulă şi plasma = formaţiune, substanță. 

5 De la grec. allos străiu și plasma = formaţiune, substanță. 

ê De la grec. kinun a se mişca şi plasma = formaţiune, substanță. 

1 De la grec. trophe hrană și plasma = formaţiune, substanță 

8 De la grec. arche = început şi plasma = formaţiune, substanță. 

constituite plecînd de la un număr mic de categorii de compuși chimici, 
aceste substanțe sînt infinit de numeroase şi se deosebesc una de alta prin 
arhitectura lor macromoleculară. 

1. Compoziţia chimică a protoplasmei. Protoplasma, constituind sub- 
stratul material în care se desfășoară fenomenele vitale, se impune o cunoaş- 
tere cît mai amănunțită a constituției sale chimice, fapt care se realizează 
prin analize. 

Analiza chimică a protoplasmei prezintă însă numeroase dificultăţi, din 
următoarele motive : 

x — compoziţia ei chimică este complexă şi se schimbă în fiecare moment ; 
x — pe lîngă substanţele constitutive, în protoplasmă se mai află materii 
de rezervă şi substanţe de excreție, şi este aproape imposibil de precizat 
care dintre substanţele aflate prin analize sînt constitutive și care reprezintă 
rezerve sau deşeuri ; 

x — orice tentativă de analiză omoară celula, şi ceea ce se analizează repre- 
zintă nu protoplasma vie, ci „cadavrul” ei. 

O bună parte din dificultățile enumerate pot fi înlăturate dacă se alege 
pentru analiză plasmodiu de Myxomycetes, organism gigantic, fără membrană 
celulozică, fără plastide şi cu destul de puține produse metabolice (mai 
ales ulei). Faptul că plasmodiul are mai mulți nuclei nu modifică în mod 
esențial rezultatul analizei, între cele două organite vii diferența de compo- 
ziție nefiind prea mare. Pentru avantajele amintite, aproape toate anali- 
zele de citoplasmă s-au efectuat asupra acestui material. 

Prin analiza materiei vii se pot urmări două scopuri diferite: 1) să se 
determine elementele chimice din care aceasta este constituită (analiza ele- 
mentară) şi 2) să se determine compușii chimici care intră în compoziția 
citoplasmei, proporţia şi rolul lor. 

Analiza elementară a citoplasmei se face prin metoda 
încinerării sau a arderii. Masa plasmodiului se arde în vase speciale, ermetic 
închise. Ca urmare a proceselor de ardere pe care le suferă substanțele 
organice, acestea se transformă în gaze, care se captează și se analizează, 
iar o mică proporţie din ele, care nu arde, rămîne în vas sub formă de 
cenușă ; aceasta, de asemenea, se analizează. Prin analize s-a putut stabili 
că peste 60 din cele 102 elemente cunoscute intră în compoziția substanței 
vii, iar după procentul în care se găsesc ele au fost clasificate, după acad. 
Vernadski (1929), în trei categorii: macroelemente, microelemente 
şi ultramicroelemente. 

x — Macroelemenie! sînt acelea care participă la constituția materiei vii 
cu proporţii însemnate, cuprinse între cîteva zeci de procente ṣi cîteva 
sutimi de procente. În această categorie intră: oxigenul, care formează 
în medie 70% din materia vie, carbonul, aproximativ 18%, hidrogenul, 
aproximativ 10,5. Singure, aceste trei elemente formează deci 98,5% din 
materia vie, iar restul de aproximativ 57 de elemente, împreună, abia con- 
tribuie cu 1,5%. Dintre macroelemente mai fac parte: P, K, Ca, N, aflate 


De la grec. makros = mare. 

în proporții de ordinul zecimilor de procent, apoi S, Mg, Na, CI, Al, în 
proporții de ordinul sutimilor de procent. Cele 12 macroelemente formează 
împreună peste 99,99% din substanţa vie, iar restul de aproximativ 48, toate 
împreună, nu depăşesc proporția de 0,01%. 

— Microelementele, în categoria cărora intră Mn, Fe, B, Sr, Cu, Ti, 
Zn, Si, Bo, Br, F, Rb, Sn, Ni etc. se află în substanța vie în proporții 
cuprinse între miimi de procent, zecimi de miimi de procent şi sutimi de 
miimi de procent. 

— Ultramicroelementele se află în protoplasmă în proporţii infime, de 
ordinul miliomimilor de procent. Dintre acestea putem cita As, Mo, Co, 
I, Pb, Hg, Ag, Au, Ra. 

+ Mai importantă decît cunoașterea elementelor chimice din materia vie, 
este aceea a compușilor organici. 

Pentru determinarea compuşilor chimici din materia vie, biochimiştii, 
începînd cu R ein ke (1880), Lepeşkin (1923) şi A. Kiesel (1930), 
s-au folosit tot de plasmodiile de Myxomycetes, pentru aceleaşi calități ale 
acestora pe care le-am arătat mai sus. 

După L epeşkin (1923) plasmodiul de Fuligo septica este format din 
următorii compuşi : 


Apane e mapa Ie Ee 82,6%, din greutatea proaspătă 
Substanţă uscată Ep as etil stai aa din care: 
A. Substanțe organice solubile în apă . . . zei sense pa 40,194 
şi anume: 
protide (aminoacizi, amine, amide, proteine 
OE a ae hE ie Ea a E 
glucide (monozaharide) „Ea Zoe ze, <del A 
B. Substanțe organice insolubile în apă D a eee A 59,3% 
şi anume: 
S prodan sa e cae e y era arte a le E a 
din care: 
nucleoproteide:. . s z ars oct ata e 00208) 
acizi nucleici . 2,5 
oo XI A II E E pe e put 
giobuline a e ae aa O 
lipoproteide m Ea a Ie) 
Es AAT E NR BRE NE OREI RR e SR 7 aa Pa) Ac esa ete o. EA 
din care: 
gliceride E ae paie. paz e 10. RIS 
steride . . caer tata cea Tora oa ai Taloi. n aa 
lipide complexe. SrL 
— săruri minerale PE ZONE EA E a ee PO a e o OE 
— diverse alte substanţe . . E a e: D 


Din examinarea atentă a datelor lui Tepeşkin se > pot desprinde următoa- 
rele concluzii : 

1. Protoplasma plasmodiului de Fuligo este o asociație de apă și sub- 
stanțe insolubile, printre care predomină protidele (42,3%) şi, dintre aces- 

tea, nucleoproteidele (32,3%). Protoplasma deci nu este un corp omogen 
din punct de vedere chimic, ci un amestec foarte heterogen de substanţe, 
predominant organice. 

2. În acest amestec heterogen predomină protidele, care constituie 
majoritatea relativă (pînă aproape de 50%) dintre compuși și care deter- 
mină natura chimică a protoplasmei: 

3. Cu toată predominanța protidelor, viața protoplastului nu este posi- 
bilă fără participarea obligatorie şi a lipidelor (circa 12%) şi chiar a glu- 
cidelor (circa 14%) în compoziția chimică permanentă a materiei vii. 

4. Alte substanțe organice în afară de cele trei categorii amintite (acizi 
organici şi sărurile lor), precum și compușii anorganici se găsesc în proporții 
reduse în protoplasmă. Totuşi, componentele minerale din protoplasmă, 
fie că se găsesc dizolvate, fie sub formă de ioni, fie combinate cu substan- 
țele organice, nu pot lipsi din materia vie. Fe, de exemplu, intră în con- 
stituţia citocromilor indispensabili respirației celulare, Mg se află în mole- 
cula de clorofilă, Mo ete. intră în constituția multor fermenți. 

5. Apa se află în substanța vie în proporţii foarte variabile: 95—98% 
în protoplasma activă şi 10—15% în protoplasma cu viață în stare latentă. 
Apa din protoplasma activă există sub trei stări: 

— apă legată (sau apă de constituție) care face parte integrantă din mole- 
culele proteice şi care nu poate fi separată de ele fără a altera profund 
celula. Proporția acestei ape intramoleculare este în medie de 3—4% ; 

— apa de imbibiţie, care impregnează coloizii hidrofili şi constituie apro- 
ximativ 20%, ; 

— apa liberă, care circulă prin interstițiile din protoplasmă. 

6. Dacă substanțele citate există în citoplasma tuturor celulelor vii, 
şi acesta este singurul caracter de asemănare al celulelor, în schimb există 
nenumărate deosebiri de amănunt între celulele diferitelor plante. Proto- 
plasma are o constituție specifică, ea diferind de la specie la specie, şi chiar 
la varietățile aceleiaşi specii, înainte de toate prin protidele sale, prin felul, 
proporția şi modul lor de aranjare. 


„ Studiul sumar al principalilor compuși chimici din protoplasmă 


După cum a reieșit din analiza plasmodiului de Fuligo, trei grupuri mari 
de substanțe organice : protidele, lipidele şi glucidele singure constituie peste 
70% din protoplasmă. Deși studiul acestor substanţe face obiectul altor 
discipline, considerăm că este imposibilă o înțelegere a structurii intime 
şi a proprietăților protoplasmei fără o cunoaştere prealabilă a acestor com- 
puși, care de altfel reprezintă trei mari categorii de substanțe organice. 


Protidele sau substanţele proteice 


= Protidele sînt reprezentate în materia vie cu o proporţie în jur de 40— 
50%, alcătuind astfel majoritatea relativă față de toate celelalte substanțe 
împreună. Ele, deci, împreună cu acizii nucleici reprezintă componenții 

cei mai caracteristici ai materiei vii, fără de care nu poate avea loc creș- 
terea și înmulțirea acesteia. 

Substanțele proteice şi acizii nucleici din molecula nucleoproteidelor repre- 
zintă cele mai complexe edificii moleculare, complexitatea datorîndu-se 
atît masei lor, cu greutăţi moleculare ce variază între 17 000 (mioglobina) 
şi 43 000 000 (virusul mozaicului de tutun), cît mai ales arhitectonicei lor 
interioare infinit de variate, la care se pot atașa ioni, molecule minerale, 
organice și substanțe active, care determină mobilitatea chimică a mate- 
ziei vii şi deci marea diversitate a proceselor vitale. 

În grupa protidelor se includ toți compușii chimici care eliberează prin 
hidroliză aminoacizi, precum şi aminoacizii înșiși, compuși, care se pot 
reuni după complicaţia crescîndă a moleculei lor în trei categorii: amino- 
acizi, polipeptide şi proteide. 

Aminoacizii — numiţi încă şi monopeptide — sînt „pietrele de cons- 
trucție” ale moleculei proteice. Numele de aminoacizi li s-a dat deoarece 
în molecula lor intră în mod obligatoriu cel puțin două funcțiuni organice 
antagoniste : o funcțiune carboxil, acidă — COOH şi alta aminică, bazică 
— NH,, dar şi una şi alta dintre aceste funcțiuni se pot repeta, o dată 
sau de mai multe ori, în molecula aceluiași aminoacid. 

Cel mai simplu aminoacid este glicocolul, acidul aminoacetic sau glicina, 
cu doi atomi de carbon în moleculă, la fiecare din ei legîndu-se cîte una 
din funcțiunile amintite ; Acidul glutamic însă are două grupări carboxilice 
în moleculă, iar aminoacidul lizina are două grupări aminice 


CH,—NH, 
| 
COOH CH, 
| | 
CH, CH, 
| | 
CH, CH, 
| | 
CH, NH, CH-—NH, CH-—NH, 
| l | 
COOH COOH COOH 
Glicocolul Acidul glutamic Lizina 
(exemplu de acid mono- (exemplu de acid mono- (exemplu de acid diamino- 
aminomonocarboxilic) aminodicarboxilic) monocarboxilic) 


Pornind de la glicocol, dacă se înlocuiește încă un hidrogen din gruparea 
CH, cu un radical R, se ajunge la formula generală a aminoacizilor : 

Deoarece radicalul R poate aparține celor mai variate grupe de substanțe 
din chimia organică şi poate prezenta funcțiuni chimice variate, ca: acid, 
alcool, fenol, amină, amidă etc., urmează că aminoacizii sînt extrem de 
numeroşi şi de variaţi ; ei pot fi liniari, ciclici, sulfuraţi, heterociclici etc. 
În celulele vegetale s-au putut identifica 20 de aminoacizi, din cei apro- 
ximativ 25 cîți iau parte la alcăturirea moleculei de proteine. Aici ei iau 
naştere prin proteosinteză primară, de care numai celulele autotrofe! sînt 
capabile, plecînd de la amoniac sau azot liber şi cetoacizi. În celulă, aminoa- 
cizii se pot găsi şi sub formă liberă în protoplasmă şi în sucul celular, dar 
cei mai mulți dintre ei sînt blocaţi în moleculele proteice. 

Aminoacizii sînt substanţe solide, albe, solubile în apă în grade diferite, 
după compoziţia lor, cristalizabile. Rolul lor fiziologic mare în calitate de 
unităţi structurale ale proteidelor, se leagă de două proprietăţi pe care le 
posedă, şi anume: caracterul lor amfoter şi facultatea lor de condensare. 
Ambele proprietăţi se datoresc prezenței în molecula lor a celor două func- 
ţiuni de reacție contrară. Dacă numărul grupărilor acide şi bazice din 
aceeași moleculă de aminoacid este egal, acesta va fi neutru în soluție apoasă; 
dacă una din grupări depăşeşte cu unu numărul celeilalte, atunci reacţia 
aminoacidului în soluție apoasă este fie acidă, fie bazică. Aminoacizii diso- 
ciază — din aceeaşi cauză — în soluție apoasă în funcție de reactivi- 
tatea acesteia (PH), putînd furniza 3 categorii de ioni: ioni pozitivi în 
mediu acid, ioni negativi în mediu bazic şi ioni micști, dipolari, cu 2 sar- 
cini egale şi de semn contrar, care nu sînt transportați de către curentul 
electric spre nici unul din poli. 

Pentru fiecare aminoacid există o anumită valoare a pH-ului numită 
punct izoelectric (pHi) la care el se disociază dînd un număr egalde anioni 
şi de cationi. 

Aminoacizii deci pot da săruri și cu acizii și cu bazele, fapt ce măreşte 
reactivitatea lor în celulă. 

Și mai importantă consecință a prezenței celor două grupări contrare 
în molecula lor este posibilitatea aminoacizilor de a se uni între ei.Orice 
aminoacid se poate uni cu un alt aminoacid prin eliminarea unei molecule 
de apă. Aceasta rezultă din unirea oxidrilului din gruparea carboxilică 
a unuia, cu un hidrogen din gruparea aminică a celuilalt. Cei doi aminoacizi 
se leagă între ei printr-o legătură peptidică —CO—NH-—, iar noul compus 
rezultat poartă numele de dipeptidă. 

Dipeptida se termină cu cîte un radical liber la fiecare capăt: — COOH 
și —NHa; oricare dintre aceștia se poate uni cu un radical contrar de 
la un al 3-lea aminoacid, formînd o tripeplidă, care se va termina 
în același mod etc. Cînd numărul aminoacizilor legați între ei prin 
legături peptidice este foarte mare, compusul rezultat poartă numele de 


polipeptidă. 


1 De la grec. autos = eu însumi şi trophein = a se hrăni. 

Formarea unui dipeptid din doi aminoacizi prin legătură peptidică (7, 2) şi a unui tripeptid 
dintr-un dipeptid şi un aminoacid (3) 


Polipeptidele sînt deci grupări de aminoacizi legaţi între ei prin legături 
peptidice. Numărul moleculelor de aminoacizi legați în polipeptide poate 
fi mai redus sau mai mare; ei se pot lega formînd lanțuri sau pot forma 
cicluri, prin eliminarea de apă între grupările contrare terminale. Mole- 
cula polipeptidelor poate fi formată din aminoacizi de același fel sau din 
aminoacizi diferiți ; în ultimul caz, aminoacizii pot fi dispuşi în molecula 
peptidică în orice ordine, fapt ce are ca urmare un număr de posibilități 
de combinare şi deci un număr de polipeptide practic nelimitat: 20 de 
aminoacizi diferiți pot da, după modul în care se pot dispune moleculele 
lor, un număr de combinaţii de 23 - 1017. 

În laborator, chimistul E. Fischer a putut obține pe cale sintetică 
o octodecapeptidă din 15 molecule de glicocol şi 3 molecule de leucină, corp 
cu o greutate moleculară de 1213. 

În natură, polipeptidele sînt destul de rar întilnite; amintim, dintre 
cele aflate în plante glutationul, o tripeptidă care se găseşte în toate celulele 
şi are un rol fiziologic foarte important, constituind un sistem de oxidore- 
ducere. 

Dat fiind faptul că molecula polipeptidelor, oricît de mare ar fi, se termină 
la capete cu cîte o grupare funcțională liberă, un carboxil și una aminică, 
că partea axială a moleculei poate purta numeroase ramuri laterale, care, 
de asemenea, se pot termina cu radicali liberi, proprietăţile polipeptidelor 
nu se deosebesc, în esență, de cele ale aminoacizilor. Prin hidroliză, poli- 
peptidele se descompun în aminoacizii alcătuitori. 

Proteidele. Sînt produşi naturali cu molecule gigantice (macromolecule), 
cu proprietăţi coloidale în soluţie, care dau prin hidroliză aminoacizi, dar 
a căror moleculă este incomparabil mai complexă decît a polipeptidelor, 
deoarece în cadrul ei aminoacizii se unesc nu numai prin legături peptidice, 
ci şi prin alte tipuri de legături, ca, de exemplu: amidice, salifere, esterice, 

bisulfurice —S—S— ete. Ca urmare, și proprietățile generale ale protei- 
delor se deosebesc de cele ale polipeptidelor. 

Proteidele sînt cele mai importante substanțe din celulă, toți constituen- 
ţii vii ai acesteia fiind alcătuiți în primul rînd din proteide. Proteidele se 
află în centrul metabolismului în decursul întregii vieţi a celulei, de aceea 
mulți biologi le consideră drept sinonime cu materia vie. 

Numărul proteidelor din natură este infinit de mare și aceasta din cauza 
numărului imens de combinaţii posibile între cei vreo 20—25 aminoacizi 
naturali, care pot diferi de la o moleculă proteică la alta prin numărul lor, 
care este de ordinul sutelor sau miilor, prin natura lor, prin felul legăturii 
lor (peptidice sau de altă na- 
tură), precum şi prin modul cum 
sînt dispuși în moleculă unii față 
de alţii. Așa se explică faptul că 
fiecare specie de animal sau de 
plantă își are proteida sau pro- 
teidele sale proprii. 

Molecula proteică are deci o 
arhitectură caracteristică ce-i 
conferă proprietăţile sale biolo- 
gice. 

Să dă numele de structură 
primară a proteinelor alcătuirii 
lor chimice de bază, adică suc- 
cesiunii de aminoacizi care o 
formează şi ordinei în care sînt 
plasate grupările laterale ale 
lanțului polipeptidic. Astfel, cu 
ajutorul analizei cu raze X, se 
cunoaște secvenţa celor 124 ami- 
noacizi din ribonuclează, a celor 
158 aminoacizi din molecula 
virusului mozaicului de tutun 
sau a celor 574 aminoacizi din 
molecula de hemoglobină. 

Dar lanțul polipeptidic se poa- 
te şi înfăşura în elice, ale cărei 
spire sînt menținute stabile prin 
Fig. 26. Structura secundară a unui lanţ de poli- punți de hidrogen. O astfel de 
peptide înfășurat în elice (după Nougartde, dispoziție spațială a moleculei 

1969). proteice constituie o structură 
secundară (fig. 26). 

Lanțurile polipeptidice, dispuse după structura lor primară şi secundară, 
se pot replica şi forma bucle ce se dispun în spaţiu într-un mod perfect 
definit care asigură construcția unei molecule specifice. Segmentele repli- 
ate se pot lega între ele în mod diferit: prin punți de H, prin legături 

disulfurice —S—S, prin legături fosfo-di-ester, prin forțe Van der Waals 
şi prin forțe de atracție electrostatică, legături care se fac la niveluri rigu- 
ros definite şi menţin rigiditatea inoleculei proteice, care, în acest caz, 
îmbracă o structură terțiară (fig. 27). 

Prin metoda difracției cu raze X, se cunoaște astăzi structura terțiară 
a hemoglobinei și a mioglobinei. 


Terminație aminică 
H 


OH 
dă 


Fig. 27. Structura terțiară a moleculei proteice de lizozim (un ferment). Cutele lanțului 
polipeptidic din 129 aminoacizi sînt legate prin 4 punți disulfurice —S—S-—, între opt 
resturi de cisteină (după Buvat, 1969). 


Structura terțiară este prezentă la majoritatea proteinelor funcționale 
ale protoplasmei. 

În alte cazuri, o moleculă proteică poate rezulta din asocierea, într-un 
mod specific şi riguros, a două sau mai multe lanțuri polipeptidice; spu- 
nem că ea îmbracă o structură cuaternară care defineşte ultrastructura 
moleculei proteice. Structura cuaternară se întîlnește la foarte multe pro- 
teine, însă nu în mod obligator la toate. 

Moleculele proteice cu structură terțiară și cuaternară sînt foarte mari, 
ele se numesc macromolecule şi multe dintre ele sînt vizibile cu microscopul 
electronic. Activitatea biologică specifică a proteinelor necesită integritatea 
absolută a tuturor tipurilor de structuri amintite. Condiţiile de mediu pot 
influența şi deforma aceste structuri (pH, temperatura, activitatea toxi- 
nelor etc.). Dacă agenții amintiți deformează structurile proteinelor, aces- 
tea din urmă își pierd proprietățile specifice și se numesc proteine dena- 
turate. 

Cu toată infinita lor varietate, proteidele pot fi grupate într-o aceeași 
familie naturală de compuși organici,datorită faptului că ele prezintă o serie 
de proprietăți comune dintre care cele mai importante sînt următoarele: 

— Compoziția lor elementară şi chiar cea procentuală. este aproape 
aceeaşi. În molecula lor intră întotdeauna cinci elemente, adesea șase, în pro- 
porţiile respective: C = 51 — 56%; H = 6,5 — 7,7%; O = 14 — 20%; 
N = 15,5 — 18%; S= 0,5 — 2%; P = 0 — 1%. 

— Greutatea moleculară enormă variind între zeci de mii și zeci de mili- 
oane. 

— O serie de reacții de colorare (reacția biuretului, Millon, xanthopro- 
teică etc.), de precipitare din soluțiile apoase cu săruri de metale grele 
(Hg, Pb, Cu, Bi etc.), cu unii acizi organici, cu taninuri etc., de coagulare 
prin căldură între 56 şi 100°. 

— Produsele de hidroliză. Prin fierbere îndelungată cu acizi minerali 
concentrați, cu baze puternice, sau sub influiența unor fermenţi proteolitici, 
macromolecula complexă de proteide se descompune într-o serie de mole- 
cule din ce în ce mai mici, pînă la aminoacizi. 

— Caracterul coloidal al proteidelor în soluţii datorită volumului mare 
al macromoleculelor lor. 

Pe lîngă aceste proprietăți specifice, proteidele mai au o serie de însuşiri 
comune cu aminoacizii şi polipeptidele: au în moleculă grupări acide şi 
bazice libere, pot da săruri şi cu acizii, şi cu bazele, în soluție se com- 
portă fie ca acizi, fie ca baze, supuse acţiunii unui curent electric fiind în soluţie 
se deplasează în masă numai spre unul din poli (electroforeză) etc. 

Fiind componentul esenţial al materiei vii, proteidele trebuie sintetizate 
continuu de către organismul viu. Numai plantele autotrofe sînt capabile 
de proteosinteză primară a proteidelor, plecînd de la compușii organici 
cu azot; restul vieţuitoarelor sînt obligate să-și procure și să încorporeze 
sub formă de hrană și proteide de origine animală sau vegetală. 

Holoproteide şi heteroproteide. Cele mai multe proteide dau prin hidro- 
liză totală numai aminoacizi. Acestea se numesc holoproteide! sau proteide. 
Aici aparțin majoritatea proteidelor din regnul vegetal. 

Prin faptul că molecula holoproteidelor posedă radicali liberi, ea are 
facultatea să reacționeze cu molecule minerale sau organice neproteice, 
dînd naştere unor combinații complexe numite heteroproteide?. Prin hidro- 
liză, molecula heteroproteidelor se descompune mai întîi într-un grup ne- 
proteic, numit încă şi grup prostetic şi o moleculă proteică, aceasta din 
urmă hidrolizîndu-se pînă la aminoacizi. 

După natura grupului neproteic, heteroproteidele se pot clasifica în mai 
multe categorii, cele mai importante fiind următoarele : 

— Fosfoproteidele, în care molecula proteică se combină cu acidul fos- 
foric HPO,. Se găsesc mai ales în regnul animal (lapte, ouă etc.). 


1 De la grec. holos = întreg. 
2 De la grec. heteros = diferit. 
3 De la grec. prostethos = adăugat 

— Glicoproteidele au ca grup prostetic un zahăr ; se află în salivă, albu- 
şul de ou; lipsese din celulele vegetale. 

— Lipoproteidele — combinaţii între proteide şi substanțe de natură 
grasă — se găsesc în toate celulele. 

— Cromoproleidele au ca grup prostetic un pigment colorat organic 
Aici aparțin hemoglobina, clorofila, citocromii etc. 

— Nucleoproteidele au ca grup prostetic acizii nucleici, ei înşişi substanțe 
organice complexe cu fosfor, 

Nucleoproteidele se găsesc în toate celulele animale şi vegetale, în pro- 
porţii mai reduse decît holoproteidele, proporţii care variază foarte mult 
de la un tip de celulă la altul. Ele iau parte la cele mai importante acte 
fiziologice din celulă, cum sînt: diviziunea cariocinetică, transmiterea 
caracterelor ereditare, activitatea enzimatică etc. 

Acizii nucleici ai nucleoproteidelor sînt compuși organici complecși, ale 
căror unități structurale „cărămizile? din care este construită molecula 
lor (aşa cum aminoacizi sînt unităţile structurale ale holoproteidelor), se 
numesc mononucleotide. O moleculă de acid nucleic conține mai multe 
sute, uneori de la 1 000 pînă la 2 000 de nucleotide, și chiar mai multe. 

Hidrolizat prin fierbere sau acid sulfuric sau pe cale enzimatică, un 
nucleotid pune în libertate acid fosforic (PO,H,), o pentoză (zahăr cu 5 
atomi de carbon în moleculă) și o bază azotată aparținînd fie seriei puri- 
nice (adenină sau guanină), fie celei pirimidinice (citozină, timină şi uracil, 
această ultimă bază azotată fiind mai rar întilnită). 

Pentoza din nucleotide poate fi riboza (C$H,90s), în care caz acidul 
nucleic respectiv se numeşte acid ribonucleic (ARN) sau dezoxiriboza 
(CsH1004), în care caz acidul nucleic respectiv se numește acid dezoxiri- 
bonucleic (ADN). 

Cei doi acizi nucleici, pe lîngă pentoză prin care se deosebesc, diferă 
şi prin bazele azotate; ADN-ul conține adenină, timină, citozină și gua- 
nină, pe cînd ARN-ul conține adenină, uracil, citozină și guanină. De 
asemenea, numărul nucleotizilor din ADN este cu mult mai mare decît 
al celor din ARN. În timp ce ADN-ul se găseşte în proporţie mare în nucleu 
(pînă la 10%) şi aproape lipseşte din celelalte organite vii ale celulei, 
ARN-ul se află în citoplasmă, condriozomi, microzomi etc., putînd îmbrăca 
trei aspecte: ARN ribozomal (ARN,) ARN-solubil sau de transfer (ARN, 
sau ARN,) şi ARN mesager (ARN,) descoperit relativ recent de Jacob 
şi Monod (1964). 

În zilele noastre, studiul acizilor nucleici a luat o dezvoltare foarte mare, 
dat fiind faptul, dovedit experimental, că ei sînt capabili să determine bio- 
sinteza proteinelor (aranjarea spaţială specifică a celor aproximativ 20 de 
aminoacizi din materia vie) şi că ei conțin un „cod genetic” cu ajutorul 
căruia se transmite informaţia ereditară de la celula-mamă la celulele fiice. 

Se cunoaște astăzi configurația spaţială a ADN, graţie cercetătorilor 
lui Watson şi Crick (1953), a cărui macromoleculă este formată 
din două lanţuri paralele de nucleotide, înfășurate în formă elicoidală în 
jurul unui ax comun, legate prin punți de hidrogen, unul avînd direcție 

ascendentă şi altul descendentă (fig. 28). Legătura se face întotdeauna 
între o bază purinică şi alta pirimidinică, aşa încît sînt posibile patru 
tipuri de legături (existînd două baze purinice: adenina şi guanina, şi 
două baze pirimidinice : timina şi citozina) (fig. 29). După cum macromo- 
lecula de ADN este formată dintr-un număr considerabil de nucleotide, 


Fig. 28. Reprezentarea spaţială a moleculei 
de ADN (după Pilet). 

Fig. 29. Legăturile bazelor azotate purinice şi pirimidinice 
prin punți de hidrogen (după Pilet, modificată). 


şi cele patru tipuri de legături între cele două lanțuri spiralate se pot 
succeda în foarte multe moduri, posibilitățile de variație ale ADN fiind 
practic nelimitate. 

Modificările în structura macromoleculei de acizi nucleici duc la modi- 
ficări în biosinteza proteinelor, şi, ca urmare, la apariția de mutații ere- 
ditare. Nu este departe timpul cînd, pe baza celor de mai sus, va putea 
fi dirijată ereditatea organismelor prin acționarea asupra codului genetic 
al acizilor nucleici. 


Lipidele sau substanţele grase 


În grupa lipidelor! sau, în sens mai larg a substanțelor grase intră o serie 
heterogenă de substanțe organice, insolubile în apă, solubile însă într-o serie 
de solvenţi organici, ca: eterul, cloroformul, benzenul, sulfura de carbon etc. 

Analizele plasmodiului de Myxomycetes au pus în evidență proporţii de 
11—24% lipide; în celulele specializate, proporţiile lipidelor pot fi mult 
mai mici sau mult mai mari, lipidele fiind prezente în toți constituenții 
celulari vii. 


1 De la grec. lipos = corp gras. 

Din punct de vedere chimic, lipidele sînt esteri ai unor alcooli și acizi 
grași. După elementele chimice din molecula lor, lipidele se clasifică în 
două categorii : lipide ternare, care conțin în moleculă numai trei elemente : 
C, H, O, şi lipide complexe care, pe lîngă cele trei elemente, mai conțin 
şi P sau P şi N. Ambele categorii se colorează la fel cu anumiţi reactivi 
lipidici : în roșu cu Sudan III și cu tinctura de Alkanna şi în negru cu 
acidul osmic. Lipidele ternare; în general, nu iau parte la constituția or- 
ganitelor celulare vii, ci se găsesc în acestea numai sub formă de substanțe 
de rezervă, ca picături sau elaioplaste!; lipidele complexe însă intră în 
însăşi constituția materiei vii. 

Lipidele ternare cuprind trei grupuri de compuși : gliceridele, steridele şi 
cevidele. 

Gliceridele, numite şi grăsimi neutre, sînt esterii alcoolului glicerina cu 
acizii graşi, dintre care cei mai obișnuiți sînt acidul palmitic CasHa — 
COOH, acidul stearic CıHas — COOH, acidul oleic (nesaturat, avînd o 
dublă legătură în moleculă) C,Has — COOH, acidul linoleic (cu două du- 
ble legături) CuHa — COOH das alături de care se mai întîlnesc în gră- 
simi și alți acizi. 

Cei trei oxidrili ai glicerinei pot fi esterificați toți, numai doi sau nu- 
mai unul; de asemenea, ei pot fi esterificați cu același acid, cu doi acizi 
diferiți sau cu trei acizi diferiți, felul acizilor graşi şi modul cum sînt 
repartizați în molecula grăsimilor determinînd proprietățile acestora. Există 
printre grăsimi monogliceride, digliceride şi trigliceride : 


CH,OH CH,—0—0C-R CH, —0—0C-R CH, —0—OC-R 
| | l | 

CH-—OH CH—0OH CH—OH CH-—0—0C—R 
| | | | 

CH,OH CH,OH CH,—0—0C-R CH,—0—0C—R 
Glicerina Monoglicerid Diglicerid Triglicerid 


La plante, grăsimile sînt mai ales de tipul trigliceridelor mixte, în care 
acizii graşi sînt nesaturați (oleic și linoleic) ; de aceea ele au, de regulă, o: 
stare lichidă la temperatura obișnuită şi se numesc uleiuri. Există însă 
şi grăsimi vegetale solide, numite unturi, ca, de exemplu, untul de cacao: 
sau untul de cocos, 

Fierte cu KOH sau NaOH, gliceridele se descompun în glicerină și acizi 
grași, ultimii se combină cu baze şi formează săruri alcaline numite săpu- 
nuri (stearaţi, oleaţi, palmitaţi de K sau Na). 

Steridele sînt esterii unor monoalcooli ciclici numiţi steroli, cu acizii graşi 
obișnuiți, cu proprietăţi diferite de gliceride. Nici ele nu sînt substanțe con- 
stitutive ale citoplasmei, ci se găsesc în aceasta ca rezerve, adesea ames- 
tecate cu gliceridele. 

Ceridele sau ceara vegetală sînt substanțe solide care se topesc la o tem- 
peratură în jur de 60°C. Din punct de vedere chimic, ceridele sînt esterii 
unor acizi graşi cu greutate moleculară mare (acidul cerotic, lignoceric, 


1 De la grec. elaion = ulei şi plastos = format. 

melisic etc.), cu un monoalcool saturat, de asemenea cu greutate moleculară 
mare (alcoolul cerilic C2/H;;0H). La plante, ceara produsă în interiorul 
celulelor este exsudată în afară şi înveleşte şi apără anumite organe ca: 
frunze, fructe, tulpini etc. 

Dintre lipidele complexe, cele mai importante pentru celu- 
la vegetală sînt grăsimile care conțin azot şi fosfor în moleculă, numite 
Josfoaminolipide, iar dintre acestea, lecitinele. În molecula lecitinelor intră 
glicerina, acizi graşi cu 16 şi 18 carboni, acid fosforic şi un alcool azotat, 
colina. Baza moleculei lecitinelor este acidul glicerofosforic, compus în care 
unul din oxidrilii glicerinei este esterificat cu acid fosforic. Ceilalți doi oxi- 
drili ai glicerinei sînt esterificaţi cu acizi graşi; la rîndul său, un oxidril 
al acidului fosforic esterifică alcoolul cu funcţie bazică, colina. 


CH, 
| 
CH,OH CH, 
| Ho—N( 
CH-—0H N CH,—0—C0—R 
OH ČH, i oa 
] | CH-0-—CO-—R $ 
CH-0—P=0 CH, OH CHIN 
| | | 7 2 N-0H 
OH CH,—CH,—0H  CH,—-0-P£0 CH, 7 
0—CH,-CH, 
Acid glicerofosforie Colina Lecitina 


Există o serie întreagă de lecitine care se deosebesc între ele prin po- 
ziţia acidului fosforic și prin natura diferită a acizilor graşi. Ele sînt sub- 
stanțe cu aspect de ceară moale, solubile în solvenții lipidelor, insolubile 
în apă, dar capabile să se umfle în contact cu apa. 

Lipidele complexe participă direct la structura citoplasmei, în special 
la structura plasmalemei şi tonoplastului. 

După cum se comportă față de apă, molecula lecitinelor este bipolară : 
ea are un pol Hidrofil!, reprezentat de colină și de acid fosforic, și unul 
„hidrofob:, reprezentat de cei doi acizi graşi. Forma schematică a moleculei 
este aceea a unui diapazon, al cărui mîner reprezintă polul hidrofil, iar 
cele două furci, polul hidrofob (fig. 30). 

Datorită alcătuirii sale bipolare, molecula de lecitină se poate lega prin 
oricare din polii săi cu molecule proteice, formînd lipoproteide cu legă- 
tură laxă ; din aceeaşi cauză, lecitinele pot forma lamele monomoleculare, 
bimoleculare sau sisteme de astfel de lame, la suprafeţele de contact din- 
tre faze diferite, cum este contactul dintre membrana celulozică și cito- 
plasmă, dintre celula lipsită de perete celulozic și apă sau aer, dintre 
sucul celular din vacuolă și citoplasmă. Asemenea sisteme de lame există 
numeroase în citoplasmă. În cadrul lor, complexul lipoproteic se aran- 
jează așa cum se vede în figura 31. Polii hidrofili ai moleculelor fosfoami- 


1 De la grec. hydor = apă şi philos = iubitor, prieten. 
2 De la grec. kydor = apă şi phobos = teamă, frică. 

Fig. 31. Organizarea moleculară a unei membrane plasmatice simple 
(după Nougarăde, 1969). 

nolipidice se îndreaptă spre păturile de proteine cu care se asociază, și 
care au în jurul lor un strat de apă legată, iar polii hidrofobi se așează 
față în față. În felul acesta se realizează o membrană plasmatică simplă. 

Fără a lua parte la constituţia citoplasmei, lipidele zise de rezervă, din 
care se găsesc în aproape toate celulele, fiind prezente în proporții uneori 
de peste 50% în semințele oleaginoase (in, cînepă, floarea-soarelui, mig- 
dale, măsline etc.), joacă un rol foarte important în viața celulei, ele consti- 
tuind cea mai importantă sursă de energie pentru organism. Avînd puţin 
oxigen şi mult C şi H în moleculă, lipidele eliberează prin ardere un număr 
dublu de calorii față de glucide sau protide (9,3 cal față de 4,1, respec- 
tiv 4,6 cal). i 


Glucidele (zaharuri sau hidraţi de carbon) 


Analizele de plasmodii au pus în evidență existența, în compoziția aces- 
tora, a unor proporţii de 12—24% glucide. În celulele cu membrană, 
proporția glucidelor este mult mai mare. Din punct de vedere al partici- 
pării lor la structura intimă a protoplasmei, deși prezente în toate celu- 
lele vii, glucidele au un rol cu mult mai redus decit celelalte două grupe 
de substanțe analizate, excepţie făcînd pentozele riboza şi dezoxiriboza. 
Rolul lor mare este cel metabolic, fiind primele substanțe organice realizate 
în celulă prin fotosinteză şi servind ca bază pentru formarea acizilor orga- 
nici, deci și a lipidelor și protidelor. De asemenea, glucidele sînt substan- 
țele constitutive ale membranelor celulare. Ele se mai pot găsi dizolvate 
în sucul celular (zaharoza, maltoza, inulina) sau ca incluziuni ergastice sub 
formă de grăuncioare de amidon. 

Din punct de vedere chimic, molecula glucidelor conține trei elemente : 
C, H şi O, pentru fiecare atom de carbon găsindu-se doi atomi de H şi unul 
de O, de unde şi numele lor de hidraţi de carbon. Denumirea de glucide! şi-o 
datoresc gustului dulce pe care-l au cele mai multe dintre ele. 

Glucidele sînt substanțe organice cu funcțiuni mixte, una dintre funcți- 


unile lor fiind aldehidică —C—OH sau cetonică C=O, iar celelalte fiind 
| | 
alcoolice. Ele sînt deci aldehidele sau cetonele unor alcooli polivalenți. 
Marea familie a glucidelor, după posibilitățile pe care le prezintă mole- 
cula lor de a se hidroliza sau nu în compuși mai simpli cu însușiri de glucide, 
se poate împărți în două grupe de substanțe : oze, numite încă şi monozaha- 
ride sau monoglucide, precum şi ozide. Primele nu pot fi hidrolizate în alte 
molecule glucidice mai simple. Ozidele, sub influența acizilor sau a enzi- 
melor pot fi descompuse în molecule mai simple de oze. După numărul 
acestora, ozidele se clasifică la rîndul lor în oligozaharide? cu un număr mic 


1 De la grec. glykys = dulce. 
2 De la grec. oligos = puțin. 

de oze în moleculă (2—5) şi pohzaharide!, la care numărul acestora este 
mult mai mare (6—n). 

Ozele se clasifică după numărul de atomi de carbon din moleculă și 
se numesc adăugînd la numele grecesc al numărului de atomi de carbon 
sufixul „oză”. Ele sînt deci bi-tri-tetra-penta şi hexoze. Mai importante 
pentru celula vegetală sînt pentozele CH oO; şi hexozele CsHu3Os. Dintre 
pentoze, mai frecvente la plante amintim : arabinoza, xiloza şi riboza, iar 
dintre hexoze : glucoza (aldoză), fructoza (o cetoză) şi galactoza. 

Toate sînt substanțe ușor solubile în apă, cristalizabile, cu gust dulce, cu 
proprietăți reducătoare (iau oxigenul din anumite combinaţii) şi fermentează 
sub acțiunea enzimelor, dînd alcool etilic și bioxid de carbon. Dintre oze, 
cea mai importantă este glucoza, a cărei moleculă poate prezenta fie o 
structură liniară, aciclică, fie una ciclică. 

Dintre oligozaharide, cele mai importante sînt dizaharidele sau diglu- 
cidele, cu formula brută CHO; a căror moleculă se formează din uni- 
rea a două molecule de monozaharide, cu eliminarea unei molecule de 
apă. 

Cele mai des întîlnite dizaharide la plante sînt : zaharoza, formată dintr-o 
moleculă de glucoză şi una de fructoză. Zaharoza se află în sfeclă, 
trestie-de-zahăr, arțar ; maltoza, formată din două molecule de glucoză, nu 
se află liberă în plante, dar apare ca o treaptă intermediară în hidroliza 
amidonului, mai ales în semințele în curs de încolțire şi celobioza, formată 
tot din două molecule de glucoză, care apare în procesul de hidroliză al 
celulozei sub influența bacteriilor. 

Pohzaharidele sau poliglucidele sînt polimeri macromoleculari, cuprin- 
zînd în moleculă un mare număr de monozaharide. Formula lor brută 
este (C4H.o0s) n, unden are valori de ordinul miilor, după unele determinări 
chiar al zecilor de mii, iar greutatea moleculară ajunge la un milion. 
Ca urmare, se hidrolizează greu cu acizi concentrați la cald sau cu aju- 
torul unor enzime; produsul de hidroliză caracteristic pentru fiecare poli- 
zaharid este un bizaharid. 

Polizaharidele joacă un rol important în viața plantelor, putînd servi 
drept material de constituție al peretelui celular, fie ca substanțe de 
rezervă. 

Principalele polizaharide din plante sînt: amidonul, care va fi studiat 
la capitolul incluziuni, celuloza — pe care o vom cunoaşte cu ocazia stu- 
diului membranei, inulina, un polizaharid de rezervă caracteristic pentru 
plantele din familia Compositae, lignina, substanțele pectice etc. 

Încheind cele referitoare la compușii chimici din citoplasmă, trebuie 
să atragem atenţia că, așa cum rezultă şi din analize, materia vie nu este 
alcătuită numai din protide, lipide și glucide. Mai există încă în corpul 
plantei numeroase substanțe organice de mai mică importanță, cum sînt 
glicosizii, acizii organici, uleiurile eterice, antocianii etc., pe care le vom 


1 De la grec. polys = mult. 

studia odată cu sucul celular, substanțe active, ca: fermenţi, vitamine, 
hormoni, substanţe organice disociate în ioni, precum și multă apă. Majo- 
ritatea acestor substanțe fără rol constitutiv îndeplinesc funcțiuni diverse 
în celulă şi se studiază la fiziologie. 


Proprietățile fizico-chimice 
şi comportamentul protoplasmei 


Proprietăţile chimice ale protoplasmei se datoresc în primul rînd proti- 
delor din compoziţia ei, şi multe dintre ele sînt comune cu ale protidelor: 
reacţiile de colorare, de precipitare, coagularea la căldură etc. Protoplasma 
are însă şi unele proprietăți chimice proprii.xAstfel, ea se dizolvă în KOH 
diluat la rece, în acid acetic concentrat la cald, reduce sărurile de argint 
colorindu-se în negru și pe cele de seleniu, colorîndu-se în roșu. 

x Reacția chimică a protoplasmei sau PH-ul ei, cum se mai numește, este 
neulră sau uşor bazică avînd valoarea de 7 sau puţin peste 7. Se ştie că 
o soluţie poate prezenta o reacție acidă, una bazică sau una neutră, şi aceste 
reacții sînt determinate de concentrația ionilor de hidrogen din respectiva 
soluție. 

x T este o soluție apoasă care conține ioni de hidrogen (H+) 
şi ioni de oxidril (OH7) în stare liberă, alături de care se găsesc și 
molecule de hidrogen (H,). Ionii de H+ şi de OH”, pe de o parte, ionii 
de H+ şi moleculele de H,, pe de altă parte, sînt totdeauna în echilibru, 
variațiile numerice ale unora condiționînd pe acelea ale altora. Valorile 
acestor echilibre sînt importante de cunoscut, deoarece ele determină acti- 
vitatea celulară. 

Apa pură este considerată ca perfect neutră. În jurul fiecărei molecule 
de apă se găsesc cantități egale de ioni de H+ şi ioni de OH”. 

Măsurători numeroase şi foarte precise au demonstrat că într-un litru 
de apă se găsesc 1077 g ioni H+ şi 1077 g ioni OH”. 

Notînd cu C concentrațiile ionilor respectivi putem scrie : 

Cat = Cop = 1077 + 107 = 10734 


Concentrația ionilor H+ din apă este deci de 1077. Prin convenţie, se 
ia logaritmul cu semnul minus al acesteia şi se notează cu simbolul PH 


(pondus Hidrogenii ). 3 
PH-ul unei soluții deci este Jogaritmul cu semnul minus al concentrației 


ionilor de H+ din acea soluție : 
pH = —log + Cat 
În cazul apei, 
PH = —log 1077 = 
Prin extindere, toate soluţiile care au pH = 7 sînt considerate ca și apa 
pură, neutre; cele cu pH mai mic decît 7 sînt acide (PH = 1—7) iar cele 
cu pH mai mare decît 7 (PH = 7—14) bazice. 

Deși mulţi dintre constituenţii protoplasmei (aminoacizii, carbonaţii, 
fosfații etc.) sînt electroliți, deci se pot disocia eliberînd H+, pH-ul aces- 
teia rămîne constant atita vreme cît celula este vie şi întreagă. Proto- 
plasma dispune de substanţe care pot bloca excesul de ioni de H+ sau OH”, 
menținînd astfel neschimbată valoarea pH-ului. Astfel de substanțe con- 
stituie așa-numitele sisteme tampon, reprezentate în celula vie prin bicar- 
bonat-acid carbonic, fosfat monosodic-fosfat disodic, proteine-proteinate 
alcaline etc. 

pH-ul condiţionează întreaga viață celulară, deoarece variațiile lui influ- 
ențează toate proprietățile protoplasmei (nutriția, absorbţia etc.) şi reacţiile 
enzimatice responsabile de toate transformările de materie și de energie 
din celulă. Viaţa nu se poate desfășura decît în limite foarte restrânse de pH. 


Măsurarea pH-ului se poate face prin două metode: prin metoda electrometrică, ce 
constă în a măsura forța electromotrice care se dezvoltă între 2 electrozi impolarizabili, dintre 
care unul se afundă într-o soluție cu compoziţia şi deci pH-ul cunoscute, celălalt în soluția 
al cărui pH vrem să-l determinăm. Forţa electromotrice provine din diferenţa de concentraţie 
în ioni la contactul dintre electrozi. Metoda este puțin aplicată în citologie, deoarece înfigînd 
în celulă microelectrozi, aceasta este lezată și deci pH-ul ei normal schimbat. 

Mai mult întrebuințată în biologie este a doua metodă, numită metoda indicatorilor colo- 
vați. Ea se bazează pe proprietatea unor substanțe, de regulă acizi sau baze slabe, de a-şi schimba 
culoarea în funcţie de pH. Aşa sint, de exemplu, portocaliul de metil, roșu în soluții acide, 
galben în cele alcaline ; roşul de metil și roșul neutru se comportă în același mod ; fenolftaleina 
este incoloră în soluţii acide, roşie în cele bazice etc. 

Pentru a efectua măsurători, comparăm soluţia de studiat, după ce i-am adăugat citeva 
picături de indicator, cu o serie de soluții cu pH-ul cunoscut, de același volum și conținînd 
aceeaşi cantitate de indicator. 


La unele plante, sucul celular conține niște pigmenți numiți antociani, 
care se comportă ca indicatori, prezentînd o culoare violetă în mediul neutru, 
roşie în mediul acid și albastră în mediul bazic. 

Fenomenele de oxido-reducere și noțiunea de rH.. Protoplasma este sediul 
a numeroase reacții chimice, unele de oxidare şi altele de reducere, şi totuși 
ea își păstrează neschimbată compoziția sa chimică. Faptul n-ar fi posibil 
dacă n-ar exista o stare de echilibru între sistemele de oxido-reducere care 
participă la metabolism. 

Se ştie că o oxidare se poate realiza prin 3 tipuri de reacţii: 

— prin fixarea de oxigen asupra unei molecule, de exemplu: 

CH,CHO + 1/2 O; -> CH,— COOH 
aldehida acetică acid acetic 


— prin dehidrogenare sau pierderea de hidrogen de către o moleculă, 
de exemplu : 
CH,CH,OH — CH,CHO + H, 
alcool etilic aldehida acetică 


— prin creșterea valenței unui ion, de exemplu: 


Fett > Fett+ + e7, 


1 De la grec. anthos = floare și cyaneos = albastru. 

în care ionul feros a pierdut un electron (e`), transformîndu-se într-un 
ion feric. Remarcăm, în acest ultim caz, că oxidarea s-a făcut fără inter- 
venţia oxigenului sau a hidrogenului. De fapt, în toate cazurile analizate, 
oxidarea s-a tradus printr-o pierdere de una sau mai multe sarcini de elec- 
tricitate negativă (de electroni). 

Oxidarea hidrogenului molecular, H,, se scrie astfel: 


H, > 2H+ + 26 


Cei 2 protoni de H+, forma oxidată, diferă de forma redusă, H,, prin 
pierderea de 2 electroni. 

Numim reducere reacțiile inverse oxidărilor, reacții însoțite de un 
cîştig de electroni pentru corpul redus. 

Repetăm remarca făcută mai sus, că oxigenul ce se fixează asupra unei 
molecule, oxidînd-o, nu este neapărat oxigen liber, gazos, ci el poate pro- 
veni de la o altă moleculă, care, pierzîndu-l s-a redus ; tot la fel, hidrogenul 
smuls unei molecule prin dehidrogenare, nu se degajă în stare liberă, 
ci se poate fixa pe o altă moleculă, reducînd-o. 

În celulele vii, numeroase reacții de oxidare și de reducere se produc 
simultan şi sînt reversibile, ele putînd fi schematizate printr-un echilibru 
electrochimic între o formă redusă şi o formă oxidată a unei aceleeaşi sub- 
stanțe. Aceste sisteme reversibile poartă numele de sisteme redox. Faptul 
esențial este un schimb de electroni între un corp oxidat care pierde și 
unul redus care cîştigă electroni, de unde numele de fenomene de oxido- 
reducere care li se dă. 


În forma cea mai generală, ele se exprimă prin următoarea formulă : 
Red ZZ Ox + ne”, 


care se exprimă astfel: forma redusă (Red) dă forma oxidată (Ox), eli- 
berînd un anumit număr (n) de electroni (e). Cum transferul de electroni 
are drept urmare o diferență de potenţial, în cazul fenomenelor de oxido- 
reducere se produce o schimbare de potențial redox. Aceasta depinde de 
activitatea moleculelor de H, prezente în mediu, deoarece acestea sînt 
susceptibile să elibereze electroni, disociindu-se după ecuaţia: 
H, Z 2H+ + 2e, 

electroni care modifică starea de oxidare sau reducere a substanțelor din 
mediu. 

Prin analogie cu simbolul pH, se notează cu 7H, logaritmul cu semnul 
minus al concentrației moleculelor de hidrogen dintr-o soluţie: 


rH, = —log CH,. 


Măsurarea valorii rH, se face, ca şi cea a-pH-ului, fie prin metoda elec- 
trometrică, fie prin cea colorimetrică, întrucât există şi indicatori de rH, 
care-și schimbă culoarea cînd trec din forma oxidată (colorată) în forma 
redusă (incoloră). 

Valoarea rH,-ului condiționează reacțiile metabolice celulare. Ea poate 
fi menținută constantă grație respirației celulare care asigură îndepărtarea 

H, din metabolite şi combinarea lui cu 0, evitînd astfel ridicarea puterii 
reducătoare intracelulare. În plus, celula vie dispune și de o gamă de sub- 
stanțe „tampon” : glutathionul (o tripeptidă), cisteina (aminoacid sulfurat), 
vitamina B, vitamina C etc., care, prin transformările lor reversibile, 
reglează concentrația H, intracelular. De asemenea, în celula vie există 
o serie de enzime redox, care realizează transferul hidrogenului de la com- 
puşii numiți donatori de hidrogen spre cei acceptori, asigurînd astfel o valoare 
constantă a rH. 

Proprietăţile fizice ale protoplasmei ca: semilransparența, indicele de 
refracție mai mare ca al apei (1,35—1,50 față de 1 al apei), densitatea ei 
(raportul dintre masă şi volum raportat la cel al unui cm? de apă distilată 
la temperatura de 4°C), de asemenea ceva mai mare ca a apei, şi vîscozi- 
tatea datorită frecării între ele a moleculelor și rezistenței la curgere, acest 
din urmă caracter variind foarte mult nu numai de la o celulă la alta, 
ci chiar în interiorul aceleeași celule, după vîrsta și starea fiziologică a aces- 
teia, depind, înainte de toate, de starea ei de agregare. 
=Slarea fizică a protoplasmei este coloidală, o stare care prezintă atît 
caractere de lichid cît și de solid, fără însă a fi identică cu nici una din 
acestea. Într-adevăr, ca și lichidele, protoplasma n-are o formă proprie, ci 
ea împrumută forma celulei în care se găseşte ; protoplasma curge din celu- 
lele tăiate şi, ajunsă în contact cu aerul, ia forma de picături sferice ca 
toate lichidele, datorită tensiunii superficiale caracteristică pentru acele 
corpuri. În interiorul celulelor, protoplasma execută mișcări diferite. Dar, 
contrar lichidelor protoplasma este elastică x Prin experiențe microchirur- 
gicale, ea poate fi întinsă în fire foarte subţiri care, atunci cînd se rup, 
se scurtează brusc ca niște fire de cauciuc. Ori se ştie că lichidele, din cauza 
mobilității mari a moleculelor lor, nu sînt elastice. Protopalsma, contrar 
lichidelor, este ușor compresibilă ; protoplasma, în fine, deși conține între 
80 şi 90% apă, nu difuzează în apă şimnu se împrăștie în apă, ci îşi păs- 
trează forma şi masa distinctă, ceea ce nu se întîmplă la lichide. 

x Argumentele citate, şi încă multe altele, ne conving de faptul că proto- 
plasma nu este nici lichid, nici solidx ci un sistem coloidal complex. 

x În chimia fizică, prin stare coloidală a materiei se înțelege o stare de dis- 
persie foarte avansată a acesteia într-un mediu de dispersie. Particulele de 
substanță dispersate în mediu constituie faza dispersă, care împreună cu 
mediul de dispersie formează un sistem de dispersie. Există trei tipuri de 
sisteme de dispersie, după gradul de mărime al particulelor fazei disperse, 
şi anume (tab. 2): 


1. Sisteme. de dispersie grosieră, în care particulele fazei disperse sînt 
mai mari decît 0,2 u, putînd avea dimensiuni de mai mulți microni, mili- 
metri sau chiar centimetri, vizibile cu microscopul sau chiar cu ochiul liber. 
Nisipul în apă, praful în argilă sau tușul în apă sînt exemple de sisteme de 
dispersie grosieră. 

2. Sisteme coloidale, la care dimensiunile particulelor disperse sînt cuprinse 
între 0,2 u—0,003 y. 


72 CITOLOGIA 


Aceste particule stau în suspensie în mediul de dispersie și nu pot fi văzute 
la microscop, dar îşi trădează prezența prin aspectul tulbure al sistemului. 
x 3. Sisteme moleculare sau ionodisperse, care constituie soluțiile adevă- 
rate și la care mărimea particulelor dispersate este extrem de redusă, de 
ordinul zecimilor de miimi de micron, ele fiind reprezentate prin molecule 
sau ioni (particule materiale încărcate cu electricitate), care nu pot fi 
văzute cu aparate optice. 


Tabelul 2 


Dimensiunile particulelor celor trei sisteme de dispersie 


Sisteme de dispersie 


Sisteme moleculare Sisteme coloidale grosierá 


Diametrul particulelor | <0,003u 0,003—0,2 ue >0,2 u 


Există infinite treceri gradate de la soluţiile adevărate ale substanțe- 
lor cu molecule mai mari spre starea coloidală, şi de la starea coloidală 
avînd particule dintre cele mai mari, spre sistemele de dispersie grosi- 
eră. De altfel şi limitele date pentru dimensiunile particulelor sînt rela- 
tive. 

Materia aflată în stare coloidală prezintă o serie de proprietăți fizice 
particulare, dintre care mai importante sînt următoarele : 

a) Coloizii sînt optic heterogeni : dacă un fascicul de lumină traversează 
un sistem coloidal, un observator aşezat lateral față de direcția luminii 
vede sistemul luminat pe tot traiectul razei, ca şi cum aceasta ar avea 
o existență reală. Acelaşi efect se poate observa într-o cameră întune- 
cată, a cărei atmosferă este încărcată cu praf şi în ea pătrunde lateral 
o rază de lumină. Fenomenul se datorește difracției luminii la nivelul 
particulelor coloidale. În soluțiile adevărate, moleculele sau ionii sînt prea 
mici, lumina nu difractă și deci soluţiile apar la microscop optic homo- 
gene sau optic „goale”. 

x b) Particulele coloidale execută necontenit niște mișcări în zigzag, 
foarte complicate, numite mișcări browniene, după numele botanistului 
R. Brown, care le-a descoperit în 1827. Mişcările browniene se pot 
observa la ultramicroscop sub forma unor particule strălucitoare pe un 
fond negru, care „sar în toate direcţiile, datorită bombardării lor de 
către moleculele invizibile ale mediului de dispersie în continuă mişcare. 
xc) Sistemele coloidale nu dializează, adică nu trec prin ultrafiltre, avînd 
membrane animale sau vegetale cu pori fini, așa cum trec soluţiile ade- 
vărate. 

x d) Particulele coloidale dispersate poartă sarcini electrice uniforme sau 
de același semn. Există coloizi electropozilivi, ale căror particule dis- 
perse poartă toate sarcinile electrice pozitive, şi coloizi electronegativi, cu 
toate particulele purtînd sarcini negative. Numai în acest fel, respin- 

gîndu-se reciproc, ele pot rămîne în permanență în suspensie în mediul 
de dispersie. Datorită aceluiași fapt, într-un cîmp electric, particulele 
coloidale se îndreaptă în masă spre un același electrod, -+ sau —, feno- 
men numit electroforeză. 

x e) Caracteristica esențială a sistemelor coloidale este enorma supra- 
față de contact, care se realizează la granița dintre particulele dispersate 
şi mediul de dispersie. Într-adevăr, s-a calculat (W. Ostwald) că 
dacă particulele înainte de dispersie ar avea forma cubică, cu latura de 
un cm și deci cu suprafața de 6 cm?, iar după dispersie, rămînînd tot 
de formă cubică, laturile lor se micşorează, pentru fiecare micşorare de 
10 ori suprafața totală a cubușoarelor se mărește de 10 ori, ajungînd 
la 6 000 mê, atunci cînd latura particulei a scăzut pînă la un milimicron, 
fără ca volumul total al particulelor să fi depășit volumul inițial de 
1 cm?. Măsura în care crește suprafața totală a particulelor și numărul 
acestora prin micşorarea laturilor se pot vedea în tabelul 3. 

Plantele și animalele avînd structură celulară, iar constituenții vii ai 
celulelor alcătuind sisteme coloidale, realizează suprafeţe interioare enor- 
me față de volumul lor. Astfel, după Lumière, corpul omului, cu o 
suprafaţă de 1,5-1,7 m?, constituit din proteine în greutate totală de 7 kg 
în stare uscată, prezintă o suprafață totală a particulelor proteice colo- 
idale de 2000 000 m2, adică de 200 ha (tab. 3). 


Tabelul 3 
Creşterea suprafeței la acelaşi volum prin fragmentare 
Latura cubului Nr. noilor cuburi Suprafața lor totală 
1 cm 1 6 cm? 
1 mm 103 60 cm? 
0,1 mm 106 600 cm? 
0,01 mm 10° 6 000 cm? 
0,001 mm (lu) 1012 6 m? 
01 1015 60 m? 
TOD RF E E ia 108 600 m? 
0,001 u ( my) 1021 6.000 m? 


Pe o astfel de suprafață enormă, la contactul dintre particulele disper- 
sate şi mediul de dispersie, se dezvoltă forțe fizico-chimice considera- 
bile, ca, de exemplu, tensiunea superficială, adsorbția (atracţia şi alipirea. 
unei substanțe la suprafața alteia) etc. Cum majoritatea reacţiilor bio- 
chimice ale materiei vii sînt reacţii de suprafață, se înțelege de ce numai 
starea coloidală este compatibilă cu viața. 

f) Aspectele principale pe care le îmbracă sistemele coloidale sînt cele 
de soluri şi cele de geluri. 

Solurile sînt sisteme coloidale lichide, fără structură, în care particu- 
lele dispersate sînt nelegate între ele și mai mult sau puțin egale ca 
marime. 

Geluvile sînt sisteme coloidale avînd particulele dispersate, legate între 
ele mai strîns sau mai lax, deci cu structură, avînd elasticitate şi rigi- 
ditate. Gelurile nu curg; ele au aspect de piftie, putînd fi mai tari sau 
mai moi şi prezentînd o stare intermediară între starea lichidă și cea solidă. 

Coloizi hidrofili şi coloizi hidrofobi. Unii coloizi sînt formaţi din sub- 
stanțe organice, înzestrate cu grupări funcționale care au afinitate pen- 
tru apă, cum sînt: —OH, —COOH, —NH,, —SH etc. Astfel de gru- 
pări fixează la nivelul lor apă, iar coloizii respectivi se numesc hidro- 
fili. Aşa sînt proteidele, mucilagiile și mulți alți coloizi organici. Dimpo- 
trivă, alți coloizi sînt constituiți din substanțe care n-au afinitate pen- 
tru apă: hidrocarburi, răşini, metale grele etc. Particulele lor nu fixează 
apa ; aceştia sînt coloizi hidrofobi. Astfel sînt majoritatea coloizilor anor- 
ganici. 

Coloizii din protoplasmă aparțin primei categorii, sînt deci hidrofili. 
În cazul acestora, stabilitatea coloizilor se datorește nu numai respin- 
gerii dintre particulele lor disperse încărcâte cu sarcini de același semn, 
ci şi marii afinități pe care particulele lor o au pentru apă. În stratul 
apos care înconjoară aceste particule, moleculele de apă, în stare de dipoli 
(fig. 32,4) sînt orientate și polarizate în funcție de sarcina electrică a 
particulei: dacă aceasta este +, cu polul lor — spre centrul particulei 

Fig. 32. Aşezarea moleculelor dipolare de apă (a), în jurul particulelor unui ċoloid hid- 
rofil (b,c) (după Pallmann, din Nougarède). 


(fig. 32,b). Cum forțele care țin legate moleculele dipolare de particulă 
descresc cu distanța, se observă o trecere gradată de la stratul de dipoli 
perfect orientați care înconjoară particula, pînă la molecule de „apă 
liberă”, situate mai la distanță şi aranjate la întîmplare. La punctul izo- 
electric (fig. 32,c) sarcina particulelor fiind minimă, şi stratul de apă 
înconjurător este mai redus. 

Schimbarea stării sistemelor coloidale. Forţele de respingere electrosta- 
tică ce se exercită între sarcinile de acelaşi fel ale particulelor coloidale, 
precum şi învelișul de apă legată, numită şi apă de hidratație, din jurul 
particulelor coloizilor hidrofili, asigură o anumită stabilitate a sistemului 
coloidal; particulele disperse rămîn în suspensie, Această stabilitate poate 
fi însă ruptă prin acțiunea diferiților factori fizici (creşterea tempera- 

Fig. 33. Modificarea legă- 

turilor lanțurilor polipepti- 

dice într-un gel (a) şi for- 

marea de zone cu structură 

cristalină (b) (după F r e y- 

Wyssling, din Nouga- 
rède). 


a 


turii) sau chimici (adaus de electroliți sau de alți coloizi cu sarcini de 
semn contrar, schimbarea de pH etc.). Particulele fazei disperse în aces- 
te cazuri se pot apropia și lega (gelificare), se pot reuni în fulgi (flo- 
culație), pot constitui coacervate sau se pot prinde într-o masă com- 
pactă (coagularea). 

Gelificarea se poate explica admiţînd că lanțurile polipeptidice din pro- 
toplasmă se pot uni unele cu altele, fie prin punți de hidrogen, fie prin 
forțe Van der Waals, în diferite puncte, formînd un gel rigid. Într-un gel 
plasmatic, particulele pot fi dispuse la întîmplare, ceea ce determină izo- 
tropia lui (fig. 33,4) sau se pot reorienta paralel unele cu altele după un 
model definit, creînd regiuni cu structuri cristaline (fig. 33,0) şi cu stare 
aproape solidă. 

Transformarea solului plasmatic în gel este reversibilă și se numește 
tixotropie!. Ea se petrece în mod curent în protoplasma vie, dar poate 
fi şi provocată artificial cu ajutorul anestezicilor eter, cloroform etc. 

Floculavea este fenomenul aglomerării particulelor disperse dintr-un 
coloid în fulgi mai mari sau mai mici, care se separă de faza de dis- 
persie şi pot fi văzuți cu microscopul fotonic sau chiar cu ochiul liber. 
Flocularea poate fi provocată prin adaus de electroliți, de coloizi cu sar- 
cini contrare, sau prin agenţi fizici. diverşi: căldură, frig, sau chimici 
(alcool). Şi flocularea poate fi un fenomen reversibil. 

Coacervarea înseamnă fuziunea particulelor unui coloid într-o masă ce 
nu se separă de mediul de dispersie, masă numită coacervat?. Fenomenul 


1 De la grec. thixis = atingere şi trope = schimbare. 
2 De la latin. co = împreună şi acervus = grămadă. 

se bazează pe o reducere a apei de hidrataţie, care la început înveleşte 
ca o manta groasă fiecare particulă (fig. 34,4), apoi stratul de hidrataţie 
se micșorează şi devine mai puțin difuz (fig. 34, b), fapt ce accentuează 
diferența între apa legată și cea liberă. În cele din urmă (fig. 34, c) diver- 
sele particule se reunesc sub un înveliș lichid comun, dar rămîn fiecare 
separate între ele, în lichidul de dispersie iniţial. În protoplasmă se for- 


Fig. 34. Formarea unui coacervat (după F re y-W yssling, din Nougarède). 


mează coacervate complexe diverse între doi coloizi hidrofili de semn con- 
trar. Coacervatele sînt stări intermediare între soluri și geluri şi se pot 
transforma reversibil într-una sau alta din aceste stări. 

Coagularea este fenomenul formării unei mase solide şi elastice care se 
separă de faza de dispersie şi se depune sub formă de coagul, înglobînd 
toate particulele fazei disperse. Coagularea coloizilor se poate provoca 
prin acțiunea prelungită a căldurii sau a substanţelor toxice asupra lor. 
Protoplasma coagulează sub acțiunea căldurii, a acidului acetic sau a 
altor acizi minerali diluaţi. 

Caracteristicile sistemului coloidal protoplasmatic. După ce am cunoscut 
cîteva din caracteristicile generale ale sistemelor coloidale, putem apre- 
cia în cunoștință de cauză sistemul coloidal al protoplasmei. 

x a) Coloidul protoplasmatic are ca mediu de dispersie apa, iar faza dispersă, 
prin mărimea particulelor sale, apropie protoplasma mai mult de soluțiile 
adevărate decît de»sistemele de dispersie grosieră. 

x b) Faza dispersă în cazul coloidului protoplasmatic este reprezentată 
prin macromolecule sau agregate de macromolecule numite micele, apar- 
ținînd în primul rînd proteidelor dar și lipoproteidelor, acizilor nucleici, 
lipidelor complexe și diverselor polizaharide alături de care se găsesc sub- 
stanțe solubile cu molecule mici (glucoză, aminoacizi, ioni de KT, Mg++, 
Cart etc.). Protoplasma are deci ca fază dispersă o mare diversitate de 
compuși chimici; ea este un sistem coloidal polifazic complex. 

æ c) Sistemul coloidal protoplasmatic este vîscos, rigid, nemiscibil cu apa, 
deși majoritatea componenților săi sînt hidrofili. 

d) Faptul că sistemul coloidal protoplasmatic reprezintă un sol sau un 
gel a suscitat discuţii printre biologi, dat fiind faptul că sistemul pre- 

zintă, după cum am văzut, atît caractere de lichid cît şi de solid. Astăzi 
se admite că în protoplasmă coexistă cele două aspecte: hialoplasma şi 
tonoplastul reprezintă porțiuni gelice ale protoplasmei, iar endoplasma par- 
tea ei solică; numai aceasta din urmă prezintă curenţi citoplasmici şi 
mișcări browniene. Și fiziologic, cele două sectoare au roluri diferite : gelul 
conferă elasticitatea protoplasmei şi forma acesteia, pe structura lui se 
bazează contractilitatea pseudopodelor gimnoplastelor, a flagelilor şi cili- 
lor, solul este sediul metabolismului celular. De altfel, caracteristică pentru 
coloidul protoplasmei este tocmai ușurința cu care solul se poate geli- 
fica, iar porțiunile gelice se pot transforma în sol. Astfel de fenomene 
nu se întîlnesc la coloizii fără viață, De aceea, pentru aceste două aspec- 
te ale citoplasmei vii se preferă numele de sol plasmatic şi gel plasmatic, 
spre a se distinge de aceleași stări ale coloizilor nevii. 

e) Citoplasma este un sistem coloidal cu o organizație proprie şi cu o 
structură proprie, pînă la scara moleculară. Între macromoleculele proto- 
plasmei mai persistă, ici-colo, forțe de coeziune intramoleculare, creînd 
o rețea în ochiurile căreia se găsesc molecule de apă liberă, mici mole- 
cule solubile de alte substanțe şi diverși ioni. Aceste forțe intermolecu- 
lare se fac şi se desfac necontenit; cînd numărul legăturilor crește, proto- 
plasma devine mai vîscoasă, cînd scade, ea devine mai fluidă. Orice cauză 
care distruge organizarea moleculară a protoplasmei duce la moartea aces- 
teia, prin transformarea ei într-un coloid inert. 

Structura fină și complexă a protoplasmei este o „structură vie”, în 
permanentă schimbare și în același timp într-o relativă stabilitate, struc- 
tură care se autoreînoiește neîncetat şi în acelaşi timp se autoconservă. 
Acest caracter contradictoriu al structurii protoplasmei constituie una din 
caracteristicile vieţii. Cît timp celula este vie și structura protoplasmei 
sale este intactă, în ea se petrec infinite fenomene fizico-chimice, ca: 
dizolvări, coagulări, coacervaţii, formări de noi micele, transformări rever- 
sibile sol-gel-coacervat, precum şi procese biochimice fermentative, toate 
acestea fiind strict coordonate de către fermenți şi alte substanțe acti- 
ve. Distrugînd structura protoplasmei, aceste procese încep să se des- 
făşoare dezordonat, celula moare, viața încetează. 


a. Citoplasma fundamentală sau hialoplasma 


Citoplasma este substanța fundamentală a protoplasmei, în care stau 
în suspensie constituenții vii ai acesteia, precum şi vacuolele şi inclu- 
ziunile ergastice dintre constituenții nevii 

Dacă îndepărtăm din celulă toți constituenții săi — lucru realizabil 
prin ultracentrifugarea diferențială — ceea ce rămîne după această ope- 
rație este, citoplasma fundamentală sau hialoplasma!. 


1 De la grec. hyalos = ca sticla; plasma = formaţiune. 

x Citoplasma este constituentul esențial al celulei vii, care nu poate lipsi 
din nici o celulă, fără ca aceasta să-și piardă capacitatea vitală. Toți 
ceilalți constituenți pot lipsi, celula rămînînd totuși vie: nucleul figurat 
lipseşte din celula algelor albastre şi multor bacterii, plastidele lipsesc din 
ciuperci, vacuolele lipsese din unele celule foarte tinere etc. Lipsa cito- 
plasmei atrage neapărat după sine moartea celulei. 

„ Citoplasma este, de asemenea, singurul constituent viu al celulei care 
poate intra în atingere nemijlocită cu mediul înconjurător, sau este des- 
părţită de acesta numai prin membrana nevie.„Loţi ceilalți constituenți 
vii ai celulei se află în citoplasmă şi sînt înconjurați de aceasta din toate 
părţile.« Citoplasma deci constituie 
„mediul comun în care se „scaldă” 
ceilalți constituenți, așa cum în ptas- 
ma sîngelui se scaldă componenții 
figuraţi ai acestui țesut lichid. De la 
această comparaţie îi vine și numele, 
care tradus înseamnează „plasma ce- 
lulară” xCitoplasma ocupă un volum 
mare în celulă ; în ea se petrec cele 
mai numeroase şi mai rapide schim- 

bări fizice, chimice şi biologice. 
palor xCitoplasma depăşeşte pe toți ceilalți 
e OEN constituenți vii al celulei în ceea ce 
SoFa e priveşte facultatea ei de mişcare și 
participarea ei la toate manifestările 

vitale ale celulei. 
Analizele chimice au pus în evi- 
î i 5 E dență în «citoplasmă 70% apă şi 30% 

Legăfură - Legătură amidă rii organice se află multe holoproteide, 

Fig. 35. Schema structurii moleculare a hia- 
loplasmei. Liniile în zig-zag sînt lanțurile 
protidice; a—e — tipuri diverse de legă- 
turi. Apa e figurată prin puncte negre (după 
Nougartde, 1969) 


(ribonucleoproteide), lipide complexe, 
zaharuri solubile, aminoacizi și foarte 
multe enzime, mai ales din cele care 
degradează glucidele. Alături de sub- 
stanțele organice se mai găsesc dife- 
rite săruri minerale și ioni metalici. 
x ARN-ul hialoplasmei reprezintă 
10—20% din ARN-ul total al celu- 
lei, fiind reprezentat prin toate cele 
3 forme ale sale: solubil, mesager 
şi ribozomal. 


Polipeptide şi proteine fibrilare alcătuiesc în sînul hialoplasmei un fel 


de urzeală, lanţurile laterale fiind asociate prin grupări laterale și for- 
mâînd împreună un fel de rețea (fig. 35) care circumscrie numeroase ochiuri. 
Două lanţuri proteice vecine se pot lega în diverse moduri : prin forțe Van 

-der Waals (a), prin punți de hidrogen (b), prin legături saline sau este- 
rice (c), prin punți disulfurice —S—S— (d) sau prin legături eterice (e). 
De asemenea, grupările laterale ale lanțurilor proteice pot reacționa cu 
substanţele prezente în ochiurile rețelei: apă, ioni minerali, lipide fosforate etc. 
x Toate tipurile de legături enumerate sînt instabile şi se remaniază neîn- 
cetat, unele dispar şi altele apar, în funcţie de condiţiile fizico-chimice 
ale mediului intracelular sau extracelular. 

Cu microscopul electronic se poate observa această infrastructură a hia- 
loplasmei. La celulele vegetale adulte, aceasta apare ca o rețea de micro- 
fibrile fine şi sinuoase, din loc în loc răsucite în mod neregulat. Fibrele 
au un diametru de 20—30 A (1 A = 1/10 000 de yu adică 1/10 000 000 mm) 
şi poartă din loc în loc grupări de'ribozomi numite poliribozomi.XLa celulele 
foarte bătrîne aceştia lipsesc şi rețeaua fundamentală de microfibrile se 
vede foarte bine, în timp ce la“celulele foarte tinere (meristematice), abun- 
dența poliribozomilor maschează rețeaua fibrilară. 

x În zona periferică a celulei vegetale, sub membrana scheletică; hialoplasma 
produce nişte evaginații submicroscopice numite microtubuli. 

Proprietăţile fizico-chimice ale citoplasmei sînt aproape aceleaşi ca ale 
protoplasmei, pe care le cunoaștem. 

x Într-adevăr, citoplasma reprezintă un sistem coloidal hidrofil, viscos, 
rigid sau elastic, nemiscibil cu apa, optic vid la ultramicroscop. = 

Vîscozitatea citoplasmei variază cu vîrsta şi cu starea fiziologică a celu- 
lei, precum și cu variațiile unor serii de factori externi sau interni: tempe- 
ratură, lumină, PH, agenţi oxidoreducători etc. 

x Elasticitatea citoplasmei — care se poate dovedi întinzînd între două 
micropensete o picătură de citoplasmă — depinde de natura legăturilor 
care se stabilesc sau se desfac între lanțurile de macromolecule. 

Proprietăţile fiziologice ale citoplasmei: Se numesc fiziologice acele însu- 

şiri ale citoplasmei care sînt legate de starea vie a acesteia și care dispar 
deodată cu moartea ei. Ele vor fi studiate la fiziologie, aici mărginindu-ne 
să analizăm pe scurt doar trei dintre ele, şi anume: semipermeabilitatea, 
excitabilitatea şi mișcarea. 
x a) Semipermeabihitatea este însușirea citoplasmei vii, şi în special a mem- 
branelor plasmatice, de a nu se lăsa traversate decît de apă, nu și de sub- 
stanțele dizolvate în ea. Această semipermeabilitate a citoplasmei însă 
nu este absolută; ea permite totuşi — în anumite condiții — intrarea 
sau ieșirea din celulă a anumitor molecule sau ioni.x Semipermeabilitatea 
citoplasmei este decisrelativă Ea mai este șisselectivă, putînd opera o „„ale- 
gere” a materiilor. de care se lasă traversată; de asemenea, semipermea- 
bilitatea citoplasmei estesreglabilă, putînd fi mai severă sau mai puțin 
severă, după necesităţile fiziologice ale celulei. 

b) Excitabililatea citoplasmei vii este însuşirea acesteia de a percepe” 
şi a „reacţiona” sau răspunde la excitanții din mediu, printr-o intensificare 
sau încetinire a activităţilor ei fiziologice. Dovada sensibilităţii citoplasmei 
ne-o oferă posibilitatea pe care o avem de a accelera, încetini sau opri miș- 
cările acesteia, cu ajutorul a o mulțime de substanțe chimice sau alți factori 

Fig. 36. Mişcările proto- 
plasmatice de rotaţie în 
frunzele de Vallisneria 
spiralis: (după G r i n- 
ţescu). 


Fig. 37. Mişcări proto- 
plasmatice: de circulație 
în celulele perilor stami- 
nali de Tradescantia 
(după Mas cré). 


fizici, chimici, mecanici etc. Ritmul acestor mişcă- 
ri ar fi imposibil de modificat, dacă citoplasma 
vie n-ar fi excitabilă. 

c) Mişcarea este, de asemenea, o însușire a citoplas- 
mei vii.xCelulele lipsite de membrană celulozică pot 
executa chiar mișcări de locomoţie, deplasîndu-se în 
apă prin pseudopode, cili sau flageli. Astfel de miş- 
cări prezintă bacteriile ciliate, flagelatele, zoosporii 
algelor, spermatozoizii de mușchi, ferigi etc., plas- 
modiile de mixomicete. 

Dermatoplastele „încorsetate” în membrane celu- 
lozice rigide nu pot executa astfel de mișcări. În 
schimb, în interiorul celulei, citoplasma acestora 
prezintăxmișcări întracelulare sau „curenți citoplasma- 
tici. Aceste mișcări intracelulare apar la microscop 
sub două aspecte: atunci cînd celula are o singură 
vacuolă mare, centrală şi stratul de citoplasmă căp- 
tușește doar membrana, se observă cum cloroplas- 
tele, nucleul și citoplasma care le conține se învir- 
tesc de jur împrejurul pereţilor celulei. Acest tip de 
mişcare poate fi observat în frunzele de Vallisneria şi 
se numeştexmişcare de rotațiex(fig. 36). Este de obser- 
vat că stratul de citoplasmă lipit de membrană nu 
se mișcă.„ Cînd vacuola centrală a celulelor este stră- 
bătută de numeroase cordoane de citoplasmă, cum 
este cazul la celulele perilor staminali de Tradescantia 
(fig. 37), citoplasma se mișcă atît în jurul pereţilor 
cît şi de-a lungul acestor cordoane. Acest tip de miș- 
care se numește, mișcare de circulație. Viteza acestor 
mișcări nu este prea mare: 1—2 mm/s. 

Membramnele plasmatice. Structura şi proprietăţile 
citoplasmei nu sînt identice în toată masa ei. Deja 
Pfeffer a observat (1877) că la suprafața proto- 
plastului, la contactul cu mediul exterior în cazul 
gimnoplastelor sau imediat sub membrana celulo- 
zică la dermatoplaste, citoplasma prezintă o peliculă 
foarte fină, numită *peliculă ectoplasmică sau plasmale- 
mă. De asemenea, în jurul fiecărei vacuole, la contactul 
cu sucul celular, citoplasma își formează cîte o peliculă, 
pecare D e Vries (1885) a numit® tonoplast. Plasma- 
lema și tonoplastul (sau tonoplaștii, dacă sînt mai 
multe vacuole) constituie membranele plasmatice, iar 
porțiunea de citoplasmă cuprinsă între ele se numește 

„ mezoplasmă. 

Existența membranelor plasmatice poate fi dove- 

dită în mod direct sau indirect. Direct, printr-o 

experiență de microinjecție: punînd o celulă vegetală într-un colorant 
se observă că acesta nu pătrunde în celulă, ceva se opune la aceasta, şi 
deci citoplasma rămîne incoloră. Acel ceva nu poate fi membrana celu- 
lozică, deoarece aceasta este permeabilă și nu se opune acestui feno- 
men. Înţepînd celula cu o microsiringă, cu ajutorul micromanipula- 
torului, colorantul pătrunde imediat în citoplasmă și o colorează. Prin 
înțepare am spart acel „ceva” care se opunea pătrunderii coloran- 
tului, și acela este plasmalema. Mai recent, H 5fler a putut observa 
direct la microscop această membrană în celulele unor alge verzi, Desmi- 
diaceae (1952), iar Struger a observat-o la microscopul fluorescent 
(1942) la celule plasmolizate cu portocaliu de acridină. 
Indirect, existența ambelor membrane se poate pune în evidență prin 
> plasmoliză!, adică prin dezlipirea protoplastului de membrana celulozică, 
micșorarea volumului său şi strîngerea lui în faza finală, în mijlocul celu- 
lei sub forma unei sfere. Experienţa se execută punînd pe o lamă, într-o 
picătură de soluţie KNO; (1 mol) o porţiune de epidermă luată de pe fața inter- 
nă a unei foi dintr-un bulb de ceapă roşie. La început se observă că proto- 
plastul stă strîns lipit de membrana celulozică. Foarte curînd însă, din 
cauză că soluția de azotat este mai concentrată decît sucul celular din 
vacuolă, aceasta suge apa din celulă şi, ca urmare, vacuola își micșorează 
volumul. Protoplastul, care se reazemă pe ea, începe a se deslipi de mem- 


A 8 c 
Fig. 38. Plasmoliza: 


A — faza incipientă; B — faza concavă; C — faza convexă (după 
Stocker). 


Fig. 39. Plasmoliza în calotă a unei celule epidermice de Alium 
cepa, cu KNO, 0,6 mol. (după K üste r). 


brană la colțuri (faza incipientă a plasmolizei), apoi şi pe laturi (faza concavă) 
şi, în final, întregul protoplast ia aspectul unei sfere situate în mijlocul lume- 
nului celulei (faza finală sau convexă) (fig. 38). Fenomenul se datorește semi- 
permiabilității plasmalemei. După vreo oră de stat în plasmolitic (soluția 


1 De la grec. lysis = topire, dizolvare. 


n 


logia plantelor 

de KNO,) citoplasma celulei plasmolizate se umflă la cele două capete și 
dobîndeșşte forma celor două calote, fără ca vacuola să-și mărească volumul. 
Fenomenul acesta poartă numele de plasmoliză în calotă (fig. 39) şi el se 
explică prin aceea că plasmoliticul, care acum a înfrînt obstacolul opus 
de plasmalemă şi a pătruns în citoplasmă, mai întilneşte o rezistență sub 
forma unei a doua membrane semipermeabile, 
şi anume a tonoplastului. 

Este foarte greu de a izola plasmalema de 
restul citoplasmei pentru a-i face analiza chi- 
mică. Singurele date directe asupra compozi- 
ției chimice a acesteia provin de la hematiile 
puse într-un mediu hipotonic. Acestea se umflă, 
explodează”, conținutul lor citoplasmic se 
dizolvă în mediu, și deasupra acestuia rămîn 
învelișuri formate din plasmalemă. 

Analiza chimică a acestor învelișuri de plas- 
malemă a arătat că ele sînt formate din 2/3 li- 
pide (în special steroli și lecitine) şi 1/3 proteine. 

Infrastructura moleculară a plasmalemei este 
aceea a unei membrane plasmatice elementare 
(fig. 40): două pături proteice de aproximativ 
25 A fiecare şi care apar întunecate la micros- 
copul electronic, închid între ele o pătură clară, 
groasă de 25—30 Å, formată din două straturi 
monomoleculare de lecitină, avînd polii hidrofili 
dispuși spre exterior şi spre interior, iar polii 
hidrofobi dispuşi spre centrul păturii clare, unii 
în faţa celorlalți. 

“Ponoplastul, care separă vacuola (sau vacuo- 
lele, dacă sînt mai multe) de citoplasmă, are 
aceeași compoziţie chimică şi aceeași structură 
moleculară ca și plasmalema. 

Rolul membranelor plasmatice este în primul 
rînd acela de a regla schimburile osmotice 
dintre celulă şi mediul extracelular. Plasmale- 
Tig. 40. ip de membrană MA în plus, ia parte la formarea plasmo- 
elementară văzută la micros-  desmelor, contribuie la formarea membranei 
copul electronice (x 69000)  scheletice a celulei și poate absorbi picături 

(după Nougarède) lichide printr-un proces analog cu fagocitoza, și 

care poartă numele de pinocitoză!. Microscopul 
electronic arată că plasmalema multor celule vegetale prezintă din loc în 
loc invaginaţii profunde, care-i măresc suprafața și care, după cum s-a 
dovedit prin experiențe recente, pot absorbi soluţii proteice avînd mole- 
culele marcate cu C1 radioactiv sau cu tritiu,H5, molecule care, la un 


1 De la grec. pinein = a bea. 

examen histoautoradigrafic, se dovedesc că nu ajung în vacuolă, dovadă că 
n-au fost absorbite prin osmoză. 

x Continuitatea eitoplasmei la plante. Membranele celulozice subțiri sau 
îngroșate, nu izolează complet celulele pe care le despart ; ele conțin porțiuni 
neîngroșate numit, punctuațiuni, sau canalicule mai lungi, adesea ramifi- 
cate, existente în pereţii intercelulari. „Aceste punctuațiuni și canalicule 
sînt așezate exact față în față în grosimea peretelui despărțitor 
dintre două celule, și în ele se află fire extrem de fine de citoplasmă, mărgi- 
nite de „plasmalemă. și avînd în centru porțiuni de,zeticul endoplasmatic, 
care leagă conținutul viu al celulelor învecinate, făcînd din întregul organism 
pluricelular o singură unitate plasmatică.„ Aceste legături plasmatice fine 
dintre celule poartă numele de plasmodesmel. (fig. 41). Descoperite prima 
dată de algologii Thuret şi Bornet, pe la 1880, în celulele unor alge, 
plasmodesmele au fost găsite curînd şi în celulele plantelor superioare, în 
endospermul semințelor de Strychnos nux vomica (fig. 42), în scoarța de 
vîsc ete. Astăzi, existența plasmodesmelor în toate celulele și țesuturile 
plantelor nu mai este pusă la îndoială de citologi. Subțiri de numai 0,2u, 


je 
Fig. 41. Plasmodesme în pereţii celulelor Fig. 42. Plasmodesme din en- 
endospermului de curmal: dospermul seminţelor de Stry- 
Im— lamelă mijlocie; pl — plasmodesme (după chnos nux vomica (după 


Strasburger) - Grinţescu.) 


plasmodesmele sînt foarte numeroase, de la 10 000 la 20 000 într-o celulă 
din rădăcina de ceapă. În general, o celulă matură din parenchimul cor- 
tical de vîsc, cu o suprafață de aproximativ 10 000 u2, posedă între 6 000 
şi 24 000 plasmodesme (Buvat, 1960). Cele mai mari plasmodesme se 
găsesc la algele roșii şi în tuburile ciuruite ale plantelor superioare „Ele 
pot apărea nu numai între celulele aceluiași țesut, ci și între celule apar- 


1 De la grec. plasma = formaţiune, substanță şi desma = legătură. 

ținînd la țesuturi diferite, ba chiar și între planta gazdă şi parazit, între 
altoi şi portaltoi. 

Multă vreme s-au purtat discuţii dacă plasmodesmele trec dintr-o celulă 

într-alta sau numai se ating (contiguitate), dacă la formarea lor iau parte 
numai plasmalemele celulelor învecinate sau întreaga citoplasmă etc. Micro- 
scopul electronic a atestat natura citoplasmatică a acestora, iar continui- 
tatea lor neîntreruptă din celulă în celulă poate fi văzută, așa încît teoria 
contiguităţii lor trebuie părăsită. 
x Rolul fiziologic al plasmodesmelor se presupune a fi acela de a conduce 
excitaţiile și de a transporta substanțele organice, realizînd astfel unitatea 
funcțională a organismului vegetal pluricelular. Nici o probă experimentală 
directă n-a putut fi adusă pînă acum în sprijinul acestor păreri. 

Pe lîngă membranele plasmatice pe care le-am analizat, microscopul elec- 
tronic a mai evidenţiat existența în cadrul citoplasmei și a altor structuri 
fine, unele sub formă de membrane, cum sînt reticulul endoplasmatic și 
aparatul Golgi, altele sub formă sferică, așa cum sînt ribozomi. Citologii 
contemporani atribuie acestora rangul de organite celulare, iar noi ne ală- 
turăm părerii acestora. 


b. Reticulul endoplasmatic sau ergastoplasma 


Deja de la sfîrşitul secolului trecut, Garnier (1897), studiind celulele 
endocrine din pancreas, a remarcat existența în aceste celule a unui sistem 
de filamente pe care le-a numit,ergastoplasmă!. După o jumătate de secol, 
studiul acestor formațiuni a fost reluat la celula animală. O descriere com- 
pletă a lor a fost dată în 1956 de către compatriotul nostru G. Palade, 
care le-a definit ca un complex de tuburi, vezicule și pungi tridimensionale 
de diferite forme şi mărimi, toate foarte turtite, ramificate şi anastomozate, 
care brăzdează citoplasma în toate sensurile, întinzîndu-se de la plasmale- 
mă pînă la nucleu. 

După anul 1957, reticulul endoplasmatic a fost descoperit cu microsco- 
pul electronic și în celulele plantelor, la alge, ciuperci, mușchi și la toate 
plantele superioare. Numai bacteriile și algele albastre sînt lipsite de acest 
organit. 
= În celulele vegetale, pe lîngă porțiunile tubulare turtite care brăzdează 
citoplasma în toate direcţiile, fiind însă mai dense în apropierea membranei, 
cu care merg paralel, reticulul endoplasmatic prezintă și dilatații de ase- 
menea turtite, cum sînt cele care formează vacuolele sau membrana nucle- 
ară (fig. 43), toate comunicînd între ele. 

Membrana reticulului endoplasmatic, care-l separă de hialoplasmă, este 
un tip de membrană plasmatică elementară. 


De la grec. ergon = activitate, travaliu. 

Conținutul reticulului endoplasmatic este în general amorf la microscopul 
electronic, cu o densitate mai mică decît a hialoplasmei, putînd conține 
şi diferite incluziuni. 

% Anumite porțiuni din reticulul endoplasmatic tubular poartă pe fața 
lor externă, dinspre hialoplasmă, o mulțime de corpusculi Palade sau ribo- 
zomi, în timp ce alte porțiuni tubulare sînt lipsite de ribozomi. Porțiunile 


Fig. 43. Reticulul endoplasmatic şi ra- 
porturile sale cu membrana nucleară 
(mn) şi cu plasmodesmele (pd): 


pi — plasmalema ; po — porii membranei nucleare; 

s —sacule; £ — tuburi ale reticulului endoplas- 

matic; m.c — membrană celulară (după B u va t, 
9 


cu corpusculi au fost numite de Pala dexsuprafețe granulare sau aspre 
(„rough surfaced”), iar cele fără granulații,xsuprafețe netede („„smooth sur- 
faced”). Mulţi citologi înțeleg prin ergastoplasmă numai porțiunile aspre, 
granulare, iar prin reticul endoplasmatic întregul sistem ; alții consideră 
termenul de ergastoplasmă sinonim cu cel de reticul endoplasmatic. 
„ Mai puţin dezvoltat în celulele foarte tinere (meristematice) reticulul 
endoplasmatic ia amploare paralel cu diferențierea celulară, cînd anumite 
porţiuni ale lui se căptușesc la exterior cu ribozomix Odată cu îmbătrîni- 
rea celulei, reticulul se transformă în pungi largi şi turtite, care-și pierd 
ribozomii de la exterior. 

Funcţiile fiziologice ale reticulului endoplasmatic, fără îndoială numeroa- 
se, sînt încă puţin cunoscute. 
x Se ştie că reticulul endoplasmatic constituie membrana nucleară şi tono- 
plastul şi că el ia parte la formarea plasmodesmeloră Pare a juca şi rolul 
unui aparat circulator intracelular și a unui aparat conducător intracelu- 
lar, capabil de a dirija schimburile de substanțe din celulă, La celulele 
vegetale, el asigură transportul de substanţe și enzime necesare elaborării 


membranei celulozice. 

c. Ribozomii sau granulele lui Palade 


x Sînt nişte particule sferice extrem de mici, avînd diametrul cuprins 

între 100 A şi 150 A, prezenți în toate celulele vii, animale și vegetale. 

x Dispoziţia intracelulară a ribozomilor variază de la un tip de celulă la 

altul, iar în aceeași celulă de la o regiune la alta. 

x În hialoplasma celulelor vegetale, ribozomii se pot găsi sub două forme: 
„ liberi sau „atașați la reticulul endoplasmatic. Cei liberi pot fi, izolați, cîte 

unul, sau, cel mai adesea, grupați cîte 5 pînă la 40, formînd, poliribozomi 

sau polizomiy s 

Din punct de vedere chimic, ribozomii sînt constituiți din ARN (37— 
—40%), de unde le vine şi numele, proteine (40—60%) şi fosfolipide (4— 
5%). Bazofilia hialoplasmei se datorește ribozomilor. Greutatea lor molecu- 
lară variază între 2 600 000 şi 3 700 000. 

În privința rolurilor în celulă, experiențe efectuate cu aminoacizi mar- 
cați au dovedit că la nivelul lor se realizează proteosintezax,Acest proces 
depinde de informaţiile pe care le aduce la ei ARN-mesager venit de la 
nucleu. 


d. Aparatul Golgi 


Alături de membranele plasmatice și de reticulul endoplasmatic, cito- 
plasma mai conținexun sistem de membrane care constituie aparatul lui 
Golgi, numit astfel în cinstea marelui histolog italian Golgi, care le-a 
descoperit în celulele nervoase ale animalelor prin metoda impregnării 
cu argint (1898). Curînd după descoperirea lui, înlocuind impregnarea cu 
argint prin cea cu osmiu, o seamă de cercetători au descoperit „aparatul 
reticular intern” — așa cum fusese numit de către Golgi în foarte multe 
şi variate celule animale —, ajungîndu-se să fie considerat drept organit 
permanent al celulei animale. 

Existenţa aparatului Golgi în celula vegetală a fost foarte multă vreme 
pusă la îndoială. Prin anul 1935, marele citolog francez A. Guillier- 
mon d şi şcoala sa, considera „figurile negre” apărute în celula vegetală, 
ca urmare a tehnicii impregnării cu Ag sau Os, drept condriozomi, vacuole 
sau alte organite, alterate prin fixare și colorare, sau chiar artefacte. 

Numai după aplicarea microscopiei electronice la studiul celulei vege- 
talexB u v a t şi Porter, în 1957, descoperă aparatul lui Golgi în celulele 
meristemului din rădăcina de ceapă. După ei, alți cercetători le-au găsit 
în celulele multor alge verzi, muşchi, gimnosperme şi angiosperme, ba 
chiar şi-n unele specii de ciuperci, putîndu-se astfel stabili existența apara- 
tului Golgi în toate celulele plantelorx cu excepția bacteriilor şi algelor al- 
bastre (cărora le lipsește și nucleul și reticulul endoplasmatic). S-a dovedit 

astăzi şi identitatea dintre aparatul lui Golgi din celula animală și cel din 
celulele plantelor. 
„ Aparatul Golgi este alcătuit din totalitatea unor formațiuni membranoase 
numite dictiozomi™w 

„Un dictiozom este alcătuit din grămezi de yezicule turtite, așezate unele 
peste altele, în număr de 3 pînă la 8 la plantele superioare, ajungînd pînă 
la 20 la algele verzi, vezicule plane sau ușor convexe (fig. 44), mai umflate 


Fig. 44. Schema unui dictiozom : 


s — pungi turtite; ve — vezicule periferice produse de marginile pungilor şi eliberate în citoplasmă ; 
e — constricţia unei pungi (după B uvat, 1969). 


la extremităţi, de unde se pot desprinde alte vezicule mici, ovale, ce se 
mișcă liber prin hialoplasmă, putînd atinge plasmalema şi vărsîndu-și 
conținutul la exteriorul acesteia, în spațiul dintre ea şi membrana celulo- 
zică, 

x În secțiune transversală, veziculele dictiozomului apar ca nişte membrane 
paralele, lungi de lu şi groase de 220—240 .Â în regiunea mediană. 
Aceste discuri goale au în interior un spațiu larg de 60—100 Å. Pereţii lor 
sînt formațidin membrane elementare, ceva mai groase decît cele ale reti- 
culului endoplasmatic, avînd 80—90 A diametru, dar fiind constituite 
în acelaşi mod x două straturi de molecule bipolare de lecitină cu polii hidro- 
fobi față în față, acoperite pe cele două feţe de cîte un strat de proteine 
hidratate Foiţa exterioară nu poartă nici o dată ribozomi. 

x În celulele vegetale, dictiozomii sînt uniform răspîndiți în citoplasmă. 
Aspectul lor se schimbă foarte puțin în decursul diferențierii celulare. 

x Izolaţi din celulă prin tehnica omogenizării şi centrifugării diferențiale și su- 
puși analizelor, dictiozomii s-au dovedit a fi alcătuiți din proteine și fosfoami- 
nolipide în proporţii aproape egale, Ei sînt foarte săraci în enzime, spre deose- 
bire de reticulul endoplasmatic.eCît despre conținutul veziculelor golgiene, 
el pare a fi variabil după specificitatea celulelor. La plante, acest conținut 


De la grec. dictyon= reţea. 

cuprinde pe lîngă protide și multe polizaharide, alături de care se mai află 
gume și răşini. 

x Ca rol, dictiozomii pot acumula în veziculele lor şi pot concentra diverse 
substanțe (granule de secreție) care, prin detașarea veziculelor periferice, 
se răspîndese în citoplasmă sau se varsă la exterior. La plante, conținutul 
acestor vezicule poate fi utilizat la formarea noilor membrane celulare 
între două celule-fiice născute prin diviziune. Lipsa enzimelor din dictio- 
zomi, de asemenea, sugerează ideea că aceste organite colectează numai di- 

verse produse elaborate în afara 

lor sau absorbite de celulă, pe 
care le transportă spre locurile 
de excreţie sau de acumulare. 
n privința originii dictiozomi- 
lor, problema încă își aşteaptă 
dezlegarea. Cercetări recente ale 
lui Buvat (1963—1965) au 
arătat că mici elemente, lipsite 
de vezicule periferice pot apare 
spontan, de novo, în fragmoplas- 
tul ce apare între două celule- 
fiice la sfîrşitul diviziunii. Alte 
observaţii arată, din contră, că 
dictiozomii noi se nase din alții 
mai vechi, pe două căi: a) vezi- 
culele ce se detaşează la margi- 
nile dictiozomilor se turtesc, se 
grupează și formează noi dictio- 
zomi (fig. 45, a), care, după 
atingerea dimensiunilor normale, 
vor forma şi ei vezicule periferie ; 

b) un dictiozom matur se poate 
” strangula la mijloc (fig. 45, b), 

dînd două jumătăți ce vor deve- 

ni fiecare cîte un nou dictiozom. 


= e. Condriomul celular 
Fig. 45. Schemă arătînd nașterea dictiozomilor 


noi din alții vechi; 
a: 1,2, 3 — din vezicule periferice; b: prin strangulare „Celulele tuturor plantelor su- 
mediană (după Nougaride, 1969). perioare și inferioare — cu ex- 


cepția bacteriilor şi algelor al- 
bastre — conțin în citoplasma lor mici corpuscule de diferite forme, 
mai r€fringente decît citoplasma în care sînt înglobate, corpuscule numite 
condriozomi!, a căror totalitate constituie condriomul celular (P. A. 
Dangeard, 1918). 


1 De la grec. chondrion = simbure mic şi soma = corp. 

Descrise pentru întîia dată în celule animale de către Altmann 

(1894), sub numele de bioblaste, aceleași organite, văzute tot în celule ani- 
male, au fost denumite de către Ben da (1897) mitocondrii, iar M èv es, 
care le-a pus în evidență pentru prima dată în celula vegetală, le-a 
numit flastozomi. Man genot şi E m b erger (1920) au stabilit identi- 
tatea dintre condriozomii din celula animală şi cei de la plante. Între timp, 
aceste organite au purtat peste 50 de numiri diferite. 
„Formele de condriozomi, extrem de variabile la diferitele celule și care 
se pot schimba chiar în interiorul aceleiași celule sub influența multor factori, 
se pot grupa, în general, în trei categorii : for- 
me de grăuncioare sferice sau ovale, izolate, 
cînd se numesc, mitocondriit, forme de basto- 
naşe drepte, curbate sau vermiforme, rar în 
formă de pișcot sau bifurcate, cînd se nu- 
mese condrioconte? (fig. 46) şi, în fine forme 
de lanțuri de grăuncioare, cînd se numesc 
condriomite.+ 

Mărimea condriozomilor este, în general, 
foarte redusă : diametrul mitocondriilor este 
cuprins între 0,5 şi lu, iar lungimea condrio- 
contelor este de 2—4 yu, rar atingînd 10 p. 
„ Foarte fragili, condriozomii se distrug sub 
acțiunea alcoolului, acidului acetic şi a altor 
fixatori, cu excepţia, acidului osmic, care-i fi- 
xează fără să-i distrugă. De asemenea, agenți 
fizici diferiți, ca : presiuni mecanice, schimbări Fig. 46. Morfologia conăriozomi- 


osmotice sau variații brusce de temperatură, lor: 

i pari i i a — mitocondri; b — condriomite; 
precum şi schimbările mari de pH distrug 0 2 a gt: 
condriozomii. La o creştere treptată de tem- mond). 


peratură însă, aceştia rezistă pînă la 50—60°C. 

x Repartizarea condriozomilor în celulă nu este uniformă ;, cei mai mulți 
dintre ei se află în jurul nucleului, iar în celulele secretoare şi, în general, 
în celulele cu o activitate foarte intensă,, condriozomii se concentrează în 
regiunea unde se manifestă cea mai mare activitate şi cel mai mare consum 
de energie. În cursul diviziunii celulare, condriozomii, care se divid și ei, 
se repartizează aproape egal în cele două celule-surori. Este de menționat 
că diviziunea condriozomilor poate avea loc și pe timpul intercinezei. Con- 
driozomii, deci, nu se formează din nou în celule, ci se nasc din alți condric- 
zomi, prin diviziune. Vechile teorii după care ei ar lua naștere din plastide 
au fost infirmate de cercetările moderne, şi ele nu mai prezintă decît un 
interes istoric. Din punct de vedere chimic, condriozomii sînt formați mai 
ales din, proteine și lipoizi, primele formînd pînă la 70% din greutatea 
uscată a celulelor animale, mai ales hepatice. În condriozomii celulelor 


1 De la grec. mitos = fir şi chondrion = simbure mic. 
2 De la grec. kontos = flagel şi chondrion = simbure mic. 

din plantule de mazăre, Stafford (1951) a găsit 35—40% proteine, 
25—38% lipoizi (fosfatide şi grăsimi fără fosfor), 1,6% ARN și urme de 
ADN. Procentele ridicate de proteine și lipoizi din condriozomi se datorese 
în primul rînd sortimentului foarte bogat de complexe enzimatice al aces- 
tora. S-au mai pus în evidență în condriozomi o serie de vitamine (A, C, 
Be Bı), inositol, acid pantotenic etc. Peste 92% din greutatea uscată a 
condriozomilor este formată din proteine, lipoizi, acizi nucleici și substan- 
tele active amintite, aşa încît aceștia pot fi considerați din punct de vedere 
chimic drept complexe lipoproteice fosforate în care predomină (65—70%,) 
componentul proteic. 

Structura fină, submicroscopică, a condriozomilor a putut fi descifrată 
numai cu microscopul electronic. S-au studiat condriozomi de lintiță, de 
tutun, de Fucus (algă brună), precum și din multe celule animale. Rezul- 
tatele numeroaselor studii efectuate din 1953 şi pînă astăzi au arătat că 
orice condriozom are la exterior o membrană dublă, este plin în interior cu 
o substanță omogenă, fără structtiră electrono-microscopică numită matrix, 
spaţiul interior al condriozomilor fiind incomplet despărțit în compartimente 
printr-un sistem de creste lamelare, (‚cristae mitochondriales”) sau de tuburi 
(„tubuli mitochondriales”), în raport cu care se și disting două tipuri de 
condriozomi : tipul crista şi tipul tubulus (fig. 47). Crestele şi tuburile împart 


Fig. 47. Structura condriozomilor: 


A — mitoconărie de tip crista; B — mitoconărie de tip tubulos: 7 — membrană dublă; 2 — substanță funda- 
mentală; 3 — cristae mitochondriales; 4 — tubuli mitochonăriales (după Wohlfarth-Botter mann). 


interiorul condriozomilor în nenumărate compartimente şi-i măresc supra- 
fața considerabil, oferind spațiu suficient pentru multiplele-i sisteme enzi- 
matice. 
Grosimea totală a pereţilor unui condriozom atinge 220—240 A, din 
care foița externă care-l separă de hialoplasmă are constituţia unei membrane 
- elementare, groasă de 75 A ; foița internă, care produce crestele și tuburile, 
de asemenea constituie o membrană lipoproteică elementară, de aceeași 
grosime, iar spaţiul clar dintre foițe, plin cu o substanță amorfă, are o 

foiti internă 
Fig. 49. Schema organizării unui condriozom 


(a); (după Green); aspectul oxizomilor (b) 
b (după Nouga rèd e, 1969). 

grosime de 70—90 A (fig. 48). „În celulele vegetale meristematice, 
crestele sînt puţine, numărul lor creşte în cursul diferențierii celulare iar 
la bătrîneţea celulei crestele dispar şi în locul lor apar tubuşoare în număr 
mic. Deci mărimea suprafeței interne a condriozomilor este în funcție de 
activitatea fiziologică a celulei. 

După cercetările cele mai recente, efectuate de Green și şcoala sa, 
foița internă a condriozomilor ar fi căptușită pe fața dinspre matrix, 
atît pe creste și tuburi, cît şi pe porțiunile dintre ele cu niște mici corpus- 
cule sferice avînd 85 Å diametru și legate de foiţă printr-un pedicel lung de 
40—50 A (fig. 49). Aceste corpușoare numite oxizomi ar fi suportul enzime- 
lor care asigură transferul de electroni în fosforilarea oxidativă. Particule 
de aceeași natură, dar nepedunculate, căptuşesc foița externă, dinspre 
citoplasmă, a condriozomilor. 

Rolul fizologic al condriomului în viața celulei este fundamental. Prin 
echipamentul enzimatic pe care-l cuprinde, condriomul realizează, oxidările 
din celule şi stocarea, transformarea și„schimburile de energie ale acesteia. 
El constituie deci centrul respirator şi „rezervorul energetic al celulei vii. 

Condriomul este” sediul ciclului lui Krebs şi al lanțului respirator, feno- 
mene care se studiază la fiziologie. zi 


f. Plastidomul celular 


Se numește plastidom celular totalitatea plastidelor incluse în citoplasma 
celulei. Plastidele sînt organite vii, dotate cu o mare putere elaboratoare, 
care se găsesc în toate celulele plantelor clorofiliene, cu excepţia algelor 
albastre. Plastidele lipsesc din celulele animale, precum și din unele plante 
saprofite sau parazite (bacterii, ciuperci etc.). După cum sînt colorate sau 
incolore și după natura substanțelor pe care le produc şi acumulează, plas- 
tidele se grupează în două mari categorii : a) plastide colorate şi b} plasti- 
de incolore. Grupa plastidelor colorate cuprinde plastide cu rol activ în 
asimilaţie :. cloroplaste, „feoplaste şi „rodoplasle, şi plastide fără rol activ în 
asimilație, aşa-numitele „cromoplaste. Grupa plastidelor incolore, care se 
mai numesc și leucoplaste, cuprinde, amiloplastele, „proteoplastele (sau aleu- 
ronplastele) şi,oleoplastele. O celulă poate conține numai un fel de plastide, 
sau 2—3 categorii, niciodată însă pe toate. Dintre toate categoriile de plas- 
tide, cele mai răspîndite, cele mai importante şi deci cele mai bine studiate 
sînt cloroplastele, care adăpostesc clorofila și îndeplinesc cel mai important 
fenomen din natură: fotosinteza. 

XCloroplastele! sau plastidele verzi se găsesc răspîndite în toate celulele 
organelor verzi ale plantelor, în primul rînd în frunze, dar și în tulpinile 
ierboase, ramuri tinere, fructe necoapte. Culoarea lor verde se datorește 
clorofilei pe care ele o conțin. Forma cloroplastelor diferă, după cum se 
găsesc în celulele plantelor superioare sau în celulele algelor. La plantele 


1 De la grec. chloros = verde şi plastos = format. 

superioare, într-o celulă se găsesc numeroase cloroplaste, în medie între 20 
şi 50, putînd însă trece şi de 100. Forma lor este în general sferică, ovală, 
lenticulară sau discoidală, iar diametrul lor variază între 3 și 10 u. Asemenea 
cloroplaste poartă numelexde grăuncioare de clorofilă (fig. 50). 

La algele verzi, cloroplastele au dimensiuni mult mai mari, sînt foarte 
puţine, adesea una singură, cel mult 2—3 într-o celulă, au forme foarte 


Fig. 52. Cloroplast reticu- 


Fig. 51. Spirogyra quad- 


Fig. 50. Celulă din frunza 


unui mușchi (Mnium) cu 
cloroplaste în diferite stadii 
de diviziune. Toate plasti- 
dele conțin amidon de asi- 


vata. Cromatofor în formă 
de panglică spirală : 
Py — pirenoizi; N — nucleu 
(după Troll). 


Jat din celula de Oedogonium 
(algă verde): 
a — amidon; py — pirenoid; 
n — nucleu (după Guillier- 
mond). 


milație (S) (după $ tras- 
burger). 


variate şi poartă numele de, cromatofori!. Forma cromatoforilor este carac- 
teristică pentru anumite alge şi serveşte uneori drept criteriu pentru clasi- 
ficația acestora. Spirogyra are un singur cromatofor, în formă de, panglică 
spirală (fig. 51), Oedogonium, de asemenea, posedă un singur cromatofor 

x reticulat (fig. 52), Zygnema are doi cromatofori în formă de stea, Chlamydo- 
monas are un cromatofor în formă de clopot, Chlorella unul în formă de 
„ceaşcă, Ulothrix în formă de inel, Mougeotia nu cromatofor lamelar (fig. 53) 
etc. De regulă, în cromatofori se găsesc incluse niște formațiuni numite 

„pirenoizi (py din fig. 51 şi 52), alcătuite din corpuscule proteice, sferice 
sau poligonale, înconjurate de grăuncioare mărunte de amidon. 


1 De la grec. chroma = culoare și phoros = purtător. 

La algele brune, plastidele sînt mici şi lenticulare, ca și grăuncioarele de 
clorofilă ale plantelor superioare. Clorofila lor este asociată și mascată 
de un pigment brun numit fucoxantină!; ele se numesc feoplaste?. 

La algele roșii, plastidele pot fi una singură sau mai multe într-o celulă, 
ele pot avea formă lenticulareă sau de panglică. Clorofila lor este însoțită 


Fig. 53. Forme de cromatotori : 


A — Chlorella vulgaris; B — Ulothrix sonata; C — Mougeotia scalaris (a, b — diferite po- 
ziții); D — Zygnema cruciaum (după Troll). 


şi mascată de o substanță colorată în roșu, numităxficoeritrină? şi de o alta 
colorată în albastru, numită,ficocianină!. Astfel de plastide colorate în roşu 
poartă numele de rodoplaste?= 

Structura cloroplastelor, dată fiind împortanța lor extraordinară pentru 
lumea vie, a preocupat pe citologi, începînd cu descoperitorii lor Meyer 
(1883) şi S c him p er (1885), încă de la sfîrșitul secolului trecut și pînă în 
zilele noastre. 

Descifrarea ultrastructurii acestor organite, ca de altfel și a celor stu- 
diate pînă aci, s-a putut realiza numai cu microscopul electronic. Datele 
obţinute în ultimii cinci ani arată că structura cloroplastelor prezintă vari- 
aţii considerabile de la un grup de plante la altul, de la o specie la alta 
şi chiar în cadrul aceleeași specii, de la un țesut la altul. 


1 De la grec. phykos = algă și xanthos = galben. 
2 De la grec. phaios = brun şi plastos 
3 De la grec. phykos = algă și erythrus 
4 De la grec. phykos = algă şi kianeos 
5 De la grec. rhodos roşu şi plastos = format. 

În ceea ce priveşte plantele superioare ale căror cloroplaste vor fi sin- 
gurele analizate aici din punct de vedere al ultrastructurii, pentru descrie- 
rea plastidelor vom alege cloroplastele dintr-o frunză tînără de Elodea 
canadensis, studiate în amănunt de către citologul R. Buvat începînd 
cu anul 1963 şi pînă astăzi. 

O plastidă constă din două părți distincte : 

—, corpul Plastidei, numit„stromă, plin cu o substanță fundamentală, 

fluidă, cu aspect granular sau fibrilar după fixare, numită, matrix, străbă- 
tută de un sistem de lamele ce pleacă de pe foița internă a membranei 
duble ce înconjoară plastida şi-i determină forma, numite lamele siroma- 
tice sau stromatilacoide! ; 
— o serie de formaţiuni lenticulare sau discoidale suprapuse ca niște 
fişicuri cu bani, ansamblul formaţiunii îmbrăcînd forma unor grăuncioare 
verzi. Un astfel de grăuncior se numeşte, granum, iar ansamblul lor dintr-o 
plastidă, grana?, 

Membrana plastidei (fig. 54) este o dublă membrană, identică cu cea a 
condriozomilor (v. fig. 48), avînd două foiţe, una externă şi alta internă, 


Fig. 54. Schema structurii unei cloroplaste de Elodea : 
m.pl — membrana plastidei; cr — creste ce vor deveni membrane stromatice (l); 
s.g. sacule granare; gr — granum; a — amidon; g.li. — globule lipidice (după Bu- 
vat, din Nougarède, 1969). 


separate între ele de un spațiu gros de aproximativ 100 Å, plin cu o sub- 
stanță diferită de cea a stromei, În timp ce foița externă a membranei 
este netedă, cea internă dă naştere, prin evaginaţie, unor creste ce se pre- 


1 De la grec. thylahoides = în formă de sac. 
2 De la latin. granum (plural grana) = grăuncior, 

lungesc sub forma unor lamele ce străbat stroma în tot lungul plastidei, avînd o 
«dispoziție aproape paralelă cu suprafața acesteia. Acestea sînt lamelele 
stromatice sau stromatilacoide. Şi ele au pereți dubli, formați prin alipi- 
rea a două membrane simple. 
Pe traiectul acestor lamele stromatice se diferențiază, din loc în loc, 
pachete de discuri lenticulare, numite și discuri granare sau granatilacoide, 
groase cam de 100 Å, care, 
prin suprapunerea lor în for- 
mă de fişic cu bani, consti- 
tuie grana. Interiorul unei 
plastide deci prezintă zone 
„granare, mai groase, separate 
de zone intergranare în care 
stroma este străbătută numai 
de lamelele stromatice. 
Modul cum se nasc disctirile 
granare şi cum se înmulțesc 
în cadrul aceluiași granum 
încă nu este definitiv lămurit. 
Pentru Wehrmeyer 
(1964), zonele granare nu sînt 
decît evaginații laterale ale 
lamelelor stromatice, care ră- 
mîn legate de acestea sau, 
mai tîrziu, se pot separa de 
Eee Să, să A z a ele (fig. 55). 
Fig. 55. eee or e a a unei porțiuni de Numărul discunlor dintr-un 


1 — stroma; 2 — membrana dublă a plastidei; 3 — Jamda Statum, Ca şi dimensiunile 
stromatică; 4 — trei evaginaţii laterale a lamelelor stromatice acestora, variază după specia 


e aie ei e aaa Ceea TOF dee plantă. La Aspidistra, de 

exemplu, se găsesc pînă la 30. 

„Stroma cloroplastelor are o infrastructură foarte apropiată de cea a „hia- 

loplasmei :_o rețea fundamentală foarte fină, fibrilară, poartă din loc în 

loc, ribozomi plastidali, mai mici ca cei din hialoplasmă, formaţi din ARN 

„plastidal. Tot în stromă se mai află,pigmenţi carotenoizi dizolvaţi în lipide 
şi grăuncioare de amidon. 

Compoziția chimică a cloroplastelor plantelor superioare este urmă- 
toarea: 56,4% proteine, 31,9%, lipide, 7,7% clorofilă şi 2—3% pigmenţi 
carotenoizi, 1—2% ARN-plastidal, urme de ADN, numeroase enzime, 
vitamine (E, K), urme de P şi de metale (Fe, Cu, Mn, Mg, Zn). 
„Enzimele cloroplastelor intervin fie în procesul de captare și transformare 
a energiei luminoase, fie în fotosinteză. 

Localizarea infrastructurală a clorofilei și pigmenților carotenoizi este 
una din problemele cele mai dezbătute în zilele noastre. Prin numeroase 
metode s-a ajuns la concluzia că moleculele de clorofilă, ca și cele de caro- 
tenoizi, se găsesc numai în grana și sînt dispuse într-o pătură monomole- 

culară pe ambele fețe ale discurilor granare. "Ținînd cont de natura lipo- 
proteică a membranelor granare şi de faptul că atît molecula de clorofilă 
cât şi cea de carotenoizi au cîte un poi hidrofil capabil să contracteze legă- 
turi de tip van der Waals cu polii hidrofobi ai moleculelor de lecitină din 
membranele granare, s-au elaborat mai multe scheme tinzînd să precizeze 
relațiile dintre moleculele pigmenţilor şi așezarea acestora în lamelele gra- 
nare. Descrierea lor ar depăși nivelul manualului nostru. De altfel, mai 
rămîn multe probleme de elucidat în acest domeniu. 

Originea cloroplastelor a fost o problemă mult controversată în trecut. 
Descoperitorii lor, Meyer şi Schimper susțineau că orice cloroplast 


Fig. 56. Schema dezvoltării cloroplastelor (după Miihlethaler): 
A — proplastid cu progranum; B — stadiul de diviziune: a — amidon; 1 — picături de grăsime; C — for- 
marea lamelor; D — reduplicarea lamelor ; E — cloroplast tînăr; F — cloroplast adult cu structura granelor ; 
(după Huber) 


provine dintr-un alt cloroplast preexistent, el neavînd posibilitatea să se 
nască din nou în celulă. Școala citologică franceză a lui A. Guillier- 
m on d a combătut cu tărie această părere, susținînd că plastidele se nasc 
din nou în fiecare celulă embrionară din niște condriozomi speciali plasto- 
geni. 


7 — Morfologia plantelor 

Cu microscopul electronic, Strugger (1950—1954) a descoperit în 
celulele tinere de Chlorophytum şi în cele ale conului vegetativ de Elodea 
nişte plastide cu un singur granum pe care le-a numit proplastide, al căror 
granum, prin diviziuni ulterioare, dă naştere la numărul de grana carac- 
teristic speciei. Observații mai recente au confirmat existența generală a 
proplastidelor în meristeme şi modul cum un proplastid se transformă 
într-o plastidă adultă (fig. 56). De asemenea, cloroplastele adulte se pot 
înmulți prin bipartiție sau prin înmugurire. Noile descoperiri deci reactua- 
lizează vechea teorie a continuității plastidomului în celule. Totuși, nu 
este sigur că, în starea lor cea mai nediferențiată, plastidele n-ar putea fi 
clădite din nou, sub controlul informaţiei genetice venite din nucleu sau 
din ADN-ul plastidal ; chestiunea aceasta însă reclamă cercetări mai precise. 
x Cromoplastele! sînt plastide colorate în galben, portocaliu sau roșu, 
precum și în toate nuanțele intermediare între aceste culori, care se găsesc 
răspîndite în organele plantelor, mai ales în petalele florilor, dar și în fructe, 
frunze şi chiar în rădăcină (morcov). Culorile menţionate ale cromoplas- 
telor se datorese prezenței în stroma lor a unor pigmenți din grupavcaro- 
tenoizilor — hidrocarburi nesaturate, cu duble legături conjugate în mole- 
culă, solubile în solvenți grăsimilor, de unde şi numele de Jzpocromi ce li 
se mai dă. Cei mai obișnuiți carotenoizi sînt carotina (CaoHse), portocalie, 
xantofila (CaoHss0z), galbenă şi licopenul, izomer al carotinei, roşu. Dintre 
aceştia, xantofila se repartizează uniform în stroma plastidei, fără a îmbrăca 
forme figurate, pe cînd carotina și licopenul se prezintă sub formă de 
cristale diferite (fig. 57 a,b,c). Petalele de crizanteme galbene, de crin 
galben, de lalea galbenă, fructele roşii de măceș, scoruș, ardei, roşii, coaja 
de portocală etc. își datorese culorile cromoplastelor. : 

« Leucoplastele? sînt plastide incolore, foarte răspîndite la plante, mai ales 
în țesuturile embrionare din vîrful rădăcinilor şi tulpinilor, în petalele albe 
ale florilor, în albumenul semințelor, precum şi în tulpinile subterane: 
rizomi, bulbi şi tuberculi. Forma lor este mai ales sferică, fusiformă sau 
de bastonaș. Se găsesc cîte mai multe într-o celulă, Uneori se pot trans- 
forma în cloroplaste sau cromoplaste, în care caz leucoplasta reprezintă 
stroma viitoarei plastide colorate. Alteori, leucoplastele depozitează în 
stroma lor mult amidon de rezervă, mărindu-și volumul și luînd forme carac- 
teristice pentru diferite plante. Astfel de plastide poartă numele de, amilo- 
Dlaste? şi se găsesc mai ales în tuberculi și rizomi. Mai rare sînt leucoplas- 
tele capabile să elaboreze„substanțe proteice, care se depun în stroma lor. 
Astfel de plastide s-au găsit în rădăcina de Phajus grandifolius şi în celu- 
lele sacului embrionar de crin şi s-au numit, proteoplasie sau aleuronplaste. 
Uneori, leucoplastele pot elabora mici, granulaţii de lipide. Este cazul 
celulelor din talul mușchilor hepatici, a unor celule din petalele sau frun- 
zele de stînjenel etc. Astfel de plastide poartă numele de,oleoplaste. Unii 
citologi numesc „elaioplaste” granulații lipidice izolate sau asociate, care 


1 De la grec. chroma = culoare și plastos = format. 
2 De la grec. leukos = alb şi plastos = format. 
3 De la latin amylum = amidon. 

Fig. 57. a — diferite forme de cromoplaste într-o celulă a unei 
petale galbene de Tropaeolum majus (după Strasburger); 
b — cromoplaste din carnea fructului de Crataegus (după Mo- 
lisch); c — cromoplaste din petale de Forsythia: d — cromo- 
plaste din petale de Rosa canina: 
1 — cromoplaste; 2 — nucleu; 3 — vacuole. 

n-au nici un raport cu plastidele, ci se formează în citoplasmă. Locul aces- 
tora este printre incluziunile citoplasmatice, nu printre plastide. 

Între diferitele categorii de plastide există raporturi foarte strînse. Toate 
pot lua naştere din proplastide care, dacă nu dobîndesc o pigmentaţie 
specială în cursul dezvoltării lor, devin leucoplaste, iar dacă în sînul leuco- 
plastei se depune amidon, aceasta devine amiloplastă. Cînd proplastida 
se încarcă cu clorofilă, ea devine cloroplastă iar dacă în locul clorofilei apar 
în leucoplastă pigmenții carotenoizi, ea se transformă în cromoplastă. 
Diferenţierea plastidelor este deci legată în mod esențial de compușii chi- 
mici pe care proplastida îi elaborează. 


g. Centrul celular 


„Este un organit permanent al celulei animale, în timp ce la plante el 
se găsește numai la unele alge brune, ciuperci şi la anterozoizii (celulele 
sexuale bărbătești) ciliați de muşchi, ferigi şi gimnosperme inferioare.„Angio- 
spermele n-au centru celular în nici o celulă din corpul lor. 

Încă cu microscopul fotonic s-a putut observa că acest organit poate 


îmbrăca diferite grade de complicaţie structurală (fig. 58). Un centru celu- 

Fig. 58. Diferite aspecte pe care le poate lua centrul Fig. 59. Centriol din celulele 
celular : embrionului de pui de găină 
a — centriol simplu; b — centriol cu centrozom; e — centriol (a), format din 9 grupe (1—9) 
cu centrozom și centrosferă; d — idem, plus astrosfera (după de cîte 3 elemente dispuse în 
Ngu garkd ei 1060): spirală (b) (după Nouga- 
râde, 1969). 


lar poate fi constituit humai din una sau mai multe corpuscule dense situate 
în apropierea nucleului sau la un capăt al celulei, corpuscule numite, cen- 
trioli. Adesea, în jurul centriolului sau centriolilor se diferențiază o zonă 
concentrică de citoplasmă mai densă, alcătuind cenirozomul. În jurul aces- 


x 

tuia, o zonă de citoplasmă mai fluidă formează centrosfera, de pe care pot 
pleca fire radiare alcătuind astrosfera.x 

Microscopul electronic a adus date noi, care atestă o structură mult mai 
complicată a centrului celular„Mai întîi, centriolii sînt totdeauna în număr 
pereche într-o celulă. Cînd numărul centriolilor este foarte mare într-o 
celulă, ei sînt în legătură cu cilii sau flagelii și au o poziție mai superficială. 
Apoi, fiecare centriol este un fel de cilindru gol înăuntru, cu diametrul 
de 0,15 u şi cu o lungime de 0,3—0,5 yu. Pereţii lui sînt alcătuiți din 9 
grupe de microtubuli aşezaţi regulat, fiecare microtubul avînd 2 sau 3 
elemente (fig. 59), cu diametrul de 200 A. Nu se cunoaşte încă semnificația 
fiziologică a acestei complicate infrastructuri.„Ca funcțiune, centrul celu- 
lar stă în legătură cu mișcările interne din timpul diviziunii cariocinetice, 
de unde şi numele de cinetozomi ce i s-a dat. 


h. Cilii şi flagelii 


Numeroase celule vegetale dotate cu mişcări se pot deplasa în mediul 
lichid cu ajutorul cililor și al flagelilor. Aşa sînt algele verzi din grupa fla- 
gelatelor, zoosporii multor alge verzi, roşii şi brune şi spermatozoizii de 
mușchi, ferigi şi gimnosperme inferioare. Fie cili (mulți şi scurți), fie flageli 
(puțini, adesea unul singur, dar lungi), aceste 
organite au la baza lor un corpuscul bazal care 
le „comandă” mișcările şi care se pare că derivă 
din centriolii centrului celular. 

În ciuda marii diferențe morfologice dintre 
cili și flageli aceştia au o structură identică: 
sînt formațiuni cilindrice, cu diametrul de 
2 000 Å, formaţi din 9 grupe de structuri tu- 
bulare duble aşezate la periferie și 2 elemente 
tubulare simple, toate învelite de o membrană— 
prelungire a plasmalemei — și plutind într-o 
substanță fundamentală ce se află în conti- 
nuitate cu hialoplasma (fig. 60). Aceeași structură 
o au cilii și flagelii, fie de la celulele animale, fie 
de la cele vegetale. Nu se ştie încă bine la ce Fig. 60. Schema dispoziţiei și 
servește o ultrastructură așa de complicată. În a taliei aproximative în A, a 
schimb, se cunosc mișcările cililor şi flagelilor, com ponesi E i 
studiate prin metoda cinematografică; ele se E o E 
studiază la fiziologie. rède, 1969). 


i. Nucleul 


Nucleul este un corp sferic sau oval care se află în citoplasmă ; la celu- 
lele tinere el ocupă centrul celulei, fiind mai refringent decît citoplasma 
şi deci putîndu-se observa chiar în celula vie, necolorată, ca un sîmbure 


1 de la grec. kinesis = mişcare și soma = corp. 

mai întunecat. De la asemănarea lui cu un sîmbure i se trage și numele 
de nucleu. Descoperit în 1831 de către R. Brown în celulele epider- 
mice de orhidee, nucleul s-a dovedit a fi un organit permanent, care nu 
lipseşte din nici o celulă vegetală. Chiar celulele algelor albastre şi ale bac- 
teriilor, numite impropriu celule anucleate, în realitate posedă cromatină 
cu ADN răspîndită în citoplasmă. De aceea, este mai potrivită numirea 
de protocariote? (procariote) care li se dă astăzi, în opoziţie cu celulele cu 
nuclei bine individualizaţi, care se numesc eucariote?. În general, celulele 
plantelor au cîte un singur nucleu; există însă și cenocite dotate cu un 
număr foarte mare de nuclei, cum sînt plasmodiile de Myxomycete, multe 
ciuperci inferioare, multe alge și laticifere. 

Forma nucleului la celulele vegetale variază după felul acestora : sferic 
sau oval la celulele parenchimatice, discoidal sau turtit la cele mature, în 
formă de bastonaş în celulele prozenchimatice, cilindrice etc. În afară de 
aceste forme obișnuite, mai rar nucleul poate fi filiform, semilunar sau chiar 
lobat (fig. 61), ultima formă întîlnindu-se mai ales în celulele plantelor 
atacate de paraziți. De altfel, în una şi aceeaşi celulă, forma nucleului se 


Fig. 61. Forme de nuclei: Fig. 62. Poziţia nucleului în "celula 
A — nucleu sferic la Neottia; B — cilindric la Chara; C —fusi- tînără (A) şi în cea adultă (B) (după 
form la Hyacinthus; D—semilunar la Tradescantia; G—H—nuc- Jukovski) 
lei uriași de Aloe; F — nuleu filamentos de Lycoris (după x 
Molisch). 


poate schimba sub influența presiunii sucului celular sau a altor cauze. 
De asemenea, nucleii multor celule pot executa mişcări proprii, cu care 
ocazie ei își schimbă și forma. 

_ Poziția nucleului în celulă este şi ea variabilă. La celulele meristematice 
cu multă citoplasmă, nucleul are o poziție centrală. Pe măsura creşterii 


1 De la latin. nucleus simbure, 
2 De la grec. protos = cel dintii şi karyon = nucleu. 
3 De la grec. eu = veritabil, adevărat şi faryon = nucleu. 

numărului şi dimensiunii vacuolei sau vacuolelor la celulele mature, cito- 
plasma împreună cu nucleul este împinsă la periferia celulei, căptușind 
cu un strat subțire membrana celulozică pe dinăuntru (fig. 62). Cu ocazia 
mișcărilor citoplasmei este antrenat și deplasat şi nucleul. Ori unde s-ar 
afla aşezat și orişice mișcări ar executa nucleul singur sau antrenat de către 
citoplasmă, el rămîne în permanență înconjurat de citoplasmă, cu care se 
găseşte într-o strînsă legătură fiziologică. 

Dimensiunile mucleului variază foarte mult la celulele plantelor din dife- 
rite încrengături. La plantele superioare, mărimea medie a nucleului este 
cuprinsă între 10 şi 50 u. Algele au nuclei de 2—3 p, ciupercile de 0,5— 
1 yu. Există însă şi celule cu nuclei uriași. Astfel. celulele internodiale 
de Chara au nuclei de 20—40 u, alga unicelulară Acetabularia nuclei care 
pot atinge 100 u diametru, iar oosfera de Dioon edule (eymnosperm) nuc- 
lei de 500—600 y. 

Dacă talia nucleului este variabilă, există totuşi o relație constantă între 
volumul său și volumul citoplasmei. Această relație se numește raport 
nucleoplasmatic (R.N.P.) şi se exprimă astfel: 


RNP =——, 

PA 

V, fiind volumul nucleului, iar V, — volumul celulei. Valoarea RNP, 
foarte ridicată la celulele meristematice, scade puțin cîte puțin în decursul 
diferențierii celulare, ajungînd constantă la o anumită categorie de celule. 

Proprietățile fizice ale nucleului sînt destul de diferite față de cele ale 
citoplasmei. Indicele lui de refracție este mai mare. Ca stare fizică, nuc- 
leul este tot un sistem coloidal complex, polifazic. Vîscozitatea lui este 
variabilă, uneori aceasta este mică și nucleul se comportă ca un sol lichid. 
Suprafața sferică, mișcările amiboide pe care le execută uneori, fuziunea, 
completă a celor doi nuclei în fecundație pledează pentru o stare lichidă; 
faptul că nucleii se pot întinde în fire subțiri cu instrumente microchirur- 
gicale, că uneori doi nuclei numai se alătură și se deformează reciproc fără 
a fuziona, faptul că ei pot fi tăiaţi în bucăţi etc., pledează pentru o stare 
gelică, sau solidă. De altfel, ca și în cazul citoplasmei, transformarea solului 
nuclear în gel sau a gelului în sol este reversibilă, şi asemenea fenomene 
au loc în decursul activității nucleului, după cum pot fi provocate şi expe- 
rimental, : 

Constituţia chimică a nucleului, deşi în general asemănătoare cu cea a 
citoplasmei, se deosebește totuși de aceasta printr-o proporţie mai mare 
de nucleoproteide, prin prezența de acizi nucleici, atît legați de molecule 
proteice cît și liberi, şi prin faptul că acidul nucleic care predomină în 
nucleoproteidele nucleului este ADN (10% faţă de numai 3,7% ARN), 
în timp ce în citoplasmă şi nucleoli, nucleoproteidele alcătuitoare conțin 
numai ARN. Lipoproteidele intră și ele în constituţia nucleului în pro- 
porții însemnate (pînă la 5%). Reacţia chimică a nucleului este ușor acidă, 
de aceea nucleul absoarbe şi se colorează cu coloranţi bazici ca albastrul 
de metilen, verdele de metil, fuxina bazică etc. Reacţia caracteristică pen- 

tru nucleu, mai exact pentru acidul dezoxiribonucleic din el, este așa-numita 
„reacţie Feulgen” : hidrolizînd încet preparate cu nuclei cu HCI la 60°C, 
dezoxiriboza se scindează într-un compus cu funcție aldehidică liberă, care 
colorează în roşu-violet o soluție de fuxină, în prealabil decolorată cu acid 
sulfuros. 

Deja citologia clasică, cu microscopul fotonic, prin observaţie vitală şi 
cu ajutorul microscopului polarizant, a putut arăta că nucleul este separat 
de citoplasmă de către o membrană nucleară. Aceasta poate dispare la un 
moment dat, moment în care în interiorul nucleului se constituie niște 
formațiuni foarte intens colorabile numite cromozomi!. Apariţia cromo- 
zomilor este rapid urmată de diviziunea nucleului în doi nuclei-fii. 

În consecinţă, fiecare nucleu trece în decursul vieţii sale prin două perioade : 

— o perioadă snterfazică, intercinelică sau de repaus (deşi cîtă vreme este 
viu, nucleul nu se află nici un moment în repaus), perioadă în care nucleul 
este cviescent, el nu se divide, și 

'"— o perioadă în care nucleul se pregăteşte de diviziune și apoi trece 
în diviziune sau în mitoză?. 


* rend 


po 
ma: 

po 

ohe-— = Fig. 63. Schema infrastruc- 
chd: turii nucleului interfazic : 


m.n.—membrană nucleară ; po—porii ; 
r. end — reticul endoplasmatic 
chc — cromatină condensată ; 
chd — cromatină dispersată; 
np—nucleoplasmă; n—nucleol (după 
Nougarèčde, 1969). 


Atît structura cît şi comportarea biochimică a nucleului variază, după 
cum acesta se află într-una sau într-alta din cele două faze ale vieții sale. 

Diviziunea nucleului constituind o problemă de înmulțire a celulelor, 
în cele ce urmează vom analiza doar structura nucleului intercinetic. 

Un nucleu intercinetic este înconjurat de o membrană dublă (fig. 63) 
care-l separă de citoplasma înconjurătoare şi care închide în interiorul ei 


1 De la grec. chroma = culoare şi soma = corp. 
2 De la grec. mitos = filament, fir (aluzie la apariția cromozomilor). 

o substanță fluidă, coloidală, numită carioplasmă!, în care se scaldă 1—3 
corpusculi numiți nucleoli. 

Membrana nucleară a celulei vegetale, observată la microscopul elec- 
tronic apare formată din două foițe, una externă şi alta internă, de cîte 
70—90 A grosime, separate între ele printr-un spațiu perinuclear de 200— 
300 A grosime. Ea este deci o dublă membrană, ca şi membranele condrio- 
zomilor sau ale plastidelor. Fiecare dintre foițe reprezintă cîte o membrană 
plasmatică elementară, care apare la microscopul electronic ca formată 
din două straturi întunecate de 20—25 A ce înconjoară un spaţiu mai 
clar, de 35 A. Arhitectonica moleculară a acestor foițe este identică cu cea. 
a membranelor plasmatice (v. fig. 40). Membrana nucleară nu este continuă : 
cele două foiţe ale sale se reunesc din loc în loc, delimitînd o sumedenie 
de pori cu diametrul de 300—500 A, prin care se fac schimburi de substanțe 
între carioplasmă şi citoplasmă. Foiţa externă a membranei nucleare este 
în continuitate cu membrana reticulului endoplasmatic, iar spaţiul peri- 
nuclear comunică cu acesta. 

Carioplasma sau nucleoplasma este o masă fluidă în care se găseşte 
cromatina şi nucleolii. După modul cum se dispune cromatina în nucleu, 
s-au descris în microscopia fotonică mai multe tipuri de nuclei, legate între 
ele prin forme de trecere. Există două tipuri extreme (fig. 64): nuclei reti- 
culați şi nuclei areticulaţi (C. Delay, 1949. Nucleii reticulați au croma- 
tina sub formă de filamente anastomozate formînd o rețea, ale cărei fire pot 
prezenta îngroșări locale de mărimi și număr variabile, numite cromocentre 
(fig. 64, A). Acest tip de nucleu se află la conifere şi multe monocotile- 
donate, cum sînt gramineele, lilia- 
ceele, iar dintre dicotiledonate, la 
Vicia faba şi alte leguminoase. 
Nucleii areticulați (fig. 64, B) au 
cromatina dispusă sub formă de 
corpuscule libere în cariolimtă, în 
număr egal sau mai mare decît 
numărul de cromozomi, corpusculi 
numiți procromozomi sau  ecucro- 
mocentre. Astfel de nuclei se găsesc 
foarte răspîndiţi la dicotiledonate, 
ca, de exemplu, la crucifere, eufor- 
biacee, cucurbitacee etc. Nucleul Fig. 64. Structura nucleului de tip reticulat- 
mitotic prezintă o serie de figuri (4) şi a celui de tip areticulat (B): 

îi pe si dară T n — nucleoli; p — procromozomi (după 
caracteristice diviziunii, care vor fi Guilliermond). 
studiate mai tîrziu. 
„În nucleii reticulaţi, microfibrilele de ADN asociate cu proteinele sînt 
dispersate în carioplasmă, pe cînd în cei areticulaţi acestea se condensează 
în procromozomi. Pe lîngă nucleoproteide şi ADN liber, carioplasma mai 


1 De la grec. karyon = nucleu şi plasma = formațiune. 
2 Delay Cecile: Recherches sur la structure des noyaux quiescents chez les Phantrogames. 
Ed. Masson, Paris, 1949 (these). 

conține ARN solubil, mesager precum și diferite enzime. Cromatina, substan- 
ţa bazofilă din nucleu, formează cromozomi atît în nucleul interfazic, cât 
şi în cel în diviziune ; cromozomii, purtătorii genelor, responsabile de trans- 
miterea caracterelor ereditare, sînt structuri permanente ale nucleului, indife- 
rent de faza în care acesta se găsește. 


Nueleolul (sau nucleolii) sînt organite foarte refringente deoarece conțin 
40—80% materie uscată (față de substanțele uscate totale din celulă, 
care ating doar 10—25%, restul fiind apă), înglobate în nucleu, care dispar 
cu ocazia cariocinezei şi reapar în nucleii-fii. Fi n-au o membrană proprie. 
Din punct de vedere chimic, nucleolul constă din protide, 80%, dintre 
care ARN sub cele trei forme, pînă la 15%, fostoproteide (15—20%), enzime 
diverse și ioni metalici de Ca, Zn, K, Fe și Co. Nucleolul are rol în sin- 
teza proteinelor nucleare. 


Rolul nucleului în viața celulei. Nucleul, ca organit viu, ia parte importantă 
la toate manifestările vitale ale celulei, cum sînt: creşterea, diviziunea 
celulei, transmiterea caracterelor ereditare, secreția membranei celulozice, 
metabolismul: anabolic, diferențierea celulară, cicatrizarea rănilor, rege- 
nerarea etc. Celulele care-și pierd nucleul de timpuriu, cum sînt vasele liberi- 
ene ale plantelor sau hematiile din sîngele unor mamifere, nu mai cresc, 
sînt incapabile de diviziune şi au o viață foarte scurtă. Nucleul nu-şi poate 
îndeplini însă funcțiunile amintite decît în strînsă „colaborare” cu citoplasma, 
cu care întreține un permanent schimb de substanțe. 


În privința originii sale, un nucleu nu se formează niciodată din nou în 
celulă, ci ia naştere prin diviziune dintr-un alt nucleu preexistent. („„Omnis 
nucleus e nucleo”: O. Hertwig, 1888). 


- 
- + 


Încheind studiul constituenților vii ai celulei, trebuie să subliniem încă 
o dată că ei sînt responsabili în primul rînd de numeroasele și complexele 
activități din celulă. Astfel: plasmalema asigură, şi reglează schimburile 
dintre celulă şi mediul exterior ; nucleul și ribozomii dirijează sinteza pro- 
teinelor celulare ; condriozomii şi plastidele asigură captarea și transfor- 
mările de energie necesare vieții; reticulul endoplasmatic constituie un - 
adevărat sistem circulator intracelular, dictiozomii asigură proteoliza şi 
secreția. Toate aceste organite sînt adăpostite și se „scaldă” în plasma 
fundamentală, cu care intră în complicate relații reciproce. 


Infrastructura acestor organite, dezvăluită de microscopul electronic, 
s-a dovedit a fi un „aranjament molecular” pe cît de diferit ca aspect, pe 
atît de unitar din punct de vedere chimic. În acest aranjament molecular, 
materialul de construcție este alcătuit din macromoleculele proteice și de 
fosfoaminolipide. Alte proteine sînt enzimatice, biocatalizatori, care efec- 
tuează toate transformările de materie şi energie din celule, altele, în fine, 
moleculele de ADN şi ARN, au macromolecule codificate, ele asigurînd 

existența şi reproducerea ființelor vii, identice cu ele însele. Dintre toate 
protidele materiei vii, ADN-ul, depozitarul informaţiei genetice se dove- 
deşte a fi cel mai important, el putînd modifica, controla și dirija — cu 
ajutorul genelor pe care le conține — toate activităţile celulei, în fiecare 
moment. 

Dar nu numai materialul de construcție al organitelor celulare este ace- 
lași, unitar, ci şi aranjamentul lui molecular sau infrastructura acestora 
prezintă analogii de structură uimitoare. 

Încă din anul 1959, Robertson atrăgea atenția citologilor asupra 
unității structurale fundamentale a membranelor plasmatice, toate alcă- 
tuite după un model identic: două pături de protide, între care se dispun 
două straturi monomoleculare de fosfoaminolipide. Ansamblul lor constituie 
o membrană elementară, aşa cum este plasmalema și tonoplastul, dictio- 
zomii și reticulul endoplasmatic ; prin asocierea a două membrane elemen- 
tare, se formează o dublă membrană, așa cum au condriozomii, plastidele 
şi nucleul. 

Prin aceste membrane elementare (unitare) sau duble, protoplasma 
celulei realizează suprafețe interne considerabile, care constituie suportul 
pe care activează nenumăratele sisteme enzimatice din celule. 

Pe lîngă enzime, plasma vie mai dispune şi de o serie de alte substanțe 
active sau ergonel, printre care amintim : vitaminele, fitohormonii, antibio- 
ticele, fitoncidele, toxinele vegetale etc. care toate contribuie la declanșa- 
rea, reglarea şi coordonarea proceselor vitale în organismul viu, realizind 
unitatea şi integritatea organizatorică şi funcțională a acestuia. 


7. CONSTITUENȚII NEVII Al CELULEI VEGETALE SAU PARAPLASMA 


Alături de constituenți vii pe care îi cunoaștem, celulele vegetale con- 
țin o serie de constituenți new, a căror totalitate formează paraplasma 
şi care sînt: vacuomul celular, incluziunile ergastice din celulă și membrana 
scheletică a acesteia. 


a. Vacuomul celular 


Toate celulele vegetale au în citoplasma lor un sistem de „pungi” mai 
mici sau mai mari, sau o singură pungă mare, mărginite spre exterior de 
o peliculă plasmatică mai densă și pline cu un fluid mai puțin vîscos decît 
citoplasma. Asemenea pungi se numesc vacuole ; peliculele plasmatice care 
formează pereţii lor poartă numele de tonoplast, iar conţinutul lor se numeşte 
suc celular. "Totalitatea vacuolelor dintr-o celulă constituie vacuomul? celu- 
lar. 


1 De la grec. ergon = activitate. 
? De la latin. vacuus- a-um = gol. 

În celulele foarte tinere și în acelea ale unor alge marine, vacuolele sînt 
foarte numeroase și așa de mici, încît nu pot fi văzute cu microscopul 
obișnuit şi multă vreme citologii au considerat astfel de celule drept lipsite 
de vacuole. Tratîndu-le cu coloranţi vitali care se acumulează în vacuole, 
cum sînt roșul neutru, albastrul de metilen, albastrul de crezil etc. în 
soluţii foarte diluate, se poate dovedi existența neîndoielnică a vacuolelor 
şi în aceste celule. Acelaşi lucru l-a confirmat şi microscopul electronic, 
așa încît azi se știe că vacuolele au o existență generală și nu lipsesc din 
nici o celulă vegetală. 

Forma vacuolelor diferă foarte mult de la celulă la celulă, iar în cadrul 
aceleiași celule vacuolele prezintă aspecte diferite după vîrsta celulei, 
gradul de hidratare al citoplasmei şi starea funcțională a celulei. 

Vacuolele celulelor foarte tinere sînt numeroase, mici, au formă de glo- 
bule sau bastonașe şi sînt pline cu un suc celular foarte dens, un gel coloi- 
dal. Celule cu astfel de vacuole se găsesc în meristemele vii din vîrfurile 
vegetative ale organelor plantelor. Ceva mai departe de vîrf, în zona de 
creştere prin întindere a rădăcinii, se observă la microscop cum vacuolele 
se umflă absorbind apă, fuzionează unele cu altele, numărul lor se împuţi- 
nează și forma lor se schimbă. Pe măsură ce celulele se alungesc, fenomenele 
de umflare și de fuziune a vacuolelor se tot accentuează, aşa încît celula 
adultă ajunge să aibă o singură mare vacuolă centrală, care ocupă aproape 
tot volumul ei, citoplasma și nucleul fiind împinse la periferie şi căptușind 
ca un strat subțire membrana celulozică pe dinăuntru (fig. 65, 4A—D). 
Acest fenomen se poate petrece şi în sens invers la celulele din interiorul 
semințelor. Cînd sămînța e necoaptă, celulele sale au cîte o vacuolă mare 
cu suc celular fluid. În timpul coacerii, vacuola se încarcă cu materii de 
rezervă proteice, sucul său celular devine tot mai dens. Concomitent are 
loc o puternică deshidratare, ceea ce are ca urmare fragmentarea vacuolei 
unice într-o serie de alte vacuole mici, care sfirșesc prin a se solidifica 
şi a deveni grăuncioare de aleuronă (fig. 66). Dacă sămînța ajunge să încol- 
țească, țesuturile ei se hidratează din nou, grăuncioarele de aleuronă se 
umflă, dînd vacuole cu suc celular fluid, care încetul cu încetul fuzionează 
şi celula îşi poate relua aspectul original. 

Ca origine, multe vacuole se pot naşte prin diviziune din alte vacuole pre- 
existente. Există însă o mulțime de observaţii recente care pledează pentru 
formarea „de novo” a vacuolelor în citoplasmă. Astfel, în timpul înmugu- 
ririi drojdiei de bere, foarte adesea vacuola celulei-mamă nu participă la 
diviziune, aşa încît celula-fiică, la început, este lipsită de vacuolă. Mai 
tîrziu, prin neoformație, în centrul acestei noi celule își face apariția o 
vacuolă, 

Se pare că citoplasma sintetizează la început niște granulaţii coloidale 
hidrofile care se colorează prin coloranţi vitali, şi, ulterior, în jurul acestora 
se nasc vacuolele prin hidratarea lor. 

Buvat (1963) a observat cum anumite formațiuni plasmatice, limitate 
de membrane asemănătoare cu cele ale porțiunilor netede ale reticulului 
endoplasmatic, se pot hipertrofia, dînd vacuole tipice. Evoluţia acestor 

formațiuni, urmărită în meristemul rădăcinii de grîu a confirmat cele afir- 
mate mai înainte. 

'Tonoplastul vacuolelor are o structură absolut identică cu cea a reticu- 
lului endoplasmatic. Totuşi, este foarte greu de stabilit dacă vacuolele 


Fig. 65. Evoluţia vacuomului ; 


A — celulă embrională; B,C — celule în plin proces de vacua- 
lizare; D — celulă adultă cu o singură vacuolă centrală și cu 
citoplasmă redusă la unstratcecăptuşeşte membrana ; n-—nucleu 
i cunucleol (după T r o} 1). 


Fig. 66. Formarea grăuncioarelor de aleuronă 
(a), prin deshidratarea şi fragmentarea va- 
cuolei (v); n-nucleul (după Gautheret). 


se nasc din reticulul endoplasmatic (B u va t), din aparatul lui Golgi 
(Marinos, 1963) sau dacă numai produse elaborate de reticulul endo- 
plasmatic sînt transferate şi înmagazinate în vacuole. Rămîn ca fapte sigure 
dovezile care pledează pentru ambele căi de naştere ale vacuolelor: prin 
diviziune din alte vâcuole preexistente, sau prin apariția din nou, spontană, 
a lor, în masa hialoplasmei. i 

Sucul celular care umple vacuolele conţine în primul rînd tot excesul 
de apă din celulă, dar și o mulțime de substanțe de rezervă sau de substanțe 
de excreție, așa încît compoziţia lui este foarte variabilă. Variația compo- 
ziţiei sucului celular se datorește atît felului și concentrației substanțelor 
dizolvate, cît şi pH-ului și presiunii lui osmotice. Această variaţie depinde 
de specie, de vîrsta celulei, de natura țesutului din care face parte celula, 
de starea fiziologică a acesteia şi de condiţiile mediului. 

Substanțele minerale din sucul celular se pot găsi dizolvate sub formă 
de molecule sau disociate în ioni, formînd deci soluții adevărate, pe cînd 
multe din substanțele organice pot fi coloidale sau sub formă solidă. De 

aici marea oscilație a vîscozității sucului celular. Reacţia chimică a sucu- 
lui celular este în general acidă, PH-ul său are valoarea medie cuprinsă 
între 5,5—6,5. 

Dintre substanţele minerale prezente în sucul celular, cităm : 
apa, a cărei proporţie poate varia între 5%, (în semințele mature) şi 95% 
în celulele parenchimatice adulte ; dintre sărurile anorganice, mai des întâl- 
nite în sucul celular, sînt: NaCl, mai ales la plantele de deşert și de sără- 
turi, joduri la algele brune (Fucus, Laminaria), azotați şi fosfati, acestea 
toate dizolvate în apă sau disociate ; la alga verde Closterium se află gips, 
CaSO,, sub formă de cristale în vacuole. 

Mai numeroase și mai importante sînt substanțele organice 
din sucul celular, putîndu-se găsi fie sub formă dizolvată, fie sub formă 
coloidală, fie solidă. Dintre cele mai des întîlnite substanțe organice din 
sucul celular, menționăm următoarele : 

— Acizii organici : acidul malic (în mere, pere), acidul tartric (în struguri), 
acidul citric (în fructele citricelor), acidul oxalic (în măcriș). Aceştia se pot 
găsi atît sub formă liberă, cât și mai ales sub formă de săruri. Dintre săru- 
rile acizilor organici, cel mai frecvent în celulele plantelor este oxalatul 
de Ca. 

— Glucidele, totdeauna dizolvate în sucul celular, sînt reprezentate mai 
ales prin monozaharidele glucoza şi fructoza, prezente în toate fructele comes- 
tibile, bizaharidul zaharoza din sfeclă și trestie-de-zahăr, polizaharidul 
inulina, caracteristic plantelor din familia Compositae, precum şi o serie 
de gume și mucilagii pe care le produc celulele unor plante. i 

— Uleiurile eterice, aromatice şi frumos mirositoare, se găsesc numai 
la plantele superioare, mai ales în flori, dar și în rădăcini, tulpini sau 
scoarță. Familiile de plante cele mai bogate în astfel de esențe sînt: Labia- 
tae, Rutaceae, Compositae, Myrtaceae şi Umbelliferae. 

Din punct de vedere chimic, uleiurile eterice sînt un amestec eterogen 
de terpene, alcooli, esteri și fenoli. Uneori sînt amestecate cu răşini, formînd 
balsamuri. 

— Alcaloizii sînt produşi organici care conțin în moleculă C, H și N, 
uneori şi O, cu structură heterociclică şi cu caracter bazic, avînd o acțiune 
toxică asupra animalelor. Se găsesc mai ales la plantele superioare din 
clasa dicotiledonatelor, familiile cele mai bogate în alcaloizi fiind: Sola- 
maceae, Papaveraceae, Rubiaceae, Asclepiadaceae şi Ranunculaceae. Se pot 
găsi în toate organele plantelor, ca: fructe (piper, cafea), frunze (ceai, 
tutun), coajă (chinina) etc., dizolvate în sucul celular; opiul de mac însă 
se găseşte în latex. 

— Glucosizii sînt compuşi foarte răspîndiți în sucul celular al plantelor, 
unde se află dizolvaţi. Molecula lor este alcătuită dintr-un zahăr simplu 
și un component numit aglicon, după natura chimică a căruia se clasifică 
glucosizii în: fenolici, cînd agliconul este un fenol, digitalici şi sulfuraţi. 

Dintre glucosizii fenolici cei mai răspîndiţi la plante, cităm: salicina 
din salcie, populina din plop, esculina din castanele sălbatice, siringina 
din liliac etc. Tot în această grupă intră glucosizii flavomiei şi cei antocianici. 

Primii dau culoarea galbenă florilor de rezedă, muşețel şi cea albă florilor 
de ghiocel, crin, narcise etc. iar antocianii dau culorile albastră, violetă şi 
roşie multor flori, ca: albăstriţa, vioreaua, măzărichea etc., rădăcinilor 
de sfeclă-roșie, frunzelor de varză-roșie, fructelor ca struguri, cireşe, dude 
ete. Aceştia își schimbă culoarea după variațiile pH-ului; un glucosid cia- 
nogenetic este amigdalina din sămînța de migdale amare, semințele de 
caise, prune, cireşe etc. Glucosizii digitalici, digitalina şi strofantina au 
întrebuințări medicinale (cardiotonici). Muştarul, hreanul, ridichile şi alte 
crucifere conțin un glucosid sulfurat numit sinigrina, care prin hidroliză 
dă esența de muștar. 

— Taminurile sînt compuși fenolici fără azot, coloidali, cu gust amar 
şi astringent, care se întîlnesc destul de des în vacuolele celulelor unor fructe 
necoapte, în frunzele de ceai, în galele de pe frunzele de stejar, în scoarța 
multor arbori. 

— Cauciucul se află în latexul multor arbori exotici, ca Ficus, Hevea, 
Urceola etc., mai rar ierboase (Taraxacum koksaghyz), din care se extrage 
şi se prelucrează. 

Participarea vacuomului la fiziologia celulară. Deşi organit neviu, 
vacuomul cu sucul său celular participă la o serie de funcțiuni cu rol esențial 
în viaţa celulei. Astfel, vacuolele stochează excesul de apă din protoplasmă 
şi-i asigură gradul de imbibiţie convenabil; apoi, prin sucul său celular 
şi tonoplastul cu semipermeabilitate reglabilă, vacuomul participă la absorb- 
fia apei cu substanțele minerale din sol, care condiționează metabolismul 
celular. Presiunea osmotică din vacuolă asigură turgescența celulelor, starea 
de rigiditate în care celula își îndeplineşte funcțiile cu maximum de efect. 
La plantele ierboase, turgescența are un important rol de susținere, iar 
la celulele meristematice, turgescența intervine în procesele de creştere 
celulară. În sucul celular se depun o serie de substanțe de rezervă (inulina, 
aleurona), substanțe de excreţie (oxalaţi), aici se blochează şi se fac inofen- 


sive pentru citoplasmă multe substanțe toxice (glucosizi, taninuri, alcaloizi 
tomici). 


b. Încluziunile ergastice din celulă 


Prin incluziuni ergastice se înţeleg acele formaţiuni figurate înglobate 
în citoplasmă sau în vacuolă, care au luat naștere prin activitatea vitală 
a protoplastului şi care servesc drept materii de rezervă ce vor fi utilizate 
din nou de către celulă, sau reprezintă substanțe de excreţie pe care planta 
le scoate din circuitul nutritiv. 

Cele mai obișnuite incluziuni ergastice din celulele vegetale sînt: pică- 
turile de grăsimi, grăuncioarele de amidon, grăuncioarele de aleuronă şi 
cristalele minerale. 

Picăturile de grăsimi sînt corpuscule sferice, alcătuite mai ales din glice- 
ride, răspîndite în celulele epidermice de orhidee, în celulele mușchilor 

hepatici (fig. 67) şi în semințele plantelor oleaginoase. Ele reprezintă 
materii de rezervă. 

Grăuncioarele de amidon sînt cele mai răspîndite incluziuni şi ele repre- 
zintă amidonul de rezervă pe care plantele îl depun mai ales în semințe 
sau în tulpini subterane adaptate la funcțiunea de depozitare : rizomi, tuber- 
culi şi bulbi, dar și în tulpini aeriene şi chiar în frun- 
ze. Un grăuncior de amidon apare în amiloplaste la 
început sub forma unui mic corpuscul complet 
înglobat în stroma plastidei. Peste acest început de 
grăuncior care se numește hil, plastida depune noi 
straturi concentrice care măresc dimensiunile aces- 
tuia, dar grăunciorul continuă să rămînă înconjurat 
de o peliculă de substanță plastidială. Dacă această 
peliculă este uniform de groasă, ea depune straturi 
Fig. 67. Picături de ulei în de amidon egale şi hilul rămîne central, ca la po- 
celulele de muşchi hepatici tump; dacă pelicula este mai subțire la un pol al 

(după Molisch). x : Esti : PI : 

grăunciorului și mai groasă la polul opus, straturile 
de amidon vor fi şi ele inegal de groase, hilul devenind excentric, ca la 
cartof. În cele mai multe cazuri, învelișul plastidial persistă și după ce 
grăunciorul a ajuns matur, situaţie în care, după ce amidonul a fost consumat 
de celulă, leucoplasta își reia forma iniţială. Alteori, după ce grăunciorul 
de amidon a atins o mărime apreciabilă, învelişul plastidial degenerează. 
În acest caz, după consumarea amidonului nu mai rămîne nici urmă de 
amiloplastă. 

Forma grăunciorului de amidon este variabilă şi caracteristică pentru 
anumite plante. Astfel, amidonul de grîu are o formă sferică, cel de porumb 
una poliedrică, cel de fasole o formă eliptică, cel de cartof una ovală etc. 
(fig. 68). La fel de variabilă este și mărimea grăuncioarelor ; ea atinge 
3—10 u la orez, 10—30u la porumb, 25—55 yu, la fasole, 50—100 pu la 
cartof. Straturile mai întunecate care alternează cu straturi mai deschise 
la culoare în unele grăuncioare conţin un procent mai mare de apă. Dacă 
în interiorul unei leucoplaste ia naștere un singur centru de formare a ami- 
donului, grăunciorul rezultat are un singur hil şi se numește amidon simplu. 
În cazul cînd într-o aceeași plastidă se formează două sau mai multe centre 
de depunere, grăunciorul rezultat va avea mai multe hiluri și va constitui 
amidon compus, de exemplu, amidonul de orez, de ovăz etc. În lumina 
polarizată, grăunciorul de amidon prezintă o cruce neagră, caracteris- 
tică cristalelor birefringente. Aceasta înseamnă că macromolecula de amidon 
este formată din unități cristaline de glucoză sub formă de microfibrile, 
asociate în fascicule, orientate radiar și afundate într-o pastă de amidon 
amorf. 

Din punct de vedere chimic, amidonul este un polizaharid, avînd formula 
(C;H.00s)n, cu o moleculă enormă, formată din sute sau mii de molecule 
de glucoză. Greutatea moleculară a amidonului variază între cîteva zeci 
de mii şi cîteva sute de mii. Pe lîngă C, H și O, unele amidonuri conţin 
în moleculă și urmede cationi de Ca, Mg, K, Na, de P și acid silicic, 

despre care nu se ştie precis dacă sînt impurități sau dacă elementele res- 
pective sînt constitutive. Se admite azi că în molecula de amidon intră 
două componente distincte : amiloza, solubilă în apă, cu molecula mai mică, 
în formă de filamente neramificate şi alcătuită din glucoză, şi amilopectina, 


Fig. 68. Forma grăuncioarelor de amidon : 


1 — la grtu; 2 — la porumb; 3 — la orez; 4 — la ovăz; 5 — la fasole; 6 — la Euphorbia} 
7 — la cartof (după Nougarăde, 1969) 


cu molecula mai mare, în formă de fire ramificate, care conţine și impuri- 
tățile amintite. Raportul dintre aceste două componente este în medie de 

Amidonul nu se dizolvă în apă rece; încălzit în apă la 60—80“C, el se 
umflă şi se dezagregă, formînd „coca” de amidon. 

În laborator, amidonul poate fi hidrolizat cu acizi puternici, ca HCI, 
H,SO,, descompunîndu-se treptat în polizaharide din ce în ce mai simple 
numite dextrine ; acestea se descompun în molecule de bizaharid numit 
maltoză, care la rîndul ei se descompune în două molecule de glucoză. În 
celula vie, operaţia descompunerii amidonului o face fermentul amilază, 
fără să apară dextrinele ca produși intermediari. 

Amidonul reprezintă cel dintîi produs al fotosintezei, care se poate pune 
în evidență în frunze, datorită proprietății lui de a se colora în albastru 
cu iodul. Culoarea dispare la căldură şi reapare după răcire. Ea se datorește 
unui fenomen de adsorbţie a moleculelor de iod la suprafața particulelor 
de amidon. 

Grăuncioarele de aleuronă reprezintă substanțe de rezervă proteice, care 
iau naştere în semințele multor plante, prin deshidratarea vacuolelor, în 


8 — Morfologia plantelor 

modul descris mai înainte. În cazul cel mai complicat, aşa cum se prezintă 
în semințele de ricin, un grăuncior de aleuronă are o mărime de 10—60 u 
şi constă din proteine amorfe, care constituie masa principală a grăuncioru- 
lui, în care sînt înglobate: un corpuscul sferic, numit globoid, şi un cristal 
de proteină cu contur poligonal, numit cristaloid (fig. 69). 

Există şi grăuncioare de aleuronă numai cu globoizi, fără cristaloizi, 
cum sînt, de exemplu, cele din stratul cu aleuronă al cariopselor de grîu ; 
altele, în fine, n-au nici globoid, nici 
cristaloid, ci constau numai dintr-o masă 
proteică amorfă. Așa sînt grăuncioarele 
de aleuronă ale leguminoaselor și umbe- 
liferelor. Toate felurile de grăuncioare de 
aleuronă se formează pe seama protei- 
nelor coloidale din vacuolă și a amino- 
acizilor dizolvaţi în sucul celular. 

Mult mai puţin răspîndite decît ami- 
donul, grăuncioarele de aleuronă se găsesc 
Fig. 69. Grăuncioare de aleuronă din în semințele oleaginoase, gn semințele 
celulele endospermului seminței de ricin, multor leguminoase : mazăre, fasole, linte 
Se văd globoizii rotunzi şi cristaloizii etc., şi în boabele de grîu. Cu iodul, 

poligonali (după Kursanov). aleurona se colorează în brun, putîn- 

du-se astfel deosebi de amidon. 

Cristalele minerale pot apărea foarte adesea ca incluziuni în vacuole, 
constituind substanțe de excreție. Cele mai des întîlnite cristale din celulele 
plantelor sînt formate din oxalat de calciu. Acesta se poate prezenta în celule 
sub aspectul de cristale foarte mărunte, a căror formă nu se poate determina 
cu microscopul, cînd poartă numele de nisip de oxalat de calciu. Aşa se află 


Substantă 
fundamental 


Fig 70. Formarea grăuncioarelor de aleuronă plecînd de la vacuole, în timpul 
maturației seminței (după Camefort şi Panie 1) 


în celulele de soc, de mătrăgună etc. Alteori, oxalatul îmbracă forma de 
cristale izolate mari, întăţişîndu-se ca octaedri, romboedri, prisme terminate 
cu piramide etc. (fig. 71). În frunzele de ghiocel, în tulpina turtită de Lemna 
trisulca, în frunzele de Aloe sau de Aroideae, oxalatul de calciu apare sub 
forma de cristale lungi, aciculare, grupate în mănunchiuri, numite rafide 

(fig. 72, B). În peţiolul de Begonia, în tulpina de Opuntia şi în celulele altor 
multe plante, oxalatul apare sub forma unor agregate de cristale numite 
ursimi (fig. 72, A). Mai rar, pot apărea sub formă de incluziuni minerale 


Fig. 71. Cristale de oxalat de calciu : Fig. 72. Incluziuni ergastice : 
I—IX — diferite forme (după Molisch) A —Uzsini de oxalat de calciu în celulele peţiolului 
frunzei de Begonia; B — rafide din celulele de Lemna 
trisula (după Kursanov): 


şi alte cristale, formate din CaSO, (gips), ca la alga Closterium, din CaCO, 
sau din SiO, acestea din urmă formînd corpurile silicioase atît de răs- 
pîndite în frunzele şi tulpinile gramineelor. 

Alte incluziuni ergastice sînt : uleiurile eterice, rășinile şi latexurile. Aces- 
tea vor fi studiate la capitolul țesuturi secretoare. Prezența în celulele 
vegetale a unor incluziuni cu enzime hidrolizante care să corespundă lizo- 
zomilor! din celula animală (corpuscule de 0,25—0,60 u diametru, înconjurate 
cu o membrană proprie lipoproteică şi pline cu. fosfataze și alte enzime) 
nu este încă pe deplin dovedită. 


c. Membrana celulară 


Pe lîngă prezența plastidelor şi dezvoltarea mare a vacuomului, un alt 
caracter important care deosebeşte celula vegetală de cea animală este 
prezenţa, la primele, a unui înveliş exterior solid, numit membrană celulară, 
menibrană scheletică sau perete celular. 


1 De la grec. lysis = topire şi soma = corp. 

Într-adevăr, cu excepția cîtorva gimnoplaste, cum sînt: plasmodiile de 
mixomicete, zoosporii algelor și ai unor ciuperci şi gameții bărbătești ai plan- 
telor, toate celulele vegetale sînt Zermatoplaste, înzestrate cu un perete rigid. 

Formarea membranei celulare. Membrana celulară este produsă de pro- 
toplastul viu. Acest lucru se poate dovedi dacă se scoate dintr-o celulă 
plasmolizată conținutul ei viu, lipsit de membrană. Punîndu-l într-o soluție 
nutritivă, într-un timp foarte scurt acest protoplast își va secreta o nouă 
membrană. Acelaşi lucru se poate observa și urmărind evoluţia oului în 
primele ore după formare. Se ştie că oul ia naștere din doi gameţi de sex 
diferit, lipsiţi de membrană, și la început este și el golaș. Urmărind evoluția 
oului de Fucus, Whitaker (1931) a observat că după 15 de la fecun- 
daţie suprafața oului devine viscoasă. După 45’, aceasta este pe jumătate 
solidă, iar după o oră este complet solidă. În fine, după 90’, noua membrană 
dă reacţiile caracteristice ale celulozei. i 

Primul început de membrană la celulele fiice nou-născute are loc după 
ultima fază de diviziune a nucleului (telofază), atunci cînd fusul acromatic 
se contractă la capete şi se dilată în zona ecuatorială pînă atinge pereții 
celulei-mame şi cînd în ecuatorul său apar nişte vezicule peptice care vor 
fuziona şi vor forma o placă celulară. Ansamblul fusului astfel diformat 
şi a plăcii celulare din el poartă numele de frazmoplasti. 

Observațiile lui Buvat (1959—1963) cu microscopul electronic au 
pus în evidență faptul că printre veziculele pectice ale plăcii celulare se 
intercalează porțiuni de reticul endoplasmatic, iar la extremităţile acesteia 
se concentrează alte vezicule provenite de la dictiozomi, care se integrează 
în placă şi-i permit să se extindă pînă ce atinge pereții celulei-mame (fig.73, 
a, b). Se dă numele de membrană primitivă acestui prim perete care desparte 
protoplastul celulei-mame în două. 

Membrana primitivă creşte, absoarbe fragmentele de reticul endoplas- 
matic, cu excepţia celor din viitoarele plasmodesme, în cei doi protoplaști 
apar prin neoformare mitocondrii, proplastide şi vacuole, apoi ea devine 
lamela mijlocie (fig. 74, lm). 

Peste lamela mijlocie, protoplaștii viitoarelor două celule-fiice vor depune 
straturi succesive de celuloză, care vor constitui membrana primară (m). 
După încetarea creşterii celulare, depunerea de straturi va continua, acestea 
din urmă constituind membrana secundară (ma). 

Uneori, peste membrana secundară, se depune o pătură necelulozică, 
amorfă și granuloasă, care provine probabil din organite celulare degene- 
rescente, şi căreia i se dă numele de membrană terțiară. Aceasta căptuşește 
lumenul interior al celulei. 

Așadar, în cazul cel mai complicat, membrana unei celule vegetale poate 
fi constituită din: lamela mijlocie (fosta membrană primitivă), membrana 
primară ce caracterizează celula în curs de creştere, membrana secundară 
şi membrana lerțiară, acestea din urmă formîndu-se după încetarea creșterii 
în lungime a celulei. 


1 De la grec. phragmos = gard şi plastos = format. 

Lamela mijlocie este o pătură subţire care cimenteză celulele şi le leagă 
între ele, fără a le împiedica să crească. La început formată din protide, 
lamela mijlocie nu întîrzie să se impregneze cu substanțe pectice. Spre deo- 
sebire de păturile care i se suprapun ulterior și care sînt anizotrope, lamela 
mijlocie este omogenă și izotropă. Ea se poate dizolva, pe cale naturală, 
prin acțiunea fermenților, sau pe cale artificială, prin fierbere cu apă, prin 


TH 


Fig. 73. Schema formării membranei primitive (după B u v at :). 
a — începutul formării; b — stadiu mai avansat, dar în care placa celulară încă n-a atins pere ulei-mame : 
n.t. — nuclei telofazici; e — porțiuni de ergastoplasmă; v — vezicule pectice; m — mitocondrii; pro — proplas- 
tide; d — dictiozomi; pd — viitoarele plasmodesme; r. end — reticul endoplasmatic; m. p — membrana plas- 
matică; m.m — membrana nucleară (din Nougarăde, 1969). 


acizi sau prin baze. Dispariţia lamelei mijlocii poartă numele de maceraţie 
şi urmarea acestui fenomen este disocierea celulelor care înainte fuseseră 
legate .Aşa se întîmplă în cazul coacerii fructelor păstoase, la fierberea 
cartofilor făinoși și la „,topirea” inului şi cînepii. 


LUU 


Fig. 74. Schema apariției peretelui despărțitor dintre două celule surori : 
a — granulații proteice care vor forma placa celulară; Im — lamelă mijlocie; m, — membrană primară; m, — mem- 
brană secundară; me — membrană citoplasmatică ; cit — citoplasmă (după Lun deg ardh). 

Tot lamela mijlocie este aceea care, prin clivarea ei şi îndepărtarea celor 
două părți de lamelă rezultate, circumscrie nişte spaţii triunghiulare la 
locul de întîlnire dintre două sau mai multe celule. Acestea sînt primele 
spaţii intercelulare sau meaturi care apar într-un țesut tînăr (fig. 75). 

După apariția lamelei mijlocii care separă coținutul unei celule în două, 
cei doi protoplaști produc o serie de polizaharide coloidale, care se depun de o 

parte şi de alta a lamelei, îngroşînd-o. Aceste straturi, în com- 

poziția cărora predomină celuloza, formează membrana pri- 

P mară a celulei. Membrana primară se poate distinge uşor 

m de lamela mijlocie prin faptul că ea are o structură micro- 

cristalină, este deci anizotropă şi dă reacțiile de colorare 
caracteristice pentru celuloză. 

Păturile membranei primare nu se depun numai de-a 
lungul lamelei mijlocii, ci și jur-împrejurul noilor celule. 
Sa Apoi membrana celulei-mame se rupe şi se îndepărtează, 

Ai iar noile celule au acuma fiecare cîte o membrană proprie, 
JON În zonele cele mai bogate în plasmodesme, îngroșarea 
membranei primare este foarte slabă, ea formînd punctu- 
Fig. 75. Lamela ațiuni (fig. 75, $). 

ala Ea Membrana secundară este formată din pături celulozice 
dintre două celu- în număr şi de grosimi diferite, care încep să se depună 
le vecine: peste membrana primară, numai după ce celula a încetat să 
îm mei plil Mai crească prin întindere, Ele nu se depun în dreptul punc- 
primară; p — puc-  tuațiunilor din membrana primară, ci numai pe porțiunile 
pptime simplă; dintre acestea, în așa fel încât la nivelul punctuațiunilor ce- 
celular (după Grin Julele vecine sînt despărțite numai de lamela mijlocie, 

străbătută şi ea de plasmodesme. 

Membrana secundară a celulelor vegetale, din cauza importanței sale 
industriale, a fost foarte amănunţit studiată în ultimul timp. Într-adevăr, 
ea este cea care formează materialul caracteristic al lemnului, al fibrelor 
textile, al fibrelor din care se fabrică hîrtia etc. 

Pereţii scheletici ai unei traheide de conifere, de exemplu, sînt formaţi 
dintr-o lamelă mijlocie (fig. 76, Im), o membrană primară constînd din 
două pături şi una de tranziție ($,), o membrană secundară din trei pături 
(Sa Sa S4) şi o căptuşeală necelulozică formînd membrana terțiară. În 
fiecare pătură, fibrele de celuloză au o desime și o orientare proprie. La peri- 
şorul de bumbac, numărul păturilor membranei secundare este mai mare 
decît trei ; la alte celule, el poate fi mai mic. Calitățile fibrelor vegetale (elas- 
ticitatea, extensibilitatea, rezistența la rupere etc.) depind de numărul 
păturilor şi de modul de aranjare al fibrelor în ele. 

1. Compoziţia chimică a membranei celulare. Analizele chimice ale mem- 
branelor celulare din diferite organe ale plantelor superioare au arătat că 
acestea cuprind 66% apă şi 34% substanță uscată. Dintre compușii chimici 
care alcătuiesc substanța uscată, domină celuloza, care însă este asociată 
cu un complex de alte substanțe, a căror natură şi proporție depinde de 
materialul analizat, așa cum se vede în tabelul 4. 


lm 


CONSTITUENȚII NEVII AI CELULEI VEGETALE SAU PARAPLASMA 


Fig. 76. Schema structurii pereţilor unei 
traheide de conifere: 


a — secțiune transversală; b — secţiune longitu- 
dinală; c — diferite pături ale membranei (7, IZ, 
III) cu dispoziţia fibrilelor lor. Z — membrană 
primară ; II — membrană secundară; IJI — mem- 
brană terțiară (după Frey-Wissling și 
Mihlethaler, 1965): 
Lu — lumenul celulei; L.m — lamela mijlocie; 
S,—S, — diferitele straturi ale membranei secun- 
dare. (după Nougarède, modificată) 


5 

Tabelul 4 
Compoziția chimică a membranei celulare din diferite organe vegetale 
exprimată în % din substanța useată (după Nougarède) 
Conaţi cinei Sarde | date | sde | psan der | oder | demia 
porumb | soarelui | Porumb hamei | bambus 
Celuloza 36 38 46,5 | 38,3 | 30,8 41 53,6 
Polizaharide necelulozice 30 8 8,3 0,5 5,4 10 8,8 
Substanțe pectice TEE ORR ez = | 460, 
Hemiceluloze Ea — 33,4 | 42,4 9,7 14 3,0 
Lignină — 8 19,5 | 16,7 | 54,1 32 26,4 
Substanțe cuticulare 21 — - = — — — 
Proteine — — 19 3,2 — = = 
Cenușă — — 3,5 1,4 -— — — 


6 ———— 

După cum reiese din tabel, substanțele chimice caracteristice din mem- 
brana celulei vegetale sînt polizaharidele. Numai cîteva monozaharide, şi 
anume: trei hexoze — glucoza, galactoza şi manoza —, două pentoze — ara- 
binoza şi xiloza — şi doi acizi uronici — acidul galacturonic şi acidul glucuronic 
formează, prin polimerizarea lor, constituția acestor polizaharide. 

Dintre polizaharidele constitutive ale membranei celulare, trei se remarcă 
în mod deosebit prin proporţia ridicată în care se găsesc: celuloza, hemice- 
celuloza şi substanțele pectice. 

Celuloza este componentul principal al membranei celulare. Uneori, ca 
de exemplu, în cazul perilor de pe semințele de bumbac, al celulelor paren- 
chimatice din măduva de soc sau de floarea-soarelui, membranele celulare 
sînt formate din peste 95%, celuloză. De obicei însă, în membranele celu- 
lelor vegetale alături de celuloză se găsesc şi alți compuși chimici, în primul 
rînd hemiceluloze şi substanțe pectice, dar și alte substanțe care, în cazul 
membranelor secundare, pot întrece în proporție celuloza şi o pot masca, 
făcînd-o imposibil de evidenţiat prin reacţiile ei caracteristice. Așa este 
cazul membranelor ligniiicate, suberificate etc. 

Din punct de vedere chimic, celuloza este un polizaharid, avînd formula 
convențională (C;H,90s)n. O moleculă de celuloză este formată dintr-un 
lanţ de molecule ciclice de glucoză, legate între ele glucozidic, prin punți 
de oxigen (fig. 77). Gradul de polimerizare, adică valoarea numărului de 
molecule de glucoză, n, dintr-o moleculă de celuloză, este cuprins între 
5 000 şi 36 000, greutatea moleculară a celulozei fiind de ordinul sutelor de 
mii. Rezultă deci că celuloza are molecule enorme, macromolecule, de formă 
fibrilară, a căror lungime poate atinge 60—75 my (600—750Â, 1 angstrăm 
reprezentînd a zecea mia parte dintr-un micron). 

Celuloza nu se dizolvă în nici unul dintre solvenţii obișnuiți, ci numai 
în reactivul Schweitzer, o soluţie amoniacală de hidroxid de cupru. 

Prin fierbere cu acizi concentrați, celuloza se transformă treptat în poli- 
zaharide mai simple, penultimul stadiu de hidroliză fiind bizaharidul celo- 


CHOH 04 în 


(H204 CH2 0H 


Fig. 77. Dispoziția în catene a moleculelor de glucoză dintr-o macro- 
moleculă de celuloză (după Maximo v). 


bioza, CH0, format din două molecule de glucoză. Dintre reacțiile de 
colorare ale celulozei, amintim următoarele 3: cu iod + SO,H,, celuloza 
se colorează în albastru, cu cloroiodură de zinc, ZnCl, + I, în violet, iar cu 
reactivul genevez, în roşu. 

Rolul celulozei în alcătuirea membranei celulare este un rol scheletic, ea 
conferind rezistența mecanică a celulei. Protoplastul care a secretat celu- 
loza n-o mai poate consuma, neavînd enzime care s-o hidrolizeze. 

Hemicelulozele sînt însoțitoarele permanente ale celulozei în membranele 
celulare. Sînt tot polizaharide, dar mai puţin complexe, deci cu un grad de 
polimerizare mai scăzut. Ca urmare, ele se dizolvă ușor în soluţiile alcaline 
şi se hidrolizează cu acizii diluați, dînd mai ales pentoze, ca: arabinoza şi 
ziloza, sau hexoze : manoza și galactoza. Spre deosebire de celuloză, hemi- 
celulozele pot servi şi ca substanțe de rezervă, deoarece protoplastul viu 
produce fermenți numiți hemicelulaze sau citaze, capabile să le hidrolizeze 
şi deci să reintre în circuitul metabolic. Astfel de hemiceluloze de rezervă 
se întîlnesc mai ales în endospermul semințelor, iar în sîmburii de curmal 
formează straturi groase și tari. 

Substanțele pectice sînt, de asemenea, constituenți permanenți ai mem- 
branelor celulare, apărînd chiar în primele stadii de formare a acestora în 
meristeme, constituind lamelele mijlocii care leagă şi cimentează celulele 
dintr-un ţesut. Din punct de vedere chimic, substanțele pectice sînt poli- 
zaharide, reprezentînd polimerii acidului galacturonic cu arabinoza (pen- 
toză) şi galactoza (hexoză), legaţi tot prin punți de oxigen. Sub numele co- 
lectiv de substanţe pectice se înțeleg de fapt trei compuși distincţi : acidul 
pectic, insolubil în apă, care poate forma săruri numite pectaţi ; pectina, care 
se poate îmbiba puternic cu apă, umilîndu-se şi devenind mucilaginoasă, 
şi Pectoza, insolubilă, cea mai complexă dintre ele, probabil alcătuind o com- 
binaţie între pectină și celuloză. 

Substanțele pectice se dispun sub formă amorfă în membrană, fiind izo- 
trope. Reacţia de colorare caracteristică se obține cu roșul de ruteniu, care, 
în prezența acidului acetic, le colorează în roşu intens. 

Ca şi celuloza, substanțele pectice joacă un rol scheletic în membrană. 
Protoplastul n-are enzime care să le hidrolizeze, aşa încît nici ele nu 
reintră în circuitul metabolic după ce o dată s-au depus în membrană. 

2. Structura submicroseopică a membranei. Prin structura submicros- 
copică a membranei celulare se înțelege modul cum sînt dispuse în mem- 
brană elementele ei constitutive, adică microfibrilele de celuloză. 

Mijloacele moderne de cercetare, ca aplicarea microscopiei polarizante, a 
roentghenografiei şi mai ales a microscopiei electronice la studiul membranei, 
au permis să ne facem o imagine destul de exactă asupra modului cum se 
dispune materia în intimitatea acestui organit. 

Masa fundamentală a membranei constă dintr-o materie amorfă, formată 
din hemiceluloze, substanțe pectice, apă și alte substanțe dizolvate în ea. 
În această masă sînt înglobate elementele figurate ale structurii membranei, 
şi anume macromoleculele de celuloză grupate în micele și micele asociate 
în microfibrile (fig. 78). 

Micelele, numite încă și cristalite din cauza structurii lor cristaline și a ani- 
zotropiei lor, sînt fascicule mari, tridimensionale, formate din înmănun- 
cherea a pînă la 100 de macromolecule de celuloză, între care se găsesc spaţii 
intramicelare numeroase. 

Microfibrilele sînt formaţiuni supramicelare alcătuite din mănunchiuri de 
cîte 15—25 de micele, a căror grosime poate ajunge la 250—300 A şi între 
care se găsesc spaţii destul de largi (pînă la 10 Å), constituind adevărate 

Mernbrană primară 

. Fig. 78. Interpretarea structurii peretelui celular. Fibra (4) are trei stra- 


turi în peretele secundar (B). Într-un fragment din stratul central al 

acestui perete (C), macrofibrilele (în alb) constau din numeroase microfi- 

brile (în alb, în D) celulozice printre care se găsesc spaţii interfibrilare (în 

negru) pline cu materiale necelulozice. Microfibrilele constau din mănun= 

„chiuri de macromolecule celulozice, aranjate în micele (E), formate din res- 

turi de glucoză (F), legate între ele prin legături 1—4 glucozidice (G) 
(după K. Esau). 

Fig. 79. Secţiune transversală prin mem- 

brana unei celule meristematice din pe- 

ţiolul tînăr al frunzei de ricin. Textură 

reticulară, cu numeroşi pori, pe unde trec 

plasinodesmele (după Miihlethaler, 
din Strasburger). 


Fig. 80. Trecerea de la struc- 
tura reticulară a membranei 
primare la cea paralelă a 
membranei secundare din 
celulele  coleoptilului de 
3 Avena. Punctuaţiunile mari 

primare au fost și ele între- 
tăiate de fibrile secunda- 
re (după Böhmer din 

Huber). 

microcapilare. Microfibrilele reprezintă adevăratele elemente de structură ale 


membranei, celulozice. 


În membranele primare, microfibrilelele se dispun în mod regulat, într-o 
țesătură laxă, cu microfibrilele încrucișate (fig. 79), în nici un caz nu paralele, 


Fig. 81. Structura membranei secundare a 
unei celule de Valonia cu fibrilele de celuloză 
orientate paralel. Direcţia fibrilelor se schim- 
bă în diferite straturi succesive, după un anu- 
mit unghi (după Steward şi Miihle- 
thaler, din Strasburger). 


aşa cum s-a crezut mai înainte. 

În schimb, în membrana secunda- 
ră, microfibrilele sînt orientate paralel 
(fig. 80), diferitele straturi succesive 
avînd microfibrilele dispuse în direcţii 
care se întretaie după anumite un- 
ghiuri precise (fig. 81). În general, 
după modul cum sînt orientate fibrile- 
le în membranele secundare, se poate 
distinge: o structură fibrilară, cînd 
acestea sînt așezate paralel cu axa lon- 
gitudinală a celulei, ca la in, cînepă, ra- 
mie etc.; o structură inelară, ca în 
cazul traheelor și traheidelor inelate ; o 
structură spiralată, aşa cum se prezintă 
la fibrele lemnoase şi-n traheidele coni- 
ferelor (fig. 82, A — D). 

Întreg ansamblul de microfibrile 
adăposteşte o mulțime de spaţii care 
alcătuiesc un sistem complicat de mi- 
crocapilare. Spațiile intermicelare sînt 
mici (diametrul pînă la 10 Å) şi în ele 
pot pătrunde numai moleculele de 
apă şi substanțele dizolvate în apă, 
pe cînd în spaţiile interfibrilare, mult 
mai mari (pînă la 100 Å diametru), 
pot pătrunde şi alte molecule mai 


Fig. 82. Schemă privind direcţia fibrilelor de celuloză în diverse membrane : 


A — structură reticulara a membranei primare; B—D — stuctura paralelă a membranei secundare; 
B — structură fibrilară; C — structură inelară; D — structură spiralată (după $ to ck e t). 

mari, ca cele de lignină, suberină etc., precum și diverticuli de citoplasmă 
producătoare de celuloză. 

Cu o structură ca cea descrisă mai sus, ne putem explica atît anizotro- 
pia membranei, cît și proprietăţile ei fizice și optice, și mai ales putem 
înțelege creşterea acesteia. 

3. Creşterea membranei celulare. Se ştie că celulele tinere, atunci cînd 
iau naștere din diviziunea oului sau a celulelor inițiale, sînt uniforme, pline 
cu citoplasmă şi mult mai mici decît celulele mature ale uneia și aceleiași 
plante. În decursul dezvoltării lor, celulele cresc pînă ce ajung la dimen- 
siunile caracteristice unui anumit țesut. Concomitent cu creşterea celulei 
are loc și creșterea membranei sale. Membranele celulare cresc atît în supra- 
față, cît și în grosime. 

Creşterea în suprafaţă a membranei celulare se face prin întussuscepțiunel, 
adică prin intercalarea de microfibrile noi, produse de protoplast, printre 
cele vechi, preexistente. Procesul intussuscepțiunei are loc în anumite zone 
din organele plantelor, numite zone de creștere prin întindere. Asupra celu- 
lelor care cresc își exercită acțiunea o serie de fitohormoni din grupa auxi- 
nelor, mai concentrate în aceste zone şi care măresc plasticitatea membra- 
nelor. Prin intussuscepțiune cresc numai membranele primare. Fenomenul 
nu se desfășoară în mod uniform la toate celulele, ci diferit. În cazul cînd 
celulele cresc foarte rapid, ca, de exemplu, filamentele staminelor de orez,care 
pot creşte cu 42 y pe secundă, sau al perilor radiculari, are loc o creștere simul- 
tană a întregii suprafețe a membranei ; în alte cazuri, însă, creşterea membranei 
poate avea loc numai la un capăt sau numai la ambele capete ale celulei. Pe 
măsură ce celulele se apropie de mărimea normală, creşterea membranei lor se 
face tot mai încet, deoarece noile microfibrile de celuloză intercalate printre 
cele vechi întăresc tot mai mult membrana şi-i scad plasticitatea. O celulă 
matură își are dimensiunile normale, membrana ei primară își încetează creș- 
terea în suprafață, forma şi mărimea celulei nu se mai schimbă. O asemenea 
celulă însă poate suferi mai departe un proces de diferențiere sau speciali- 
zare celulară, în decursul căruia peste membrana ei primară se depun noi 
pături de diferite substanțe chimice, celula dobîndind o membrană secun- 
dară. 

Membranele secundare ale celulelor nu mai cresc în suprafață, în schimb 
sînt capabile de creștere în grosime. 

Creșterea în grosime a membranei celulare se face prin suprapunerea de 
noi straturi de celuloză secretate de protoplast, peste cele vechi. Acest proces 
poartă numele de apozițiune. Depunerea de noi straturi se poate face uni- 
form, pe toate laturile membranei, ca la sclereide (fig. 83), numai pe o 
latură, ca în cazul celulelor epidermice, sau numai la colțurile membranei, 
ca în cazul fibrelor de colenchim (fig. 84). Despre îngroşările caracteristice 
ale vaselor lemnoase se va trata la țesutul respectiv. Toate felurile de îngro- 
şări amintite au loc în sens centripet, adică noile straturi se dispun de la exte- 


1 De la latin. intus = înăuntru şi suscipere = a lua. 

rior către interiorul celulei. În mod excepțional, în cazul sporilor şi grăuncioa- 
relor de polen, care iau naștere în sînul unui țesut special nutritiv numit 
periplasmodiu, îngroşările pot avea loc şi centrifug şi ele formează diferitele 
ornamente ale membranei sporilor şi polenului. 

Punctuațiunile membranei. celulare. În decursul îngroșării membranei prin 
apozițiune, din loc în loc rămîn porțiuni microscopice de membrană neîn- 


Fig. 83. Diferite faze (A — D) ale îngroşării prin apozițiune a Fig. 84. Secţiune transver- 
membranei fibrelor de sclerenchim : sală prin colenchim unghiu- 
n — nucleu; m — pături ale membranei (după Bonnier). lar dintr-o tulpină de dov- 

leac (după Strasburger). 


groşate, prin care trec plasmodesmele şi care înlesnesc schimburile de sub- 
stanțe dintre celulele vecine. Astfel de locuri rămase subțiri într-o membrană 
secundară îngroșată poartă numele de punctuațiuni. Ele pot fi de două feluri: 
simple şi areolate. 

Punctuațiunile simple se întîlnesc mai ales în membranele 
parenchimurilor. Văzute din față, aceste punctuațiuni apar la microscop 
ca niște arii circulare, ovale sau în formă de butonieră. În secțiune, ele apar 
ca niște microtuneluri cilindrice, care străbat grosimea membranei. Punctu- 
ațiunile din membranele celulelor vecine sînt perfect corespondente, fiind 
situate una în continuarea celeilalte, despărțite numai de lamela mijlocie per- 
forată (fig. 85). Astfel de punctuaţiuni se văd în măduva de soc, în măduva 
de Clematis (curpăn) etc. 

Punctuaţiunile areolate se întîlnesc în special în pereţii 
traheidelor coniferelor şi au o alcătuire ceva mai complicată. Văzute din 
față, ele apar ca două cercuri concentrice : un cerc mare reprezentînd baza 
punctuațiunii și altul mai mic, la interior, reprezentînd orificiul punc- 
tuațiunii. Pe secțiune transversală se poate observa că punctuaţi- 
unea este un spaţiu lenticular, mărginit de membrana secundară care se 
îndepărtează de lamela mijlocie, formînd un fel de streșini. Mijlocul pun- 
ctuațiunii este străbătut de lamela mijlocie, care are în centru o îngroșare 
suberoasă numită forus (fig. 86). Dacă ne imaginăm două sticle de ceasor- 
nic puse față în față, perforate în partea centrală, între care se află o foaie 

de hîrtie îngroșată în mijloc, ne-am făcut o idee destul de exactă despre înfă- 
țişarea în spațiu a unei punctuațiuni areolate. 

Încheind consideraţiunile asupra membranei celulare, vom sublinia că 
acest organit, deși secretat de protoplastul viu, este format din alte sub- 
stanțe decît protoplastul. Membrana celulară ia naştere prin neoformare, 
nu este sensibilă, nu are substanțe active şi nu participă la metabolism, 


care constituie funcţia esen- 
țială a materiei vii. Pentru 
aceste consideraţii, membra- 
na este calificată ca un or- 
ganit neviu al celulei, alături 
de vacuom şi de incluziunile 
ergastice. Dar, ca şi ceilalți 
constituenți nevii, membrana 
îndeplineşte o serie de funcţi- 
uni foarte importante pentru 
celula vie, ca funcția de 
apărare a protoplastului şi 
funcția de schelet de sus- 
tinere a plantelor. Membrana 
mai joacă rol în permeabili- 
tatea şi turgescența celulelor, 
rol de transport al unor solu- 


Fig. 85. Punctuaţiuni sim- 
ple în membrana celulelor 
din măduva de Clematis: 
p — punctuațiune în secțiune 
$ — aceeași văzută din faf 

i — spațiu intercelular; 
s — membrană secundară; 
Im  — lamelă mijlocie (după 

Stocker). 


Ñ 8 


Fig. 86. Punctuațiune 
areolată din lemnul de 
conifere (schematic) : 
A — văzută din față: cercul 
mic — orificiul punctuațiunii ; 
cercul mare — baza punctua- 
țiunii; B — văzută în sec- 
ţiune: 4 — torus (după 
Strasburger). 


ţii care pot trece prin mem- : 
brană, precum şi rol în depozitarea unor materii de rezervă. Prin punc- 
tuațiunile și canaliculele sale, membrana permite trecerea plasmodesmelor 
de la o celulă la alta și realizarea integrității fiziologice a organismelor 
pluricelulare. 

4. Modificări secundare ale membranei celulozice. Cu ocazia diferen- 
ţierii sau a specializării celulelor la îndeplinirea anumitor funcțiuni, mem- 
brana celulozică primară își schimbă adesea profund compoziţia, struc- 
tura şi funcțiunile. În plus, peste şi în membrana primară se pot depune 
noi straturi de substanțe scheletice secretate de protoplast, cu o altă 
compoziţie şi structură, şi care formează membrana secundară. Asemenea. 
schimbări pe care le suferă membrana celulelor în decursul dezvoltării 
acestora poartă numele de modificări secundare ale membranei celulozice. 


Dintre numeroasele modificări secundare, cele mai frecvente sînt urmă- 
toarele: cerificarea, mineralizarea, cutinizarea, lignificarea, suberificarea, 
gelificarea şi lichefierea. 

a) Cerificarea este o modificare secundară puţin profundă, care se 
întîlneşte mai ales la membranele celulelor epidermice și constă în aco- 
perirea acestora cu un strat de ceară mai mult sau mai puțin gros, făcîn- 
du-le impermeabile pentru apă. Ceara produsă în protoplast este, de 
regulă, exsudată la suprafaţa celulelor şi acoperă epiderma multor fructe 
(mere, prune, struguri), frunze (brad, varză) sau tulpini (trestia-de-zahăr, 
palmieri-de-ceară) etc. Mai nou, cerurile au putut fi puse în evidență şi 

în membranele altor țesuturi, ca meristeme, parenchimuri tinere, precum 
şi în membranele cutinizate şi suberiticate. 

Stratul de ceară de pe tulpina de trestie-de-zahăr apare la microscop 
ca format din perișori dispuşi perpendicular pe epidermă (fig. 87), pe 
cînd ceara palmierului Klopstockia cerifera apare sub forma unor plăci 
groase, pluristratificate (fig. 88). 


Fig. 87. Secţiune transversală prin tulpina 

de trestie-de-zahăr. Ceara este dispusă sub 

formă de firișoare perpendiculare pe epider- 
mă (după Grinţescu). 


Fig. 88. Secţiune transversală prin epiderma palmie- 
rului-de ceară, Klopstockia cerifera : 
e — epidermă; S — stomată; C — strat gros de ceară străbătut 
de canalicule prin care stomatele comunică cu exteriorul (după 
Guilliermond). 


b) Mingyalizarea constă în încrustarea membranei celulare cu substanțe 
-minerale/ “dintre care cele mai frecvente la plante sînt bioxidul de siliciu 
(S$i0,) şi carbonatul de calciu (CaCO). Bioxidul de siliciu se găsește în 
cantități aşa de mari în membranele celulare ale unor plante, ca: paiele 
de grîu, tulpinile de coada-calului, valvele de diatomee etc., încît prin 
arderea acestor organe, imaginea lor rămîne intactă în cenuşa formată 
numai de SiO, şi permite recunoașterea plantelor sau a organelor respec- 
tive. Asemenea imagini de cenuşă poartă numele de spodograme! (fig. 89). 
Carbonatul de calciu încrustează membranele unor alge calcaroase, cum 
“sînt Corallina, Lithothamnium, ale unor alge verzi, cum este Chara, iar 
„dintre plantele superioare au membrane încrustate cu calcar multe boragi- 
nacee, cucurbitacee şi crucifere. La Ficus şi alte moracee, calcarul impreg- 
nează nişte excrescențe interne ale membranelor celulozice, formînd con- 
«crețiuni în formă de ciorchine, numite cistoliți? (fig. 90). Membranele epi- 


1 De la grec. spodos = cenușă. . 
2 De la grec. cystos = bășică şi lithos = piatră. 

dermice ale unor specii de Sempervivum pot îi încrustate cu oxalat de 
calciu, cele ale unor bacterii (ferobacterii) cu fier, 

c) Cutimizarea constă în acoperirea suprafeţei celulelor epidermice cu 
o substanță de natură grasă, numită culină, pe care o produce proto- 
plastul şi o exsudează la exterior sau, la unele specii, o depune și în gro- 
simea pereților celulelor epidermice. Stratul continuu de cutină care aco- 


©. 

Fig. 89. Spodograma tulpinii de Bambu- Fig. 90. Cistolit de CaCO, în frunza de 
sa. Se văd stomate, celule scurte, pline cu Ficus (după Troll). 
SiO, şi pereții sinuoşi ai celulelor epider- 

mice (după Kursanov). 


peră epiderma organelor tinere se numește 4 
cuticulă (fig. 91). Cutina este foarte puțin 
permeabilă, iar cînd este amestecată cu 
ceară, ca în cazul tulpinilor și frunzelor 
plantelor xerofite!, ea devine impermeabilă 8 
și transpiraţia cuticulară la astfel de plante 

nu mai are loc. Reactivii grăsimilor co- 
lorează membranele cutinizate în roșu. 
Cuticula absoarbe radiaţiile ultraviolete, €C 
protejînd protoplastul de acțiunea nocivă 

a acestora. 

d) Ligmificarea este una din cele mai = 
importante modificări secundare ale mem- ™8. 91. a ital ate 
branei celulozice de la plantele superi Sane 

tr Lp Superioare, 4 _ ia Dianthus; B — la Cereus; C — la 
lipsind la plantele inferioare. Ea constă în Kieinia; ct — cuticulă; c — perete celulozic 


impregnarea membranelor celulozice cu Anet i, membrază de celuloză i 


1 De la grec. xeros = uscăciune și phyton = plantă. 


9 — Morfologia plantelor 

lignină, un amestec de substanțe organice cu funcțiuni aldehidice, a cărei 
compoziție chimică nu se cunoaște bine. Se pare că lignina ia naștere în 
plantă prin polimerizarea unui alcool — coniferolul —, prin polimerizări şi 
hidrogenări succesive ale acestuia, sub acțiunea unor enzime. Lignina este 
produsă de protoplast şi se infiltrează în interstiţiile membranei celulo- 
zice, înconjurînd microfibrilele și cimentîndu-le, aşa cum betonul armat 
îşi are vergelele metalice (comparabile cu microfibrilele de celuloză) legate 
prin ciment (comparabil cu lignina). Lignina deci constituie un ‚material 
de umplutură” a interstițiilor rețelei celulozice şi ea reprezintă unul din 
cele mai eficiente materiale scheletice din plante. Lignina se află răspîn- 
dită în pereţii îngroşați ai vaselor lemnoase, în parenchimul lemnos și-n 
fibrele lemnoase, precum și în fibrele de sclerenchim. Membranele ligni- 
ficate nu mai dau reacţii de colorare pentru celuloză. În schimb, lignina 
din ele se poate pune în evidenţă cu: floroglucina, care în prezența HCl 
o colorează în roșu-violet ; cu sulfatul de anilină, care o colorează în gal- 
ben şi cu reactivul genevez, care o colorează tot în galben. Compus foarte 
greu solubil, lignina se dizolvă în bisulfit de calciu la cald. Pe această 
reacție se bazează purificarea celulozei la fabricarea hîrtiei. 

Plantele superioare nu posedă fermenți capabili să descompună lig- 
nina, în schimb unele bacterii și ciuperci au asemenea fermenți. p 

e) Suberificarea constă în depunerea prin apozițiune, peste straturile 
membranei primare, a unei substanțe de natură grasă, asemănătoare cu 
cutina, substanță numită suberină. Prin descompunere, suberina dă o serie 
de acizi graşi, ca acidul felonic, suberic, fleomic etc. În membrane, sube- 
rina se depune sub forma unor lamele stratificate. Fierte cu KOH, mem- 
branele suberificate produc o spumă densă, care reprezintă săpunul năs- 
cut din baze și acizii grași. 

Suberina face membranele peste care se depune elastice și impermeabile 
pentru apă şi aer, fapt care are drept urmare moartea celulelor. Suberi- 
ficarea membranelor are loc numai la spermatofite, adică la plantele produ- 
cătoare de semințe, gimnosperme și angiosperme, la care celulele suberi- 
ficate alcătuiesc un țesut special de apărare, numit suber sau plută. 

Reactivii specifici pentru suberină sînt tinctura de alcana și Sudanul III, 
care o colorează în roșu. 

f) Gelificarea constă într-o hipersecreţie de substanțe pectice de către 
protoplast, care se depun în membrane, se umflă cu apă şi se transformă 
în gume sau mucilagii, substanțe greu de deosebit una de alta, pentru 
că ambele dau prin hidroliză pentoze şi hexoze şi ambele au un aspect 
de „„piftie”. Uneori, mucilagiile se găsesc localizate în celule speciale, muci- 
lagigene (ca la nalbă), alteori ele se găsesc în cantități mari în spaţiile 
intercelulare (ca la multe alge roșii). Gumele se produc mai [ales prin 
gelificarea membranelor celulare din cauze patologice sau ca urmare a 
unor răniri, ca guma de prun, cireș etc. Guma arabică provine din geli- 
ficarea celulelor de Acacia varek, sub influența rănirilor. 

g) Lichefierea este fenomenul dizolvării şi al dispariției fără urmă a 
membranelor celulare, care se petrece uneori, deși celula vegetală este 

lipsită de fermenți celulolitici. Astfel, traheele și unele laticifere iau naş- 
tere prin dizolvarea pereților dintre celulele suprapuse. La fel, în pro- 
cesul de formare al spațiilor intercelulare pe cale lisigenă, are loc dizol- 
varea membranelor celulare. De asemenea, celulele gâtului arhegonului se 
dizolvă atunci cînd oosfera este matură. În toate aceste cazuri rare, dizol- 
varea membranelor se face cu ajutorul fermenților. 


8. ÎNMULȚIREA CELULELOR 


Înmulțirea este o proprietate fundamentală a materiei vii. Înmulțirea 
celulelor se face prin diviziune şi este precedată de o creștere a lor. Aceas- 
tă creştere este o consecință a proprietății celulei de a încorpora dina- 
fară substanțele străine şi a le transforma în substanțe proprii. Cînd 
dimensiunile unei celule au crescut mult peste cele normale, volumul 
creşte relativ mai mult decît suprafața. Această rămînere în urmă a supra- 
feţei față de volum duce la imposibilitatea acesteia de a mai face față 
schimburilor de substanțe dintre celulă și mediu. Prin diviziune se resta- 
bileşte raportul normal dintre volumele și suprafeţele celulelor nou născute. 

La plantele unicelulare, diviziunea celulei duce la înmulţirea lor. La 
plantele pluricelulare, diviziunea celulelor duce la o creștere în lungime 
şi mai ales în grosime a organelor. Modul de diviziune a celulelor vari- 
ază destul de mult în cadrul diferitelor încrengături de plante și va fi 
studiat odată cu încrengăturile respective, în cadrul botanicii sistematice. 

În general, toate aceste moduri de diviziune a celulelor se pot reduce 
la două tipuri principale, şi anume: diviziunea directă şi diviziunea indi- 
vectă a nucleului lor, urmată de diviziunea celulei. 


a. Diviziunea directă 


Diviziunea directă a nucleului, numită amitoză!, este destul de rar întîl- 
nită la plantele superioare, cele mai multe cazuri de astfel de diviziuni 
citate în literatura botanică mai veche dovedindu-se a fi tot diviziuni 
indirecte, mai greu de observat. 

Adevărate amitoze pot fi observate numai în țesuturi vegetale alcă- 
tuite din celule bătrîne, pe cale de degenerare: celule canceroase, gale, 
celulele stratului tapet din stamine, culturi de țesuturi pe medii nefavo- 
rabile etc. Într-adevăr, simpla fragmentare a nucleului nu poate asigura 
repartizarea echivalentă a cromatinei în nucleii-fii şi, deci, nu poate asi- 
gura menținerea caracterelor ereditare la urmași. 

În cazul diviziunii directe, nucleul celulei-mamă se alungește și se gîtuie- 
la mijloc, luînd aspectul unei haltere. Acelaşi fenomen îl suferă şi celula 


1 De la grec. a = privativ, fără, şi mitos = filament. 

(fig. 92). Gituitura se tot adînceşte, partea mijlocie a celulei se tot sub- 
ţiază, pînă cînd,în cele din urmă, se rupe în două celule-fiice, fiecare cu 
cîte un nucleu. În acest mod de diviziune, atît nucleul cît și celula se divid 
simultan, de unde și numele de diviziune directă ce i s-a dat. Numele 
de amitoză s-a atribuit acestui fenomen din cauză că, în decursul divi- 

ziunii nucleului, în sînul acestuia nu 

s-au produs figuri caracteristice şi nu 


(e) şi-a făcut apariția filamentul nuclear. 


() b. Diviziunea indirectă 


Diviziunea indirectă a nucleului, nu- 


A 8 2 mită încă mitoză! și cariocineză:, este 
Fig. 92. Schema diviziunii directe a celulei  tIPUL normal şi general după care se 
(amitoză) : înmulțesc toate celulele plantelor supe- 

A, B, C — stadii succesive ale procesului (după  fioare şi majoritatea celulelor plantelor 
Citi cerem 0 ai d) inferioare. Diviziunea se numeşte in- 


directă deoarece în primul rînd se divide 

nucleul și numai ulterior se divide și celula. Chiar de la începutul proce- 

sului în sînul nucleului au loc o seamă de mișcări spectaculoase, de unde 

şi numele de cariocineză ce i s-a mai dat. O figură caracteristică a di- 

viziunii indirecte este apariţia filamentului nuclear, de unde și numele 
de mitoză dat acestui mod de diviziune. 

La rîndul ei, diviziunea indirectă poate fi de două feluri: tipică sau 
ecvațională și allotipică sau reducțională. 


1 Carioeineza tipică. Se numeşte astfel, deoarece toate celulele plante- 
lor superioare — cu excepţia celulelor-mame ale sporilor și gameţilor — 
se divid în acest mod. Diviziunea aceasta se mai numește și ecuațională?, 
deoarece cele două celule-fiice care rezultă din diviziunea unei celule-mame 
au același număr de cromozomi ca şi aceasta, 

Un material potrivit pentru studiul cariocinezei îl constituie vîrfurile 
de rădăcini în secțiune longitudinală, după fixare şi colorare. Figurile 
care se observă în astfel de preparate pot fi comparate cu cele ce se văd 
pe viu în perii staminali de Tradescantia sau în stigmatele florilor de 
graminee. 

Procesul diviziunii celulare se desfășoară continuu, fără pauze sau între- 
ruperi, într-un timp variabil, cuprins la plante între 30 min. şi 2 ore. 
Pentru sistematizare şi o mai ușoară reținere a succesiunii figurilor, 
Strasburger (1884) le-a subîmpărțit în patru faze, și anume: pro- 
faza, metafaza, anafaza şi telofaza. 


1 De la grec. mitos = fir, filament. 
2 De la grec. karyon nucleu şi kinesis = mișcare. 
3 De la latin. aequatio = egalitate 

a) Profaza! este prima şi cea mai lungă etapă a cariocinezei, caracte- 
zizată în primul rînd prin apariția în decursul ei a unor formaţiuni intens 
colorabile în nucleu, numite cromozomi?. Schimbările din nucleu care duc 
la formarea cromozomilor diferă după tipul nucleului. În cazul nucleilor 
reticulaţi, rețeaua de cromatină se destramă, dînd naștere la o serie de 
fire spiralate, care se scurtează încetul cu încetul și se îngroașă formînd 
cromozomii, care nu întîr- 
zie să se despice în lung 
(fig. 93, A-E). Nucleul se 
contractă şi elimină la cei 
doi poli ai săi substanța 
care va constitui calotele 


polare. În cazul nucleilor AA Saua mi 
cu procromozomi, fiecare Fig. 93. Figuri de profaza carlocinezei unei celule cu 

Pi nucleu de tip reticulat : 
din aceste corpuscule Se 4 g — schimbari succesie ce se petrec in nucleu (după Guillier 
alungeşte, ia forma de bas- mond) 
tonaş, transformîndu-se în 
despică longitudinal în 
două (fig. 94, A-D). La 

Alte momente din pro- Ay | 
fază, în afară de apariția 
cromozomilor, mai sînt: 8 e D 
nucleolului sau nucleolilor, în nucleul cu procromozomi (areticulat) (după G u i 11i er- 
dispariția membranei nuc- mond). 
leare şi amestecul cario- 
limfei cu citoplasma, apariția la cei doi poli ai celulei a unor fire care 
pleacă de la cele două calote polare şi se întind ca nişte meridiane spre 
nucleul a dispărut din celulă ca organit figurat, fiind reprezentat numai 
prin cromozomi, alcătuiți fiecare din cîte două jumătăți egale numite 
cromatide. 

b)) Metafaza este faza a doua a cariocinezei. Aceasta este cea mai 
scurtă dintre cele patru faze. În decursul ei sînt de semnalat doar trei 
zomilor pe fus în regiunea ecuatorială şi separarea celor două cromatide 
ale fiecărui cromozom. 

Fusul acromatic, numit adesea și fus nuclear, deşi la constituția firelor 
sale pare a lua parte şi citoplasma (după cercetări recente se pare că fusul 
î formează numai citoplasma singură), este ansamblul firelor amintite, 


cromozomi, care imediat se 

micșorarea şi dispariția Fig. 94. Sucesiunea schimbărilor care se petrec în profază 
centrul celule , fără însă să se atingă încă. La sfîrşitul profazei deci, 
momente mai importante : desăvîrșirea fusului, aranjarea regulată a cromo- 
care la celulele înzestrate cu centru celular pleacă de pe cei doi centro- 


1 De la grec. pro = anterior, phasis = fază. 
= De la grec. chroma = culoare şi soma = corp. 
= De la grec. meta = după și phasis = fază. 

zomi aflaţi în această fază la polii celulei, iar la celulele fără centrozomi 
— aşa cum sînt celulele plantelor superioare — ele pleacă de la calotele 
polare. Figura se numeşte „fus? deoarece este ascuțită la capete și 
umflată la ecuator, iar „acromatic” deoarece firele lui nu se colorează. 
Cromozomii care în profază pluteau liberi în celulă acum se așază regu- 
lat la ecuatorul fusului, fiecare cromozom lipindu-se de cîte un fir prin- 
tr-o porțiune specială a sa numită centromer, şi formînd figura numită 
Placa ecualorială. Văzută de la un pol, această figură apare ca o stea, 
de unde şi numele de aster! ce i se mai dă (fig. 95, 4). Ultimul act din 
metafază constă în dezlipirea celor două cromatide ale fiecărui cromozom. 


c) Anafaza?. Cele două jumătăți de cromozomi sau cromatide, complet 
separate una de alta în faza precedentă, de acum înainte poartă numele 
de cromozomii-fii şi, sub influența unor factori încă incomplet cunoscuți, 
alunecă pe firele fusului spre polii opuși, cu centromerul înainte, ca și 
cum ar fi atraşi spre aceștia. În drumul lor, cromozomii-fii pot alcătui 
cîte o stea spre fiecare capăt al fusului, figură numită diaster (fig. 95, 5,6). 

d) Telofaza? este ultima etapă, cu care se încheie diviziunea nucleului. 
Ajunşi la cei doi poli ai fusului, cromozomii se ating, apoi suferă un pro- 
ces invers celui la care au fost supuşi în profază, reconstituind cîte un 
nucleu reticulat sau cu procromozomi la fiecare capăt al celulei (fig. 95, 7, 8). 
Apoi în jurul fiecărui nou nucleu apare cîte o membrană nucleară, iar 
în sînul cariolimfei apar din nou nucleolul sau nucleolii în număr carac- 
teristic. : 


După desăvîrşirea cariochinezei, care a avut drept rezultat formarea 
a doi nuclei într-o celulă, urmează apariția unei membrane despărți- 
toare, care să împartă fosta celulă unică în două celule. Acest proces 
poartă numele de citocineză sau citodiereză! (fig. 95, 8, 9). La plantele 
superioare, membrana despărțitoare apare sub forma unor îngroșări ale 
firelor fusului, îngroşări care se ating în regiunea ecuatorială, fuzionează 
și formează un perete proteic ce înaintează centrifug, pînă atinge mem- 
brana vechii celule, numit fragmoplast. 


În cadrul fragmoplastului apare o placă celulară (p.c din fig. 95,8), formată 
din vezicule provenite de la dictiozomi, care fuzionează între ele și formează 
un perete ce se întinde de la centrul fragmoplastului pînă ce atinge pereții 
celulei-mame. Peste placa celulară, celulele-fiice vor depune lamela mijlocie, 
iar peste ea se vor depune membranele primare ale celor două celule. La 
plantele inferioare, începutul membranei despărțitoare are loc pe pereţii 
celulei-mame, sub forma unui inel circular aşezat în regiunea ecuatorială 
a acesteia, inel ce progresează centripet pînă se închide şi devine o lamă, 
aşa cum se închide diafragma microscopului, divizînd celula în două. 


1 De la latin. astrum = stea. 

2 De la grec. ana = în sus şi phasis = fază. 

3 De la grec, telos = departe și phasis = fază. 

i De la grec. dieresis = separare. 

5 De la grec. phragmos = gard şi plastos = format. 


„sv 

În timpul formării peretelui despărțitor, se împart între cele două celule 
şi ceilalți constituenți vii, care între timp au suferit şi ei diviziuni (plastide, 
condriozomi). Protoplastul celor două celule secretă membrana primară, 
care nu numai că se depune de o parte şi de alta a lamelei mijlocii nou for- 
mate, ci înconjură şi fiecare celulă-fiică. Apoi, primul perete celulozic al 
celulei-mame se rupe, iar cele două celule-fiice au membrane proprii, care 


1 

] 

4 

ut 
4 
4 


Fig. 95. Schema principalelor faze ale cariocinezei într-o celulă vegetală : 


1, 2, 3 — profaza; 4 — metafaza ; 5 — începutul şi 6 — sfirşitul anafazei ; 7, 8 — telofaza ; 
9 — citocineza: z.c. — zona clară; chr — cromocentre; c.p. — calote. polare; 
m.n. — membrana nucleară; ph — fragmoplast; fc — placa celulară 
(după Bu vat, 1969). 


cep să crească în suprafață şi în grosime, pînă cînd celulele-fiice își ating 
sensiunile caracteristice speciei și țesutului din care fac parte. 

Cîteva variante de cariocineză. Mersul cariocinezei de- 
scris mai înainte este caracteristic pentru majoritatea covârșitoare 

a celulelor vegetale. Există însă şi unele excepţii, și anume celule care, 
în diviziunea lor, nu urmează întocmai drumul obişnuit al celor patru 
faze. Dintre variantele de cariocineză mai frecvente în natură vom analiza 
două, și anume înmugurirea şi formarea liberă a celulelor. 

nmugurirea este un mod de diviziune celulară foarte frecvent la ciuperci, 
caracterizat prin aceea că în loc ca celula-mamă să se dividă la sfârșitul 
cariocinezei în două celule egale, aceasta produce, 
încă înainte de a se fi terminat diviziunea nucleului, 
un mugur în care va migra unul din nucleii nou-năs- 
cuți prin cariocineză. Acest mugur poate rămîne 
legat de celula-mamă sau se poate desprinde de ea 
(fig. 96), dar el nu va atinge dimensiunile celulei- 
mame decît după o lungă perioadă de creştere. 
Înmugurirea este modul normal de diviziune pen- 
tru drojdii. Tot prin înmugurire se formează sporii 
ciupercilor cu pălărie (basidiosporii), sporii de Pe- 
Fig. 96. Înmugurirea celu- nicillium şi conidiile multor ciuperci. 


Ieor de = drojdie-de - bere; Formarea liberă a celulelor se caracterizează prin 
accharomyces cerevisiae x 5 ze A w și 
(după Strasburger). aceea că nucleul unei celule se divide în două, cei 
doi nuclei la rîndul lor se divid și ei în două, fără ca 
să se dividă şi citoplasma și fără să apară mem- 
brane despărțitoare. Asemenea membrane sau nu 
apar de loc, sau apar foarte tîrziu. Primul caz se 
întîlneşte la plasmodiile de Myxomycetes şi la lati- 
cifere. Cazul al doilea se întîlneşte mai ales la for- 
marea ascosporilor şi a endospermului din semin- 
ţele plantelor superioare. 

Ciupercile ascomicete au sub pălărie un țesut spe- 
cial producător de spori, format din nişte celule 
mari, în formă de burduf, numite asce. O ască tînără 
are la început un singur nucleu. Acesta se divide 
în două, noii nuclei se divid și ei și, după trei di- 
viziuni succesive, se ajunge la un număr de opt 
nuclei, înglobaţi în citoplasma comună a celulei- 
mame (fig. 97). Mai tîrziu, fiecare nucleu se încon- 
joară cu o parte de citoplasmă, își secretă o mem- 
o b; brană celulozică şi devine ascospor. Partea din 
Fig. 97. Formarea liberă a citoplasma comună care nu participă la formarea 
ascosporilor (aupă Stras- noilor celule va fi consumată de către acestea 

burger). sau se va depune peste membrana sporilor, 

formînd diferite ornamentații. Cînd cei opt ascos- 

pori ajung la maturitate, asca crapă şi ei sînt puşi în libertate, servind la 
înmulțirea ciupercii. 

Într-un mod analog se petrec lucrurile și în sacul embrionar al angios- 
permelor după fecundaţie. Nucleul secundar fecundat se divide aici de sute 
de ori, întreg sacul embrionar este plin la un moment dat cu nuclei în cito- 

plasmă şi numai foarte tîrziu, începînd dinspre periferia sacului spre cen- 
tru, apar membrane celulare care împart această masă plurinucleată într- 
un țesut pluricelular numit endosperm. 

Endomitoza! şi stalmocineza? sînt anomalii ale cariocinezei care se pot 
întilni mai rar în natură, dar care pot fi provocate de om printr-o serie 
de agenți fizici sau chimici. 

Endomitoza este acel mod anormal de cariocineză în care fazele acesteia 
se petrec în interiorul nucleului, a cărui membrană nu dispare şi, deci, la 
sfîrșitul telofazei, în loc ca numărul dublu de cromozomi născuţi prin divi- 
ziune să se repartizeze între doi nuclei-fii, rămîn în interiorul nucleului 
iniţial, al cărui număr de cromozomi este astfel de două ori mai mare decît 
al celulei-mamă. Fenomenul se-poate repeta de mai multe ori, ajungîndu- 
se la nuclei uriași, cu un număr de cromozomi de zeci de ori mai mare decît 
cel caracteristic speciei. Astfel de nuclei se numesc poliploizi. Prin tratarea 
celulelor cu raze X sau cu colchicină (alcaloid extras din planta Colchicum 
autumnale — brîndușa-de-toamnă), precum și cu o serie de alte substanțe 
chimice, ca eter, cloroform, chloral, benzen etc., se pot provoca tulburări 
în mersul cariocinezei, care pot duce la formarea de nuclei poliploizi. Unele 
substanțe pot grăbi diviziunea, fiind deci mito-excitatoare, altele o pot 
încetini sau chiar opri, funcționînd ca mito-inhibitoare. Astfel de diviziuni 
anormale, obținute în mod artificial, poartă numele de sta/mocineze. 

Crearea de indivizi poliploizi, încrucișarea între astfel de indivizi și ob- 
ținerea de rase poliploide are o mare importanță și se practică în mod curent, 
mai ales în horticultură, dar şi în crearea de noi soiuri de plante cultivate 
(sfeclă, trifoi etc.). Multe soiuri poliploide au flori mai mari, procent de 
alcaloizi mai ridicat etc, față de soiurile normale ale aceleiași specii. 
În laboratoarele de genetică se lucrează intens la producerea de plante de 
cultură poliploide cu calități superioare. 

Şi în natură numărul speciilor poliploide este foarte mare, în special 
în regiunile cu climă aspră, cum sînt regiunile alpine, cele arctice, deşertu- 
zile etc. Poliploidia conferă plantelor din astfel de regiuni o mai mare rezis- 
tență la condițiile puţin favorabile ale mediului. 

2) Cariocineza allotipică. Cariocineza allotipică, reducțională sau meioza 
se întîlneşte numai la celulele-mame ale sporilor și mai rar la celulele-mame 
ale gameţilor, de aceea se numește și allotipică?. Ea este de fapt o succesiune 
de două diviziuni care au loc fără repaus între ele şi la sfîrşitul cărora,dintr-o 
celulă-mamă cu un anumit număr de cromozomi, iau naștere patru celule- 
fiice numite felrasporiă, avînd un număr de cromozomi redus la jumătate 
față de cel din celula-mamă. În decursul diviziunii deci, numărul cromozomi- 
lor nucleilor s-a redus, s-a împuţinat, de unde şi numele de reducțională 
sau de meiozăs dat acestui mod de cariocineză. 


1 De la grec. endon = înăuntru 

= De la grec. stathmos = oprire. 

2 De la grec. allos = străin. 

* De la grec. tetra patru şi sporos = sămință. 
5 De la grec. meiozis = împuţinare. 


138 


CITOLOGIA 


Dintre cele două diviziuni succesive care constituie meioza, numai prima 
este reducțională, cea de-a doua este ecuațională. 

Diviziunea reducţională se desfășoară tot în patru faze, ca şi cea ecuațio- 
nală. Dintre acestea, cea mai complicată este profaza, a cărei durată este 
cam de 10 ori mai lungă decît a celorlalte trei faze la un loc. În decursul 


Fig. 98. a—d: Schema 


diverselor etape din 
profaza diviziunii re- 
ducționale : 


a — leptoten; b — zigoten; 

c — pachiten; d — diploten. 

Dintre cromozomii omologi 

(1—3), unul este punctat, 

altul reprezentat prin linie 
întreagă. 


profazei, în nucleul celulei-mame au loc o serie 
de transformări adînci, care se desfăşoară în cinci 
etape, inexistente în cazul diviziunii tipice. Aceste 
etape s-au denumit, după forma pe care o îm- 
bracă cromozomii omologi (egali ca formă și mărime, 
dar unul fiind de origine paternă, altul de origine 
maternă), astfel: leptoten, zigoten, pachiten, diploten 
şi diacimeză. În etapa leptoten! (fig, 98, a) cromozo- 
mii apar sub forma de filamente lungi şi subțiri nespi- 
ralizate ; în etapa zigoten? cromozomii omologi se ap- 
ropie (fig. 98, b); în stadiul pachitem?, aceştia se 
îngroaşă şi se scurtează; ei se pot lega între ei în 
locuri numite chiasme şi îşi pot schimba între ei seg- 
mente cuprinzînd gene diferite („crossing-over”) ; în 
etapa diplotent apare clară dedublarea fiecărui cro- 
mozom în două cromatide egale, iar în diacineză 
cromozomii egali complet uniți doi cîte doi, formînd 
gemini, îşi ating spiralizarea maximă și cea mai mică 
lungime din întreaga profază (fig. 99 și 100). 

În metafază, la ecuatorul fusului acromatic, figura 
numită aster se constituie nu din cromozomi izolați, 
ci din gemini. În momentul următor, în loc ca fie- 
care cromozom să se despice în două cromatide — 
fapt care ar duce la dublarea numărului lor — se 
face numai dezlipirea geminilor şi deci se evită du- 
blarea. După asocierea geminilor, pe firele fusului 
alunecă spre cei doi poli ai acestuia nu jumătăţi de 
cromozomi, ca în cazul cariocinezei ecuaționale, ci 
cromozomi întregi (anatază), fapt care are drept conse- 
cință înjumătățirea numărului lor. Într-adevăr, în 
telofază, cromozomii vor reface cîte un nucleu la 
fiecare pol al celulei, dar acest nucleu va avea numai 
jumătate din numărul de cromozomi al celulei-mame. 
Imediat după formarea celor două celule cu nucleu 


redus, acestea intră din nou în diviziune. De astă dată, diviziunea lor 
este o cariocineză tipică, astfel încît la sfîrşitul ei se vor forma patru 
celule cu cîte un număr redus de cromozomi (fig. 100). Asemenea celule, 


1 De la grec. leptos 
2 De la grec. zygon 


subțire. 
jug. 


3 De la grec. pachys = gros. 


4 De la grec. diploos 


dublu. 

Fig. 99. Schemă arătînd diviziunea tipică (I) şi allotipică (71): 
a — metafaza; ò — anafaza (după Proll), 


E o: a iunea, tele la Aloe thraskii : 


var, Vii cspărțirea geminilor ; LX — pt ara Si fiee (inter 
fazaj; X-XII — tmpariirea n (după Schaffstein din 
Küster) 

avînd numai o jumătate din numărul de cromozomi caracteristic 
unei specii, se numesc celule kaploidet. Prin unirea a cîte două ce- 
lule haploide de sex opus — fenomen numit fecundație — ia naștere 
un ou sau zigot, în care se reîntregeşte numărul de cromozomi, 
dar dintre care jumătate provin dintr-o celulă paternă şi jumătate dintr- 
una maternă. Oul deci este o celulă diploidă? şi tot la fel vor fi toate celu- 
lele care vor lua naștere din ou prin diviziune ecvațională. Reiese din cele 
expuse că pentru ca o specie care se înmulțește pe cale sexuată să-și poată 
păstra constant numărul de cromozomi, este nevoie ca în ciclul ei vital 
să aibă loc două fenomene contrare: unul în care dintr-o celulă diploidă 
să se nască celule haploide (meioza) și altul contrar, în care din două 
celule haploide să se nască o celulă diploidă (fecundaţia). Schema din fig. 
99 ne arată, comparativ, cele două modalități de cariocineză. Meioza 
este, deci, fenomenul grație căruia numărul de cromozomi al unei 
specii rămîne constant de-a lungul tuturor generaţiilor acesteia. Alte funcții 
ale meiozei sînt: amestecul patrimoniului ereditar, datorat repartiţiei 
întîmplătoare a cromozomilor paterni și materni și combinației noi de gene 
localizate în cromozomi, prin schimb de segmente (,„,crossing-over”). 


c. Cromozomii. Morfologia, structura 
și rolul lor 


Cel mai remarcabil fenomen din cariocineză este, fără îndoială, reparti- 
zarea cromatinei nucleare într-un număr constant Ge cromozomi — cor- 
pusculele foarte intens colorabile, bazofile — Feulgen pozitive, și despi- 
carea lor longitudinală în jurmătăţi perfect egale. 

Numărul cromozomilor, foarte variabil în regnul vegetal și animal, este, 
în general, constant la una şi aceeași specie. Se ştie că din punctul de vedere 
al numărului de cromozomi, o specie are celule diploide, cu 2n cromozomi, 
şi celule haploide, cu n cromozomi. Celulele diploide sînt infinit mai nume- 
roase decît cele haploide, de aceea, cînd se dă numărul decromozomi caracte- 
ristic unei specii, acesta se referă de obicei la celulele diploide, 27. La plante, 
numărul de cromozomi variază între 4 (la Tilletia tritici, o ciupercă) și aproxi- 
mativ 1 200 (la feriga Ophioglossum vulgatum). Între aceste valori extreme, 
multe plante au un număr de cromozomi de 6, 8 sau mai ales multipli de 
6 și 8. Astfel: genul Crepis (Compositae) are şase cromozomi, multe 
Gymnospermae au 24 de cromozomi (6 X 4; 2 x 8), multe Liliaceae au 
16 sau 24 de cromozomi (2 x 8; 3 xX 8; 4 X 6), unele Leguminosae, ca 
Vicia faba (bobul), au 12 cromozomi (2 x 6), multe Solanaceae, ca tutunul, 
cartoful etc. au 48 de cromozomi (6 x 8) ete. Există însă și plante care 
au un alt număr de cromozomi nedivizibil cu 6 sau 8, de exemplu porumbul 20, 
stejarul 22 etc. La ferigi şi Equisetaceae se întîlneşte cel mai mare număr 
de cromozomi. De remarcat este faptul că în toate celulele diploide, numă- 


1 De la grec. haplos = jumătate. 
2 De la grec. diploos = dublu. 

rul de cromozomi este un număr cu soţ și că din fiecare formă de cromo- 
zomi există cîte două la fel, dar de origine diferită : unul patern și altul 
matern, alcătuind împreună o pereche de cromozomi omologi. 

Forma cromozomilor, ca şi dimensiunile lor sînt extrem de variabile. 
Există cromozomi sferici, în formă de bastonaş drept sau curb, în formă 
de V, de U, aceștia putînd avea brațe egale sau inegale. Uneori, cromozomii 
în formă de bastonaş, de U sau de V pot avea o mică sferă numită satelit, 
legată de ei printr-un fir extrem de subțire. Sînt foarte rare cazurile în 
care toți cromozomii unei specii sînt egali ca formă; un exemplu ni-l 
oferă Datura stramonium (laurul — porcesc) la care toți cei 24 de cromo- 
zomi au formă de bastonaș, dar de şase lungimi diferite. De cele mai 


Il 


A 
T blete 


Fig. 101. Garnituri cromozomice : 


A — la Crepis capillaris; B — la Iris sibirica; C — la alte specii de Crepis (după Guilliermond şi 
Kursanov). 


multe ori, o specie cuprinde diferite forme de cromozomi, tot cîte 
două de un fel, constituind „garnitura cromozomică” proprie acesteia 
(fig. 101). 

Structura cromozomilor a putut fi „descifrată” grație existenței în glandele 
salivare a multor insecte, mai ales în cele ale musculiței de oțet Drosophi- 
la melanogaster, a unor cromozomi uriași, lungi de 0,5 mm şi cu un diametru 

de peste 5 u, vizibili cu microscopul obișnuit şi care se pot separa prin 
centri fugare, după ce în prealabil materialul a fost zdrobit. 

Un cromozom în formă de V (fig. 102) are o strangulație necolorabilă. 
în locul unde se unesc cele două braţe ale V-ului. 

Pe această porțiune necolorabilă se află o formațiune specială numită 
centromer sau cinetochor!. 


Fig. 102. Structura unui cromozom: 

Ce — centromer; Ch — cromoneme; 

Cr — cromomere; Ma — matrix (după 
Gautheret, simplificată), 


Acesta este locul cu care se prinde cromozomul de un fir al fusului, în 
metafază, şi cu care alunecă cele două cromatide de-a lungul firului 
în anafază. Unii cromozomi pot avea mai multe strangulații secundare, 
alții pot să nu aibă de loc. 

Partea constitutivă esențială a cromozomului o formează două - benzi 
longitudinale (uneori mai multe) învîrtite în spirală, numite cromoneme?, 
pe care sînt înșirate ca mărgelele pe o aţă niște corpuscule intens colorabile 
numite cromomere?. Cromonemele și cromomerele lor sînt înglobate într-o 
substanță fundamentală, dispusă și ea tot în spirală, numită matrix (fig. 102). 
Membrana lipsește. 

Cu structura intimă a cromozomilor stau în strînsă legătură şi schimbările 
formei lor în decursul mitozei, schimbări care se exteriorizează prin scurtări 
şi lungiri ritmice ale acestora (fig. 103). Scurtarea cromozomilor, 
care începe în profază și atinge cel mai înalt grad în metafază, se 
datoreşte unei accentuări a  spiralizării cromonemelor, însoțită de 
o desumflare a matricei. În telofază are loc o despiralizare a cromone- 
melor concomitentă cu o umflare puternică a matricei, care în cele din 
urmă părăsește complet cromonemele şi dispare în cariolimfa nucleului. 
Contrar părerii mai vechi a multor citologi, după care cromozomii ar dis- 
părea la sfîrșitul telofazei și ar reapărea din nou în profaza următoare, 
cercetările recente au dovedit că, sub forma de cromoneme, cromozomii 
persistă şi în nucleul ce nu se mai divide. Corpusculele de cromatină ale 
nucleului „în repaus” nu reprezintă altceva decît secțiunile transversale 


1 De la grec. kinesis = mişcare şi chorein = a călători. 
2 De la grec. chroma culoare şi nema = fir. 
3 De la grec. chroma = culoare şi meros = particulă. 

optic vizibile ale cromonenielor despiralizate şi fără matrice. Nucleul deci 
constă dintr-un număr de elemente situate în carioplasmă, care nici o 
dată nu apar din nou, ci provin din altele asemănătoare, prin diviziune. 

În lumina acestor noi descoperiri, ciclul mitotic 'apare ca o schimbare 
ritmică a spiralizării și despiralizării cromonemelor, care, pe parcursul aces- 
tor schimbări, la un anumit moment se autoreproduc. Clivarea în lung 


Fig. 103. Schimbarea spiralizării cromonemei pe timpul cariocinezei : 


1 — interfaza; 2, 3, 4 — profaza, în care fiecare cromozom este scindat în două cromatide; 
5, 6 — metafaza: fiecare cromatidă este formată din două cromoneme; 7 — anafaza, separarea 
cromozomilor-fii; 8 — telofaza, despiralizarea; C — centromer (după Nougartde, 1969). 


a cromozomilor constă în aceea că perechile de cromoneme care mai înainte 
erau învelite într-o matrice comună se despart și-și produc fiecare cîte o 
matrice proprie. 

Din punct de vedere chimic, cromozomii sînt formaţi din 50—72% nucleo- 
proteide.  Cromomerele, în care unii geneticieni văd genele — unități 

funcţionale alcătuite din grupe de molecule din filamentul de ADN al cro- 
monemelor, purtătoarele materiale ale caracterelor ereditare — , conțin 
ADN asociat cu proteine superioare (globuline) și numai foarte puţine 
proteine inferioare (histone), pe cînd porțiunile de cromoneme situate între 
cromomere sînt formate din ARN asociat cu proteine inferioare. Pe baza 
acestor deosebiri chimice, cromatina din cromomere, bogată în ADN și 
care persistă şi în nucleul intercinetic, se numește heterocromatină, pe cînd 
cea din restul masei cromozomului, care conține ARN şi care dispare în 
telofază, se numeşte eucromatină. 

Rolul cromozomilor. Ca părți alcătuitoare ale nucleului — unul din cele 
mai active organite vii ale celulelor — cromozomii participă la toate 
funcțiunile vitale esențiale ale celulei, cum sînt: metabolismul, creșterea, 
mișcarea, diviziunea celulară etc. 


HISTOLOGIA 


1. GENERALITĂȚI 


Histologia! vegetală este capitolul din Morfologia plantelor care se ocupă 
cu studiul țesuturilor vegetale. 

Un țesut este o grupare de celule avînd aceeaşi formă, aceeaşi structură 
şi care îndeplinesc aceeaşi funcțiune. 

'Țesuturi vegetale pot apărea numai la plantele pluricelulare, ca urmare 
a unui proces de diferențiere celulară a cărui consecință este adaptarea 
celulelor la îndeplinirea anumitor funcțiuni speciale. Așa fiind, prezența 
ţesuturilor într-un organism vegetal reprezintă un important progres filo- 
genetic, plantele cu țesuturi fiind superioare față de cele fără țesuturi, 

Diterenţierea celulară este un proces biologic complex, care se petrece în 
interiorul celulei și are ca urmare formarea de țesuturi specializate, de unde 
şi numele de diferențiere histogenetică ce i se mai dă. Diferenţierea celulară 
reprezintă numai o etapă a unui proces general de diferențiere căruia îi 
sînt supuse viețuitoarele, și anume prima etapă. Etapa următoare se numește 
diferențiere organică sau ontogenetică? şi ea are drept urmare formarea indi- 
vidului cu toate organele sale. Există și o diferențiere cenologică, interesînd 
grupările de plante sau fitocenozele, precum şi o diferențiere evolutivă, care 
se referă la variațiile fixate prin ereditate pe care le suferă cu timpul diver- 
sele specii şi a căror istorie este însuși evoluționismul. 

Diferenţierea celulară poate avea loc graţie sensibilităţii şi plasticității 
protoplasmei. Ea este determinată de o serie de factori interni şi externi. 

Factorii interni, cei mai importanţi, fac parte din patrimoniul ereditar al 
speciei respective. Cel dintii dintre ei este, fără îndoială, echipamentu enzi- 
matic al celulei, capabil să îndeplinească sinteza citoplasmei, respiraţia 
și toate reacțiile ce caracterizează viața. 

Alți factori interni ai diferențierii celulare, mai sînt: polaritatea celulei, 
simetria acesteia, diviziunea inegală (ca durată şi ca plan de diviziune) a 
celulelor, creșterea acestora, acțiunea substanțelor de creștere etc. 


1 De la grec. histos = țesut şi logos, = ştiinţă, teorie, vorbire. 
2 De la grec, on, genetiv ontos = un individ, şi genesis = naştere, origine. 

Factorii externi, acţionînd asupra creşterii, influențează şi mersul diferen- 
ţierii celulare. Aceştia sînt: lumina, temperatura, cantitatea de apă din mediu, 
factori mecanici ca: şocuri, presiunea, gravitația etc. 

Datorită acţiunii coordonate a tuturor acestor factori, celulele dobîndesc 
forme, dimensiuni, structuri şi un anumit chimism, care le sînt specifice. 

Procesul diferențierii celulare în lumea plantelor poate fi considerat sub 
două aspecte: ontogenetic și filogenetic. 

a) În dezvoltarea ontogenetică a unei plante, punctul de plecare al diferen- 
țierii celulare îl constituie celula embrionară, iar la organismele pluricelu- 
lare procesul se desfăşoară în două etape: 1) de la ou pînă la țesuturile 
embrionare și 2) de la țesuturile embrionare pînă la țesuturile definitive. 
Prin nenumărate diviziuni cariocinetice, oul dă naștere unor celule 
asemănătoare, nespecializate şi cu posibilități de dezvoltare egale, constitu- 
ind țesuturile meristematice. În timpul trecerii țesuturilor meristematice 


E] 


6 


Fig. 104. Diferenţierea celulară : 
Dintr-o celulă embrionară (4) pot lua naștere celule ale țesuturilor: palisadic (B), parenchimatic 
(C), vase lemnoase (D) vase liberiene (E), fibre de sclerenchim (F), celule stomatice (G) sau celule 
stelate (H) (după Troll). 


la stadiul de țesuturi definitive, grupuri de celule diferite urmează drumuri 
de dezvoltare deosebite, dobîndind însușiri noi, pe care nu le avuseseră mai 
înainte și transformîndu-se în țesuturi (fig. 104). 

Diferențierea celulară sau histogenetică este, deci, trecerea celulelor 
tinere, meristematice, din stadiul nediferențiat în cel de celule specializate, 

al căror ansamblu constituie țesuturile definitive, capabile să îndeplinească 
una sau mai multe funcțiuni determinate. 

Căile care duc la diferențierea celulelor vegetale sînt: creșterea vacuole- 
lor şi alungirea pereților celulari (fenomene care se condiționează reciproc), 
apariția de substanţe de rezervă în protoplasmă sau în vacuole (astfel se nasc 
țesuturile de depozitare, aerifere, acvifere, secretoare și excretoare), îngro- 
șarea pereţilor celulari (aşa se naşte colenchimul, sclerenchimul şi țesutul 
lemnos) și modificările secundare ale membranei celulozicei(ligniticarea, 
suberificarea, cutinizarea etc.). 

Rezultatul diferenţierii celulare în dezvoltarea ontogenetică a unei plante 
este formarea țesuturilor definitive pe care aceasta le posedă. 

b) A urmări procesul diferenţierii celulare sub raport filogenetic înseam- 
nă a stabili şi analiza diferitele grade de organizare prin care au trecut 
reprezentanţii regnului vegetal de la apariţia lor și pînă astăzi. Descifrarea 
acestei dezvoltări istorice a regnului vegetal este o operaţie extrem de di- 
ficilă, deoarece s-au păstrat prea puţine resturi fosile de plante cunoscute 
în paleobotanică. Totuşi, din studiul acestor plante fosile se poate des- 
prinde concluzia incontestabilă că primele plante au apărut în apă, că 
acestea aveau un corp unicelular cu organizaţia cea mai simplă și că din 
acestea, încetul cu încetul, în decursul -lungilor perioade ale istoriei 
Pămîntului, au apărut forme de plante tot mai complicat organizate, 
pînă la angiospermele de azi, alcătuite din 70-80 de tipuri de celule diferite 
ca formă şi cu funcțiuni deosebite. 

Limitîndu-ne la studiul speciilor de plante actuale şi judecînd gradul lor 
de organizare după acest criteriu obiectiv al numărului de celule diferite 
ca formă şi funcțiune din care este alcătuit organismul lor, vom putea 
stabili trei mari catagorii de plante: prototite, talofite şi cormofite, le- 
gate între ele prin forme de trecere. F 

Protofitele! cuprind toate plantele unicelulare, cenobiile şi plasmodiile 
dintre cenocite. Dintre protofitele unicelulare, organizația cea mai primi- 


A 
Fig. 105. Tal unicelular de Fig. 106. Tal unicelular de Chlorella vulgaris (algă 
drojdie-de-bere,  Saccharo- verde) : 
myces cerevisiae (după A — celulă; B—C — formarea sporilor (după G rin tescu). 


Grinţescu). 
tivă o au bacteriile şi algele albastre cu nucleu difuz, apoi ciupercile unice- 


lulare ca drojdiile (fig. 105), algele verzi unicelulare și sferice, de exemplu 
Chlorella (fig. 106), care nu prezintă nici măcar polaritate, adică diferen- 


1 De la grec. protos = cel dintii şi phyton = plantă. 

tă între o extremitate anterioară şi alta posterioară, Un grad de organizare 
ma, avansat printre unicelulare îl prezintă flagelatele, de exemplu Euglena 
sau Chlamydomonas (fig. 107), avînd un pol anterior cu flageli și o organi- 
zare internă a celulei mai complexă. 

Cenobiile sînt forme de plante unicelulare în care mai mulți indivizi-frați 
născuți prin diviziune dintr-o celulă-mamă, sau rămîn alăturaţi sub o 


Fig. 107. Chlamydomonas sp. Fig. 108. Gloeocapsa sp.: 
— tal unicelular mobil, cu A — celulă izolată în diviziune ; B, C stadii diferite 
polaritate pronunțată: de înmulţire (după Strasburger). 
st — stigma; n — nucleu; cr — cro- 
matofor (punctat); p — pirenoid; 
fi — flagel (după Guillier- 
mond). 


membrană comună care este membrana fostei celule-mamă, sau se leagă 
printr-un mucilagiu provenit din umflarea membranei celulei-mame, ca la 
Gloeocapsa (fig. 108), ori secretat de ei. Şi într-un caz, şi în altul, diferiții 
indivizi își păstrează completa lor independență şi pot trăi izolați tot aşa 
de bine ca și în cenobiu. Plasmodiile sînt mase mari plasmatice, plurinu- 
cleate şi fără membrană, pe care le cunoaștem (vezi: tipurile de celule). 

Talofitele! au corpul pluricelular sau cel puţin format din cenoblaste de 
dimensiuni mari și foarte diferențiate din punct de vedere morfologic, 
cum este, de exemplu, cenoblastul de Caulerpa, lung de peste 50 cm și 
purtînd imitații de frunze, de rizom şi de rădăcini (fig. 109). 

Trecerea de la protofitele unicelulare spre talofitele pluricelulare o consti- 
tuie coloniile de celule. Cele mai simple forme de colonii, cum este, de exemplu, 
cea de Pediastrum (fig. 110), cuprind un număr mare de celule, absolut 
egale între ele, putînd îndeplini orice funcţie. O astfel de colonie se dosebește 
de cenobii doar prin faptul că are o formă determinată şi că celulele alcă- 
tuitoare formează o unitate funcțională permanentă. 


1 De la grec. fhalos = ramură şi phyton = plantă. 

Adevărata trecere de la protofitele unicelulare sau cenobionte spre talofitele 
pluricelulare o constituie coloniile algei Volvox ((fig. 111). La o astfel de 
colonie, un număr de 15-20 000 de celule biflagelate formează pereţii unei 
sfere goale, fiind înfipte într-o masă gelatinoasă comună. Aici celulele sînt 
legate prin plasmodesme şi se deosebesc între ele ca formă şi structură. În 
cadrul coloniei se pot distinge cîteva celule mari, lipsite de flageli, cu rol 


Fig. 109. Caulerpa, algă sifonee, cu Fig. 110. Colonie de Pediastrum boryanum. În- 
cenoblast diferențiat morfologic în mulțire asexuată prin zoospori : 
ii de organe vegetative : A — ieşirea zoosporilor (după Strasburger). 
ft — shizidium; c — caulidium; p — phili- 
dium (după Grinţescu). 


în înmulţire (7), şi marea masă de celule vegetative biflagelate, fiecare 
celulă fiind comparabilă cu un CAlamydomonas. Printre acestea din urmă, 
celulele situate în emisfera anterioară sînt mai mari, avînd cîte o stigmă 
mare așezată la baza flagelilor, pe cînd 
celulele din emisfera posterioară sînt mai 
mici şi cu o stimă minusculă, situată 
mai jos de baza flagelilor. Numai în emi- 
sfera posterioară se formează celule de 
reproducere. Prin diferențierea coloniei în 
două regiuni morfologice şi fiziologice deo- 
sebite și prin diferenţierile celulelor alcă- 
tuitoare, coloniile de Volvox fac impresia 
unor plante pluricelulare. 

Cele mai simple forme de taluri pluri- 
celulare sînt talurile filamentoase simple, 
de exemplu Spirogyra ale cărei celule sînt 
uniforme. Mai evoluate sînt talurile filamen- 
ioase ramificate, ca de exemplu, Clado- Fig. 111. Colonie de Volvo aureus : 
hora (fig. 112), care se fixează de miîl  , — cetule reproducătoare (după Stoekez), 

prin rizoizi şi care cresc numai la vîrf prin celule speciale, numite celule 
inițiale. 

„O formă superioară de organizare o prezintă talurile cu trei dimensiuni. 
Dintre acestea, talurile de ciuperci superioare şi de licheni pot prezenta 
nişte fesuturi , false”. 

Hifele — celule lungi, fără clorofilă, ramificate sau nu, cu pereții îngro- 
şaţi, puse cap la cap, care constituie piciorul sau pălăria unor ciuperci se îm- 
pletesc mai lax; ele, de fapt, rămîn 
independente şi cresc fiecare prin 
vîrful lor; pe secțiune longitudinală 
fac impresia unui adevărat țesut. 
De fapt, ele constituie un țesut fals 
numit plectenchim (fig. 113). Altă dată, 
ca de exemplu în corpul de fructifi- 
cație al ciupercii Claviceps purpurea 
(cornul-secării), hifele se împletesc 
mai strîns şi pot concreşte între ele 
în mod secundar. Pe o secțiune trans- 
versală, această împletitură de hife 
face impresia unui țesut parenchimatic 
şi se numeşte pseudoparenchim! (fig. 
114). 

O organizare complexă printre ta- 
lofite o prezintă talurile înzestrate cu 
țesuturi adevărate, cum sînt cele ale 
algelor brune Fucus, Laminaria sau 
Macrocystis, al -căror corp vegetativ 

dophora: atinge dimensiuni uriaşe (pînă la 

4 — porțiune mărită; B — plantă în întregime 400 m la Macrocystis) şi este diferen- 

Sia pac Se): ţiat într-o porțiune de fixare, care 

imită o rădăcină, una ca o tulpină și 

o alta imitînd frunza (fig. 115). În interiorul acestor „organe” se pot dis- 

tinge cel puţin patru feluri de țesuturi diferențiate, și anume o epidermă, 

o scoarță și o măduvă avînd celule alungite cu pereții terminali ciuruiți, 
semănînd cu vasele liberiene, 

Trecerea de la talofite la plantele superioare numite cormofite o fac 
briofitele sau muşchii, al căror corp prezintă o tulpină cu frunze, dar care 
încă n-au rădăcină. 

Cormofitele? sînt plante superioare al căror organism este diferențiat 
în trei organe vegetative distincte: rădăcină, tulpină şi frunze, alcătuite 
din mai multe țesuturi adevărate, specializate. În tratarea histologiei vege- 
tale vom ţine seama de țesuturile cormofitelor. 


Fig. 112. Tal filamentos-ramificat de Cla- 


1 De la grec. pseudos = fals, 
2 De la grec. kormos = trunchi şi phyton = plantă. 


su 

“Țesuturile adevărate sînt acele grupări de celule care îndeplinesc trei 


condiţii, şi anume: 


1) Celulele alcătuitoare ale țesutului sînt legate între ele prin plasmodesme 


şi formează o unitate anatomică permanentă, trainică. 


Fig. 113. Plectenchim (țe- Fig. 114. Pseudoparenchim 
sut fals) într-o secțiune în scleroțiul ciupercii Cla- 
longitudinală prin Polypo- viceps purpurea (cornul 
yus lucidus (ciupercă) (după -secării) (după Stras- 
Stocker). | burger). 


2) Celulele asociate într-un țesut adevărat sînt specializate, adică adap- 
tate la îndeplinirea unei anumite funcțiuni. Ansamblul celulelor dintr-un 


țesut adevărat constituie o unitate fiziologică. 

3) Celulele componente ale unui țesut adevărat 
nu sînt independente, ci interdependente, fiind subord- 
onate unității organismului din care fac parte. Dacă una 
singură din aceste condiții nu este satisfăcută, gruparea 
de celule nu constituie un țesut adevărat, ci un ceno- 
biu, o colonie sau cel mult un țesut fals. 


2. CLASIFICAREA ȚESUTURILOR VEGETALE 


Diferitele țesuturi care alcătuiesc organele cormo- 
fitelor pot fi clasificate după mai multe criterii sau 
puncte de vedere. Astfel, forma celulelor, compoziția 
chimică a membranelor, prezența sau absența pro- 
toplastului viu, gradul de diferențiere al celulelor 
alcătuitoare etc. sînt cîteva dintre aceste criterii. 

O clasificare ştiinţifică a țesuturilor vegetale, care 
să țină seama de toate caracterele acestora, și o ter- 
minologie unitară, definitiv acceptată de toți histo- 
logii, încă nu există. 

Sînt autori care vorbesc despre aparate la plante, 
înțelegînd printr-un aparat vegetal totalitatea țesutu- 
rilor care colaborează la îndeplinirea aceleiaşi funcțiuni 
(R. Souèges), alții despre sisteme (Haber- 


Fig. 115. Laminaria di- 

gitata (algă brună), cu 

tal diferențiat în imita- 

ţii de rădăcină, tulpină 

şi frunze (după Stoc- 
ker). 

landt), înțelegînd printr-un sistem acel aparat în constituția căruia intră 
pe lîngă țesuturile esențiale, specializate la îndeplinirea funcţiei specifice 
a acestuia, și elemente histologice accesorii. Așa, de exemplu, la alcăturirea 
țesutului lemnos şi liberian iau parte, pe lîngă vasele cu rol conducător, 
şi alte elemente şi țesuturi, cum sînt fibrele liberiene şi lemnoase sau 
parenchimul liberian și lemnos, care n-au rol conducător. De aceea, în 
loc de ţesuturi conducătoare, Haberlandt şi alții le numesc pe acestea 
sisteme conducătoare. 

Cele mai multe sisteme de clasificaţie a țesuturilor vegetale au la bază 
trei criterii, şi anume: forma celulelor, gradul lor de diferenţiere şi funcțiunile 
pe care le îndeplinesc. 

a) După forma celulelor alcăluitoare, țesuturile plantelor se pot clasifica 
în două categorii: parenchimuri şi prozenchimuri. 

Parenchimuri se numesc acele țesuturi care sînt formate din celule 
avînd cele trei diametre egale sau aproape egale (celule izodiametrice), 
cu membrane celulozice subțiri, între celule existînd numeroase spaţii 
intercelulare (fig. 116). 


pobcdppe f g h 


Fig. 116. Secţiune transversală prin scoarța unei Fig. 117. Secţiune longitudinală 
rădăcini de dicotiledonate ; se văd diferite țesuturi prin lemnul unui fascicul de 
$ parenchimatice : Lobelia: 
p.abs — perişor absorbant; rz— rizodermă; ex — exodermă ; a — d—protoxilem; e — h — metaxilem ; 


p — celule parenchimatice; a, b — tra- 
heide inelate; c, d, e—traheide spiralate ; 
f — vas scalariform; g — vas reticulat ; 
h — vas punctat (după Strasburger). 


p.c — parenchim cortical; end — endoderm (după $ t o c k e 1). 


Prozenchimurile sînt țesuturi formate din celule foarte alungite 
(cu diametrul longitudinal cel puțin de patru ori mai mare decît celelalte 
două diametre), de regulă ascuțite la capete, cu pereții îngroșați, cel mai 
adesea lignificați (fig. 117). - 

b) După gradul de diferențiere al celulelor alcătuitoare, țesuturile plan- 
telor se pot împărți în două categorii: meristeme şi țesuturi definitive. 

Mevistemele sînt ţesuturi tinere, cu celule mici, uniforme, nespeciali- 
zate, pline cu citoplasmă, avînd un nucleu mare central, cu vacuole multe 
dar extrem de mici, cu membrane celulozice, subţiri, fără spaţii interce- 
lulare și fără substanțe de rezervă (fig. 118). Celulele meristematice se 
divid necontenit, de aceea într-o secțiune prin meristem apar totdeauna 
figuri caracteristice de cariocineză. 


de Allium sativum. Tip de ţesut meris 
tematic (după H u b er). 


Țesuturile definitive sînt formate din celule diferențiate, a 
căror formă şi structură depind de funcțiunea la care s-au adaptat și 
care şi-au pierdut capacitatea de a se mai divide. 

c) După funcția pe care o îndeplinesc în corpul plantelor, țesuturile vege- 
tale pot fi clasificate în mai multe categorii. O clasificație complicată din 
acest punct de vedere este cea a lui Haberlandt (1884), care împarte 
țesuturile plantelor în 12 categorii, dintre care pe unele le consideră țesu- 
turi, pe altele organe și pe altele sisteme. Aceste categorii de țesuturi sînt : 
1) țesuturile formatoare (meristemele) ; 2) sistemul epidermal ; 3) sistemul 
mecanic; 4) sistemul absorbant; 5) sistemul asimilator ; 6) sistemul con- 
ducător; 7) țesuturile de rezervă; 8) sistemul aerifer; 9) organele de 
secreție și excreție; 10) țesuturile de mișcare; 11) organele de simţ; 12) 
structuri şi țesuturi conducătoare pentru excitanți. 

Tinînd seama de faptul că multe grupuri de țesuturi din clasificaţia lui 
Haberlandt sînt puse în slujba aceleiași funcțiuni (de exemplu : țesuturile 
de absorbţie, asimilatoare, țesuturile de rezervă și aerifere asigură nutriția), 
o serie de autori mai noi, printre care Souăges, Kursanov, Jukov- 
ski şi alții, au redus mult numărul categoriilor de țesuturi. În clasificația 
adoptată de noi, țesuturile vegetale sînt grupate în şapte categorii, și anume: 
1) țesuturi de origine sau meristeme ; 2) țesuturi de apărare sau înveli- 
toare; 3) ţesuturi fundamentale sau trofice; 4) țesuturi conducătoare; 
5) țesuturi mecanice sau de susținere; 6) ţesuturi și celule secretoare și 
excretoare ; 7) celule și țesuturi senzitive, 


a. Țesuturile de origine sau meristemele 


Se numesc țesuturi de origine, formatoare, embrionare sau meristeme! 
țesuturile cele mai tinere din corpul plantelor, ale căror celule se divid 
mereu, dînd naştere la alte celule, în care își au originea sau din care se 
formează toate celelalte țesuturi definitive ale plantei. Embrionul semin- 
ței este format numai din meristeme, de aceea meristemele se mai numesc 
țesuturi embrionare. 

Planta adultă este formată din țesuturi definitive, dar, oricât de bătrînă 
ar fi, ea mai are o serie de meristeme și deci este capabilă încă de a crește 
şi a da naştere la organe noi. De aceea, în opoziţie cu animalele, care, o 
dată ajunse la vîrsta adultă nu mai cresc, plantele cresc toată viața lor. 
şi se mai numesc, din acest motiv, „ființe deschise”. 

După poziţia pe care o ocupă în plante, meristemele sînt de trei categorii : 
apicale, laterale şi intercalare. 

Meristemele apicale? ocupă vîrful tuturor organelor: rădăcină, radicele, 
tulpină, ramuri. Acest fel de meristeme sînt prezente la toate plantele, 
sînt cele mai importante dintre toate și lor li se datorește posibilitatea neli- 
mitată de creștere a acestor organe. 

Meristemele laterale, după cum arată şi numele, nu sînt situate în axul 
organului, ci lateral față de acesta și paralel cu el. Se află mai ales la 
plantele capabile de îngroşări secundare (arbori, arbuști etc.), lipsind la 
cele mai multe plante ierboase. 

Meristemele intercalare, în sfîrşit, sînt şi mai rare, găsindu-se numai la 
plantele a căror tulpină este împărțită în noduri și întrenoduri (graminee, 
ciperacee etc.), fiind situate deasupra fiecărui nod, intercalate între țesu- 
turi definitive. Activitatea acestora este de scurtă durată. 


1 De la grec. merisein = a împărți. 
2 De la latin. apex, apicis = viri. 

După originea şi gradul de dezvoltare al celulelor lor alcătuitoare, meris- 
temele se clasifică în trei categorii, şi anume : primordiale, primare și secun- 
dare, 

1. Meristemele primordiale. Numite şi promeristeme, meristemele pri- 

mordiale sînt cele mai tinere țesuturi care alcătuiesc embrionul născut 
din primele diviziuni ale oului (fig. 119, A) sau provin nemijlocit din 
țesuturile embrionului. La o plantă 
născută din embrion, meristemele 
primordiale ocupă extremitățile 
axei principale ale acesteia, şi 
anume vîrful tulpinii și al rădăcinii 
(părțile negre din figura 119, C). 
Ele au deci totdeauna o poziţie 
apicală şi continuă, fără întreru- 
pere. 
Mai tîrziu, cînd axa principală a tul- 
pinii va forma muguri laterali sau 
ramuri, iar rădăcina se va ramifica, 
dînd naștere la radicele de diferite 
ordine, şi vârfurile acestor ramuri 
ale axei plantulei vor fi ocupate 
tot de meristem primordial, care 
s-a separat din meristemul preexis- 
tent, 

La microscop, meristemele pri- 
mordiale se recunosc uşor după 
celulele lor mici, izodiametrice, cu 
membrane foarte subțiri, formate 
din pectină și foarte puțină celu- 
loză, fără spaţii intercelulare. Inte- 
riorul celulelor este plin cu o 
citoplasmă densă, avînd un nucleu 
mare în centru. Vacuolele sînt s 
numeroase şi așa de mici, încît nu Fi 119. CEE pu e de a vasculare 
se văd cu microscopul fotonic; ma- „și g — două faze succesive ale dezvoltării embrionului în 
terii de rezervă nu există în celule.  săminţă în cursde maturaţie; r—radicelă; c—cotiledoane; 
Celulele meristemului primordial Seti Peapsate case ran 1 tăi pe 
se găsesc într-o diviziune continuă Sul azi; /, „prima frunză, formată după tacolţirea 
şi acestei facultăți a lor îşi dato- nesre: meristeme primordiale; haşurate: meristeme pri- 
resc creşterea regulată în lungime Pai e teegturi, „definitive (după Sachs, din 
organele care le adăpostesc. Ce- 
lulele meristemului primordial sînt complet nediferențiate, adică lipsite 
de orice specializare funcţională, în afară de facultatea de diviziune. 

Extremităţile tulpinii, ale rădăcinii, precum şi cele ale ramurilor acestora, 
în care se găsesc localizate meristemele primordiale, au o formă mai mult 
sau mai puțin conică, fapt pentru care se numesc conuri vegetative sau 


156 HISTOLOGIA 


vârfuri vegetative, iar celula sau celulele speciale din care se nasc meriste- 
mele primordiale formează aşa-numitele puncte vegetalivel. 

Modul cum iau naştere celulele meristemului primordial în punctele 
vegetative ale tulpinii diferă foarte mult de acela din rădăcină, iar la ace- 
lași organ acest mod diferă de la un grup sistematic la alt grup. Urmărind 
acest proces la tulpină, vom putea constata următoarele cazuri : 

Tulpina mușchilor frunzoşi și a celor mai multe pteridofite are punc- 
tul vegetativ format dintr-o singură celulă, numită celulă inițială. Aceasta. 
ocupă vîrful organului, este mai mare decît celulele vecine și are forma de 
pană, avînd pereţii laterali plani și peretele exterior bombat. Prin diviziune, 
celula iniţială dă naștere la alte celule, numite segmente. Aceste segmente 
se pot forma numai pe fețele laterale (inițială bivalentă) sau pe toate trei 


Fig. 120. Celula iniţială văzută din față şi în secțiune : 
A, A’ — celulă iniţială bivalentă de mușchi hepatici : 
B, B’ — celulă iniţială trivalentă de Equisetum ; 
C — modelul unei iniţiale trivalente văzută de sus (punctată). Cifrele arată 
succesiunea segmentelor (după S t o c ke r). 


fețele (inițială trivalentă), dînd o înfățișare diferită punctului vegetativ 
(fig. 120, A şi B). La Lycopodiaceae şi multe ferigi, inițiala are forma unui 
tetraedru cu baza în sus, iar segmentele se formează după cele trei fețe 
ale sale (fig. 120, B). Inițialele tetraedrice din tulpină sînt totdeauna 
trivalente. 


1 Noțiunea de punct vegetativ are înțelesuri diferite, unii morfologi o atribuie numai porțiunii 
conului vegetativ situată deasupra primordiilor de frunze, alții inițialelor. 

La unele pteridotite și la cele mai multe Gymnospermae nu există o 
singură celulă inițială în punctul vegetativ al tulpinii, ci un grup de ce- 
lule inițiale uniforme, prin diviziunea cărora ia naştere meristemul pri- 
mordial (fig. 121). 


Fig. 121. Con vegetativ de Sequoia Fig. 122. Conul vegetativ de 
sempervirens cu celulele iniţiale care Ceratophyllum cu mai multe 
vor da meristem primordial (după etaje de inițiale (punctate). 

Strasburger). Linia groasă — limita 


dintre tunica (t) și corpus 
(c) (după Stocker). 


La Angiospermae există, de asemenea, mai multe inițiale, aranjate însă 
regulat, în mai multe etaje suprapuse (fig. 122), fiecare etaj dînd naş- 
tere cîte unui meristem primar. 

La rădăcină, celula sau celulele inițiale nu mai sînt situate chiar în pri- 
mul strat al conului vegetativ, ci ceva mai adînc, ştiut fiind că vîrful acestui 
organ este acoperit cu un țesut special de protecţie. 

La pteridofite, punctul vegetativ al rădăcinii constă tot dintr-o singură 
inițială tetraedrică, ca și cel al tulpinii. Această inițială însă se divide şi 
paralel cu baza tetraedrului, dînd segmente ce vor forma scufia (fig. 123). 

La gimnosperme se află două grupuri de inițiale suprapuse, iar la angio- 
sperme mai multe grupuri (fig. 124), din fiecare grup luînd naștere celule 
care vor da meristeme primare și, prin intermediul acestora țesuturi defi- 
nitive, diferite după unităţile sistematice cărora le aparțin plantele. 

Indiferent cîte celule inițiale are conul vegetativ, orice formă ar avea 
aceste inițiale şi în orice organ s-ar afla, ele se divid mereu și formează 
un masiv de celule nediferențiate, care constituie meristemul primordial, 
şi el în continuă diviziune. Celulele meristemului primordial se divid în 
aşa fel încît totdeauna membranele noilor celule sînt așezate perpendicular 
pe pereţii celulei-mame. În raport cu conul vegetativ în care se găsesc, 
celulele meristematice se pot divide periclinal sau anticlinal. În primul 
caz, membranele celulelor sînt orientate paralel cu suprafața conului vege- 
tativ, pe cînd în cazul al doilea ele sînt perpendiculare pe acesta. 

2. Meristemele primare. În imediata vecinătate şi dedesubtul punctului 
vegetativ, celulele meristemului primordial, rămînînd nediferențiate, se 
aranjează în straturi şi cordoane de celule, care încă se mai divid și care 

formează foițele histogene (Han stein, 1880). La rădăcină se formează 
trei foițe histogene, şi anume dermatogenul!, periblemul? şi pleromul (d, 
pe, pl din figura 124) care vor da respectiv rizoderma, scoarța și cilindrul 
central al acesteia, pe cînd la tulpină se formează numai două: tunica al 
exterior şi corpusul, cordonul plin din axul organului (fig. 122, £ şi c). 
Ceva mai departe de vîrf, din foițele embrionare, printr-un început de 
diferenţiere celulară se nasc meristemele primare, în număr de trei, şi anume : 
protoderma, procambiul şi meristemul fundamental. 


d pe enpe pl pl peen pe d 


Fig. 123. Punctul vegetativ al rădăcinii Fig. 124. Punctul vegetativ al rădăcinii de 
de ferigi. Iniţiala este punctată. Săgeţile ara- dicotiledonate : 
tă direcția de diviziune a celulelor-surori : Cr erunatoieti pe — periblem; i A 5 f 
d — dermatogen; pe — periblem ; p} — plerom ; pe — periciclu; e» — endoderm; pil — pilorizi 
pe — periciclu; en — endoderm; pil — piloriză (după Stocker). 


(după Stocker). 


a) Protoderma se naşte printr-o aranjare regulată a celulelor la exterio- 
rul organului, al cărui prim înveliş îl formează. Celulele sale se divid numai 
anticlinal. Pe măsură ce se îndepărtează de vîrful vegetativ, diviziunile 
acesteia sînt tot mai rare, iar cînd acestea se opresc — fenomen care se 
întîmplă la o oarecare depărtare de vîrf — începe procesul de diferențiere 
celulară, care va transforma protoderma — ţesut meristematic — în epi- 
dermă, țesut definitiv de apărare. 


1 De la grec. derma, dermalos = piele și genesis = naștere. 
2 De la grec. periballein = a înconjura, a îmbrăca. 
3 De la grec. pleroma = umplutură, 

b) Procambiul sau desmogenul! ia naştere în plerom sub forma unui 
inel sau a mai multor cordoane de celule, care cresc mai mult în lungime, 
devenind prozenchimatice, şi se divid periclinal (fig. 125, 4). Din procam- 
biu vor lua naștere țesuturile definitive prozenchimatice ale plantelor, și 
anume țesuturile mecanice şi cele conducătoare. 

c) Mevistemul fundamental (fig. 125, m) constituie întrega masă de țesut 
delimitată de protodermă și care nu ia parte la formarea procambiului. 


Fig. 125. Secţiune longitudinală (4) şi transversală (B) 
într-o tulpină foarte tînără: 


e — protodermă; d — procambiu sau desmogen; m — meristem funda- 
mental (după Haberlandt). 


Meristemul fundamental ia naștere din celulele periblemului și plero- 
mului, care se divid anti- și periclinal și dau celule izodiametrice. Din ele 
se nasc cele mai multe țesuturi definitive ale plantelor, și anume țesutu- 
rile fundamentale sau trofice. 

Prin diferențiere celulară, însoţită de pierderea facultății de diviziune, 
celulele meristemelor primare dau naștere tuturor țesuturilor definitive 
primare din corpul plantelor. 

3. Meristemele secundare. Se numesc astfel, deoarece ele nu iau naştere 
dintr-un alt meristem primordial sau primar, ci din țesuturi parenchima- 
tice definitive, ale căror celule redobîndesc facultatea de diviziune şi deci 
devin pentru a doua oară meristeme. Meristeme secundare apar numai 
la plantele capabile de îngroșări secundare, cum sînt în special arborii 
şi arbuştii. Țesuturile definitive care se nasc din ele se numesc țesuturi 
secundare. 

Meristemele secundare au totdeauna o poziţie laterală în organele plan- 
telor, iar forma celulelor lor este de regulă prozenchimatică. La plante 
pot apărea două meristeme secundare, şi anume cambiul şi felogenul. Ele 
vor fi studiate cu ocazia îngroșării secundare a rădăcinii și a tulpinii. 


1 De la grec. desma = legătură și genesis = naştere. 

b. Țesuturile de apărare sau învelitoare 


Se numesc țesuturi de apărare sau învelitoare acele țesuturi definitive, 
situate la exteriorul organelor plantelor superioare, care au ca funcție prin- 
cipală apărarea acestora de variațiile dăunătoare ale factorilor mediului 
exterior şi de diferiți dușmani, animali sau vegetali. 

După originea lor, țesuturile de apărare ale plantelor sînt de două cate- 
gorii: primare, născute din protodermă, care cuprind epiderma şi forma- 
ţiunile sale, şi secundare, născute din meristemul secundar numit felogen, 
i care cuprind țesuturile suberoase. 

1. "Țesutnrile epidermice, Sînt țe- 
suturi de apărare definitive, care 
învelesc toate organele plantelor 
cu structură primară, fiind repre- 
zentate prin epidermă şi forma- 
țiunile epidermice. 

a) Epiderma! este formată, de 
regulă, dintr-un singur strat de 
celule parenchimatice, vii, avînd 
de obicei o formă tabelară, pe acele 
organe care cresc mai mult în lun- 
gime (tulpini, ramuri), celulele fiind 
şi ele ușor alungite. Pereţii exte- 
riori ai celulelor epidermice de la 
plantele de uscat sînt mai groși 
decît cei inferiori sau laterali, fiind 
bombaţi și cutinizaţi, cerificați 
sau mineralizaţi, modificări secun- 
dare care îi întăresc, îi fac mai 
puțin permeabili pentru apă şi 
Fig. 126. Epiderma tulpinii: A — la crucifere; gaze, deci le măresc eficiența ca 


B — la cactee (Cereus) ; C = la compozeele țesut de apărare (fig. 126). Pereţii 
suculente (Kleinia) : pei Pareri OR je 
ct — cuticulă; c — membrană celulozică, cutinizatā;  IAteTall at celulelor sint mal. sub- 


cl —membrană celulozică necutinizată (după Stocker). tiri, de regulă celulozici, putînd 

fi drepți sau ondulați, totdeauna 
strîns legaţi unii de alţii şi uniţi intim şi cu țesuturile de dedesubt. În 
interiorul celulei epidermice se află citoplasma, căptuşind ca un strat sub- 
tire membrana pe dinăuntru, nucleul, leucoplaste și o mare vacuolă cen- 
trală, plină cu suc celular incolor sau colorat diferit. În mod obișnuit, 
cloroplastele lipsesc din epidermă; fac excepție epidermele plantelor de: 
apă, acelea ale unor plante de umbră și ale unor ferigi care au cloroplaste 
n celule. 


“a 


1De la grec. epi = deasupra şi derma = piele. 

La multe tulpini şi rădăcini, chiar şi la unele frunze de conifere, stra- 
turile de țesut parenchimatic situate imediat sub epidermă își modifică 
funcția, alăturîndu-se epidermei și participînd cu aceasta la apărare. Ast- 
fel de straturi constituie hipoderma! şi, împreună cu epiderma, alcătuiesc 
un țesut primar de apărare pluristratificat. Există, în mod excepțional, 
şi epiderme pluristratificate, născute prin diviziuni periclinale ale proto- 
dermei. Aşa este cazul epidermei frunzei de Ficus, de Nerium oleander, 
al unor frunze de Piperaceae care servesc la depozitarea apei etc. 


La multe fructe şi semințe, epiderma, pe lîngă rolul de a apăra părțile 
interne ale acestora, mai îndeplineşte şi alte funcții, ca aceea de răspîn- 
dire a semințelor, de fixare a acestora în sol etc. Ca urmare, epiderma 
acestor fructe și semințe suferă o serie de modificări secundare particulare, 
care vor fi studiate odată cu respec- 
tivele organe. 

b) Formațiunile epidermice sînt mo- 
dificări locale ale epidermei, avînd rolul 
de a-i întări funcția ei de apărare sau 
de țesut adaptat la reglarea schimburi- 
lor de gaze dintre plantă şi mediul 
exterior. Din formațiunile epidermice 
fac parte şi o serie de structuri care 
n-au rol de apărare, ci mai ales rol se- 
cretor, cum sînt stomatele acvifere, nec- 
tarinele, glandele digestive și altele, care 
vor fi tratate cu alt prilej. 

Aici vom menționa pe scurt doar 
două dintre ele, cele mai răspîndite şi 
mai importante, şi anume stomatele şi 
perii. 

Stomatele? sînt formațiuni epidermice 
în general răspîndite pe organele aerie- 
ne ale plantelor, avînd rolul de a regla Fig. 127. Structura unei stomate din 
schimburile de gaze dintre plantă și epiderma de Thymus serpyllum (cim- 
mediul exterior. Cum eliminarea vapori- K ~ _ _brişor) : ; 
lor de apă prin transpirație fereşte ce- pend Ea) ai o taur e 
lulele de o supraîncălzire, stomatele +, sibi; cu a aon ati 
joacă, indirect, și rol de apărare. Jukovski). 

O stomată constă din două celule stomatice avînd forma reniformă şi 
fiind aşezate față în față cu laturile lor concave, astfel încît acestea deli- 
mitează un orificiu microscopic numit ostiolă, dedesubtul căruia se află 
un spațiu mare plin cu aer, numit cameră substomatică (fig. 127, B). Une- 


1 De la grec. hipo = dedesubt şi derma = piele. 
2 De la grec. stoma, gen. stomatos = gură. 

ori, celulele epidermice vecine cu celulele stomatice își modifică și ele forma 
şi iau parte la formarea aparatului stomatic, alcătuind celulele anexe. 
De remarcat este faptul că, spre deosebire de restul celulelor epidermice, 
celulele stomatice posedă totdeauna grăuncioare de clorofilă, Fără prezența 
acesteia nu s-ar putea executa mişcările de închidere şi deschidere a sto- 
matelor și acestea nu și-ar putea îndeplini rolul. Amănunte privitoare la 


Fig. 128. Tipuri de peri unicelulari: 
A — păr de piciorul-cocoşului ; B — păr de Galium aparine; C — păr de Campanula ; D — păr stelat 
de traista — ciobanului: a — văzut din faţă; b — în secţiune; E — păr stelat de Deutzia scabra ; 
F — păr de hamei; G — păr de urzică(după Grinţescu) 


constituția și tipurile de stomate vor fi date cu ocazia studiului frunzei, 
aceasta fiind prin excelență organul ce poartă stomate. 

Perii sau trichomii! reprezintă excrescențe ale pereților externi ai unor 
celule epidermice, de formă, dimensiuni, structură şi cu funcțiuni dintre 
cele mai variate, putînd servi adesea la determinarea unor specii sau la 
denumirea unor tipuri de frunze. 

Perii pot fi unicelulari (fig. 128) sau pluricelulari (fig. 129), simpli sau 
ramificaţi, vii sau morţi, terminîndu-se ascuţit sau măciucat, putînd avea 
şi un aspect solzos sau stelat ete. Membranele perilor sînt de regulă mine- 
ralizate, fiind impregnate cu Si0,, CaCO, etc., dar ele pot fi și lignificate 
(la dovleac). După rolul lor, perii pot fi protectori, agățători, secrelori, sen- 
zitivi, absorbanți (perii radiculari), peri care înmagazinează apă (pe frunzele 
unor plante tropicale) ete. Aici ne interesează în primul rînd perii protec- 


1 De la grec. thrix, gen. thrichos = păr, 

tori. Aceştia apără plantele față de ierbivore, de melci, omizi sau de insecte 
filofage! şi, prin desimea şi conformaţia lor, micşorează transpirația, apărînd 
plantele contra unei prea mari pierderi de apă. Un rol eficient în apăra- 
rea împotriva animalelor îl joacă perii urticanţi (fig. 128, G). Aceştia sînt 
peri unicelulari de dimensiuni foarte mari, avînd o formă piriformă, cu 
baza înfiptă într-un fel de soclu pluricelular produs de epidermă. Membrana 


Fig. 129. Tipuri de peri pluricelulari : 


A — păr de Stellaria media; B — păr de” Verbascum thapsiforme; C, D — peri stelaţi de Elaeagnus; 
E — păr solzos de ferigă (după Grinţescu). 


părului este mineralizată, fiind calcifiată spre bază, silicifiată la vîrf. Părul 
se termină cu o măciucă înclinată, la baza căreia membrana a rămas sub- 
ţire, astfel încît la cea mai ușoară atingere se rupe. Marginile silicifiate 
şi ascuţite ale părului se înfig în pielea animalului, iar părul își varsă aici 
sucul său celular, în care se află formiat de Na, histamină și acetilcolină, 
substanțe care produc usturimea caracteristică urzicării. 

La formarea unor ţepi protectori, cum sînt cei de măceș, de mure sau 
de salcîm, participă pe lîngă epidermă şi țesuturile situate dedesubtul aces- 


1 De la grec, phyton = plantă şi phagein = a minca. 

teia. Astfel de formațiuni cu origine mixtă poartă numele de emergențe. 

2. Ţesuturile seendare de apărare. Se numesc astfel deoarece iau naş- 
tere dintr-un meristem secundar. Li se spune și țesuturi suberoase deoarece 
celulele lor alcătuitoare au membrane suberificate. În mod excepțional 
se pot întîlni în corpul plantelor şi țesuturi suberificate primare : așa este 
exodermul rădăcinilor sau benzile de suber din celulele endodermului multor 
rădăcini. În general însă, țesutul suberos ia naștere din meristemul secun- 
dar numit felogen şi deci este și el un țesut secundar, 
Suberificarea celulelor are loc în felul următor: peste 
membranele primare ale celulelor care sînt celulozice 
se depun încetul cu încetul numeroase straturi de su- 
berină, străbătute de canalicule foarte fine. Adesea, 
aceste straturi de suberină amorfă se acoperă din nou, 
spre interiorul celulei, cu o membrană  celulozică 
(fig. 130). În cele din urmă, şi canaliculele se astupă 
cu substanțe suberoase, așa încît celulele mor. Lo- 
Fig. 130. Schemastruc- cul constituenților celulari vii dispăruți îl ia aerul, 
turii unei membrane unele substanțe tanante sau colorate în roșu-brun 


suberificate : (il obafen e) 
im — lamela mijlocie (albă) ; pă ya 
e e a er: “Țesutul suberos înveleşte perfect organele, este plu- 


fate) aa E9luloză (pune ristratificat şi, datorită faptului că se produce an de 
ger). an prin activitatea felogenului, el poate ţine ritmul cu 
creșterea în grosime a organelor. Membranele suberi- 

ficate ale celulelor fiind impermeabile pentru apă sau gaze, elastice și rele 
conducătoare de căldură, fac din țesutul suberos cel mai eficient țesut de 
apărare al plantelor. În general, suberul se formează la suprafața organelor 


Fig. 131. Suber secundar din pielița 
tuberculului de cartof 
(după Guilliermond). 


pe care le învelește şi le apără; mai rar însă el poate lua naștere și în 
țesuturile primare ale scoarței situate mai adînc, cum este cazul la salcîm, 
dracilă, glădiță etc., sau chiar în cilindrul central, ca la Ribes (struguraşi). 
Straturile de suber pot fi egal de groase în jurul organului sau pot prezenta 

creste longitudinale proeminente pe suprafața multor tulpini, cum sînt cele 
de ulm, arțar, salbă-moale etc. 

Uneori, celulele suberificate rămîn cu menbranele foarte subțiri; aşa 
este cazul la Quercus suber (stejarul-de-plută) sau la pielița care învelește 
tuberculii de cartof (fig. 131), al căror ansamblu formează așa-numitul 
suber moale. Alteori, din contră, membranele celulelor suberificate sînt 
foarte groase, alcătuind suber tare, cum este cel de fag. La mesteacăn 
alternează straturi de suber moale cu suber tare. 

Cu tot învelișul exterior impermeabil, țesuturile vii de dedesubtul aces- 
tuia nu se „,sufocă” și pot întreţine schimburi de gaze cu mediul exterior, 
deoarece din loc în loc felogenul dă naştere unor formaţiuni adaptate la 
această funcție, numite Jenticele. Asupra lenticelelor, ca și asupra pesu- 
tului complex, zbîrcit şi crăpat care învelește tulpinile arborilor bătrîni, 
şi care se numeşte ritidom, vom insista cu ocazia structurii secundare a 
tulpinii, 


c. Țesuturile fundamentale 


“Pesuturile fundamentale constituie cel mai răspîndit tip de țesut din orga- 
nele plantelor cu structura primară, al căror corp, cu excepția epidermei, a 
țesuturilor mecanice și conducătoare, este format în întregime din astfel 
de ţesuturi. Mulţi histologi consideră țesuturile fundamentale ca avînd 
rol de umplutură și le aseamănă cu țesutul conjuctiv al animalelor. 

Din punct de vedere histologic, “țesuturile fundamentale se caracterizează 
prin celule totdeauna parenchimatice, care pe secțiune transversală apar 
rotunde, ovale sau poligonale, cu pereții subțiri şi de regulă celulozici, cu 
punctuaţiuni. Celulele sînt totdeauna vii chiar și în rarele cazuri cînd 
membranele lor se lignifică. Între celule se găsesc numeroase spaţii inter- 
celulare, care comunică unele cu altele, formînd un adevărat sistem de canale 
cu aer, ce străbat țesutul în toate direcţiile. 

Din punct de vedere fiziologic, celulele țesuturilor fundamentale sînt 

Puțin diferențiate şi, ca urmare, ele se pot adapta la cele mai diferite func- 
țiuni, mai ales legate de procesul de nutriţie, de unde şi numele lor de 
țesuluri troficel. 
„ Ca origine, toate țesuturile fundamentale aflate în plantele cu struc- 
ură primară, unde constituie scoarța rădăcinilor și tulpinilor, măduva, 
mezofilul frunzelor, țesuturile de depozitare din fructe, semințe, rizomi, 
tuberculi şi bulbi etc., sînt țesuturi primare şi se nasc din meristemul fun- 
damental. La arborii cu structura secundară, razele medulare şi parenchi- 
murile liberiene şi lemnoase sînt țesuturi fundamentale secundare, avînd 
originea în cambiu. 

După rolul pe care-l îndeplinesc, parenchimurile fundamentale pot fi 
clasificate în patru categorii, și anume: parenchimuri absorbante, asimi- 
latoare, de depozitare şi aerifere. 


1 De la grec. trophe = hrană. 

a) Parenchimurile de absorbţie au rolul de a absorbi apa cu substan- 
ţele minerale dizolvate în ea din sol sau din aer și de a o transmite vase- 
lor care o vor transporta mai departe, acolo unde este nevoie de ea. Ast- 
fel de parenchimuri se găsesc în zona perișorilor absorbanţi a tuturor rădă- 
cinilor. De asemenea, cotiledonul semințelor de cereale posedă un strat 
special absorbant, care hidrolizează, cu ajutorul fermenţilor, rezervele 
organice din sămînță, le absoarbe și le cedează embrionului în curs de încol- 
ţire. Tot între parenchimurile de absorbție se socotesc perii și solzii de pe 
frunzele unor specii epifite de plante, cum sînt: Vriesea, Bilbergia, Helio- 
tropium şi altele, specii care trăiesc la ecuator, unde plouă zilnic, şi ai căror 
peri sau solzi absorb apa de ploaie și o cedează țesuturilor situate dedesubt. 

b) Parenchimurle asimilatoare, numite și parenchimuri clorofihene sau 
clorenchimuri, se caracterizează prin prezența cloroplastelor în celulele lor, 
care le dau culoarea verde, și cu ajutorul cărora organele verzi realizează 
fotosinteza. Asemenea țesuturi se găsesc în tulpinile verzi și ierboase, în 
ramurile tinere, în peţiolurile frunzelor, dar organul în a cărui constituție 
predomină clorenchimul şi în care acesta îmbracă cele mai variate aspecte 
este limbul frunzelor late. De aceea, diversele varietăţi de clorenchimuri 
vor fi tratate la structura frunzei. 

c) Parenchimurile de depozitare sînt adaptate la înmagazinarea rezer- 
velor de substanțe organice. Astfel de țesuturi se găsesc mai ales în tulpi- 
nile subterane ale plantelor: rizomi, tuberculi, bulbi (v. fig. 131), apoi 
în seminţe, fructe, tulpini aeriene și, mai rar, chiar în frunze, ca la Agave 
americana. Tot aşa de variate ca şi țesuturile de depozitare sînt și substan- 
ţele depozitate : amidon, inulină, zaharoză, protide, lipide etc. Unele dintre 
acestea se găsesc sub formă de incluziuni ergastice, figurate, în citoplasmă 
(amidonul, grăsimile), altele în vacuole (aleurona sub formă solidă, zaharoza 
şi inulina dizolvate în sucul celular). Mai rar, ca în cazul semințelor de cafea, 
al celor de Lupinus (o leguminoasă) sau în sîmburii de curmal, substanțele 
de rezervă formate din hemiceluloze se depun chiar în membranele celulelor, 
pe care le îngroaşă foarte mult. 

O menţiune specială merită acele țesuturi de depozitare care acumulează 
rezerve de apă şi, ca urmare, se mai numesc şi țesuturi acvifere. Asemenea 
ţesuturi posedă toate plantele suculente, adaptate să trăiască în regiuni 
secetoase (cactușii), precum și unele plante de sărătură (Salicornia) sau 
de terenuri pietroase, ca Agave. 

Parenchimurile acvifere sînt formate din celule mari, cu pereți subțiri 
şi citoplasmă puţină, dar cu vacuole foarte mari, pline cu un suc celular 
concentrat şi bogat în mucilagii care leagă apa şi o cedează foarte greu. 

Un rol analog joacă şi aşa-numitele celule buliforme din frunza unor gra- 
minee, ca porumbul, Arundo donax şi altele, celule mari, în formă de bur- 
duf, cu pereţii subțiri, intercalate în epidermă și mezofil şi putînd înma- 
gazina apă. 

d) Parenehimurile aeritere, numite şi aerenchimuri, sînt ţesuturi foarte 
răspîndite la plantele acvatice, fie ele plutitoare pe apă sau sub apă, fie 
fixate de fundul milos al mlaștinilor și bălților, țesuturi caracterizate printr- 

un sistem variat de lacune pline cu aer. Acest aer de rezervă micşorează 
greutatea specifică a respectivelor plante, permițîndu-le să plutească sau 
să-și mențină organele în poziţie verticală. De asemenea, aerul din lacune 
constituie un fel de atmosferă internă de rezervă, în care planta depune 
sau din care ia O, sau CO, necesare funcțiunilor sale, gaze care în apă nu 
se găsesc totdeauna și nici în proporții suficiente. 

Dintre plantele noastre acvatice sau de baltă au aerenchimuri bine dez- 
voltate : pipirigul (în măduvă), Myriophyllum (în tulpină, fig. 132), Vallis- 
neria spiralis, Elodea canadensis, nuferii (în pețiol) etc. 

Spațiile intercelulare, originea şi rolul lor. După cum am văzut, una 
din caracteristicile principale ale țesuturilor fundamentale este prezența, 
între celulele lor, a unor spații în număr, de mărime şi forme foarte variate, 
numite spații intercelulare. Aceste spații n-au existat atita vreme cît pesu- 
tul respectiv se afla în stare de meristem și deci ele au apărut mai tîrziu, 
în decursul procesului de diferențiere celulară. 

Căile prin care iau naștere spaţiile intercelulare în țesuturile plantelor 
sînt trei, şi anume : prin dezlipire, prin lichefiere și prin ruperea celulelor. 

Modul de apariţie a spaţiilor intercelulare prin dezlipire se numește 
schizogen! şi el are loc prin dispariţia lamelei mijlocii dintre celule și ușoara 
îndepărtare a acestora una de alta. În felul acesta se formează ostiolele 
stomatelor (fig. 133). Calea de apariție a spaţiilor intercelulare prin liche- 


Fig. 132. Secţiune transversală prin Fig. 133. Formarea ostiolei stomatelor de 
tulpina de Myriophyllum. Se observă zambilă pe cale schizogenă : 
mari lacune aranjate radial A — celule stomatice fără ostiolă; B — celule stoma- 
(după Troll). tice cu ostiolă: a — celule epimermice 


(după Grinţescu). 


fierea unei celule sau a unui grup de celule se numește Jisigenă?, Această 
lichefiere este provocată de enzime şi de regulă ea are loc după ce în prea- 
labil a dispărut lamela mijlocie și celulele s-au îndepărtat pe cale schizo- 


1 De la grec. schizein = a despica. 
2 De la grec. lysis = topire 

genă. Pe această cale combinată, schizo-lisigenă, iau naştere „buzunarele 
secretoare” din coaja de portocală (fig. 134). 

În sfîrşit, prin ruperea celulelor iau naștere, de asemenea, mici spaţii, 
care, în urma creşterii celulelor vii învecinate, se pot mări. Așa se nasc 


e 


Ta TREC TIB 


Fig. 134. Formarea buzunarelor secretoare în coaja de porto- 
cală, pe cale schizo-lisigenă: 
A-—G — fazele succesive ale procesului (după Grinţescu). 


golurile din tulpinile gramineelor sau din interiorul fasciculelor conducă- 
toare din tulpinile acelorași plante, modul acesta numindu-se exigent. 

Pe orice cale s-au format, spaţiile intercelulare se pot mări ulterior priu 
creșterea celulelor învecinate. Dacă această creştere are loc în anumite 


Fig. 135. Apariţia parenchimului 
stelat : 

Din celula parenchimatică tînără (a), prin 

creşterea locală a membranelor celulelor, 

micile spații din b și c se măresc şi celu- 

lele iau forma stelată (d) (după Proll). 


puncte precis delimitate de pe suprafața membranelor celulelor, acestea 
pot deveni ramificate și pot duce la formarea unui parenchim stelat (fig. 135) 
ca cel din măduva de Juncus. Prin diviziunile celulelor din jurul unui mic 


1 De la grec. rhezis = rupere 

spaţiu intercelular și prin creşterile puternice ale noilor celule se nasc lacu- 
nele din organele plantelor acvatice (v. fig. 132). 

De remarcat este faptul că toate spaţiile intercelulare dintr-un organ 
vegetal se află în legătură unele cu altele, constituind un adevărat sistem 
de canale, foarte întortocheat şi cu aspecte extrem de diferite, care stă în 
legătură cu mediul exterior prin stomate și permite circulația gazelor din 
plante. Pe lîngă acest rol, cel mai important, spaţiile intercelulare mai pot 
servi la depozitarea unor produse de secreție (răşini, taninuri, gume etc.). 


d. Țesuturile conducătoare 


Se numesc conducătoare acele țesuturi formate din celule foarte specia- 
lizate, care asigură circulația apei cu substanțele minerale dizolvate în 
ea (soluție numită și sevă brută sau sevă ascendentă) de la rădăcină pînă 
la organele care asimilează şi circulația apei cu substanțele organice sin- 
tetizate prin asimilație (soluție numită și sevă elaborată sau sevă descendentă) 
de la frunze şi alte organe asimilatoare spre toate celelalte organe consu- 
matoare, sau spre țesuturile de depozitare. Viaţa plantei este imposibilă 
fără circulația celor două feluri de sevă prin organismul său. 

Nu toate plantele au ţesuturi conducătoare specializate. Prezența vase- 
lor, în special a celor lemnoase, reprezintă un mare progres evolutiv al 
plantelor care le posedă. 

În general, cu cît organismul unei plante are dimensiuni mai mari și 
își ridică în aer mai multe organe, cu atît mai imperioasă este necesitatea 
lui de a putea face să circule cele două feluri de seve amintite, mai repede 
şi în cantitate mai mare, de la rădăcină la frunze și de la frunze la toate 
organele consumatoare sau de depozitare. 

Această necesitate a dus la specializarea unor celule și la adaptarea lor 
la funcțiunea de conducere, adaptare manifestată prin alungirea exagerată 
a lor în direcția circulației sevei și prin perforarea sau chiar dispariția 
pereților despărțitori dintre celule, adică la transformarea celulelor în vase. 

Prezența vaselor caracterizează numai grupele mai evoluate de plante: 
criptogamele vasculare, gimnospermele și angiospermele. 

Vasele nu stau împrăștiate în organele plantelor, ci asociate între ele 
şi amestecate şi cu alte țesuturi neconducătoare, formînd un sistem condu- 
cător unic, neîntrerupt, care străbate întreg corpul plantei, pornind de la 
rădăcină, trecînd prin tulpină și ramuri și terminîndu-se în frunze, unde 
alcătuiesc un sistem de nervuri care se pot observa bine şi cu ochiul liber, 
în special pe dosul frunzei. Acest sistem conducător unic opune și o rezis- 
tență la rupere remarcabilă. 

În cadrul sistemului conducător, vasele, în asociație cu parenchimul 
şi cu fibrele de țesut mecanic, alcătuiesc fascicule, a căror constituţie și 
mod de aranjare în rădăcină, tulpină și frunze vor fi studiate o dată cu 
organele respective. 

“Țesutul conducător al fasciculelor este alcătuit din vase care după 
forma, structura, funcțiunea şi conținutul lor pot fi grupate în două cate- 
gorii: vase lemnoase şi vase hberiene. 

1. Vasele lemnoase. Servesc la circulația sevei brute şi se caracterizează 
prin forma alungită (prozenchimatică), prin lipsa protoplastului viu şi 
prin membranele lor laterale neuniform lignificate. 

După forma și dimensiunile lor, vasele lemnoase aparțin la două categorii : 
trahee şi traheide. 

a) Traheele, numite şi vase perfecte sau vase deschise, sînt tuburi lungi, 
moarte, provenite din fuziunea mai multor celule prozenchimatice supra- 
puse, ai căror pereți despărțitori s-au perforat, au suferit un proces de 
lichefiere și au dispărut din regiunea centrală a celulei, rămînînd din ei 
doar un inel pe pereţii laterali, sau au dispărut complet și, ca urmare, coloana 
de celule suprapuse s-a transformat într-un tub cilindric capilar gol la 
interior. Prin acest vas seva brută poate circula rapid şi fără piedici, de 
unde şi numele de vas perfect sau vas deschis ce i s-a mai dat. 

Lungimea traheelor, foarte variabilă la diferitele specii de plante, poate 
atinge mai mulți metri: la stejar pînă la 2 m, la liane (plante agățătoare 
şi volubile sau învîrtitoare) poate atinge 3—5 m şi chiar mai mult ; la capete, 
ele se articulează cu alte trahee, formînd un tub continuu în toată planta. 
Lărgimea traheelor variază de la 10 la 70 yu, cele mai largi găsindu-se tot 
în tulpina lianelor. 

b) Traheidele se deosebesc de trahee prin aceea că ele sînt unicelulare, 
celulele lor prozenchimatice, ascuţite la capete, se articulează unele cu altele, 
dar fiecare celulă își păstrează toți pereţii transversali proprii. Aşa fiind, 
circulația sevei brute prin traheide se face încet şi greu, apa trebuind să 
treacă prin difuziune din celulă în celulă. De aceea traheidelor li se mai 
spune şi vase imperfecte sau vase închise. Din același motiv, unii autori 
consideră că numele de vas trebuie rezervat traheelor. 

Traheidele sînt o formă mai primitivă a vaselor conducătoare de apă 
decît traheele ; ele sînt singurele elemente lemnoase ale plantelor cripto- 
game vasculare, ale gimnospermelor (cu excepţia gnetalelor) și ale unor 
familii mai primitive de Angiospermae, ca Magnoliaceae, Nymphaeaceae etc. ; 
de asemenea, lemnul plantelor parazite este format numai din traheide. 

Lungimea traheidelor variază de la cîțiva microni pînă la 2—3 cm, iar 
lărgimea de la 1 la 10 p. 

Ca şi traheele, traheidele sînt dispuse paralel cu lungimea organelor, 
fiind formate din celule în formă de coloane suprapuse. Prin pereţii lor 
îngroşați, traheidele, în afară de rolul de conducere, mai îndeplinesc și 
funcțiunea de țesut mecanic. La conifere, al căror lemn este lipsit de țesu- 
turi mecanice speciale, rezistența mecanică şi soliditatea lemnului este 
asigurată de traheide. 

Ca sistem de îngroșare, între trahee şi traheide există o mare asemănare ; 
pereţii laterali ai ambelor categorii, la început subțiri și celulozici, mai 
tîrziu se lignifică în mod neuniform. 

Pe lîngă lignina ce se depune între microfibrilele de celuloză ale pereți- 
lor vaselor, modificîndu-le natura chimică și conferindu-le o mare rezistență 
la rupere, alte pături de lignină se depun pe pereţii interiori ai vaselor 
îngroşîndu-i și formează niște figuri sculpturale variate. După forma aces- 
tor figuri sculpturale de lignină, se pot clasifica vasele — trahee și tra- 
heide — în cinci categorii, și anume: inelate, spiralate, scalariforme, reti- 
culate şi punctate. 

Vasele inelate (fig. 136, a, b) sînt primele care apar la plante; 
pereţii lor laterali sînt subțiri şi celulozici, peste ei însă se dispun îngro- 
şări de lignină sub formă de inele, mai dese în vasele tinere şi mai rare 
în vasele mature. Prezenţa îngroșărilor în formă de inel nu împiedică alun- 
girea vasului ; de aceea, vasele inelate apar în organele tinere, încă în curs 
de creştere. 

Vasele spiralate (fig. 136, c, d,e)au partea îngroșată a membra- 
nei lor dispusă sub formă de una sau mai multe spirale. Şi vasele spira- 
late pot ține pas cu creșterea, întrucît spiralele, la început dese, se răresc pe 
măsura alungirii vasului. Aceste alungiri însă se fac mai greu ca în cazul 
inelelor și sînt limitate. 

Fig. 136. Secţiune longitudinală prin lemnul unui Fig. 137. Términația unei 

fascicul : traheide scalariforme din 
a, b — vase inelate; c, d, e—vase spiralate; p— parenchim rizomul ferigei Pteridium 
lemnos; f — vas scalariform; g—vas reticulat; 4 —vas punctat aquilinum : 


(pa E trasi zale a): t — perete lateral; g — perete 


terminal (după Strasburger). 


Cîteodată, cînd alungirea vasului se face prea repede, îngroşările spira- 
late se dezlipesc de pereții laterali și rămîn libere în vas sub forma unui resort. 
Vasele scalariforme (fig. 136, f şi 137) sînt mai ales traheide 
din lemnul criptogamelor vasculare la care îngroșările de lignină sînt dis- 

puse transversal şi în serii paralele, ca fusele unei scări, despărțite prin 
porțiuni de membrană neîngroşate (fig. 137). 

Vasele reticulate (fig. 136, g) au îngroşările de lignină dispuse 
sub forma unei rețele mai mult sau mai puţin complicate, ale cărei ochiuri 
sînt singurele porțiuni din peretele vasului rămase subțiri și celulozice. 
Se înţelege că o asemenea rețea deasă de îngroșări nu mai permite vasului 
să se alungească. 

Vasele cu punctuaţiuni sau punctate (fig. 136, h) sînt ace- 
lea la care pereţii sînt îngroşaţi şi lignificați peste tot, cu excepţia unor 
foarte mici suprafeţe rămase subțiri, care la microscop apar ca niște orificii 
sau puncte, de unde şi numele vasului. 

Vasele punctate sînt cele mai bine întocmite pentru conducerea lichi- 
delor şi ele sînt cele mai răspîndite la angiosperme. 

Ca origine, vasele lemnoase pot fi primare, cînd iau naştere din meriste- 
mul primar (Procambiu ) prin alungirea celulelor, îngroşarea caracteristică 
a membranelor, dispariția protoplastului şi perforarea sau dispariția pere- 
ților despărțitori ai celulelor, sau secundare, cînd iau naștere din meriste- 
mul secundar numit cambiu. 

ngroșările vaselor lemnoase fac ca pereții acestora să reziste la presiunile 
laterale exercitate asupra lor de celulele vii, turgescente, ale parenchimu- 
rilor vecine cu vasele. De asemenea, ele au rolul de a menţine vasele tot- 
deauna deschise, permițînd circulația. 

Funcțiunea principală la îndeplinirea căreia s-au specializat vasele lem- 
noase este, după cum am amintit, conducerea apei. La plantele acvatice, 
numărul lor este foarte redus. 


Fig. 138. Secţiune longitu- 
dinală (A) şi transversală 
(B) printr-un vas plin cu 
tile din inima lemnului de 
salcîm. Se vede legătura 
tilelor cu celulele lor de 
origine (a) (după Stras- 
burger). 


Nu toate vasele pot conduce apă în tot decursul vieții plantei; multe 
dintre ele, după un oarecare timp de funcționare, se astupă cu niște proe- 
minenţe în formă de băşici ale celulelor de parenchim lemnos, care pătrund 
în vas prin porțiunile rămase neîngroșate și se numesc tile (fig. 138). Tilele 

se formează în număr constant, caracteristic pentru anumite specii de plante, 
mai numeroase fiind în inima lemnului decît în porțiunea albă, mai tînără, 
a acestuia. Astupînd vasele, tilele le scot din funcțiune, în schimb împiedică 
pătrunderea în ele a apei dinafară sau a bacteriilor și ciupercilor parazite 
care ar distruge lemnul. De aceea, speciile cu multe tile au lemn mai valoros 
pentru industrie decît cele cu puţine 
tile. 

Am descris pînă acum elementele con- 
ducătoare ale lemnului. Dar lemnul plan- A 
telor, mai ales cel secundar, nu constă 
numai din vase, ci şi din alte elemente 
neconducătoare, în primul rînd din pa- | 
venchim lemnos, apoi din fibre lem- 
noase sau fibre libriforme. 

Cînd țesutul lemnos al plantelor este | 
alcătuit numai din vase şi parenchim 
lemnos, așa cum este cazul lemnului 
primar, ansamblul acestora poartă nu- 
mele de kadrom’. Dacă la cele trei ele- A 
mente se adaugă şi fibre lemnoase cu pi 
rol mecanic, așa cum se întîmplă în 
cazul lemnului secundar, țesutul lemnos 4 
poartă numele de xilem?. i 

c) Parenchimul lemnos (v. fig. 136, p) 
însoţeşte totdeauna vasele și este format 4 
din celule vii, uşor alungite, suprapuse 
în coloane lungi paralele cu axa longi- 
tudinală a organelor, celule avînd pereți 
foarte puțin îngroşați și cu punctuați- 
uni simple. În aceste celule se depozi- 
tează rezerve de substanțe organice, mai 
ales glucide (amidon). 

d) Fibrele lemnoase, numite şi fibre Fig. 139. Tipuri de fibre lemnoase : 
libriforme (fig. 139), sînt elemente me- 4 — fibră traheidalä; B- ape R 
canice care apar în lemnul secundar al c, preia FERE ttre AU DA 
plantelor. Ele sînt celule prozenchi- =0esă si parenchimul lemnce (după Stzas- 
matice fusiforme, destul de scurte, $ 
nedepăşind de regulă 1,5 mm, avînd 
pereții mai îngroşați la arborii numiți esențe tari, mai puțin îngro- 
şați la esențele moi, dar totdeauna lignificați și cu punctuațiuni simple 
în formă de butonieră. De regulă, fibrele sînt moarte și au un rol mecanic; 
din lemnul secundar al coniferelor lipsesc cu totul. Cînd au protoplast viu, 
divizat prin pereţi transversali în mai multe porțiuni cu cîte un nucleu 


1 De la grec. hadros = gros. 
2 De la grec. xylon = lemn. 

(fig. 139, d, e) sau nedivizat, fac trecerea spre parenchimul lemnos şi 
servesc la depozitare ca şi acesta. Pe lîngă elementele descrise, care se găsesc 
în lemnul tuturor speciilor, lemnul unor esențe mai poate conține și alte 
elemente accesorii, de exemplu canale secretoare (conifere, umbelifere), 
celule cu nisip de oxalat de Ca (solanee) etc. 


2 Vasele liberiene. Numite și tuburi ciuruile, vasele liberiene împreună 
cu celulele anexe, cu parenchimul liberian şi cu fibrele liberiene mecanice, 
alcătuiesc Hiberul plantelor sau floemul!. Cînd din alcătuirea lui lipsesc fibrele, 
cum se întîmplă în cazul țesutului liberian primar, liberul se numeşte lep- 
tom. 

a) Vasele liberiene (fig. 140) sau tuburile ciuruite sînt elementele princi- 
pale ale floemului și singurele prin care circulă seva elaborată, o soluţie 
de substanțe organice, mai ales protide și glucide, produse prin asimilația 
clorofiliană. 

Vasele liberiene constau din coloane de celule cilindrice alungite, prozen- 
chimatice, suprapuse, avînd pereţii despărțitori perforaţi, de unde şi numele 
de tuburi ciuruite ce li se mai dă. Pereţii lor laterali sînt subțiri sau ușor 
îngroșați, totdeauna celulozici, cu punctuațiuni simple. 

Cel mai bine se pot studia la liane, unde ating lungimea de 150—300 u 
şi cea mai mare lărgime, 20—30 u. Şi cucurbitaceele din flora noastră au 
vase liberiene lungi şi largi. 

Spre deosebire de vasele lemnoase, tuburile ciuruite sînt celule vii, avînd 
citoplasmă, nucleu (care dispare însă foarte de timpuriu), vacuolă cu suc 
celular și leucoplaste. 

Citoplasma tuburilor ciuruite tinere conține granulații de protide şi 
multe glucide; ea comunică între două celule vecine prin placa ciuruită, 
prin care trec plasmodesme relativ mari. Ea execută mișcări active. Prin 
fixare, conținutul viu al tuburilor ciuruite se plasmolizează datorită coa- 
gulării protidelor, se contractă și permite observarea la microscop a plăci- 
lor ciuruite (fig. 140). La tuburile ciuruite mature, citoplasma este lipsită 
de membrana exterioară, iar tonoplastul dintre ea și vacuolă dispare, per- 
mițînd astfel amestecul citoplasmei și leucoplastelor cu sucul celular. La 
astfel de tuburi ciuruite bătrîne, citoplasma nu mai execută mişcări şi nu 
mai plasmolizează. 

Fie tinere, fie bătrîne, vasele liberiene au pereţii despărțitori perforaţi. 
Li se dă numele de plăci ciuruite acestor pereţi. 

Dacă placa ciuruită se află în poziție orizontală, deci perpendiculară pe 
pereţii laterali ai vasului, ea are un singur cîmp ciuruit şi poartă numele 
de placă ciuruită simplă (fig. 140, c); dacă are o poziţie oblică în vas, 
ea are mai multe cîmpuri ciuruite şi se numește placă ciuruită multiplă. 
Aşa este cazul la vița-de-vie (fig. 141, A, B). 


1 De la grec. phloios = scoarță. 
2 De la grec. leptos = subțire. 

Fie simple, fie multiple, plăcile ciuruite se formează și pe pereții laterali 
ai vaselor. Mai ales la conifere, vasele liberiene se caracterizează prin pre- 
zența de plăci ciuruite laterale, care la două vase vecine sînt situate la 
același nivel şi permit circulația sevei în sens transversal. La început, 


Fig. 140. Vasele liberiene din tulpina de Cucurbita 
pepo: 

A, B — tubur ciuruite în secțiune longitudinală, în stare func- 
țională (4) şi după astuparea plăcii ciuruite cu calus (B); 
Ca — celule anexe; C — placă ciuruită văzută din față 
(după Troll). 


Fig. 141. Placă ciuruită multiplă în vasele 
liberiene de Vitis vinifera : 


A — în secţiune longitudinală; B — văzută din faţă 
(după Strasburger). 


peretele despărțitor dintre două vase este format dintr-o lamă continuă 
de substanțe proteice și pectoză, fără perforaţii. Pe această lamă, mai 
tîrziu, se depune celuloza sub formă de rețea. Apoi, ochiurile rețelei, deci 
suprafețele rămase subțiri şi fără celuloză, se umflă, se gelifică şi în cele 
din urmă se resorb, dispar, din peretele transversal nemairămînînd decît 
o membrană cu multe perforaţii, adică placa ciuruită. 

Prin tuburile ciuruite circulă seva elaborată. “Tuburile ciuruite funcțio- 
nează un timp destul de scurt: 2 ani la Tsuga (conifer), 3—4 ani la tei, 

la alți copaci mai puţin, cel mai adesea un singur an. Iarna, plăcile ciuru- 
ite se astupă cu caloză (substanță organică de natură glucidică); primă- 
vara, caloza se resoarbe și circulația sevei reîncepe. De multe ori însă, 
vechile vase nu-și mai reiau funcția, ci mor, fiind înlocuite cu alte vase 
tinere. 

Tuburile ciuruite sînt dispuse în fascicule, ca și vasele lemnoase, încon- 
jurate de parenchim liberian şi în strînsă legătură cu acesta. Cîtă vreme 
sînt vii, prin turgescența lor, ele rezistă presiunilor 
laterale şi prezintă un lumen cilindric. După moar- 
te însă, ele se turtesc, se obliterează și lumenul lor 
se închide, așa încît prin ele nu mai poate circula 
seva. 

Ca origine, ca și vasele lemnoase, vasele liberiene 
pot fi primare sau secundare, după cum iau naștere 
din meristemul primar procambiu sau din cel se- 
cundar numit cambiu. 

b) Celulele anexe însoțesc tuburile ciuruite 
ale angiospermelor (cu rare excepţii), dar lipsesc 
din floemul criptogamelor vasculare şi al conifere- 
lor. Ele sînt lungi, înguste, cu membrane subțiri 
şi celulozice, cu citoplasmă şi nucleu, și care co- 
munică cu vasele prin plasmodesme și punctua- 
țiuni (fig. 142). Ele au aceeași origine cu tuburile 
ciuruite, provenind din aceeaşi celulă-mamă prin 
diviziuni longitudinale. Pot fi două sau mai multe, 
înconjurînd complet vasul liberian. Rolul celule- 
lor anexe încă nu este pe deplin stabilit. După 
o părere mai veche a lui Haberlandt, ele 
ar secreta nişte hormoni capabili să provoace cario- 

8 cineze. După alți histologi, ele par a constitui re- 
Fig. 142. Tuburi ciuruite  Zerve potenţiale de vase, capabile să se transforme 
cu celule anexe în două în tuburi ciuruite,la nevoie (Boureau, M as- 


Sai, 


P T a = 


stadii de dezvoltare : cré, Deysson). 
peace e E TA c) Parenchimul liberian însoţeşte totdeauna 
Troll). 


vasele liberiene. Este alcătuit din celule uşor alun- 

gite, suprapuse în serii longitudinale, celule vii, 
cu membrane celulozice subțiri, cu citoplasmă, nucleu şi numeroase 
grăuncioare de amidon. Ca și cel lemnos, parenchimul liberian serveşte 
drept țesut de depozitare. 

d) Fibrele liberiene sînt elementele de susținere ale țesutului liberian. 
Ele sînt celule prozenchimatice, lungi pînă la mai mulți centimetri (la in, 
cînepă, ramie etc.) (v. tabelul 1), de regulă ascuțite la capete, dar putînd 
fi măciucate sau crestate, cu membranele foarte îngroșate şi cu punctua- 
țiuni simple, putînd fi celulozice (în) sau lignificate (cînepă). Fibrele libe- 
tiene pot avea o origine primară sau secundară. Ele se pot afla în interio- 
rul fasciculelor de vase, acompaniind liberul, pe care-l întăresc şi-l apără 

în periciclu sau în scoarță, ca la in (fig. 143). La plantele textile, fibrele 
bune pentru prelucrat sînt totdeauna cele primare. Fibrele liberiene secun- 
dare se găsese numai la plantele dicotiledonate. Ele sînt mai scurte decît 
cele primare, cu membranele lignificate și cu punctuațiuni areolate. 


Fig. 143. Secţiune transversală prin tulpina de in: 


ep — epidermă; sc 7 — scoarță primară ; f. lib. — fibre liberiene ; lib. IZ — liber secundar ; 
im II — lemn secundar; M — măduvă (după Troll). s 


Fig. 144. Schema elementelor țesutului lemnos şi liberian la gimnosperme 
şi la angiosperme : 

La gimnosperme: A, A' — traheide din lemn timpuriu şi din lemn tîrziu: B — celule de parenchim 
lemnos cu amidon; C—tub ciuruit cu placă ciuruită; D-—celule din parenchimul liberian, 
La angiosperme : E — trahee; F — traheidă ; G — fibră lemnoasă ; H — celule de parenchim lemnos ; 
I — tuburi ciuruite cu celule anexe; sus, placa ciuruită (pc) văzută din față ; J — fibră liberiană ; 
L — celule de parenchim liberian. Elementele care lipsesc la una din cele două grupe mari de plante 
sînt îusemuate cu x (după S tock er). 

În figura 144 sînt redate comparativ elementele țesuturilor conducă- 
toare de la gimnosperme şi de la angiosperme. 

Ca şi în cazul țesutului lemnos, și în cadrul țesutului liberian, pe lîngă 
elementele histologice studiate, care formează constituenții obligatorii ai 
floemului, se pot găsi și elemente accesorii, cum sînt celulele secretoare 
(la Lauraceae), canalele secretoare (la Umbelliferae), celulele mucilagigene 
(la Malvaceae) şi mai ales laticitere. Acestea din urmă sînt considerate de 
mulți histologi drept celule conducătoare şi tratate în cadrul țesutului res- 
pectiv ; alți autori însă le consideră drept elemente secretoare. Și noi le 
vom studia în cadrul țesuturilor secretoare. 


12 — Morfologia plantelor 

e. Jesuturile mecanice sau de susținere 


“Țesuturile mecanice sau de susținere constituie o grupare convențională 
de elemente histologice, avînd rolul de a asigura o anumită soliditate plan- 
telor, fără de care viața acestora este imposibilă. La plantele ierboase, 
mici, această soliditate este asigurată prin turgescența celulelor lor şi prin 
fasciculele de vase, care, pe lîngă rolul de conducere, îl îndeplinesc și pe 
acela de susținere. 

Cele mai multe plante însă prezintă țesuturi specializate la susținere, 
al căror rol este comparabil cu rolul scheletului animalelor. Ansamblul 
tuturor țesuturilor de susținere din corpul unei plante poartă numele de 
stereomi, iar elementele alcătuitoare ale stereomului se numesc stereide. 


1 De la grec. stereos = tare, solid. 

Acestea sînt reprezentate la plante prin fibre liberiene, fibre lemnoase, 
fibre şi celule colenchimatice şi celule izodiametrice scleriticate, numite 
sclereidel sau celule pietroase. Aceste patru categorii de stereide se pot aso- 
cia în țesuturi speciale sau pot apărea în grupuri mai mari sau mai mici, 
uneori chiar ca celule izolate. Modul lor de aranjare în corpul plantelor 
este determinat de forțele din mediul exterior care se exercită asupra aces- 
tora şi cărora ele trebuie să le facă față. Un pai de secară, gol înăuntru, 
înalt pînă la 1,5 m şi gros abia de 3 mm, se îndoaie foarte ușor fără să 
se rupă ; un trunchi de stejar cu coroana ramificată trebuie să suporte o mare 
presiune columnară exercitată asupra lui de greutatea ramurilor, frunze- 
lor și fructelor sale; rădăcinile trebuie să opună rezistență la tracțiune, frunzele 
la rupere şi sfîrtecare. Pe lîngă soliditate, plantele mai au nevoie de flexi- 
bilitate şi de elasticitate. La realizarea acestor calități colaborează absolut 
toate celulele şi țesuturile plantei ; rolul predominant îl au însă stereidele. 
Acestea au totdeauna membrane foarte îngroșate şi o arhitectură specială, 
comparabilă cu cea a unei clădiri din beton armat. Armăturilor metalice 
le corespund la plante țesuturile mecanice, iar cimentului care servește 
de umplutură îi corespund parenchimurile fundamentale, care întrec în 
calități elastice cimentul. 

Există două țesuturi de susținere la plante: colenchimul şi scleren- 
chimul. 

1. Colenchimul. Colenchimul este țesutul de susținere mai ales al orga- 
nelor tinere ale plantelor, care sînt încă în curs de creştere, proces pe care 
nu-l împiedică, elementele colenchimului fiind ele însele capabile de creş- 
tere. Colenchimul este totdeauna de origine primară și se află numai în 
organe vegetale cu structură primară: tulpini ierboase, peţioluri, frunze. 

Elementele constitutive ale colenchimului sînt mai ales celule lungi, 
prozenchimatice, numite fibre de colenchim, dar uneori pot fi şi celule mai 
scurte, cînd colenchimul face trecerea spre parenchimurile fundamentale. 
Fie prozenchimatice, fie parenchimatice, celulele colenchimului sînt tot- 
deauna vii și aşa rămîn tot timpul vieţii plantei. Ele au citoplasmă, nucleu, 
plastide, uneori chiar cloroplaste, și incluziuni cu substanțe de rezervă. 
Caracteristica lor principală o constituie membranele foarte puternic şi 
inegal îngroșate cu celuloză şi protopectină pe care le posedă. În raport 
cu modul de îngroșare al membranelor celulelor se disting două varietăți 
de colenchim: unghiular şi tabular. 

a) Colenchimul unghiular, cel mai des întîlnit la plante, are fibrele îngro- 
şate numai la colţuri, pe unghiul diedru pe care-l fac pereţii fibrelor vecine, 
rămînînd subțiri în celelalte părți (fig. 145). 

b) Colenchimul tabular sau colenchimul „în plăci”, cum se mai numește, 
are pereţii laterali ai fibrelor îngroșați cu celuloză în așa fel, încît pereţii 
laterali dintre două celule vecine apar ca niște plăci groase, în timp ce pe- 
zeții terminali rămîn totdeauna subţiri. 


1 De la grec. skleros = tare ca piatra. 

Colenchimul este un țesut flexibil, puţin elastic, care, grație membranelor 
sale îngroșate, opune o mare rezistență la rupere. Dispoziţia lui în orga- 
nele plantelor variază: mănunchiuri răzlețe dispuse în tot lungul tulpi- 
nilor sub dungile mai proeminente ale acestora, ca la Umbelliferae, mase 
compacte în cele patru muchii ale tulpinilor patrunghiulare de Labiatae, 


Fig. 145. Fibre de colenchim unghiular 
în secţiune longitudinală (A) şi trans- 
versală (B) (după Strasburger). 


Fig. 146. Sclerenchim : 
A — fibră de scletenchim în secțiune longitudi- 
mală; B — mănunchi de fibre; C — fibre în sec- 
ţiune transversală (după Troll). 


mai rar manşoane cilindrice ca la Sola- 
meae. Poziţia pe care o ocupă colen- 
chimul în organe este totdeauna super- 
ficială, el fiind situat imediat sub 
epidermă. 

Uneori, fibrele de colenchim încep să 
se lignifice, făcînd trecerea spre scle- 
renchim. Aşa este cazul la multe Pipe- 
vaceae şi Podostemonaceae. 

2. Selerenehimul. Acesta este țesutul 
scheletic al organelor mature ale plan- 
telor, care nu mai cresc și care pot 
avea fie o structură primară, fie una 
secundară. Sclerenchimul conferă plan- 
telor rezistență la presiune, la tracțiune 
şi la îndoire, grație elementelor sale 
totdeauna puternic, dar uniform în- 
groșate și lignificate, rareori rămase ce- 
lulozice. 

După forma elementelor sale alcătui- 
toare, sclerenchimul plantelor este de 
două categorii : fibros și scleros. 

a) Sclerenchimul fibros este alcătuit 
totdeauna din celule foarte lungi, de 
regulă ascuţite la capete, putînd însă 
fi şi lăţite sau chiar dințate, cu pereții 
foarte îngroșaţi şi uniform  îngroșaţi, 
lumenul fibrei rămînînd redus la un 
canalicul foarte îngust, plin cu aer 
(fig. 146). În secțiune transversală, 
fibrele apar cu contur poligonal, cu 
un lumen central redus la un punct 
şi cu straturile succesive care s-au depus 
prin apoziție şi au îngroșat membrana 
pînă la dispariţia protoplastului fibrei. 
Aceste straturi sînt străbătute în sens 
radiar de canalicule simple sau ramifi- 
cate şi de punctuațiuni (fig. 147). Văzute 
din față, punctuațiunile simple ale fib- 
relor au forma de butoniere fiind dis- 
puse în lungul fibrei după o linie spi- 

rală (fig. 146, A, B). După poziţia pe care o ocupă în plante, fibrele de 
sclerenchim pot fi corticale!, cînd sînt situate în scoarța primară a plante- 
lor, ca la in (v. fig. 143), periciclice, cînd sînt aşezate în primul strat al 
cilindrului central, ca la tei, liberiene sau lemnoase (libriforme), cînd sînt 
situate în țesuturile conducătoare respective. 


Fig. 147. A, B, C, D — Faze succesive ale îngroșării membranelor 
la două fibre de sclerenchim (după Bonnier). 


Ca origine, fibrele de sclerenchim pot fi primare, cînd iau naștere din 
procambiu şi meristemul fundamental, sau secundare, cînd se nasc din 
cambiu. 

Sclerenchimul primar poate apărea ca nişte cordoane izolate 
de fibre împlîntate în parenchim, ca la in (v. fig. 143), ca niște manșoane 
cilindrice de sclerenchim înconjurînd complet tulpina și fiind situate în 
scoarță, ca la Asparagus (fig. 148), sau ca niște plăci în formă de scut, 
care însoțesc fasciculele libero-lemnoase din tulpini și frunze și care pe 
secțiune transversală apar ca nişte arcuri de sclerenchim (fig. 149). 

Scelerenchimul secun dar este format din fibre liberiene secun- 
dare și fibre lemnoase secundare (libriforme) a căror dispoziție în sînul 
respectivelor țesuturi conducătoare secundare este diferită, după specii. 

Dintre stereide, cele mai eficiente ca elemente de susținere sînt fibrele 
liberiene şi în primul rînd cele cu pereţii celulozici, cum sînt fibrele de in 
sau ramie. Într-adevăr, acest fel de fibre se grupează în fascicule strînse, 
fără spaţii intercelulare între ele. Membranele lor; cu puţine punctuațiuni, 
sînt foarte îngroșate, dar formate dintr-o serie de cilindri concentrici ; 
microtibrilele de celuloză care alcătuiesc aceste pături, fiind paralele într-o 
pătură, se încrucișează sub diferite unghiuri cu le ale păturii precedente 
şi cu ale celei care-i urmează. Cu o astfel de arhitectonică, fibrele liberiene 
ajung să aibă o elasticitate egală cu a firelor de metal, uneori aproape egală 
cu a oţelului, și o întindere elastică de 10 pînă la de 50 ori mai mare 
decît firele metalice cu aceeași grosime. În schimb, după depășirea limitei 
de elasticitate, ele se rup foarte curînd, în timp ce firele metalice se rup 


1 De la latin. cortex (genetiv corticis) = scoarță. 

numai după ce depăşesc aproximativ de trei ori coeficientul de elasticitate. 
Pentru compârație dăm, după Haberlandt, cîteva exemple în tabelul 5. 

Fibrele lignificate, precum și fibrele de colenchim sînt ceva mai în urma 
fibrelor liberiene în privința elasticităţii şi rezistenței la rupere, iar paren- 
chimurile obişnuite au rezistența de 10—15 ori mai mică. 


Fig. 148. Secţiune transversală prin tulpina 
de Asparagus officinalis : 
4p — epidermă; sc — scoarță; scl — sclerenchim; 
fase, Il. — fascicule libero-lemnoase 


Fig. 149. Secţiune transversală printr-un fas- 
cicul libero-lemnos colateral-deschis de Ra- 
munculus. repens : 
pe = protetica; îm - metaxilem ; c — cambiu fas- 


(după Grinţescu). ; o — tub ciuruit; +} — parenchim lemnos; 
Ea de eaei (aa A ea areal. 
Tabelul 5 


Coeficienţii de elasticitate şi rupere ai unor fibre liberiene în comparaţie cu firele metalice 


Firul State Dee |etăiietari alee 
Dracaena indivisa 17 21,8 13,3 
Phormium tenax 20 25 13 
Hyacinthus orientalis 12,3 16,3 50 
Fir de argint 11 29 = 
Fir de fier Tisa eo e] 0,67 
Fir de oțel 21,6 s2 1,20 


* Coeficientul de elasticitate este numărul maxim de kilograme care trebuie fixate la capă- 
tul unui fir cu secțiunea de 1 mm? spre a-i produce întinderea maximă, fără să mai revină, 
iar coeficientul de rupere este greutatea care provoacă ruperea unui fir cu secţiunea de 1 mm? 

b) Sclerenchimul scleros este țesutul tare, 
format din sclereide izodiametrice, care al- 
cătuieşte sîmburii de piersici, prune, vișine, 
caise etc., sau endocarpul de nucă obișnuită 
și mai ales de nucă de cocos, foarte gros și 
tare ca piatra. 

Uneori, celulele „pietroase” se pot găsi ca 
grupuri mici, insule tari înglobate în carnea 
unor fructe, cum sînt gutuile, unele soiuri 
tîrzii de pere etc., unde formează așa-numi- 
ţii noduli (fig. 150). Alteori, cum este ca- 
zul tegumentului seminal al multor legumi- 
moase, celulele pietroase se alungesc și se 
aranjează în palisadă, perpendicular pe su- 
prafaţa seminței (fig. 151). Mai rar se pot în- 
tilni chiar celule pietroase izolate, înglobate 
în țesuturi sub formă de idioblaste, ca în 
cazul frunzelor de ceai (fig. 152). Modul de 
aranjare a ţesuturilor mecanice în organele 
plantelor diferă de la un organ la altul: există 
un stereom al rădăcinii, altul al tulpinii sau 
frunzei. Asupra acestei probleme vom reveni 
cu ocazia studiului tulpinii, aceasta fiind orga- 
nul cu cel mai variat și dezvoltat stereom. 


f. Formaţiuni secretoare și excretoare 


Locul celulelor şi formațiunilor secretoare 
ar trebui să fie printre parenchimurile funda- 
mentale, după țesutul asimilator sau de de- 
pozitare, deoarece şi ele produc substanțe cu 
rol biochimic. În realitate, elementele secre- 
toare nu formează țesuturi veritabile, ci sînt 
celule izolate sau mici grupări de celule, cu 
formă, alcătuire și funcțiuni foarte variate. 
Caracterul lor comun este doar acela că ele 
s-au specializat în elaborarea unor substanțe 
chimice în cantități foarte mari, pe care apoi 
le elimină din celule sau le depun chiar în in- 
teriorul acestora. Dacă aceste substanțe vor 
putea fi întrebuințate din nou de plante în 
nutriție, ele se consideră drept produse de 
secreție. Dacă, din contră, produsele elaborate 
de celule se elimină definitiv din circuitul 
metabolic al plantei, ele se consideră produse 


Fig. 150. Brachisclereide din no- 
dulul de pară (după Troll). 

Fig. 151. Celule sclerificate din 
tegumentul seminţelor de bob, 
dispuse în palisadă: 


a — celule epidermice; b — celule în for- 
mă de mosor (după Beck). 


Fig. 152. Secţiune transversală 
prin frunze de ceai. Se văd idio- 
blastele (după Troll). 

de excreție. Este foarte greu să se facă o distincţie netă între aceste două 
categorii de produse, deoarece nu se poate preciza despre cele mai multe 
substanţe elaborate dacă vor mai fi sau nu reintroduse de către plantă în 
circuitul metabolic şi utilizate de către aceasta. Nici criteriul locului unde 
se depun substanțele elaborate — în celulă sau în afara ci — nu este 
destul de riguros pentru a deosebi celulele secretoare de cele excretoare. 

Produsele elaborate de celule sînt foarte numeroase și variate: uleiuri 
volatile, rășini, balsamuri, gume, mucilagii, alcaloizi, taninuri, oxalat de 
calciu, apă, nectar, latex. Tot aşa de variate sînt și elementele anatomice 
care le produc. O clasificaţie artificială a lor, dar ușoară şi comodă, este aceea 
care ţine seama de locul unde se depun produsele elaborate. Din acest punct 
de vedere se pot distinge trei mari categorii de astfel de elemente, şi anume : 
celule secretoare externe, celule şi țesuturi care-și varsă produsul în spaţii 
intercelulare și celule care-și depun produsele intracelular. 

1. Celulele secretoare externe. Elimină produsele elaborate la exterior. 
În această categorie intră: papilele secretoare, perii secretori, glandele se- 
cretoare, glandele digestive, hidatodele şi nectarinele. 

a) Papilele secreloare sînt celule epidermice de pe petalele multor flori 
mirositoare și catifelate, cum sînt cele de trandafir, panseluțe (fig. 153), 
lăcrămioare etc., sau de pe ramurile tinere de mesteacăn și alți arbori, avînd 
o formă specială, dilatată la bază şi mai îngustă spre vîrf, care produc un 
ulei volatil ce difuzează în aer şi căruia îi datoresc mirosul lor cele mai multe 
flori. 


= 

Fig. 153. Papile secretoare de pe suprafața epi- Fig. 154. Peri secretori de pe 
dermei petalelor de Viola tricolor frunzele de Primula sinensis : 
(după Mevius) A — o partedin secțiunea transver- 


sală prin pețiol, cu trei peri secretori ; 

B — virful părului ; C — vîrful părului 

după eliminarea secreției (după 
Strasburger). 


b) Perii secretori sînt formații epidermice ale frunzelor și tulpinilor, avînd 
una sau mai multe celule secretoare. Alcătuirea lor variază la diferite plan- 
te. Cel mai simplu păr secretor este cel de Primula sinensis (ciuboțica-cucu- 
lui — fig. 154). Un astfel de păr constă dintr-o celulă numită țîțînă, înfiptă 
în epidermă și dintr-un picioruş pluricelular avînd la vîrf o singură celulă 


CLASIFICAREA ȚESUTURILOR VEGETALE 185 


secretoare. Uleiul eteric secretat se adună mai întîi între membrana celu- 
lozică a celulei și cuticula acesteia, pe care o bombează, apoi difuzează în 
aer. 

La Mentha (izmă) şi alte labiate, perii secretori au opt celule secretoare, 
așezate în formă de rozetă pe un scurt picioruș unicelular (fig. 155). Toate 
celulele secretoare au o cuticulă comună, pe care uleiul eteric secretat o 
face să se bombeze. 


se 
cut 
cut s 

Fig. 155. Peri secretori de Mentha : Fig. 156. Glande secretoare de pe bracteele flori- 
A — secțiune longitudinală B — secţiune trans- lor femeiești de hamei: 


versală ; s — celule secretoare; cut — cuticulă 


pr aie A y A — glandă tînără; B — glandă adultă, cu produs de secreție 


(sr); cut — cuticulă (după Ullrich). 


La Humulus lupulus (hamei), îndeosebi pe bracteele inflorescenţei feme- 
iești, se găsesc nişte glande secretoare, multe celule secretoare aranjate în 
formă de cupă pe un scurt picioruș, acoperite cu o cuticulă comună (fig. 156). 

c) Glandele digestive se află numai la plantele carnivore sau inseclivore şi 
ele reprezintă peri secretori pluricelulari care produc fermenți proteolitici, 
capabili să hidrolizeze corpul insectelor captate de acestea prin diferite mij- 
loace, transformîndu-le în produși mai simpli, care pot fi apoi absorbiți şi 
utilizați de către plantă. 

La Pinguicula vulgaris, toată glanda constă din patru celule secretoare 
dispuse în rozetă pe un picior unicelular, situate pe frunze. La Nepenthes, 
glandele sînt formate dintr-un masiv de celule secretoare, fără pedicel, așe- 
zate la subsuoara unor proeminențe în formă de pleoape pe care le formează. 
epiderma urnei (fig. 157); ele stau în legătură cu traheidele. La Drosera 
rotundifolia (roua cerului), glandele sînt emergențe lung pedicelate, măciu- 
cate, constînd din două rînduri de celule secretoare (fig. 158, cs), care for- 


mează un adevărat epiteliu secretor. Piciorul glandei este străbătut de 
traheide. 


d) Hidalodele sînt formaţiuni epidermice prin care se elimină din plante 
apa, sub formă de picături, fenomen numit gutație!, atunci cînd condițiile 
exterioare nu permit efectuarea transpiraţiei, care este modul obișnuit de 
eliminare a apei sub formă de vapori. 

Există două categorii de hidatode : active și pasive. Hidatodele active sînt 
peri epidermici pluricelulari care absorb apa în exces din frunze și o elimină 


1 De la franc. goutté = picătură. 

afară sub formă lichidă. Astfel de hidatode se află pe frunzele de fasole 
(fig. 159) și ele nu au nici o legătură cu nervurile frunzelor, Hidatodele pasive, 
din contră, stau în legătură cu ultimele traheide ale nervurilor frunzelor. 
Ele se pot găsi în vîrful frunzelor, ca la graminee, în vîrful dințişorilor de 
pe marginea frunzei, ca la Alchemilla sau Fuchsia, sau în punctele de pe 
marginea limbului foliar, unde se termină nervurile mai mari ale acestuia, 

Fig. 157. Glande digestive’ din Fig. 158. Glande diges- 
urna de Nepenthes (după U1l- tive de roua-cerului 
rich). (Drosera rotundifolia) : 
cs — celule secretoare; 
îr — traheide (după De 


Bary). 


ca la Tropaeolum (fig. 160). Aparatul unei hidatode pasive este ceva mai 
complicat. El constă din una sau mai multe stomate acvifere, sub care se 
află un ţesut special de înmagazinare a apei numit epitem, în care se ter- 


Fig. 159. Hidatodă activă (h) de pe Fig. 160. Frunză de Tropaeolum majus 
frunzele de Phaseolus multiflorus (după cu picături de apă eliminate prin hida- 
Haberlandt). tode (gutație) (după Strasburger) 

mină un mănunchi de traheide (fig. 161). Hidatodele de Primula (fig. 161), 
cele de Tropaeolum etc. au cîte o singură stomată acviferă, pe cînd cele de 
Saxifraga, Crassula sau Ficus au mai multe, dar prezintă un epitem comun. 
Celulele stomatice ale stomatei acvifere sînt moarte, incapabile de mișcări, 
de aceea ostiolele acestora sînt totdeauna larg deschise (fig. 162). Epitemul 
este un țesut parenchimatic, avînd celule poliedrice, cu pereţi subțiri, lipsite 


Fig. 161. Hidatodă pasivă din vîrful Fig. 162. Somată acviferă de 
unui dințișor al frunzei de Primula : Tropaeolum, văzută de sus 
s — celulă stomatică; e — epitem; — paren- (după Strasburger). 


chim clorofilian; £ — traheide 
(după Haberlandt). 


de clorofilă, care umplu tot spațiul dintre celulele stomatice și traheide. În ele 
se acumulează apa adusă de traheide, apă care apoi este presată afară, în mod 
pasiv (fără contribuția activă a hidatodei), de către o nouă cantitate de 
apă adusă de vase, şi care părăseşte frunza sub formă de picături (fig. 160). 

e) Nectarinele sau glandele nectarifere sînt producţii epidermice sau emer- 
genţe la alcătuirea cărora participă, pe lîngă epidermă şi țesuturile situate 
dedesubt, al căror produs de secreție este nectarul, o soluţie diluată de zaha- 
roză şi glucoză, mult căutată de insecte. Cele mai multe nectarine se află 
în floare, unde pot fi așezate pe baza petalelor, la baza staminelor, în pinteni 
etc. Acestea sînt nectarinele florale. La cireş, prun şi alte cîteva plante, 
nectarinele sînt situate în afara florii, pe pețiol sau pe stipele. Ele se numesc 
în acest caz nectarine extraflorale. Eliminarea nectarului se face într-un mod 
cu totul asemănător cu gutația. 

2. Celulele şi țesuturile secretoare care-și varsă produsul în spaţii inter- 
celulare. Se prezintă la plante sub două forme, şi anume sub forma de 
„buzunare” secretoare şi canale secretoare. 

a) Buzumarele secretoare reprezintă spaţii intercelulare scurte și largi, 
de formă sferică sau ovală, căptușite cu celule secretoare și avînd un lumen 
larg, în care se adună produsele de secreție. Ele sînt situate totdeauna în 
țesuturile fundamentale. Iau naștere pe cale schizogenă sau, mai adesea, 

schizolisigenă. În primul caz, care se întilnește la Eucalyptus sau la Hype- 
ricum perforatum (sunătoare), o celulă parenchimatică se divide de două 
ori prin membrane perpendiculare, ajungîndu-se la patru celule strîns legate 
între ele. Apoi celulele se dezlipesc și se îndepărtează, între ele apare un 
spațiu care se măreşte progresiv, în timp ce celulele secretoare se divid 
prin pereți radiali și se înmulțesc, rămînînd însă dispuse într-un singur 


FTA 


Fig. 163. Buzunar secretor schizogen din frunzele de Fig. 164. Buzunar secretor de 
sunătoare : origine schizo-lisigenă, din 

A, B — stadii succesive ale procesului formării buzunarului (după coaja de portocală (după 
Mascré). Grințescu). 


strat şi căptuşind buzunarul (fig. 163). În cazul buzunarelor schizolisigene 
cum sînt cele din coaja fructului de portocal (fig. 164), începutul formării 
lor este identic cu cel descris. După ce s-a format însă buzunarul pe cale 
schizogenă, celulele care îl mărginesc se divid prin pereți tangențiali, dînd 
naștere mai multor straturi de celule secretoare, dintre care cele mai 
interne dispar prin dizolvare sau liză. Printre produsele de secreție ale acestor 
fel de buzunare se găsesc totdeauna resturi din membranele celulelor lizate. 

b) Canalele secretoare nu sînt altceva decît nişte buzunare foarte alungite 
avînd formă cilindrică. Ele se nasc mai ales pe cale schizogenă, dar în cazul 
lor procesul formării interesează un şir de celule suprapuse. Unicul strat 
de celule secretoare care căptușesc lumenul canalului este protejat de un 
strat de celule  sclerenchimatice, care nu lasă canalul să fie turtit de 
presiunea osmotică a celulelor vii încojurătoare. Așa sînt formate canalele 
secretoare de la conifere (fig. 165). 

Dintre numeroasele produse de secreție ale celulelor și țesuturilor amintite, 
mai importante sînt uleiurile-eterice, rășinile și balsamurile. 

Uleiurile-eterice sînt lichide aromatice, foarte volatile, solubile în solven- 
ţii grăsimilor. Din punct de vedere chimic, ele sînt un amestec de sub- 
stanțe de natură foarte diferită (hidrocarburi terpenice, alcooli, aldehide 
etc.),-cu miros şi compoziţie caracteristice pentru anumite familii de plante. 
Se găsesc sub formă de picături, ca incluziuni în citoplasma celulelor 
din cele mai variate organe : flori, fructe, semințe, rădăcină, rizomi, frun- 
ze ete: 

Rășimile sînt amestecuri de aceleași substanțe ca şi uleiurile eterice, 
la care se adaugă alcooli speciali (rezinoli) şi acizi speciali sau obiș- 
nuiți (acizi răşinoşi, acizi benzoici și cinamici). Răşinile nu sînt volatile, 
au în plante o consistență mai mult sau mai puțin viscoasă, iar în contact 
cu aerul se solidifică. Uneori se găsesc amestecate cu uleiuri eterice, formînd 
oleo-rezine, cum este cazul celor a coniferelor de la noi (care, prin distilare, 
se separă în esență de terebentină şi sacîz), 
alteori sînt amestecate cu gume, formînd gu- 
me-rezine (ca, de exemplu, asa-foetida, guma- 
rezina unor umbelifere din genul Ferula) etc. 

Balsamurile sînt amestecuri de rășini şi uleiuri- 
eterice, cu aspect de lichide siropoase și cu miros 
specific. Balsamul de Canada, întrebuințat în 
microscopie, se extrage din Abies balsamea. 
“Tămiia este balsamul extras din Boswellia car- 
teri, smirna din Commiphora abyssinica (am- 
bele plante din familia Burseraceae). 


3. Celulele și țesuturile secretoare care îşi 
depun produsul intracelular. Sînt considerate ca 
elemente excretoare. În această categorie intră 
două feluri de celule : laticiferele şi idioblastele 
excretoare. 

a) Laticiferele sînt celule izolate, lungi şi 
ramificate, sau sinciţii provenind din fuziunea 
mai multor celule, caracterizate prin aceea 
că produc un suc celular abundent, cu aspec- 
tul și consistenţa laptelui, numit latex. Latici- 
ferele sînt celule prozenchimatice, vii, cu memb- x d 
rane celulozice, subțiri, fără punctuațiuni, cu JiS 165. Canale secretoare: 
protoplasmă puţină, căptuşind ca un strat sub- fimus: p ci acelasi in. aecfiune 


i ină i i i longitudinală :} — lumen ; cs — celule 
tire celula pe dinăuntru, şi cu mai mulți nuc- secretoare ; scl — celule sclerenchima- 


lei. tice; a — parenchim asimilator 
S = Sea x 3 (A aupă Ullrich; B — după 
După structură, laticiferele se împart în două Strasburger). 


categorii: articulate şi nearticulate. 

Laticiferele articulate sînt sinciții plurinucleate, formate din celule cilin- 
drice suprapuse, între care pereții despărțitori s-au perforat sau au dispărut, 
ansamblul celulelor formînd un fel de vas cilindric. Acesta poate fi nera- 
mificat, ca la Chelidonium (iarba-de-negi) (fig. 166, A), sau ramificat, cu 
ramurile unite și anastomozate, formînd o rețea complicată, ca la com- 
pozite (păpădie, lăptucă etc.) (fig. 166, B). Laticiferele articulate au cîteva 
familii de plante, printre care cele mai cunoscute sînt familiile Papaveraceae, 
Compositae, Campanulaceae şi Convolvulaceae. 

Laticiferele nearticulate sînt celule izolate, lungi şi ramificate, putînd 
atinge mai mulți metri şi avînd mii de nuclei. Ele apar încă în embrion 
într-un număr diferit şi cresc, paralel cu transformarea embrionului în 

plantulă și a acesteia în plantă, fără a contracta legături sau anastomoze 
între ele (fig. 167). Cele mai importante familii de plante caracterizate prin 
laticifere nearticulate sînt familiile Euphorbiaceae, Moraceae, Apocyna- 
ceae şi Asclepiadaceae. 

Latexul este un amestec complex de substanțe, unele în stare dizolvată 
(glucide, alcaloizi, săruri minerale), altele în stare de emulsie în apă (rășini, 
materii grase, cauciuc), care umple vacuolele laticiferelor. Este un lichid 
vîscos, alb sau colorat (galben, la iarba-de-negi), care se obţine din plante 
prin scurgere liberă, după ce în prealabil organele vegetale au fost cres- 
tate în mod diferit. Nu se cunoaște bine rolul latexului în viața plantelor ; 
dat fiind că el conține multe substanțe organice (printre care și amidon 
în formă de bastonașe), s-ar putea să fie utilizat de plante, în care caz 
trebuie considerat ca produs de secreție și nu de excreție. 

Omul a știut să folosească latexul multor plante, încă din cele mai 
vechi timpuri. Din latexul de Euphorbia resinifera şi Lactuca virosa se 
extrag drogurile „Euphorbium” și „Lactucarium” ; din opiul extras din 
mac s-au putut separa peste 20 de alcaloizi medicinali, ca : papaverina, mor- 


Fig. 166. Laticifere articulare neramificate de 
Chelidonium majus (A) şi ramificate şi anasto- 
mozate de compozee (B) (după Mascré). 


Fig. 167. Laticiferă nearticulată (după Strasburger). 


fina, codeina etc. Fructul de Carica papaya conține în latex un ferment 
proteolitic — papaiotina — întrebuințat în medicină. Brosimum galacto- 
dendron — „arborele-vacă” (familia Moraceae), din Venezuela și Columbia, 
are un latex comestibil, apropiat ca însuşiri de laptele de vacă. Cel mai 

utilizat latex însă este cel al arborilor de cauciuc: Ficus elastica, Hevea 
brasiliensis, Castilloa, Urceola etc., precum şi al arborelui de gutapercă: 
Palaquium gutta (familia Sapotaceae), din care se extrag cauciucul natural 
şi izomerul său, gutaperca. 

b) Celulele de excretie sînt idioblaste în- 
globate în parenchimurile frunzelor, tulpini- 
lor, fructelor etc., de care se deosebesc cu 
totul, atît prin formă, cît şi mai ales, 
prin conținutul lor. Acest conținut constă 
din produse variate ale metabolismului 
celular. La Laurus nobilis (dafin), în frunze 
se află celule sferice pline cu uleiuri vola- 
tile (fig. 168); în scoarța de stejar se află 
celule tanifere, în peţiolul de Begonia şi-n 
multe alte plante se găsesc celule oxalifere, 
în petalele de nalbă celule mucilagigene ; 
litocistele din frunza de Ficus conțin „+ 168, Celule secretoare (idioblaste) 
cistoliți, semințele de muștar conțin idiob- în frunzele de dafin (Laurus nobilis) 
laste cu fermenți ete. etc. (dupăBonnier). 


g. Celulele și țesuturile senzitive 


Se ştie că citoplasma vie este sensibilă, că ea percepe acţiunea pe care 
o exercită asupra ei anumiţi factori din mediul exterior numiți excitanți 
(mecanici, fizici chimici etc.) şi răspunde acestor excitaţii prin mișcare 
sau prin modificarea ritmului şi intensității funcțiunilor ei vitale. 

Celulele și țesuturile senzitive ale plantelor sînt formațiuni epidermice 
specializate în perceperea excitanţilor externi. Haberlandt şi alți ana- 
tomişti le mai numesc şi „organe de simţ”. 

După natura excitanților la a căror percepere s-au specializat: exci- 
tanți mecanici, excitantul gravitațional sau luminos etc., celulele și țesu- 
turile senzitive s-au grupat în trei categorii. 

1. Celulele și țesuturile senzitive pentru excitanţi mecanici. Percep exci- 
taţiile cauzate de lovire, frecare sau atingere, şi ele îmbracă forma de 
punctuaţiuni senzitive, papile senzitive, peri senzitivi şi parenchimuri sen- 
zitive. 

a) Puncluaţiunile senzitive se găsesc în special pe cîrceii cucurbitaceelor : 
dovleac, pepeni, Sycios, Lagenaria etc. Ele reprezintă formațiuni epider- 
mice locale, la care celulele sensibile inserate printre celulele epidermice 
obișnuite se disting prin membrana lor exterioară foarte îngroșată şi pre- 
văzută cu o scobitură ce înainteză pînă aproape de limita externă a 
membranei. În această scobitură pătrunde o porțiune de citoplasmă, în 
care, de regulă, se află un mic cristal de oxalat de calciu (fig. 169). Cînd 
cîrcelul atinge cu porțiunea subțire a membranei de deasupra regiunii 
sensibile un suport solid, protoplasma acesteia este scoasă din echilibrul. 

ei, şi aşa nestabil, excitaţia este percepută și, ca urmare, cîrcelul se răsu- 
cește în jurul suportului. 

b) Papilele senzitive se atlă localizate de obicei la baza filamentelor sta- 
minale ale unor flori ca Portulaca grandiflora, Opunţia vulgaris, Centaurea 
cyanus sau Berberis vulgaris (dracilă). 


Fig. 169. Papile senzitive în epi- Fig. 170. Papilă senzitivă de pe filamentul staminei 
derma cârceilor de dovleac (după de Berberis : 
Haberlandt). A — celulă întreagă; B — membrană senzitivă subțiată (după 


Haberlandt). 


Filamentele staminelor de dracilă, de exemplu, au la baza lor un țesut 
senzitiv, caracterizat prin celule ale căror membrane exterioare sînt foarte 
bombate, alcătuind papile senzitive (fig. 170). La locul de articulație al 
papilei cu pereții radiali, membrana celulei este mult subțiată, prezentînd 
un şanţ inelar în care pătrunde citoplasma sensibilă. Aici este locul de 
percepție al excitantului. Dacă se atinge filamentul staminal în acest loc 


Fig. 171. Mişcările stami- 
nelor de Berberis, care 
au la bază papile sen- 
zitive: 

A — înainte de excitație; B — du- 
pă excitație (după Guillier- 
mond). 


de către o insectă, cu trompa sau cu picioarele (experimental se poate 
atinge cu un vîrf de creion ascuțit), acesta se curbează brusc și antera 
staminei loveşte stigmatul (fig. 171), lăsîndu-și pe acesta polenul şi asi- 
gurîndu-se în acest mod autopolenizarea florii. 

c) Perii senzitivi se găsese răspîndiți pe frunzele plantelor insectivore. 

La Aldrovanda vesiculosa, o droseracee carnivoră care trăiește prin băl- 
țile din Banat şi Delta Dunării, cele două jumătăţi aproape semicirculare 
de frunză se închid brusc, ca o carte, atunci 
cînd un crustaceu mic a atins unul din perii sen- 
zitivi situați pe față superioară a limbului. Un 
astfel de păr constă din 5—7 etaje de celule lungi, 
cu membranele îngroșate, printre care mai aproape 
de bază se inserează şi un etaj de celule scurte şi 
cu membrane subțiri (fig. 172, g). Acestea din 
urmă reprezintă regiunea sensibilă a părului, care 
percepe excitantul și provoacă atît îndoirea păru- 
lui, cît şi închiderea jumătăţilor de limb foliar. 

d) Parenchim senzitiv la atingere se află numai 
în umflătuvile motoare de la baza peţiolurilor frun- 
zelor de Mimosa pudica, o papilionacee din Brazilia, 
care, la o uşoară atingere, își apleacă frunzele în 
jos (fig. 173, B). 

2. Celulele şi ţesuturle sensibile faţă de gravi- 
tație. Percep excitația pe care o exercită asupra 
lor gravitația și au ca urmare mișcările geotropice 
ale organelor plantelor. După o ipoteză mai veche 
a lui Haberlandt şi Neme& (1900), „orga- 
nele de; simț”! pentru, excitantul. geotropic. ar fi Fi 8 
vîrturile rădăcinii principale, al tulpinii principale 
şi: al coleoptilelor,. înzestrate cu protoplasmă sen- 
sibilă şi pline cu grăuncioare de amidon special 
numit „amidon. statolitic”. 

Cînd aceste organe se află în poziție verticală, 
amidonul statolitic se găsește masat pe pereții  Fig..172. Păr senzitiv de 
orizontali/ ai, celulelor şi” excitația geotropică nu i a 
se produce. Dacă organul respectiv este scos din Aug 2” pnticăci sectorul sen: 
poziția verticală, amidonul statolitic se va mişca, rită (dupăHabervanăt). 
în celulă, deplasîndu-se spre pereţii radjali, 
deveniți acuma otizontali. În drumul lor, grăuncioarele de „amidon produc 
excitația protoplasmei, aceasta o percepe şi orgânul reacţionează curbîn- 
du-se, pînă ajunge din nou în poziția verticală. Ipoteza amidonului sta- 
tolitic este azi mai puţin acreditată decît cea a deplasării sarcinilor electrice 
prin organele plantelor ținute în poziţii înclinate (ipoteza efectului geo- 
electric). Amănunte şi date mai noi asupra acestei probleme se dau la fizio- 
logia plantelor. 

3. Celulele sensibile față de lumină sînt reprezentate la plantele superioare 
prin papile şi ocele. 

a) Papilele senzitive la lumină sînt celule epidermice cu membrana” exte- 
rioară” bombată, funcționînd ca 0 lentilă plan-convexă care concentrează 
razele luminoase ce cad perpendicular pe frunză într-un focar situat în mij 


13 — Morfologia plantelor 

locul celulei. La Oxalis, întreaga membrană exterioară a celulei sensibile 
este bombată (fig. 174, A); la Aquilegia se bombează numai porţiunea 
centrală a membranei exterioare (fig. 174, B), pe cînd la Campanula 
această membrană prezintă în zona ei centrală niște îngroşări biconvexe, 
silicifiate (fig. 174, C). Á 


Fig. 173. Mimosa pudica : Fig. 174. Papile senzitive pentru lumină: 
Aļ— plantă cu frunzele în poziție normală ; B — plantătdupă AĮ— la Ozalis; B — la Aquilegia; C — la Cam- 
atingere, cu frunzele lăsate în jos (după Guilliermond) panula (după Haberland t). 


b) Ocelele senzitive de la Fittonia, plantă din Peru, din familia Acantha- 
ceae, reprezintă un sistem de două celuele epidermice suprapuse, inter- 
calate printre celulele epidermice obişnuite ale frunzei (fig. 175). Celula 
m are peretele exterior foarte bombat. și poartă în vîrf o altă celulă 
mică, de formă biconvexă (fig. 176). Dacă frunza își schimbă poziția ori- 


Fig. 175. Ocele senzitive în epiderma de Fitto- Fig. 176. Ocele văzute din față (după 
nia, văzute în secțiune (după Haberlandt). Haberlandt). 


zontală, lumina, care în acest caz cade oblic pe frunză, provoacă o depla- 
sare a focarelor şi astfel se produce excitația luminoasă, pe care celulele 
epidermice o percep şi căreia frunzele îi răspund executînd mișcări care rea- 
duc focarele luminoase în centrul celulelor. Argumente pentru și contra 
acestei ipoteze, formulată tot de Haberlandt, se dau la fiziologia plantelor. 


MORFOLOGIA ȘI ANATOMIA 
ORGANELOR VEGETATIVE 
(ORGANOGRAFIA) 


A. GENERALITĂŢI 


Organografia!, în sensul etimologic al cuvîntului, înseamnă descrierea 
formei exterioare a organelor. În realitate, nu se poate face o separație 
între forma exterioară şi forma interioară sau structura organelor, cele 
două calități fiind interdependente şi condiţionîndu-se reciproc, ambele 
fiind expresia adaptării organelor la funcțiunile pe care le îndeplinesc în 
plantă în condițiile de mediu în care aceasta trăiește astăzi, condiții la 
care planta s-a adaptat în cursul dezvoltării sale istorice. 

Organografia are deci un domeniu de studiu mult mai vast decît acela 
pe care i-l sugerează numele ; ea studiază morfologia externă, structura 
sau anatomia internă şi dezvoltarea ontogenetică a organelor plantelor 
actuale, privite atît prin prisma adaptării lor la funcțiunile speciale pe 
care le îndeplinesc cît și prin aceea a dezvoltării lor filogenetice. Fără 
perspectiva acestei duble dezvoltări nu pot fi înțelese nici formele, nici 
structurile actuale ale organelor. 

Un organ vegelal este o parte a corpului plantei, alcătuită din mai multe 
țesuturi diferite, avînd forma și structura adaptată la îndeplinirea unor 
funcțiuni speciale, dominante. Fiecare ţesut în parte din cadrul unui 
organ poate îndeplini și alte funcțiuni, dar toate funcțiunile lor parțiale 
colaborează şi sînt subordonate funcțiunii dominante a organului. Așa, 
de exemplu, frunza are ca funcțiune dominantă fotosinteza, căreia îi sînt 
subordonate toate funcțiunile parţiale: de apărare, de conducere, de sus- 
tinere etc. pe care le îndeplinesc diferitele țesuturi care o alcătuiesc. 

După rolul pe care-l joacă în viaţa plantelor, organele acestora sînt de 
două categorii: vegetative şi de reproducere. 

Organele vegetative sînt acele părți din corpul plantei care, prin func- 
țiunile pe care le îndeplinesc, asigură viața acesteia ca individ. Cormo- 


1 De la grec. organon = organ şi graphein = a scrie. 

fitele au trei organe; vegetative, şi anume: rădăcina, tulpina și frun- 
zele. 

Organele de reproducere sînt acelea care asigură perpetuarea speciei, 
prin producerea de noi urmași. Organele de reproducere sînt mai variate 
şi apar cu mult înaintea celor vegetative în dezvoltarea filogenetică a 
regnului vegetal. Talofitele actuale, lipsite de organe vegetative, posedă 
numeroase tipuri de organe de reproducere. 


1. DEZVOLTAREA ONTOGENETICĂ A ORGANELOR VEGETATIVE 
LA PLANTELE CU FLORI 


Punctul de plecare în dezvoltarea oricărei plante cu flori, a n to fit et, 
este oosfera fecundată numită ou sau zigot. În această etapă, toate plantele 
superioare sînt reprezentate printr-o singură celulă închisă în ovul, vii- 
toarea sămînță. Prin diviziunile succesive ale oului, încă înainte ca sămînța 
să ajungă matură, în sînul acesteia ia naștere embrionul, viitoarea plantă 
în miniatură, Embrionul reprezintă a doua etapă a ontogenezei plantei. 
EI posedă deja cele trei organe vegetative în miniatură, formate toate; dintr- 
ui singur ţesut, din meristem, și anume: o rădăciniță, o tulpimță, unul 
saw mai multe cotiledoane care reprezintă primele frunze şi un vîrf vege- 
tativ numit muguraș (gemula sau plumula), adăpostind un meristem, din 
care:vor lua naștere organele aeriene. ale. viitoarei plante (fig. 177). For- 


co 
A 8 A 
Fig: 177. Embrioni de ricin (4), de grîu (B) şi de fasole (C) : 


15 = tegument. seminal; fn — țesut! nutritiv; co — cotiledoane'; Hi — axa'bipocotilă ; 
r — rădăciniţă ;m — muguraşul (după T r o 11). 


marea acestor organe ale embrionului este rezultatul unui proces de dife- 
vențiere organică. Acest proces nu mai are loc asupra constituţiei fizico- 
chimice 'a celulelor, ca în cazul diferențierii celulare, ci asupra modului 
cum se aranjează celulele în organe. El se datorește tot sensibilităţii și 


1 De la grec. anthos = floare şi phyton — plantă: 

plasticităţii protoplastului și însușirii lui de a răspunde la acțiunile unor 
factori (excitanți) externi şi interni, acțiuni care se exercită simultan și 
interdependent asupra embrionului şi determină formarea organelor aces- 
tuia (organogeneza). 

Diferenţierea organică este în ace- 
lași timp şi o diferențiere ontogenetică, 
rezultatul ei fiind construirea sau 
zidirea completă a organelor indivi- 
dului. Se poate distinge la plantele 
superioare o diferențiere a rădăcinii 
(rizogeneză), a tulpinii (caulogeneză) 
și a frunzei (filogeneză), iar la in- 
divizii adulți o diferențiere a florii 
(antogeneză), a fructului ` (carpoge- 
neză) și a seminței (seminogeneză). 

Prin germinaţia sau încolțirea se- 
minei, organele embrionului încep să 
crească şi să se dezvolte activ. Fosta 
rădăciniță devine rădăcină princi- 
pală, peste fosta tulpiniță sau axă 
hipocotilă (fig. 177,41) s-a născut din 
muguraş o axă epicotilă, care va de- 
veni tulpina principală şi care va pro- 
duce primele frunze. Din embrion s-a 
dezvoltat astfel o plantă tînără numită 
Plantulă (fig. 178). Mai tîrziu, tulpina 
principală se va ramifica producînd 
ramuri purtătoare de frunze, rădăci- | 14 178. Diterențierea mnei plante (1), ple- 
na se va ramifica și ea dînd radicele | cînd de la embrion(77) ; apariţia progresivă 
şi astfel suprafața cormului va creşte a organelor şi țesuturilor (717, IV) duce la 
și plantula se va transforma într-o mărirea dimensiunilor plantei : 
Plantă maturë, capabilă să producă * 7 Stiedoarei, 3 a Eol ab T (dupăt. 
flori şi o nouă serie de semințe. Cu 
acestea se încheie ciclul de dezvoltare al plantei care, după Timiriazev, 
ține „de la sămînță pînă la sămânță”, ii 

Durata acestui ciclu variază foarte mult la diferitele plante: un an la 
plantele anuale, doi ani la plantele bienale sau mai mulți ani la unele plante 
care, deşi trăiesc mai mulţi ani, fructiiică o singură dată în viaţă, după 
care mor (plante monocarpice, de exemplu, Agave americana). Acestor 
trei categorii de plante care toate fructifică o singură dată în viața lor, 
li se opune grupul mare al plantelor perene, căruia îi aparţin arborii, arbuş- 
tii şi unele plante ierboase, care pot înflori şi fructifica de mai multe ori 
în viață. 

Factorii care au acționat asupra embrionului din sămânță și au deter- 
minat organogeneza, acționează şi asupra plantulei și a plantei mature. 
Ei pot provoca apariția de caractere diferențiale în organele în curs de 

dezvoltare, schimbarea direcției de creştere a acestora etc., cu un cuvînt 
aceşti factori pot modifica profund forma şi structura organelor plante- 
lor, dînd naștere tuturor variațiilor care fac, obiectul organografiei. 

Creşterea și dezvoltarea organelor la plante se deosebesc fundamen- 
tal de procesul organogenezei la animale. În timp ce puiul de vertebrat 
se naște cu toate organele gata formate, și în decursul dezvoltării puiului 
în adult organele sale cresc, dar se opresc din creștere la maturitate, 
organele plantelor crese necontenit toată viața şi, în plus, plantele își pot 
forma organe noi în decursul întregii lor vieţi, grație meristemelor care 
persistă pînă la moarte. Formarea de organe noi, omonime, se face prin- 
tr-o „suprazidire”: peste o porțiune veche de rădăcină se suprapune una 
nouă, unei părți vechi de tulpină i se adaugă una nouă etc. 

Această trăsătură caracteristică a organogenezei plantelor este legată 
de specificul nutriţiei lor, de adaptarea lor la extragerea din aer şi din 
sol a elementelor nutritive, foarte dispersate în spațiu. Fiind fixate şi 
meputîndu-se deplasa în căutare de noi resurse de hrană, plantele își lun- 
gesc necontenit organele aeriene și subterane, explorînd noi şi noi porți- 
uni din mediu. 

Organele aeriene noi (ramuri, frunze, flori) iau naștere din axa princi- 
pală în conuri vegetative, prin activitatea celulelor iniţiale. Primele lor 
începuturi, avînd forma de ridicături sau cute de diferite forme, se numesc 
primordii (fig. 179). La formarea lor iau parte tunica și primele straturi 
ale corpusului. Există primordii de frunze, de muguri (din care se vor 
forma ramuri) şi de flori. Celulele primordiului au la început caracter embri- 


Fig. 179. Conul vegetativ 
al tulpinii de Elodea, cu 
primordii de frunze: 

A — văzutdin profil; B — văzut 
în secţiune longitudinală ; d — der- 
matogen; sd — subdermatogen; 
$f — primordii foliare, T — tu- 
nica; econ (după Stoc- 
er). 


onar. Pe măsură ce se îndepărtează de vîrf, însă, ele suferă procesul de 
diferențiere celulară care le transformă în țesuturi definitive, iar organele 
născute din primordiu, prin diferențiere organică, îşi dobîndesc forma și 
structura caracteristică. 

Ramurile rădăcinii principale se nasc dintr-un strat special rizogen 
(periciclu) ; modul cum se naşte o radicelă va fi înfățișat la studiul rădă- 
cinii, 

Procesul transformării primordiilor în organe adulte este dirijat de o 
seamă de legi ale organogenezei, care fac obiectul fiziologiei. Aici ne vom 
mărgini doar să cităm pe cele mai importante. 

a) Baza organogenezei la plante o constituie modificările stadiale ale 
celulelor din conurile vegetative. Celulele acestora nu sînt capabile să 
formeze noi organe decît dacă au trecut în dezvoltarea lor prin anumite 
etape, numite stadii, cum sînt stadiile de vernalizare, fotoperiodism etc. 

b) Dezvoltarea organelor plantelor se face în strinsă concordanță cu 
condiţiile mediului, împreună cu care organismul formează o singură uni- 
tate. 

c) În dezvoltarea organelor se manifestă o unitate perfectă între func- 
țiunea, structura și forma organului respectiv, în condițiile de mediu date. 
Dacă aceste condiţii se schimbă și silesc organul să îndeplinească alte func- 
țiuni decît cele specifice, organul se adaptează la noua lui funcțiune, modi- 
ficîndu-și structura, iar schimbarea structurii atrage după sine schim- 
barea formei. 

d) Între dezvoltarea diferitelor organe ale unei plante există o core- 
laţie strînsă. Organismul vegetal se comportă şi în această privință ca un 
întreg şi dezvoltarea unor părți ale lui condiționează dezvoltarea altora. 


2. CITEVA PROPRIETĂȚI ALE FORMEI 
ŞI STRUCTURII ORGANELOR VEGETATIVE 


1. Polaritatea este deosebirea morfologică, dar mai ales fiziologică, din- 
tre cele două extremități opuse ale unui organ. Această proprietate se 
găseşte şi la multe plante inferioare, chiar unicelulare, ca, de exemplu, 
la Euglena sau Chlamydomonas. La plantele superioare însă polaritatea 
este mult mai pronunțată. Ea se manifestă nu numai la organele princi- 
pale : rădăcină sau tulpină, ci și la ramurile acestora, la fragmente ale aces- 
tor ramuri, şi chiar la fiecare celulă în parte, manifestările exterioare 
ale polarităţii organelor reprezentînd rezultanta polarităţii de bază a celu- 
lelor alcătuitoare. Toate aceste părți de plantă prezintă un pol apical şi 
un pol bazal, care nu se pot transforma unul în altul, indiferent de con- 
dițiile de mediu în care ajung să trăiască. Două ramuri de salcie suspen- 
date într-un vas cu suficientă umezeală (căptușit, de exemplu, cu hîrtie 
de filtru umedă), una în poziție normală şi alta cu vîrful în jos, nu-și 
schimbă polaritatea (fig. 180). Indiferent de poziţie, polul apical dă naş- 
tere la ramuri, iar cel bazal la rădăcini adventive. Acest fapt are apli- 
caţie în practica butăşirii (butaşii trebuie împlîntaţi totdeauna cu polul 
bazal în sol). 

2. Simetria este proprietatea unui organ de a fi format din părți iden- 
tice care se repetă cu regularitate în structura sa. Planul care împarte 

un organ în două părți simetrice se numeşte plan de simetrie. Cele două 

jumătăți simetrice sînt egale, dar nesuperpozabile și se numesc enantio= 

morfe! ; raportul dintre ele este ca acela dintre o persoană și imaginea 
sa din oglindă; deși imaginea este identică cu 
persoana, stînga ei este dreapta persoanei și 
invers. 

După numărul de planuri de simetrie care se 
pot aplica unui organ vegetal, acesta poate pre- 
zenta simetrie radială, bilaterală, monosimetrică 
sau poate fi asimetric. 

a) Simetrie radială au organele care pot fi îm- 

` părțite în două jumătăţi enantiomorte prin multe 
planuri de simetrie. Astfel de organe se numesc 
Polisimelvice.. Acestei categorii îi aparțin organele 
cilindrice, ca: rădăcini, tulpini, ramuri, apoi fruc- 
te, ca: pepenii, mărul, portocala ete. Florile cu 
simetrie radială se numesc actinomorfe?. 

b) Bisimetrice sînt organele prin care se pot 
duce doar două planuri de simetrie, perpendicu- 
lare unul pe altul. Una din părți este totdeauna 

i y dreaptă sau stîngă, anterioară sau posterioară. 
Fig. 180. Experiența cura- Un exemplu de acest fel este tulpina de Opuntia 
muri de salcie pentru de- s 
monstarea polarității (după (fig. 181). 

Strasburger). c) Monosimetrice sînt organele vegetale care 

prezintă un singur plan de simetrie prin care 

pot fi împărțite într-o jumătate dreaptă şi una stîngă. În această cate- 
gorie intră majoritatea frunzelor late ale plantelor de la noi, ca: fag, 
stejar, plop etc. 

Astfel de frunze au o structură diferită pe cele două fețe ale lor, structură 
numită dorsiventrală (fig. 182). Florile monosimetrice, ca, de exemplu, 
cele de mazăre, viorea, gura-leului etc. se numesc zigomorfe. 

d) Asimetrice sînt organele vegetale care nu pot fi împărțite în jumă- 
tăţi enantiomorfe prin nici un plan. Așa sînt florile de Canna (fig. 183), 
frunzele de ulm (fig. 184), cele ale unor specii de tei, Begonia etc. În 
natură se găsesc adesea forme de trecere de la un tip de simetrie la 
altul. De asemenea, un același organ, în condiții diferite de mediu poate 
prezenta diferite forme de simetrie. Astfel, frunzele aeriene de ceapă au 
simetrie radială, în timp ce frunzele bulbului sînt monosimetrice. 

Simetria este direct legată de polaritate, ea fiind principala formă de 
expresie a acesteia. Morfologia unei plante rezultă dintr-o distribuție sime- 
trică a ţesuturilor sau organelor în jurul uneia sau mai multor axe de 
simetrie. 


1 De la grec. enantios = opus şi morphe = formă. 
2 De la grec. aktinos stea şi morphe = formă 
3 De la grec. zygon = jug şi morphe = formă. 

3. Regenerarea. Este tendința pe care o are o plantă de a-și reface 
orice parte care i-a fost distrusă. Dintr-un butaş de frunză, de exemplu, 
planta își reface tulpina, rădăcina, adică organele care-i lipsesc, rege- 


B 
M 
Fig. 181. Tulpina de Fig. 182. Frunza, tip de or- Fig. 183. Floarë asimetri- 
Opuntia: exemplu de gan monosimetric, cu struc- că de Canna indica (după 
organ bisimetric (după tura dorsoventrală : Strasbwrger). 
Strasburger). A — văzută din față; B — în 


secțiune transversală ; M — planul 
median (după Strasburger). 


nerînd un nou individ complet. Acest fapt se explică prin potența celu- 
lelor vegetale de a redeveni meristematice după ce acest caracter fusese 
mascat un timp mai mult sau mai puțin îndelungat. Celulele animale 
sînt lipsite de o astfel de putere regeneratoare. 

4. Corelaţia este însușirea plantelor de a-și dezvolta organele într-o 
strînsă interdependență care să asigure forma și aspectul ei caracteris- 
tic. Printr-un joc complex al factorilor interni (factori genetici, substan- 
țe de creştere, fitohormoni etc.), au loc acţiuni stimulative şi inhibi- 
torii al căror rezultat este moriogeneza plantei și păstrarea de-a lungul 
generaţiilor a formei specifice. 

5. Orientarea în spaţiu pe care o iau organele plantelor este un alt 
caracter morfologic al lor. Din acest punct de vedere, rădăcina și tulpina 
principală, care cresc vertical, în sus sau în jos, în direcția razei Pămîn- 
tului, se numesc organe ortotrope!, pe cînd cele care fac un unghi cu raza 
Pămîntului se numesc organe plagiotrope?. Aşa sînt frunzele, ramurile 
și unele flori, rizomii etc. Unele frunze, mulți rizomi şi plante tîritoare sau 
culcate sînt dispuse orizontal, făcînd un unghi drept cu raza Pămîntului. 


1 De la grec. orthos = drept şi tropos = direcţie. 
2 De la grec. plagios = oblic şi tropos = direcţie. 

6. Transformările (metamortozele) organelor vegetative. Organe omologe 
şi organe analoge. Organe reduse. Condiţiile speciale de viață ale unei 
plante, precum și factorii din mediul exterior, caracteristici pentru locul 
în care aceasta trăieşte, pot provoca schimbări în forma, structura 
şi funcțiunea organelor vegetative ale acesteia, schimbări numite de către 
Goethe (1790) metamorfoze!. Schimbările metamorfice pot fi atît de 
adînci şi ele se pot fixa prin ereditate, încît un organ vegetativ, de exem- 


Fig. 184. Frunze asimetrice de la Fig. 185. Tulpina de Ruscus 
ulm (după Strasburger). aculeatus, cu ramuri transfor- 
mate în filocladii (pA) : 


s — frunze rudimentare; fl — flori 
(după Strasburger). 


plu, tulpina, să îmbrace forma altui organ vegetativ, de exemplu, frunza 
(fig. 185). Cauza unei atît de adînci schimbări în înfăţişarea și structura 
unui organ şi a asemănării lui cu alt organ rezidă în schimbarea func- 
țiunii primare, caracteristice lui și adaptării la îndeplinirea unei alte func- 
țiuni care este proprie organului a cărui formă o imită. 

În cazurile organelor profund metamorfozate, pentru a putea stabili 
adevărata lor natură (dacă sînt rădăcini, tulpini sau frunze), trebuie să 
le urmărim originea. 

Se numesc organe omologe toate organele care au aceeași origine, adică 
provin prin metamorfozarea aceluiaşi organ de bază, forma, structura şi 
funcțiunile lor putînd fi diferite. Așa, de exemplu, spinii de Berberis (dra- 
cilă) sînt omologi cu frunzele, provin din acestea și poartă muguri la sub- 
suoară, ca şi frunzele (fig. 186). Dintre cele trei frunze fixate la un nod 


1 De la grec. metamorphosi: - schimbare. 

al rizomului ferigei de apă, Salvinia natans, două şi-au păstrat aspectul 
şi funcțiunile normale, pe cînd a treia a îmbrăcat forma şi a preluat func- 
țiunile rădăcinii (fig. 187). Cele trei organe sînt omologe, cu tot aspectul 


lor diferit. 


Fig. 186. Transformarea frunzelor în spini cu cinci sau cu trei ramuri, la 
Berberis vulgaris (după Strasburger). 


Se numesc organe analoge acele organe care au origine diferită, dar care 
îmbracă aceeaşi formă şi îndeplinesc aceleaşi funcțiuni. Spinii de Berberis 
sînt analogi cu cei de salcîm, porumbar, păr pădureț sau trandafir, deşi 


ei sînt frunze transformate, pe cînd 
cei de salcîm sînt stipele transfor- 
mate, cei de porumbar și păr pădureț 
sînt ramuri transformate, iar ţepii 
de trandafir sînt emergențe. Frunza 
metamorfozată de Salvinia este ana- 
logă cu rădăcina, dar este omologă 
cu frunzele normale. Filocladiile de 
Ruscus (v. fig. 185) sînt analoge cu 
frunzele, însă ele sînt omologe cu ra- 
murile, se nasc la subsuoara unor frun- 
ze rudimentare şi poartă flori, organe 
care nu se găsesc niciodată pe frunze. 

Organe reduse. Prin neîntrebuinţare, 
unele organe vegetative ale cormu- 
lui pot regresa pînă la nerecunoaşte- 
re sau pot chiar dispare. Ca exemple 
de organe reduse putem cita frunze- 


Fig. 187. Salvinia natans, ferigă de apă, cu 
una din cele trei frunze metamorfozată (fm) 
(după Strasburger). 


le de Ruscus (v. fig. 185), cele ale tuberculilor de cartof, ale cactacee- 
lor etc. De asemenea, multe plante parazite şi saprofite, datorită modului 
lor de viață, n-au rădăcini (vîscul, torțelul). Exemple numeroase de ast- 
fel de plante vor fi date la studiul rădăcinii, tulpinii şi frunzei. 

B. MORFOLOGIA ȘI STRUCTURA CORMULUI 


Gradul de organizare la care au ajuns diferiții reprezentanți actuali 
ai regnului vegetal ne permite să-i împărțim în protofite, talofite și cormo- 
fite. Numai cormofitele își au corpul diferențiat în organe vegetative. 
Această mare grupă sistematică 
cuprinde ultimele trei încrengă- 
turi de plante : criptogramele vas- 
culare, gimnospermele şi angio- 
spermele. Trecerea dela organizarea 
talofitică spre cea cormofitică o 
fac briofitele sau mușchii, plante 
pe care unii morfologi le socotesc 
talofite, alții cormofite. O grupă 
mare de mușchi formînd clasa 
Hepaticae, din care face parte, 
printre alții, şi Marchantia poly- 
morpha sau „tierea-pămîntului” 
(fig. 188), au corpul format dintr- 

E un tal cu aperi dei frunză rami- 

A — individ bărbătesc,- B — individ femeiesc (după ficată, prins de sol piin tizoizt ŞI 

Strasburger). de pe care se ridică organele de 

înmulțire. Acești mușchi pot fi 

deci considerați drept talofite, ca unii ce nu prezintă nici o urmă de 

organe vegetative diferenţiate. Părerea aceasta nu este însă împărtăşită 
de toţi morfologii (Chadefa ud). 

Clasa Musci sau a mușchilor frunzoşi însă cuprinde reprezentanți al 
căror organism prezintă două din cele trei organe vegetative ale cormu- 
lui, tulpină și frunze, locul rădăcinii încă nediferenţiate ținîndu-l nişte 
exerescenţe filiforme, de obicei unicelulare, ale bazei tulpinii, numite rizo~ 
izi! (fig. 189, rh). Tulpina unui mușchi frunzos, mult superioară talului 
ca organizare, are totuși un număr redus de țesuturi: o epidermă exte- 
rioară, © scoarță diferențiată într-o zonă externă cu celule avînd mem- 
brana- sclerificată, servind drept țesut mecanic, o zonă internă, asimila- 
toare şi un fascicul central de celule alungite prozenchimatice, cu pereţii 
despărțitori ciuruiți, funcționînd ca vase liberiene (fig. 190). Nu există 
încă țesut lemnos în tulpina mușchilor. Frunzele de mușchi au o struc- 
tură și mai simplă ; ele sînt formate dintr-un singur strat de celule. Acest 
corm redus al mușchilor nu este omolog, ci numai analog cu cormul ade- 
vărat al plantelor superioare, el aparţinînd unei alte faze din ciclul de 
dezvoltare al lor (gametofitului, în timp ce cormul celorlalte plante supe- 
rioare aparține sporofitului). 


Fig. 188. Marchantia polymorpha, muşchi he- 


1 De la grec. rhiza = rădăcină şi cidos = asemăriare. 

Cormul pteridofitelor şi antofitelor atinge cel mai înalt grad de diferen- 
tiere, fiind alcătuit din trei organe vegetative distincte, înzestrate cu vase 
liberiene şi lemnoase. În cele ce urmează vom analiza morfologia și struč- 
tura fiecărui organ vegetativ al cormului: rădăcina, tulpina şi frunza. 
Începem studiul cu rădăcina, pentru că are o organizare mai simplă, care, 
în stadiul de structură primară, n-a depășit încă psilofitele și, trăind de 
regulă în pămînt unde există condiții mai puțin variabile de mediu, pre- 


Fig. 189. Polytrichum commune : 
yh — rizoizi; s — seta; k — caliptra; w — urna 
(după Strasburger). 


Fig. 190. Secţiune transversală prin tulpina 
de Mnium (muşchi) : 
7 — „peri rizoidali; } — fascicul conducător ; c — paren- 
chim cortical; e — straturi sclerificate externe (după 
Strasburger). 


rh 


zintă mai puține variații de formă și structură decît organele aeriene. De 
r fapt, în ordinea dezvoltării filogenetice a plantelor, primul organ vegeta- 
tiv care a apărut a fost un „rizom primordial” (P. Bertrand), deci 

o tulpină ; rădăcina şi frunzele s-au născut mai tîrziu, ca o diferențiere a 
tulpinii. După acest criteriu filogenetic se conduc morfologii care încep 
studiul organelor vegetative cu tulpina. 


1. RĂDĂCINA 


Rădăcina este acel organ al plantelor care crește de regulă în pămînt 
şi este adaptat la două funcțiuni specifice : fixarea plantei şi absorbția apei 
cu substanțele minerale din sol. Rădăcina însă mai poate îndeplini și alte 
funcțiuni accesorii, cum sînt cele de organ de depozitare, de regenerare a 
plantei şi altele. 

Rădăcina care se dezvoltă din radicula embrionului se numește rădă- 
cină principală şi ea are următoarele caractere generale: este un organ 
ortotrop, crescînd drept în jos în direcția razei Pămîntului (are un geo- 
tropism pozitiv), are simetrie radială, o formă, de regulă, cilindrică, morfo- 
logic baza ei se confundă cu baza tulpinii ; din punct de vedere anatomic, 
însă, există o zonă de trecere de la structura rădăcinii la cea a tulpinii, 
numită colet, mai lungă sau mai scurtă, după plantă. Rădăcina princi- 
pală poartă ramuri laterale numite radicele. 

După originea şi funcțiunile lor, rădăcinile se pot grupa în trei cate- 
gorii, şi anume: normale, adventive și metamorfozate. 

a) Rădăcini normale sînt acelea care se dezvoltă din radicula embrio- 
nului, îndeplinesc funcțiuni specifice, baza lor se racordează cu baza 
tulpinii. 

b) Rădăcini adventive? sînt acelea care nu provin din radicula embri- 
onului, nici nu se dezvoltă pe rădăcina principală sau pe radicele, ci apar 
pe alte organe, ca: tulpină, rizomi, bulbi, frunze etc. La multe plante, 
ca, de exemplu, la cereale, la plantele cu bulbi etc., masa principală de 
rădăcini o constituie cele adventive. Funcțiunile rădăcinilor adventive pot 
fi aceleaşi ca ale rădăcinilor normale sau pot fi diferite. 

c) Rădăcini metamorfozate sînt acelea care, adaptîndu-se la îndeplinirea. 
unor alte funcțiuni decît cele specifice lor, şi-au schimbat forma și struc- 
tura în conformitate cu noile funcțiuni. 


a. Tipuri morfologice de rădăcini 


Forma rădăcinilor este variată şi caracteristică pentru anumite specii 
de plante. După raportul de mărime dintre rădăcina principală şi radicele 
se pot distinge, în general, trei categorii de forme de rădăcini: pivotante, 
fasciculate şi rămuroase. 


1 De la fr. collet = guler. 
2 De la latin. advenio, -ire = a sosi. 

a) Rădăcini pivotante! sînt cele la care rădăcina principală atinge o mare 
dezvoltare, fiind mult mai lungă și mai groasă decît radicelele (fig. 191). 
Astfel de rădăcini au mai ales planteie leguminoase, ca : trifoiul, lucerna, 
lupinul etc., dar se pot întîlni și la plante din alte familii, ca, de exemplu, 
la bumbac, păpădie, măcriş etc. Rădăcinile de morcov, sfeclă, ridichi, 
deși au forma conică și corespund definiţiei rădăcinilor pivotante, prezintă 
îngroșări anormale și deci nu sînt rădăcini pivotante 
tipice. 

5 Rădăcini fasciculale? sau firoase sînt acelea la 
care rădăcina principală nu se dezvoltă sau dispare, 
locul acesteia luîndu-l radicelele sau rădăcinile adven- 
tive, de mărime egală, în număr mare, formînd un 
mănunchi sau fascicul (fig. 192). Cerealele, ierburile 
şi plantele cu bulbi se caracterizează prin rădăcini 
de acest tip. 

c) Rădăcini rămuroase sînt acelea la care se dezvol- 
tă rădăcina principală şi radicelele de ordinul întîi, 
care ajung tot aşa de groase şi de lungi ca și rădăci- 
na principală. Mulți arbori din pădurile noastre de 
foioase se caracterizează prin rădăcini de acest tip. 

După felul de creştere, adîncimea şi întinderea în 
lățime a rădăcinilor, caractere care depind de specie 
şi de condiţiile de mediu, rădăcinile plantelor pot 
aparține, de asemenea, la trei tipuri principale: ră- 
dăcini care se dezvoltă în profunzime, rădăcini care 
se dezvoltă orizontal şi rădăcini care se dezvoltă alt kig, 191. Tip de zădă- 
în profunzime cît şi orizontal. cină pivotantă (după 

Ultimul tip este cel mai favorabil pentru plantă, ca Komaro 
unul ce permite explorarea unui volum mai mare de sol. 

Asupra dezvoltării sistemului radicular influențează mai mulți factori, 
dintre care cei mai importanți sînt: tipul de sol, umiditatea, cantitatea 
şi distribuția substanțelor minerale în sol, natura subsolului, ereditatea 
plantei. 

Una şi aceeaşi specie de plantă poate prezenta forme diferite de rădăcini, 
după natura acestor factori externi. Pinus silvestris, de exemplu, are 
rădăcini pivotante cînd creşte pe sol nisipos și rădăcini rămuroase, care 
se întind orizontal în păturile superficiale ale solului, cînd creşte pe mlaş- 
tini turboase. Cît de mult influențează umiditatea morfologia sistemului 
radicular, se poate vedea din cazul plantei Astragalus lamberti (fig. 193). 

Lungimea rădăcinilor, adîncimea pînă la care pătrund, nivelul la care 
se ramifică, diametrul suprafeţei pe care se întind radicelele și volumul 
de sol explorat de ele, variază foarte mult, după natura plantelor și în 


1 De la fr. pivot = cui, țăruş. 
1 De la latin. fasciculi = mănunchiuri, 

[aa 
ZA iN 
maia 


Fig. 193. tare adicular 


la traga e lamer a i ga a de le umi- 
traturilor din sol: 

E aa aji ; S — nisip. 

Ai tncimea este dați fa a pie ioare cun ARET Sem) 


(după Strasbu 20) 

funcţie de factorii amintiţi. În general, sistemul subteran al plantei întrece 
ca suprafață pe cel aerian de 5 pînă la de 15 ori, iar rădăcinile orizontale 
ale arborilor fructiferi depăşesc circumferința coroanei de două pînă la cinci 
ori. 


b. Morfologia și structura virfului rădăcinii 


Vîrtul unei rădăcini tinere prezintă următoarele cinci regiuni: 4) regiu- 
nea pilorizei, b) regiunea vîriului vegetativ, c) regiunea netedă, d) regiu- 
nea piliferă şi e) regiunea aspră (fig. 194). 

a) Piloriza, scufia sau caliptra (Pil din fig. 194), este țesutul învelitor 
al vîriului delicat al rădăcinii, avînd forma de degetar și rolul de apărare 
al acestuia în timpul creşterii rădăcinii în jos. Piloriza este pluristratificată, 
alcătuită din celule parenchimatice, fiind mai groasă în dreptul vârfului 
cu care este şi concrescută, și mai subțire pe laturi, Din cauza frecării de 
sol în timpul creşterii rădăcinii, straturile exterioare ale pilorizei se uzează 
şi cad, alte straturi, născute la interior, luîndu-le locul și făcînd ca grosi- 
mea ei să rămînă constantă. 

Piloriza se observă numai cu lupa. ILa rădăcinile aeriene ea este în gene- 
ral mai mare, în timp ce la plantele acvatice ca Lemna (fig. 195), Hydro- 
charis etc., ea este înlocuită cu un organ în formă de deget de mănușă, 
mult mai lung şi care nu se uzează, numit 7izomitra. Aceasta are o altă 
origine decît piloriza. Plantele superioare parazite, cum este Cuscuta (tor- 
țelul) n-au piloriză. Cazurile de rădăcini fără piloriză sînt însă, în general, 
rare. Printre acestea cităm: castanul sălbatic, Trapa natans, bromelia- 
ceele epifite. În schimb, Pandanus are o piloriză multiplă. 

b) Vârful rădăcinii (A, din fig. 194) este ocupat de celula inițială (crip- 
togame vasculare) sau de grupe de celule inițiale (gimnosperme și angio- 
sperme), care, prin diviziuni periclinale şi anticlinale, dau meristemul 
primordial (v. fig. 122, 123 şi 124), iar acesta dă naştere celor trei foițe 
histogene : dermatogenul, periblemul și pleromul. Lungimea totală a acestei 
zone atinge abia 2—3 mm. 

c) Regiunea netedă (B, din fig. 194) este zona de creştere în lungime 
a rădăcinii și cuprinde următorii 2—3 mm. Aici celulele nu se mai divid, 
dar cresc prin întindere, ajungînd să-și mărească de cîteva ori dimensiunile 
inițiale (fig. 196). Creşterea prin întindere a ansamblului celulelor acestei 
zone produce forța datorită căreia rădăcina poate pătrunde în pămînt. 

d) Regiunea pihferă (C, din fig. 194) coincide cu zona de specializare 
a celulelor. Aici cele trei foițe histogene amintite vor da naștere respectiv 
rizodermei, scoarței și cilindrului central al rădăcinii. Epiderma rădăcinii 
se mai numeşte pizodermă! sau epiblem, şi ea dă naştere perişorilor sugători 
sau absorbanţi. Lățimea regiunii pilifere este de 0,1 pînă la 1 cm. 


1 De la grec. rhiza = rădăcină și derma = piele. 

Pil 


Fig. 194. Secţiune longitudinală prin virful 
rădăcinii de orz, Hordeum sativum : 

Pil — piloriza; A — virful vegetativ; B — regiunea 

netedă; C — regiunea piliferă ; CC — cilindrul central ; 
p — periciciu; En — endoderm (după Troll). 


Fig. 195. Lintița-de-baltă (4) cu ri- 
zomitra (riz); B — rizomitra mut 


mărită (după Grințescu). 


D 


Fig. 196. A — D. Fazele succesive de crește- 

re prin întindere a unei celule meristematice 
nou formate: 

n — nucleu; v — vacuola (după Guilliermond). 

Perii radiculari care învelesc ca un manşon continuu rădăcina în regiu- 
nea piliferă, sînt unicelulari, rar formați din două celule, cilindrici, născuți 
prin creşterea celulei epiblemului perpendicular pe suprafața rădăcinii. 
Un păr sugător (fig. 197) este o proeminență cilindrică, lung de cîteva 
sutimi de milimetru (încît nu se poate vedea decît cu lupa), pînă la cel 
mult 10 mm (la sfecla-de-zahăr), avînd membrana foarte subțire şi în gene- 


Fig. 197. Formarea perilor sugători : Fig. 198. Dezvoltarea sistemului radicular 
A, B — perișori în diferite stadii de dezvoltare (după la Brassica napus : 
Troll). A — peri sugători; B, C — peri sugători cu påmint 


lipit pe ei; D — secțiune transversală prin rădăcină 
la nivelul regiunii pilifere (după Kursanov). 


ral celulozică, foarte rar ușor cutinizată. În interior se află nucleul aproape 
de vîrf, înconjurat de citoplasmă mai abundentă, în timp ce în restul păru- 
lui, citoplasma căptușește ca un strat subțire membrana. În centrul păru- 
lui se află o vacuolă centrală mare, plină cu suc celular, care absoarbe prin 
endosmoză apa cu substanțele minerale din sol, de unde și numele lor de 
peri sugători sau absorbanţi. Numărul perişorilor sugători este foarte mare, 
între 200 și 400 pe 1 mm?. Ei se găsesc atît pe rădăcina principală cît şi 
pe radicele, realizînd o suprafață de absorbţie de zeci şi chiar sute de 
metri pătraţi. 

Pentru a ne face o idee despre proporţiile pe care le poate atinge sistemul 
radicular față de cel caulinar, vom cita următorul exemplu: la planta 
de secară, Secale cereale, înaltă de 50 cm, cu o suprafaţă aeriană de 5,25 m?, 
lungimea totală a radicelelor de ord. I—II—III și IV atinge 623 km, cu 
o suprafață totală de 260 m?. Lungimea perișorilor absorbanți (în număr 

de circa 14 bilioane) atinge 10625 km iar stiprafața 441 m? (după M. G ui- 
nochet). 

Perii radiculari se dezvoltă foarte repede, ajungînd maturi în decurs de 
36—40 de ore. Din cauza durității solului şi a ativităţii lor intense însă 
ei au o viață scurtă, de numai 10—20 de zile, după care mor, fiind înlo- 
cuiți cu alți perișori, așa fel încît lățimea zonei pilifere rămîne aproximativ 
aceeași. Pe lîngă funcţia de absorţie, care este principală, perişorii con- 
tribuie și la fixarea plantei în sol. Smulgînd cu grijă o plantulă cultivată 
în nisip sau sol afînat, perișorii vor scoate cu ei un volum apreciabil de 
pămînt sau nisip (fig 198, B), graţie membranei lor care la vîrf își gelifică 
păturile externe și le transformă într-un mucilagiu cu care aderă de substrat. 

Prezenţa perişorilor absorbanţi este un caracter constant numai al rădă- 
cinilor care cresc în pămînt. Printre plantele acvatice există specii cu peri, 
ca, de exemplu, Potamogeton, Elodea etc. şi specii fără peri, ca: Nuphar, 
Butomus etc. 

Rădăcinile aeriene ale plantelor epifite sînt lipsite de peri absorbanţi ; rolul 
acestora îl îndeplineşte un țesut special acvifer numit velamen (v. fig. 205). 

e) Regiunea aspră se întinde deasupra celei pilifere şi îşi datorește numele 
urmelor vechilor perișori care au dispărut, lăsînd mici cicatrice pe supra- 
fața epiblemului, care-l fac aspru la pipăit, precum şi suberificării primelor 
straturi ale scoarței. În dreptul acestei regiuni, rădăcina are o structură 
primară tipică, 


c. Ramificația rădăcinii 


Foarte rar rădăcina principală a plantelor rămîne neramificată ; un exem- 
plu de acest fel este rădăcina de Lemna minor (fig. 195). De regulă, ea 
se ramifică dînd naștere la ramuri care se numesc radicele şi care îi măresc 

considerabil suprafața. 

Rădăcinile plantelor pot prezenta două moduri 
principale de ramificație: dicotomică şi monopo- 
dială. 

Ramificaţia dicotomică!, azi foarte rară, o întîlnim 
numai la rădăcinile de Lycopodium şi Selaginella. 
Ea se caracterizează prin aceea că vîrful rădă- 
cinii principale se bifurcă de la început formînd 

Fig. 199. Schema ramifica- două radicele surori, egale ; apoi fiecare dintre ele 
He iii pia Saale se bifurcă în alte două ramuri egale, care la rîn- 
Š dul lor se vor bifurca din nou ș.a.m.d. (fig. 199). 

Ramificația monopodială? este modul cel mai obişnuit de ramificație 
al rădăcinii. În acest caz, rădăcina are o axă principală ce creşte continuu 
şi care dă naştere la ramuri laterale sau radicele, de ordinul I. Acestea, 


1 De la latin dichotomus, a, um = despicat în două. 
2 De la grec. monos = unul singur şi pus, podos = picior. 

la rîndul lor, pot da naştere la radicele de ordinul II, radicelele de ordinul 
II, la radicele de ordinul III etc. Întregul sistem de ramificaţie monopodială 
în totalitatea sa are înfățișarea unui con răsturnat, a cărui axă este rădă- 
cina principală (fig. 200). Radicelele au o origine profundă, endogenă, și 
o dispoziție regulată pe rădăcina principală. 


Lă A H 
T 1 
IN 3 N 1 3 2 


Fig. 200. Schema ramificaţiei monopodiele : 
H — axa principală; 7, 2, 3 — radicele de ordinul J, II, III, (după Strasburger). 


La, plantele de cultură şi la pomii roditori, omul 
poate provoca schimbări ale sistemului de ramificaţie 
al rădăcinilor, în scopul de a-l îmbogăţi şi deci de a 
asigura acestora o fixare şi o absorbție mai bună. Me- 
toda aceasta constă în tăierea porțiunii de vîrf a 
rădăcinii principale şi a radicelelor. În urma tăierii 
se dezvoltă un număr foarte mare de radicele. Cînd 
puieţii tineri de pomi se scot și se replantează în alt 
loc (la măr, păr, nuc etc.), acestora li se taie vîrful 
rădăcinilor. La butaşi, formarea de rădăcini adventive 
poate fi provocată prin tratarea lor cu diferite substanțe 
chimice rizogene, cum sînt vitaminele B,, Bẹ, PP etc. 

Rădăcinile adventive, după cum ştim, nu provin 
din radicula embrionului şi nici nu se formează pe 
rădăcina principală sau pe radicele, ci pe tulpină, 
ramuri sau frunze, 

Cele mai multe monocotiledonate, nici n-au rădă- 
cină normală. Aceasta dispare foarte curînd după 
germinația seminței, locul ei luîndu-l un smoc de ră- 
dăcini adventive, ca la graminee (fig. 201). La orhi- 
dee, sămînța este foarte mică și are un embrion fără pig. 201. Dezvoltarea 
radiculă. Rădăcinile lor se formează de-a dreptul pe aparatului radicular 1a 
tulpină, fiind toate adventive. porumb (Zea mays) : 

De asemenea, criptogamele vasculare, neavînd em- eg tie ma 


brion, n-au decît rădăcini adventive, care se formea- rumb; r.p". — rădăcină princi- 


e = z pală (după H, Camefort 
ză pe rizomi. şi J. Paniel). 


214 


MORFOLOGIA ȘI ANATOMIA ORGANELOR VEGETATIVE 


Fig. 202. Rădăcini contractile (a) de 
Crocus (după Massart). 


Telpină 4 


Răgăcim adventiva 
fixatoare 


Fig. 203. Tulpină de iederă (Hedera 
helix) cu rădăcini adventive aeriene 
fixatoare, 


Alte organe pe care se pot forma rădă- 
cini adventive sînt tulpinile subterane 
(bulbi, tuberculi, rizomi), ramurile multor 
arbori, arbuşti şi plante ierboase, precum 
şi frunzele unor specii de Begonia şi altele. 

Tăvălugirea semănăturilor de cereale 
favorizează formarea rădăcinilor adventi- 
ve. Butășirea și marcotajul, două moduri 
rapide de înmulţire vegetativă practicate 
de om, se bazează pe formarea de rădăcini 
adventive. 

Rădăcinile metamoriozate se abat cu 
totul de la forma rădăcinilor normale, din 
cauza adaptării lor la îndeplinirea unor func- 
țiuni speciale. Numărul și felul acestor ră- 
dăcini este foarte mare. În cele ce urmează, 
vom înfățișa pe cele mai frecvente. 

a) Rădăcinile contractile au însuşirea de 
a se scurta, putîndu-și reduce cu pînă la 
50% lungimea lor normală. Fenomenul are 
loc prin micșorarea celulelor scoarței in- 
terne şi a încrețirii scoarței externe, fapt 
posibil numai in lipsa țesuturilor meca- 
nice. Prin contracția lor, acest fel de ră- 
dăcini realizează o mai bună fixare a plantei 
sau trag bulbii sau tuberculii la adîncimea 
potrivită (fig. 202). La unele plante, toate 
rădăcinile se pot contracta, pe cînd la al- 
tele, cum este cazul la Crocus sativus (şof- 
ranul), unele rădăcini rămîn normale, al- 
tele devin contractile. Se numește Feterorizie! 
această însușire a unor plante de a avea 
două feluri de rădăcini. 

b) Rădăcinile aeriene fixatoare se întîlnesc 
la multe liane. Astfel de plante au în pă- 
mâînt rădăcini normale, iar pe tulpina lor 
învîrtitoare au rădăcini adventive cu care 
se fixează de suport. Acesta este tot un caz 
de heterorizie. Dintre lianele noastre Hedera 
helix (iedera) are rădăcini aeriene fixatoare 


(fig. 203). 


c) Rădăcinile proptiloăre se găsesc mai ales la arborii aparținînd genului 
Ficus din familia Moraceae. Acestea sînt rădăcini adventive aeriene care 
“apar pe tulpină, atîrnă în: jos şi, după ce ating pămîntul, se îngroașă și 


1 De la grec, heteros = diferit şi rhiza = rădăcină, 

ramifică, sprijinînd trunchiul arborelui ca nişte proptele. La unii arbori 
tropicali care trăiesc în zonele inundabile ale riurilor, ca: Rhizophora, 
Pandanus ete. se întîmplă ca rădăcina principală să putrezească, iar trun- 
chiul lor să rămînă sprijinit ca pe niște catalige, pe rădăcinile aeriene propti- 
toare. 

d) Rădăcinile tuberizate au ca funcțiune principală înmagazinarea de 
rezerve organice. Ele își încetează de timpuriu creșterea în lungime, își 
pierd piloriza şi se îngroașă în mod exagerat, La Daucus carota (morcov) 
se tuberizează rădăcina principală (fig. 204, A), la Dahlia (gherghina) 
radicelele (fig. 204, B), iar la Ficaria verna (grîuşor) rădăcinile adventive 
(fig. 204, C). La sfecla roşie, partea tuberizată este axa hipocotilă, pe cînd 
la sfecla furajeră rădăcina principală este tuberizată. La ţelină, Apium 
graveolens, din Fam. Umbelliferae, partea tuberizată este formată sus de 
baza tulpinii, la mijloc de axa hipocotilă și jos de rădăcină. 


Fig. 204. Rădăcini tuberizate de morcov (4), gherghină 
(B) şi griuşor (C) (după Grinţescu). 


Fig. 205. Velamen radicum (vel): 


ex — exodermul; se — scoarța; end — endodermul; c.c — cilindrul 
central (după Haberlandt). 


e) Rădăcini care înmagazinează apa se întîlnesc la multe monocotiledo- 
nate epifite: orhidee, bromeliacee și aracee. Aceste rădăcini aeriene sînt 
lipsite de peri sugători, al căror rol este îndeplinit de un țesut special numit 
velamen radicum (fig. 205). El constă din 2—12 straturi de celule poliedrice, 

moarte, cu membrana suberificată, cu îngroșări spiralate sau reticulare și 
cu perforaţii prin care absorb apa de ploaie. Celulele velamenului iau naş- 
tere din dermatogen, prin diviziuni periclinale, și deci reprezintă o rizo- 
dermă pluristratificată. 

f) Rădăcini cu pneumatofori au unele plante exotice de mlaștini, ale căror 
rădăcini trăiesc în nămol prin care aerul nu poate străbate la ele. De pe 
rădăcinile lor normale se ridică în sus (geotro- 
pism negativ) niște ramuri scurte şi groase 
numite pneumatofori (fig. 206). În interiorul 
pneumatoforilor se află aerenchim, iar la vîrful 
lor, care iese la suprafața apei, fie că au lenti- 
cele fie că țesutul exterior se rupe, permițînd 
schimbul de gaze dintre rădăcină și mediul ex- 
terior. Ca exemple de plante cu pneumatofori 
cităm pe Jussieua peruviana din America de 
Sud, Sonneratia alba din Asia şi Africa și co- 
niferul Taxodium mexicanum, cultivat şi la 
noi, prin parcuri. 

g) Rădăcini purtătoare de muguri au mulţi 
arbori (teiul, plopul, mărul, salcîmul etc.), ar- 
buști (liliacul, trandafirul) sau plante ierbo- 
ase (pălămida, susaiul, măcrișul etc.), deşi for- 
marea mugurilor este o funcțiune a tulpinii. 
De pe aceşti muguri adventivi ies o mulțime 
de tulpini aeriene (fig. 207) numite dragoni. 
După plivitul pălămidei din holde, aceste buru- 
Fig. 206. Jussieua repens cu jeni reapar din mugurii radiculari. 
pneumatofori (W) (după h) Rădăcini cu nodozități se găsesc la legumi- 

STEES Biti EEE) noase (trifoi, lucernă, lupin, mazăre etc.) şi la 

puțini arbori şi arbuști aparținînd altor familii, 

cum sînt Alnus, Elaeagnus, Hippophaë etc. Nodozitățile reprezintă mici 

umflături sferice ale rădăcinilor (fig. 208), cauzate de nişte bacterii fixatoa- 
re de azot elementar, cu care plantele respective trăiesc în simbioză. 

i) Rădăcini cu micorize! se întîlnesc la mulți arbori, ca: stejarul, teiul, 
mesteacănul etc., arbuști, ca alunul, multe Ericaceae, precum şi la unele 
plante ierboase, mai ales graminee. Astfel de plante n-au peri absorbanți 
pe rădăcini. În schimb, ele trăiesc în simbioză cu ciuperci, ale căror celule 
(hife) înconjură ca o pîslă deasă vârfurile rădăcinilor, rămînînd la exteriorul 
acestora (micoriză ectotrofă) sau pătrunzând în scoarță (micoriză endotrofă). 
La pin, molid şi alte conifere, pătrunderea ciupercii în rădăcină provoacă 
formarea unor nodozități asemănătoare cu cele produse de bacterii. 

j) Rădăcinile asimilatoare sînt o raritate la plante. Astfel de rădăcini 
au unele orhidee epifite, ca: Taeniophyllum, Polyrrhiza, Podostemonaceele 


1 De la grec. mykes = ciupercă şi rhiza = rădăcină. 

Fig. 207. Rumex acetosella. Habitusul plantei, cu muguri şi lăstari radiculari (după T r o11), 


etc. Preluînd funcțiunea frunzei, rădăcinile aeriene ale acestor plante au 
forma de panglici late și culoarea verde ca frunzele. Pe dosul lor însă poartă 


peri sugători, ca şi rădăcinile. 

k) Rădăcini reduse și rădăcini fal- 
se. Plante superioare fără rădăcini. La 
puținele fanerogame semiparazite, 
cum sînt Melampyrum, Rhinanthus, 
Thesium (care încă mai au puțină clo- 
rofilă), precum şi la cele complet para- 
zite şi deci lipsite de clorofilă, ca: 
Orobanche, Lathraea etc. rădăcinile sînt 
foarte slab dezvoltate. Astfel de plan- 
te se smulg foarte ușor din pămînt. 
În schimb, plantele amintite produc 
o serie de organe speciale, de origine 
şi formă diferite, cu care sug seva 
brută (cele semiparazite) sau elabo- 
rată (cele parazite) din planta-gazdă. 
Astfel de organe se numesc kaustori! 


1 De la latin, kaurio, ire = a suge. 


8 


Fig. 208. Nodozități pe rădăcini de mazăre 
(4) şi lupin (B) (după Troll). 

și ele n-au nici origine, nici structură de rădăcini. La Cuscuta (torțel) nici 
nu apare rădăcina, ci pachete de haustori pleacă de pe tulpina ei volubilă 
şi se înfig în liberul plantei-gazdă (fig. 209). 

La Viscum album (vîsc), în locul rădăcinii apar niște false rădăcini care 
se întind orizontal în scoarța arborelui-gazdă, de pe care pleacă vertical 


Fig. 209. Cuscuta europaea: 
A — ramură de tulpină parazitată de tor- 
țel; B — secțiune transversală prin tul- 
pina plantei-gazdă (W) şi longitudinală 
prin tulpina parazitului (S); H — hause 
torii (după Strasburger). 


o serie de haustori de formă conică, al căror vîrf se înfige în vasele lem- 
noase ale gazdei, de unde absoarbe seva brută pe care o prelucrează în frun- 
zele lui verzi (fig. 210). 


Fig. 210. Secţiune longitudinală printr-o 
ramură parazitată de visc: 


Sc — scoarță; Im — lemn; R.o — tădăcini false 
orizontale; Ha — haustorii( după Troll). 


Şi mai puţine decît plantele parazite sînt exemplele de cormofite lipsite 
de rădăcină. Majoritatea acestora trăiesc în apă, pe care o absorb ușor 
prin întreaga suprafață a organismului, ca, de exemplu, Ceratophyllum, 
Aldrovanda şi altele care plutesc în apă, sau prin frunze metamorfozate 
în organe de absorbție, ca Salvinia (v. fig. 187) sau Utricularia (otrățelul- 
de-baltă).: Şi unele orhidee saprofite, cum este Corallorrhiza, sînt lipsite 
de rădăcină şi absorb apa cu substanţele organice din sol prin rizom. 

d. Anatomia rădăcinii 


Felul şi caracterele țesuturilor care alcătuiesc rădăcina, adică anatomia 
acesteia, pot fi studiate pe secțiuni subțiri, transversale și longitudinale, 
executate la diferite niveluri și observate la microscop. 

După stadiul de dezvoltare ontogenetică şi după gradul de evoluţie filo- 
genetică al plantelor cărora aparțin, rădăcinile acestora pot prezenta două 
tipuri de structuri : structură primară şi structură secundară. 

Structura primară a rădăcinii este prezentă la toate plantele tinere în 
primele lor faze de dezvoltare, în regiunile vîrfului tuturor rădăcinilor plan- 
telor mature, iar la pteridofitele actuale și la monocotiledonate (cu foarte 
rare excepții), precum şi la multe dicotiledonate ierboase, aceasta rămîne 
singura formă de structură a rădăcinii în toată viața lor. O rădăcină cu 
structura primară îşi are toate țesuturile alcătuitoare primare, adică pro- 
venite din cele trei meristeme primare cunoscute, şi nu este capabilă de 
îngroșări apreciabile. 

Structura secundară a rădăcinii se găseşte la toate gimnospermele și dico- 
tiledonatele lemnoase, la multe dicotiledonate ierboase și la puţinele specii 
de monocotiledonate lemnoase existente. 

O rădăcină cu structură secundară se caracterizează prin prezența unor 
țesuturi secundare, rezultate din două meristeme secundare — cambiul 
şi felogenul —, care se suprapun peste țesuturile primare, complicîndu-i 
structura şi permițindu-i să se îngroașe an de an, toată viaţa plantei. 
Evident că apariția structurii secundare la plantele amintite reprezintă 
un important progres filogenetic față de acele plante care au rămas limi- 
tate la structura primară. 


În cele ce urmează, vom analiza cele două tipuri de structuri ale rădăcinilor, 


Structura primară a rădăcinii 


Pe o secţiune transversală făcută într-o rădăcină la nivelul regiunii pili- 
fere, se observă la microscop dispoziția ţesuturilor sale în trei zone con- 
centrice bine delimitate. Începînd de la exterior spre interior, aceste zone 
se numesc : rizoderma, scoarța şi cilindrul central (fig. 211). Din cauza con- 
dițiilor de mediu relativ uniforme care domnesc în sol, structura primară 
a rădăcinii de la diferite plante prezintă destul de puţine variaţii, fapt 
care ne permite să descriem fiecare țesut în parte, semnalînd doar even- 
tualele abateri de la structura lui tipică. 

1. Rizoderma sau epiblemul! este un țesut format dintr-un singur strat 
de celule parenchimatice, uşor alungite în direcția lungimii rădăcinii, vii, 
strîns legate între ele, multe fiind transformate în peri absorbanți (fig. 212,72). 


1 De la grec. epiballein = a pune deasupra. 

Acest țesut nu este omolog cu epiderma organelor aeriene. Nu numai 
originea lui este diferită de aceea a epidermei (se naşte din altă inițială a 
conului vegetativ), ci şi structura și funcțiunile sale sînt altele. Celulele 
rizodermei nu sînt cutinizate, nu produc stomate și nu servesc la apărare, 
ci la absorbția sevei brute. 


Fig. 211. Schema structurii primare a rădă- Fig. 212. Secţiune transversală printr-o ră- 


cinii de Ranunculus acer: dăcină de dicotiledonate cu structură pri- 

rs — rizoderma cu peri absorbanți; sc — scoarța; mară: 
ce — cilindrul central; Jib. — fascicul liberian; Im — fas- A — scoarța cu perișori; B — cilindrul central; 
cicul lemnos (după Grinţescu). ra — rizodermă; ex — exodermă; pe — parenchiny 


cortical; end — endoderm ; per — periciclu ; f.lib. — fas- 
cicul liberian ; m.I — raze medulare primare ; f.lm — fas- 
cicul lemnos; ca — cambiu; o.rad — originea radice! 
C — radicelă (rad.) pe punctul de a ieși din rdăcină: 
en — endoderm; fil — piloriza; d — dermatogen; 
pe — periblem; pl — plerom (după Stocker). 


Rizoderma are o viaţă scurtă. Deasupra regiunii aspre, ea se dezorganizează 
şi dispare, rolul de apărare preluîndu-l primul strat al scoarței. La plantele 
acvatice, rizoderma nu dispare; ea poate să nu producă peri absorbanţi. 
La rădăcinile unor orhidee epifite, rizoderma se transformă într-un țesut 
pluristratiticat acumulator de apă, numit velamen (v. fig. 205). 

2. Scoarța sau parenehimul cortieal! este formată dintr-o serie de stra- 
turi de celule (fig. 212, pc) parenchimatice, vii, cu pereţii subţiri, celulo- 


1 De la latin, cortex, -icis = scoarță, 


MORFOLOGIA ȘI STRUCTURA CORMULUI 221 


zici şi cu spaţii intercelulare, cu substanțe de rezervă. De la această alcă- 
tuire fac excepție straturile extreme ale scoarței, primul şi ultimul. 

Primul strat al parenchimului cortical se numeşte exodermi. Celulele 
sale sînt poliedrice, strîns legate între ele și au membranele suberificate. 
Procesul de suberificare însă s-a petrecut pe loc, țesutul rămîne primar, 
fiind unul din rarele exemple de suber primar. Rolul exodermului este de 
apărare şi acest rol şi-l preia după exfolierea rizodermei. La monocotile- 
donate, exodermul rădăcinii poate fi alcătuit din mai multe straturi de 
celule suberificate (2—5), în care caz poartă numele de cutis. În cazuri 
zare, exodermul lipsește (mazăre). 

După exoderm urmează o serie de straturi de celule cu contur poliedric 
sau oval pe secţiune, straturi uneori avînd celulele mai regulat așezate în 
părțile exterioare decît în cele interioare. În acest caz, primele straturi 
de sub exoderm formează scoarța externă, cele mai profunde straturi alcă- 
tuiesc scoarța internă. Nu la toate rădăcinile se poate face o astfel de dis- 
tincție. 

La unele plante, ca, de exemplu, la graminee și ciperacee, scoarța poate 
avea porțiuni sclerificate, la altele în scoarță se află laticifere sau canale 
secretoare ; rădăcinile plantelor acvatice au mari lacune cu aer în scoarță. 

Ultimul strat al scoarței — cel mai profund — are o conformație spe- 
cială şi poartă numele de endoderm? (end, fig. 212). Celulele endodermice, 
perfect egale între ele, sînt strîns unite. Pe secțiune transversală ele apar 
cu contur pătratic. Pereţii lor laterali, exteriori şi interiori prezintă, în 
dintre celule, numite punctele lui 


regiunea mediană, cîte o porțiune în- 
crețită şi suberificată ce înconjură ce- a 

lula şi se leagă strîns cu banda suberii - | 

Caspary (fig. 213). Cu o astfel de alcă- =: 

tuire, endodermul leagă strîns țesutu- Fig. 213. Endodermul rădăcinii : 
rile din interior şi le protejează, iar prin 4 — o șelulă endodermică izolată, cu benzile lui Cas- 


cată a celulei vecine. Aceste porțiuni 

suberificate ale celulelor endodermice 

poartă numele de benzile lui Caspary. 

Pe secțiune transversală, benzile celor 
. b eps A. ry pary; B — secțiune tranversală prin endoderm. Se 
benzile lui suberificate, restrînge, în văd punctele lui Caspary (după Strasburger). 
. . A : ger) 

parte, circulația sevei în sens radial. 
ILa monocotiledonate, endodermul este format, în general, din nişte 


două celule vecine apar ca nişte în- 
groşări lenticulare pe pereții radiali 
celule care pe secțiune apar în formă de potcoavă, avînd pereții laterali 
şi peretele interior foarte îngroșaţi și lignificați, iar peretele exterior celu- 


1 De la grec. exo = în afară şi derma = piele. 
2 De la grec. endon = înăuntru şi derma = piele. 
2 Robert Caspary (1818—1887), fost profesor de botanică la Königsberg. 

lozic şi rămas subţire. Celulele endodermice din dreptul fasciculelor lem- 
noase rămîn cu pereți subțiri şi se numesc celule de pasaj. 

În mod excepțional, la Smilax (fam. Liliaceae), endodermul este format 
din două straturi de celule. 


3. Cilindrul central sau stelul! este o coloană de țesuturi care umple 
tot centrul rădăcinii. El constă dintr-un parenchim fundamental în care 
stau împlîntate fasciculele de lemn și de liber, separate şi dispuse în alter- 
nanță. Primul strat al cilindrului central se numește periciclu, porțiunea 
din centrul rădăcinii ocupată de parenchim, cînd există, se numeşte măduvă, 
iar părţile de parenchim situate între fasciculele de vase şi care leagă peri- 
ciclul cu măduva se numesc raze medulare primare (v. fig. 212). 

Periciclul: este format dintr-un singur strat de celule parenchimatice, 
mici, dispuse în alternanță cu celulele endodermului și strîns unite cu 
acestea (fig. 212, per). Celulele periciclului se pot divide din cînd în cînd, 
dînd naştere la radicele, din care cauză el se mai numeşte şi strat rizogen. 
În cazuri rare, periciclul poate lipsi (la Equisetum), poate fi întrerupt în 
dreptul fasciculelor lemnoase (la Juncus) sau liberiene (la Vallisneria) sau 
poate fi pluristratificat (la Vitis vinifera). 

Fasciculele lemnoase sînt dispuse în formă de raze şi alternează cu cele 
liberiene (v. fig. 212, f.lm). La rădăcinile foarte tinere, ele constau exclu- 
siv din vase. Primele vase iau naștere în vecinătatea periciclului, sînt strîmte, 
inelate și spiralate, lucru care se poate vedea pe secţiune longitudinală 
(fig. 214). Ele constituie protoxilemul. Vasele care iau naştere mai tîrziu 
sînt situate mai aproape de centru. Ele sînt alcătuite din trahee reticulate, 
scalarifrome şi punctate, de obicei foarte largi, şi constituie metaxilemulă. 
De multe ori, acesta ocupă tot centrul rădăcinii, în care caz nu există măduvă 
(fig. 212). 

Acest mod de dezvoltare al fasciculelor lemnoase, în cadrul cărora vasele 
se nasc succesiv, de la periferie către centru (deci centripet) se numește 
exarh. 

Fasciculele liberiene (v. fig. 212, f. lib, şi fig. 214, lib) sînt formate din 
tuburi ciuruite, celule anexe şi parenchim liberian. Şi în cadrul fasciculelor 
liberiene, primele vase iau naștere în apropierea imediată a periciclului și 
constituie protofloemult, iar vasele care se nasc mai tirziu cu cît sînt mai 
tinere cu atîta sînt mai aproape de centrul organului și constituie meta- 
floemul?. În cazul liberului însă deosebirea între cele două categorii de ele- 
mente nu este așa de bine vizibilă ca la lemn. Sensul dezvoltării liberului 
este tot exarh, ca şi al lemnului. 


1 De la grec. stele = coloană. 

2 De la grec. peri = în jur, şi kiklos = cerc. 

3 De la grec. protos = cel dintii și xylon = lemn. 

4 De la grec. meta = după şi zylon = lemn. 

5 De la grec. exo = în afară şi arkhos = cap. 

ê De la grec. protos = cel dintii şi phleios = scoarță. 
7 De la grec. meta = după şi phloios = scoarță. 

Razele medulare dintre fasciculele liberiene şi cele lemnoase pot rămîne 
cu celule avînd membranele celulozice (fig. 215, 7m), sau se pot lignifica. 
Măduva, în fine, se poate găsi ca un parenchim viu care ocupă centrul 
rădăcinilor tinere, sau poate dispare mai tîrziu, locul ei putînd fi luat de 


a e lim m lib pe 
ES AAN 


se ce sc 


Fig. 214. Secţiune longitudinală într-o rădăcină tînără de Ranunculus acer : 

rz — rizodermă; ex — exoderm; se — scoarță; e — endoderm; p — periciclu, Im — fas- 

leul 'Jeninieş) HBI =) teacicul iberten, m = = za ce — cilindrul central (după 
onnier). 


metaxilem (v. fig. 212 și 215). Măduva, în orice caz, nu constituie un țesut 
permanent și caracteristic pentru rădăcină. 

Numărul fasciculelor de vase dintr-o rădăcină variază foarte mult de 
la plante la plante. Totdeauna însă există același număr de fascicule lem- 
noase și de fascicule liberiene. Rădăcinile cu cîte două fascicule de fiecare 


Fig. 215. Secţiune transversală prin cilindrul 
central al rădăcinii adulte de Ranunculus 
se — scoarța; end — endoderm; cp — celule de pasaj; 
p — periciclu; lib — fascicul liberian: im — fascicul 
lemnos; mx — metaxilem; rm — raze medulare (după 
Grinţescu). 

fel se numesc diarhe (Cruciferae, Umbelliferae) ; cele cu trei, triarhe (mază- 
sea, lintea); cele cu patru tetrarhe (fasolea) ; cele cu cinci, pentarhe (multe 
Ranunculaceae) etc. Poliarhe se numesc rădăcinile cu foarte multe fasci- 
cule, ca, de exemplu, cea de porumb sau cea de palmieri. 

Cilindrul central al criptogamelor vasculare are, la cele mai multe ferigi, 
cîte două fascicule de lemn și două de liber (diarhe). 


Originea ţesuturilor primare din rădăcină 

“Țesuturile primare din rădăcină îşi au originea în punctul vegetativ 
din vîrful acesteia, unde se află celula sau celulele inițiale. 

La criptogamele vasculare, unica inițială din conul vegetativ are forma 
de prismă cu laturile triunghiulare (fig. 216) şi cu baza spre vîrful rădăcinii. 
Diviziunile ei paralele cu baza (anticlinale) dau celule suprapuse, dintre 
care cele mai tinere și deci mai profunde împing înspre exterior pe cele for- 
mate mai înainte. Straturile succesive, care se acoperă unele pe altele, 
alcătuiesc piloriza. Pe măsură ce păturile ei exterioare se distrug prin uzură 
şi se exfoliază, alte straturi le înlocuiesc dinspre interior. 


Fig. 216. Punctul vegetativ al virfului rădă- Fig. 217. Punctul vegetativ al viriulului ră- 
ciuii de ferigi. Iniţiala punctată dă celule dăcinii de dicotiledonate : 
noi după direcţiile indicate de săgeți: pil — piloriza; d — dermatogen; pe — periblem; 
pil — piloriza; d — dermatogen; pe — periblem; Pl — plerom; pe — gaad; en '— endoderm (după 
pi — plerom; Ae ue (după tocker) 
ocker). 

Celula inițială se divide și paralel cu feţele (periclinal). Celulele născute 
în acest mod vor forma periblemul și pleromul (fig. 216, pe, pl). Ultimul 
strat, cel mai extern, al periblemului va da naştere dermatogenului (fig. 216,4) 

Rădăcinile celor mai multe gimnosperme au în punctul lor vegetativ 
două inițiale sau grupuri de inițiale suprapuse, dintre care cea interioară 
dă naștere pleromului, iar cea exterioară periblemului şi pilorizei. Derma- 
togenul nu apare la aceste plante. Rizoderma la gimnosperme se formează 
din celulele laterale ale pilorizei care nu se exfoliază, ci rămîn lipite de 
periblem, putînd da naștere perilor absorbanţi. 

La angiosperme, în punctul vegetativ al rădăcinii se găsesc trei inițiale 
sau trei grupuri de inițiale suprapuse (fig. 217), din diviziunile anticlinale 
şi periclinale ale cărora vor rezulta atît cele trei foițe histogene caracteris- 
tice cît şi piloriza (fig. 217, d, pe, pl, pil). Este însă foarte greu de stabilit 
care anume foiţă histogenă din care grup de inițiale ia naştere, deoarece 
acest proces se petrece foarte diferit la numeroasele unități sistematice 
din cadrul acestei vaste încrengături. Cazul înfățișat în figura 217, în care 
fiecare foiţă histogenă se dezvoltă dintr-un grup propriu de inițiale, piloriza 
şi dermatogenul avînd inițiale comune (numite caliptrodermatogene), se 
întilneşte la Brassica şi alte dicotiledonate, dar nu este singurul. La multe 
monocotiledonate, ca, de exemplu, la Carex, Eriophorum etc., dermatogenul 
şi periblemul se nasc dintr-un grup comun de inițiale, în timp ce pleromul 
şi piloriza își au fiecare grupul propriu de inițiale. 

Cercetări recente (1960) în problema histogenezei rădăcinii a efectuat 
Guttenberg şi colaboratorii săi (citat după Mevius), cercetări 
ale căror rezultate contrazic multe date ale histologiei clasice. 

Numeroasele moduri în care se face diferenţierea histogenelor la rădăcina 
angiospermelor pot fi grupate în două tipuri fundamentale: tipul închis 
şi tipul deschis. 

Tipul închis- cuprinde toate cazurile, asemenea celor descrise mai înainte, 
şi altele, în care se pot stabili inițiale distincte pentru fiecare foiţă histo- 
genă. 

Tipul deschis cuprinde toate cazurile în care inițialele histogenelor nu 
sînt evident distincte unele de altele. Așa, de exemplu, la Helianthus annuus 
(floarea-soarelui), piloriza, dermatogenul și periblemul se nasc dintr-uu 
complex comun de iniţiale, singur pleromul avînd inițiale proprii (fig. 218), 
În cazurile extreme ale acestui tip, cum este, de exemplu, la Allium sati- 
vum (usturoi), nici pleromul nu mai are iniţiale proprii, ci toate cele trei 
foițe, împreună cu piloriza, își au originea într-un acelaşi complex de ini- 
ţiale care ocupă centrul vîrfului vegetativ al rădăcinii și constituie aşa- 
numita columelă (fig. 219). 

Indiferent de modul cum iau naștere, histogenele, după ce se vor înde- 
părta de vîrful rădăcinii, împinse fiind de noile celule născute din inițiale, 
încep să se diferențieze şi să dea țesuturile primare ale rădăcinii. Astfel, 
dermatogenul dă naştere rizodermei, periblemul scoarței, iar pleromul 
cilindrului central. Studii citochimice recente ale punctului vegetativ al 
rădăcinii de Spermatophitae, precum şi măsurători ale vitezei cariocineze- 


15 — Mortologia plantelor 

ig. 218. Schema dezvol- 
tării rădăcinii de Heliant- 
hus annuus : 
Caliptra, dermatogenul (D) şi 
periblemul (Pe) se dezvoltă din 
acelaşi complex de inițiale (V), în 
timp ce pleromul (P!) își are ini- 


țiale proprii. Pk — periciclu 
(după Guttenberg, din 
Huber), 


Fig. 219. Secţiune longitudinală prin virful rădăcinii de Alium sativum. 
Dermatogenul, periblemnul şi pleromul au inițiale comune. Columela se prelun- 
geşte cu piloriza (după Esau, din Huber). 

lor; au dus la concluzia că inițialele se divid rar și mult mai puţin decît 
celelalte celule ale vârfului vegetativ. Ele constituie o „zonă quiescentă” 
în jurul căreia se află celule meristematice care se divid foarte activ, for- 
mînd „zonele active” care dau celule pentru construirea țesuturilor rădă- 
cinili. 


Originea și dispoziția radicelelor 


Radicelele iau naştere din periciclu, situat profund, sub endoderm, ori- 
ginea lor este deci endogenă. Celulele rizogene ale periciclului, situate de 
regulă în fața fasciculelor lemnoase, și-au păstrat sau şi-au redobîndit pro- 
prietatea de a se divide. Ele cresc mai întîi în direcție radială și formează 
un arc. Celulele din partea centrală a arcului se divid apoi prin pereţi 
tangenţiali, formîndu-se în curînd două arcuri suprapuse (fig. 220, A). 
Celulele arcului extern situate în partea lui centrală cresc din nou radial, 
apoi se divid tangenţial. Se ajunge astfel la trei arcuri suprapuse (fig. 220, B). 
Celulele centrale ale fiecărui arc devin inițialele cîte unui grup de țesu- 
turi ale viitoarei radicele. Astfel, cele mai interne formează inițialele plero- 
mului, cele mediane pe ale periblemului, iar cele mai superficiale pe ale 
rizodermei.. S-a format în modul acesta meristemul radicelei, care va func- 
ţiona în modul cunoscut. După o serie de diviziuni, în dreptul fiecărui fas- 
cicul lemnos se formează cîte un mamelon (fig. 220, c) care apasă asupra 


Fig. 220. Originea şi dezvoltarea 


radicelei : 
A — are rizogen din două straturi de 
celule; B — din trei straturi; C — înce- 


putul” radicelei, cu calota digestivă; 

riciclu ; En — endoderm; d — der- 

per — periblem; pl — plerom; 

ermă ; Sc — scoarță Pil — pilo- 

tiza; ce — cilindrul central; Im — lemn 
(după Troll). 


țesuturilor scoarței rădăcinii-mame. Sub influența excitației mamelonului, 
celulele endodermului se vor divide şi ele, și vor forma o calotă unistrată 
care învelește începutul radicelei şi, după o opinie mai veche, prin enzimele 
sale, deschide drum prin „topire” tinerei radicele. De aici numele de calotă 
digestivă, dat acestui înveliş endodermic al radicelei. Mai nou, acest rol 
chimic al calotei este tot mai mult contestat, părerea că radicela își croiește 

drum pe cale pur mecanică, traumatică!, rupînd și distrugînd țesuturile 
din fața ei, prinde tot mai mult teren. 

O dată radicela ieșită la exterior, calota ei se distruge şi se exfoliază, 
iar vîrful radicelei se organizează la fel cu acela al rădăcinii principale 
(v. fig. 194). 

La fel se formează mugurii adventivi de pe rădăcinile plantelor drajo- 
nante, precum şi rădăcinile adventive de pe tulpini sau frunze. Originea 
acestora este tot endogenă. 

La ferigi şi Equisetaceae, radicelele, avînd tot origine endogenă, se nasc 
din endoderm, iar calota lor o formează primul strat cortical de deasupra 
endodermului. 


Sensul dezvoltării radicelelor pe rădăcina principală se face de la baza 
acesteia spre vîrf (acropetal?). 

Dispoziția sau aşezarea radicelelor pe rădăcină se face în şiruri regulate, 
suprapuse, numite ortostihuri?. După modul de așezare al ortostihurilor, 
rădăcinile sînt de două categorii : izostihe şi diplostihe. 

Rădăcinile izostihet sînt cele mai numeroase și se caracterizează printr-un 
număr de ortostihuri egal cu cel al fasciculelor lemnoase. 


Toate rădăcinile cu trei sau mai multe fascicule lemnoase sînt izostihe, 
Cele triarhe au trei ortostihuri, cele tetrarhe — patru (fig. 221, A); cele 
pentarhe — cinci etc. 

Rădăcinile diplostihe?, mult mai rare, se pot găsi numai printre cele diarhe 
şi ele au un număr de patru ortostihuri, deci dublu față de numărul fasci- 


Fig. 221. Scheme arătînd dispo- 
ziția radicelelor : 
A — rădăcină tetrarhă de fasole, cu patru 
ortostichuri; B — rădăcină diarhă diplos- 
tichă de crucifere; C — rădăcină diarhă 
izostichă de ferigi (după Troll). 


culelor lemnoase. Așa sînt rădăcinile multor crucifere (fig. 221, B), la care 
ortostihurile de radicele sînt dispuse de o parte şi de alta a fiecărui fascicul 
lemnos. Nu toate rădăcinile diarhe sînt diplostihe ; multe dintre ele pot fi 
izostihe (fig. 221, C). 


1 De la grec. trauma = rană. 

2 De la grec. akron = virf şi latin. petere = a tinde. 
3 De la grec. orthos = drept şi stichos = şir. 

4 De la grec. isos = egal şi stichos = 
+ De la grec. diploos = dublu și stichos = şir. 

Structura secundară a rădăcinii 


Rădăcinile tuturor plantelor lemnoase și a multor dicotiledonate ierboase 
rămîn o foarte scurtă perioadă din viața lor cu structura primară. Curînd 
după apariția plantulei, rădăcina acesteia începe să crească foarte accentuat 
în grosime. Îngroşarea rădăcinii este efectul apariției în interiorul ei a unor 
meristeme secundare şi a unor ţesuturi secundare născute din acestea, țesu- 
turi care se suprapun peste cele primare și transformă structura rădăcinii 
din primară în secundară. 

Structura secundară a rădăcinii se deosebeşte de cea primară prin origi- 
nea țesuturilor, prin compoziția lor histologică și prin modul lor de așezare 
în interiorul organului. 

Meristemele secundare ale rădăcinii se mai numesc și zone generatoare, 
și sînt în număr de două : cambiul și felogenul (fig. 222, zg! și 282). 

Cambiul sau zona generatoare libero-lemnoasă ia naștere în cilindrul 
central, unde o serie de celule din parenchimul fundamental, situate în 
dreptul şi la interiorul fasciculelor liberiene, îşi redobîndese proprietatea 
de a se divide, redevenind meristeme. Prin diviziunile radiale succesive 
ale acestor celule iau naștere curînd atîtea arcuri generatoare concave, 
cîte fascicule liberiene are rădăcina (fig 223, A). Arcurile se lungesc prin 
capetele lor pînă se ating şi se unesc toate împreună, formînd o zonă meris- 
tematică închisă, avînd în secțiune o formă stelată, care închide în interiorul 
său fasciculele lemnoase și lasă în afara ei fasciculele liberiene (fig. 223, B). 


fi D 


— ? 
y 


Fig. 222. Schemă arătînd poziția 79° 
zonelor generatoare în rădăcină : lm’ 


ag — cambiul ; aș? — felogen ; Im — lemn- 
primar; lib? — liber primar; ep — epider- 
mä; sc — scoarță; ce — cilindru central. 


ce 


Apoi, cambiul începe să funcționeze, celulele lui crescînd în sens radial 
şi divizîndu-se în sens tangenţial. Noile celule născute din cambiu se 
formează în cantităţi mai mari în dreptul laturilor concave ale acestuia 
decît pe fețele lui convexe, așa că în scurt timp, din sinusoid sau stelat cum 

era, cambiul devine cilindric şi secțiunea lui transversală apare perfect 
circulară (fig. 223, C). De acum, diviziunile celulelor cambiului se succed 
regulat, noile celule-fiice se dipun însă alternativ, un rînd în afară şi rîndul 
următor înăuntrul zonei generatoare. Aces- 

Rz te celule secundare sînt, la început, toate 


SOL asemănătoare. Ele încep însă curînd să se 
fs 7 diferențieze, aşa fel încît toate celulele si- 


4 e tuate în afara cambiului devin elemente ale 

lmi liberului secundar, iar cele situate de par- 
tea lui internă devin elemente de lemn 
secundar. Prin producerea de liber secundar 
și de lemn secundar, rădăcina își îngroașă 
zona ei centrală. Fostele fascicule liberiene 
primare sînt împinse tot mai spre exterior, 
iar peste fostele fascicule lemnoase, prima- 
re, împinse şi ele spre centru, se dispun pă- 
turi-pături de lemn secundar. Din loc în 
loc, şi mai ales începînd din dreptul fos- 
telor fascicule lemnoase primare, cambiul 
dă naştere unor celule parenchimatice, vii, 
alungite în sens radial, care constituie 
raze medulare secundare (fig. 223, rm II). 
'Pesuturile secundare născute din cambiu 
sînt deci liberul secundar, lemnul secundar 
(fapt pentru care cambiul se numește și zonă 
generatoare libero-lemnoasă) şi razele me- 
dulare secundare. 

Aceste țesuturi secundare se deosebesc 
£ de țesuturile primare de același:fel atît prin 
Fig. 223. Scheme arătînd structura compoziția histologică cît şi prin aşezarea 

secundară a rădăcini : A i 
A — apariţia arcurilor generatoare; B — for- lor. Din punct de vedere histologic, JE sutu- 
marea Sambiului Saci ear Caan rile conducătoare secundare sînt alcătuite, 
pe inelar dare a Produpdeja toata mimaa, alături de vase, din parenchim și din fibre 
Eie odem: P piddu; lb. Z fsc: iberiene sau lemnoase, elemente care lip- 
{g taseicule lemnoase primare; Ph — felogen SESC țesuturilor respective primare. Ca 
Mona rm II MR medulare sondae aşezare, liberul şi lemnul secundar nu 
(după Strasburger). mai sînt dispuse în fascicule, ci în cilindre 
concentrice, care pe secțiune apar ca inele 
concentrice de lemn şi de liber, străbătute în sens radial de raze medulare 
secundare. Prin activitatea cambiului, fostul cilindru central al rădăci- 
nii dispare, structura secundară a centrului rădăcinii luînd un aspect 
nou, care nu se deosebeşte de cel al tulpinii secundare. 


Felogenul sau zona generatoare subero-telodermică (fig. 222 ze?; fig. 
223, Ph) ia naştere totdeauna la exteriorul cambiului, de regulă în periciclu, 
dar poate apărea şi în scoarță. Celulele felogenului sînt aşezate de la înce- 
put sub formă de cilindru, aşa încît pe secțiue transversală felogenul apare 

ca un inel. Aceste celule, ca şi cele ale cambiului, cresc în sens 
radial şi se divid în sens tangenţial. La fel, noile celule apărute din 
felogen se dispun alternativ : un strat la exterior şi stratul următor la in- 
teriorul zonei. După diferenţierea lor însă toate celulele secundare dispuse 
la exteriorul felogenului se transformă în suber secundar, iar cele de la 
interior într-un parenchim secundar numit feloderm, de unde și numele de 
zonă generatoare subero-felodermică ce i se mai dă acestui meristem secun- 
dar. Ansamblul țesuturilor secundare născute din felogen poartă numele 
de periderm sau scoarță secundară. 

Din cauza impermeabilității suberului scoarței secundare, toate stratu- 
rile fostei scoarțe primare, rămase la exteriorul acesteia, se usucă și se 
exfoliază (fig. 223, C). Prin această cojire, la început rădăcina se subțiază. 
Graţie funcţionării felogenului însă, foarte curînd ea își reface diametrul 
inițial, pe care-l şi depășește. pă 


Cazuri particulare de îngroșare secundară 
a rădăcinilor 


Rădăcinile tuberizate ale plantelor, adaptate fiind la depozitarea sub- 
stanţelor de rezervă pe seama tulpinilor care vor apare în anul viitor, se 
îngroașă foarte mult şi iau forma de conuri cu vîrful în jos. Îngroșarea acestor 
rădăcini se datorește unei funcționări particulare a cambiului, care produce 
țesut secundar foarte mult pe una din laturile sale și foarte puţin pe latura 
lui opusă. 

În rădăcina de morcov, cambiul produce o pătură extrem de groasă 
de ţesut liberian spre exterior şi foarte puţin lemn spre interior. În compo- 
ziţia acestui liber secundar predomină parenchimul liberian care, singur, al- 
cătuieşte aproape întreaga masă a rădăcinii, fiind străbătut în sens radial 
de foarte puţine fîşii de vase liberiene secundare. Partea lemnoasă a rădă- 
cinii de morcov este foarte redusă ca volum şi formată predominant tot 
din parenchim lemnos secundar cu prea puţine vase. La exterior, rădăcina 
este învelită și apărată de o pătură subțire de suber, produs de felogen 
format în periciclu. 

Exact invers se comportă cambiul din rădăcina de ridichi. Aici, el produce 
mult țesut pe fața lui internă și o pătură neînsemnată ca grosime de liber 
secundar pe fața externă. "Țesutul lemnos secundar constă dintr-o masă de 
parenchim lemnos, străbătut în sens radial de fîșii lamelare de vase. Scoarța 
secundară de ridiche este, de asemena, redusă ca grosime. 

Parenchimul liberian secundar de la morcov şi parenchimul lemnos 
secundar din rădăcina de ridiche constituie țesutul special de depozitare 
a materiilor de rezervă, și lui îi datoresc îngroșarea rădăcinile respective. 

Într-un mod cu totul deosebit, de astă dată anormal, se îngroașă rădăcina 
de sfeclă. O rădăcină tînără de sfeclă are o structură primară normală, fiind 
de tip diarh (fig. 224, A). Foarte curînd apar două arcuri generatoare, 
care se unesc, formînd un cambiu continuu de formă ovală, care produce 

liber secundar şi lemn secundar, îngroșînd rădăcina în modul cunoscut 
(fig. 224, B). În timp ce cambiul normal funcționează la exteriorul liberului 
primar, în periciclu, apare o zonă generatoare periciclică, supranumerară, care 
roduce atît spre exterior cît şi spre interior parenchim secundar, anormal. 
Pn acest parenchim se diferențiază, în partea lui internă, fascicule lemnoase 
m periciclice, iar în partea lui externă, 
fascicule liberiene periciclice. Cele două 
feluri de fascicule, aşezate exact unul 
în faţa celuilalt, despărțite prin cam- 
biul periciclic se unesc în fascicule 
libero-lemnoase, dispuse în cerc, la 
exteriorul țesuturilor secundare nor- 
male produse de cambiu. Încă în tim- 
pul cît funcţionează acest cambiu 
supranumerar periciclic, la exteriorul 
lui, tot în periciclu, se formează un 
al doilea cambiu supranumerar, apoi 
un al treilea, al patrulea etc. (fig. 
224, C). Aceste cambii supranumerare 
funcționează în același mod, dînd 
pături largi de parenchim secundar 
în care se depune zaharoza de rezervă 
şi în care se diferențiază cîte un inel 
de fascicule libero-lemnoase pentru 
fiecare cambiu. La soiurile cele mai 
bune de sfeclă-de-zahăr se formează 
de primăvara pînă toamna, între 8 şi 
12 astfel de cambii supranumerare de 
Pea Tenera panormală a rădăcinii de origine periciclică îngroșînd foarte 
A — structura T Sra B — teza mai Mult rădăcina, Fenomenul apariției 
înaintată, cu formațiuni secundare normale şi apari- mai multor cambii într-un organ se 
ţia primei zone generatoare periciclice (zgp!) ; C— fază 


şi mai avansată cu patru zone periciclice (aupă nUMeşte policambie. 
Bonnier). 


2. TULPINA 


Organul aerian al cormului, constă dintr-o axă care prelungeşte în sus 
rădăcina şi care poartă o serie de excrescențe laterale, asimilatoare. Acest 
organ se numește lăstar ; axa lăstarului se numește tulpină, iar excrescențele 
lui laterale se numesc frunze. Cu toate că cele două organe constituie îm- 
preună o singură unitate, din motive didactice, ele se tratează separat. 

Tulpina este de regulă ortotropă, are o formă cilindrică sau cilindroconică 
şi o simetrie radială. Ea este adaptată să îndeplinească două funcțiuni spe- 
cifice, şi anume funcțiunea de susținere şi de conducere. = 

a) Tulpina susține ramurile, frunzele, florile și fructele, organe cărora 
tot ea le dă naștere şi le expune în condiţiile de mediu cele mai favorabile 
în care acestea își pot îndeplini rolurile lor biologice. 


MORFOLOGIA ŞI STRUCTURA CORMULUI 233 


b) Tulpina conduce neîntrerupt seva brută de la rădăcină spre frunze 
şi seva elaborată de la frunze spre toate celulele consumatoare, constituind 
zona de legătură între principalele organe ale nutriției : rădăcina şifrunza. 

Pe lîngă aceste funcțiuni însă, multe tulpini pot îndeplini alte funcțiuni 
nespecifice, ca, de exemplu, aceea de asimilaţie clorofiliană, cea de organ 
de depozitare, de înmulțire vegetativă, de protecţie etc. 

Deşi tulpinile celor mai multe cormofite trăiesc în aer, există numeroase 
plante cu tulpini subterane sau acvatice, şi aceste medii așa de diferite 
produc schimbări atît de adinci în morfologia și structura respectivelor 
tulpini încît ele trebuie analizate separat. 


a. Morfologia tulpinilor aeriene 


Tulpina aeriană continuă în sus rădăcina principală, bazele celor două 
organe confundîndu-se morfologic. Anatomic însă există o zonă de tranzi- 
ție, în colet, în care se face trecerea de la structura rădăcinii la aceea a tul- 
pinii. 

Tulpina principală a plantelor se găsește gata formată în embrionul 
seminței, reprezentată fiind printr-un organ cilindric cuprins între baza 
rădăciniței şi cotiledoane, care reprezintă primele frunze ale embrionului. 
Se dă numele de tulpinijă sau axă hipocolilă acestei tulpini embrionare 
(fig. 225, hi). După încolţirea seminței, din mugurașul embrionului ia naş- 
tere o nouă porțiune de tulpină numită axa epicotilă (fig. 225, ep), care 
ţine de la cotiledoane pînă la primele frunze verzi şi din care se va dezvol- 
ta tulpina principală a plantei. Există şi cazuri în care cele două regiuni 
se disting chiar în embrion. 

1. Noduri și internoduri. Muguri. Tulpina produce şi poartă frunzele, 
care se dispun în lungul ei într-o anumită ordine determinată. 

Locul mai umflat de pe tulpină în care se inseră frunzele poartă nu- 
mele de nod, iar porțiunile cilindrice, mai subţiri, cuprinse între două noduri 
se numesc internodii (întrenoduri). În general, internodiile sînt cu atît 
mai scurte cu cît se găsesc mai aproape de vîrful tulpinii. Ultimul inter- 
nodiu, cel mai de sus, se sfîrşeşte cu un mugur terminal (fig. 226, mt). 

Unghiul de la noduri, format de baza frunzei cu tulpina se numește 
axila sau subsuoara frunzei. Aici se găsesc situați mugurii axilari sau laterali 
ai tulpinii (fig. 226, ma), din care se vor dezvolta ramuri laterale, ramuri ce 
poartă și ele muguri axilari și mugur terminal. 

Structura unui mugur terminal, aşa cum se poate vedea într-o secțiune 
longitudinală, se prezintă în modul următor (fig. 227): axul mugurului 
este însuși conul vegetativ al tulpinii, avînd grupuri de celule inițiale nude, 
neînvelite de vreun ţesut special de protecţie, așa cum este vîrful rădăcinii. 
Dedesubtul inițialelor se află meristemul primordial născut din diviziunile 
acestora. Lateral, începînd de la bază spre vîrf, pe conul vegetativ iau 
naştere nişte proeminențe exogene care constituie primordiile frunzelor 
(fig. 227, pf), la subsuoara cărora se dezvoltă, tot exogen, primordiile muguri- 
lor axilari (fig. 227, p.m.a.). Faţa externă a primordiilor de frunze crește 

cu mult mai repede decît cea internă; ca urmare, aceasta se încovoaie 
peste vîrful mugurului şi-l apără, primordiile acoperindu-se unele pe altele. 
Întreg mugurul este apărat de niște solzi scorțoşi şi bruni, numiți catafile, 
care cad atunci cînd mugurul se deschide. Catafilele au o cuticulă groasă, 


S 

Fig. 225. Plantule de fasole în dife- Fig. 226. Ramură 
rite stadii de dezvoltare : de castan sălbatic: 

r — radicula; m — muguraşul; c — colet; mt — mugur terminal; 
hi — axa hipocotilă; ep — axa epicotilă; n — noduri ; în — interno- 
cot — cotiledoane; fp — frunze primare; dii; m.a — muguri axilari; 
mt — mugur terminal (după Grinţescu). a — cicatricele frunzelor 
căzute; b — catafile; 

d — cicatricele catafilelor 

căzute: L — lenticele 


(după Mevius). 


adesea sînt suberificate şi au pe partea lor internă peri glanduloși cu rășini, 
întocmiri bine adaptate la apărare. La Viburnum lantana şi alte cîteva 
plante, catafilele pot lipsi, mugurii respectivi fiind în aceste cazuri nuzi sau 
golaşi (fig. 228). 

Aceeaşi structură o au şi celelalte categorii de muguri. 

Muguri foliari, florali şi micști. După cum ramurile care ies din muguri 
poartă numai frunze, numai flori sau şi frunze şi flori, mugurii respectivi 
se numesc foliari, florali sau micști. La mulți pomi roditori, ca peri, pruni, 
cireşi etc. mugurii florali se pot recunoaște ușor, fiind mai globuloşi decît 
cei foliari. 

Aşezarea mugurilor pe tulpină se face după aceleaşi reguli ca şi aşezarea 
frunzelor. Ei pot fi alterni, cîte unul la un nod, opuși, cîte doi la acelaşi 
nod, situaţi față în față, sau în verticil, cînd se află cîte trei sau mai mulți 
situați la acelaşi nod. Urmărind aşezarea mugurilor în tot lungul tulpi- 

nii sau a ramurilor, se pot distinge şiruri suprapuse de muguri numite 
ortostihuri, în număr-variabil. 

Muguri normali, dorminzi şi adventivi. Mugur de înlocuire. Mugurii care 
se nasc la nodurile conului vegetativ se numesc muguri normali. 


~w 
$ Sr 
Fig. 227. Secţiune longitudinală printr- Fig. 228. Muguri 
un mugur terminal: nuzi de Viburnum 
V — virful vegetativ al tulpinii; pf — primorăii lantana (după 
foliare; p.m.a. — primordii de muguri axilari; Mevius). 


J — frunze tinere (după Strasburger). 


În zona noastră climaterică, ei se formează vara, rămîn în stare de repaus 
sezonal iarna şi se dezvoltă în primăvara anului următor, alungind axa 
(mugurii terminali) sau dînd naștere la ramuri laterale noi (mugurii axilari). 
Nu toți mugurii axilari se dezvoltă neapărat în primăvara imediat urmă- 
toare formării lor. Mulţi dintre ei rămîn în stare de viață latentă un număr 
de ani, uneori pînă la 100 de ani, timp în care ei pot fi complet acoperiți 
de țesuturile secundare ale tulpinii. Astfel de muguri, normali ca origine, 
se numesc muguri dorminzi sau muguri proventivi. Ei reprezintă o rezervă 
potenţială a plantei şi dezvoltarea lor poate fi provocată de cauze externe, 
ca înghețul mugurilor obișnuiți, distrugerea frunzelor de către insecte, 
ruperea şi îndepărtarea porțiunii de tulpină de deasupra lor ete. Ramurile 
născute din muguri dorminzi se numesc ramuri proventive. Aşa sînt ramuri- 
le „lacome”"și ramurile tîrzii de pe trunchiul multor copaci, ca: stejarul, 
teiul, mărul etc. 

Muguriiadventivi nu se nasc în conul vegetativ al tulpinii, nici la 
subsuoara frunzelor, ci în locuri nedeterminate pe internodii, pe ramuri, 
pe rădăcini sau pe frunze. Originea lor este endogenă, spre deosebire de a 
mugurilor normali. Pe tulpină, ramuri și frunze, mugurii adventivi se nasc 
din cambiu sau periciclu, pe rădăcină ei se nasc din periciclu. Din mugurii 
adventivi se dezvoltă ramuri adventive. 

Mugur de înlocuire se numeşte mugurul axilar cel mai apropiat 
de vîrf şi care, în cazul cînd mugurul terminal este distrus sau nu se dez- 

voltă, ia locul acestuia. Cîtă vreme există, mugurul terminal exercită o 
acțiune inhibitoare asupra dezvoltării mugurilor axilari. Îndepărtîndu-l, 
aceştia din urmă se dezvoltă, în schimb alungirea axei principale se opreşte. 
Pe acest fenomen se bazează metoda tăierilor, practicată în pomicultură, 
cu scopul schimbării coroanei arborilor, a dirijării creşterii acestora şi a 
formării ramurilor de rod, mărind astfel productivitatea lor. 

Muguri suplimentari. Dacă, în general, la subsuoara unei frunze se for- 
mează un singur mugur axilar, există multe plante cu mai mulți muguri 
axilari la subsuoara unei frunze. Uneori, ca în cazul smeurului, lonicerei 
etc. ei sînt situați unul sub altul, numindu-se în acest caz muguri suplimen- 
tari seriali. Alteori, mai ales la Monocotyledonatal, mugurii axilari suplimen- 
tari sînt așezați unul lîngă altul, și-n acest caz se numesc colaterali. Bananierul 
în inflorescență sau usturoiul în bulb, posedă muguri suplimentari colaterali. 

2. Creşterea în lungime a tulpinii. Tulpina are o creştere în lungime 
nelimitată. Acestă creştere are loc atît în vîrful organului, fenomen numit 
creştere terminală, cît şi pe anumite porţiuni situate dedesubtul vîrfului, 
fenomen numit creștere intercalară. Ambele feluri de creştere sînt datorate 
atît înmulțirii celulelor din meristemul terminal sau din meristemele inter- 
calare (creştere embrionară) cît şi, mai ales, alungirii excesive a celulelor 
ajunse în zonele de creştere prin întindere. 

Spre deosebire de rădăcină, a cărei zonă de creştere se află situată dede- 
subtul pilorizei (poziție subterminală) şi este foarte scurtă, la tulpină zona 
de creştere terminală este situată chiar în vîrf și are o lungime de zeci de 
ori mai mare, tulpina neavînd de stăbătut un mediu solid, ca rădăcina. 

Numai creșterea terminală a tulpinii are loc în tot cursul vieții plantei, 
deoarece numai în vârful ei țesuturile alcătuitoare rămîn în permanență 
cu caracter meristematic. Creşterea intercalară se oprește mai curînd sau 
mai tîrziu, prin transformarea meristemelor intercalare în țesuturi definiti- 
ve. Zonele de creștere intercalară se află de regulă în internodii. Sînt mai rare 
cazurile de plante la care și nodurile se alungesc prin creștere intercalară, 
ca, de exemplu, volbura. 

În zonele temperate şi reci, creșterea în lungime a tulpinilor se oprește 
toamna şi reîncepe în primăvara următoare. 

Creşterea în grosime a tulpinii se datorește formării de țesuturi secundare 

care se suprapun peste cele primare. Acest proces va fi analizat detaliat cu 
ocazia studiului structurii secundare a tulpinii. 
” 3. Ramificația tulpinii. Sînt puţine plantele ale căror tulpini rămîn 
neramificate, constituite dintr-un ax unic. Aşa sînt palmierii, multe gra- 
minee şi alte monocotiledonate. ILa cele mai multe plante, tulpina princi- 
pală se ramifică în chip diferit, în funcţie de ereditate, de modul de așe- 
zare al frunzelor pe tulpină, de prezența sau absența mugurilor dorminzi, 
a mugurilor adventivi, precum și de condițiile de mediu în care trăiesc res- 
pectivele plante. 

Ramificaţia tulpinilor se face după trei tipuri principale: dicotomic, 
monopodial şi simpodial, dintre care primul tip, ramificația dicotomică, 
este terminală, iar ultimele două tipuri sînt laterale. 

a) Ramificaţia dicotomică constă într-o bifurcare a vîrfului vegetativ 
în două ramuri de ordinul întîi, al căror vîrf se va bifurca dînd fiecare cîte 
două ramuri de ordinul II ş.a.m.d. Dicotomia este un mod primitiv de 
ramificaţie, care se întîlnește la talul multor alge și ciuperci actuale, pe 
care-l prezentau tulpinile celor mai multe criptogame vasculare arbores- 
cente din era paleozoică. Azi se întîlnește rar la cormofite, fiind prezent doar 
la Lycopodium şi Selaginella. Primitivitatea lui constă în faptul că fiecare 
ramură are doar un singur punct de creştere situat în vîrf, pe cînd în cazul 
ramificaţiilor laterale, fiecare ramură are atîtea puncte de creștere câți muguri 
axilari posedă, plus punctul de creştere din vîrf. 


Fig. 229. Dicotomia izotomă (A) la Lycopodium selago şi dicotomia anizo- 
tomă sau simpodială (B) la Lycopodium cernuum (după Troll şi 
Strasburger). 


După cum cele două ramuri născute din bifurcarea vîrfului vegetativ 
sînt egale sau nu, dicotomia prezintă două variante, dicotomia izotomă 
(fig. 229, A )şi dicotomia amizotomă? (fig. 229, B) sau dicotomia simpo- 
dială. 


1 De la grec. îsos = egal şi temnein = a tăia. 
2 De la grec, anisos = inegal și temnein = a tăia 

Celelalte două moduri de ramificaţie ale tulpinii se numesc Jaterale şi 
se deosebesc în esență de dicotomie, prin aceea că ramurile se nasc din 
mugurii laterali ai axei, a cărei creștere terminală nu este influențată prin 
aceasta. Ramificaţia laterală cuprinde două tipuri: tipul monopodial și 
tipul simpodial. f 


Fig. 230. Scheme ale ra- 
mificației monopodiale, cu 
ramuri dispuse altern (4), 
opus (B)şi verticilat (C) 
(după Filârszky). 


A 8 C 


b) Ramificația monopodială se caracterizează prin existența unui ax 
principal mai lung și mai gros, care străbate întregul sistem de ramificație 
şi care creşte în lungime continuu prin mugurul terminal. Pe axul principal 
se dezvoltă ramuri laterale de ordinul I din mugurii axilari ai acestuia. 
La rîndul lor, ramurile de ordinul I produc ramuri de ordinul II, care se 
comportă în același mod. Formarea ramurilor are loc acropetal (de la bază 
spre vîrf). Aşezarea ramurilor pe axul principal poate fi alternă, opusă sau 
verticilată (fig. 230). Acest tip de ramificație se întîlnește la cele mai multe 
conifere, ca: bradul, pinul, molidul, laricele, dar şi la copaci foioși, ca: 
fagul, stejarul, frasinul etc. 

Trunchiul acestor arbori este preferat în industria de construcţii și pentru 
fabricarea cherestelei. 

c) Ramificația simpodială! se caracterizează printr-un ax principal rezul- 
tat din suprapunerea mai multor ramuri de diferite ordine, peste tulpina 
principală, a cărei creștere în lungime se oprește prin dispariţia mugurului 
terminal (fig. 231). Cei mai mulți arbori şi arbuşti din pădurile noastre, 
ca: mesteacănul, carpenul, arțarul, teiul și arborii fructiferi, ca: mărul, 
părul, prunul, cireșul etc. au o ramificaţie simpodială. Tot simpodial se 
ramifică tulpinile de bumbac, cartofi, roșii ete. Ia bumbac, aceeași plantă 
poartă ramuri monopodiale care cresc lungi,dar nu fac flori, şi ramuri sim- 
podiale scurte, care produc flori şi fructe. Înlăturînd pe primele (operaţie 
numită „,cârnit”) se asigură o hrană mai abundentă pentru ramurile florale. 


1 De la grec. sym = împreună şi pus, podos = picior. 

Efectul este şi mai mare dacă, după formarea unui număr suficient de ramuri 
florifere pe tulpină, se taie vîrful acesteia (operaţie numită „ciupit”). 

Ramificaţia simpodială poate prezenta trei variante: monocaziul!, dica- 
ziul? şi pleiocaziul?. În primul caz, simpodiul este un ax unic format din 
suprapunerea cîte unei. ramuri de or- 
dine diferite (fig. 231, B). Dicaziul se 
mai numeşte şi dicotomie falsă şi se întîl- 
neşte la plantele cu muguri opuși, ca, de 
exemplu, la liliac, la Silene şi alte 
cariofilacee etc. (fig. 232). La acestea, 
mugurul terminal dispare sau se dez- 
voltă într-o floare şi tulpina principală 
se oprește din creştere. Cei doi muguri 
axilari, situați imediat sub vîrf, dau 
naștere la două ramuri de ordinul II care 
se comportă în același mod etc, La as- 
pect, sistemul de ramificație seamănă 
cu o dicotomie, de unde și numele de 
dicotomie falsă ce i s-a mai dat. 

Dacă, după oprirea dezvoltării mu- 
gurului terminal, de la primul nod crese 
trei sau mai multe ramuri din tot atîția 
muguri axilari, ramificaţia se numeşte Fig. 231. Scheme ale rainitieației: mono- 
pleiocaziu ; un exemplu este laptele-cu-  podiale (4) şi simpodiale (B) a tulpinii 
cului, Euphorbia cyparissias. Inflores- (după Nultsch, 1969). 
cențele plantelor prezintă numeroase 
exemple pentru toate tipurile de ramificații. Ele vor fi studiate la capitolul 
respectiv. 
> Ramuri scurte și ramuri lungi. În urma creșterilor anuale inegale, ramu- 
rile arborilor şi arbuștilor pot îmbrăca două aspecte : acela de ramuri scurte 
şi de ramuri lungi. 

Ramurile scurte, numite şi microblaste sau brahiblastet, au creștere anuală 
foarte redusă, noduri dese și internodii scurte. În lungul lor se văd urmele 
catafilelor mugurilor din anii trecuţi (fig. 233). Microblastele nu se ramifică 
și după cîțiva ani se usucă și cad. La pomii fructiferi, ele sînt acelea care 
produc de regulă flori și fructe şi se numesc „ramuri de rod”. Ia pin, zadă 
şi alte conifere, numai microblastele poartă frunze. Tulpinile subterane 
sînt considerate tot microblaste. 

Ramurile lungi, numite și macroblaste sau dolicoblaste5, sînt ramurile 
normale, cu creșteri în lungime anuale apreciabile, cu internodii lungi şi 


1 De la grec. monos = unul singur și chainein = a se împărți. 
2 De la grec. dis = doi şi chainein = a se împărți. 

3 De la grec. pleion = mulţi și chainein = a se împărți. 

4 De la grec. brachys = scurt, 

$ De la grec. dolichos lung. 

noduri rare. Experimental s-au putut transforma ramurile scurte în ramuri 
lungi, prin acțiunea temperaturii şi a umidității. 'Lransformări inverse 
se produc în mod curent în practica pomicolă prin operaţia tăierilor de rodire. 


A 8 
Fig. 232. Dicotomie falsă (dicaziu) la Fig. 233. Ramuri lungi-ma- 
tulpina de Silene (după Troll). croblaste (4) şi ramuri scur- 


te-microblaste (B) de fag 
(după Grinţescu). 


© Ramiticaţii anormale. Tufele de ramuri subțiri și numeroase care pot 
fi observate uneori pe arbori şi care se numesc popular „mături” reprezintă 
ramificații anormale provocate de insecte sau ciuperci parazite, care au 
declanșat dezvoltarea simultană a mai multor muguri dorminzi, uap 
care, în mod normal, s-ar fi dezvoltat pe rînd. 

DA Aspectul exterior sau habitusul arborilor. Cei mai mulți arbori au o 
înfăţişare caracteristică, după care pot fi recunoscuţi, chiar de la distanță. 
Aşa sînt : plopul piramidal, salcia plingătoare, stejarul, coniferele etc. Acest 
aspect exterior, „portul arborilor” sau habitusul lor, depinde de tipul de 
ramificaţie al coroanei, de bogăţia ramurilor, de unghiul pe care-l fac ramu- 
rile de ordinul I cu tulpina principală —' unghi ascuţit la plop, drept la 
brad, obtuz la molid —, de mediul în care trăiește copacul, dar mai ales 
de fenomenele de corelaţie dintre muguri : anumiţi muguri exercită o acţiune 
inhibitoare, mai mult sau mai puţin accentuată, asupra altora. Sensul, 
intensitatea şi ritmul fenomenelor de corelație dintre muguri, variabile 
de la specie la specie, au un rol decisiv în determinarea portului acestora, 
alături de ceilalți factori amintiţi. Un arbore izolat are un alt port decît 
altul de același fel, care trăieşte în mijlocul pădurii: primul are coroana 
bogată, ramuri lungi și întinse lateral, ramuri care coboară pînă jos pe 
trunchi ; cel de-al doilea are ramuri mai puţine şi mai scurte, grupate mai 

ales spre vîrful tulpinii. În acest caz, lumina este factorul de mediu cu rol 
decisiv în modelarea coroanei. Vîntul, de asemenea, influențează puternic 
portul arborilor izolați, mai puțin pe al acelora din păduri. 

Pentru arbori este importantă longevitatea şi dimensiunile tulpinilor lor. 
Cea mai lungă viață o au coniferul american Taxodium mexicanum şi boa- 
babul african (Adansonia digitata), apreciată la 5 000 ani. Urmează: 
coniferul Sequoia gigantea, care poate atinge 4 000 ani ; Cedrus libani şi Taxus 
baccata, pînă la 3 000 ani; măslinul (Olea europaea) şi castanul (Castanea 
sativa) pînă la 2 000 ani ; stejarul (Quercus robur ) şi molidul (Picea excelsa ) 
ating 1 200—1 500 ani; teiul şi fagul (Tilia platyphyllos şi Fagus silvatica) 
ating 900—1 000 ani. 

În privința dimensiunilor tulpinilor, recordul îl deţin Sequoia gigantea 
din California, care atinge pînă la 142 m înălțime şi 36 m diametru, și 
speciile australiene de Eucalyptus (fam. Myrtaceae) care ating înălţimea 
de pînă la 155 m. Unele liane tropicale, cu tulpini urcătoare, ca, de exem- 
plu, Calamus rotang pot atinge 300 m lungime, dar ele nu se pot ţine drepte, 
ci se încolăcesc în jurul altor arbori. Toate aceste tulpini sînt întrecute de 
talul algei brune Macrocystis, care poate ajunge la 400 m lungime. 

4. Clasificarea morfologică a tulpinilor aeriene. Mediul aerian cu com- 
plexul său de factori care variază după latitudine și altitudine, iar în unul şi 
acelaşi loc după anotimpuri și condiții geoclimatice, a făcut ca tulpinile aeri- 
ene ale plantelor să îmbrace o gamă nesfârşită de forme, greu de inclus într-un 
sistem de clasificație unitar. De aceea, la clasificarea tulpinilor aeriene se 
poate ține seama, de foarte multe criterii, luate izolat sau în grup. Astfel: 

— După forma exterioară, tulpinile pot fi cilindrice (de exemplu, paiul), 
comprimate (de exemplu, Opuntia), prismatice cu secțiunea triunghiulară 
(Cyperaceae), patruunghiulară (Labiatae), pentagonală (dovleac) ete. La 
Umbelliferae, tulpinile poartă dungi mari longitudinale şi se numesc sulcate 
sau brăzdate, la Equisetum dungile sînt fine şi tulpinile se numesc striate etc. 

— După organizare, adică după cum se observă bine sau nu împărțirea 
tulpinilor în noduri şi internodii, acestea se clasifică în articulate şi nearti- 
culate. La primele, internodiile sînt lungi şi frunzele îndepărtate. Dacă sînt 
goale înăuntru cu nodurile umflate și neramificate, tulpinile articulate 
poartă numele de pai sau culm ca la graminee ; tulpinile fără noduri umflate, 
pline cu o măduvă spongioasă, cu frunzele la bază, poartă numele de 
calamus, ca, de exemplu, tulpina de pipirig, rogoz etc. 

Caulis se numesc tulpinile ierboase, mici şi verzi, pline sau goale, ale 
plantelor anuale şi bienale. Acest tip de tulpină este caracteristic pentru 
plantele din familiile Ranunculaceae, Labiatae, Cruciferae, Umbelliferae etc. 

Scapul este o tulpină avînd un singur internodiu, terminată cu o floare sau 
o inflorescență. Aşa este tulpina de ghiocel, ciuboțica-cucului, păpădie etc. 

Tulpinile nearticulate pot fi scurte, cărnoase, neramificate, care trăiesc 
mai mulți ani şi ale căror noduri sînt așa de dese încît toate frunzele fac 
impresia că se prind de tulpină la acelaşi nivel, ca la Agave sau Sempervi- 
vum, sau pot fi înalte, columnare, purtînd numai în vîrf un buchet de frunze. 
Aşa sînt tulpinile de palmieri, ferigi arborescente, Cycas etc. și se numesc stip. 


16 — Morfologia plantelor 

— După orientarea în spațiu, tulpinile se împart în ortotrope şi plagio- 
trope. Cele ortotrope pot fi, la rîndul lor, drepte şi urcătoare. 

Tulpinile drepte sînt : erecte, dacă au poziţie verticală de la bază pînă la 
vîrf, aşa cum este cazul majorităţii tulpinilor, nutante, dacă au vîrful aple- 
cat în jos, ca la Silene nutans sau Melica nutans, Salvia nutans etc. şi 
geniculate, dacă la bază cresc oblic sau 
orizontal, şi, începînd de la un nod, 
ele se îndreaptă. Aşa este tulpina de 
Alopecurus geniculatus (graminee). Du- 
pă cum reiese din exemplele citate, 
aceste caractere ale tulpinilor sînt utili- 
zate în denumirea speciilor de plante. 

Tulpinile urcătoare nu au un ste- 
reom suficient de dezvoltat spre a se 
putea menține în poziție verticală. 
Ele se împart în agățătoare şi volubile. 
Primele se agaţă de alte plante orto- 
trope cu peri agățători (ca, de exem- 
plu, Galium aparine), cu cîrcei (ca, de 
exemplu, mazărea, curpenul, vița-de- 
vie etc.) sau cu rădăcini adventive, ca 
Hedera helix. 

Tulpinile volubile se învârtesc în ju- 
rul altor plante, ca, de exemplu, hame- 
iul sau volbura (fig. 234). Unele 
plante volubile, ca iedera și alte lia- 
ne, se şi agaţă de suport, cu rădă- 
Fig. 234. Tulpini volubile de hamei (4) cini adventive sau cu cârcei. 
şi de volbură (B) (după Grinţescu) Tulpinile plagiotrope cresc orizontal 

` To sau oblic, neavînd nici stereom sufi- 
cient, nici organe pentru agăţat. Unele stau culcate la pămînt cu ramuri 
cu tot şi se numesc prostrate, ca cimbrișorul-de-cîmp, Veronica prostrata, 
sălciile pitice din regiunile alpine etc., altele sînt 7îrîtoare, ca gălbioara 
Lysimachia nummularia (fig. 235), avînd tulpina prinsă de pămînt cu rădă- 


Fig. 235. Tulpină tiritoare de gălbiori (Lysimachia nummularia) (după 
Schmeil) 

cini adventive și alungindu-se în fiecare an printr-un mugur terminal. 
Pe măsură ce se formează noi porțiuni de tulpină, cele vechi pier. 

Alte plante, ca fraga (fig. 236), vioreaua etc. au tulpini erecte, de pe 
care pleacă ramuri tîritoare numite stoloni, care pot prinde rădăcini adven- 
tive la noduri și se pot despărți de planta-mamă prin putrezirea stolonului, 
înmulțind specia pe cale vegeta- 
tivă. 

— După durata vieţii tulpinii şi 
numărul înfloririlor, angiospermele 
se împart în două mari categorii, 
şi anume în plante monocarpice! 
(sau hapaxante) şi policarpice? (sau 
pBolacante). Primele, plantele mono- 
carpice, înfloresc o singură dată în 
viața lor după care mor. După 
durata vieţii lor, acestea pot fi 
anuale, bienale sau bianuale şi 
plurienale. 

Plantele anuale încolțesc, cresc, 
înfloresc şi produc fructe într-un Fig. 236. Plantă de fragă (Fragaria vesca) cu 
an sau în mai puțin de un an. stoloni (Si) după Ullrich). 
Unele pot parcurge întreg acest 
ciclu într-un timp foarte scurt, de numai cîteva săptămîni. Ele se nu- 
mesc plante efemere. Aşa sînt: Draba verna, Stellaria media, Anagallis 
ete. Altele încolțese primăvara, se dezvoltă, înfloresc şi rodesc vara și 
mor toamna. Așa sînt: ovăzul, tutunul, porumbul etc. și ele se numesc 
plante anuale de vară. Alte plante încolțesc toamna, iernează sub zăpadă, 
înfloresc primăvara şi rodesc vara, după care pier. Așa este griul de 
toamnă şi altele, numite plante anuale de iarnă. 

Plantele bienale încolțesc, își dezvoltă rădăcina şi o rozetă de frunze 
în anul întîi, iar tulpina floriferă se naşte şi fructifică numai în anul al doi- 
lea. Așa sînt: morcovul, sfecla, varza, ceapa etc. 

Plantele plurienale (plurianuale) pot trăi mai mulţi ani, avînd însă numai 
organe vegetative. Ele înfloresc o singură dată în viață, după care mor. 
Așa este Agave americana care poate trăi de la 10—100 ani, unii palmieri 
ca, de exemplu, Corypha şi alţii, care pot trăi pînă la 400 ani. 

Plantele policarpice trăiesc mai mulți ani şi pot produce flori şi fructe 
de mai multe ori în viață. După consistenţa tulpinilor lor, plantele poli- 
carpice se pot grupa în trei categorii : ierboase perene, cărnoase şi lemnoase. 

Plantele ierboase perene? sau vivace aparţin celor mai variate familii 
de monocotiledonate şi dicotiledonate. Ele pot trăi mai mulți ani prin 
organele lor subterane ; tulpinile lor aeriene însă mor în fiecare an. 


1 De la grec. monos = unul singur și karpos = fruct. 

2 De la grec. polys = mult şi karpos = fruct. 

è De la latin. perennis, e = durabil, neschimbat, veşnic. 
4 De la latin. vivax, -cis = care trăieşte mult. 

Plantele cărnoase au tulpini metamorfozate, groase şi asimilatoare, fără 
frunze sau cu frunze transformate în spini, cu țesuturi acvifere şi cu întoc- 
miri speciale rezistente la secetă. Așa sînt cactaceele, crasulaceele de la 
noi (Sedum, Sempervivum etc.), unele euforbiacee etc. 

Plantele lemnoase pot îmbrăca aspect de semiarbuști, arbuști şi arbori. 
Semiarbuştii au baza tulpinii lemnoasă, apărată de suber şi care nu îngheață 
iarna, în timp ce porțiunea ei dinspre vîrf, ierboasă şi moale, piere în fie- 


Fig. 237. Fenomen de convergență la tulpinile plantelor sucu- 
lente. Deși aparţin la familii diferite, aceste plante, trăind în 
același mediu, prezintă forme asemănătoare : $ 
A — Cereus (Cactaceae); B — Euphorbia resinifera; C — Caralluma (Asclepia- 
daceae); D — Senecio stapeliformis (Compositae) (după Stocker). 

care an. Așa sînt: pelinul, afinul, unele specii de Salvia etc. Arbuştii sînt 
complet lemnoși, dar n-au trunchi, tulpina lor ramificîndu-se chiar de la 
bază. Înălțimea acesteia este, de regulă, redusă, de 5—6 m, rar mai mare. 
Sînt arbuști: sîngerul, porumbarul, socul, liliacul, lemnul ctinesc etc, În 
anumite condiții favorabile, arbuştii pot creşte mai înalți şi lua aspect de 
arbori. Așa se întîmplă cu socul, alunul, cornul etc. În zona alpină, arbuștii 
rămîn deosebit de scunzi și poartă numele de arbuști pitici. Așa sînt: 
salcia pitică, mesteacănul pitic etc. Arborii, în fine, au tulpina lemnoasă, 
înaltă și groasă, diferențiată în trunchi — porţiunea neramificată cuprin- 
zînd primii cîţiva metri de la bază — și un sistem de ramuri, alcătuind 
coroana. 


'Tulpini aeriene metamoriozate. Dintre funcțiunile nespecifice la înde- 
plinirea cărora se pot adapta tulpinile aeriene, modificîndu-şi forma şi 


structura, mai frecvente sînt următoarele patru: asimilația, depozitarea 
de substanțe de rezervă, înmulțirea vegetativă și apărarea. 


1. Tulpimile aeriene asimilatoare îndeplinesc fotosinteza, o funcțiune 
specifică a frunzei, şi au totdeauna culoarea verde. Aici aparţin; 


a) Tulpinile plantelor suculente: Cactaceae, Euphorbia- 
ceae şi Asclepiadaceae, caracteristice deşerturilor, care deşi aparțin unor 
familii foarte diferite, prezintă același port (fig. 237). Tulpinile lor sînt. 
groase şi cărnoase, cu frunze reduse la solzi mici sau transformate în spini, 
cu cuticulă groasă pe epidermă, cu stomate puține, mici şi adâncite, cu sue 
celular concentrat, bogat în mucilagii și acizi organici, capabili să absoarbă 
şi să rețină apa, pe care o depozitează în parenchimuri acvifere foarte dez- 
voltate atît în măduvă cît şi în scoarță (fig. 238). Tulpinile suculente deci 
servesc atît la asimilație cît şi la înmagazinarea apei. ` 

b) Tulpinile virgate! au aspectul unor nuiele verzi, fără frunze 
(ca la pipirig) sau cu frunze reduse (ca la coada-calului), cilindrice sau 
striate, pline sau goale, care asimilează. 

c) Cladodiile? sînt tulpini lățite, formate din mai multe internodii 
verzi şi cu aspect de frunze, care îndeplinesc funcția de fotosinteză, Așa 
este tulpina de Genista sagittalis (leguminoasă) (fig. 239). 

d) Filocladiile? sînt ramuri lăţite, cu creșterea în lungime limitată, 
cu aspect şi funcțiuni de frunze. Ele însă poartă flori şi pornesc de la baza 
unor solzi, care reprezintă frunze adevărate, reduse. Exemplu de filocladii 


prezintă Ruscus aculeatus (fig. 240) sau Phyllanthus speciosus (fig. 241) 
din fam. Euphorbiaceae. 


1 De la latin. virga, -ae = nuia. 
2 De la grec. hlados = ramură şi eidos = formă. 
3 De la grec. phyllon = frunză şi klados = ramură. 

Fig. 238. Formarea tulpinii suculente la Cac- Fig. 239. Genista sagittalis, 
taceae : tulpină transformată în or- 


În partea stingă a figurii este reprezentată o cactacee cu gan asimilator (cladodiu) 


frunze şi tulpină normală (Peireskia), iar în cea dreaptă dipă Gantes ci]. 
una cu tulpina suculentă: pr — scoarța primară la suculente (dup t ) 
s-a transformat într-un țesut acvifer (punctat); fasc — fas- 
cicule conducătoare; fr — frunze; m.a. — muguri axilari 
Cu frunze transformate în ţepi; v — punct vegetativ; 

cot — cotiledon (dupa Stoeker). 


Fig. 240. Ramuri transfor- Fig. 241. Filocladii cu flori de Phyllanthus 
mate în organe asimilatoare speciosus (după Stocker). 
(filocladii) la Ruscus aculea- 

tus (după Strasburger). 

e) Filodiilei, în fine, sînt pețioluri de frunze lăţite şi asimilatoare, 
aşa cum se întîlnesc la unele specii de Acacia (fig. 242). 

2. Tulpinile aeriene de depozitare îşi dezvoltă foarte mult parenchi- 
murile și, ca urmare, se umilă, se fuberizează. La gulie, tuberizarea se 
întinde asupra mai multor înternodii; la unele orhidee se tuberizează 
un singur internod, iar la palmierul Metroxylon (sagotier) întregul trunchi. 


Fig. 242. Plantulă de Acacia pycnantha: Fig. 243. Ficaria verna (grîuşo- 
1 — 6 —Ẹfrunze penate tipice; 7 — 9 — frunze cu pețiol rul) cu tuberule (t) la subsuoara 
transformat în filodii (după Strasburger). frunzelor (după Ullrich). 


3. Tulpinile aeriene adaptate la înmulțirea vegetativă „produc muguri 
axilari care se desprind de pe planta-mamă și, ajungînd în condiţii favo- 
rabile, dau naştere la noi plante. 

La griuşor (Ficaria verna), la subsuoara frunzelor se formează niște 
muguri axilari fără frunze, cu axa umflată şi încărcată cu substanțe de 
rezervă, numiţi fuberule, asemănătoare cu boabele de grîu (fig. 243), care 
se desprind și dau naștere la noi plante. 

La Dentaria bulbifera (cruciferă), mugurii axilari se numesc bulbile şi 
au frunzișoarele tuberizate și încărcate cu rezerve (fig. 244). Același feno- 
men se întîlnește și la o specie de crin bulbifer, Lilium bulbiferum. 


1 De la grec. phyllon = frunză şi eidos = formă. 

Fig. 244. Dentaria bulbifera, cu bulbile 
la subsuoara frunzelor : 


a ouă bulbile pe cale de a produce rădăcini 
(după Kerner). 


Fig. 245. Poa alpina var. vivipara: 
A — inflorescență cu flori; B — inflorescenţă cu bulbile; C — o bulbilă izolată (după T r o11). 

În unele cazuri, bulbilele se formează în inflorescență şi ele provin din 
tuberizarea mugurilor florali. Plantele cu bulbile în inflorescență au fost 
denumite greşit „vivipare”. Aşa sînt Poa alpina var. vivipara (fig. 245), 
Poa pratensis var. vivipara etc. 

4. Tulpinile aeriene adaptate la apărare au unele ramuri scurte, trans- 
formate în spini; este cazul tulpinilor de Gleditschia triacanthos, ai căror 
spini sînt mari și ramificați (fig. 246), a celor de po- 
rumbar (Prunus spinosa), păducel (Crataegus), păr 
şi măr sălbatic etc. 


b. Tulpinile subterane 


Toate plantele ierboase perene posedă tulpini sub- 
terane, de pe care se dezvoltă în fiecare an ramuri 
aeriene florifere. 

Toate tulpinile subterane sînt metamorfozate, fiind 
adaptate la: depozitarea materiilor de rezervă, înmul- 
țirea vegetativă şi la rezistența împotriva condițiilor 
nefavorabile ale mediului în anumite perioade, ca, de 
exemplu, gerul, perioadele secetoase ete. „Fig, 246. Spin ramificat 

Trăind în același mediu ca și rădăcina și îndepli- de Gleditschia triacant- 
nind unele funcțiuni asemănătoare cu rădăcinile jos (după Schenk) 
metamorfozate, tulpinile subterane ale plantelor se 
aseamănă la aspect cu rădăcinile, de care însă se deosebesc prin 
următoarele caractere : vîrful lor este golaș, neacoperit de piloriză ; toate 
poartă muguri, la subsuoara unora frunze rudimentare în formă de solzi. 
Structura anatomică a tulpinilor subterane atestă caracterul lor caulinar. 
Există trei categorii de tulpini subterane, și anume: 1);rizomi, 2) tuber- 
culi şi 3) bulbi, 

1. Rizomii sînt microblaste subterane, mai rar macroblaste, avînd carac- 
terele şi funcțiunile descrise mai înainte. Uneori, ca în cazul multor labiate 
(Lamium, Mentha, Ajuga etc.), tulpina aeriană a acestora se continuă în 
pămînt cu un rizom care nu se deosebește de ea din punct de vedere mor- 
fologic. 

După poziţia lor în sol, rizomii sînt ortotropi cînd cresc vertical, ca, de 
exemplu, cei de Primula, Taraxacum etc., sau plagiolropi cînd cresc oblic 
sau orizontal, cum sînt rizomii de Convallaria, Iris, Polygonatum etc. Forma 
exterioară a rizomilor este foarte variată ; ei pot fi cilindrici, comprimaţi 
sau turtiți, umflați, filiformi etc. 

La noduri, rizomii formează rădăcini adventive, iar din muguri dau 
naştere la lăstari aerieni, purtători de flori. După felul mugurilor care dau 
naştere acestor lăstari aerieni, rizomii sînt de două feluri: a) cu creştere 
nedefinită şi b) cu creştere definită. 

a) Rizomii cu creștere nedefinită au o ramificație monopodială. Ei cresc 
nelimitat orizontal în pămînt, prin activitatea mugurului terminal, iar 


250 MORFOLOGIA ȘI ANATOMIA ORGANELOR VEGETATIVE 


lăstarii aerieni se nasc din mugurii axilari. Acestui tip aparțin rizomii de 
Paris quadrifolia (fig. 247). Majanthemum bifolium, Oxalis acetosella, Con- 
vallaria majalis (fig. 248) etc. 

b) Rizomii cu creştere definiiă au o ramificație simpodială. La aceştia 
creşterea este limitată, prin faptul că mugurul terminal dă naştere unui 


Fig. 247. Paris quadrifolia. Rizom cu Fig. 248. Rizomi de lăcrămioare cu creștere in- 
ramificație monopodială (H) (după definită (Convallaria majalis) : 
Strasburger) if — tulpini florifere (după Sch meig. 


lăstar florifer, iar alungirea rizomului se face prin ramuri care se nasc din 
mugurii axilari. Un exemplu de rizom simpodial este acela de pecetea lui 
Solomon sau Polygonatum multiflorum, la care cicatricele în formă de peceți 
ale tulpinii florifere din fiecare an ne per- 
mit să-i evaluăm vîrsta (fig. 249). Multe 
plante au rizomi orizontali ramificați, de 
pe care se ridică lăstari aerieni. Asemenea 
plante se înmulțesc repede pe această 
cale şi se răspîndesc pe suprafețe mariîn 
timp scurt. 

2. Tubereulii sînt microblaste subterane 
scurte, groase și cărnoase, pline cu materii 
de rezervă şi purtind rudimente de frunze 
sub formă de solzi, la subsuoara cărora se 
află mugurii axilari numiţi „,ochiuri”. 

La ridiche, la Corydalis sau la Cycla- 
men, tuberculul provine din axa hipocoti- 
lă a tulpinii, care rămîne în pămînt și se 
tuberizează, pe cînd la cartof şi majorita- 
tea plantelor cu tuberculi, aceștia repre- 
( zintă îngroşarea vîrfului unor stoloni sub- 

7 3 A terani. 
i eo Ea eat Ca formă, tuberculii sînt destul de va- 
rum) (după Kursanov). riați (fig. 250). 

Tuberculul de cartof, Solanum tuberosum, foarte curînd după formarea 
sa dobîndește o structură secundară, ca urmare a apariției și activității 
zonelor generatoare. Felogenul dă suberul care înveleşte tuberculul și scoarța 
secundară bogată în celule pline cu amidon, iar cambiul dă mult parenchim 
liberian şi liber, pline și ele cu amidon, și foarte puţin lemn. 


Fig. 250. Diferite forme de tuberculi : 
A, B — la cartof; C — la napi porcești (Helianthus tuberosus); D — la Stachys (după Hegi). 


Bulbo-tuberul face trecerea între tuberculi şi bulbi, fiind învelit la exte- 
rior în frunze uscate ca şi bulbul, dar avînd materiile de rezervă depuse 
în partea lui cărnoasă şi umflată, ca și tuberculul. Primăvara, bulbo-tuberul 
dă naștere la o tulpină floriferă, care, pînă toamna, produce un nou bulbo- 
tuber. Astfel de organe subterane au Crocus (şofranul) (fig. 251), Colchicum, 
Gladiolus etc. 

3. Bulbii sînt microblaste subterane, învelite cu frunze cărnoase, pline 
cu materii de rezervă (fig. 252). 

Partea tulpinală a bulbului constă dintr-un disc de pe care pleacă în 
jos un mănunchi de rădăcini adventive, iar în partea de sus a discului se 
află un mugur, din care se va dezvolta în anul următor tulpina floriferă 
aeriană. Mugurul este învelit de o serie de frunze groase și cărnoase, pline 
cu substanțe de rezervă. Cele mai exterioare dintre ele sînt subțiri, brune 

Fig. 251. Bulbo-tuber de Fig. 252. Schema unui Fig. 253. Allium cepa. Bulb 
şofran (Crocus) (după Hyacinthus în floare : în secțiune longitudinală : 
Strasburger). fr — trumze; I — inflorescență ; fr — frunze; cat — catafile ; bf — ba- 
tat — catafile; bf — baza frun- za frunzelor aeriene plină cu materii 
zelor aeriene pline cu materii de de rezervă; tulp — tulpină; văd, 
rezervă (după Trol). adv. — rădăcini adventive "(după 
Troll). 


Fig. 254. Bulb solzos de crin 
(Lilium candidum) (după 
Baillon). 

pletesc pe sub scoarța copacului-gazdă ca un fel de miceliu de ciupercă, 
de pe care ies în afară numai florile lor uriașe. 

Lântiţa-de-baltă, Lemna minor, deşi autotrofă, are tulpina redusă în 
forma unui disc verde, de pe care pleacă în jos rădăcina (fig. 255). Orga- 
nismul lintiței se aseamănă mai mult cu un tal decît cu un corm. 


d. Anatomia tulpinii 


Virtul vegetativ al tulpinii. Teoria tunicii și corpusului. Originea țesuturi- 
lor primare din tulpină. Creșterea în lungime a tulpinii se datorește 
existenței şi activității unor meristeme situate în locuri precis determinate 
de pe suprafaţa sa. Aceste locuri în care se găsesc celule inițiale și meris- 
teme în activitate se numesc vî7furi vegetative, conuri vegetative sau conuri 
de creștere, deşi nici una dintre numiri nu se potriveşte la toate tulpinile. 

Într-adevăr, există plante cu vîrf vegetativ teşit, care abia se boltește 
ușor deasupra ultimelor primordii foliare. Așa este cazul la Clematis. Alte- 
ori, ca la Podostemon, meristemul terminal este situat într-o adîncitură 
de la baza primordiilor foliare. În acest caz nu poate fi vorba nici de vîrf, 
nici de con. La cele mai multe plante acvatice însă vârfurile vegetative au 
forma unor conuri alungite, distanța dintre extremitatea lor și ultimele 
primordii de frunze fiind aprecia- 
bilă (fig. 256). 

Indiferent de forma pe care o 
iau, vârfurile vegetative adăpostesc 
chiar în primul lor strat celula sau 
celulele inițiale, prin diviziunile 
cărora se naşte meristemul primor- 
dial care alungeşte tulpina și „fur- 
mizează” celulele ce vor construi 
structura primară a acesteia. 

Structura punctelor vegetative 
ale vîrfului tulpinilor este com- 
plexă şi variază foarte mult în 
cadrul marilor grupe sistematice 
de plante. Pentru explicarea aces- 
Fig. 256. Conul vegetativ al tulpinii de Elodea, tei structuri s-au emis mai multe 

cu primordii de frunze (pf): teorii. Cea mai veche dintre ele 

A azi din, Profil; P cein secțiune Jengitudinală: este teoria celulei imihale apicale 

T — tunica (după Stocker). formulată de Hofmeister în 

1862. Conform acestei teorii, vîrful 

tuturor tulpinilor s-ar clădi din celule rezultate prin diviziunile anticlinale 

şi periclinale ale unei singure inițiale situată în primul strat, avînd forma 

unei piramide cu trei, patru sau cinci feţe. Această teorie se verifică la 

mușchi, Equisetaceae, multe ferigi şi unele specii de Selaginella, dar nu este 
aplicabilă la fanerogame. 

pletesc pe sub scoarța copacului-gazdă ca un fel de miceliu de ciupercă, 
de pe care ies în afară numai florile lor uriaşe. 

Lântiţa-de-baltă, Lemna minor, deşi autotrofă, are tulpina redusă în. 
forma unui disc verde, de pe care pleacă în jos rădăcina (fig. 255). Orga- 
nismul lintiței se aseamănă mai mult cu un tal decît cu un corm. 


d. Anatomia tulpinii 


Viriul vegetativ al tulpinii. Teoria tunicii și corpusului. Originea țesuturi- 
lor primare din tulpină. Creșterea în lungime a tulpinii se datorește 
existenței și activității unor meristeme situate în locuri precis determinate 
de pe suprafața sa. Aceste locuri în care se găsesc celule inițiale şi meris- 
teme în activitate se numesc vî7furi vegetative, conuri vegetative sau conuri 
de creștere, deşi nici una dintre numiri nu se potrivește la toate tulpinile. 

Într-adevăr, există plante cu vîrf vegetativ teşit, care abia se boltește 
ușor deasupra ultimelor primordii foliare. Așa este cazul la Clematis. Alte- 
ori, ca la Podostemon, meristemul terminal este situat într-o adîncitură 
de la baza primordiilor foliare. În acest caz nu poate fi vorba nici de vîrf, 
nici de con. La cele mai multe plante acvatice însă virfurile vegetative au 
forma unor conuri alungite, distanța dintre extremitatea lor şi ultimele 
primordii de frunze fiind aprecia- 
bilă (fig. 256). 

Indiferent de forma pe care o 
iau, vîrfurile vegetative adăpostesc 
chiar în primul lor strat celula sau 
celulele inițiale, prin diviziunile 
cărora se naște meristemul primor- 
dial care alungeșşte tulpina şi „,fur- 
nizează” celulele ce vor construi 
structura primară a acesteia. 

Structura punctelor vegetative 
ale vîrfului tulpinilor este com- 
plexă şi variază foarte mult în 
8 cadrul marilor grupe sistematice 

ij de plante. Pentru explicarea aces- 

Fig. 256. Conul vegetativ al tulpinii de Elodea, tei structuri s-au emis mai multe 

cu primordii de frunze (pf): teorii. Cea mai veche dintre ele 

4 — văzut din profil; B — în secțiune longitudinală: este feoria celulei inițiale apicale 

C a a etoen Peel: formulata de Hof e ist i în 

1862. Conform acestei teorii, vîrful 

tuturor tulpinilor s-ar clădi din celule rezultate prin diviziunile anticlinale 

şi periclinale ale unei singure iniţiale situată în primul strat, avînd forma 

unei piramide cu trei, patru sau cinci fețe. Această teorie se verifică la 

muşchi, Equisetaceae, multe ferigi şi unele specii de Selaginella, dar nu este 
aplicabilă la fanerogame. 

După teoria histogenelor a lui Hanstein (1864), vârfurile tulpinilor 
adăpostesc serii de inițiale suprapuse, din care se nasc cele trei foițe cunos- 
cute de la studiul rădăcinii: dermategenul, periblemul și pleromul, o 
care dau naștere respectiv epidermei, scoarței și cilindrului central. În 
realitate, la foarte multe tulpini nu se poate face o distincţie între peri- 
blem şi plerom. La Abietaceae, dintre conifere, nu se poate observa o deo- 
sebire între dermatogen și periblem, iar la grîu și ovăz dermatogenul, 
care ar trebui să dea naștere numai epidermei, conform schemei lui Hanstein, 
în realitate dă şi cea mai mare parte din țesutul intern al frunzelor. 

În locul teoriei histogenelor, S c h mi dt (1924) a propus o nouă teorie 
numită teoria tunicii şi corpusului. Conform acestei teorii, corpusul tulpinii 
fanerogamelor este învelit cu o manta al cărei prim strat este identic cu 
dermatogenul şi care se numeşte tunica (fig. 256, T), şi un masiv meris- 
tematic central acoperit de tunică şi numit corpus (fig. 256, C). 

Celulele tunicii situate la extremitatea vîrfului vegetativ se divid numai 
prin pereţi anticlinali, pe cînd, la o anumită depărtare de vîrf, celulele ei 
se divid şi periclinal. Celulele corpusului se divid de la început atît anti- 
clinal cît şi periclinal. 

Nici teoria tunicii şi corpusului nu ne permite să explicăm ansamblul 
de forme și structuri din vîrful tulpinilor, unde procesul de dezvoltare se 
manifestă în mod continuu. Limi- 
tele care separă tunica de corpus 
sînt adesea imprecise, deoarece 
structurile observate nu sînt cons- 
tante, ele fiind supuse influenței 
mediului și variind şi cu vîrsta 
plantelor. Numărul straturilor tu- 
nicii este şi el foarte variabil: un 
strat la grîu, secară, porumb, Vale- 
riana; două straturi la Elodea 
canadensis, Ruppia maritima, Bel- 
is perennis; trei straturi la Arau- 
caria brasiliana (gimnosperm) ; pa- Fig. 257. Inelul iniţial al virfului vegetativ al 


tru straturi la Viburnum rufidulum, tulpinii : 

i i a — icală, quiescentă; îi — inel inițial; 
Amygdalus communis, Hypericum preiei bin ea medular (după REE şi: 
uralum ; patru—şase straturi la Paniel). 


Hippuris vulgaris etc. 

Teoria inelului inițial (L. Plantefol, 1948) susține că zona apicală, 
situată la extremitatea vîrfului vegetativ al tulpinii constituie o „zonă 
quiescentă”1 cuprinzînd celule puţin meristematice, care se divid rar sau 
de loc (z.a, din fig. 257). Ceva mai jos de vîrf şi la periferia acestuia se află 
un brîu de celule meristematice, care se divid extrem de activ, constituind 
„inelul inițial” (i.i, fig. 257), furnizînd celule din care se vor zidi primor- 
diile de frunze și scoarța. În centrul vîrfului vegetativ se află un meristem 


1 De la lat. guiesco, -ere = a se odihni, a sta liniștit. 


256 MORFOLOGIA ŞI ANATOMIA ORGANELOR VEGETATIVE 


medular, cu celule aranjate în serii liniare (m.m., fig. 257), care vor măr- 
gini cilindrul central și măduva. 

Reiese din cele de mai sus că nu se poate da un tip unic de structură 
a vîrfului vegetativ al tulpinii fanerogamelor valabil pentru toate speciile. 

Sînt cazuri cînd fiecare ţesut primar din structura tulpinii își are o 
inițială proprie, altele cînd una şi aceeaşi inițială poate da naștere la 
mai multe țesuturi primare și altele, în fine, în care originea țesuturilor 
primare din tulpină nu se poate urmări pînă la iniţiale. 

Un lucru este precis: la o mică depărtare de vîrful vegetativ începe o 
zonă de diferenţiere celulară, în care celulele meristematice se transformă 
în țesuturi definitive ce vor alcătui tulpina primară. Ordinea de apariţie 
a țesuturilor este următoarea: primele se nasc fasciculele conducătoare 
din procambiu ; apoi epiderma din tunică, şi, în fine, țesutul fundamental, 
inclusiv colenchimul şi sclerenchimul. 


Structura primară a tulpinii 


Structura primară a tulpinii, ca şi cea a rădăcinii, este alcătuită din 
țesuturi primare care-și au originea în meristemele terminale ale mugu- 
rilor. Pentru a putea studia felul țesuturilor şi așezarea lor în structura 
primară a tulpinii, trebuie să se facă secțiuni subțiri, transversale, longi- 
tudinal-radiale şi longitudinal-tangențiale prin acest organ și, după colo- 
zarea lor, să se examineze la microscop. 

Pe astfel de secțiuni se poate observa că ţe- 
suturile primare ale tulpinii sînt așezate concen- 
tric, formînd trei regiuni : epiderma, scoarța și 
cilindrul central sau stelul (fig. 258). 

Epiderma este țesutul învelitor al tulpinii, 
formată dintr-un singur strat de celule alungite 
în direcția lungimii tulpinii, celule cu secțiune 
transversală pătratică, cu pereţii exteriori bom- 
baţi și cutinizați, lipsite de clorofilă și de sub- 
Fig. 258. Schema structurii. Stanțe de rezervă. Printre celulele epidermice 

primare a tulpinii: se află stomate. Unele celule epidermice sînt 
rp — epiderma; se — scoarta; transformate în peri în număr şi de forme 
e.c — cilindrul central (după Grin- ; : 
tescu). variabile. 

Scoarța sau perenchimul cortical este limitat 
spre exterior de epidermă şi spre interior de endoderm. Ea are un mare 
număr de straturi celulare, parenchimatice, cu membrane celulozice subți- 
ri, cu numeroase spaţii intercelulare. Primele trei-patru straturi ale scoar- 
ței pot conţine cloroplaste şi deci participă la fotosinteză, ultimele stra- 
turi pot fi încărcate cu substanțe de rezervă. 

În interiorul parenchimului cortical se pot diferenția elemente histo- 
logice particulare, ca: 

— fesuturi de susținere: colenchim (la labiate, umbelifere etc.), scleren- 
chim (la graminee, ciperacee etc.), sclereide izolate ; 

— țesuturi secretoare : celule izolate (la piperacee, lauracee), canale 
secretoare (la conifere, mirtacee, umbelifere etc.), celule și canale muci- 
lagigene (malvacee, lauracee) ; 

— laticifere (la euforbiacee, moracee etc.) ; 

— fascicule libero-lemnoase care vin din frunze şi merg să se unească 
cu cele din cilindrul central (Begonia, Vicia, Lathyrus etc.). 

Scoarța poate lua parte la formarea unor spini sau emergenţe, ca la rug, 
zmeure etc. 

Endodermul, cel mai profund strat al scoarței, se distinge mai rar așa 
de net ca în cazul rădăcinilor. Dacă la rizomi el apare cu celule îngroșate 
în formă de U, la multe plante apare doar ca un strat de celule aranjate 
regulat şi pline cu amidon, cînd se numește teacă amiliferă. La multe mono- 
cotiledonate și la unele dicotiledonate (Ranunculus), endodermul lipsește 
cu totul. 

Cilindrul central sau stelul cuprinde toate țesuturile situate la interiorul 
endodermului. 

În general, tulpinile plantelor superioare au cîte un singur cilindru cen- 
tral şi se numesc monostelice. Unele ferigi, selaginelacee şi cîteva specii de 
Primula şi Gunnera dintre fanerogame sînt polistelice, avînd mai mulți 
cilindri centrali în tulpină, fiecare cu cîte un endoderm propriu. Și mai 
rare sînt cazurile de plante astelice care nu au cilindru central, ci fiecare 
fascicul își are endoderm propriu. O astfel de tulpină posedă Equisetum 
limosum. 

Monostelul tulpinilor n-a avut de la început înfățișarea sa de astăzi. În 
decursul procesului îndelungat al evoluției sale filogenetice, stelul a trecut 
prin mai multe etape, și anume prin acelea de protostel, actinostel, sifonostel, 
dictyostel, eustel şi atactostel. 

a) Protostelul! reprezintă cel mai primitiv tip de stel, care a apărut 
la psilofitele paleozoice de talie mică, tip Rynia, şi care era alcătuit dintr-o 
coloană centrală plină de lemn, înconjurată de un cilindru de liber. Măduva, 
ca şi razele medulare lipseau din cilindrul central (fig. 259, A). 

b) Actinostelul? diferă de protostel prin aceea că lemnul său nu mai are 
contur cilindric, ci cu șanțuri și creste, aşa încît pe secțiune transversală 
acesta are un aspect stelat. S-a găsit la psilofitele de talie mare, tip Aste- 
voxylon, şi la unele ferigi primitive (fig. 259, B). Nici el n-avea măduvă 
şi raze medulare. 

c) Sifonostelul? are o coloană de măduvă parenchimatică, înconjurată 
de un cilindru de lemn, peste care se suprapune un alt cilindru de liber 
(fig. 259, C). Se găsește la Lycopodiaceae şi unele ferigi actuale, primitive 
(Osmunda). 

d) Dictyostelult este un sifonostel ai cărui cilindri de lemn și liber prezintă 
multe întreruperi datorită ieșirii vaselor care merg spre frunze și ramuri. 


1 De la grec. protos = cel dintii şi stele = coloană. 
2 De la grec. aktinos = stea şi stele = coloană, 

3 De la grec. sipho = tub şi stele = coloană. 

4 De la grec. diktyon = rețea şi stele = coloană. 


17 — Morfologia plantelor 


258 MORFOLOGIA ŞI ANATOMIA ORGANELOR VEGETATIVE 


Văzut în spaţiu, dictyostelul apare ca o rețea cu ochiuri largi, de unde 
şi numele de „stel reticular” ce i se mai dă (fig. 259, D). Se întîlneşte 
la multe ferigi actuale. 

e) Eustelul! gimnospermelor şi majorităţii dicotiledonatelor de azi are 
stelul fragmentat în fascicule libero-lemnoase dispuse regulat după un 
cerc, despărțite prin raze medulare şi avînd în centru măduvă (fig. 259, E). 

Fig. 259. Tipuri de stel din tul- 
pină: 
A — prostostel; B — actinostel; C — si- 
fonostel; D — dictyostel; Æ -- eustel, 
Lemnul, în negru, liberul, în alb (după 
Strasburger). 

f) Atactostelul? este cilindrul central al monocotiledonatelor care au 
în tulpină foarte multe fascicule libero-lemnoase, împrăștiate în mod nere- 
gulat într-un parenchim fundamental. 

În cazul cel mai complex, un eustel este format din următoarele țesuturi : 
periciclul, măduva, razele medulare şi fasciculele conducătoare. 

Periciclul, situat imediat sub endoderm, la exteriorul fasciculelor 
conducătoare, este format de regulă din mai multe straturi de celule. Mem- 
branele celulelor sale pot rămîne celulozice sau se pot lignifica. Uneori 
întreg periciclul se lignifică, alteori apar în acesta pachete de fibre peri- 
ciclice. În periciclu pot apare canale secretoare sau laticifere. La mono- 
cotiledonate şi unele dicotiledonate periciclul lipseşte. 

Măduva este țesutul central al tulpinii, putînd fi mai subțire sau mai 
groasă, celulozică sau sclerificată. La tulpinile fistuloase (Gramineae, Umbel- 
liferae, Compositae), măduva dispare, locul ei luîndu-l o lacună medulară. 

Razele medulare primare sînt fîşii parenchimatice care 
ocupă intervalul dintre fascicule, legînd măduva cu periciclul. 

Fasciculele conducătoare constituie cele mai importante 
elemente ale cilindrului central și singurele care nu pot lipsi din structura 
acestuia. 

Spre deosebire de fasciculele rădăcinii formate sau numai din țesut lem- 
nos, sau numai liberian și care sînt dispuse în alternanță, tulpinile au ambele 
feluri de țesuturi într-un același fascicul libero-lemnos. 


1 De la grec. eu = veritabil şi stele = coloană. 
2 De la grec. ataktos = neregulat şi stele = coloană. 

Tipul normal de fascicule libero-lemnoase din tulpină este cel colateral : 
fasciculul are două laturi: una internă, alcătuită din ţesut lemnos, și alta 
externă, formată din țesut liberian. 

Fasciculele colaterale sînt de două feluri: deschise şi închise. 


Fig. 260. Secţiune transversală (4) şi longitudinală (B) printr-un fascicul libero-lemnos cola- 
teral-deschis de la dicotiledonate: 
p.f. — parenchim fundamental ; sc} — teacă de sclezenchim ; p.lib. — partea liberiană a fasciculului ; t.c. — tub ciuruit ; 
c.a — celule anexe; c.f — cambiu fascicular; v.p — vas punctat; tr — traheide; p.lm — parenchim lemnos; v.r — 
vas reticulat; v.s — vas spiralat; v.i — vas inelat (după Stocker). 


La un fascicul deschis, așa cum se întîlnește în tulpina celor mai multe 
dicotiledonate și gimnosperme, între partea liberiană și cea lemnoasă se 
găsesc cîteva straturi de celule care și-au păstrat caracterul embrionar, 
alcătuind un cambiu fascicular (fig. 260). 

Fasciculele lipsite de cambiu fascicular se numesc colateral-închise şi 
sînt caracteristice pentru monocotiledonate (fig. 261). 

Liberul fasciculelor este format din tuburi ciuruite, celule anexe și paren- 
chim liberian. Dezvoltarea lui se face centripet, ca şi la rădăcină. Proto- 
floemul este mai aproape de periciclu, pe cînd metafloemul este mai aproape 
de centru. 

Lemnul fasciculelor, din contră, se dezvoltă centrifug: protoxilemul 
se află în partea cea mai internă a fasciculului, mai aproape de măduvă, 


260 MORFOLOGIA ŞI ANATOMIA ORGANELOR VEGETATIVE 


pe cînd metaxilemul este mai aproape de liber. Lemnul este format din 
vase și puțin parenchim lemnos. Atît spre exterior, cît și spre interior, 
fasciculele libero-lemnoase au cîte o placă de sclerenchim care pe secțiune 
transversală apare ca un arc, cel exterior fiind mai gros decît cel interior 
(scl, fig. 260 şi 261). 

Unele familii de dicotiledonate, ca Solanaceae, Cucurbitaceae, Myrta- 
ceae etc., au în tulpini fascicule libero-lemnoase bicolaterale. Acestea au, 
pe lîngă liberul obișnuit, îndreptat spre ex- 
terior, încă o porțiune de liber, așezat la 
interiorul lemnului, îndreptat spre mădu- 
vă, numit liber perimedular (fig. 262). Şi 
fasciculele bicolaterale pot fi închise și 
deschise. 

Un alt tip de fascicule libero-lemnoase, 
destul de frecvente în tulpinile plantelor, 
sînt fasciculele concentrice, la care unul 
dintre țesuturile conducătoare este în- 
conjurat de celălalt. Cînd țesutul din cen- 
tru este liberul, caz întîlnit mai ales la ri- 
zomii monocotiledonatelor (Iris, Convallaria 
etc.), fasciculele se numesc leptocentrice 
(fig. 263, B). Cazul invers, întîlnit la ri- 
zomii celor mai multe ferigi, cînd lemnul 
ocupă centrul şi este înconjurat de liber, 
constituie fasciculele  Jadrocentrice (fig. 


Fig. 261. Secţiune transversală prin- 263, 4). > ž 5 
tr-un fascicul libero-lemnos colateral- În mod excepțional, la unele licopodia- 
închis de Zea mays : cee și în rizomii unor ferigi primitive ac- 

la — plăci de lerenchim; 1 — liber; î ă 
30. 2 Dă de „selerenchim; 1 -.liter; tuale, țesutul conducător poate îmbrăca 
px — protoxilem (după Troll). aspectul de fascicule radiale, liberul şi 
lemnul fiind dispuse în benzi separate 


care alternează ca în rădăcină. 

Din punctul de vedere al dezvoltării lor filogenetice, toate tipurile de 
fascicule enumerate derivă din protostelul primitiv al psilofitelor, prin 
deplasarea țesutului conducător din centrul tulpinii către periferia aces- 
teia şi prin întreruperea cilindrilor de lemn şi de liber și înfigerea între 
fragmentele lor a unor țesuturi, mai ales parenchimatice. 


Structura primară a tulpinii 


Întrucît am analizat în detaliu fiecare dintre țesuturile care intră în alcă- 
tuirea structurii primare a tulpinii, prezentarea cîtorva structuri concrete 
de tulpini o vom face mai pe scurt. 

lib 


— ca 


Fig. 262. Secţiune transversală printr-un fascicul libero-lemnos bico- 
lateral de Cucurbita: 
ca — celule anexe; fe — tuburi ciuruite; Jib — liber; px — protoxilem ; my — metaxilem ; 
lib. pm — liber perimedular (după U1irich). 


Fig. 263. Schema fascicu- 
lelor concentrice în secțiu- 
ne transversală: 
A—fascicul hadrocentric; B—fas- 
cicul leptocentric; C — fascicul 
leptocentric din rizomul de Con- 
vallaria: lib — liber; Im — lemn 
(după Troll). 

— Tulpina de piciorul-cocoșului (Ranunculus repens) are următoarele 
caracteristici (fig. 264): 

1. Primele straturi corticale sînt ușor colenchimatizate. 

2. Nu există un endoderm, și deci nici o limită internă precisă a scoarţei. 
Se consideră drept cel mai intern strat al acesteia, stratul care atinge extre- 
mitatea exterioară a fasciculelor libero-lemnoase. 


Fig. 264. Secţiune transversală într-un stolon de Ra- Fig. 265. Schema structurii tulpinii de 


nunculus repens : Aristolochia sipho : 
ep — epiderma; st — stomate; sc — scoarța; f — fascicule libe- a — epiderma; b — scoarța colenchimatică ; 
To-lemnoase; } — lacună medulară (după Grin ț escu). c — scoarța parenchimatică; d — endoderm ; 


3. Cilindrul central, de asemenea, nu poate fi delimitat cu precizie. Peri- 
ciclu nu există. 

4. Fasciculele libero-lemnoase, dispuse pe un singur cerc, sînt de tip 
colateral-deschis, avînd cambiu fascicular între liber şi lemn. Fiecare fas- 
cicul are un arc de sclerenchim extern, mai puternic, şi un arc de scleren- 
chim intern, ceva mai subțire. 

5. Între fascicule se găsesc raze medulare primare. 

6. Centrul tulpinii este ocupat de o lacună medulară. 

— "Tulpina de Aristolochia sipho se deosebește de cea de Ranunculus 
prin următoarele (fig. 265, 266): 

1. Scoarța sa prezintă două regiuni distincte: una exterioară colenchi- 
matizată şi o scoarță interioară, parenchimatică. 

2. Ultimul strat al scoarței, endodermul, se prezintă ca o teacă amili- 
feră tipică. 

3. Periciclul pluristratificat prezintă, de asemenea, două zone distincte : 
o zonă groasă, sclerenchimatică, externă, şi una parenchimatică, internă. 

4. Fasciculele libero-lemnoase, de tip colateral-deschis, sînt lipsite de 
teci de sclerenchim. 

5. Cambiul fascicular se continuă cu porțiuni de cambiu înterfascicular 
(fig. 266, c.i.f), formînd în ansamblu un inel cambial continuu. 


Fig. 266. Secţiune transversală printr-un fascicul libero-lemnos 
de Aristolochia : 


p.scl — periciclu sclerenchimatic; p.p — periciclu parenchimatic; c.am — celulă 
anexă; fc — tub ciuruit; c.f — cambiu fascicular; c.i.f. — cambiu intezfas- 
cicular; mz — metaxilem; pz — protoxilem (după Strasburger). 


— Structura tulpinilor de Monocotiledonatae se deosebeşte de aceea a 
tulpinilor de Dicotiledonatae prin următoarele caractere : 

1. Scoarța, foarte subțire în raport cu cilindrul central, este imposibil 
de delimitat spre interior, neexistînd nici un fel de endoderm. 

2. Fasciculele libero-lemnoase, de tip colateral-închis, sînt foarte nume- 
roase şi dispuse neregulat într-un parenchim fundamental. 

După structura lor, tulpinile de monocotiledonate aparțin la două tipuri : 
tulpini pline la interior şi tulpini goale (paiul). 

Au tulpini pline: palmierii, sorgul, trestia-de-zahăr, porumbul etc. 

Au tulpini goale mai toate cerealele : grîul, secara, orezul, ovăzul, orzul etc. 

Vom analiza structura cîte unei tulpini din fiecare tip. 

O tulpină de porumb, Zea mays, pe secțiune transversală prezintă urmă- 
toarele țesuturi (fig. 267): 

Epiderma este formată din celule mici, puternic silicifiate, cu stomate 
de un tip special, în formă de haltere. 

Scoarța are primele straturi de celule lignificate şi impregnate cu SiO,, 
constituind o hipodermă (hi, fig. 267). Scoarța nu poate fi delimitată spre 


Fig. 267. Secţiune transversală schema- Fig. 268. Secţiune transversală prin paiul de grîu : 


tică prin tulpina de porumb: ep — epiderma; as. — ţesut asimilator; scl — sclerenchim; 
ep — epidermă; hi — hipodermă; pf — paren- fı — fascicule mari; fa — fascicule mici; } — lacună medu- 
chim fundamental; f — fascicule liberolemnoase lară (după Grinţescu), 


(după Schenk). 


interior. Tot spațiul de sub hipodermă este plin cu un parenchim funda- 
mental, în care stau împlîntate un număr foarte mare de fascicule libero- 
lemnoase de tip colateral-închis. Fasciculele sînt împrăștiate în tot paren- 
chimul, fără vreo ordine. Cele periferice sînt mai mici şi complet înconjurate 
de sclerenchim, fasciculele din centru sînt mai mari, cu cîte două teci de 
sclerenchim care nu se unesc prin margini şi cu lemnul dispus în formă de 
V, datorită faptului că începînd de la protoxilem, metaxilemul se dezvoltă 
în două ramuri divergente, între care este inclus liberul (v. fig. 260). Pro- 
toxilemul este, de obicei, situat într-o mare lacună lisigenă născută prin 
resorbția parenchimului lemnos. 

Paiul de grîu, Triticum aestivum ssp. vulgare, pe o secțiune transversală 
printr-un internodiu, prezintă următoarea structură (fig. 268): o epidermă 
silicifiată, cu stomate dispuse în serii longitudinale; scoarța, lipsită de 
endoderm, prezintă o zonă lată de celule cu pereții complet sclerificați, 
în care se află înglobate un prim cerc de fascicule libero-lemnoase, colateral- 
închise, fără teci de sclerenchim. De o parte și de alta a fiecărui fascicul 
se află cîte un cordon de celule vii, asimilatoare, cu pereți subțiri şi celulo- 
zici, care pe secțiune transversală apar ca niște insule verzi. Şirurile regulate 

de stomate din epidermă sînt dispuse în lungul acestor cordoane asimila- 
toare. 

La interiorul manşonului de sclerenchim amintit se află un parenchim 
cu celule mari, cu pereții la început celulozici, apoi lignificați. În acest 
parenchim se află al doilea cerc de fascicule libero-lemnoase, mai mari 
ca primele, cu teci de sclerenchim şi cu lacună lisigenă. Centrul tulpinii 
este ocupat de o mare lacună medulară, de origine rexigenă. 


Fig. 269. Secţiune transversală prin- 
tr-un rizom de Convallaria majalis: 
ep — epidermă; se — scoarță; end — endo- 
derm; f.col— fascicule colaterale; f.conc—fas- 
cicule concentrice (după Grinţescu). 


Structura primară a unui rizom de lăcrămioare (Convallaria majalis) 
(fig. 269) se caracterizează prin prezența unui endoderm tipic cu celule 
avînd pereţii îngroșați în formă de potcoavă şi prin prezența în cilindrul 
central a două categorii de fascicule libero-lemnoase : la periferie, rezemate 
pe periciclu, un cerc de fascicule libero-lemnoase colaterale (fig. 269, f. col), 
iar în zona centrală a măduvei mai multe fascicule leptocentrice (fig. 269, 
. conc). 

Structura tulpinilor acvatice se caracterizează prin lipsa stomatelor din 
epidermă, prin prezența în acest strat a cloroplastelor, prin mari lacune 
cu aer situate în scoarță şi printr-o reducere foarte accentuată a grosimii 
cilindrului central în raport cu aceea a scoarței (fig. 270). În acest cilindru 
central, partea lemnoasă a fasciculelor se poate reduce la două vase, la unul 
singur, sau poate să nu prezinte nici un vas (Ceratophyllum submersum ), 
deoarece conducerea sevei brute se face foarte ușor, întreaga plantă fiind 
scufundată în apă. 

Structura tulpinii plantelor suculente (Cactaceae, Crassulaceae, Euphor- 
biaecae etc.) a fost prezentată mai înainte (v. fig. 238). 


Structura tulpinii columnare a palmierilor, deşi poate atinge grosimi 
apreciabile (pînă la 0,50 m la curmal), este totuşi o structură primară. 
Pe o secțiune transversală prin stip se observă o figură foarte asemănătoare 

cu aceea de porumb (v. fig. 267). Ca și la porumb, sub o scoarță subțire, 
dar lignificată, formată în bună parte din bazele uscate ale pețiolurilor 
frunzelor căzute, se găsește un parenchim fundamental foarte dezvoltat, 
în care stau împrăștiate un număr foarte mare (pînă la 100) de fascicule 
libero-lemnoase de tip colateral-închis, fiecare fiind complet înconjurat 
de un cilindru gros de sclerenchim. Spre periferia tulpinii, fasciculele sînt 


Fig. 270. Secţiune transversală printr-o tulpină acvatică de Myriophyllum 
(după Troll). 


mai numeroase şi mai mici, spre centru ele sînt mai rare şi mai groase. 
Scoarța sclerificată şi cilindrii de sclerenchim din jurul fiecărui fascicul 
permit tulpinii de palmier să poată susține buchetul de frunze enorme din 
vîrful acesteia şi greutatea apreciabilă a fructelor. 


Mersul faseiculelor în tulpină. 
Urme foliare şi lacune foliare. 
Structura nodurilor 


Drumul pe care-l urmează fasciculele libero-lemnoase în internodiile 
tulpinii şi modul cum se comportă ele la nivelul nodurilor este foarte varia- 
bil şi caracteristic pentru fiecare specie de plantă. 

Putem pune în evidență acest mers al fasciculelor prin următoarele metode : 

— Tratînd o tulpină tînără cu KOH concentrat, acesta face transparente 
țesuturile exterioare ale tulpinii şi permite observarea mersului fasciculelor. 
Dacă în prealabil se injectează un colorant în fasciculele tulpinii, observarea 
acestora este mai ușoară şi mai clară. 

— Executînd o serie continuă de secțiuni transversale începînd de la 
baza unui internodiu pînă deasupra nodului imediat următor, colorînd 
secțiunile şi urmărindu-le la microscop, dacă se notează numărul, dimen- 
siunile şi poziția fasciculelor din fiecare preparat al seriei, se poate recon- 
stitui drumul urmat de către acestea atît în internodiu cît şi în nod, 

Combinînd aceste metode cu observarea dezvoltării ontogenetice a fas- 
ciculelor în axa hipocotilă, cotiledoane, vîrful vegetativ al muguraşului 
și în primele frunze ale plantulei, s-a ajuns să se lămurească această com- 
plicată problemă. Dintre numeroasele rezultate obținute pe aceste căi vom 
enumera numai pe cele mai importante. 

1. Contrar unor păreri ale anatomiștilor mai vechi (De Bary ş.a.) 
care susțineau că în tulpină ar exista două categorii de fascicule unele 
caulinare, proprii tulpinii şi altele foliare, care merg la frunze, cercetări 
numeroase au dovedit că tulpinile nu au fascicule proprii, ci numai fasci- 
cule provenind din frunze. Acele fascicule care se termină în tulpină înainte 
de a atinge vîrful acesteia și fără să intre în frunze, corespund de fapt 
unor organe foliare care s-au atrofiat, fără ca prin aceasta să fi fost împie- 
dicată diferențierea lor vasculară (E. Boureau). 

2. Într-o secţiune longitudinală prin vîrful vegetativ al tulpinii se observă 
că cele dintîi vase apar în limbul primordiilor de frunze, și se continuă 
în jos cu fasciculele caulinare care se diferențiază mai tîrziu. Această dife- 
rențiere se continuă în tulpină bazipetal și discontinuu, din nod în nod. 
Întreg aparatul vascular al tulpinii rezultă din însumarea fasciculelor fie- 
cărei frunze. Apărînd o nouă frunză la un nod, sistemului vascular mai 
vechi al tulpinii i se adaugă şi fasciculele acesteia. Făcînd secțiuni trans- 
versale prin ultimul internod al axei epicotile de dovleac, F. Pellissier 
a găsit: trei fascicule în momentul apariției primei frunze normale, cinci 
fascicule cînd apare frunza a doua, opt fascicule cînd apare cea de-a treia, 
zece fascicule, dispuse pe două cercuri de cîte cinci, în momentul apariției 
frunzei a patra. 

3. La o depărtare ceva mai mare de vîrful vegetativ, sistemul vascular 
al tulpinii şi frunzelor este deja diferențiat şi fasciculele frunzei se conti- 
nuă cu cele ale tulpinii. Se numeşte urmă foliară partea de fascicul care 
ţine de la cilindrul central al tulpinii pînă la baza frunzei, iar locul din 
cilindrul central pe unde iese urma foliară poartă numele de /acună foliară. 
Într-o urmă foliară pot intra una (Thuja, Abies, Dianthus), două (Labia- 
tae), trei (Clematis) sau mai multe (Umbelliferae) fascicule care pleacă 
din tulpină dintr-o aceeași lacună sau din două-trei lacune. Uneori, mai 
multe fascicule caulinare se unesc într-unul singur înainte de a pătrunde 
în frunză. 

4. Traiectul urmelor foliare și modul cum acestea se unesc cu fasciculele 
tulpinii variază. Mai frecvente sînt însă următoarele patru tipuri: 

a) Tipul tulpinilor cu frunze opuse, ca, de exemplu, Clematis. Urmele 
foliare pătrund în tulpină aproape orizontal şi se unesc cu fasciculele cau- 
linare chiar la nivelul nodului la care se inseră frunzele (fig. 271). 

b) Tipul tulpinilor cu frunze alterne, ca, de exemplu, Iberis (fam. Cruci- 
ferae). Urmele foliare pătrund oblic în cilindrul central al tulpinii și, după 
ce străbat oblic în jos internodiul următor, se unesc cu fasciculele tulpinii 
la nodul situat imediat dedesubtul celui la care se inseră frunza (fig. 272). 

c) Tipul Pisum (mazărea), care se mai întîlneşte și la Lathyrus, Bego- 
nia şi alte plante, diferă de cel precedent numai prin aceea că urmele foliare 

coboară de la nodul la care se inseră frunza pînă la nodul imediat următor 
nu prin cilindrul central, ci prin parenchimul cortical. 

d) Tipul tulpinilor de monocoliledonate. Urmele foliare la aceste plante 
cuprind un număr foarte mare de fascicule, fascicula corespunzînd nervurii 


Fig. 271. Mersul urmelor Fig. 272. Mersul urmelor Fig. 273. Urme foliare 
foliare (u.f) într-o tulpină foliare într-o tulpină de într-o tulpină de palmier 
de Clematis cu frunze opuse Iberis cu frunze alterne : (inonocotile). : 
(după Stocker). u.f — urme foliare; f — frunze fr — frunze (după Stocker). 
(după Proll). 


principale a frunzei fiind mai groasă. Aceste urme foliare pătrund în tul- 
pină oblic la nodul la care se inseră frunza, fac o curbură mare înspre 
centrul tulpinii, apoi coboară oblic un interval lung de mai multe inter- 
nodii, apropiindu-se încetul cu încetul de periferia tulpinii și devenind 
aproape verticale, după care se unesc cu fasciculele caulinare. (fig. 273). 
Acest fapt ne explică de ce pe o secțiune transversală prin tulpina de mono- 
cotiledonate apar fascicule multe și așezate neregulat şi de ce fasciculele 
din centru sînt mai mari. 

Indiferent de drumul pe care-l urmează, fasciculele din tulpină și urmele 
foliare formează în totalitatea lor o unitate continuă, în care circulația 
sevelor se poate face neîntrerupt, vertical, oblic sau orizontal. 

Structura nodurilor. Toate exemplele de structură primară 
pe care le-am analizat s-au referit la structura internodiilor. Structura 
nodurilor este cu totul diferită de cea a internodiilor şi mult mai compli- 
cată decît aceasta. Faptul se datorește prezenţei urmelor foliare, număru- 
lui acestora, mărimii lor, a direcției pe care o au la nivelul nodului și a rapor- 
turilor care se stabilesc aici între diferitele ramuri ale aparatului vascular. 
După cercetări mai noi, şi structura histologică a țesuturilor conducătoare 
din noduri diferă de cea din internodii. Astfel, traheele se opresc la nod 


MORFOLOGIA ȘI ANATOMIA ORGANELOR VEGETATIVE 269 


şi, la nivelul acestuia, lemnul este alcătuit numai din traheide. Deasupra 
nodului, atît fasciculul caulinar cît și urmele foliare redobîndesc trahee, 
care se vor întrerupe la nodul următor ş.a. Liberul nodurilor, de asemenea, 
diferă de cel al internodiilor, fiind format din celule scurte, cu nucleu per- 
sistent, pline cu citoplasmă, cu membrane subțiri şi fără plăci ciuruite. 


Trecerea de la structura rădăcinii 
la cea a tulpinii 


Aceleași metode întrebuințate pentru a urmări mersul fasciculelor libero- 
lemnoase în tulpină ne permit să studiem și trecerea de la structura rădă- 
cinii la cea a tulpinii. 


Fig. 274. Reprezentarea schematică a trecerii fasciculelor din rădăcină în tulpină : 
A — la Mirabilis jalapa; B — la Cucurbita pepo; C — la Pisum sativum: a — secţiune în rădăci- 
nă; b — secțiune în colet; c — secțiune în tulpină; Jb — liber; Im — lemn 
(după Van Tieghem). 


Această trecere are loc în colet şi ea se face aproape brusc atunci cînd 
coletul este scurt, ca la ricin, treptat cînd coletul este mai lung, ca, de 
exemplu, la crucifere. 

Observaţii efectuate asupra plantulelor de diferite specii au arătat că 
această trecere se realizează după trei tipuri (fig. 274): 

1. La tipul Mirabilis, dicotiledonată din fam. Nyctaginaceae, fasciculele 
liberiene din rădăcină își continuă drumul neschimbate prin colet. Fas- 
ciculele lemnoase însă se dedublează în sens radial. Cele două jumătăţi 
de fascicule se îndepărtează între ele, se unesc două cîte două și, după o 
rotaţie de 180”, merg şi se aşază în fața și la interiorul cîte unui fascicul 
liberian, formînd împreună cu acesta cîte un fascicul libero-lemnos (fig. 274, 
A ; fig. 275, a). Numărul total al fasciculelor libero-lemnoase din tulpină 
este, în acest caz, egal cu numărul fasciculelor liberiene sau lemnoase din 
rădăcină, 

2. La tipul Cucurbita, mult mai frecvent la plante decît precedentul, 
se dedublează atît fasciculele liberiene cît și cele lemnoase, şi, după o învîr- 
tire de 180°, fiecare jumătate de fascicul lemnos se deplasează și se așază 
în faţa şi la interiorul cîte unei jumătăţi de fascicul liberian (fig. 274, B; 
fig. 275, b). La acest tip, numărul total al fasciculelor libero-lemnoase 
din tulpină este de două ori mai mare decît numărul fasciculelor liberiene 
sau lemnoase din rădăcină. , 

3. La tipul Pisum (mazăre, fam. Leguminosae), fenomenele se petrec 
invers decît la tipul Mirabilis ; aici fasciculele lemnoase ale rădăcinii se 
învîrtesc pe loc cu 180° în colet, iar fasciculele liberiene se dedublează. 
Tot cîte două jumătăţi de fascicul liberian se deplasează lateral, se unesc 


c £ c 


Fig. 275. Reprezentarea schematică a mersului fasciculelor în rădăcină 
(a), colet (b) şi tulpină (c) : 
punctat — liberul; în negru — lemnul (după Belzung). 


și se așază la exteriorul cîte unui fascicul lemnos (fig. 274, C ; fig. 275, c). 
Şi în acest caz, ca şi la tipul 7, numărul fasciculelor libero-lemnoase din 
tulpină este egal cu numărul fasciculelor liberiene sau lemnoase din rădăcină, 

Trecerea de la structura rădăcinii la cea a tulpinii constă deci într-o 
schimbare progresivă a aşezării fasciculelor conducătoare din situația de 
alternanță, așa cum se găsesc în rădăcină, în cea de suprapunere, formînd 

fascicule libero-lemnoase, așa cum se prezintă în tulpină. În realitate, nu 
se produce nici dedublare, nici torsiunea unor fascicule definitive. Feno- 
menele acestea nu sînt decît aparente, cauzate de dispariția progresivă 
a unor elemente conducătoare vechi, pe măsură ce apar altele noi (E. B o u- 
reau, 1954). 

După opiniile unor botaniști contemporani (E mberger, Cha d e- 
faud), rădăcina reprezintă o axă modificată în cursul filogeniei plantelor 
şi structura ei actuală este ultima expresie a unei evoluţii îndelungate. 
La început, structura organelor subterane era identică cu cea a axelor aeri- 
ene. Şi astăzi, Psilotum şi unele specii de Lycopodium au tulpini cu struc- 
turi arhaice, apropiate de structura rădăcinii (fascicule de tip radial, dis- 
puse în alternanță). 

La plantele superioare, cu structură evoluată, aşa cum am arătat la 
organele respective, toate stadiile intermediare dintre structura rădăcinii 
şi cea a tulpinii sînt suprimate, ele au dispărut în cursul dezvoltării filo- 
genetice a acestor plante. La ele, structura rădăcinii cu fascicule alterne 
se racordează direct cu structura tulpinii cu fascicule suprapuse ; rădăcina 
se inseră pe tulpină „ca un altoi pe port-altoiul său” (Em berger, 1960). 
Așa cum se prezintă raporturile de astăzi dintre rădăcina şi tulpina plan- 
telor, este ca și cum planta „ar racorda două capete ale unui lanţ ale 
cărui verigi intermediare au dispărut în cursul timpului”. Acest fapt explică 
complexitatea proceselor de trecere între aceste două organe. 


Stereomul tulpinii 


Tulpina aeriană a plantelor, mai mult decît oricare alt organ al acestora, 
este supusă acțiunii unor forțe din mediul exterior (vânturi, furtuni, ploi, 
grindină, zăpadă), precum şi unei mari presiuni columnare, datorită apă- 
sării pe care o exercită asupra ei ramurile, frunzele și fructele prin greu- 
tatea lor. Tuturor acestor forțe plantele le fac față datorită stereomului 
sau scheletului tulpinii lor. Elementele acestui schelet —  stereidele — 
se grupează însă în mod foarte diferit în tulpină, după forța predominantă 
căreia aceasta urmează să-i reziste: îndoire, turtire, smulgere (tracțiune) 
sau presiune columnară. În diversele întocmiri speciale ale scheletului 
plantelor se realizează maximum de efect cu un minimum de material 
întrebuințat, principiu care-şi are aplicaţii şi în tehnică. 

Astfel, pentru rezistența la îndoire, în stereomul tulpinilor îşi găseşte aplicaţie principiul 
suporturilor în T sau dublu T. Se ştie că dacă pe o grindă rezemată pe suporturi la ce- 
le două capete se aşază o greutate mare în partea ei centrală (fig. 276. A), faţa supe- 
rioară a acesteia va fi supusă unei presiuni, şi ca urmare, va deveni concavă şi se va 
scurta, în timp ce fața ei inferioară va fi supusă unei tracțiuni şi deci se va întinde și 
va deveni convexă (fig. 276, B). Forţa de tracțiune şi cea de presiune se exercită cu 
maximum de tărie pe cele două fețe ale grinzii, descrescînd treptat spre interior, ajun- 
gînd la zero într-un punct din axa acesteia („axa neutră”) (n, fig. 276. B). Dacă secţi- 
unea grinzii are conformația unui dublu T (fig. 276. C), înseamnă că aripile acesteia (a) 
trebue să fie construite din material foarte rezistent, în timp ce „inima, ei(i) poate fi 


mai puțin rezistentă. De aceea, grinzile metalice din construcţii, şinele de cale ferată 
etc. se construese în T sau dublu T. 

Pentru rezistența la îndoire, deci, materialul cel mai rezistent trebuie 
să fie aşezat cât mai la periferie cu putință. Principiul se aplică și la tulpini, 
la care colenchimul sau sclerenchimul este situat la periferie, alcătuind cape- 
tele unui sistem de grinzi în dublu T, iar inima T-ului este alcătuită din 


a 
8 
z 
Fig. 276. Aranjarea țesutului Fig. 277. Schema aşezării stereomului tul- 
mecanic: pinii după principiul grinzilor metalice în 

A şi B — solicitarea unei grinzi la apă- x dublu T: 
sare: întinderea feței convexe și scurtarea A — la labiate; B — h 
feței concave: n—zona neutră ; C—grindă ekea op 


metalică în dublu T;a— aripi; i — inima 
(după Strasburger). 


parenchimuri sau chiar poate lipsi, porțiunea respectivă nefiind solicitată. 
Figura schematică 277 arată că stereomul tulpinilor cu secțiunea pătratică 
(Labiatae) poate fi considerat format din două grinzi în dublu T, pe cînd 
cel al tulpinilor cilindrice (Gramineae) necesită trei sau mai multe aseme- 
nea grinzi. Prin faptul că un cilindru este gol înăuntru, el nu pierde din 
rezistență la îndoire, dacă pereţii lui sînt întăriți cu material rezistent 
dispus în dublu T. Principiul își are “aplicaţie şi la construcția coşurilor 
de fabrici (fig. 278). 

Pentru a rezista la turtiri, tulpinile au nevoie de un cilindru continuu 
de stereom periferic (cazul multor rizomi). 

Pentru a rezista la tracțiune (smulgere) rădăcinile, ramurile care atîrnă 
în jos, unele tulpini plutitoare trebuie să aibă stereomul dispus sub forma 
unui cablu gros, central, la a cărui alcătuire, pe lîngă stereide, participă 
şi vasele lemnoase, cu pereţii îngroșaţi. 


Fig. 278. Dispoziţia materialului pentru rezistența 
la îndoire : 
A — cilindru gol, ai cărui pereţi sînt întăriţi cu grinzi în dublu T; 
3 — coş de fabrică a cărui armătură constă din opt perechi de şine în 
dublu T; C — tulpina unor monocotiledonate cu întărituri dispuse 
în acelaşi mod (după Strasburger). 


Contrar părerilor unor anatomiști mai vechi, ca Schwendener, Haber- 
landt şi alţii, după care numai stereomul plantelor ar asigura rezistența 
acestora, acționînd independent de celelalte țesuturi, anatomistul sovietic 
Razdorski consideră, pe bună dreptate, că toate țesuturile tulpinii 

reprezintă materialul de construcție al plantei, fiecare țesut participînd 
la rezistența totală a acesteia. Corpul plantelor, după Razdorski, poate fi 
comparat în arhitectonică cu o construcție de beton armat, în care armătura 
metalică (scheletul sau carcasa) este reprezentată prin stereom, iar mate- 
rialul de umplutură (cimentul) îl formează parenchimul fundamental și 
toate celelalte țesuturi, în a căror orînduire se oglindesc foarte clar princi- 
piile tehnicii rezistenței. 

Spre deosebire de cele mai perfecte construcții mecanice însă, corpul 
plantelor este o construcție vie, care, pe lîngă rezistență, trebuie să fie 
adaptat şi la îndeplinirea complexelor şi variatelor nevoi fiziologice ale 
acestora, care se schimbă mereu, în funcție de factorii mediului, de vîrstă 
şi de alți factori interni, 


Creşterea în grosime a tulpinii primare 


Tulpinile plantelor ierboase lipsite de zone generatoare și chiar tulpinile 
lemnoase ale palmierilor nu sînt capabile de îngroșare secundară. Totuşi, 
diferența între diametrul unei tinere plantule de porumb sau de palmier 
şi diametrul acelorași tulpini ajunse în stare adultă este apreciabilă. Aceasta 
înseamnă că şi tulpinile cu structură primară sînt capabile de creștere în 
grosime. 

Această creştere primară în grosime a tulpinii însă se deosebește în mod 
esenţial de îngroșarea secundară a aceluiaşi organ prin două caracteristici : 

a) îngroşarea primară a tulpinii nu se face prin adăugarea de țesuturi 
secundare peste cele primare ; 

b) îngroșarea primară a tulpinii este limitată; ea se oprește de îndată 
ce planta și-a atins dimensiunile-i caracteristice, în timp ce creșterea secun- 
dară în grosime este nelimitată. 

La monocotiledonate, unde fenomenul îngroșării primare este mai impor- 
tant, el se explică prin apariţia și activitatea temporală a unei mantale 
meristematice între tunica şi corpus, situată sub vîrful vegetativ, care 
prin diviziuni periclinale continue dă naștere unor șiruri de celule, care, 
la rîndul lor, se divid anticlinal şi periclinal, numărul celulelor crescînd 
pe măsură ce se îndepărtează de vîrf. 

Ajunse în zona creșterii prin întindere, toate celulele meristematice își 
măresc considerabil nu numai lungimea, ci şi celelalte două diametre. 

Realizarea îngroșării primare a tulpinilor se face deci în ultimă instanță 
prin creșterea numărului celulelor şi prin mărirea diametrelor acestora, 

Structura tulpinii de la pteridofite. În vasta încrengătură a pteridofitelor 
se întîlnesc plante ale căror tulpini au o structură mult inferioară celei 
a fanerogamelor. Astfel, la unele specii actuale de ferigi, de exemplu la 
Trichomanes alatum, cilindrul central al rizomilor se găseşte în stadiu de 
protostel, la Psilotum triquetrum (licopodiaceu tropical) în acela de acti- 
mostel, la feriga de apă (Marsiha quadrifolia) în stadiu de sifonostel; 
la altele (Pteris), cilindrul central este un dictyostel. 


18 — Mortologia plantelor 

Dispoziţia radială a fasciculelor de vase, excepțional de rară la cormo- 
fite, se găseşte frecvent la ferigi. În acest caz, și lemnul se dezvoltă cen- 
tripet, ca în rădăcinile fanerogamelor. De asemenea, polistelia este un 
fenomen răspîndit la pteridofite (Pteris, Dryopteris filix-mas, Equisetum, 
multe specii de Lycopodium etc.). Tulpinile celor mai multe pteridofite 
prezintă o structură asimetrică, 

Cît despre tulpina briofitelor sau a mușchilor, ea are structura cea mai 
simplă, caracterizată în esență prin lipsa oricăror elemente lemnoase. 


Diterenţierea istorică a tulpinii 
ca organ aerian 


Din punct de vedere filogenetic, primul organ al cormofitelor care s-a 
diferențiat morfologic și anatomic a fost o axă fundamentală, pe care 
O. Lignier a numit-o cauloid!, iar W. Zimmermann, telom?. Cel 
dintii telom s-a ridicat în aer de pe un rizom primordial orizontal (P. B e r- 
tran d), cu creştere în lungime nedefinită și cu posibilitatea de a se rami- 
fica. Rădăcina și frunzele sînt modificări ale axei fundamentale, care s-au 
diferențiat în decursul filogeniei şi care se deosebesc de axă, în esență, numai 
din punct de vedere fiziologic. 

Care a fost primul cormofit cu tulpină nu se poate preciza încă, din lipsă 
de documente paleobotanice. Pare însă sigur că acesta n-a fost Rhynia 
(criptogamă vasculară din clasa psilofitelor, care a trăit în devonianul 
inferior), aşa cum se credea pînă prin anul 1940. Aceasta, pe de o parte, 
deoarece se cunosc astăzi cormofite mai vechi, din cambrian (Aldanophyton ) 
şi silurian (Baragwanatia ), iar pe de altă parte s-a dovedit că rinialele 
nu erau plante original primitive, ci unele care au suferit un regres. 

Primul organ în formă de tulpină s-a individualizat printr-un proces 
încă necunoscut și s-a diversificat mai ales în raport cu funcţia sa de a 
purta frunze. Premergătoarele cormofitelor au fost fără îndoială algele. 
Într-adevăr, multe alge roșii, ca, de exemplu, Delesseria au un tal cu „axe” 
şi „frunze” şi cu un „,trunchi” care poate trăi mai mulţi ani. Port analog 
cu cormofitele au și unele alge brune, ca Fucus, Laminaria etc., ultima 
avînd şi celule alungite cu plăci ciuruite, precursoarele primelor vase libe- 
riene. Să mai semnalăm faptul că talul multor alge creşte prin activitatea 
uneia sau mai multor celule inițiale şi că talul lor prezintă toate tipurile 
de ramificație care se întîlnesc la fanerogame. De altfel, corpul vasculari- 
zat al plantelor vasculare siluriene și devoniene constituie proba originii 
talice a plantelor superioare. 


1 De la latin. caulis = tulpină și grec. eidos = formă, 
2 De la grec. telos = sfirșit, terminație. 

Structura seeundară a tulpinii 


Tulpinile gimnospermelor, ale dicotiledonatelor lemnoase și cele ale 
puţinelor monocotiledonate lemnoase crese an de an, îşi măresc numărul 
ramurilor și al frunzelor. Ca urmare, țesuturile tulpinii care rezultă din 
meristemul terminal al acesteia nu mai sînt suficiente pentru îndeplinirea 
rolului de conducere și susținere. Tulpina trebuie să-și mărească diametrul, 
şi acest fapt se realizează prin apariţia şi funcționarea unor meristeme 
secundare. Creşterea diametrului tulpinii face să-i crape epiderma și scoarța 
primară, țesuturi care nu-și mai pot îndeplini funcțiunile în noile condiţii 
şi care, vor fi înlocuite cu alte țesuturi noi, secundare, născute dintr-un 
alt meristem secundar. În felul acesta, peste țesuturile primare ale tulpinii 
se depun alte țesuturi secundare, iar fosta structură primară a acesteia 
este înlocuită cu una nouă, structura secundară. 

Caracteristicile principale ale structurii secundare a tulpinii sînt urmă- 
toarele: 

1. Țesuturile secundare ale acesteia iau naștere din două meristeme secun- 
dare, eambiul și felogenul numite și zone generatoare. 

2. Meristemele secundare amintite nu mai iau naștere din celule inițiale 
ale vârfului şi nu sînt situate în vîrfurile vegetative. Ele provin din foste 
parenchimuri definitive care-şi redobîndesc proprietatea de a se divide, 
şi au o poziţie laterală față de axa tulpinii. 

3. Dată fiind forma de cilindri a meristemelor secundare, formă care 
pe secțiune transversală apare ca un inel, țesuturile secundare născute 
din aceste meristeme nu vor mai fi aşezate în fascicule, ci în pături compacte, 
ca niște manșoane continue, concentrice. 

4. În compoziţia histologică a lemnului şi liberului secundar se întîlnesc 
toate felurile de celule caracteristice pentru țesuturile conducătoare. 

Întrucît țesuturile secundare sînt produse de cambiu şi de felogen, vom 
analiza activitatea acestor meristeme secundare. 

Cambiul sau zona generatoare libero-lemnoasă are o poziție foarte pre- 
cisă în tulpină, fiind situat totdeauna în cilindrul central, între partea libe- 
riană şi cea lemnoasă a fasciculelor libero-lemnoase primare, întretăind 
şi razele medulare primare. 

După modul în care apare cambiul, tulpinile plantelor se pot împărți 
în trei categorii : 

a) La cele mai multe dicotiledonate lemnoase şi la gimnosperme, 
procambiul din conul vegetativ are o formă cilindrică, apărînd pe secțiune 
transversală în formă de inel procambial continuu. Acest procambiu dă 
spre exterior pături de metafloem şi spre interior metaxilem, ambele țesu- 
turi fiind străbătute în sens radial de formațiuni medulare. În aceste cazuri 
este greu de stabilit unde se termină structura primară şi unde începe cea 
secundară, cele două meristeme comportîndu-se în acelaşi mod. 


b) La alte dicotilodonate, ca, de exemplu, la Aristolochia, Clematis, 
floarea-soarelui etc., procambiul din conul vegetativ nu apare ca un inel 

continuu, ci ca niște arcuri situate în cadrul fasciculelor, formînd cambiul 
fascicular (v. fig. 265 şi 266) şi numai după ce va apare cambiul inter- 
fascicular (v. fig. 265 şi 266), acesta se va uni cu arcurile amintite și se 
va ajunge la un inel cambial continuu. 

c) Tulpinile cu fascicule libero-lemnoase bicolaterale (Solaneae, Cucurbi- 
taceae, Myrtaceae etc.) au un inel de cambiu suplimentar situat în partea 
internă a lemnului primar, care va produce spre interior liberul perimedular. 
Aşa se îngroașă, de exemplu, tuberculul de cartof, a cărui parte centrală 
este formată în mod predominant din parenchim liberian secundar, peri- 
medular. 

Indiferent de modul cum ia naştere, în cele din urmă cambiul ajunge 
să formeze un cilindru închis, format dintr-un singur strat de celule. 

Celulele cambiului sînt lungi, prozenchimatice, de formă prismatică- 
turtită, foarte complicată. Schematic şi mult simplificată, forma celulelor 
cambiale se poate vedea în figura 279. Celulele cambiului sînt vii şi foarte 


Fig. 279. Înfățişa- Fig. 280. Schema succesiunii diviziunilor unei celule 
rea schematică a for- cambiale (hașurată) : 
mei celule cambi- 1, 3 — lemn secundar; 2, 4 — liber secundar (după Ullrich). 
e: 
A(I—II) — secţiune lon- 
alā; 


; C — secțiune 
transversală (după 
Strasburger). 


active, Ele cresc în sens radial și se divid în sens tangențial, dînd celule- 
fiice atît spre interior cît și spre exterior (fig. 280), dar nu în proporţii riguros 
exacte, ci, la gimnosperme, aproximativ la trei celule interne se naşte o 
celulă externă, iar la angiosperme proporția este aproximativ de 10: 1. 
Deoarece cambiul produce țesuturi secundare și spre interior, ca urmare 
a propriei sale activităţi, el este împins tot mai la periferie. Celulele-fiice 

născute din cambiu apar pe secțiune transversală ca nişte șiruri regulate 
dispuse radial, cele mai tinere dintre ele fiind în contact nemijlocit cu cam- 
biul ; celelalte sînt cu atît mai departe de acesta cu cît s-au născut mai 
demult. Noile celule au la început caracter meristematic și sînt toate la 
fel. Foarte curînd însă se diferențiază, cele de la exterior transformîndu-se 


co te i AER E e 
Fig. 281. Diferenţierea celulelor "9; k) JELEN 
Ainte Ala A a a UBF Se E l awy. d Et 


S-25 E 
cundar și lemn secundar: = l 
er A O A 
te — tub ciuruit; vi — vas lemnos (după 
Strasburger). uU AZ auzi 
Sf 
în elemente constitutive ale țesutului liberian, iar cele de la interior deve- 
nind componente ale lemnului (fig. 281). În decursul diferențieri celulare, 
unele celule născute din cambiu, în special din porțiunile acestuia situate 
în dreptul fostelor raze medulare primare, rămîn parenchimatice, cu pereţii 
celulozici, alungite în direcţie radială și care vor forma raze medulare secun- 
dare. 

Pentru a-și putea mări circumferința și a ține pasul cu creşterea în grosime 
a tulpinii, celulele cambiului se divid din timp în timp şi în sens radial, 
noile celule întigîndu-se printre cele vechi și păstrîndu-și caracterul meris- 
tematic. Acest fenomen poartă numele de diatația cambiului. 

Celulele cambiului rămîn vii în tot cursul vieții plantelor, activitatea 
lor însă se desfășoară cu intermitențe. În zona climatică temperată, acti- 
vitatea cambiului începe primăvara și se oprește toamna. Producînd an 


Fig. 282. Îngroșarea secundară a unei 
tulpini de dicotiledonate (schematic) : 
A — structura primară cu inelul de cambiu; 
B — structura secundară; lib I — liber primar; 
lib II — liber secundar; c — cambiu; Im 
II — lemn secundar; Im I — lemn primar; 
rm II — raze medulare secundare; m — mădu- 
vă (după Troll). 

de an manşoane de țesuturi secundare care se suprapun peste cele primare 
sau se intercalează între acestea, cambiul desființează fosta structură pri- 
mară a cilindrului central și o înlocuieşte cu o structură secundară carac- 
teristică. Partea lemnoasă a fostelor fascicule libero-lemnoase este împinsă 
tot mai spre interiorul tulpinii, iar partea liberiană a acestora este presată 
în afară şi adesea distrusă (fig. 282). Cu trecerea anilor şi adăugarea. 

tot mai multor manşoane de lemn secundar şi liber secundar năs- 
cute din cambiu, nu mai rămîne nici urmă de structură primară în 
tulpină. 


"Ţesuturile secundare produse de cambiu 


Cambiul produce trei categorii de țesuturi secundare, și anume: 1. lemn 
secundar, 2. liber secundar şi 3. raze medulare secundare. 

1. Lemnul secundar constituie cea mai mare parte din aparatul vege- 
tativ al gimnospermelor şi angiospermelor arborescente, putînd atinge 
peste 95% din masa totală a acestora. Elementele constitutive ale 
lemnului secundar sînt: trahee, traheide, fibre lemnoase (libriforme) și 
parenchim lemnos (fig. 283). 

Raportul cantitativ dintre aceste elemente histologice variază foarte 
mult de la specie la specie, iar la una și aceeaşi plantă variază în funcție 
de o serie de factori, cum sînt: condițiile de mediu în care trăieşte planta, 
vîrsta, nivelul tulpinii la care se 
face analiza etc. 

Tabelul 6 ne permite să ne facem 
o idee despre proporţia cu care con- 
tribuie diferitele elemente ale lem- 
nului secundar la formarea acestuia, 
exprimate în procente din volumul său 
total, în cazul unui conifer (Pinus) 
şi a unui arbore foios (Quercus). 

Detalii relativ la structura elemen- 
telor țesutului lemnos în general sînt 
date la histologie. În cele ce urmează, 
ne vom limita la unele date privind 
în special lemnul secundar. 

a) Traheele se găsesc numai în 
lemnul dicotiledonatelor. Ele sînt de 
tip punctat, cu punctuațiuni areolate 

ABC Def 20: Í între vase sau între vase i fibre, 

f . simple sau semiareolate între vase și 
Fig. papa E emun secundar as parenchim, mai rar reticulate (H1 
pia Ea SI Ep O a eea ebe; din fig. 283), şi servesc la conducerea 
Tg aa E era aa sevei brute. Forma traheelor poate 

T tatea (iapă S beau DATE ETN fi cilindrică, umflată la mijloc (ca un 

butoi) sau prismatică. Secțiunea lor 

transversală în formă de. cerc sau de poligon se numește por. Lungimea 

traheelor variază cu specia, iar lărgimea lor este mai mare în lemnul tim- 

puriu decît în cel tîrziu. Proporția de trahee din lemnul foioaselor 
variază între 7% şi 43%, după cum se poate vedea în tabelul 7. 


SOS ONRC (ee 

Tabelul 6 


Proporția diferitelor elemente ale lemnului secundar, în procente din volumul total al acestuia 
(după Vanin) 


Elemente Pinus Quercus 
'Trahee — 20% 
Traheide 90—92% — 
Fibre lemnoase = 49% 
Parenchim lemnos 1,5% 13% 
Parenchim al razelor medulare 7% 18% 
Tabelul 7 
Proporția de trahee din lemnul îoioaselor (după V a nin) 
mumie speciai Poni ce n 
Ouercus pedunculata (stejar) 39,5 
Fraxinus excelsior (frasin) 12,1 
Castanea sativa (castan) 26,3 
Juglans regia (nuc) 12,0 
Acer pseudoplatanus (paltin) 6,9 
Fagus silvatica (fag) 31,0 
Betula verrucosa (mesteacăn) 24,7 
Populus tremula (plop) 26,4 
Salix alba (salcie) 43,5 


b) Traheidele (F, G, din fig. 283) sînt, după cum se ştie elemente unicelu- 
lare, de aceea mulți anatomiști nu le consideră drept vase. Sînt celule lungi 
de 2 mm (Pirus sibirica), pînă la 10 mm (Sequoia), de regulă ascuțite la 
capete, cu pereții puternic lignificați şi cu punctuațiuni areolate. La gimno- 
sperme, traheidele compun aproape întreaga masă lemnoasă, formînd 
90—95% din volumul acesteia. Lungimea, dar mai ales lărgimea traheide- 
lor variază cu specia, iar la aceeaşi specie variază cu vîrsta, condițiile de 
creştere și felul lemnului (timpuriu sau tîrziu). Pe lîngă rolul de conducere, 
traheidele au şi un important rol mecanic. La gimnosperme, care n-au fibre 
lemnoase, traheidele constituie singurul lor țesut mecanic. La conifere, 
în afara masei principale de traheide care sînt dispuse vertical în tulpină, 
se pot găsi și traheide radiale, dispuse orizontal, înglobate în razele medu- 
lare, numite din această cauză şi traheide de rază. Unele traheide sînt foarte 
asemănătoare la formă cu fibrele, avînd pereţi groși, capete ascuţite și 
lumen mic (E, din fig. 283), înzestrate cu punctuaţiuni areolate lenticulare 

sau cu deschiderea foarte oblică. Ele se numesc traheide fibroase sau fibro 
traheide. 

c) Fibrele lemnoase numite şi fibre libriforme (D, din fig. 283) sînt celule 
lungi şi ascuţite la capete (fusiforme), cu pereţii foarte îngroşaţi și cu lumen 
mic, aproape liniar, avînd punctuațiuni simple, mici şi oblice, în formă 
de butonieră, mai rar punctuaţiuni areolate. Unele fibre au capetele lățite, 
bifurcate sau dentate, cu care se articulează strîns unele de altele. Lungi- 
mea şi grosimea fibrelor variază de la o specie la alta, foarte puțin însă în 
cadrul aceleiași specii. Fibrele lemnoase se găsesc numai în lemnul dicotile- 
donatelor foioase, unde constituie masa principală a lemnului, putînd trece 
de 70% din volumul acesteia, după cum se poate vedea în tabelul 8. 


Tabelul 8 
Proporția de tibre lemnoase în lemnul dicotiledonatelor 
(după Vanin) 
mem ma Pa m 
Quercus pedunculata (stejar) 44,3 
Fraxinus excelsior (frasin) 62,1 
Castanea sativa (castan) 56,6 
Morus alba (dud) 47,7 
Juglans regia (nuc) 63,8 
Betula verrucosa (mesteacăn) 64,8 
Acer platanoides (paltin de cîmp) 75,9 
Fagus silvatica (fag) 37,4 
Populus tremula (plop) 60,9 


Rolul fibrelor lemnoase este acela de a asigura tăria arborelui. Această 
calitate a lemnului însă nu depinde numai de cantitatea fibrelor, ci şi de 
felul şi modul lor de aşezare în lemn, mod care variază de la împrăștierea 
lor uniformă pînă la grupări în formă de benzi, insule etc.: La unele specii 
lemnoase exotice, fibrele pot avea lumenul divizat prin pereţi transversali. 
Acestea se numesc fibre septate şi pot servi la depozitarea amidonului. La 
unele specii de la noi (salcîm, dud, etc.), fibrele prezintă o septare falsă 
pereţii despărțitori din lumenul lor fiind formați din gume sau rășini de- 
puse aici. Atunci cînd în lumenul fibrei se află celule vii suprapuse (C, din 
fig. 283) ele fac trecerea spre parenchimul lemnos. 

d) Parenchimul lemnos (A, B, din fig. 283) se naşte din cambiu în mod 
indirect, şi anume, unele celule-fiice produse de cambiu spre interior crese 
foarte activ în direcție longitudinală și se divid prin pereți transversali, 
formînd astfel coloane regulate de celule scurte, suprapuse, care constituie 
parenchimul lemnos. Este un țesut viu, în care se depun multe substanțe 
de rezervă, în special amidon și ulei. Aceste substanțe vor fi hidrolizate 

primăvara de către fermenţi şi dirijate spre mugurii ce se deschid sau spre 
cambiul care își reia activitatea. Pereţii celulelor parenchimului lemnos 
sînt celulozici sau ușor lignificați, şi prezintă punctuațiuni, a căror formă 
variază după felul celulelor cu care acestea se mărginesc. Astfel, între două 
celule parenchimatice vecine, există punctuațiuni simple; între o celulă 
parenchimatică şi un vas, punctuațiunile sînt areolate, iar între celulele 
parenchimatice și fibre, membranele primelor sînt lipite de punctuațiuni. 

La unele specii de foioase de la noi (tei, mesteacăn, salcîm etc.) lemnul 
prezintă, în afara parenchimului lemnos obișnuit, nişte celule fusiforme, 
asemănătoare ca formă cu fibrele, dar vii şi cu pereţi subțiri, cu lumenul 
adesea septat. Ele constituie parenchimul lemnos fusiform de la acele specii, 
răspîndit şi la arbuşti. 

Proporția de parenchim lemnos din tulpinile arborilor nu este prea mare: 
1—2% la gimnosperme, 2—15% la arborii foioşi. Dispoziţia parenchimu- 
lui lemnos în lemnul secundar al arborilor foioși variază după specie. Se 
poate distinge un parenchim difuz, cînd elementele sale sînt mai mult sau 
mai puțin uniform răspîndite în masa lemnului, un parenchim metatraheal 
ale cărui celule se concentrează mai ales între vase pe care le înglobează 
şi le legă între ele, și un parenchim paratraheal sau vasicentric care formează. 
teci continue sau întrerupte în jurul vaselor. 

În parenchimul lemnos al multor rășinoase se pot găsi canale rezinifere ; 
la alte specii, acest țesut poate adăposti laticifere (Carica papaya). 

În afara parenchimului lemnos analizat mai înainte, tot în masa lemnului 
secundar se află înglobat şi parenchimul de rază, care alcătuieşte porțiunea 
de lemn a razelor medulare secundare şi care, în afara faptului că celulele 
sale au o aşezare radială, diferă de parenchimul lemnos numai prin posibili- 
tatea lui de a include şi traheide. 

2. Liberul secundar se naşte, de asemenea, din cambiu, și anume din 
celulele pe care acesta ie produce pe fața lui exterioară. 

Deoarece abia la 10 celule interne apare una la exterior, manșonul de 
liber depus de cambiu în decurs de un an este neînsemnat. La aceasta mai 
contribuie şi faptul că elementele liberiene născute într-un an din cambiu 
nu-și termină diferențierea decît în anul următor, precum și acela că după 
o perioadă scurtă de funcționare (1—2 ani) vasele liberiene mor și sînt 
turtite şi strivite de altele mai noi. Pentru toate aceste motive, deși liberul 
secundar este dispus nu în fascicule, ci în manşoane cilindrice continue, 
în el nu se pot distinge inele anuale. Proporția de liber secundar, împreună. 
cu scoarța secundară născută din felogen, abia formează 7% pînă la 30%, 
din volumul arborilor. Aceste țesuturi de origine diferită sînt adesea numite 
impreuna coajă. 

Din punct de vedere histologic, liberul secundar este format din patru 
feluri de celule, şi anume : tuburi ciuruite, celule anexe, parenchim liberian 
şi fibre liberiene. s 

a) Tuburile ciuruite sau vasele liberiene sînt singurele elemente conducă- 
toare ale liberului, prin care circulă seva elaborată. Ele sînt celule vii, scurte 

dar largi, cu pereţi subțiri şi celulozici, cei terminali fiind de regulă foarte 
oblici şi cu plăci ciuruite multiple (fig. 284 şi 285) . 

b) Celulele anexe (c.a. din fig. 284 şi 285) sînt prezente numai în liberul 
angiospermelor. Ele sînt „surori” cu tuburile ciuruite şi probabil reprezintă 
pentru plantă o rezervă potențială de elemente conducătoare, putîndu-se 
transforma, la nevoie, în tuburi ciuruite. 


Fig. 284. Secţiune longitudinal-tangenţia- Fig. 285. Secţiune transversală prin liberul unei 
lă prin liberul secundar de Betula ramuri de Vitis vinifera : 
pendula: p.l — parenchim liberian ; ż.¢ — țesut conducător ; lib 
e a Aa e casă Ia II — liber secundar; c.a — celule anexe; f.} — fibre libe- 
c.a — celulă anexă; t.c — tub ciuruit; £.c7 — tub tiene; c — cambiu; Im JI — lemn secundar; r. m — ra- 
ciuruit secționat oblic (după Huber). ze medulare (după Strasburger). 


c) Parenchimul liberian (pl din fig. 285) nu se deosebește de cel lemnos 
nici ca formă, nici ca funcțiuni. El este reprezentat prin șiruri regulate 
de celule parenchimatice, născute din cambiu, vii, cu pereți subțiri, cel 
mai adesea nelignificaţi, pline cu materii de rezervă. 

Proporția de parenchim liberian, precum și modul în care este dispus 
printre celelalte elemente ale liberului variază după specia de plante (fig. 
285). 

d) Fibrele liberiene secundare (fl. din fig. 285) sînt fusiforme, cu pereţii 
foarte îngroșaţi și lignificaţi, cu punctuaţiuni simple, rare şi oblice, cu un 
lumen foarte strîmt ; ele au un rol mecanic. 

La unele esențe lemnoase (tei, dud), țesutul mecanic din liber este for- 
mat numai din fibre; la altele (stejar, frasin), alături de fibre se găsesc şi 
sclereide, izolate sau în grupuri, în timp ce la fag şi molid se găsesc numai 

sclereide. Şi mai rare sînt cazurile de arbori cu totul lipsiți de țesut mecanic 
în liber (pin, dafin). 

În liberul secundar al unor plante se pot găsi celule secretoare(Lauraceae), 
canale secretoare (Umbelliferae) sau laticifere (Moraceae, Euphorbiaceae etc.) . 

liberul format numai din elemente vii poartă numele de liber moale; 
cel care are şi fibre sau sclereide se numește Ziber tare. 

3. Razele medulare secundare constituie un sistem de celule născute din 
cambiu şi dispuse sub forma unor benzi radiale, care servesc la conducerea 
gazelor şi apei în sens transversal prin tulpină, precum și la depozitarea 
substanțelor de rezervă. 

Razele medulare secundare se nasc din cambiu, mai ales din porțiunea 
interfasciculară a acestuia. Ele se întind pe direcție radială de la măduvă 
sau de la cambiu pînă în scoarța secundară, fiecare rază avînd o porțiune 
întralemnoasă şi una intraliberiană, care se continuă fără întrerupere. 

Din punct de vedere histologic, razele medulare secundare sînt formate 
din celule parenchimatice, dreptunghiulare, alungite în direcția razei tul- 
pinii. Celulele sînt vii, cu pereții uşor lignificați şi cu spaţii intercelulare, 
care, prin lenticele, comunică cu mediul exterior. În razele medulare ale 
coniferelor însă se pot găsi traheide sau alte celule nevii. 

Razele medulare secundare au următoarele caracteristici dimensionale : 
lungimea, care se măsoară în direcție radială pe secțiunea transversală prin 
tulpină ; lățimea sau grosimea se măsoară în direcție tangențială și se vede 
în secțiunile longitudinal-tangențiale prin lemn ; înălțimea, care se măsoară 
în direcție  logitudinală şi apare clar în secțiunile longitudinal- 
radiale. 

Pe o secţiune transversală prin tulpină, razele medulare apar ca niște 
linii înguste, vizibile cu ochiul liber, care străbat radial masa lemnoasă, de 
care se deosebesc prin culoare şi luciu (fig. 286) ; pe secțiune longitudinal- 
radială, ele apar ca nişte benzi sau panglici care străbat transversal tulpina, 
iar pe o secțiune longitudinal-tangențială (care cade perpendicular pe lungi- 
mea lor) razele medulare apar ca niște linii scurte, fie drepte, fie mai umflate 
la mijloc, lenticulare (fig. 287). Acest aspect al razelor medulare pe diferite 
secțiuni, împreună cu aspectul inelelor anuale dau „„desenele” variate ale 
lemnului și permit recunoaşterea acestuia. 

După lățime, razele medulare secundare pot fi: înguste, ca la rășinoase, 
plop, mesteacăn etc. şi Jate, ca la fag, stejar etc. Carpenul, arinul și alunul 
au raze medulare late născute prin alăturarea mai multor raze înguste. 
Astfel de raze medulare se numesc compuse. Dacă lățimea razelor medulare 
constă dintr-un singur rînd de celule, acestea se numesc umiseriate, cum 
sînt, mai ales, razele răşinoaselor, iar cînd lățimea lor este formată din mai 
multe şiruri, ele se numesc pluriseriate, aşa cum se întîlnesc, mai ales, la 
copacii foioșşi. 

Înălțimea razelor medulare variază foarte mult cu specia ; cele mai înalte 
raze le are carpenul, pînă la 160 mm, iar cele mai scunde le are Buxus, 
de 0,2 mm. 

Fig. 286. Raze medulare în secțiune transversală : 


la platan; b — la stejarul roșu american; c — la fag; d — la cărpiniță; e — la coacăz de munte; 
f — la tei; g — la călin; 4 — la salbă moale;i — la plop negru (după Ghelmeziu şi Suciu). 

Fig. 287. Raze medulare pe secțiune tangențială 
a — la stejar; d — la cer;c — la fag; d — la platan (după Ghelmeziu şi Suciu). 


Numărul de raze medulare pe 1 cm? dintr-o secțiune tangențială prin 
lemn este în general enorm de mare: de la 3 000 (la pin, mesteacăn) pînă 
1a 143 000 (ienupăr). 

Proporția de raze medulare exprimată în procente din volumul total 
al lemnului oscilează între 5% şi 10% la rășinoase și între 10% şi 36% 
la foioase, după cum se poate vedea din tabelul 9. 

Tabelul 9 


Proporția de raze medulare din volumul lemnului 
(după Vanin) 


Numele speciilor Di rea 

Rășinoase: 
Picea excelsa (molid) 4,7 
Pinus silvestris. (pin) 5,5 
Larix europaea (larice) 8,8 
Abies pectinata (brad) 9,6 

Foioase : 
Quercus pedunculata (stejar) 36,2 
Fraxinus excelsior (frasin) 14,9 
Castanea sativa (castan) 17,2 
Betula verrucosa (mesteacăn) 10,5 
Populus tremula (plop) 12,7 
Acer pseudoplatanus (paltin) 17,2 
Fagus silvatica (fag) 27,0 
Juglans regia (nuc) 16,2 


Deosebiri sezoniere în lemnul secundar al arborilor. 
Lemn timpuriu şi lemn tirziu. Inele anuale 


Cambiul începe să funcționeze din aprilie pînă la sfîrşitul lui august, 
depunînd în acest interval de timp mai multe pături de lemn secundar 
a căror totalitate constituie un inel anual. 


Primele straturi de lemn secundar dintr-un inel anual, cele care s-au depus 
primăvara şi la începutul verii, sînt formate din vase cu lumen larg și cu 
pereţii mai puţin îngroșaţi, vase prin care circulația sevei, foarte abunden- 
tă în acest anotimp, se face ușor, Totalitatea acestor elemente formează 


lemnul timpuriu sau „lemnul de primăvară 

Către sfîrşitul verii și toamna, cambiul produce vase cu lumen din ce 
în ce mai strîmt şi cu pereții tot mai îngroşaţi, şi într-o proporție tot mai 
mare fibre lemnoase. Acest din urmă lemn secundar este lemnul tîrziu 
sau „lemnul de toamnă”. La cele mai multe esențe lemnoase de la noi (stejar, 
castan, salcîm, frasin, glădiță etc.) lemnul timpuriu, care este un lemn 
înelo-poros, deoarece are porii aşezaţi inelar, diferă de cel tîrziu prin diametrul 
mai mare al vaselor ; există și esențe cu lemn secundar 4ifuz-poros (mestea- 

căn, plop, arțar ş.a.) la care vasele au diametre egale în toată grosimea 
unui inel anual. Totuşi, şi la acestea, din cauza predominării elementelor 
mecanice în lemnul tîrziu se pot distinge inele anuale (fig. 288). 

Rezultă din cele expuse că se poate distinge destul de ușor alternanța 
dintre lemnul timpuriu şi cel tîrziu, limita dintre ele constituind și limita 
unui inel anual, iar numărul inelelor anuale exprimînd vîrsta arborilor. 


Fig. 288. Lemn inelo-poros la gorun (a) şi lemn difuzo-poros la nuc (b) (după Ghelmezi 
şi Suciu). 


La arborii din zona temperată, cu diferențe nete între anotimpuri, deter- 
minarea vîrstei după numărul inelelor anuale este, în general, exactă. Există 
şi aici cazuri cînd la un acelaşi copac se formează două inele într-un an, de 
exemplu în cazul cînd respectivul copac a înfrunzit de două ori, primele 
frunze fiind distruse de paraziți sau îngheț și înlocuite cu o a doua serie 
de frunze apărute din mugurii dorminzi. 

La arborii tropicali care trăiesc în zone climatice lipsite de anotimpuri, 
variațiile lemnului secundar depind de perioadele de ploi şi secetă, perioa- 
de care se repetă în decursul unui an. Inelele nemaifiind în acest caz anuale, 
nu indică vîrsta arborelui. În regiunile zonei intertropicale fără anotimpuri 
net delimitale, nu se observă inele anuale, activitatea cambiului desfă- 
şurîndu-se uniform în tot cursul anului. 

Grosimea inelelor anuale variază mult de la plantă la plantă; esențele 
tari (fag, stejar etc.) au inele mai înguste decît cele moi (plop, salcie). 

La una și aceeași plantă putem întîlni inele mai groase şi inele mai înguste, 
după creșterea mai intensă sau mai lentă pe care a suferit-o copacul în anii 
respectivi, şi aceasta în funcție de variațiile umidițății. 

Inelele pot fi concentrice sau mai mult sau mai puțin excentrice. Ex- 
centricitatea se poate explica prin poziţia arborilor față de soare, influ- 
ența vîntului etc. 


Modificări ulterioare în lemnul secundar. 
Alburn, lemn matur, duramen 


La majoritatea arborilor cu lemn tare, cum sînt : stejarul, fagul, salcîmul, 
nucul etc., lemnul secundar al tulpinii se diferențiază după un anumit timp 
în două zone distincte : o zonă externă, de culoare albă sau gălbuie-deschis, 
fiziologic activă, care poartă numele de alburn sau albul lemnului şi o zonă 
internă, fiziologic inactivă, nu- 
mită lemn matur. Lemnul ma- 
tur care se deosebeşte prin culoa- 
re de alburn se numește duramen 
sau „inima” lemnului (fig. 289). 

Numai vasele din alburn mai 
sînt însoțite de parenchim lem- 
nos viu, şi dintre acestea numai 
cele tinere, formate în cursul 
ultimului an, situate spre perife- 
rie, mai au legături cu radicelele 
şi cu frunzele, 

Vasele din duramen nu mai 
au rol de conducere, ci unul me- 
canic. Ele sînt astupate cu tile, 
sau, la arborii care nu au tile, 
cum sînt mesteacănul, arțarul, 
vişinul etc., se astupă cu sub- 
stanțe minerale și organice dife- 
rite. Celulele parenchimului lem- 


“Rig. 289. Inele anuale la salcim: nos își îngroașă foarte mult mem- 
A — albun; B — duramen (âupă Ghelmeziu și Su- brana Și în cele din urmă mor, 
Să) Mai tîrziu mor şi celulele vii 


din razele medulare. 


În pereţii elementelor duramenului se depun diferite substanțe tanante, 
răşini, gume etc., sau substanțe organice colorate. Acestea din urmă pot 
colora în mod diferit duramenul unor arbori, cum sînt Berberis, Evonymus, 
Maclura, care au duramen galben ; Caesalpinia şi Haematoxylon campechia- 

num îl au roşu; abanosul (Diospyros ebenum) îl are negru, tisa — roşu- 
închis, nucul și stejarul au duramen brun etc. La multe esențe lemnoase 
(fag, păr), duramenul este încrustat cu CaCO,, la alte esențe cu silice amorfă 
(lemnul de Teak), ceea ce le măreşte atît rezistența cît și greutatea. Multe 
dintre esențele tropicale citate sînt așa de grele încît nu plutesc pe apă, 
ci se scufundă. Calitățile fizico-mecanice şi valoarea industrială a unei 
esențe depind de duramen. 

Transformarea alburnului în duramen are loc de la interior spre exterior 
şi începe la vârste diferite, după esențe. Astfel, la salcîm, ea începe după 
5 ani, la stejar după 25 de ani, la fag după 35, la frasin după 40. 

Teiul, arțarul, carpenul, salcia, plopul etc. n-au duramen. 


Struetura lemnului de gimnosperme 
şi de angiosperme 


În cele de mai înainte am analizat elementele histologice ale țesuturilor 
secundare din tulpină care iau naștere prin activitatea cambiului. 

Pentru a cunoaște dispoziția în spațiu a acestor elemente, deci struc- 
tura lemnului, este necesar să se facă prin tulpină secțiuni transversale 
(fig. 290. Tr), longitudinal-radiale (Rd) şi longitudinal-tangențiale (Tg) 
şi să se compare aspectul microscopic al celor trei secțiuni. 


Fig. 290. Fragment dintr-un trunchi de pin 
de patru ani, în secțiune transversală (Tr), 
radială (Rd) şi tangenţială (Tg): 

1 — 4 — inele anuale; i — limita dintre ele; c cam- 
biu; lib II — liber secundar; rê — ritidom; rm — raze 
medulare în secțiune transversală; rm’ — raze medulare 
în secţiune radială; m” — porțiunea intraliberiană a razei 
medulare ; rm”! — raze medulare în secțiune tangențială ; 
m — măduva (după Ullrich). 


Lemnul gimnospermelor are o structură mult mai simplă decît al angios- 
permelor, fiind alcătuit doar din trei elemente : traheide (90%), raze medu- 
lare (7%) şi parenchim lemnos (1,5—2%), la care se mai adaugă, la unele 
specii, canale secretoare, 0,5—1% (fig. 291, c.s). Ca exemplu de lemn de 
gimnosperme, îl vom lua pe cel de pin, Pinus silvestris. 


19 — Mortologia plantelor 

Traheidele, care formează aproape singure întreaga masă a lemnului, 
sînt celule lungi de 0,05—5 mm, aranjate în serii radiale regulate, așa cum 
au luat naștere din celulele cambiului. Pe secțiune transversală (fig. 291), 
ele au un contur patrulater sau hexagonal, avînd în membrane punctuaţiuni 
areolate care apar în secțiune ca două furci cu cîte doi dinți, întoarse cu 


Fig.291. Secţiune transversală prin lem- 
nul de pin: 

Lp — lemn timpuriu; Lt — lemn tirziu; į — li- 

mita inelului anual; p — punctuațiuni; c.s — ca- 

nal secretor; m — raze medulare (după 
Ullrich). 


vîrfurile una către alta (5). În secțiune radială (fig. 292) şi tangențială 
(fig. 293), traheidele apar ca nişte celule lungi, ascuţite la capete, cu punctua- 
țiuni care în secțiune tangenţială au același aspect ca și în cea transversală, 


Fig. 292. Secţiune longitudinală 
prin lemnul de pin: 

Lm II — lemn secundar; Lib II — liber 

Ami  SEcundar; Rm. lib — porțiunea intralibe- 
E ziană a razei medulare; R. ml — porțiu- 
mea ei intralemnoasă; c — cambiu; 

te — tub ciuruit; p.c — placă ciuruită; 

ctr — celulă traheidală a razei medulare 

(după Ullrich). 


pe cînd în secțiune radială ele apar văzute din față, deci ca două cercuri 
concentrice. Și în lemnul gimnospermelor de la noi se observă bine inele 
anuale (7—4, fig. 290). Traheidele din lemnul timpuriu (lp, fig. 291) au 
pereții mai subțiri, lumenul mai mare şi capetele mai rotunjite decît cele 
din lemnul tîrziu (l, fig. 291), care au pereţi groși, lumen strîmt și sînt 

mai ascuţite la capete. Primele servesc la conducere pe cînd traheidele 
din lemnul tîrziu au un rol mecanic. Iarna, traheidele coniferelor se umplu 
cu răşini și balsamuri, iar punctuațiunile lor sînt astupate de torus. Tile 
nu există la gimnosperme. 

Printre traheide, lemnul de pin este străbătut de raze medulare destul 
de numeroase (pînă la 30 pe 1 mm?), al căror aspect variază după cum 
trece secțiunea prin tulpină. i 

Pe secțiune transversală (rm, fig. 290 ; m, fig. 291), razele medulare apar 
ca nişte linii radiale, formate de obicei într-un singur şir de celule (uniseriate) ; 


yi 


E 


< 


iglia 


Fig. 293. Secţiune longitudinal-tangențială prin lemnul de pin: 
m — raze medulare; p — punctuaţiuni; c.s — canal secretor ; p.] — parenchim lemnos 
(după Ullrich). 


pe secțiune radială, ele apar ca nişte lame compuse din mai multe rînduri 
de celule (rm, fig. 292), mai late în porțiunea lor intraliberiană, decit în cea 
intralemnoasă. Toate straturile de celule din porțiunea intraliberiană a 
razelor medulare sînt vii, pline cu materii de rezervă, pe cînd în porțiunea 
intralemnoasă, straturile de sus și de jos ale razelor medulare cuprind 

celule traheidale(c. tr.) moarte, mai alungite în sens radial, prevăzute cu 
punctuațiuni areolate. Aceste celule traheidale conduc apa în sens radi- 
al. Unele conifere ca, de exemplu, Abies, au şi raze medulare late şi în- 
guste. Pe secțiune tangențială (rm”, fig. 290; m, fig. 293), razele medula- 
re de pin apar ca nişte insule lenticulare sau fusiforme, putînd adăposti 
sau nu în ele canale secretoare. Coniferele pot avea canale secretoare şi 
în lemn ; acestea sînt verticale, iar cele din razele medulare sînt orizontale. 

Parenchimul lemnos, în fine, participă cu o proporție neînsemnată la 
constituția lemnului de pin (1,5—2%), găsindu-se numai în razele medu- 
lare (l, fig. 293). Centrul tulpinii de pin este ocupat de un țesut paren- 
chimatic afînat, format din celule cu pereți subțiri şi alcătuind măduva 
(m, fig. 290). 

Lemnul angiospermelor dicotiledonate — şi drept exemplu vom lua 
pe cel de stejar, Quercus robur — are o structură cu mult mai compli- 
cată decît cel de gimnosperme, în alcătuirea lui intrînd, pe lîngă cele trei 
elemente prezente la gimnosperme, traheele și fibrele lemnoase. 

Masa principală a lemnului de stejar este alcătuită din fibre lemnoase 
(49%). Urmează, ca proporţie, traheele și traheidele (20%), razele medu- 
lare (18%) şi parenchimul lemnos (13%) (fig. 294). Aceste elemente ale 
lemnului, după ce s-au separat de celulele cambiului, cresc în mod dife- 
rit în lungime și lățime, fapt care explică de ce nu se mai observă aran- 
jarea lor în serii radiale. 

Fibrele lemnoase apar în secţiune transversală dreptunghiulare sau penta- 
gonale, cu lumen îngust și cu pereţii groși ; ele sînt mai turtite în lemnul 
tîrziu şi cu membranele mult mai groase decît cele din lemnul timpuriu. 
În secțiune radială şi tangenţială, ele apar lungi, fusiforme şi cu punctu- 
ațiuni simple, rar areolate (la fibrele traheidale). 

Traheele (tr, fig. 294) se găsesc intercalate printre fibre. Ele apar pe 
secțiune transversală ca niște inele foarte mari, cu pereţii subțiri, așe- 
zate pe 1—3 rînduri în zona lemnului timpuriu (lemn inelo-poros), iar 
în porțiunea lemnului tîrziu sînt mai mici şi aranjate în fişii radiale. În 
jurul vaselor şi între ele se află parenchim lemnos (7]), ale cărui elemente 
pe secţiune transversală apar poligonale, cu pereţi subțiri și cu un conți- 
nut granular, iar în secțiune radială și tangențială ca o coloană cu des- 
părţituri formată dintr-un singur şir de celule suprapuse. 

Razele medulare (rm, fig. 294) apar pe secțiune transversală ca niște 
fîşii, unele înguste, altele late, care ocolesc traheele cele mai largi. Pe sec- 
țiune radială, ele apar ca nişte benzi late, formate din cîteva rînduri 
suprapuse de celule, iar în secțiune tangențială, razele înguste au aspect 
de fâșii fusiforme avînd înălțimea din mai multe rînduri de celule supra- 
puse şi lățimea dintr-un singur rînd. Razele medulare late apar ca fiîșii 
late, fusiforme, fiind formate și în lățime și în grosim din cîteva rîn- 
duri de celule. 

În centrul tulpinii de stejar se află o măduvă, formată din celule paren-- 
chimatice, cu pereți subțiri. 

Felogenuli, numit și zonă generatoare subero-ielo- 
dermică sau încă zonă generatoare peridermică? este cel de al doilea 
meristem secundar al tulpinii. El are funțiunea de a produce țesuturi de 
apărare secundare, în locul epidermei care nu poate ține pasul cu creșterea 
în grosimea a tulpinii, se rupe și moare foarte curînd. 


Fig. 294. Secţiune transversală prin lemnul de stejar: 


ir — trahee cu punctuațiuni; pi — parenchi.. lemnos; frd — traheide; i — limita 
inelului anual; f! — fibre libriforme; 1 — raze medulare (după U'11ri ch). 


Ca şi cambiul, felogenul este format dintr-un singur strat de celule dis- 
puse inelar, care cresc în direcție radială şi se divid tangenţial (pericli- 
nal), dînd celule noi atît pe o parte cît și pe cealaltă. De asemenea, el 
funcționează ritmic, încetindu-și activitatea toamna şi reluîndu-și-o în 
vara următoare, mai tîrziu decît cambiul. 

Felogenul însă se deosebeşte de cambiu prin trei caractere esențiale, 
şi anume: a) prin poziţia lui în tulpină, b) prin țesuturile secundare 
cărora le dă naștere şi c) prin durata vieţii sale. 


1 De la grec. phellos = plută şi genesis = naştere. 
2 De la grec. peri = împrejur şi derma = piele. 

a) Pozitia felogenului în tulpină este variabilă ; el poate fi situat în epi- 
dermă (ca la salcie, păr, scoruș), în primul strat al scoarței (ca la tei, fag, 
ulm, mesteacăn), în endoderm sau chiar în periciclu (coacăze, strugurași, 
viță-de-vie) ; totdeauna însă poziția lui este mai înafara cambiului. Cu 
cît felogenul este situat mai adînc cu atît mai multe straturi de ţesuturi 
primare, rămase în afara acestuia, ne- 
maiputîndu-se hrăni din cauza suberului 
impermeabil care s-a interpus între ele 
şi vase, mor și se exfoliază. 

b) Țesuturile secundare care se nasc 
din felogen sînt suberul sau pluta, ce 
se dispune la exterior și felodermul care 
se formează spre interior. În unele ca- 
zuri, celulele formate la exteriorul fe- 
logenului rămîn cu pereţii celulozici, 
nesuberificaţi, formînd țesutul secun- 
dar numit feloid. Cînd, la același ar- 
Fig. 295. Suber — în secțiune transver- bore există şi suber şi feloid la exterio- 
sală, printr-o ramură de soc de un an: rul felogenului, ansamblul celor două 
e Z epidermă; s — uber; fe — felogen; tesuturi se numește felem. 
fe iesit cm mă pbezibamti T Suberul născut E felogen apare 

pe secțiune transversală sub formă 
de celule tabulare, suprapuse în serii regulate radiale, strîns legate între 
ele (fig. 295, s). Proprietăţile suberului și modul lui de aşezare în tulpină 
se cunosc de la histologie. 

Felodermul este un parenchim secundar viu provenit din felogen şi așe- 
zat la interiorul acestuia. Ca formă, celulele sale se deosebesc de cele ale 
scoarței primare numai prin dispoziţia lor în șiruri radiale regulate, În 
rest, felodermul poate conţine clorofilă, substanțe de rezervă, poate îngloba 
în el colenchim san sclerenchim, întocmai ca şi parenchimul scoarței pri- 
mare. Uneori felogenul funcționează ca o zonă generatoare cu o singură 
faţă, producînd numai suber spre exterior. 

Suberul, felogenul și felodermul alcătuiesc împreună scoarța secundară 
sau periderma tulpinii. 

c) Spre deosebire de cambiu care, deşi poate funcționa intermitent, şi 
rămîne activ în tot cursul vieţii plantei, felogenul are o viață scurtă: 
după câțiva ani de funcționare, uneori chiar după un an, el moare şi un 
nou felogen îi ia locul, care şi el va fi înlocuit de un al treilea etc. 

Noile felogenuri se formează tot mai adînc față de poziţia primei zone ; 
ele pot progresa spre interior pînă în liberul primar, în cele din urmă 
chiar şi pînă în liberul secundar produs de cambiu. În acest caz sînt sepa- 
rate de vase prin noile pături de suber nu numai întreaga scoarță pri- 
mară, ci şi scoarța secundară produsă de felogenurile anterioare, precum 
şi liberul primar şi chiar porțiuni din liberul secundar, rămase în afara 
celor mai noi straturi de suber. Toate aceste țesuturi vor sfirși prin a 
muri şi a se îndepărta prin exfoliere. 

Acest ansamblu eterogen de țesuturi primare şi secundare moarte şi 
crăpate în diferite moduri, care învelesc trunchiurile bătrîne ale arborilor, 
se numeşte ritidom. Formarea ritidomului începe cu atît mai devreme, 
cu cît primul felogen a fost situat mai profund: la vița-de-vie după 2 
ani, la tei după 10—12 ani, la stejar după 25—30 de ani. 

Uneori ritidomul rămîne aderent la trunchi toată viața arborelui, ca 
la stejar, ulm, nuc etc., numindu-se în acest caz ritidom persistent. În 
alte cazuri, ca la platan, pin, viță-de-vie etc., pe măsură ce se formează 
noi straturi de ritidom, cele vechi se exfoliază și cad. Astfel de ritidom 
se numește trecător. El se poate coji sub formă de inele (ritidom concentric), 
ca la cireş, sau sub formă de plăci (ritidom solzos), ca la platan, pin etc. 

d) Leniicele. Prin înlocuirea epidermei şi scoarței primare cu un suber 
impermeabil și lipsit de spaţii intercelulare, schimburile de gaze dintre 
atmosferă și țesuturile interne ale tulpinii ar fi împiedicate, dacă, din loc 
în loc, felogenul n-ar produce un alt tip de suber, format din celule 
rotunde, cu spaţii intercelulare între ele. 

Așa cum epiderma poartă din loc în loc stomate, şi la cele mai multe 
tulpini lemnoase, exact în dreptul și dedesuptul stomatelor, felogenul 
funcționează mult mai activ decît în restul circumferinței sale, şi produce 
multe şiruri radiale de celule ovale sau sferice, cu spaţii intercelulare, care 
apasă şi umflă în sus peridermul; de asemenea, apasă în jos și asupra 


A 8 
Fig. 296. Lenticele de soc: 
A — văzute cu ochiul liber; B — în secțiune transversală; cu — celule de um- 
plutură cu spații intercelulare; ep — epiderma; fg — felogenul (după Stras- 
burgert). 


felogenului şi parenchimului cortical, obligîndu-le să se îndoaie și să ia 
forma concavă. Masa acestui țesut special apare pe secțiune transversală 
ca o lentilă biconvexă, de unde şi numele de /enticele pe care l-a dat bota- 
nistul De Candolle (1826) acestor formaţiuni locale ale felogenului 
(fig. 296). În cele din urmă, peridermul crapă din cauza apăsării și în 


1 De la grec. rhytis = zbircitură. 

scoarța secundară apar mici cratere, vizibile și cu ochiul liber la soc 
(fig. 296, A), mesteacăn, cireş etc., pe unde pot avea loc schimburi de 
gaze între celulele vii din lemn (parenchim lemnos, raze medulare, cambiu, 
măduvă etc.) şi mediul înconjurător. 

Pe rădăcini, precum și pe tulpinile multor conifere, lenticelele pot apărea 
şi în alte puncte decît dedesubtul fostelor stomate (care, de altfel, la rădă- 
cini nu există). De asemenea, la unele lenticele (de exemplu, la cele de 
cireș), în decursul unei perioade de vegetaţie se produc straturi alternante 
de celule suberificate, cu spaţii intercelulare reduse, și straturi de celule 
„de umplutură”, parenchimatice, cu pereţi celulozici și cu spaţii interce- 
lulare mai mari. Cele .mai primitive lenticele le au coniferele, care nu se 
disting de periderm decît prin prezența spaţiilor intercelulare. 


Structura unei ramuri de tei de trei ani 


Pentru a putea urmări pe concret succesiunea tuturor țesuturilor secun- 
dare din tulpină, să analizăm la microscop o secțiune transversală prin- 
tr-o ramură de tei de trei ani (fig. 297). 

Epiderma (e) mai persistă încă, dar, din cauza presiunii la care este 
supusă de către periderm, va crăpa şi va fi înlocuită în rolul ei de apă- 
rare de către scoarța secundară sau peridermă. 

Aceasta constă din cîteva straturi de suber la exterior (s), din felogen 
situat la baza acestora și din felodermul cu clorofilă și celule cu ursini de 
oxalat de calciu, țesut care cu greu se poate distinge de scoarța primară 
(sc I), a cărui endoderm este format dintr-o teacă amiliferă (end). 

Periciclul fostului cilindru central este sclerificat în cadrul pachetelor 
de liber secundar (per), parenchimatic în dreptul razelor medulare. 

Liberul secundar (lib. II), care înglobează şi liberul primar de care nu 
se distinge, apare pe secțiune transversală ca nişte pachete în formă de 
trapez, cu baza mică în sus şi cu baza mare rezemîndu-se pe cambiu (c). 
Pachetele sînt alcătuite din straturi de țesut liberian viu, despărțite de 
straturi de fibre liberiene sclerificate. Între cîte două pachete de liber 
secundar se află un parenchim de dilatare (p. dil) în formă de pâlnie, care 
reprezintă porțiunea intraliberiană a razelor medulare secundare (r. mII). 

Lemnul secundar se prezintă sub formă de trei inele anulale, cel mai 
vechi fiind situat cel mai aproape de centru. Inelele sînt străbătute în 
sens radial de porțiunea intralemnoasă a razelor medulare. Centrul ramurii 
adăpostește lemnul primar și măduva (m). 


Structura tulpinii unor plante textile 
Plantele textile sînt specii cu structură secundară, nearborescente, care 


produc în tulpina lor fibre ce pot fi prelucrate şi transformate în țesături 
variate. Cea mai importantă dintre ele sub raportul procentului de ma- 

terie primă pe care o dă industriei (50%) este bumbacul, ale cărui fire 
reprezintă însă nu fibre tulpinale, ci perișori ai tegumentului seminal. 

În cele ce urmează vom analiza structura acelor plante textile mai 
importante, ale căror fibre se găsesc în tulpină. Așa sînt inul, cînepa, ra- 
mia, chenaful, urzica etc. 


Fig. 297. Secţiune transversală printr-o ramură de tei de trei ani: 
ep — epidermă; s — suber; fg — felogen; fd + se I — feloderm şi scoarță primară; 
end — endoderm; per — periciclu; lib II — liber secundar; p. dil — parenchim de dila- 
tare; c — cambiu; r.m II — raze medulare secundare; m — măduva (după Kny. 


1. Structura tulpinii de in (Linum usitatissimum). Pe o secțiune trans- 
versală printr-o tulpină de in (fig. 298), ceea ce se remarcă în primul rînd 
este prezența, sub endodermul care nu se poate totdeauna distinge pe 

toată circumferința sa, a unor pachete de fibre liberiene primare (f. lib), 
dispuse sub forma unui manșon lat, întrerupt în direcție radială prin por- 
țiuni înguste de parenchim, care constituie razele medulare primare. Aceste 
„fibre textile” ale inului, lungi de 25—30 mm și groase de 16 p, unite 
în grupuri, alcătuiesc fuiorul sau fibra tehnică, lungă uneori pînă la 50 cm. 


Fig. 298. Secţiune transversală prin tulpina de in: 


ep — epidermă; se I — scoarță primară; f.lib — fibre liberiene; lib II — liber 
secundar; Im II — lemn secundar; m — măduvă (după Troll). 


Prin „topire”, datorită unor bacterii care distrug substanțele ce leagă 
fibrele între ele, fuiorul se disociază în „fibre elementare” ce se pot toarce 
şi ţese, obținîndu-se țesături de in fine şi durabile, deoarece fibrele au 
pereţii celulozici sau foarte puţin lignificaţi. 

Se remarcă, de asemenea, faptul că lemnul secundar la in (Im II) are 
un singur inel anual. Nici nu se pot forma mai multe inele, deoarece inul 
este o plantă anuală, a cărui viață durează abia 80—100 de zile. 

2. Tulpina de cînepă (Cannabis sativa), în porţiunea ei de vîrf, are 
numai fibre liberiene și periciclice de origine primară şi, cu excepția pre- 
zenței unui colenchim unghiular sub epidermă, secțiunea ei transversală 
nu se deosebește în mod esențial de cea de in. 

Începînd însă din treimea ei inferioară și pînă la bază, tulpina de cî 
nepă prezintă o structură secundară (fig. 299). Al doilea manşon de fibre 
liberiene, care au origine secundară sînt scurte (5—12 mm) și groase (20u), 
avînd membranele mai lignificate, ceea ce le scade valoarea și le face 


Pat 

mai greu de prelucrat. Şi acestea însă sînt bune pentru confecționarea funii- 
lor, sacilor, plaselor de pescuit. 

3. Tulpina de ramie (Boehmeria nivea), o urticacee din Asia, este perenă 
şi deja la sfârşitul primului an prezintă nu numai lemn și liber secundar, 
ci şi scoarță secundară. Fibrele de ramie, cele mai lungi din regnul vege- 
tal (250—550 mm, v. tabelul 1) au, de asemenea, origine primară și secun- 
dară, dintre care mai valoroase sînt 
cele primare. 

4. Chenaful (Hibiscus cannabinus, 
din fam. Malvaceae) este o plantă 
anuală cultivată pentru fibrele sale, 
dispuse în 5—6 inele concentrice la 
diferite adîncimi în tulpină. Cel mai 
extern manşon de fibre are o origine 
primară şi, spre deosebire de toate ce- 
lelalte plante textile, acestea sînt fibre 
scurte, groase, lignificate şi aproape 
fără valoare practică, în timp ce 
fibrele manşoanelor mai profunde, 
de origine secundară, sînt mai lungi, 
mai puțin lignificate şi mai pre- 
țioase. Apariţia, într-un singur an a 
mai multor inele de fibre liberiene 
secundare se explică prin aceea că 
zona generatoare produce spre exte- 
rior, în mod alternativ, pături de 
fibre şi pături de parenchim care 
rămîne cu pereţii subțiri. 


Îngroşări secundare atipice 
în tulpinile de liane 


Cele mai multe liane tropicale lem- 
noase, aparținînd mai ales fam. Bigno- 
miaceae şi Sapindaceae, au tulpină lem- Fig. 299. Porţiune dintr-o secțiune trans- 
noasă lungă și subțire, cu prea puțin versală prin tulpina de cnepă: 
țesut mecanic pentru a se putea men- a E oloroeilaa e căci 
ține singure în poziție verticală. În, cp E EE E EAE secui 
plus, vasele lor lemnoase sînt cele medulare; & — lemn secundar (după J ukovs ki). 
mai largi din regnul vegetal. Din cauza 
acestei structuri, lianele sînt nevoite să se sprijine pe trunchiurile altor 
arbori, răsucindu-se atît în jurul acestora cît şi în jurul axei lor proprii. 

Pot face față. acestor variate cerinţe, deoarece tulpina lianelor are o 
structură ce poate fi asemuită cu aceea a unor funii, obiecte supuse la 
torsiuni și tracțiuni, ca şi lianele. 

Corpul lemnos al lianelor deci nu constituie o masă compactă, ci este 
despicat în mai multe cordoane unite între ele prin țesut moale. 

Această fragmentare a corpului lemnos se poate realiza pe mai multe 
căi: 

1. La multe Bignoniaceae, datorită unei funcționări speciale a cambiului, 
care, pe anumite sectoare din circumferința sa dă liber şi în afară şi înspre 


Fig. 300. Structura tulpinii la liane: 
A — la Bignonia; B — la Paullinia; C — la Cocculus (după Bonnier). 


interior, cordoane de liber pătrund ca nişte spiţe de roată în corpul lem- 
nos şi îl fragmentează în mai multe porțiuni (fig. 300, A). 

2. În alte cazuri, datorită faptului că pe anumite porțiuni cambiul nu 
se divide, se ajunge la o fragmentare a lemnului și deci la o polistelie de 
origine schizostelică (fig. 300, B). Aceste fragmente de stel îşi pot forma 
cîte o peridermă proprie şi se pot despleti ca şi coardele unei funii. 

3. Formarea de cambii suplimentare ulterioare la exteriorul cambiului 
normal, în țesuturile secundare produse de acesta, cambii care pot să nu 
mai aibă forma cilindrică, ci aceea a unor arcuri cambiale, dispuse numai 
de o parte a stelului, pot duce, prin activitatea lor, la forme turtite de 
tulpini, cu înfățișare caracteristică şi structură particulară (fig. 300, C). 


Îugroşări anormale în tulpina 
de monocotiledonate 


Puținele monocotiledonate lemnoase fac parte din fam. Liliaceae și apar- 
ţin cîtorva genuri, ca: Dracaena, Yucca, Cordyline, Aloe. Îngroşarea tul- 
pinii acestora are loc într-un mod cu totul deosebit, anormal. 

Cambiul la aceste plante (fig. 301, C) nu apare în interiorul și între fas- 
cicule, cum este cazul normal, ci mult în afara acestora, în periciclu sau 
chiar în scoarța primară. 

Nici țesuturile produse de cambiu nu sînt cele normale: prin activitatea 
sa, zona generatoare dă parenchim secundar spre exterior şi meristem spre 
interior, În care se vor diferenția fascicule libero-lemnoase leptocentrice, 
fără teci de sclerenchim. 


În modul acesta, structura primară tipică a monocotiledonatelor, cu 
fascicule numeroase și împrăştiate neregulat în tulpină, se menţine şi după 
instalarea unei structuri secundare anormale. 

De asemenea, dată fiind abundența de parenchim secundar care ia naş- 
tere din cambiu, grosimea tulpinilor de monocotiledonate lemnoase nu 
este de loc un indiciu al vîrstei 
acestora, comparată cu tulpini 
de dicotiledonate de acelaşi dia- 
metru. 


3. FRUNZA 


a. Morfologia frunzei 


Frunza este un organ lateral 
al tulpinii, din care ia naştere 
şi împreună cu care formează 
o singură unitate numită /ăstar. 

Deşi o anexă a tulpinii, frun- 
za se deosebeşte fundamental 
de aceasta prin patru caractere 
specifice, şi anume: 1) printr-o 
simetrie bilaterală; 2) printr-o 
structură dorsiventrală ; 3) prin- 
tr-o creștere limitată şi 4) printr-o 
durată scurtă a vieții. 

1. Spre deosebire de tulpină 


care are o simetrie radială, frun- „„ rS Si 
g ; Fig. 301. Îngroşări anormale ale tulpinii de mo- 
za este un organ monosimetric, nocotiledonate. Secţiune transversală prin tulpina 


singurul ei plan de simetrie tre- de Dracaena : 
cînd prin vîrful limbului, ner- ep — epiderma; s — suber; fòlib — fibre liberiene; 
vura mediană, prin pețiol şi prin ô poepen a cae e m g aciem; 
tulpină sau ramura care o ari aig 


poartă (fig. 302, M). Acest plan 

împarte frunza în două jumătăți simetrice, una dreaptă, alta stîngă. 
2. Structura dorsiventrală a frunzei se manifestă, în general, prin prezența 

unor țesuturi diferite pe cele două fețe ale limbului (fig. 302, B). Una 

dintre fețele frunzei este îndreptată spre axa de care aceasta se prinde și 

se numește față superioară, ventrală sau adaxială!, iar cea de-a doua față, 
opusă acesteia, poartă numele de față inferioară, dorsală sau abaxială.? 
Atât structura epidermei cît şi numărul de stomate şi felul țesuturilor sube- 
pidermice variază pe cele două feţe opuse. 

3. Creşterea frunzelor este limitată. În cîteva zile după apariţie, ele 
ating dimensiunile caracteristice, toate țesuturile lor trec în stadiul de țesu- 
turi definitive, meristemele dispar şi creșterea se oprește. 


Fig. 302. A — Schemă arătînd unicul plan de simetrie al frun- 


M zei (M); B — structura ei dorsiventrală 
i (după Strasburger). 
A 
Fig. 303. Welwitschia, gimnosperm cu frunze persistente, 
cu creştere continuă (după Strasburger). 
8 : 
EP n a 
u 


4. Durata vieții frunzelor este și ea limitată la cîteva luni sau cel mult 
cîțiva ani, cazul ultim întîlnindu-se numai la plantele „pururea verzi”. 
Singura excepție de la această regulă o prezintă frunzele gimnospermului 
sud-african Welwitschia mirabilis (fig. 303), care trăiesc cît şi planta care 
le poartă (pînă la 100 de ani). Aceste frunze au și o creştere continuă, 
meristemul lor intercalar rămînînd activ toată viața plantei. 

Funcţiunile specifice ale frunzei sînt: asimilația clorofiliană, trans- 
piraţia şi respiraţia. Dintre aceste funcțiuni, cea mai importantă şi cea 
la care s-a adaptat întreaga morfologie și structură a frunzei este fotosin- 
teza. Fitofiziologul Sachs (1832—1897) a considerat acest organ ca 
un lăstar care şi-a dezvoltat în mod excesiv suprafața, permiţînd clorofilei 
să vină cît mai uşor în contact cu razele solare şi cu CO, din aer, sintetizînd 
cu cea mai mare energie posibilă materii organice pentru nutriția întregii 
plante. 


1 De la latin. ad = spre. 
2 De la latin. ab = de la. 

Deşi transpiră şi execută schimb de gaze respiratorii și alte organe ale 
plantelor, nici unul dintre ele nu este aşa de bine adaptat la îndeplinirea 
acestor funcțiuni ca frunza. Într-adevăr, numai frunza are o suprafață 
mare, un sistem de spaţii intercelulare foarte dezvoltat și un număr imens 
de stomate. Pentru aceste motive, cu observația menționată, și aceste două 
funcțiuni se consideră ca specifice pentru. frunză. 

Frunza este cel mai plastic dintre organele vegetative ale plantelor ; 
ea se adaptează foarte ușor la îndeplinirea şi a altor funcțiuni nespecifice, 
ca: înmulțirea, apărarea, depozitarea de rezerve etc., metamorfozîndu-se. 


Dezvoitarea ontogenetică a frunzei. 
Primordii foliare 


Frunzele iau naştere din meristemele terminale ale vîrfurilor vegetative, 
ca nişte excrescențe laterale în formă de ridicături, cute sau urechiuşe 
numite primordii fohare (fig. 304). La muşchi şi la criptogamele vasculare, 
primordiile foliare iau naștere dintr-o singură celulă inițială situată în punc- 
tul vegetativ. La fanerogame, priaordiile foliare iau naştere dintr-un grup 
de celule situate sub vîrful conului vegetativ, într-o zonă numită inel ini- 
țial. La plantele la care tunica are un singur strat, ca la grîu, secară și 
multe alte monocotiledonate ierboase, în anumite puncte ale acesteia unele 
celule se divid periclinal şi dau naștere primordiului de frunză. 

La acele specii la care tunica are două straturi, primordiile iau naștere 
din stratul al doilea numit subdermatogen (Elodea, Hippuris — fig. 304, 
$f. Pelargonium etc.). 

În alte cazuri, unul sau cîteva straturi de ale corpusului pot participa 


la formarea primordiilor, care totdeauna au o origine exogenă, puţin pro- 
fundă. £ 


Fig. 304. Con vegetativ de 
Hippuris vulgaris : 
A — văzut din profil; B — în sec: 
țiune, longitudinală ; pr — primordii 
foliare (după Strasburger). 


Ordinea de apariție a primordiilor foliare este totdeauna acropetală: 
cele mai tinere se află mai aproape de vîrf şi, cu cît ne îndepărtăm 
de acesta, primordiile sînt din ce în ce mai dezvoltate. Această dezvoltare 
se face în trei faze: a) înmulţirea celulelor, pornind de la un meristem 
situat în vîrful primordiului ; b) creşterea prin întindere a celulelor și c) 
diferențierea celulelor, care duce la apariția ţesuturilor caracteristice frun- 

zei. În prima fază, diviziunile celulelor se fac după o serie de planuri încît 
are loc o creștere foarte accentuată în lățime și lungime, una foarte redusă 
în grosime. Așa se formează limbul frunzei. Evoluţia în continuare a pri- 
mordiilor foliare diferă după plante. Luînd ca tip o frunză lată de dicoti- 
ledonate (cea de Prunus), dezvoltarea primordiului acesteia urmează urmă- 
toarea cale (fig. 305): curînd după apariţia sa, acesta se împarte în două 


A C 
Fig. 305. Dezvoltarea frunzei : Fig. 306. Tipuri de zone de creştere (punctat) în dez- 
4, B — stadii tinere; C — frunză voltarea frunzelor : 
adultă; s — porțiunea superioară a Săgețile arată direcțiile în care se formează noi țesuturi: A — creştere 
primordiului; $ — porțiunea lui infe- terminală, la “ferigi; B — creştere bazală la monocotiledonate; 
zioară; Į — limbul; P — pețiolul; C — creştere laterală la dicotiledonate (după Stocker). 


Bf — baza frunzei (după Troll). 


porțiuni suprapuse : una superioară (s) şi alta inferioară (i). Dintre acestea, 
porţiunea inferioară creşte mai repede și dă naştere la baza frunzei, care 
uneori poartă nişte anexe laterale numite stipele. Porțiunea superioară a 
primordiului începe să crească mai tîrziu, dar creşte mult mai rapid decît 
prima, şi dă naștere limbului şi peţiolului frunzei (7, P, fig. 305, C). 

La monocotiledonate, porțiunea inferioară dă teaca. Creşterea mai departe 
a porțiunii superioare a primordiului (limbului) se face la început totdeau- 
na printr-un punct vegetativ situat în vîrf. La ferigi şi gimnosperme, acest 
punct vegetativ rămîne în activitate și mai departe (creştere terminală) 
şi poate duce, la ferigi, la o ramificare a frunzei (fig. 306, A). În frunza 
monocotiledonatelor (fig. 306, B), din contră, creşterea terminală se oprește 
foarte curînd, şi în locul ei se instalează o zonă de creștere intercalară 
la baza limbului (creştere intercalară). Aici, vîrful limbului este partea 
care se diferențiază prima, de unde procesul se propagă în sens bazipetal. 
Cum la cele mai multe monocotiledonate frunzele sînt lipsite de zone de 
creştere laterale, acestea rămîn liniare, în formă de panglici, cu nervuri 
paralele. 

La dicotiledonate, prin activitatea creşterii terminale se formează mai 
întîi nervura mediană şi o porțiune îngustă de limb de ambele părţi ale 
acesteia. Apoi apar două zone de creştere marginale (fig. 306, C) prin a 
căror activitate iau naştere părţile laterale ale limbului. Pentru pețiol şi 
baza frunzei apar zone de creştere speciale. Creșterea în grosime a frunzei 
se reduce la partea ei mediană și la pețiol şi este rezultatul activităţii unui 
meristem ventral care apare sub epiderma feței superioare a acesteia. 

Dacă zonele de creștere marginale ale limbului produc în anumite puncte 
protuberanțe care cresc mai activ, separate de porțiuni cu creștere mai 


Fig. 307. Dezvoltarea frunzelor penat-compuse la Polemonium (A) şi a celor 
palmat-compuse la castan sălbatic (B): 
Ft — foliolă terminală (după Troll). 


înceată sau în care activitatea meristematică a încetat, are loc o segmentare 
a limbului şi apariţia de foliole, care duc la formarea de frunze compuse. 
După cum nervura mediană, care s-a diferențiat prima, are o creștere apre- 
ciabilă în lungime sau rămîne foarte scurtă, foliolele vor fi aşezate după 
tipul penat sau palmat (fig. 307). Foliolele pot apărea în sens bazipetal, 
acropetal sau în ambele sensuri, după plante. 


20 — Morfologia plantelor 

Un mod particular de dezvoltare prezintă frunzele de palmieri. Acestea 
sînt frunze simple, deoarece se dezvoltă dintr-un primordiu foliar unic, 
nesegmentat. Pe măsură ce primordiul creşte, el se plisează spre a încăpea 
în mugur. După deschiderea acestuia, țesuturile din șanțurile pliurilor se 
resorb şi limbul se fragmentează în segmente. Prin creşterea intercalară 
a nervurii principale, acestea se îndepărtează între ele și frunza apare com- 
pusă penată sau palmată. 

Perioraţiile din frunzele de filodendron 
(Monstera, din fam. Araceae — fig. 308) apar 
datorită faptului că anumite porțiuni insu- 
lare de țesut, situat între nervurile primor- 
diului foliar tînăr, mor şi sînt lichefiate. 


Părțile îrunzei. Frunze simple 
şi frunze compuse 


O frunză lată de dicotiledonate, ca, de 
exemplu, frunza de cireş (fig. 309), este alcă- 
tuită din trei părți : limbul sau lamina, pefio- 
Fig. 308. Frunză perforată de lul şi teaca. 


Monstera deliciosa  (filodendron! d z z 
(după Grințescu). ) Limbul sau lamina (L, fig. 309) este cea 


mai importantă parte.a frunzei și cea care 
îndeplineşte funcțiunile specifice ale acesteia. 
El este, de obicei, lat, verde și străbătut de 
nervuri, care se văd mai bine pe fața dorsală 
a acestuia. În vorbirea curentă prin frunză 
se înțelege limbul. 

Peţiolul (P, fig. 309) este un cordon cilind- 
zic, plan-convex sau convex-concav, născut 
din porțiunea superioară a primordiului foliar 
(v. fig. 305, s) printr-o creștere intercalară, 
care poartă limbul, îl îndepărtează de tul- 
pină şi-l expune în poziția cea mai favora- 
bilă față de lumină. În același timp, peţiolul 
are un rol important în atenuarea efectului pe 
care-l produc picăturile de ploaie sau grin- 
dină care cad pe limb, precum şi acela de 
a opune rezistență forței vîntului. 

Teaca (T, fig. 309) este o parte lăţită a 
bazei peţiolului cu care acesta se inseră la 
nodul tupinii, pe care o înconjură mai mult 
sau mai puţin complet. Teacă adevărată” 
= = au frunzele de graminee, la care aceasta are 
Fig. 309. Părţile frunzei de cireș: forma unui tub lung, despicat longitudinal, 


L — limb; P — pețiol; T — teacă; A K; ă SL 
iale ai Uirich) > care înveleşte o bună porțiune din interno- 

diul imediat superior punctului de inserție al frunzei. Prin analogie 
cu teaca de graminee, s-a dat numele de teacă bazei pețiolului, 
chiar cînd aceasta reprezintă osimplă dilatație a acestuia, şi nu mai 
înconjură de loc tulpina. Teaca ia naștere din porțiunea inferioară a pri- 
mordiului foliar (i, fig. 305) şi adesea, la rîndul său, dă naştere unor 
anexe ale ei numite stipele (st, fig. 309). 

O frunză care posedă toate cele trei părți amintite se numeşte frunză 
completă. 

Există o mulțime de frunze cărora le lipsește una sau două din aceste 
părţi. Astfel de frunze se numesc incomplete, şi ele pot avea numai 
teacă și limb, ca, de exemplu, frunzele de Gramineae, Cyperaceae, Umbel- 
liferae etc., numai pețiol și limb, cum este cazul frunzelor de Begonia, 
liliac etc. sau numai limb, în care caz frunzele se numesc sesilel și se 
fixează pe tulpină direct cu baza limbului. 

Dacă pețiolul unei frunze este neramificat, oricît de profund divizat ar 
fi limbul acesteia, ea se numește frunză simplă. 

Se numesc frunze compuse acele frunze al căror pețiol se rami- 
fică, fiecare ramură poartă cîte un fragment de limb numit foliolă şi acestea 
din urmă cad de pe frunză, independent unele de altele. 

În cele ce urmează vom analiza morfologia părților alcătuitoare ale 
frunzelor simple şi complete. 


Moriologia limbului foliar 


Forma limbului foliar este aceea care definește și forma frunzei în gene- 
ral. Această formă este așa de variabilă încît singurele însușiri care se 
potrivesc la orice limb sînt acelea de lamă turtită, străbătută de nervuri, 
în parenchimurile căreia are loc asimilația clorofiliană. 

În clasificație se obișnuiește să se raporteze forma limbului foliar la o 
figură geometrică sau la un obiect cu care acesta se aseamănă. Astfel, la 
fag, frunza se numeşte eliptică ; la păr, ovală; la plop, circulară; la lobodă, 
triunghiulară; la popivnic, remiformă ; la mesteacăn, romboidală ; la tei, 
cordiformă (în formă de inimă) ; la săgeata apei, sagitată ; la măcriş, hastată 
(în formă de fier de lance); la bănuţei, spatulată; la multe ierburi, lini- 
ară; la pin, aciculară ; la stînjenel, ensiformă (în formă de sabie) ; la ceapă, 
fistuloasă (cilindrică şi goală înăuntru); la ienupăr, subulată ; la salcie, 
oval-lanceolată (fig. 310) ete. 

Forma de limb ovală, dar cu partea mai lată în sus, se: numește 
obovată ; frunzele peltate au un limb rotund şi pețiolul, în loc să se prindă 


1 De la latin. sessilis, e = cu baza largă. 

de marginea limbului, se prinde de fața dorsală a acestuia, ca la 
colțunași, (Tropaeolum majus) (fig. 311). 

Pentru determinarea speciilor însă nu este suficientă cunoașterea numai 
a formei generale a limbului, ci şi a diferitelor sale părți, care sînt în 
număr de patru, şi anume: baza, vîrful, marginile și feţele. 


Fig. 310. Forme de limburi foliare: 


4 — frunză eliptică, la fag; B — ovală, la păr; C — circulară, la plop; D — triunghiulară, la lo- 

bodă; E — frunză reniformă, la popivnic; F — romboidală, la mesteacăn; G — cordiformă, la 

tei; H — sagitată, la săgeata apei; 1 — hastată, la măcriş; J — spatulată, la bănuţei; L — liniară, 

la Poa; M — aciculară, la pin; N — ensiformă, la stinjencl; O — fistuloasă, la ceapă ; P — subu- 
lată, la ienupăr (după G rin ț escu). 


a) Baza limbului poate fi: rotundă, ca la păr; cordată ca la viorea ; 
sagitată ca la drob ; hastată ca la măcriş; reniformă, ca la popivnic; cune- 
ată (în formă de pană), ca la bănuței; ascuțită, ca la salcie; dilatată, ca 
la susai; auriculată, ca la tutun; asimetrică sau inegală, ca la ulm 
(fig. 312) etc. 

b) Vârful limbului poate prezenta, de asemenea, numeroase variații. 
Astfel, el poate fi: ascuțit, ca la salcie; acuminat, ca la mălin; obtuz, ca 
la vîsc; trunchiat, ca la Coronilla; emarginat sau ştirbit, ca la Colutea ; 

obcordat, ca o inimă cu baza în sus, ca la măcrișul de pădure; mucronat, 
cu nervura mediană prelungită într-un fir scurt, ca la măzăriche; spinos, 
ca la scaiete etc. (fig. 313). 
c) Marginile bimbulu pot fi întregi, cu încizii 
sau tăieturi mici şi cu incizii mari. 
Se numesc întregi acele margini ale limbului 
foliar care nu prezintă nici un fel de crestături. 
Așa sînt frunzele de stînjenel, ghiocel și multe alte 
monocotiledonate. Marginile întregi, la rîndul lor, pot 
fi aspre, ciliate, ondulate, creţe, groase etc. 
Marginile cu incizii mici pot fi serate, cînd prezintă 
dințișori mici, ascuţiţi și înclinați spre vîrful limbu- 
lui, ca la urzică, dințate, dacă dinţişorii sînt dispuşi 
aproape perpendicular pe limb, ca la alun, crenate, 
cînd au dințişori rotunjiţi, ca la Glechoma, şi sinuate, 
cînd dinţișorii rotunjiți sînt separați de mici adînci- 


turi, de asemenea rotunjite (fig. 314). Fig. 311. Frunză peltată 
: jite (fig ) de călțunaşi (după 
Fiecare dintre aceste patru categorii pot prezenta, la rîndul lor, Grințescu). 


numeroase variații, de care, uneori, se ține seama la determi- 

narea speciilor. Astfel, frunzele serate pot fi: acut-serate, obtuz- 

serate, serulate (fin serate), profund-serate, biserate (de două ori serate), cu dinți egali 
sau inegali etc. Frunzele dințate pot fi denticulate (fin dințate), cu dinți egali sau inegali, subțiri 
sau lați etc. Cele crenate pot fi crenulate, bicrenate, egal sau inegal crenate etc. De asemenea, 
unele frunze pot prezenta combinații între două forme : ele pot fi crenato-dentate, crenato-serate, 
serato-dințate etc. 


PPARP 
AY \/ 


E g H 


Fig. 312. Baza limbului foliar : 
A — rotundă, la păr; B — cordată, la viorea; C — sagitată la drob; D — hastată, la măcriș; 
E — reniformă, la popivnic; F — cuneată, la bănuţei; G — ascuțită, la salcie; H — dilatată, 
la susai; Z — auriculată, la tutun; J — asimetrică, la ulm (după Grinţescu). 

Marginea frunzei cu incizii mari şi mai adînci se numește lobată, iar seg- 
mentele de limb se numesc lobi. După cum lobii sînt dispuşi de o parte şi 
de alta a axului, ca barbele unei pene, sau radiar la extremitatea axu- 


Sp DEP a 


Fig. 313. Cîteva forme ale vîrfului limbului foliar : 
A — ascuțit, la salcie; B — acuminat, la mălin; C — obtuz, la vise; D — trun- 
chiat, la Coronilla. E — emarginat, la Colutea; F — obcordat, la Oxalis; G — mu- 
eronat, la măzăriche ; H — spinos, la scaiete (după Grințescu). 


lui, simetric în raport cu un centru, frunzele lobate se numesc fenatilobate 
sau palmatilobate. După adîncimea inciziilor, fiecare dintre aceste două 
categorii de frunze pot prezenta cîte patru variaţii: 1) penati- sau palma- 


Fig. 314. Marginea limbului foliar: 


A — întreagă; -B — dințată; C — serată; 
D — crenată; E — sinuată (după Morariu) 


A 8 c D E 


tisinuate, 2) penati- sau palmatifide, 3) penati- sau palmatipartite şi 
4) penati- sau palmatisectate ; după cum inciziile nu trec de o pătrime din 
lățimea limbului (sinuate), ating jumătate din jumătatea lățimii acestuia 

(fide), trec de jumătate fără însă a atinge axa frunzei (partite) sau inci- 
ziile ating nervura mediană (sectate) (fig. 315, A şi B). 

Dacă şi lobii sau segmentele de limb prezintă incizii, frunzele partite 
şi sectate pot fi bipenati- sau bipalmatipartite, respectiv bipenati- sau 
bipalmatisectate. 


Fig. 315. Frunze lobate: % V Y 
A B c D 


A — penatilobate; B — penatifide; C — pena” 
tipartite; D — penatisectate; E — palmatifide ; 
F — palmatipartite; G — palmatisectate (după 


= 5% wW SL 
E F E: 6 


Între aceste diferite tipuri de frunze se găsesc numeroase forme inter- 
mediare și combinaţii de forme. De asemenea, există în natură frunze lobate, 
cu lobi inegal de mari, care nu pot fi încadrate în nici una din catego- 
riile amintite. Așa sînt, de exemplu, frunzele de păpădie, numite runci- 
nate, cu lobi triunghiulari inegali și dispuși neregulat (fig. 316, A), frun- 
zele de ridichi, numite lirate, cu un lob terminal mare şi rotunjit, şi cu 
lobi laterali dispuşi neregulat și cu atît mai mici cu cît sînt situați mai 
departe de vîrf (fig. 316, B), sau frunzele de cartof, numite întrerupt- 
penatisectate, la care lobi mari alternează cu lobi mici (fig. 316, C). 

Frunzele compuse. Dacă lobii frunzelor sectate dobîndesc pețioluri pro- 
prii, iau o formă definită și cad independent de pe frunză, fostele frunze 
simple sectate s-au transformat în frunze compuse. În cazul acestora din 
urmă, lobii se numesc foliole. După modul cum se prind foliolele de fosta 
nervură principală, care în acest caz se numește, rahis, frunzele compuse 
pot fi penale sau palmate. 

Frunzelecompusepenate au foliole înzestrate cu pețiol pro- 
priu şi dispuse de o parte şi de alta a rahisului. Acest tip de frunze este 
caracteristic pentru fam. Papilionaceae. 

Dacă frunza compusă penată se termină cu o foliolă, ea se numește 
imparipenată; aşa este frunza de salcîm (fig. 317, A). Dacă foliola ter- 
minală a dispărut sau s-a transformat într-un cîrcel, frunza compusă se 
numește faripenată (fig. 317, B); aşa este frunza de mazăre, Lathyrus etc. 
Cînd rahisul unei frunze compuse se ramifică şi foliolele se prind de aceste 


312 MORFOLOGIA ŞI ANATOMIA ORGANELOR VEGETATIVE 


ramuri de ordinul I, frunzele se numesc dublu-penal-compuse sau bipenati- 
compuse ; aşa sînt frunzele de glădiță (fig. 317, C). 

Frunzele compuse palmate au totdeauna un număr nepe- 
reche de foliole: trei, cinci sau șapte. Au trei foliole frunzele de trifoi, 


4 2 


Fig. 316. Frunze cu lobi dispuşi neregulat : 


A — frunză runcinată de păpădie; B — frunză lirată de ridiche; C — frunză 
întrerupt-penatisectată de cartof (după G rin} escu). 


lucernă, fasole etc. (fig. 318,4), cinci foliole — frunzele plantei cinci 
degete; şapte foliole — frunzele de castan sălbatic, lupin etc. (fig. 318, 
C, D). Un caz particular de frunze de tip palmat îl prezintă spînzul 


Fig. 317. Frunze compuse penate : 


A — frunză imparipenată de salcim; 

B — frunză paripenată de Lathyrus; 

C — frunză bipenatcompusă de glădiță 
(după Grinț escu). 

(fig. 318, E) la care unele foliole sînt dispuse la extremitatea rabhisului, 
iar altele la capătul a două ramuri inferioare ale acestuia. Frunzele de 
spînz se numesc pedate. 

d) Feţele limbului prezintă numeroase variaţii, care se referă atît la 
suprafața cît și la culoarea lor. Suprafața limbului poate fi netedă, ca la 


Fig. 318. Frunze compuse palmate : 


A — frunză de trifoi; B — frunză de soia; C — frunză de castan sălbatic; D — frunză de lupin; E — frunză pedată 
de spinz (după Grinţescu). 


lalea, aspră, ca la jaleş, carinată sau cu creste, ca la rogoz ete. Culoarea 
limbului poate fi aceeași pe ambele fețe sau diferită. Nuanţele de culori 
exprimate în limba latină pot servi drept nume de specii. Pentru verde 
se utilizează adjectivele: viridis, virescens, flavo-virens, olivaceum etc. ; 
pentru roşu — rubrum, rubens, sanguineum, purpurascens etc.; pentru 
galben — aureum, flavum, luteum etc. Frunzele cu pete se numesc macu- 
late; cele cu dungi de o altă culoare decît fondul verde se numesc pana- 
şale (alb pe verde), striate (cu dungi longitudinale albe sau galbene pe 
un fond verde), zebrate, cu dungi transversale etc. 

Moriologia peţiolului 


Peţiolul frunzei prezintă mai puține variaţii decît limbul și acestea, 
cu rare excepții, nu sînt utilizate pentru determinarea speciilor. Cu excep- 
ţia frunzelor peltate (v. fig. 311), la care pețiolul se prinde de faţa dor- 
sală a limbului, la toate celelalte frunze care au pețiol, acesta se prinde 
cu un capăt de baza limbului și cu celălalt capăt de teacă sau, în lipsa 
acesteia, de tulpină sau ramură. 


Fig. 319. Diferite tipuri de peţioluri: 
A — pețiol cilindric, de călțunași; B — comprimat, de plop; C — dilatat, de piciorul-cocoșului ; 
D — umflat, de Eichhornia; E — aripat, de lămii; T — foliaceu (filodiu), de Acacia (după 
Grinţescu). 


Cele mai des întîlnite forme de pețiol (fig. 319) sînt următoarele: peţi- 
olul cilindric, ca la călțunași ; comprimat, ca la plopul tremurător; dila- 
iat, ca la piciorul-cocoşului; umflat, ca la Eichhornia crassipes (numele 
de specie i s-a dat după forma pețiolului umflat); aripat, ca la lămii; 
foliaceu sau filodiu, ca la Acacia. 

Frunzele lipsite de pețiol şi de teacă se numesc sesile și ele se fixează 
de tulpină direct cu baza limbului, putînd fi amplexicaule, perfoliate, 
decurente şi concrescute la bază (fig. 320, A—D). 


MORFOLOGIA ŞI STRUCTURA CORMULUI 315 


Frunzele amplexicaule? înconjură parțial tulpina sau ramura, ca la mac, 
napi, Hieracium amplexicaule, Lamium amplexicaule etc. 

Frunzele perfoliate înconjură complet tulpina cu baza limbului, așa încît 
frunza pare perforată de tulpină, ca la Thlaspi perfoliatum, Bupleurum 
rotundifolium etc. 


Fig. 320. Tipuri de frunze sesile: 


A — frunză amplexicaulă, de nap; B — frunză perfoliată; C — frunză decurentă; 
D — frunze concrescute la bază (după Grințes cu). 


Frunzele decurente? își prelungesc în jos pe tulpină baza limbului, sub 
forma unei aripi, care se întinde pe o bună porțiune a internodiului situat 
dedesubtul frunzei, ca la luminărică, Centaurea montana, Borago offici- 
nalis etc. Frunzele opuse de Lonicera caprifolium îşi unesc baza limbului 
şi se numesc concrescute la bază sau conate. 


Mortologia bazei frunzei 


Baza frunzei este acea parte născută din porțiunea inferioară a primor- 
diului foliar (v. fig. 305), cu care aceasta se fixează de tulpină sau de 
ramură. 

În cazul cel mai simplu, ca la griuşor, muşcată, cireş ete. baza frunzei 
este reprezentată printr-o dilatație a extremității inferioare a peţiolului. 
Alteori, ea se dezvoltă într-o teacă sau vagină, care înconjură tulpina 
pe o anumită lungime. În cazuri şi mai rare, la unele plante din fami- 
lia Leguminosae, cum sînt fasolea, salcîmul, mimoza etc., frunzele au o 


1 De la latin. amplexus = îmbrăţișare şi caulis = tulpină. 
2 De la latin. decurrens = care coboară. 


316 MORFOLOGIA ȘI ANATOMIA ORGANELOR VEGETATIVE 


bază articulată, în sensul că între tulpină și baza pețiolului se interpune 
o umflătură cărnoasă, numită și umflătură motoare, deoarece frunzele 
care o posedă execută mișcări de „veghe” și de „somn” (mișcări nicti- 
nastice), al căror „,sediu” se află în această articulaţie (fig. 321). 


Fig. 321. Frunze cu baza articulată, la fasole: 
A — poziţie de veghe; B — poziţie de somn; um — umflătură motoare (după roll). 


Teaca frunzelor poate prezenta diferite forme. La graminee, ea are forma 
unui tub cilindric despicat longitudinal, care ia naștere la un nod și încon- 
jură internodiul de deasupra pe o bună parte din lungimea sa, servind 
la susținere şi la apărarea meristemelor intercalare de la baza interno- 
diului (fig. 322, A). Ea se continuă direct cu limbul, peţiolul lipsind la 
aceste plante. La Cyperaceae, teaca nu este despicată, ci întreagă 
(B, fig. 322). La Umbelliferae, frunzele sînt înzestrate cu o teacă foarte 
voluminoasă şi umflată (C, fig. 322). 

La unele plante, ca pipirigul, Scirpus etc., întreaga frunză se reduce 
numai la teacă, funcțiunea de fotosinteză fiind îndeplinită de tulpină 
(fig. 322,D). 

Anexele bazei frunzelor. Același segment inferior al primordiului foliar 
care dă naştere bazei frunzei, mai poate produce și unele anexe ale aces- 
teia, de natură foliară, care pot îmbrăca forma de stipele, ligulă sau 
ohrea. 

Stipelele apar în special la frunzele a căror bază este lipsită de teacă, 
ca niște lame verzi, dispuse în perechi, la baza peţiolului. De regulă, mai 
mici decît frunzele, stipelele pot avea forme asemănătoare cu cele amin- 
tite la limb: ovale, cordate, reniforme, hastate etc. 

La mulți arbori, stipelele nu ajung să înverzească, ci rămîn sub forma 
unor solzi membranoși care cad în timpul deschiderii mugurilor (tei, fag, 
ulm, mesteacăn, carpen etc.). Ele se numesc caduce. La alte plante, ca 
Rosa, mazăre etc., stipelele cad odată cu frunza; ele se numesc persis- 
tente. 

La mazăre, stipelele sînt mai mari decît foliolele frunzei și au rol asi- 
milator (fig. 323, B); la Galium aparine, ele sînt egal de mari şi se deo- 
sebesc de frunze numai prin faptul că n-au muguri axilari la bază 
(fig. 323, D). La salcîm, stipelele persistente se transformă în ţepi 


S 


yke 


Fig. 322. Teaca frunzei : 
A — teacă spintecată de graminee; B — teacă întreagă de ciperacee; C — teacă 


umflată de umbelifere; D —frunze reduse la teacă (f) de pipirig 
(după Grinţescu). 


(v. fig. 315, A), la Smilax în cîrcei (323, E), la unele specii de Lathyrus 
ale căror frunze nu se dezvoltă, stipelele țin locul acestora (fig. 323, F). 

Ligula este o lamă membranoasă, prezentă la frunzele alcătuite numai 
din teacă şi limb. La graminee, ea se află la limita dintre teacă și limb, 
lipită fiind de tulpină şi avînd rolul de a împiedica pătrunderea apei, 
a sporilor de ciuperci sau a larvelor parazite în teacă (fig. 324). Este pro- 
babil că ligula a luat naştere prin concreşterea unei perechi de stipele. 

Ohrea este o anexă a bazei frunzei caracteristică pentru plantele din 
fam. Polygonaceae, avînd forma de cornet sau de pîlnie membranoasă care 
înveleşte baza internodiilor tulpinii. Ohrea, de asemenea, provine din con- 
creşterea stipelelor. 

Fig. 323. Tipuri de stipele : 
A — stipele de fag; B — stipele de mazăre (st); C — stipele de trandafir sălbatic; D — stipele 
de sinziene; E — stipele transformate în circei de Smilax; F — stipele foliacee la Lathyrus 
aphaca (după Grinţescu). 


Fig. 324. Forme de ligulă la graminee: 
1 — limb; lig — ligulă; £ — teaca frunzei (după Grinţescu). 

b. Aşezarea frunzelor pe tulpină. Filotaxia 


Frunzele nu sînt aşezate pe tulpină la voia îmtîmplării. Ele sînt dis- 
tribuite după anumite reguli, cu a căror studiu se ocupă filotaxia!. Se 
ştie că frunzele se prind de tulpină la noduri. La unele plante, creșterea 
intercalară a tulpinii fiind extrem de redusă, frunzele par inserate toate 
la același nivel, la înălțimea solului (păpădie, sfecla în primul an, Digi- 
talis etc.). Frunzele astfel dispuse se numesc în rozetă sau „radicale”, 
în opoziție cu acelea care, pe tulpină, sînt separate prin internodii de lun- 
gimi diferite, şi care se numesc caulinare. De altfel, una şi aceeaşi 
plantă, poate să aibă o rozetă de frunze la bază și frunze caulinare sus 
pe tulpină (diverse specii de Hieracium, de exemplu). 

Așezarea frunzelor caulinare pe tulpină se face în trei moduri: altern, 
cîte o frunză izolată la un nod (fig. 325, A), opus, cîte două frunze față 
în față (fig. 325, B) şi verticilat, cîte trei sau mai multe frunze la un nod 
(fig. 325, C). 


Fig. 325. Dispoziția frunzelor pe tulpină: 
A — alternă; B — opusă; C — verticilată (după G rin țescu). 


Această aşezare a frunzelor pe tulpină depinde de spațiul de care dis- 
pun primordiile frunzelor pe vîrful vegetativ, de forma şi dezvoltarea ulte- 
rioară a acestor primordii, precum şi de o serie de factori externi, în pri- 
mul rînd de lumină. 


1 De la grec. phyllon = frunză și taxis = rinduială. 

a) Așezarea alternă a frunzelor pe tulpină se face de-a lungul unei spi- 
rale care se obține dacă se unesc punctele de inserție a acestora, respec- 
tînd ordinea apariţiei sau vârstei lor. Aceasta este spirala generatoare. Porți- 
unea spiralei generatoare care ţine de la o frunză pînă la o alta situată 
exact deasupra sau dedesubtul ei, se numește ciclu (fig. 326, A). Un ciclu 
poate fi format din una, două sau mai multe învîrtituri în jurul tulpinii 
(fig. 326, A, B, C). Pe traseul spiralei generatoare, frunzele alterne sînt 
dispuse în mod regulat. Dacă se unesc prin linii verticale punctele de 
inserție ale frunzelor suprapuse, se obține un număr constant de linii echi- 
distante pe care sînt așezate frunzele una sub alta, numite ortostihuri. 
Numărul de ortostihuri este caracteristic pentru anumite familii sau specii : 
gramineele au două, arinul, mesteacănul, rogozul etc. au cîte trei, părul, 
piersicul etc. au cîte cinci ortostihuri. 

Ducînd cîte un plan de simetrie prin punctele de inserție a două frunze 
vecine (A şi B, fig. 326) de pe spirala generatoare, cele două planuri se 
întretaie în centrul tulpinii şi formează un unghi diedru numit unghi de 
divergență, a cărui valoare este constantă la o aceeaşi specie. Valoarea 
numerică a unghiului de divergență se exprimă prin fracțiuni de circum- 


Fig. 326. Schema dispoziției frun- 
zelor pe tulpină: 
A — distină; B — tristihă; C — penta- 
stihă; d — unghi de divergență; linii- 
le verticale de pe tulpină arată ortos- 
tihuri, cifrele iar succesiunea frunzelor ; 
I'— un ciclu (după Morariu). 


ferință, numite divergențe. Divergenţa se scrie sub forma unei fracţii, al 
cărui numărător arată numărul spirelor unui ciclu, iar numitorul arată 


numărul total al frunzelor situate pe acest ciclu. În divergența Z, ciclul 
are o singură spiră, pe el se prind două frunze, unghiul de divergență 
dintre ele este de 180° [360 xX z) , Sînt două ortostihuri pe tulpină, frunza 
care se suprapune peste aceea de la care s-a pornit (notată, de exemplu, 
cu nr. 1), este frunza a treia. În divergența s , ciclul constă tot dintr-o 

spiră, tulpina are trei ortostihuri, unghiul de divergență este de 120° 
[360 x | iar frunza care se suprapune peste cea cu nr. l este frunza 


a patra, În divergența 2, ciclul are două spire, pe el se inseră cinci 
frunze, tulpina are deci cinci ortostihuri, valoarea unghiului de divergență 
este de 144° [360 x Z , frunza care se suprapune celei cu nr. 1 fiind 
frunza a şasea (fig. 326, C) etc. 


Fi a aa, P A 1 1 2 a: Da 
Cele mai des întilnite divergențe la plante sînt: ea craterul 
mai rar z şi z . Examinînd atent succesiunea acestor divergențe, se con- 


stată că începînd cu a treia din serie, fiecare divergență reprezintă suma 
celor două divergențe care o preced, adunate numărător cu numărător 
şi numitor cu numitor. Acest fapt a fost descoperit de botaniștii 
C. Schimper şi Al. Braun şi, de aceea, fracțiile aranjate în felul 
acesta poartă numele de șirul de divergențe a lui Schimper— Braun. Numă- 
rătorii şi numitorii acestor fracții urmează așa-numita serie a lui Fi b o- 
nacci. Cu cît crește valoarea divergenței cu atît valoarea unghiului de 
divergență se apropie de o valoare-limită, care este de 137*30. 

Cunoscînd divergența, putem deduce toate detaliile dispoziției frunze- 
lor pe tulpină. 

În regiunea vîrfului vegetativ însă, regulile divergenței, în special în 
cazul divergenţelor cu valoare mare, nu se aplică. De asemenea, cînd 
numărul de ortostihuri este mare, în realitate nu există frunze exact supra- 
puse; ortostihurile au şi ele un mers ușor spiral în lungul tulpinii, așa 
fel încît frunzele nu se umbresc unele pe altele. La plantulele de Alli- 
aria, Aloe etc., primele frunze sînt opuse, iar frunzele care apar mai tîr- 
ziu trec la așezarea alternă. La stejar, castan şi alți arbori, pe lăstarii 


ortotropi frunzele sînt dispuse după divergența Z, iar pe cei plagiotropi 


PET 1 . : : x 
după divergența au la Rhamnus cathartica, ramurile tinere poartă frunze 


opuse, cele bătrîne frunze alterne. 


Pentru aceste abateri de la regulile divergenței, unii autori contempo- 
rani, la propunerea lui L. Plantefol (1946), au abandonat teoria spi- 
valei generatoare unice şi au înlocuit-o cu teoria elicelor foliare multiple. 
După această teorie, frunzele se inseră pe tulpină după una sau mai multe 
elice care-şi au originea în vîrful vegetativ, şi anume în mai mulți cen- 
tri generatori, situați în inelul inițial (v fig. 257). La monocotiledonate 
ar exista două sau trei asemenea elice, la dicotiledonate, de regulă, două. 
La originea unei elice. stă un „centru generator”, care produce primor- 
diile foliare succesive. 

b) Așezarea opusă se caracterizează prin inserția la acelaşi nod a două 
frunze, așezate față în față, unghiul de divergență dintre ele fiind de 180°. 


21 — Mortologia plantelor 

Rareori tulpinile cu frunze opuse posedă numai două ortostihuri (ca, de 
exemplu, Coffea) ; de regulă, în cazul frunzelor opuse, frunzele unui nod 
sînt așezate într-un plan perpendicular pe cel al frunzelor nodului supe- 
rior sau inferior, în aşa fel încît toate 
nodurile cu soț au frunzele dispuse 
într-un plan, iar cele fără soț într-un 
alt plan, perpendicular pe primul (v. 
fig. 325, B). O astfel de aşezare a frun- 
zelor se numește decusată!, şi se întil- 
neşte la labiate, la frasin, arțar, castan 
sălbatic etc. În acest caz, tulpinile res- 
pective au patru ortostihuri și unghiul 
de divergență dintre două frunze con- 
secutive este numai de 90°. 

c) Așezarea verticilată se caracterizea- 
ză prin inserția a trei sau mai multe 
frunze la un nod. Au verticile de cîte 
Fig. 327. Verticil de patru frunze la trei frunze tulpinile de Nerium oleander, 

Paris quadrifolia (după Lysimachia vulgaris (v. fig. 325, C), 

Sera SD E ge): Elodea canadensis, Juniperus communis 

etc. ; de cîte patru frunze: Paris quad- 

rifolia (fig. 327), Lisimachia quadrifolia etc.; cîte mai multe frunze 

într-un verticil au tulpinile de Hippuris vulgaris, Myriophyllum, Equise- 

tum_ete. Uneori frunzele unui verticil se suprapun peste cele ale vertici- 

lului inferior (Euphorbia lathyris), alteori alternează cu ele (Asperula odo- 

rata). La Asperula şi Galium, verticilele sînt formate din frunze şi din 
stipele, care au aceeași formă şi mărime ca şi frunzele. 


c. Tipuri de frunze în dezvoltarea 
ontogenetică a plantei 


Urmărind succesiunea în timp a diferitelor organe foliare care apar pe 
tulpină în decursul dezvoltării ontogenetice a acesteia se observă cum la 
începutul și la sfîrşitul dezvoltării ei tulpina produce frunze reduse ca 
mărime, cu forme şi structuri mult deosebite de cele ale frunzelor tipice. 

Se pot distinge patru categorii diferite de astfel de organe foliare care 
se perindă la diferite intervale pe tulpină, şi anume: cotiledoane, catafile, 
nomofile şi hipsofile. 

a) Cotiledoanele sînt primele organe foliare ale embrionului care nu iau 
naştere din virfuri vegetative ca celelalte trei categorii, ci din meristemul 
încă nediferențiat al acestuia. În mod excepţional, în sămînța unor plante 
parazite, ca : vîscul, torțelul, lupoaia etc., embrionul este foarte rudimen- 
tar şi lipsit de cotiledoane. Astfel de plante sînt acotiledonate. Toate cele- 


1 De la latin. decussare = a împărți cruciș. 

lalte plante autotrofe au embrion prevăzut cu cotiledoane şi se numesc 
plante cotiledonate. 

Numărul cotiledoanelor la angiosperme este de unu sau două, la gimno- 
sperme de 2—15. 

La multe plante cotiledoanele sînt scurte, groase şi cărnoase, legate de 
embrion printr-un pețiol scurt şi ele servesc drept organe de depozitare 
pentru materiile de rezervă necesare dezvoltării embrionului. La mono- 
cotiledonate, cotiledonul serveşte ca organ de absorbţie. 

În timpul încolțirii seminței, cotiledonul monocotiledonatelor rămîne 
totdeauna în pămînt, pe cînd cele ale dicotiledonatelor pot sau să rămînă 
în pămînt (cotiledoane Jipogee, la mazăre, nuc, castan sălbatic etc.) sau 
să iasă deasupra (cotiledoane epigee, la fasole, dovleac, floarea-soarelui, 
fag etc.). În general, cotiledoanele au viață scurtă: pe măsură ce se dez- 
voltă plantula, ele se golesc de materii de rezervă, se zbîrcesc şi cad. Fac 
excepție unele plante, ca Urtica urens sau Veronica hederifolia, la care 
cotiledoanele pot trăi mai multe luni și pot îndeplini funcțiunea de foto- 
sinteză. 

b) Catafilele!, numite şi frunze inferioare, apar, în ordinea succesiunii, 
după cotiledoane. Ele iau naștere din segmentul inferior al primordiilor 
foliare şi au mărimi mai reduse și forme mai simple decît frunzele tipice. 
De multe ori, catafilele constau numai din teaca frunzei, uşor mărită. 

Sînt catafile : solzii mugurilor, frunzele reduse ale rizomilor, tuberculilor 
şi bulbilor solzoşi. În general, rolul catafilelor este de apărare, mai rar 
ele pot servi și ca organe de depozitare. 

c) Nomofilele?, numite şi frunze mijlocii, sînt frunzele normale, cu forme 
caracteristice pentru anumite specii de plante, avînd toate părțile alcătu- 
itoare bine dezvoltate. Ele constituie echipamentul asimilator al tulpinii. 
Toate consideraţiile morfologice expuse mai înainte s-au referit la acest 
tip de frunze. 

În cadrul nomofilelor există adesea mari deosebiri de formă între proto- 
file — frunzele care apar cele dintii la plantulă, numite şi „frunze de tine- 
reţe” (Jugendblătter) —, şi metafile, frunze care apar mai tîrziu, la planta 
matură. Astfel, la mazăre, protofilele au numai o pereche de foliole, pe 
cînd metafilele au mai multe ; la spînz, protofilele sînt mai puțin divizate. 
La o plantulă de fasole (fig. 328, A) sau la una de frasin (fig. 328, B), 
protofilele sînt întregi, pe cînd metafilele sînt frunze compuse, dar la înce- 
put cu mai puţine foliole. Fenomene asemănătoare se pot întîlni la Fra- 
garia (fig. 329), Polemonium şi alte plante. Eucalyptus are frunzele proto- 
file sesile, ovale aşezate opus și cu limbul orientat orizontal (fig. 330, A), pe 
cînd metafilele aceleiași specii au pețiol, sînt așezate altern, au forma de 
coasă şi stau orientate cu muchia vertical (fig. 330, B), fapt care are 
urmări şi asupra structurii lor. Multe dintre plantele citate pot prezenta 
toate formele de trecere dintre protofile şi metafile. 


1 De la grec. kata = în jos şi phyllon = frunză. 
2 De la grec. nomos = lege şi phyllon = frunză. 

Fig. 328. Protofile (pf) şi metafile (mf) la fasole (4) şi la frasin (B) 
(după Troll). 


Fig. 329. Plantulă de Fra- Fig. 330. Eucalyptus amygdalina : 
garia vėsca. Primele frunze A — ramură foarte tînără; B — fragment de ramură adultă, cu flori (după 
se deosebesc ca formă de Ullrich). 


cele apărute ulterior (după 
Ullrich). 

d) Hipsofilele: numite şi frunze superioare sînt ultimele organe de natură 
foliară care apar pe tulpină la epoca înfloririi și sînt situate sus, în 
regiunea florilor. Ele reprezintă forme reduse de nomofile. Sînt hipsotile 
bracteele, frunze reduse la subsuoara cărora apar florile, bracteea care 
însoţeşte inflorescența de tei (fig. 331, A), spata care învelește florile de 


Fig. 331. Tipuri de hipsofile: 


A — la Tilia cordata; B — la Arum maculatum; C — cupa ghindei de stejar; D — cupa 
jirului de fag (după Strasburger). 


Araceae (fig. 331, B), caliciul florilor şi caliculul suplimentar de la nalbă, 
tragă etc., cupa fructelor de stejar (fig. 331, C), castan, fag (fig. 331,D), 
involucrul şi imvolucelul intlorescențelor de umbelifere, glumele şi glumelele 
la graminee. 


Anizotilia, heterotilia şi mozaicul foliar 


Variaţii privind forma şi mărimea frunzelor unei aceleiași specii apar 
nu numai în decursul dezvoltării ontogenetice a tulpinii, ci şi pe plantele 
adulte. Dintre acestea, cele mai interesante sînt anizofilia, heterofilia și 
mozaicul foliar. 


1 De la grec. hypsos = înălțime și phyllon = frunză. 

a) Anizofila! este însuşirea multor plante de a prezenta, pe ramurile 
lor plagiotrope, la acelaşi nod, frunze de aceeaşi formă, dar inegale ca 
mărime, în timp ce pe ramurile lor ortotrope, frunzele de la același nod 
sînt egale. 

Cazuri tipice de anizofilie prezintă mătrăguna (fig. 332), Salvinia, Sela- 
ginella etc. La Selaginella martensii, cu patru şiruri de frunze în lungul 
tulpinii tîrîtoare, frunzele așezate 
pe laturi sînt mai mari decît cele 
de pe partea superioară şi infe- 
rioară a aceluiași nod. 

Unele cazuri de anizofilie se pot 
explica uşor ca fiind datorită ac- 
țiunii factorilor externi, mai ales 
acţiunii luminii (la Salvinia, Sela- 
gimella etc.), altele însă trebuie 
atribuite influenței factorilor in- 
terni. 

b) Heterofilia? este însuşirea 
multor tulpini adulte de a pre- 
zenta de-a lungul lor frunze foarte 
diferite ca formă, fără ca acestea 
să poată fi considerate deosebite 
ca vîrstă (protofile sau metafile). 

Astfel, la Ginkgo biloba, la plop, 
sau la Forsythia japonica (fig. 333) 
există deosebire de formă între 
frunzele purtate de microblaste și 
cele de pe macroblaste. 

La multe plante de apă, ca, de 
exemplu la Ranunculus aquatilis 
(fig. 334), frunzele submerse sînt 
Fig. 332. Anizofilie la mătrăgună (după foarte fin și adînc sectate, pe cînd 

Strasburger). cele din aer sînt puțin crestate 

sau chiar întregi. Fenomenul acesta 

se numeşte dimorfism foliar, planta prezentînd două feluri de frunze. Să- 

geata apei însă (Sagittaria sagittifolia) prezintă un caz de trimorfism foliar 

(fig. 335) : frunzele aeriene sînt sagitate (a), cele plutitoare sînt reniforme 

(b), iar cele submerse au forme de panglici (c). De asemenea, dudul 

(Morus nigra) (fig. 336) poate prezenta chiar mai multe feluri de frunze, 

diferite ca formă (polimorfism foliar). La Hedera helix, ramurile sterile 

poartă frunze pentalobate (fig.337, B), pe cînd cele fertile furnze ovale 
(fig. 337, 4). 


1 De la grec. anisos = neegal și phyilon 
2 De la grec. heteros = diferit și phyllon 

Fig. 333. Heterofilie la Forsythia japonica (după Ullrich). 


Ca şi în cazul anizofiliei, unele fenomene de heterofilie pot fi ușor expli- 
cate prin acțiunea factorilor din mediul extern (cazurile de la plantele 
acvatice), pe cînd altele, cum sînt cele de la Hedera, Morus sau Forsythia, 
nu pot fi explicate decît prin cauze interne. 

c) Mozaicul foliar este fenomenul întîlnit la multe plante care trăiesc 
în umbra pădurilor şi la care frunze de vîrste şi mărimi diferite, situate 


Fig. 334. Heterofilie la Ranunculus aqua- 
tilis (după Strasburger). 


j 


N 
IA 

Fig. 335. Polimorfism foliar la săgeata apei: 
c — frunze submerse 


a — frunze aeriene sagitate; b — frunze plutitoare reniforme; 
liniare (după }B o n n ier). 


Fig. 336. Polimorfism foliar la dud (după 
Hegi). 

la noduri diferite, se ridică la aceeași înălțime şi-şi dispun limbul în același 
plan, formînd o suprafață asimilatoare în mozaic 

Aşezarea frunzelor „în mozaic” se datoreşte acțiunii luminii asupra lor 
şi ea se realizează graţie plasticităţii peţiolurilor, care, prin creșteri diferite, 
îndoiri şi torsiuni de tot felul, aduc frunzele de la diferite noduri pînă 
la același nivel. 

Exemple tipice de mozaic foliar prezintă 
Begonia, arțarul, iedera, castanul sălbatic 
(fig. 338) etc. 


Aşezarea îrunzelor în muguri 


În mugur, înainte de deschiderea acestuia, 
frunzele sînt silite să ocupe un spațiu cît mai 
redus, fără a se stingheri prea mult unele pe 
altele. Ele, de regulă, se pliază sau își în- 
doaie marginile într-un sens sau într-altul. 

Modul de așezare al frunzelor în mugur, 
considerînd fiecare frunză separat, indiferent 
de relaţiile ei cu frunzele vecine, se numește 
prefoliație, şi de acest caracter se ține seama 
la determinarea arborilor în timpul iernii. 

Pretoliaţia prezintă mai multe tipuri 
(fig. 339). Ea poate fi: 

1. plană, ca la pin, la care cele două frun- 
ze stau în mugur una în fața celeilalte (fig. Fig. 337. Disperata foliar la 
339, AN. se eră : 

2. conduplicată, ca la ulm, alun etc. cînd $I ramură ne cu frunze ovale; 
frunza este împăturită în două de-a lungul (după 6 rinţ escu). 
nervurii sale mediane, cele două jumătăți de 
limb suprapunîndu-se cu fața dorsală (fig. 
339, B); 

3. plicată, ca la fag, carpen, arțar etc., 
cînd limbul frunzei este plisat de-a lungul 
nervurilor laterale (fig. 339, C); 

4. veclinată, ca la omag, Liriodendron (fig. 
339, D) etc., cînd frunza este îndoită de-a 
latul, în așa fel încît jumătatea ei superioară 
se suprapune peste cea inferioară ; 

5. involută, ca la plop, păr etc., la care 
marginile limbului sînt răsucite spre fața 
ventrală (fig. 339, E); 

6. revolută, cînd ele se răsucesc spre fața 
dorsală, ca la măcriș, ciuboțica cucului etc. Pig. 338. Mozaic foliar la castan 
(fig. 339, F); sălbatic (după Strasburger). 

7. convolută, cînd intregul limb se înfăşoară, ca o ţigară de foi, ca la 
lăcrămioare, banan etc. (fig. 339, G); 

8. circinată, ca la ferigi (fig. 339, H), la care întreg limbul este răsucit ca 
o cârjă. 

Frunzele vecine în interiorul mugurului încă nu sînt îndepărtate una 
de alta prin creşteri intercalare, şi, ca atare, marginile lor se ating sau se 


Fig. 339. Tipuri de prefoliaţie: 
A — plană, la pin; B — conduplicată, la ulm; C — plicată, la fag (a — mugur, ò — mugur des- 
chis; c — pliurile frunzei; d — secţiune transversală prin frunză) ; D — reclinată, la Liriodendron; 
E — involută, la plop; E — revolută, la ştevie; G — convolută, la lăcrămioare; H — circinată, 
la ferigi (după Grinţescu). 


acoperă unele pe altele în mod diferit. Fenomenul acesta poartă numele 
de foliație şi, de asemenea, el poate prezenta mai multe variaţii. 

Foliația poate fi: 

a) liberă sau apertă, cînd frunzele unui verticil se răsucesc în mugur 
în mod independent, fără a se atinge unele pe altele, ca la plop, ulm, palmier 
ete 


b) valvată (fig. 340, A), cînd toate frunzele unui ciclu se ating prin mar- 
ginile lor, fără a se acoperi. Acest mod de foliație, de altfel ca și cele urmă- 

toare, se întîlnesc și au o mare importanță mai ales pentru piesele florale, 
dispuse în verticil (petale) ; 

c) contortă, la care frunzele unui ciclu se acoperă parțial unele 
pe altele, în așa fel că mugurul privit de sus pare răsucit spre dreapta sau 
spre stînga (fig. 340, B, C). Plantele cu o astfel de foliație se numesc contorte 
(volbura, gențiana etc.) ; 


d) imbricată, la care fiecare EN ~ S 
frunză acoperă pe jumătate frunza ( > É 
precedentă, una dintre ele rămî- J UL ) 

> A ST 
e 


nînd complet externă, cealaltă 
fiind complet acoperită. După cum 
frunza complet exterioară se gă- 
seşte sus sau jos, foliația imbricată PS 


) O 


poate fi descendentă sau ascendentă ZA 

(fig. 340, D, E); (3) 

e) echitantă, la frunzele alterne AA, 
N7 F 


şi plisate în lung, în cazul cînd 
frunzele cele mai externe acoperă 
pe cele mai interne (stînjenel, ro- 


goz) (fig. 340, G, H); A 


f) obvolută sau semiechitantă, în 
cazul cînd dintre două frunze ră- IN (5) 
sucite una prinde o jumătate din 
H 1 


cealaltă, ca la jeleș (fig. 340, I). G 


F. 


Fig. 340. Scheme ale diferitelor tipuri de fo- 


i liație : 
d. Nervaţiunea frunzelor A. — valvată; B, C — contortă; D — imbricată; 
E — imbricată deeendentă; F — imbricată EI 
; zt% G, H — echitantă, I — semiechitani upă 
Limbul frunzelor este străbătut Grinţescu). 


de fascicule libero-lemnoase care se 
observă bine mai ales pe fața dorsală a acestuia ca niște firișoare sub- 
tiri, ieşite în relief, şi care se numesc impropriu nervuri. 

Printre nervuri se poate distinge una sau mai multe nervuri principale 
(mai groase şi care străbat limbul în tot lungul său, de pe care se desprind 
nervuri laterale sau secundare); de pe acestea se desprind alte nervuri de 
ordinul II, care, la rîndul lor, pot purta nervuri de ordinul III etc. Nervurile 
laterale pot fi aşezate paralel cu nervura principală, perpendicular pe 
aceasta sau dispuse pe ea după un unghi ascuţit. 

Modul cum sînt dispuse nervurile într-o frunză se numește nervațiune, 
şi aceasta este așa de caracteristică pentru monocotiledonate și dicotile- 
donate, încît dintr-o simplă privire asupra frunzei putem ști căreia 
dintre cele două clase de angiosperme aparţine respectiva plantă. 

După nervaţiune, frunzele pot fi clasificate în două categorii, şi anume : 
1. frunze cu o singură nervură principală şi 2. frunze cu mai multe nervuri 
principale. 

1. Frunzele cu o singură nervură principală pot fi clasificate, la rîndul 
lor, în trei categorii: a) frunze uninerve ; b) frunze penatinerve și c) frunze 
palmatinerve. 

a) Frunzele uminerve posedă, după cum ne spune numele, o singură nervură 
principală. Aşa sînt frunzele de pin, de Elodea etc. Frunzele mici ale unor 
Ericaceae şi Empetraceae sînt numai aparent uninerve; în realitate, pe 
lîngă unica nervură vizibilă, ele mai posedă o serie de nervuri laterale, 
invizibile cu ochiul liber. 

b) Frunze penalinerve, cele mai răspîndite la dicotiledonate, la care, de 
pe o nervură principală mai groasă se desprind o serie de nervuri laterale, 


Taa 


=> 


Ng 


Fig. 341. Tipuri de nervațiune : 


A — reticulată, la pâr; B — fmpletită pe margini, la Rhamnus (B,); nu-mă-uita (B,) şi arborele de cuişoare (B;); 
C — arcuată, la corn; D — liber-terminată, la carpen; E — nervațiune palmatinervă, la arțar; F — nervațiunea 
frunzei peltate, la călțunași (după Kerner). 


care se dispun de o parte şi de alta a acesteia ca barbele unei pene. După 
modul cum se termină, nervurile laterale ale frunzelor penatinerve pot 
fi reticulate, cum sînt cele de salcie, păr (fig. 341, A) etc., la care ultimele 
ramuri ale nervurilor laterale se anastomozează, formînd o reţea fină; 

împletite pe margini, ca la Rhamnus, nu-mă-uita sau arborele de cuişoare 
(fig. 341, Bı, Bz, Bs), arcuate, ca la corn (fig. 341, C) la care nervurile 
laterale merg oblic spre marginile limbului, se arcuiesc apoi și se îndreaptă 
spre vîrf, pierzîndu-se înainte de a-l atinge şi fără a se lega una de alta, şi 
biber-terminale ca la carpen (fig. 341, D). 

c) Frunzele palmatinerve au nervuri laterale dispuse în mod palmat, 
ca la arțar (fig. 341, E), călțunaşi (fig. 341, F) etc. Modurile în care se pot 
termina nervurile laterale sînt aceleași ca şi în cazul frunzelor penatinerve. 

2. Frunzele cu mai multe nervuri principale au, de regulă, limb alun- 
git, cu marginile întregi şi aparțin mai toate plantelor monocotiledonate. 
Ele prezintă mai puţine variații decît cele penati- sau palmatinerve. Numărul 


Fig. 342. Nervaţiunea frunzelor cu mai multe nervuri principale : 


A`— frunză de Bupleurum, cu cinci nervuri principale; B — frunză de lăcrimiță; C — frunză 
de Funkia; D — frunză de Leersia (graminee); E — frunză de Ginkgo biloba; F — frunză de 
Adianthum (ferigă) (după Kerner). 


de nervuri principale poate fi trei, cinci sau mai multe. Acestea pot fi arcuate 
(fig. 342, A, B, C) sau drepte (fig. 342, D), nelegate în direcție transversală 
prin nervuri secundare (fig. 342, C, D) sau legate printr-o reţea (fig. 342, 
A, Bj: 

O poziție aparte printre frunzele cu mai multe nervuri principale o ocupă 
cele de Ginkgo biloba şi cele ale unor ferigi, ale căror nervuri principale 
numeroase se ramifică dicotomic şi se termină liber la vîrful limbului 
(fig. 342, E, F). 


e. Dimensiunile și durata vieții frunzelor 


În comparație cu celelalte organe vegetive ale plantelor, frunzele au 
dimensiuni mult mai reduse deși prin numărul lor realizează suprafețe 
asimilatorii enorme. Asţfel, suprafața foliară a unui hectar de trifoi este 
de 25 ha, a unuia de porumb este de 12 ha, a unui hectar cultivat cu car- 
tofi este de 40 ha. 

Cele mai mari frunze întregi aparțin plantei Victoria regia din America 
de Sud, diametrul ei atingînd pînă la 2 m. Frunzele penati-partite de Gunnera 
ating 3 m diametru, iar frunza palmierului brazilian Raphia taedigera 
are 20 m lungime şi 12 m lăţime. 

Ca durată a vieții, frunzele, de asemena, nu se pot compara cu rădăcinile 
sau tulpinile. Din acest punct de vedere, ele pot fi clasificate în trei cate- 
gorii: frunze monociclice, holocichice şi pleiocichice. 

a) Frunzele monociclice! cad după fiecare perioadă de vegetaţie, aşa 
cum este cazul arborilor noştri foioşi. 

b) Frunzele holociclice? trăiesc un an întreg, fiind înlocuite iarna cu altele 
noi. Aşa se comportă frunzele de Anemone hepatica, Asarum europaeum, 
Pirola uniflora etc. 

c) Frunzele pleiociclice* trăiesc cel puțin două perioade de vegetație, 
de regulă însă trăiesc mai mult. Astfel, frunzele de pin trăiesc 1—5 ani, 
cele de brad 2—8 ani, de molift 5—10 ani, frunzele de iederă 1—3 ani . 
Şi arborii „pururea verzi”, ca leandrul, dafinul, stejarul-plută etc., de fapt 
îşi primenesc echipamentul foliar în cîțiva ani, dar o fac treptat, fără a rămîne 
niciodată complet desfrunziți. O excepție printre frunze o constituie cele 
ale gimnospermului african Welwitschia mirabilis (v. fig. 303), care pot 
trăi 100 de ani cît ṣi planta care le poartă, înlocuindu-şi mereu părțile extre- 
me, rupte, prin alte țesuturi produse de un meristem situat la baza lor. 


f. Metamorfoze foliare 


Şi mai mult decît celelalte organe vegetative, frunzele se pot adapta 
la alte funcțiuni decît cele specifice lor, metamorfozîndu-se. Uneori, schim- 
bările de formă ale frunzelor metamorfozate sînt atît de adînci, încît nici 
nu se mai poate observa originea lor foliară. Aşa este cazul frunzelor trans- 
formate în stamine, în spini, în cîrcei etc. 


1 De la grec. monos = unul singur şi kyklos = cerc, ciclu. 
2 De la grec. holos = întreg şi kyklos = cerc, ciclu. 
3 De la grec. pleion = mai mult şi kyklos = cerc, ciclu. 

Pe una şi aceeași plantă de măceş se pot întîlni catafile (fig. 343, A), 
treceri gradate de la catafile spre nomofile (B, C, D), nomofile cu stipele 
(E), hipsofile sub formă de sepale (F), petale, treceri gradate de la pe- 
tale la stamine (G, H, I) şi stamine normale (J), exemplu care ne de- 
monstrează marea posibilitate de metamorfozare a frunzelor. 


Fig. 343. Metamorfoze foliare la trandafir: 


A — solz almugurului (catafilă) ; B—D — trecerispre frunza normală ; E — frunza normală (si— stipele); F — floare 
văzută dinspre partea inferioară ; G—1 — treceri dela petale la stamine ; J — stamină cu anteră (a) (după S tock er). 


Dintre numeroasele forme metamorfozate pe care le pot lua frunzele 
ne vom mărgini să amintim frunzele transformate în organe florale, care 
vor fi studiate cu alt prilej, şi pe cele cu peţiolul transformat în filodii, 
pe care le cunoaștem (v. fig. 241, 242). 

Frunzele metamortozate cele mai des întîlnite sînt: frunzele protec- 
toare, cele agățătoare, frunzele reduse şi cele transformate în organe de 
prins insecte, 

a) Frunzele protectoare sînt frunze transformate. în spini. Această trans- 
formare poate interesa întreaga frunză, ca la Berberis vulgaris (fig. 344), 
numai vîrful lobilor, ca la pălămidă, numai rahisurile, ca la unele specii 
de Astragalus, sau numai stipelele, ca la salcîm. 

b) Frunzele agățătoare se transformă în cîrcei. Aceste organe de agăţat 
pot proveni din transformarea întregii frunze, ca la Lathyrus aphaca (fig. 
345, A), la care fotosinteza o îndeplinesc stipelele, numai a vîrfului frunzei, 
ca la Gloriosa (B), din ultimele foliole, ca la mazăre (C) sau din trans- 
formarea pețţiolurilor, ca la curpen (D). 

c) Frunze reduse, transformate în solzi, se întîlnesc pe rizomi și tuber- 
culi, dar şi pe tulpinile aeriene ale unor plante de sărătură, cum este Sali- 

Fig. 344. Transformarea frunzei în spini la dracilă: faze succesive 
(după Strasburger). 


Fig. 345. Frunze transformate în cîrcei : 
A. — frunză de Lathyrus aphaca, transformată în întregime în ctrcei; B — la Gloriosa, virful frunzei transformat în 
circei; C — la mazăre, circeii provin din transformarea ultimelor foliole; D — la curpen, cîrceii provin din transfore 
marea pețiolului frunzei (după Grin pescu). 

cornia herbacea (fig. 346), Haloxylon aphyllum din deşerturile nisipoase ale 
Asiei, care asimilează cu tulpinile verzi, multe cactacee etc. 

d) Frunzele plantelor carnivore sînt adaptate la prins insecte, cu care 
aceste plante se pot hrăni, grație unor glande digestive speciale pe care le 
posedă, 


Fig. 346. Salicornia Fig. 347. Dionaea : Fig. 348. Roua cerului 
herbacea, plantă de A — frunză deschisă; B — frun- (Drosera rotundifolia) 
sărături, cu frunzele za închisă; C — frunza văzută (după Kursanov). 
at ein Iata) ei DS Do din profil (după Strasburger). 


(după Strasburger). 


La Dionaea sudamericană limbul este bilobat, garnisit cu dințișori pe 
margine şi înzestrat cu cîte trei peri senzitivi pe fiecare jumătate, la atin- 
gerea cărora cele două jumătăţi de limb se închid brusc, ca o carte, prinzînd 
înăuntru insecta (fig. 347). 

La „roua cerului” de la noi, Drosera rotundifolia, frunzele poartă glande 
digestive măciucate, lipicioase și sensibile, care se încovoaie peste insecte 
(fig. 348). 

La Aldrovanda sau la otrăţelul-de-baltă, Utricularia vulgaris, tulpina 
plutitoare poartă ramuri cu frunze adînc sectate şi ramuri cu capcane 
de prins insecte, în formă de băşici (fig. 349, B, C), înzestrate cu adevă- 
rate supape care se deschid numai de la exterior către interior, în care 
micile animale de apă intră, dar nu mai pot ieși. 


22 — Morfologia plantelor 

Fig. 349. Otrăţelul-de-baltă (Utricularia vulgaris) : 


A — planta întreagă; B — ramură cu frunze transformate în urne; C — o urnă în secțiune transversală (după 
Stocker). 


La Nepenthes, peţiolul foarte lung are partea lui inferioară verde şi lă- 
țită (filodiu), cea mijlocie cilindrică şi subțire, iar la capăt poartă o urnă, 
căreia i-a dat naștere limbul, acoperită cu un căpăcel (fig. 350). 

Mecanismul prinderii insectelor şi procesele digerării lor fac obiectul 
fiziologiei plantelor şi vor fi studiate în cadrul disciplinei respective. 


g. Anatomia frunzei 


Marea diversitate a morfologiei frunzei, datorită plasticităţii sale şi 
deci ușurinței cu care se modifică adaptîndu-se la mediu şi la îndeplinirea 
unor funcțiuni speciale, se manifestă și în structura ei. 

Anatomia frunzei este simplă la mușchi (cele dintîi plante cu frunze) ; 
ea se complică la pteridofite şi atinge cel mai înalt grad de diferențiere 
la fanerogame sau anfofite?. În cele ce urmează vom analiza cîteva tipuri 
de structură foliară la cele trei grupuri de plante amintite. 


1 De la grec. anthos = floare şi phyton = plantă. 

Fig. 350. Nepenthes, cu frunze transformate în urne (după 
Kursanov). 


Frunza briofitelor 


Primele plante de azi înzestrate cu frunze adevărate aparțin încrengă- 
turii mușchilor, Frunzele lor sînt lipsite de vase lemnoase şi de stomate. 
În cadrul acestei încrengături, frunza prezintă grade de structură destul 
de diferite, dintre care vom înfățișa trei tipuri, şi anume: a) tipul Funaria ; 
b) tipul Polytrichum şi c) tipul Sphagnum. 

a) Tipul Funaria (fig. 351, A). Muşchiul Funaria hygrometrica posedă 
frunze cu o structură dintre cele mai simple. Întregul limb al frunzei, în 
formă de solz, este alcătúit dintr-un singur strat de celule parenchimatice, 
pline cu grăuncioare de clorofilă. În regiunea nervurii mediane însă, frunza 

are două straturi exterioare de celule parenchimatice, între care se află 
un mănunchi redus de celule lungi, prozenchimatice, cu pereţii îngroșați 
şi lignificaţi, celule care servesc atît ca elemente de susținere, cît și ca vase 
conducătoare liberiene. 

b) Tipul Polytrichum (fig. 351, B) are structura frunzei ceva mai com- 
plicată. Părţile laterale ale fiecărei jumătăți de limb sînt formate dintr-un 


Fig. 351. Structura frunzelor de 
muşchi : 
A — Funaria hygrometrica; a — planta; 
b — o frunză izolată; c — frunză în secțiune 
transversală; B — secțiune transversală prin 
frunza de Polytrichum commune: Im — lamele 
dispuse perpendicular pe epidermă ; G — frun- 
za de Sphagnum: a — frunză văzută la mic- 
zoscop din față; c — clorociste; } — leucociste 
(după Grințescu). 


singur strat de celule cu clorofilă, ca şi la Funaria ; regiunea mediană 
a limbului însă este mai groasă, pluristratificată şi poartă pe fața sa superi- 
oară o serie de lame dispuse perpendicular pe epidermă, formate din celule 
suprapuse, pline cu clorofilă, lame care, pe lîngă asimilație, servesc și la 
absorbția apei prin capilaritate. Cînd planta pierde apă prin transpirație, 
jumătăţile subțiri de limb se îndoaie și acoperă lamele, ferindu-le de uscă- 
ciune (fig, 351, B). În regiunea mediană pluristratificată a frunzei, sub 
epidermă, se află atît celule prozenchimatice cu pereţii lignificaţi, servind 
la susținere, cît şi unele cu pereţi subțiri, îndeplinind rol de țesut liberian. 

c) Tipul Sphagnum (fig. 351, C). O interesantă adaptare la condițiile 
de trai din mlaștini arată frunza mușchilor de turbării, aparţinînd genului 
Sphagnum. La acesta, frunza are un singur strat de celule, diferenţiate 
însă în două categorii: celule clorofiliene sau clorociste, lungi și înguste, 
vii, cu cloroplaste și care se dispun în formă de reţea, în ale cărei ochiuri 
se află celule capilare hialine sau hialociste relativ mari, în formă de burduf, 
moarte, avînd membranele cu îngroșări inelate sau spiralate şi prezentînd 
din loc în loc pori. Aceste celule moarte servesc la înmagazinarea apei și 
substanțelor minerale, de unde o absorb apoi celulele vii, clorofiliene, întru- 
cît Sphagnum n-are _rizoizi. 

Frunza pteridolitelor 


La plantele din această vastă încrengătură, cu reprezentanți avînd grade 
de organizare foarte variate, şi structura frunzelor lor este diferită. 


MORFOLOGIA ȘI STRUCTURA CORMULUI 341 


O frunză de Selaginella sau Lycopodium seamănă la aspect cu una de 
muşchi; anatomic însă, ea prezintă un mare progres, avînd țesuturi 
diferențiate, şi anume : două epiderme, un mezofil și o nervură cu traheide. 
La ferigi, frunza are o structură și mai evoluată. Pe lingă cele două epider- 
me diferite — numai cea inferioară posedă stomate —, mezofilul poate fi 
sau nu diferențiat într-un parenchim palisadic și unul lacunos, elementele 
stereomului sînt numeroase, iar structura nervurilor mai completă. Pînă 
la atingerea dimensiunilor ei mature, frunza de ferigi crește printr-o zonă 
de creştere apicală. I se dă numele de frondă, spre a o deosebi de frunzele 
de angiosperme, la care zona de creștere apicală dispare de timpuriu. Equise- 
taceele au frunzele reduse la 
niște solzi care, uniţi între ei, 
formează o teacă ce înconjură 
tulpina. 


Frunza antofitelor 


Frunza antofitelor atinge 
cel mai înalt grad de dife- 
rențiere anatomică. Cele două 
grupuri ale antofitelor: gim- 
nospermele şi angiospermele 
au frunzele destul de deose- 
bite între ele. 

a) Frunza  gimmnospermelor 
prezintă adaptări speciale la 
transpirație redusă şi la re- 
zistență contra frigului. Ana- 
lizînd structura unei frunze 
aciculare de Pinus (fig. 352), 
vom distinge următoarele țe- 
suturi alcătuitoare : o epider- 
mă formată dintr-un strat 
de celule cu pereţii foarte 
îngroșați şi sclerificați, aco- 
perită cu ceară, purtînd sto- 
mate adîncite, al căror „an- Fig. 352. Structura frunzei de pin (4) şi o porțiune 
treu” este astupat şi el cu mărită din aceeași secţiune (B): 
ceară. Sub epidermă se află a Ps teii maia; ma = edie; pi = parenchim tra 
un strat, iar la margine 2—4 heal; n — mervură; c.s. — canal secretor (după Huber). 
straturi de celule cu lumen 
larg şi cu pereții sclerificaţi, formînd o Pipodermă (h) care măreşte eficacita- 
tea de apărare a epidermei. În dreptul stomatelor, hipoderma este întreruptă. 

Mezofilul frunzei de pin este un tip de fesut asimilator septat: celulele 
sale mari, pline cu cloroplaste, prezintă nişte pliuri ale membranei, dis- 

puse perpendicular pe aceasta, care înaintează spre centrul celulei, fără însă 
a-l atinge, şi care măresc foarte mult suprafața interioară a celulei. În 
mezofil se găseşte un număr de canale secretoare caracteristic pentru dife- 
rite specii de pin. 

Cilindrul central al frunzei este mărginit de un endoderm, dedesubtul 
căruia se află un țesut de transfuzie, format dintr-un parenchim lipsit de 
clorofilă, cu celule vii „printre care se pot afla și traheide ce comunică 
prin punctuațiuni cu acestea. Întreg ansamblul acestui țesut are rolul de a 
face legătura între parenchimul asimilator și țesuturile conducătoare ale 
dublei fascicule colateral-deschise care alcătuiește nervura unică (n) a 
frunzei, avînd lemnul orientat spre faţa plană, iar liberul spre fața convexă 
a acesteia. 

b) La Angiospermae, frunza este diferențiată în limb, pețiol şi teacă, 
părți cu structură diferită, care trebuie analizate separat. 


Anatomia limbului 


Limbul frunzei apare ca o pînză întinsă pe o armătură alcătuită din 
nervuri. El este format dintr-un parenchim asimilator, numit mezofil, măr- 
ginit de două epiderme : una superioară şi alta inferioară (fig. 353). 

Epiderma. Este formată dintr-un singur strat de celule parenchimatice, 
cu secțiune patrunghiulară. Pereţii lor exteriori sînt bombaţi şi mai îngro- 
şaţi, putînd fi cutinizaţi, cerificați sau mineralizaţi. Pereţii laterali pot fi 
drepţi sau ondulați, subțiri şi celulozici. Celulele epidermice sînt vii, fără 
clorofilă (cu unele excepţii), strîns legate atît între ele cît și cu țesuturile 
subiacente, fără spaţii intercelulare. 

Forma celulelor epidermice variază cu felul frunzelor: mai lungi la frun- 
zele lineare și deasupra nervurilor celorlalte frunze, izodiametrice la frun- 
zele late. 

În mod excepţional, unele plante, ca Begonia sanguinea, Ficus elastica, 
Peperomia şi alte piperacee, pot prezenta frunze cu epidermă pluristratificată. 
Primul strat serveşte la apăra- 
re, iar cele de dedesubt servesc 
la înmagazinarea apei. 

i Dintre formațiunile epidermi- 
ep.inf 7? f ee. ce menționate la histologie vom 
Fig. 353. Schema structurii limbului : insista puțin asupra stomatelor 
ep. sup — epiderma superioară; ep. înf — epiderma inferioa- Şi perilor. 
tå; mes — mezofilul; f — fascicul libero-lemnos (după 4 
Kursanov). Stomatele sînt produc- 
țiuni locale ale epidermei, avînd 
funcția de a permite efectuarea schimburilor de gaze dintre frunze și at- 
mosfera înconjurătoare, schimburi care au loc în respirație, în asimilaţie și 
în transpirație. 

Văzute din față (fig. 354), stomatele apar formate din cîte două celule 

reniforme, însoţite sau nu de celule anexe, cu pereţii concavi față în faţă, 

între ele existînd o deschidere numită ostzolă, dedesubtul căreia se află o 
cameră substomatică plină cu aer. Celulele stomatice conțin multe cloro- 
plaste. 

Alcătuirea unei stomate se poate vedea bine într-o secțiune transver- 
sală prin frunză, care trece exact de-a latul ostiolei (fig. 355, 4). 


Fig. 354. Epiderma cu stomate 
(văzute din față): 
A — la dicotiledonate; B — la monocotiledonate (după 
Stocker). 


Dintre cei patru pereți ai secțiunii celulelor stomatice, inegal îngroșaţi, 
doi sînt periclinali și doi anticlinali. Cei doi pereți periclinali se numesc 
respectiv perete extern (pe) şi perete intern (1), iar ce doi anticlinali 
se numesc respectiv perete ventral (pv) și perete dorsal (pd) (fig. 355, C). 

Stomatele execută mișcări de închidere şi deschidere care se traduc 
prin strîmtarea sau lărgirea ostiolei. O stomată se deschide atunci cînd 
celulele sale sînt turgescente datorită prezenței în ele a glucozei, şi se închide 
atunci cînd glucoza a dispărut şi, ca urmare, celula își pierde turgescența. 
Explicaţia mișcărilor stomatice şi mecanismul acestora fac obiectul fizio- 
logiei plantelor. Aici menționăm doar faptul că fără prezența cloroplaste- 
lor în celulele stomatice, acestea n-ar putea executa mișcări și deci nu şi-ar 
putea îndeplini funcţiile. 

Tipuri de stomate. După sensul în care se mișcă celulele stomatice, sens 
determinat de felul îngroșărilor pereţilor lor, acestea pot fi grupate în trei 
tipuri principale, şi anume: tipul Amaryllidaceae, tipul Gramineae şi tipul 
Mnium. 

La stomatele de tip Amaryllidaceae, de astfel cel mai răspîndit la dicoti- 
ledonate şi monocotiledonate, mișcările stomatice se execută paralel cu 
suprafața frunzei. Îngroșările pereţilor sînt acelea arătate la descrierea 
stomatei, iar stomata deschisă este mai lată decît cea închisă (fig. 356). 

Stomatele de tip Gramineae au celulele stomatice în formă de halteră, 
fiind umflate şi cu membrana subțire la capete, înguste și cu pereţii 
îngroşați în partea lor mijlocie (fig. 357). Cînd celulele stomatice devin 
turgescente, capetele lor se umflă, pereții mijlocii, ca urmare, se îndepăr- 
tează şi stomata se deschide, mărindu-și mult lățimea. 

Fig. 355. Stomată de Thymus: 


A -~ văzută din faţă; B — în secțiune trans- 

versală ; C — celule stcmatice cu membranele lor ; 

C.st — celule stomatice; c.a — celule anexe; 

O — ostiolă; C.subst — cameră substomatică; 

pe — perete extern; p.i — perete intern; 

$.» — perete ventral; p.d — perete dorsal (după 
Troll şi Stocker) 


A 
Fig. 356. Stomată de tip Amaryllidaceae, în- Fig. 357. Stomate de tip graminee: 
chisă (punctat) şi deschisă (după Stocker). A — văzută din față; B — văzută de la un pol; 


C — văzută în secțiune transversală (după 
Huber). 

Stomatele de tip Mnium se află pe sporogonul multor mușchi şi pe frun- 
zele de ferigi. Ele se mișcă în direcție perpendiculară pe epidermă, deoa- 
rece au pereţii îngroșaţi tocmai invers decît stomatele de tip Amarylli- 
daceae ; pereţii periclinali sînt subţiri, peretele dorsal este îngroșat, iar cel 
ventral are și el îngroșări în formă de coaste (fig. 358). 

Distribuţia stomalelor pe frunze. Stomatele se găsesc în număr foarte 
mare pe frunze: în general, de la 30 la 300 pe mm?, dar pot ajunge și 
la 600—700. După felul cum ele sînt dis- 
tribuite, frunzele pot fi: Hipostomatice — cu 
stomate numai pe fața inferioară, cum sînt 
fagul, stejarul, arțarul, teiul, mărul etc.; 
bistomatice — cu stomate pe ambele fețe, 
cum sînt grîul, porumbul, ovăzul, mazărea, 
fasolea, dovleacul etc.; epistomatice — CU Fig. 358. Stomate de tip Mnium: 
stomate numai pe fața superioară, cum sînt punctat — stomata închisă (după 
frunzele de nutăr, de Pinus strobus etc.; Strasburger). 
astomatice, cum sînt frunzele submerse de 
Elodea, Vallisneria etc. 

În privința nivelului la care sînt așezate stomatele, acesta depinde de 
condițiile de climă ale stațiunii în care trăiesc plantele. Există numeroase 
plante la care stomatele sînt aşezate la nivelul celulelor epidermice (fig. 359, 


Fig. 359. Nivelul aşezării stomatelor : 


A — la Tradescantia; B — la Pinus; C — la Dasylirion (Liliaceae); D — la Anemone 
nemorosa; E — la Cucurbita pepo (după Grinţescu). 


A), altele la care sînt ușor scufundate, fiind situate în dreptul hipodermei, 
ca la pin (B), foarte adînc afundate în mezofil, pînă la ele conducînd un 
tunel întortocheat (C), ușor ieșite în afară (D) sau foarte mult ieșite în relief, 
ca la dovleac (fig. 359, E). 

Originea stomatelor. Stomatele iau naştere din meristemul primordiului 
foliar, o dată cu diferențierea acestuia şi transformarea lui în țesuturi defi- 
nitive. Modul lor de formare depinde de tipul căreia aparține stomata. 
Pe o frunză de Iris (fig. 360, A) stomatele apar în modul următor : anumite 
celule din epidermă, încă nediferențiate, se divid în două celule inegale: 
una scurtă (m), care va deveni celula- 
mamă a stomatei, şi alta lungă (a), 
care va deveni celulă epidermică. 
Apoi, celula m se divide din nou în 
două celule egale, care sînt celulele 
stomatice (cs). La început alipite, 
foarte curînd cele două celule se des- 
part prin disocierea lamelei mijlocii 
dintre ele, se curbează, în acest fel 
apărînd ostiola și, în cele din urmă, 
pereții lor se îngroaşă în modul cunos- 
cut. Astfel de stomate sînt lipsite de 
celule anexe şi se întîlnesc la cele 
mai multe monocotiledonate. 


‘La Tradescantia, în timp ce o celulă 
epidermică devine celula-mamă a 
stomatei și suferă aceleași transformări 


Fig. 360. Originea stomatelor : 


A — la Iris; B— la Tradescantia; C — la Sedum; : 5 : k 
n — celulă epidermică; m — celula-mamă a stomatei; Ca Şi cea de Iris, celulele epidermice 


S e r e ase e învecinale se divid şi vele, formînd 
patru celule anexe (fig. 360, B, c.a). 
La? Commelina se formează șase celule anexe, la graminee — două. 

La cele mai multe dicotiledonate, celula epidermică inițială, prin mai 
multe diviziuni succesive, dă naştere la un mic meristem local (fig. 360, C). 
Una dintre celulele acestuia va deveni celula-mamă a stomatei. În acest 
caz, stomata va avea mai multe celule anexe. 

Oricărui tip ar aparține, stomatele foarte tinere se află situate la ace- 
laşi nivel cu celulele epidermice. Mai tîrziu, prin adaptarea plantelor la 
condiții de mediu sau de stațiune speciale, stomatele se pot afunda sau 
se pot ridica deasupra nivelului celulelor epidermei. 

Perii. Sînt, de asemenea, producțiuni epidermice foarte răspîndite 
pe frunze. Modul de formare și clasificarea lor ne sînt cunoscute de la his- 
tologie. Dacă revenim aici asupra lor, este din cauză că, după felul frunze- 
lor care depinde în primul rînd de numărul, forma și felul perilor pe care-i 
poartă, se denumesc foarte numeroase specii de plante. 


Dăm mai jos citeva denumiri de frunze date după felul perilor și care servesc drept nume 
de specii. 

Glabre se numesc frunzele netede, complet lipsite de peri, ca cele de Glycirrhiza glabra, Hie- 
vacium glabratum etc. 

Hirsute sînt frunzele cu peri lungi, rigizi, dar nu pungenţi, ca cele de Arabis hirsuta, Car- 
damine hirsuta. 

Hispide sînt frunze cu peri ca și cei de pe frunzele hirsute, dar ceva mai groși şi uneori 
pungenţi: Soja hispida. 

Hirte sint frunzele cu peri aspri și scurți, ca cele de Viola hirta, Carex hirta etc. 


Pubescente sînt frunzele acoperite cu peri mulţi, scurți și moi, ca un puf, ca cele de Betula 
pubescens, Primula pubescens. 

Piloase se numesc frunzele care poartă peri lungi, rari şi moi, ca cele de Luzula pilosa, 
Festuca pilosa etc. 

Lanate sînt frunzele cu peri lungi, moi și albi, ca la Verbascum lanatum, Digitalis lanata, 
Artemisia lanata. 

Glutinoase sau lipicioase sint frunzele cu peri glanduloşi, ca cele de Alnus glutinosa, Salvia 
glutinosa etc. 

Spinoase sînt frunzele cu ţepi mici, ca cele de pălămidă, (Cirsium spinosum). 

Frunzele stelate poartă peri stelați, ca, de exemplu, cele de Draba stellata etc. 


Mezotilul! este parenchimul asimilator al frunzei, mărginit de cele două 
epiderme în care sînt înglobate nervurile limbului, alături de care se mai 
pot găsi în el țesuturi mecanice, idioblaste şi canale sau celule secretoare. 
Structura mezofilului depinde de mediul în care trăieşte planta şi de poziția 
pe care o au frunzele faţă de razele soarelui. Din acest punct de vedere se 
pot distinge : frunze bifaciale, ecvifaciale, cu mezofil omogen, cu mezofil 
septat, frunzele gramineelor, frunzele plantelor submerse şi frunze de lumină 
şi de umbră. 

a) Frunzele bifaciale sînt cel mai răspîndit tip la dicotiledonatele lem- 
noase și ierboase, precum și la multe monocotiledonate. Poziţia lor în 
spaţiu este orizontală, ceea ce face ca fața lor superioară să fie expusă direct 
la razele solare, în timp ce fața inferioară este umbrită de prima. Ca urmare 
a acestui fapt, mezofilul frunzei 
este diferențiat în două țesuturi 
diferite : un parenchim palisadic 
sub epiderma superioară şi un 
parenchim lacunos sub epiderma 
inferioară (fig. 361). Peste 80% 
din clorofilă se găseşte în celu- 
lele țesutului palisadic și numai 
18—20% din ea se află în cel 
lacunos. De aceea, fața supe- 
rioară a frunzelor bifaciale este 
de un verde mai intens decît 
cea inferioară. Numărul stratu- Fig. 361. Structura frunzei bifaciale la 
rilor de celule din parenchimul Raphanus sativus: 
palisadic este variabil: amila faerten a t  Pgetia 
lucernă şi piciorul cocoșului, (după Kursanov). 
două la leandru și migdal, trei 
sau mai multe la lămiîi şi portocal. Stomatele se află exclusiv sau în 
număr mult mai mare pe fața inferioară a frunzei. Din cauza diferenței 
morfologice şi anatomice dintre cele două feţe opuse ale frunzei, acestea se 
numesc bifaciale sau cu două fețe. 


poi 


lor 


1 De la grec. mesos = mijloc și phyllon = frunză. 

b) Frunzele ecvifaciale au am- 
bele fețe egal colorate, deoarece 
au parenchim palisadic sub am- 
bele epiderme. Aceasta din 
cauză că poziția lor este mai 
mult sau mai puțin verticală şi 
ambele fețe sînt luminate la 
fel. Au frunze ecvifaciale: ga- 
roafa (fig. 362, A), eucaliptul 
etc. 

c) Frunzele cu mezofil omogen 
aparțin plantelor de apartament 
sau acelora care trăiesc la umbră, 
cum sînt multe ferigi, măcrişul 
iepurelui etc. Întregul lor mezo- 
fil este format din celule izodia- 
metrice, care pe secțiune apar 
Fig. 362. Structura frunzelor ecvifaciale (4) şi a rotunde sau ovale şi, în general, 


celor cu mezofil omogen (B): posedă puține cloroplaste (fig. 
A — frunză de Dianthus carihastanorum; B — frunză de 362 B 
Chlorophytum (după Gravis, din Grințesc u). 2 ). 


d) Frunzele gramineelor pre- 
zintă o serie de particularităţi 
caracteristice. Astfel, epiderma 
lor are celule cu pereţii laterali 
sinuoşi, puternic silicifiate ; sto- 
matele lor, în formă de haltere, 
sînt aranjate în serii lineare; 
gramineele care trăiesc în stepe 
Fig. 368. Structura frunzelor submerse de şi-şi răsucesc frunzele în timp de 

Zannichellia (după Strasburger). secetă au în epidermă, celule ac- 
vifere speciale, numite celule 
buliforme. 

Clorenchimul frunzelor de gra- 
minee poate fi aşezat în formă 
de rozetă în jurul nervurilor, ca 
la mei, sorg, porumb etc., restul 
frunzei fiind ocupat de țesut 
mecanic, sau, din contră, pa- 
renchimul clorofilian poate 
umple în mod uniform întregul 
spaţiu dintre cele două epiderme. 

e) Frunzele plantelor submerse, 
cum sînt Elodea, Vallisneria, 
Zannichelha palustris (fig. 363) 
etc., au o structură mult mai 
Fagus silvatica (după K ny). simplă decît frunzele plantelor 

care trăiesc în aer. Epiderma lor are cloroplaste în celule şi este lipsită 
de stomate. Mezofilul lor, foarte redus ca volum, adăposteşte mari lacune 
pline cu aer. Celulele lor, uniforme, conțin puţine cloroplaste. 'Țesuturile 
conducătoare, în special cel lemnos, se reduc adesea pînă la dispariţie. La 
fel și țesuturile mecanice. 

f) Structura frunzelor de lumină şi de umbră. Frunzele de pe una și 
aceeași plantă diferă ca formă, mărime şi structură, după cum se găsesc 
în bătaia directă a razelor solare — cînd se numesc frunze de lumină — 
sau sînt umbrite de altele — cînd se numesc frunze de umbră. Primele sînt 
mai mici, mai rigide, mai groase şi mai verzi, pe cînd ultimele sînt mai 
mari, mai moi, mai subţiri şi de un verde mai gălbui. O secțiune trans- 
versală prin limbul celor două feluri de frunze de fag (fig. 364) arată că 
şi din punct de vedere anatomic ele se deosebesc foarte mult. Frunzele 
de lumină au epiderma cu pereţii mai groși, cu un număr de stomate mai 
mare (acestea se află numai pe fața inferioară, frunzele de fag fiind hipo- 
stomatice), țesutul palisadic este format din două-trei straturi de celule 
lungi și cu multe cloroplaste. Frunzele de umbră au caractere anatomice 
tocmai contrare. 


"Țesutul conducător al frunzei 


Mai mult decît oricare alt organ al plantei, limbul frunzei are nevoie 
de un sistem de țesuturi conducătoare care să permită circulația rapidă 
şi în toate sensurile a celor două feluri de seve, în special a apei cu sub- 
stanțele minerale. Această nevoie este satisfăcută de foarte numeroasele 
nervuri de toate categoriile care străbat mezofilul şi care, pe lîngă rolul 
de conducere, îndeplinesc și unul de susținere. 

Nervurile sînt fasciculele libero-lemnoase ale limbului, avînd totdeauna 
lemnul îndreptat spre fața superioară a acestuia și liberul spre fața lui infe- 
rioară. 

De regulă, fasciculele libero-lemnoase ale frunzei sînt de tip colateral- 
închis. În unele cazuri, destul de rare, ele pot fi colateral-deschise, dar și 
atunci cambiul își încetează activitatea foarte de timpuriu. 

La plantele cu fascicule de tip bicolateral în tulpină, şi nervurile frun- 
zelor sînt tot de tip bicolateral. i 

Cu cît o nervură secundară sau de un ordin superior se îndepărtează mai 
mult de nervura principală, cu atîta ea se subțiază mai mult și-și simpli- 
fică structura. Mai întîi dispar țesuturile mecanice ale nervurii, apoi partea 
liberiană, traheile din cadrul lemnului, ultimele ramificații ale nervurii 
constînd numai dintr-un șir de traheide spiralate puse cap la cap, înconju- 
rate de un strat de parenchim. Modul cum se termină nervurile depinde 
de tipul de nervaţiune al frunzei: la frunzele cu nervaţiune reticulată sau 
împletită pe margini, ultimele traheide se anastomozează formînd o rețea 
sau un cordon paralel cu marginea limbului ; multe frunze au nervuri care 

Fig. 365. Terminaţia nervurii într-o 
frunză de Impatiens (după 
Strasburger). 


Fig. 366. Stereomul frunzei (scleren- 
chimul hașurat). Secţiuni transversa- 
le în frunze de Phormium tenax (A), 
Carex silvatica (B) şi Zea mays (C) 
(după Haberlandt). 


se termină liber, în formă de deget de mă- 
nușă (fig. 365). La frunzele care au hida- 
tode, unele nervuri se termină liber în 
țesutul acvifer al acestora. 

Originea și dezvoltarea nervurilor. Se ştie 
că în cazul unei frunze mature, fasciculele 
ei se prelungesc cu cele ale tulpinii. În 
realitate, primele vase lemnoase apar în 
primordiul frunzei, iar fasiculele tulpinii se 
diferențiază după acestea. 


Primul început al unei nervuri este re- 
prezentat printr-o trahee izolată, scurtă, 
situată la baza primordiului, în punctul 
de inserție al viitorului pețiol, care încă 
nu este diferențiat. Această primă trahee a 
fost denumită de către Pellissier 
punct nodal inițial (nodal, deoarece este 
situat la nod, inițial, deoarece el reprezintă 
punctul de plecare al unui cordon vas- 
cular). Acest cordon se construieşte în felul 
următor: la cele două capete ale traheii 
nodale inițiale se formează noi elemente 
vasculare, care o prelungesc. Diferențierea 
vaselor se face deci ,nodifug”. Prima 
trahee dă în sus, spre limb, primul vas al 
nervurii mediane, iar în jos, în tulpină, 
dă un vas caulinar. Acesta din urmă își 
continuă diferențierea în sens bazipetal, 
pînă se racordează cu vasele unui cordon 
vecin. 

În limb vor apare alte puncte nodale 
iniţiale secundare, terțiare etc., cu care 
va începe formarea de noi cordoane vas- 
culare. Elementele bazifuge ale acestora 
formează primele vase ale nervurilor secun- 
dare, terțiare etc. şi, în cele din urmă, ele 
se vor uni, pentru a constitui nervațiunea 
caracteristică a frunzei. 

Stereomul frunzei.  Soliditatea minimă 
necesară unei frunze se realizează în mo- 
duri diferite. În cel mai simplu caz aceasta 
este asigurată de turgescența parenchimu- 
rilor sale şi de vasele lemnoase din nervuri. 
În alte cazuri, nervurile sînt învelite în teci 
de sclerenchim, ceea ce le măreşte solidi- 
tatea. Terminaţiile reticulate ale nervurilor 

şi cordonul de vase paralel cu marginile limbului multor frunze le apără 
împotriva sfîrtecării. 

La conifere, rolul de stereom îl îndeplineşte hipoderma (v. fig. 352), 
iar la graminee şi ciperacee pot exista punți de sclerenchim care leagă cele 
două epiderme şi înglobează în ele şi nervurile (fig. 366). 


Structura pețiolului 


Ca formaţiune ce reprezintă o expansiune laterală a tulpinii, peţiolul își are 
toate țesuturile în directă continuare cu aceleași țesuturi din tulpină. Totuși, 
peţiolul nu se poate confunda cu tulpina, deoarece se deosebeşte în esență 
de aceasta prin simetria lui și prin polistelia sa foarte frecventă. Peţiolul 
— chiar cînd are o formă perfect cilindrică — este un organ monosimetric, 
în timp ce tulpina are o simetrie radială. Unicul plan de simetrie al pețio- 
lului trece prin mijlocul feţei dorsale şi ventrale a acestuia, tăind fasci- 
culul cel mai mare și împărțind întregul organ într-o jumătate dreaptă 
şi una stîngă (fig. 367). 

Pe o secțiune transversală prin pețiol se observă o epidermă, un paren- 
chim şi fasciculul sau fasciculele libero-lemnoase. a 

Epiderma pețiolului nu se deosebeşte de cea a tulpinii. Ea poartă sto- 
mate şi peri şi este de regulă cutinizată, dar poate fi și cerificată sau mine- 
ralizată. 

Parenchimul subepidermic este continuarea parenchimului cortical al 
tulpinii și prezintă toate caracterele acestuia, cu deosebirea că celulele sale 
sînt mai alungite în sensul lungimii peţiolului. Primele sale straturi au 
celule de obicei colenchimatizate, sub care se găsesc celule cu cloroplaste. 
Nu rareori, în parenchimul pețiolului se pot găsi şi pachete de fibre de 
sclerenchim, canale secretoare (la Umbelliferae) sau laticifere (la Papaveraceae). 


Fig. 367. Schema structurii 
peţiolului : 
A — pețiol monostelic; B — pețiol 
polistelic : a, b — plan simetric; end — en- 
doderm (după Grin pescu) 


Ultimul strat al parenchimului poate forma un endoderm, în care caz 
peţiolul este monostelic (la Vinca, Prunus laurocerasus etc.), sau în cadrul 
său se pot diferenția mai multe endodermuri, ca la pețiolurile polistelice, 
cele mai răspîndite la frunze (ca la pătlagină, trifoi, păstîrnac etc.). Plantele 
care n-au endoderm în tulpină n-au nici în pețiol (de exemplu, Ranunculus). 

Fie monostelice, fie polistelice, pețiolurile au structura cea mai tipică 
la bază și numărul fasciculelor este variabil: unu la Vinca minor, trei la 

Salix fragilis, cinci la Trifolium pratense sau Plantago lanceolata, şapte 
la Quercus pedunculata, foarte multe la Veratrum album sau la palmierul 
pitic, Chamaerops humilis (fig. 368). 

Aşezarea fasciculelor în pețiol, foarte variabilă la frunze, se face după 
trei tipuri : cînd sînt puțin numeroase, fasciculele se dispun sub forma unui 


Fig. 368. Tipuri de structură a pețiolului (schema) : 

A — la saschiu; B — la salcie; C — la pătlagină; D — la trifoiul alb; E — la stejar: 

a — la mijloc;b — la baza peţiolului; F — la steregoaie; G — la palmierul evantai 
(după Grinţescu). 


arc de cerc, cu deschiderea spre fața superioară a pețiolului (v. fig. 367); 
dacă fasciculele sînt numeroase, ele pot fi aşezate după un cerc complet, 
și atunci fasciculul din planul median este mai mare. În multe cazuri, la 
anumite niveluri ale peţiolului, fasciculele în loc să rămînă distincte se 
unesc şi formează un arc continuu de lemn la interior, dublat de un arc de 
liber la exterior. Așa se întîmplă la plop, stejar (v. fig. 368, E, a). Ca 
structură, fasciculele libero-lemnoase ale pețiolului sînt colateral închise, 
cu lemnul și liberul orientate ca şi în limb. Cambiul apare foarte rar și rămîne 
în activitate un timp scurt, Pe măsură ce frunzele îmbătrînesc, în paren- 
chimul din vecinătatea liberului se formează cordoane de sclerenchim care 
acompaniază fasciculele în lung, mărind rezistența peţiolului. 


h. Căderea frunzelor 


Frunzele arborilor care trăiesc în zona temperată, cu excepția coniferelor, 
cad în fiecare toamnă, lăsînd pe tulpină și pe ramuri cicatrice de formă 
regulată. Fenomenul căderii frunzelor este precedat de o serie de schimbări 
fiziologice şi anatomice ale acestora. Frunzele îmbătrînite devin un balast 
pentru plantă. Îmbătrinirea lor se datorește depunerii unor mari cantități 
de substanțe minerale în membranele celulare în urma transpirației, precum 
şi depunerilor din protoplast. Înlăturarea frunzei devine deci o necesitate 

pentru plantă. Pentru a ne da seama de schimbările anatomice premergă- 
toare căderii frunzelor, să facem o secțiune longitudinală prin baza unui 
pețiol de frunză de plop, trecînd şi prin ramură, la sfârşitul verii. 

Pe această secțiune vom putea vedea că în pețiolul frunzei s-a format 
o pătură de suber, dispusă transversal, şi care se racordează cu suberul 
ramurii (fig. 369, s.c.). 

Fasciculele libero-lemnoase ale pețiolului 
nu sînt atinse de această placă de suber, 
mijlocul căreia persistă fără a suferi modifi- 
cări. Schimburile de substanțe dintre frunză 
şi tulpină încă nu sînt întrerupte. 

Ceva mai târziu, o secțiune similară ne ara- 
tă că la exteriorul acestei plăci de suber, 
două-trei rînduri de celule ale parenchimului 
peţiolului, dispuse împrejurul acestuia, se dis- 
ting de vecinele lor printr-un conținut mai 
bogat în amidon. Ansamblul acestora for- 
mează pătura separatoare (fig. 369, m), care 
cuprinde și liberul fasciculelor, numai vasele 
lemnoase rămînînd intacte. Fig. 369. Mecanismul căderii 

Mai tîrziu, două straturi ale acestei pături frunzelor ; 
se separă între ele, prin distrugerea lamelei ++ - țesut vascular: sf i. suber eplăer- 
mijlocii, cea internă își suberifică membranele tura separatoare (după B o n n i er). 
celulelor. Acum, frunza mai este legată de 
tulpină numai prin vasele lemnoase şi ea poate fi ruptă de vînt, ploaie 
sau chiar de greutatea proprie. O parte din pătura separatoare cade odată 
cu frunza, iar cea suberificată rămîne pe tulpină, se întinde acum peste 
rana cauzată de căderea frunzei, cicatrizînd-o. Mecanismul fiziologic al 
căderii frunzelor este, în realitate, mult mai complex. Pe parcursul lui se 
manifestă fenomene de corelație dintre muguri şi frunze, dintre frunzele 
mai tinere şi altele mai bătrîne, acțiunea unor hormoni din grupa 
kininelor şi apariția unui „factor de îmbătrînire” numit abscisină. 

Cauza căderii frunzelor este o adaptare istorică a plantei la mediu. Renun- 
țînd la frunze, planta evită pierderea apei atunci cînd nu poate absorbi 
alta din solul rece. 


i. Originea filogenetică a frunzei 


După teoria caulinară sau telomică, corpul plantelor vasculare este în 
esență format din axe. Axa este organul fundamental, iar rădăcina și frunza 
reprezintă modificări ale acesteia apărute în decursul filogenezei și care 
şi-au dobîndit o anumită independență morfologică, fără ca între cele trei 
organe ale cormului să existe vreo barieră. 

Frunza, după această concepție, este o axă sau un sistem de axe folia- 
rizate, adică trecute de la simetria radială la cea monosimetrică, simetria 

şi creşterea limitată fiind principalele deosebiri dintre tulpină și frunză. 
De altfel, tulpinile de Lycopodium selago sînt şi ele organe monosimetrice, 
iar cladodiile, deşi ramuri, au forme și funcțiuni de frunze. 


sp 
Fig. 370. Psilophytales. Fig. 371. Psilophytales. Fig. 372. Psilophytales. 
Rhymia : Asteroxylon (după „Pseudosporochnus : 
sp — sporangii (după Kidston Kidston şi Lang, A — planta întreagă; B — tere 
şi Lang, din Strastbur g er). din Strasburger). minația unei ramuri (după 


Kidstonşi Lang din 
Strasburger). 


Drumul pe care l-au urmat organele axiale ale plantelor pînă la trans- 
formarea lor în frunze, precum şi stabilirea precisă a organelor premergă- 
toare ale frunzelor este încă greu de descifrat, din cauza prea puţinelor 
resturi de plante rămase ca fosile. În ordine cronologică, frunza a apărut 
în urma tulpinii. Cele mai primitive criptogame vasculare de uscat, Ps7/o- 
Phytalele care au trăit în era paleozoică (silurian, devonian), aveau repre- 
zentanţi fără frunze, ca Rhymia (fig. 370), alții cu axa și ramurile acoperite 
cu mici emergenţe verzi şi asimilatoare, capabile de fotosinteză, ca Astero- 
xylon (fig. 371), alţii, în sfîrşit, cu extermităţile dicotomice ale ramurilor 
lățite şi „foliarizate”, ca Pseudosporochnus (fig. 372). Se pare că emergen- 
tele de Asteroxylon trebuie considerate ca primii reprezentanţi ai frunzelor 
de tip mic (microfile), iar telomele lăţite ca primele frunze de tip lat 
macrofile). 


IV 


ÎNMULȚIREA PLANTELOR 


A. GENERALITĂȚI DESPRE ÎNMULȚIREA 
PLANTELOR 


Înmulțirea este una din însușirile fundamentale ale materiei vii și ea 
constă în proprietatea pe care o au ființele de a da naștere la urmași 
asemănători cu ele, asigurîndu-se prin aceasta permanența vieții pe Pămînt 
şi perpetuarea speciilor. 

Înmulțirea este o manifestare vitală a organismelor, care decurge din 
metabolism, prin predominarea proceselor de asimilație asupra celor de 
dezasimilație, în decursul autoreînnoirii substanței vii din corpul acestora. 

Formele de înmulţire care se întîlnesc la plante pot fi grupate în trei 
mari categorii: a) înmulțirea vegetativă, b) înmulțirea asexuată şi c) repro- 
ducerea sexuată. 

a) Înmulțirea vegelativă este însuşirea plantelor de a produce un orga- 
nism nou pornind de la un organ vegetativ, de la un fragment al unui ase- 
menea organ, de la anumite țesuturi sau chiar de la o singură celulă. 

b) Înmulțirea asexuală se face prin celule special adaptate la înmulțire, 
numite celule germinative, care se formează numai într-o anumită etapă 
a dezvoltării plantelor, cînd acestea au ajuns la maturitate. La formarea 
celulelor germinative asexuate nu participă niciodată două celule de sex 
diferit. Cele mai des întilnite forme de celule germinative asexuate la plante 
sînt sporii. 

c) Reproducerea sexuată este modul de înmulţire care se face pornind 
de la o celulă germinativă numită ou sau zigot, la formarea căruia iau parte 
două celule de sex contrar numite gameți sau celule sexuale, una femeiască 
şi alta bărbătească. 


În vorbirea curentă noţiunile de înmulțire şi reproducere sint întrebuințate ca sinonime, cu 
toate că de fapt ele nu sint. Într-adevăr, înmulţirea implică o creștere a numărului de indi- 
vizi, pe cînd reproducerea se face cînd un organism produce, înainte de a muri, un alt orga- 
nism-fiu, asigurind astfel continuitatea speciei. Ce-i drept, însă, în natură reproducerea este 
de regulă şi o înmulţire. 

1. ÎNMULȚIREA VEGETATIVĂ 


Acest mod de înmulţire se mai numeşte şi regenerare, şi este singurul 
mod nelegat de o anumită etapă de dezvoltare a plantei-mame. 

Diviziunea celulară a bacteriilor şi a multor alge, înmugurirea unor ciu- 
perci unicelulare, fragmentarea talului de la multe alge filamentoase, ciu- 
perci şi licheni, sînt modalităţi de înmulțire vegetativă des întîlnite la 
plantele inferioare. Fragmentarea se poate întîlni şi la unele plante supe- 
rioare, cum sînt: Salvinia, Lemna, Opuntia etc., constituind însă un feno- 
men rar. 

Organele prin care se înmulțesc plantele superioare pe cale vegetativă 
sînt: tulpinile subterane, stolomi, drajomi şi mugurii hibernali. 

Prin tulpini subterane se înmulțesc toate plantele ierboase perene; prin rădă- 
cini tuberizate se înmulțesc gherghinele, prin tuberule şi bulbile se înmulțesc grîu- 
şorul şi Dentaria bulbifera, prin lăstărire — apariţia de lăstari noi din mugurii 
adventivi ai tulpinilor — se înmulțesc mulți arbori din pădurile noastre, 
prin lăstari nou-născuţi în inflorescență se înmulțesc multe plante, numite 
de unii botanişti, în mod impropriu, „,vivipare”, ca de exemplu Poa alpina 
var. vivipara. 

Stolomii aerieni sînt ramuri cu internodii lungi, care cresc orizontal şi 
ale căror noduri, în contact cu pămîntul, dau rădăcini adventive în jos, 
lăstari ortotropi în sus, După distrugerea stolonului, fiecare lăstar orto- 
trop va constitui o plantă independentă. În modul acesta se înmulțește 
fraga, smeurul, piciorul-cocoșului tîrîtor etc. 

Drajomii sînt lăstarii născuți din mugurii adventivi ai rădăcinilor ; prin 
drajonare se pot înmulți mulți arbori, ca fagul, teiul, salcimul, arbuști 
ca tu gutuiul, trandafirul, sau buruieni ca pălămida, pirul, păpădia 
şi altele. 

Mugurii hibernali se întîlnesc la plante acvatice ca Utricularia, Stratiotes, 
Hydrocharis etc. Ei se formează toamna în vîrful tulpinilor sau ramurilor, 
se încarcă cu amidon și cad la fundul apei unde iernează. Primăvara, con- 
sumîndu-şi rezerva, se ușurează, se ridică la suprafața apei şi încolțesc, 
dînd cîte o nouă plantă. 

Există plante pentru care înmulțirea vegetativă constituie procesul 
normal și obligatoriu de reproducere. Aşa sînt mușchii şi gramineele. 
Prin înmuguriri și ramificări repetate, aceste plante produc tufe şi sfirșesc 
prin a forma populații compacte, fără intervenția nici unui proces sexual. 
De asemenea, multe plante exotice care nu fructifică în zona climatică 
temperată (muşcata, fuxia etc.), sau altele cu specii dioice, din care numai 
una a ajuns într-un teritoriu (Elodea trăieşte în Europa numai ca indivizi 
femeli ; plopul italian se cultivă numai ca indivizi bărbătești), se înmul- 
ţese exclusiv pe cale vegetativă. 

Înmulțire vegetativă artificială se numește acea înmulțire pe care o 
practică omul, servindu-se de organe vegetative. Se recurge la înmulțirea 
vegetativă artificială atunci cînd unele plante nu produc semințe sau 

acestea nu ajung la maturitate, cum este cazul la mușcată, fuxie, cartofi, 
viță-de-vie, magnolia etc. Prin acest mijloc se ajunge mai repede la plante 
mature decît prin înmulțirea prin semințe și, în același timp, se păstrează 
mai bine caracterele unor plante, mai ales hibride. 

Mult întrebuințate în practica pomicolă și hortiviticolă sînt mai ales trei 
metode de înmulțire vegetativă, şi anume : butășirea, marcolajul şi alloirea. 

Butăşirea constă în a desprinde de pe o plantă un fragment de organ 
vegetativ numit bu ta ș, capabil să refacă un nou individ, şi în a-l planta 
cu polul bazal în pămînt, unde acesta va da naștere la rădăcini adventive. 
Drept butaşi pot servi: fragmente de tulpină sau de ramuri (butași tulpi- 
nali), porțiuni de rădăcină (butași radiculari) sau frunze (butași fohari ). 
Ultimii sînt mai rari, plante care produc rădăcini adventive pe frunze sau 
muguri adventivi pe aceleaşi organe fiind puține : Begonia (fig. 373), Coleus, 
Gloxinia etc. Muguri adventivi pot produce frunzele de Bryophyllum (fam. 
Crassulaceae) (fig. 374), în crestăturile de pe marginile limbului, care pot 
regenera fiecare cîte o nouă plantă. 

Pot fi înmulțite prin butășire numai plantele capabile să producă rădă- 
cini adventive. Butașii înrădăcinează mai repede și mai abundent dacă 


Fig. 373. Frunză de. Begonia, cu bu- Fig. 374. Bryophyllum, cu muguri ad- 
taşi (după Strasburger). ventivi pe frunze (după 
Strasburger). 


sînt tratați înainte de sădire cu nişte substanțe speciale numite rizogene, 
cum sînt auxinele, acizi organici diferiți (indolpropionic, indolbutilic, naf- 
talen-acetic etc.). 

Marcotajul se deosebeşte de butăşire numai prin aceea că în acest caz 
lăstarii întrebuințați pentru înmulțire — numiți marcote — nu se desprind 
de pe planta-mamă decît după ce şi-au format rădăcini adventive. (Pro- 
cedeul are mai multe variante, cum se văd în fig. 375). 

Altoirea, transplantarea sau grefarea este metoda prin care se pun în 
contact intim, pe o suprafață mare formată din ţesuturi vii, un butaş sau 
un mugure, care constituie a 1t oi ul, cu o plantă care are rădăcini și care 
se numește portaltoi, contact care 
duce la concreșterea celor doi parteneri. 
Altoiul, lipsit de rădăcini, primeşte apa cu 
substanțele minerale de la portaltoi, iar 
acesta din urmă primeşte substanțe elabo- 
rate de altoi. 

După dezvoltarea ramurilor altoiului, 
de obicei se suprimă organele aeriene 
ale portaltoiului. Se obţine astfel un fel 
de simbioză între două plante, dintre care 
una — altoiul — furnizează aparatul aerian, 
cealaltă — portaltoiul — pe cel subteran. 

Prin altoire se urmărește păstrarea ca- 
lității unor varietăți de plante cultivate, 
mai ales pomi fructiferi, care altfel ar fi 
supuse variațiilor datorită polenizării în- 
crucișate. 

De asemenea, pe portaltoi sălbatici sau 
aparţinînd unor varietăți mediocre se gre- 
fează altoi de arbori fructiferi selecționați 
ce vor da fructe de o calitate mai bună. 
În cazul viţei-de-vie din soiuri nobile, 
sensibile la atacul filoxerei, se altoiesc 
> orog Marcofajali lăstari nobili de portaltoi de viță americană 
parcate) simplu; 3 „— mar ae aa rezistentă la această insectă. Nucul nobil 


cote dintr-o singură ramură; C — marcotaj 7 i 
= ro singură ramură; G muteness european (Juglans regia) se altoieşte pe 


din diferiti muguri ai = KER nuc negru (Juglans nigra) ale cărui rădă- 

mpagn ., 1968). a Jo x ; 

Der pe 5 cini sînt mai rezistente la bolile criptoga- 
mice. 


Metodele de altoire sînt foarte numeroase şi variate. Există metode spe- 
ciale care se aplică la plantele lemnoase, altele la cele ierboase, la plantele 
cu tulpini subterane, altele, în fine, care se aplică numai la anumite familii, 
ca de exemplu: Gramineae, Solaneae, Cucurbitaceae etc. 

Dintre metodele de altoire care se aplică la plantele lemnoase, cele mai 
frecvente sînt următoarele: a) altoirea prin apropiere, b) altoirea prin 
copulaţie, c) altoirea în despicătură, d) altoirea sub coajă şi e) altoirea 
„în ochi”. 

a) Altoirea prin apropiere sau prin alipire se poate face numai între două 
plante crescute alături. Se îndepărtează prin tăiere de pe ambele plante 
fîșii egal de lungi şi de late de scoarță, avînd grijă ca părțile astfel operate 
să fie așezate față în față și la acelaşi nivel. Pe partea opusă tăieturii, 
planta care se utilizează ca altoi trebuie să aibă un mugur. Se alătură plan- 
tele astfel operate prin tăieturile lor şi se leagă strîns, lăsîndu-se astfel 

pînă la completa sudare a țesuturilor în contact (fig. 376, A). Cînd mugu- 
rul altoiului porneşte să se dezvolte, se taie comunicarea lui cu planta-mamă, 
așa încît el este obligat să se hrănească prin sistemul radicular al portalto- 


iului. 


b) Altoirea prin copulație se face între un altoi şi un portaltoi de aceeași 
grosime. Capetele celor doi parteneri se taie foarte oblic şi exact la fel, 


astfel încît secțiunea lor să coin- 
cidă perfect (fig. 376, B). 

c) Altoirea în despicătură se prac- 
tică în cazul cînd portaltoiul este 
mai gros decît altoiul. Primul se 
secționează transversal, apoi se 
despică ușor în lung (fig. 376, C). 
Despicătura poate interesa întrea- 
ga tulpină a portaltoiului sau se 
face numai pînă la jumătatea aces- 
teia, în care caz altoirea se nu- 
meșşte „în semidespicătură”. 

Altoiul constă dintr-un lăstar 
cu 2—3 muguri, tăiat la ambele 
capete și ascuțit la partea infe- 
rioară în formă de pană. Cu 
această parte, el se introduce în 
despicătura portaltoiului și se lea- 
să pînă la sudarea lor. 

d) Altoirea sub coajă seamănă cu 
precedenta în ceea ce priveşte al- 
toiul, numai că acesta se ascute 
a polul bazal în formă de pană 
tangențială şi se introduce, nu 
într-o despicătură a altoiului, ci 
sub coaja acestuia, crestată în 
prealabil longitudinal (fig. 377, A). 

În toate cazurile de altoire cita- 
te, rănile partenerilor se ung și se 
astupă cu ceară de altoit şi apoi se 
leagă. Operația are ca scop să îm- 
piedice pătrunderea apei, a bacte- 
riilor sau a sporilor de ciuperci pa- 
razite în rană. 

e) Altoirea „în ochi” sau ocula- 
jia este cea mai indicată, deoarece 
în acest caz se provoacă o rană 
mică portaltoiului şi sudura dintre 
parteneri se face repede. Pentru 
executarea altoirii în ochi se face 


Fig. 376. Modalităţi de altoire: 


A — prin apropiere; B — prin butași; C — în despi- 
cătură (după Rjavitin). 


Fig. 377. Altoirea sub coajă (4) și altoirea „în 
ochi” (B) (după Ghenkel din Morariu). 

în coaja portaltoiului o tăietură în formă de T (fig. 377, B), ale cărei 
margini se îndepărtează cu grijă de lemn, pînă se introduce sub ea alto- 
iul, apoi se leagă la loc. Aici altoiul constă dintr-un mugur cu puțină 
coajă, tăiată în formă de scut. Porțiunea de portaltoi situată deasupra 
mugurelui nu se îndepărtează decît după ce acesta „s-a prins” şi din el 
începe să se dezvolte un lăstar. 

Oricare dintre metodele de altoire enumerate s-ar întrebuința, în prac- 
tică trebuie să se țină seama de anumite reguli. În primul rînd trebuie 
să se țină seama de polaritatea altoiului, cei doi parteneri nesudîndu-se 
decît dacă sînt în contact cu polii opuși : polul bazal al altoiului trebuie să 
fie aplicat pe polul apical al portaltoiului. 

Trebuie apoi avut grijă ca țesuturile identice ale altoiului şi portaltoiu- 
lui să se suprapună cît mai exact şi să se lege cît mai strîns, știut fiind că 
numai țesuturi de acelaşi fel concresc. În operația concreșterii, rolul cel 
mai important îl joacă cambiul. De aceea altoirea reușește mai ușor la plan- 
tele cu cambiu decît la monocotiledonate, care nu au cambiu. 

Succesul altoirii depinde în mare măsură de înrudirea filogenetică dintre 
cei doi parteneri : în cadrul aceluiași soi și specii, altoirile reușesc mai uşor 
decît între specii diferite ; între specii, altoirile reuşesc mai ușor decît între 
genuri diferite, între genurile unei familii ele reușesc mai uşor decît între 
cele aparţinînd la familii diferite ete. De la această regulă însă sînt și nume- 
roase excepții : sînt familii de plante în interiorul cărora altoirile între specii 
şi genuri reușesc ușor și altele la care astfel de operaţii nu reușesc. Din 
prima categorie amintim fam. Solaneae, Cucurbitaceae, Papilionaceae. 

Greutatea reușitei altoirilor îndepărtate se explică prin deosebirea bio- 
chimică a plasmei partenerilor, ca rezultat al dezvoltării lor istorice deose- 
bite. 


Relaţiile reciproce dintre altoi 
şi portaltoi. Hibrizi vegetativi. 
Metoda mentorului 


Problema relațiilor reciproce dintre altoi şi portaltoi este foarte com- 
plexă. Portaltoiul furnizează frunzelor altoiului apa cu substanțe mine- 
rale, iar acestea aprovizionează portaltoiul cu substanțe asimilate. Această 
dependenţă fiziologică reciprocă a celor doi parteneri se oglindeşte foarte 
diferit în caracterele lor morfologice și biochimice. Există cazuri cînd influ- 
ența reciprocă dintre altoi şi portaltoi pare infimă : altoind roșii pe cartof, 
primele produc fructe obișnuite, iar cartofii tuberculi caracteristici, ca şi 
cum fenomenul altoirii n-ar fi existat. Altoind floarea-soarelui (Helianthus 
annuus), a cărei materie de rezervă caracteristică este amidonul, pe napi 
porcești (Helianthus tuberosus), care au ca materie de rezervă inulina, tuber- 
culii acestuia din urmă vor continua să înmagazineze inulina, deși fotosin- 
teza au efectuat-o frunzele de floarea-soarelui. 

Altoind cartof pe tutun, în frunzele cartofului apare nicotina, alcaloid 
specific tutunului. Aici influența portaltoiului este puternică. 

I. V. Miciurin (1855—1935), care și-a consacrat aproape întreaga 
viață experiențelor asupra îmbunătăţirii calităților pomilor roditori, a 
putut dovedi că influența redusă între partenerii citați mai înainte se explică 
prin aceea că ei reprezentau organisme cu ereditatea stabilizată și cu un 
chimism al proceselor interne bine precizat. 

Dimpotrivă, cînd unul din partenerii altoirii este tînăr, cu ereditatea 
încă nefixată sau „,zdruncinată”” de om în prealabil, pe cale experimen- 
tală, acesta poate fi foarte mult schimbat sub influența partenerului mar 
bătrîn, mai stabil în însuşirile sale. Cu alte cuvinte, un organism vegetal 
tînăr poate fi influențat în mod unilateral, el poate fi „educat” de către 
un alt organism matur, numit mentor sau educator. Oricare dintre parte- 
nerii de altoire poate juca rol de educator sau de educat, aceasta depin- 
zînd de gradul lui de stabilitate ereditară. Aceasta este baza metodei men- 
torului elaborată şi mult practicată de Miciurin, metodă bazată pe relațiile 
reciproce dintre partenerii din altoire şi prin care se pot schimba caracte- 
rele unui puiet tînăr, creindu-se soiuri noi de plante conform cu dorințele 
omului. 

Planta-mentor trebuie să întdeplinească următoarele condiţii: 1. să 
fie mai vîrstnică ; 2. să fie de mult timp adaptată la condiţiile de mediu 
din locul dat ; 3. să prezinte caractere utile pe care vrem să i le imprimăm 
plantei educate şi 4. să aibă un frunziș bogat, pentru a sintetiza cît mai 
multe asimilate. 

Planta educată trebuie să aibă un organism maleabil, uşor de transformat. 
Pentru aceasta, trebuie: 1. să fie tînără, la începutul dezvoltării sale, cînd 
ereditatea ei încă nu este complet consolidată ; 2. să fie, de regulă, un hibrid, 
a cărui ereditate este „zdruncinată” ; 3. să aibă frunziș redus, spre a fi 
forțată să asimileze seva elaborată de mentor. 

Tot Miciurin a fost acela care a reuşit să dovedească faptul că influența 
dintre altoi și portaltoi nu este numai de ordin cantitativ ci, în anumite 
condiţii, schimbările produse de un partener asupra celuilalt pot deveni 
ereditare. Prin astfel de constatări şi experienţe, Miciurin a pus bazele 
metodei hibridării vegetative. 

Un Hibrid vegetativ este un organism vegetal care provine din unirea, 
pe cale vegetativă (prin altoire sau prin alte metode), a două organisme cu 
eredităţi diferite şi care prezintă un amestec de caractere ale celor doi par- 
teneri care i-au dat naștere. : 

Se cunoaşte de mult hibridul vegetativ Cytisus adami, produs de horti- 
cultorul francez A da m în 1829, prin altoirea salcîmului galben (Cytisus 
laburnum) pe planta cu flori roşii (Cytisus purpureus). Acest hibrid produce 
flori roze, culoare intermediară între aceea a florilor celor doi parteneri. 
Unele exemplare de Cytisus adami pot produce chiar trei feluri de flori: 
unele roșii, altele galbene și altele roze. 

Ch. Darwin cunoaștea acest hibrid, precum și alți hibrizi vegetativi 
creați de Luther Burbank în America, de Lucien Daniel în 
Franţa şi de alţii. El a consacrat problemei hibridării vegetative un capitol 

întreg din cartea sa Variabilitatea animalelor şi plantelor în stare de domes- 
ticire (1868), în care a admis că hibrizii vegetativi sînt asemănători întru 
totul cu indivizii sexuați, cunoscuți mai demult. 


2. ÎNMULȚIREA ASEXUATĂ 


Spre deosebire de înmulțirea vegetativă, care se realizează cu ajutorul 
unor organe sau fragmente de organe mespecializate, capabile să-și rege- 
nereze părțile care le lipsesc și să refacă un nou individ, înmulțirea asexuată 
se face prin celule specializate asexuate, numite şi celule germinative ase- 
xuate. 

Cele mai frecvente celule germinative asexuate la plante sînt sporiil. 

Sporii sînt de diferite categorii, cele mai des întilnite fiind : sporii obli- 
gatori şi facultatii, haplosporii şi diplosporii, exosporii și endosporii, zoo- 
sporii şi aplanosporii, izosporii şi heterosporii. 

Sporii obligatori intervin în desfăşurarea ciclului evolutiv al plantei 
respective, iar în lipsa lor acest ciclu nu se poate îndeplini. Sporii muşchi- 
lor, ai ferigilor, sporii ciupercilor superioare etc. sînt spori obligatori. 

Sporii facultativi pot să se producă sau nu, ciclul de dezvoltare a plantei 
desfășurîndu-se normal şi în lipsa lor. Sporii de rezistență ai bacteriilor 
sînt facultativi. Ei sînt produși numai sub influența unor condiții nefavo- 
rabile ale mediului. 

Sporii haploizi sînt aceia care posedă un nucleu cu n cromozomi. Ei 
iau naștere din celulele-mame ale sporilor, prin diviziune reducţională. 
Așa sînt sporii mușchilor şi ferigilor. 
Sporii diploizi, mult mai rar întâlniți 
la plante, au un număr de 2 n cromo- 
zomi în nucleu. Ei iau naştere din ce- 
lule diploide, prin diviziune tipică. 

Exospori se numesc sporii care iau 
naştere la exteriorul unui organ sporo- 
gen, cum sînt, de exemplu, sporii de 
Penicillium, iar endosporii se formează 
în interiorul unor celule sau organe 

Fig. 378. Tipuri de zoospori: (sporangi). Sporii de mucegai, cei de 
A — ta Olpidium; Bla Chlorococcum; G — ia  IMUŞChi sau ferigi sînt endospori. 
Moihrt: (iapă Ge inițeac a). Sporii mobili sau z0osporii au orga- 
nite de mișcare, cili sau flageli, şi se 
găsesc la flagelate, la multe alge brune și ciuperci inferioare, pe cînd sporii 
lipsiţi de astfel de organe se numesc spori mobili sau aplanospori. Aşa 
sînt sporii algei Chlorella. 

Zoosporii pot avea flageli egali sau inegali, inseraţi la vîrf sau lateral, 

în număr de 1, 2, 4 sau mai mulţi etc. (fig. 378). 


1 De la grec. sporos = săminţă. 

Izospori se numesc sporii egali ca formă, mărime şi structură, așa cum 
sînt sporii de mușchi și ferigi; heterospori se numesc sporii inegali, unii 
fiind mai mari (macrospori) şi alții mai mici (7microspori). Selaginella 
este un exemplu de plantă cu spori inegali. 


3. REPRODUCEREA SEXUATĂ 


Se numeşte „sexuat” acel mod de înmulțire în care celula germinativă 
care constituie punctul de plecare pentru un nou individ este oul sau zigo- 
tuli, şi acest ou ia naștere din unirea a două celule de sex contrar, numite 
gameți? sau celule sexuale. Unirea gameților se numește fecundație. 

Gameţii se formează numai în stadiul adult al organismului. 

Procesul sexual, deşi nu este absolut general la plante, deoarece nu se 
cunoaște la unele bacterii, alge albastre şi multe flagelate, la marea majo- 
ritate a vieţuitoarelor prezintă un caracter de absolută necesitate. În 
viața organismelor intervine un moment în care creșterea, care pînă atunci 
se făcea foarte activ, îşi încetineşte ritmul ; unei perioade juvenile de expan- 
siune, caracterizată printr-un metabolism intens, o activitate de sinteză 
şi de diferențiere ridicată, îi urmează o fază de maturitate, în decursul căreia 
toate aceste activități se domolesc, îşi încetinesc ritmul sau se opresc. Atunci 
intervin fenomenele sexuale: apar gameţii, se unesc şi formează oul care 
va prezenta din nou caractere juvenile şi se va dezvolta activ într-o nouă 
fiinţă, care, după o fază de tinerețe va ajunge și ea matură şi va produce 
gameți, din unirea cărora va rezulta oul etc. Fiecare plantă, deci, fiecare 
ființă prezintă un ciclu de dezvoltare ale cărei momente decisive sînt cele 
legate de fecundaţie. Cu ocazia reproducerii sexuate, viața începe din nou. 
Oul nu moștenește nici o particularitate legată de vîrsta părinților săi și 
nici nu continuă dezvoltarea acestora, ci începe una nouă. De aceea, înmul- 
țirea sexuală se mai numește reproducere și, pe drept cuvînt, este o moda- 
litate superioară a înmulţirii. Aceasta deoarece în decursul ei apare o stare 
calitativă nouă — oul — care aduce cu sine o creştere a vitalității orga- 
nismului, legată de contradicţiile interne care apar în ou în urma fuziunii 
celor doi gameți cu caractere diferite, provenind de cele mai multe ori şi 
de la indivizi diferiți. 

Pentru o mai bună cunoaștere a complicatelor procese sexuale, în cele 
ce urmează vom analiza: gameţii, fecundaţia, diviziunea reducțională şi 
alternarea de generaţii. 


1 De la grec. zygon = jug, legătură. 
2 De la grec. gametes = soţ. 

a. Gameţii în regnul vegetal 


Se numesc gameți sau celule sexuale acelea dintre celulele unui organism 
care sînt capabile să se unească cîte două, prin fecundaţie, şi după fuziunea 
lor să dea naștere unui zigot sau unui ou, punct de plecare al unui nou 
organism, asemănător cu cel care a produs gameţii. 

Gameţii plantelor superioare iau naştere din celule speciale numite celule- 
mame ale gameților sau gamelociți!, produse în organe numite gametangii?. 

Gametociţii, cînd nu se formează pe un gametofit deja haploid, se divid 
reducțional, așa încît toţi gameţii sînt celule haploide, cu un număr de cro- 
mozomi redus la jumătate față de cel al gametocitului. 

Din punct de vedere morfologic, gameţii variază foarte mult la diferitele 
grupe de plante, şi vor fi studiați la botanica sistematică o dată cu grupă- 
rile respective. 

Toți gameţii plantelor se pot grupa în două categorii: gameți egali sau 
izogamețţi şi gameți inegali, numiţi şi anizogameţi sau hete- 
rogameţi. 

La primele alge la care apar (flagelate și alge verzi), gameţii sînt celule 
flagelate, egale şi care, morfologic, se confundă cu zoosporii acelorași plante ; 
fiziologic însă, ei se deosebesc, deoarece în timp ce fiecare zoospor poate 


N 


Fig. 379. Gameţii şi copulaţia la diferite flage- Fig. 380. Tipuri de spermatozoizi 
late şi cloroficee: flagelate şi cloroficee (după U 11ri cb). 
A şi B — izogameţi; C şi D — anizogameţi (a, b, c, 
d — diferite faze tie ja gameților) (după 
ric 


produce o nouă plantă, gameții nu sînt capabili de aceasta. Ei trebuie să 
se unească și numai oul rezultat din fecundație poate reproduce un nou 
individ. 


1 De la grec. gametes 
2 De la grec. gametes 


soţ şi cytos = celulă. 
soț şi aggeion = cavitate închisă. 


LI 

Deja în grupa algelor verzi se observă cum gameţii egali evoluează trep- 
tat în gameţi inegali (fig. 379). Unul dintre ei devine tot mai voluminos, 
mai puțin mobil, se încarcă cu materii de rezervă și în cele din urmă își 
pierde cilii sau flagelii, devenind complet imobil. Acesta este gametul feme- 
iesc, macrogamelul numit şi oosteră. Celălalt gamet evoluează într-un 
sens tocmai invers : el devine din ce în ce mai mic, îşi reduce citoplasma la 
o simplă peliculă în jurul nucleului, nu mai posedă materii de rezervă și 
îşi măreşte numărul cililor sau flagelilor. Este gametul bărbătesc, micro- 
gamelul numit şi anterozoid sau spermatozoid (fig. 380). 
Există foarte numeroase forme de trecere de la primii heterogameţi, care 
abia se deosebesc între ei prin mărime (v. fig. 379, C), pînă la gameţii 
diferențiați ai plantelor superioare. 
Același fenomen al trecerii gradate 
se remarcă și în ceea ce priveşte struc- 
tura gametangiilor: la primele alge 
la care apar, gametangiile nu se deose- 
besc de oricare altă celulă vegetativă ; 
treptat-treptat, structura acestora se 
tot complică, pînă se ajunge la organe 
diferențiate, anteridii şi arhegoane, 
aşa cum se găsesc la mușchi, ferigi 
şi gimnosperme,primele fiind bărbă- 
teşti, iar ultimele femeiești. 


b. Fecundaţia. Modalităţile ei. 
Esenţa fecundaţiei - 


După felul gameţilor care se unesc, 
fecundația poate prezenta mai multe 
variante, care se pot grupa în trei ca- 
tegorii : izogamia, anizogamia şi game- 
tangia. 

Izogamia este unirea gameților egali. 
Foarte răspîndită la alge şi ciuperci, 
ea poate fi completă, în cazul cînd 
gameţii, egali morfologic, se comportă 
la fel și fiziologic, în sensul că ambii 
sînt la fel de mobili, sau incompletă, Fig. 381. Gameţii și fecundaţia la Ectocar- 
cînd izogamia morfologică este de pus siliculosus : 
fapt o heterogamie fiziologică. Primul eé și Pe a Fomeți aave aie Tuni celor dol 
caz, izogamia completă, se întilnește gameţi (după Guiiliermond). 
la multe grupuri de alge verzi (vol- 
vocale, ulotrichale, conjugate), la diatomee, mucegaiuri, drojdii şi ciuperci 
superioare. La alga brună Ectocarpus siliculosus (fig. 381), cele două feluri 
de gameți, produşi în gametangii în formă de sac alungit (4), sînt perfect 
egali morfologic, avînd fiecare cîte doi cili inegali inseraţi lateral, cel mai 

lung fiind îndreptat înainte (B). În timpul fecundaţiei, unul din gameţi 
se fixează de substrat cu flagelul anterior, care se scurtează, în timp ce 
restul gameţilor rămași liberi îl înconjură (B). Unul din aceştia se apropie 
brusc de gametul imobil, în timp ce restul se împrăștie. Cei doi gameţi în 
contact fuzionează treptat (C—F) şi formează zigotul (G), capabil să repro- 
ducă o nouă algă. Gametul fixat se comportă ca femel, cel mobil ca mascul. 
Acest mod diferit de comportare al izogameţilor face trecerea spre anizo- 
gamie. 

Anizogamia sau heterogamia este fecundația gameților inegali, în pri- 
mul rînd fiind diferiți ca mărime, apoi ca formă și ca structură. Sînt multe 
trepte intermediare între anizogamia cea mai simplă, la care gameții, ambii 
mobili şi flagelați, prezintă abia. mici diferențe de mărime, pînă la anizo- 
gamia în care gameţii care fecundează nu mai seamănă de loc nici ca formă, 
nici ca structură, nici ca mărime. În cadrul unei singure încrengături, 
aceea a algelor brune, se găsesc treceri de la izogamie pînă la heterogamia 
foarte avansată numită oogamie (fig. 382). În oogamie gametul femeiesc, 
complet imobil, foarte mare și plin cu substanțe de rezervă, se numește 
oosferă, iar microgameţii flagelați poartă numele de spermatozoizi sau ante- 
rozoizi. Cele două feluri de gameţi sînt produşi de organe speciale, oogomii 
şi anteridii. Astfel de oogamii prezintă alga brună Fucus, alga verde Vau- 
cheria etc. Dintre plantele superioare, briofitele, pteridofitele și gimno- 
spermele cele mai inferioare prezintă tot oogamie. Spermatozoizii lor ciliați, 
produși în anteridii, au nevoie de un mediu lichid, singurul în care pot 
înota spre oosferele produse în arhegoane (după numele gamentagiului feme- 
iesc, cele trei încrengături amintite se mai numesc și Arhegoniate). 


8 e 


Fig. 382. Trecerea de la izogamie (A), prin anizogamie (B) 
la oogamie (C), la algele brune (după Strasburger). 


Fig. 383. Conjugarea la Spirogyra: 
a, b, c, d, e — stadii succesive ale procesului (după Guillierm ond). 


La gimnospermele superioare şi la angiosperme, încrengături care cons- 
tituie împreună grupul fanerogamelor, spermatozoizii nu mai au cili, iar 
oosferele sînt afundate în țesutul ovulului. Gameții bărbătești, care nu mai 
ies din gametangiu şi nu se mai pot deplasa, sînt duşi la oosferă de către 
o proeminență a protalului mascul numită tub polinic. Fecundaţia fanero- 

gamelor se mai numeşte, din această cauză, sifonogamie! iar plantele res- 
pective s1fonogame. 

Gametangia sau gametangiogamia este un mod de fecundaţie întîlnit 
numai la ordinul Conjugatae dintre algele verzi, la mucegai şi multe alte 
ciuperci, şi se caracterizează, în esență, prin faptul că aici întîi fuzionează 
celulele producătoare de gameţi şi numai după aceea se unesc și gameţii. 

La Spirogyra sau mătasea broaştei, algă verde aparținînd ordinului Con- 
jugalae, gametangia se numeşte conjugare. Alga aceasta nu produce nici 
zoospori, nici gameți mobili, iar fecundaţia are loc între două celule vege- 
tative aparţinînd la două taluri vecine, care trimit una spre alta cîte o 
prelungire (fig. 383) ; cele două prelungiri se ating, membrana dintre ele 
dispare şi protoplastul unei celule (e) trece prin acest microtunel și fuzio- 
nează cu cel al celulei opuse. În jurul 
celor doi protoplaști care au fuzionat 
se formeaază o membrană groasă (e), 
şi astfel a luat naștere un zigot din 
celule — izogameţi — care s-au fe- 
cundat în interiorul gametangiilor 
fuzionate. 

La Mucor mucedo sau mucegaiul 
alb, gametangiogamia are loc într-un 
alt mod: două extremități de hife 
se ating (fig. 384, A), se diferențiază 
în cîte un gametangiu (B), iar cele 
două gametangii fuzionează (C) fără 
ca în interiorul lor să se fi diferen- 
țiat gameți și formează un zigot (D), 
care nu se naşte în gametangii, ci 
între ele, pereții celor doi gametangii 
fuzionați formînd membrana zigotu- 
lui. Prin germinarea zigotului se nasc 
noi micelii, dintre care unele produc 
sporangii (E). 

Gametangia este un mijloc prin 
care talofitele inferioare se pot în- 
mulți şi în mediul aerian, fără gameți > 
ciliați şi fără a fi necesară prezența Fig. 384. Formarea zigotului la Mucor: 


apei. A ramune copulatoare; B — delimitarea gamet 
Fenomenele intime ale fecundației. S matn; E E a a e a 
Izogamia, anizogamia şi gametangia Strasbargen: 


reprezintă numai fenomenele externe 

ale fecundației. Fenomenele intime ale acestui proces sînt plasmogamia 
sau fuziunea citoplasmelor şi mai ales cariogamta sau fuziunea nucleilor 
celor doi gameți. Într-adevăr, dintre toți constituenții gameților : citoplasmă, 


1 De la grec. sipho = tub şi gameo = a se uni. 

nucleu, plastide, condriozomi, vacuole etc., numai primele două fuzionează ; 
toți ceilalți constituenți doar se amestecă, fără să fuzioneze. Cum sperma- 
toizii multor plante posedă foarte puţină citoplasmă, înseamnă că dintre 
toate fenomenele intime ale fecundaţiei cel mai de seamă, deși nu singurul 
important, este cariogamia. Acest fenomen are loc numai dacă cei doi gameţi 
sînt produși de o aceeaşi specie sau de specii înrudite ale aceluiași gen. 
Gameţii au deci o specificitate foarte avansată, care se manifestă chiar şi 
la izogameţi. Punînd într-un vas cu apă izogameţi de Ulva, Ulothrix sau 
alte alge verzi izogame, vom putea constata că gameţii provenind de la 
acelaşi tal înoată alături, dar nu fuzionează. Amestecînd gameţi provenind 
de la două taluri diferenţiate fiziologic ale aceleiași specii, ei fuzionează, 
Cu toate că gameţii respectivi sînt egali și cu toate că ei nu prezintă nici 
o diferențiere într-un gamet mascul şi altul femel, ei au tendințe opuse 
pe care în mod obişnuit le notăm cu + și —. Fenomenul acesta este foarte 
răspîndit la algele inferioare şi la ciuperci şi el ne arată că pînă și la izo- 
gameţi există diferențe interne imperceptibile, dar care condiționează posi- 
bilitățile de fecundaţie. 

Fenomenele intime ale fecundației au urmări extrem de importante 
asupra oului rezultat din acest proces, şi anume: 1. în ou se reîntregeşte 
numărul de cromozomi caracteristic speciei ; 2. vitalitatea oului este incom- 
parabil mai mare decît a gameților luaţi în parte, şi 3. cei doi gameţi care 
fuzionează în fecundație dau naştere unei celule calitativ-noi, şi anume oul, 
care nu este identic cu nici unul din gameți, şi nici cu suma lor. În actul 
fecundaţiei se pun bazele contradicțiilor interne ale viitoarei ființe, contra- 
dicţii rezultate din forma, structura și originea diferită a gameţilor, contra- 
dicții care constituie sursa de dezvoltare a embrionului și sursa vitalității 
viitorului organism. 


c. Diviziunea reducţională 


Diviziunea reducțională, al cărui mecanism se cunoaşte de la citologie, 
reprezintă fenomenul contrar fecundaţiei : în timp ce în fecundaţie, din 
unirea a două celule haploide (gameţii) rezultă o celulă diploidă (oul), prin 
diviziune reducțională o celulă-mamă a sporilor, diploidă, dă naştere la 
patru spori haploizi. Din aceştia vor rezulta în cele din urmă gameţi haploizi, 
prin fecundația cărora va lua naştere oul diploid, punctul deplecare pentru 
o nouă plantă diploidă, care la maturitate va produce şi ea celule-mame 
ale sporilor, ce se vor divide reducțional şi vor da apoi spori haploizi etc. 
Știind că, în general, o specie de plantă are un număr constant de cromo- 
zomi, înseamnă că există un mecanism care reduce la jumătate numărul 
de cromozomi şi compensează dublarea numerică a acestora în fecundaţie. 
Acest mecanism este diviziunea reducțională sau meioza şi el asigură con- 
stanța numărului de cromozomi al speciei de-a lungul numeroaselor ei 
generaţii. Momentul apariţiei diviziunii reducționale variază la diferitele 
grupuri de plante. 

d. Alternarea de generaţii 


Fecundaţia şi diviziunea reducțională, prima dublînd numărul cromo- 
zomilor în zigot şi cea de a doua reducîndu-l la jumătate în gameţi, consti- 
tuie două puncte cardinale în ciclul de dezvoltare al oricărei ființe capa- 
bile de reproducere sexuată. 

Într-adevăr, procesele amintite împart viața individuală a fiecărui orga- 
nism în două perioade sau faze, şi anume : o fază diploidă și una haploidă. 

— Faza diploidă sau diplofaza începe cu fecundaţia și se termină cu 
diviziunea reducțională. Nucleii tuturor generaţiilor de celule care se perindă 
între cele două procese antagoniste amintite posedă un număr dublu de 
cromozomi, 2n sau 2x. Fi sînt deci diploizi, de unde și numele fazei. 
Indiferent ce forme îmbracă în desfășurarea ciclului de dezvoltare a plan- 
tei, ansamblul de celule diploide nu produce niciodată organe sau celule 
sexuale, de aceea faza diploidă se mai numește și fază asexuată. Dimpo- 
trivă, singura fază care dă naștere la organe sau celule producătoare de 
spori este diplofaza și de aceea ea se mai numește și sporofit. 

— Faza haploidă sau haplofaza începe cu diviziunea reducțională și se 
încheie cu fecundaţia. Nucleii tuturor celulelor care aparțin acesteia, indi- 
ferent câte și ce fel de forme îmbracă ansamblul lor în desfășurarea ciclului 
de dezvoltare a plantei, sînt haploizi, n sau x. Totdeauna reprezentanţii 
fazei haploide sînt aceia care produc organe și celule sexuale, de unde și 
numele de fază sexuală sau gametofit care i se mai dă. 

În ciclul de dezvoltare a oricărui organism cu sexualitate, cele două 
faze se succed în mod obligatoriu, şi această succesiune obligatorie se numeşte 
alternare de generații. 

Fenomenul alternării de generaţii a fost descoperit de către botanistul 
Hofmeister (1851) la muşchi şi ferigi. Studii citologice precise, efec- 
tuate mai tîrziu, au dovedit că alternarea de generaţii este generală la plan- 
tele cu sexualitate și se întîlneşte de la talofite pînă la angiosperme. 

În ceea ce priveşte partea pe care o ocupă o fază sau alta în ciclul dez- 
voltării, durata ei şi gradul de organizare a ansamblului de celule care o 
constituie, acestea variază foarte mult în cadrul diferitelor grupuri de plante. 
Din acest punct de vedere, organismele pot fi clasificate în trei categorii : 
haplobionte, diplobionte şi haplodiplobionte. 


a) Organismele haplobionte sau haplonte, foarte răspîndite printre alge 
(Monostroma, Spirogyra, Ulothrix, Vaucheria etc.) şi ciupercile inferioare 
(aproape toate ficomicetele), se caracterizează prin aceea că la ele întregul 
aparat vegetativ este haploid. Gameţii produși de celule vegetative se 
unesc prin fecundaţie şi dau naştere zigotului, singurul diploid din între- 
gul ciclu de dezvoltare a plantei. Prima diviziune a zigotului este 
reducțională ; din el se nasc patru spori haploizi capabili să dea fiecare 
cîte un nou organism haploid (fig. 385). 


24 — Mortologia plantelor 


370 INMULȚIREA PLANTELOR 


b) Organismele diplobionte sau diplonte, rare printre plante (diatomee, 
unele alge sifonale, drojdiile dintre ciuperci) sînt reprezentate de către 
toate animalele metazoare. Din punctul de vedere al alternării de generaţii, 
ele se comportă exact invers decît cele haplobionte. La acestea întregul 
organism reprezintă diplofaza. Diviziunea reducțională precede nemijlocit 

Fig. 385. Schema ciclului evolutiv al unei plante haplo- 
bionte (după Guilliermon d). 


formarea gameților (fig. 386), care reprezintă singurele celule haploide din 
organism. Imediat după naşterea lor, gameții se unesc prin fecundație şi 
dau un zigot diploid, punctul de plecare al unui nou organism diploid. 

c) Organismele haplodiplobionte reprezintă un tip intermediar de alter- 
nare de generații între cele două tipuri precedente. Un mare număr de 
talofite şi toate cormofitele sînt haplodiplobionte. La aceste plante, una 
dintre faze predomină, dar şi cea de a doua este reprezentată printr-un 
număr de generații de celule. Aici zigotul se dezvoltă într-un individ diploid, 
care poartă şi celule-mame ale sporilor. Prin diviziune reducțională, fiecare 
celulă-mamă dă naştere la patru spori haploizi (fig. 387). Aceşti tetraspori 
vor da o serie de generaţii de celule haploide, constituind haplofaza. Mai 
tîrziu, unele celule ale haplofazei vor produce gameţii. 

În timp ce în ciclul de dezvoltare a plantelor haplobionte și diplobionte 
una singură dintre faze este pluricelulară și numai aceasta merită numele 
de generație — la ele alternează deci o generație cu o simplă celulă —, 
la plantele haplodiplobionte ambele faze sînt pluricelulare, în ciclul lor 
de dezvoltare alternînd într-adevăr două generații. 

Dezvoltarea și durata vieții celor două generaţii din ciclul de dezvoltare 
a plantelor haplodiplobionte variază foarte mult în cadrul diferitelor gru- 

Fig. 386. Schema ciclului evolutiv al unui animal metazoar diplobiont (după 
Guilliermond). 

Fig. 387. Schema ciclului evolutiv al unei plante haplodiplobionte (după 
Guilliermond). 


372 INMULȚIREA PLANTELOR 


puri sistematice (fig. 388). La algele verzi actuale sau predomină gameto- 
fitul (A), sau cele două generaţii sînt reprezentate prin taluri pluricelulare 
egale (izomorfe) (B). La algele brune, alături de generaţii izomorfe care 
alternează (ca la Dictyota), se întîlnește şi o alternare de generaţii hetero- 
morfe: gametofit puternic şi sporofit lamelar, mic și efemer la Cutleria, 
sporofit puternic și bine diferențiat histologic și gametofit microscopic, 
redus la cîteva celule, la Laminaria. 

Fig. 388. Schema alternanței dintre sporofit (linie groasă) şi gametofit (linie subțire) : 
A — la algeleverzi; B — la algele verzişibrune;C — lamuşchi; D — la ferigişi alte pteridofite ; 
E — la plantele cuflori: f — fecundația; d.r — diviziunea reducțională (după Kursano v), 


La muşchi predomină gametofitul (C), reprezentat prin planta propriu- 
zisă, autotrofă şi perenă, în timp ce sporofitul, reprezentat prin sporogon, 
are o viață scurtă şi trăieşte parazit pe gametofit. 

La cormofitele adevărate: pteridofite, gimnosperme şi angiosperme 
(D, E) se observă o dezvoltare tot mai mare a sporofitului, care constituie 
planta propriu-zisă, concomitent cu o reducere tot mai accentuată a 
gametofitului. Acesta din urmă mai este încă autotrof şi independent la 
pteridofite, dar se reduce la cîteva celule incapabile de a se nutri singure 
şi cu o viaţă scurtă, trăind în mod heterotrof pe sporofit. 

Alternarea de generaţii are o importanță deosebită pentru plante, deoa- 
rece asigură urmaşi mai numeroşi, avînd o vitalitate şi o putere de adap- 
tabilitate mărită față de indivizii născuţi prin înmulţire asexuată. 

Ponderea din ce în ce mai mare a sporofitului față de gametofit în lumea 
cormofitelor se explică tocmai prin această vitalitate şi adaptabilitate mai 

mare a lui. Într-adevăr, la formarea zigotului participă doi gameţi cu însu- 
şiri diferite, care îmbogăţesc fondul ereditar al acestuia și al sporofitului 
care se naşte din el. În plus, sporofitul are rădăcină, organ care lipseşte 
gametofitului, şi este mai bine adaptat la mediul terestru decît gameto- 
fitul, ai căror gameţi, şi mai ales unirea lor, sînt legați de mediul acvatic. 


B. NOȚIUNI DESPRE 
REPRODUCEREA CORMOFITELOR 


1. REPRODUCEREA LA BRIOFITE 


Încrengătura briofitelor sau a mușchilor cuprinde primele plante cor- 
mofite, incomplete, deoarece le lipseşte rădăcina. De asemenea, mușchilor 
le lipsesc vasele lemnoase. Dintre cele două clase ale încrengăturii (cl. Hepa- 
tice şi cl. Muşchilor frunzoși), prima cuprinde reprezentanţi taloidici, cu 
corpul nediferenţiat în organe vagetative, la care numai prezența unui 
organ de înmulțire femeiesc numit arhegon le dă dreptul să fie considerați 
cormofite. 

Muşchii frunzoşi au un aparat vegetativ format dintr-o tulpină 
purtătoare de frunze (fig. 389) şi, în perioada de reproducere, de organe 
sexuale. 

Planta de mușchi reprezintă gametofitul, generație care începe o dată cu 
diviziunea reducțională a celulelor-mame ale sporilor şi care înglobează : 
sporii, protonema, planta propriu-zisă, organele sexuale şi gameții. 

Sporii de mușchi sau briosporii sînt sferici sau tetraedrici (fig. 390), 
înveliți cu o membrană dublă, una externă şi alta internă. Ei se nasc 
din celulele-mame ale sporilor, tot cîte patru (tetraspori), prin diviziune 
reducţională. Încolțind, sporii dau naştere la protonemă, un tal filamentos, 
ramificat, care se fixează de sol prin rizoizi, are cloroplaste în celule și pro- 
duce muguri (fig. 391), din care se vor dezvolta noi plante de muşchi, avînd 
rizoizi, tulpini şi frunze şi purtînd în vîrf organele sexuale. 

Organul sexual femeiesc se numeşte arhegon. El are forma unei butelii 
cu gîtul lung (fig. 392), avînd pereţii formaţi dintr-un singur strat de celule 
şi găzduind la baza lui oosfera (0). Deasupra oosferei se găsește o celulă- 
soră a acesteia (c.s), după care urmează un şir de celule suprapuse numite 
celulele gâtului (c. g), care, atunci cînd oosfera este matură, se gelifică și 
permit pătrunderea anterozoizilor în arhegon. 

Organele sexuale bărbătești se numesc anteridii. Ele au forma de burduf 
alungit (fig. 393), pereţii lor sînt formați dintr-un singur strat de celule 
cu clorofilă, iar în interior fiecare anteridiu este plin cu un masiv de celule 
spermalogene. Fiecare celulă spermatogenă va da naștere la cîte un sperma- 
tozoid spiralat, înzestrat cu doi cili. La maturitatea acestora, anteridiul 

Fig. 389. Polytrichum 


commune : 
rh — rizoizi; s — seta; 
u — urma; k — caliptra 


(după Strasburger). 


crapă şi spermatozoizii înoată 


Fig. 390. Dezvoltarea sporilor 
de muşchi: 
A — celula-mamă a geall: B, 
C — tetrade de spori E — spori 
văzuţi din două pozi iri (după 
Troll). 


Fig. 391. Protonema de muşchi : 


7 — rizoizi; m, m ma — muguri în diferite stadii de dezvoltare; 
sp = sporgerminat (după Guilliermond). 


cu cilii în apa de ploaie sau rouă, și se 


îndreaptă spre arhegonul acum deschis (fig. 393, B, C). O dată cu fecun- 
La 


dația se încheie gametofitul. 


Sporofitul de muşchi începe cu zigotul, 2n. Acesta, imediat după formare, 
se divide de mai multe ori şi dă naştere la un embrion care crește foarte 
activ, sparge arhegonul şi se ridică formînd sporogonul. Sporogonul are 
un picior lung, cilindric, numit seta (v. fig. 389, s), care se termină cu o 

Fig. 392. Dezvoltarea arhegonului : Fig. 393. Anteridiul închis (4), deschis (B) 
A, B, C — faze succesive de dezvoltare: şi fecundaţia (C) la muşchi: o — oosfera 
o — oosfera ; c.s — celula-soră; c. g — celu- (după Troll). 


lele gitului (după Troll). 

Fig. 394. Ciclul evolutiv la ba es a | A 
mușchi (după Grinţescu). 


(2n) 
parte umflată numită urna (u). Aceasta are pereţi pluristratificaţi și 
cu stomate, iar în interior este plină cu celule-mame ale sporilor. Odată 
cu prima diviziune reducțională a acestora, sporofitul încetează şi începe 
un nou gametofit. Desfăşurarea ciclului de dezvoltare a mușchilor este 
arătată în figura 394. 

Ciclul de dezvoltare al mușchilor este deci haplodiplobiont, cu predo- 
minarea fazei gametofitice, căreia îi aparţine şi planta propriu-zisă, cu o 
durată a vieţii lungă, în timp ce sporofitul, redus, are o existență tempo- 
rară. 


2. REPRODUCEREA LA PTERIDOFITE 


Încrengătura vastă a pteridofitelor sau criptogamelor vasculare, cum 
se mai numesc, este reprezentată astăzi prin trei clase: cl. Filicinae, cl. 
Equiselinae şi cl. Lycopodiinae, destul de deosebite între ele. Acestea 
cuprind primele cormofite adevărate, cu toate organele vegetative dezvol- 
tate, și primele plante înzestrate cu vase lemnoase, de unde și numele de 
criptogame vasculare ce li s-a dat. 


Fig. 395. Dryopteris filix-mas : Fig. 396. Protal de ferigă (Dryopteris) : 
A — plantă; B — sorus în secțiune transversală ; rs — rizoizi; a — anteridii; arh — arhegoane (după 
i — induzium; sp — sporangii; s — spori; Kursanov). 


c ~ foliolă cu două rînduri de sori (după 
Strasburger). 

Din punctul de vedere al reproducerii, pteridofitele sînt tot plante haplo- 
diplobionte ca şi muşchii. Spre deosebire de muşchi și tocmai invers față 
de aceștia, la pteridofite planta propriu-zisă, perenă, cu organe şi cu vase, 
reprezintă sporofitul, iar gametofitul, mult mai redus, cu înfăţişare taloi- 
dică, fără organe şi fără vase, are o viață foarte scurtă. 

a) La clasa Filicinae sau a ferigilor vom analiza desfășurarea repro- 
ducerii, luînd ca exemplu feriga comună Dryopteris filix mas (fig. 395). 

Planta are în. pămînt rădăcini adventive şi un rizom, de pe care se ridică 
în aer un buchet de frunze, cu foliolele dispuse penat. Vara, pe spatele 
frunzelor se formează sporangii în grupuri mari numite sori, învelite de o 
membrană acoperitoare numită indusium. La Dryopteris, o foliolă poartă 
două șiruri regulate de indusii reniforme (B, C). 

Un sporange (sp) este un organ măciucat, avînd un picioruș şi o capsulă 
cu pereţii formaţi dintr-un singur strat de celule, dintre care unele formează 
un inel cu pereţii îngroșați, avînd rol în deschiderea sporangelui. În inte- 
riorul sporangelui se găsesc celulele-mame ale sporilor, care prin diviziune 
reducţională dau naștere fiecare la cîte patru spori. Cu diviziunea reduc- 
țională se încheie sporofitul şi începe gametofitul. 

Sporul de ferigă încolțind dă naștere unui organ numit protal (fig. 396). 
Acesta este o lamă verde, de 2—3 mm pînă la 1 cm, cordiformă, prinsă 


Fig. 397. Formarea gametangiilor şi fecundaţia la ferigi 
A, B — anteridiu; C — anterozoid; D, E — arhegon închis şi deschis (după T r o 11). 


de sol prin rizoizi şi poartă pe faţa lui inferioară organele sexuale: arhe- 
goanele şi anteridiile. 

Arhegonul are tot o formă de butelie cu pereții formaţi dintr-un singur 
strat de celule, purtînd înăuntrul său oosfera, celula-soră și celulele gîtului 
(fig. 397, D, E), numai că aici gîtul este mult mai scurt decît la mușchi. 


378 INMULȚIREA PLANTELOR 


Anteridiul, foarte mic, are forma unei cutii sferice, cu pereții formați 
dintr-un singur strat de celule şi care adăpostește celulele spermatogene. 
Fiecare celulă spermatogenă dă naştere la cîte un spermatozoid în formă 
de tirbușon (C), avînd la vîrf un smoc de cili, iar la bază o veziculă repre- 
zentînd un rest din citoplasma celulei spermatogene. După fecundaţie, 
act cu care se încheie gametofitul şi începe sporofitul, oul dă naștere unui 
embrion, care pe protal îşi formează organele vegetative, transformîndu-se 
în plantulă, în timp ce protalul dispare. 

Sporofitul de ferigă cuprinde deci oul, embrionul, plantula, planta şi 
sporangii, inclusiv celulele-mame ale sporilor, iar gametotitul cuprinde 
sporul, protalul, organele sexuale şi gameţii (fig. 398). 

Ferigile de apă (Salvinia, Marsilia etc.) au un ciclu de dezvoltare mai 
deosebit, întrucît ele posedă două feluri de spori: micro- și macrospori. 

b) Clasa Equiselinae este reprezentată astăzi numai prin ord. Eguise- 
tales, cu genul Eguisetum sau „coada calului”. La acesta, reproducerea 


Fig. 398. Ciclul evolutiv de ferigi (după Grinţescu). 


prezintă două particularități interesante. Planta propriu-zisă, care repre- 
zintă sporofitul, apare sub două forme de tulpini : tulpini fertile (fig. 399, A), 
care răsar de pe rizom primăvara, n-au clorofilă, nici ramuri, au o culoare 
brună şi poartă în vîrf un „spic de frunzişoare modificate numite sporofile 
(B, C). O sporofilă este o frunză hexagonală peltată, care are pe dos mai 

mulți sporangi, cu celule-mame care vor da tetraspori, înzestrați cu cîte 
patru aripioare numite elatere (D). Vara, de pe acelaşi rizom se ridică tulpini 
sterile (E), verzi şi asimilatoare, cu verticile de ramuri. A doua particulari- 
tate constă în aceea că din spori ies 
protale bărbătești şi femeiești (rar 
hermafrodite) reduse (fig. 400), în 
forme de lame verzi sau de panglică. 
Alternarea de generații nu diferă, în 
esență, de cea de la ferigi. 

c) Clasa  Lycopodiinae cuprinde 
ordinele Lycopodiales şi Selaginellales. 

Lycopodium sau  brădişorul (fig. 
401), din punctul de vedere al repro- 
ducerii, prezintă două caracteristici 
importante: |. frunze diferențiate 
în trofofile (asimilatoare) şi sporofile ; 
numai ultimele, grupate în , spice” 
la vîrful ramurilor, produc sporangii 
cu spori; 2. protalul de Lycopodium, 
mic şi în formă de nap, deşi peren, 
este lipsit de clorofilă și obligat să 
trăiască saprofitic sau în simbioză cu 
unele ciuperci. Această pierdere a au- 
tonomiei gametofitului o vom regăsi 
la fanerogame. 

Selaginella, singurul reprezentant 
actual al ord. Selaginellales, are o 
deosebită importanță din punctul de 
vedere al reproducerii, ea prezentînd i 
organe care pot fi omologate cu păr- i 
tile florilor z la eaae E Es 002: Feprodnecteg Je Eronen 


Planta tîrîtoare de Selaginella (fig. A — tulpina fertilă; B — o sporofilă cu sporangii ; 
402, A) are pe tulpină şi ramuri 5 2 grap de tetrapoti. aceea ne 
trofofile, iar în vîrful ramurilor spice” na sterilă (după Guilliermond). 
de sporofile. La rîndul lor, sporofilele 
aceluiași „spic” sînt diferențiate în sporofile mici sau microsporofile (B, ms) 
şi sporofile mari sau macrosporofile (B, Ms). Microsporofilele, situate mai 
spre vîrful spicului, poartă pe faţa lor superioară microsporangi cu micro- 
spori (C), iar macrosporofilele, situate mai spre baza spicului, poartă mac- 
ro sporangi cu cîte patru macrospori (D). Microsporii germinînd dau 
naștere la microprotale bărbătești purtătoare de anteridii. Aceste micropro- 
tale sînt foarte reduse, fără clorofilă, şi ele nu părăsesc membrana micro- 
sporului, scoțînd afară din acesta doar porțiunea cu anteridii. Gametofitul 
bărbătesc și-a redus deci dimensiunile și și-a pierdut orice independență. 

Macrosporii germinînd produc macroprotale sau protale femeiești, purtă- 
toare de arhegoane. La început complet închise în membrana macrospo- 

Fig. 400. Protale de Equisetum : 


A — protal femeiesc cu arhegoane (a), din 
care unul cu un mic embrion (e); B — protal 
bărbătesc cu anteridii (a) şi spermatozoizi 

(s) (după Guilliermond). 


Fig. 401. Lycopodium 
clavatum : 
A — planta cu spice de sporofile; 
B — o sporofilă cu sporangiu; C, 
D — spori;a — anteridiu încă închis 
în protal; b — anterozoizi ; c, d — ar- 
hegon (după Strasburger). 

rului, macroprotalele o sparg pînă la urmă și scot afară din aceasta doar 
o mică porțiune, aceea care poartă arhegoanele. După fecundaţie, zigotul 
se transformă în embrion chiar pe macroprotalul rămas închis în macros- 
por, embrion care va da o nouă plantă, în timp ce macroprotalul dispare. 


Fig. 402. Selaginella sp: 

A — parte din tulpină cu spicul sporifer (sp); B — secțiune longitudinală prin spic : 

ms — microsporangii; Ms — macrosporangii; C, D — micro- şi macrosporangii în 
secţiune longitudinală (după Troll). 


Diferenţierea sporofilelor în micro- şi macrosporotile, heterosporia şi 
reducerea extremă a gametofitului la Selaginella sînt caractere ce indică 
tipul de reproducere de la fanerogame. 


3. REPRODUCEREA LA FANEROGAME 


Fanerogamele! sînt plante vasculare superioare care posedă flori, grupări 
vizibile de organe specializate în reproducere. După prezența florii ele se 
mai numesc și antofite?, iar datorită proprietăţii lor de a produce ovule, 
care se vor transforma în semințe, fanerogamele se mai numesc şi sperma- 
tofite. 


1 De la grec. phaneros = vizibil şi gamos = unire, căsătorie. 
2 De la grec. anthos = floare şi phyton = plantă. 
3 De la grec. sperma = săminţă, grăunţe şi phyton = plantă. 

Floarea nu reprezintă un organ nou aşa cum credeau Linné şi alți 
botaniști contemporani cu el, care opuneau lumea” fanerogamelor lumii”? 
criptogamelor. Părţile florii se pot omologa cu frunzișoarele spicelor spo- 
rifere de Selaginella. 

Ceea ce aduc nou fanerogamele în reproducere nu este deci floarea, ci 
cîteva elemente mai puţin evidente, şi anume: 1. Macrosporul lor, rămas 
numai unul din cei patru care iau naștere într-un macrosporange, nu mai 
părăseşte planta-mamă, așa cum era cazul la criptogame ci germinează 
chiar pe aceasta. Tot aici se dezvoltă şi gametofitul femeiesc, redus la cîteva 
celule. De asemenea, fecundația se produce tot pe planta-mamă. 2. După 
fecundaţie, macrosporangele se transformă într-un organ nou, sămânța, 
care cuprinde în ea un nou sporofit în miniatură (embrionul) și care pără- 
sește, în fine, planta-mamă, reproducînd o nouă plantă. 3. Gametofitul 
fanerogamelor se reduce aşa de mult, încît alternarea de generaţii se șterge 
şi nu mai poate fi descoperită decît prin cercetări microscopice. 

Ca şi Selaginella, fanerogamele sînt plante heterospore, avînd microspori 
şi macrospori, produşi în micro- şi macrosporangii, purtaţi de micro- și 
macrosporofile. Întrucît însă reproducerea fanerogamelor a fost cunoscută 
cu mult înaintea celei a criptogamelor, numirile care s-au dat organelor 
respective diferă. Microsporofilele fanerogamelor se numesc stamine, micro- 
sporangii — saci polimici, iar microsporii — grăuncioare de polen. Macro- 
sporofilele se numesc aici carpele, macrosporangii — ovule, iar macrosporii 
— saci embrionari. 


a. Reproducerea la gimnosperme 


E Marea grupă a gimnospermelor cuprinde plante cu flori, cu sămînța 
golașă, neînchisă în fruct, cu lemnul format numai din traheide şi cu arhe- 
gon în ovul. Reprezentanţii lor actuali se încadrează în două clase: Cyca- 
dophyta şi Coniferophyta, fiecare dintre ele cu cîte mai multe ordine. În 
erele paleozoică şi mezozoică însă, ele erau mult mai bine reprezentate în 
flora terestră, multe clase dispărînd complet după apariţia şi expansiunea 
angiospermelor. 

Pentru a urmări reproducerea şi alternarea de generații la gimnosperme, 
vom studia florile unui reprezentant al coniferelor, şi anume florile de pin 
(Pinus silvestris). x 

Planta de pin, care reprezintă sporofitul, este un arbore înalt, cu orga- 
nele vegetative bine dezvoltate, cu frunze aciculare şi cu flori. 

Florile de pin sînt de două feluri : flori bărbătești şi flori femeiești, situate 
pe același individ. Deoarece fiecare floare posedă un singur fel de organe 
sexuale, florile se numesc unisexuate şi pentru că același individ poartă 
ambele feluri de flori, pinul şi toate plantele care prezintă același fenomen 
se numesc plante monoicel. La alte conifere, ca de exemplu la tisă, Taxus 


1 De la grec. monos = unul singur şi oikos = casă. 

baccata, cele două feluri de flori se găsesc pe indivizi diferiți ; tisa şi toate 
plantele cu flori dispuse în acest mod se numesc plante diorcel. 

Florile bărbătești sînt grupate mai multe la extremitatea ramurilor 
principale, formînd o inflorescență (fig. 403, A). Fiecare floare din inflo- 
rescență este alcătuită dintr-o axă pe care sînt aşezate în spirală un mare 
număr de microsporotile numite aici stamine (B). O stamină are forma 
unui solz turtit (C, D) şi poartă pe dosul ei doi microsporangi ovali, numiți 
saci polinici, plini cu celule-mame ale microsporilor, care, prin diviziune 
reducțională, vor produce fiecare cîte patru microspori numiți grăuncioare 
de polen (E). Prin crăparea sacilor polinici, grăuncioarele de polen sînt puse 
în libertate şi duse de vînt la florile femeiești. 

Un grăuncior de polen (E) este învelit cu două membrane: una groasă, 
cutinizată și impregnată cu polenină la exterior, numită exină şi o a doua 


Fig. 403. Flori bărbătești de Pinus silvestris: 
A — inflorescenţă întreagă; B — o floare izolată; C — floare în secțiune longi- 
tudinală; D — o stamină cu sacii polinici deschişi; E — un grăuncior de polen; 
F — secțiune transversală prin sacii polinici (după Grinţescu, modificată), 


subţire și celulozică la interior, numită întină. Pe laturile grăunciorului, 
exina nu se lipește de intină, ci lasă doi saci cu aer, care fac polenul ușor. 
În interior, grăunciorul de polen are la început o singură celulă cu nucleu. 
Aceasta se divide și dă cîteva celule protaliene (fig. 404, P), care foarte 
curînd mor. Celula care a rămas se divide în două: o celulă vegetativă (v) 


1 De la grec, dis = doi şi oikos = casă. 

şi alta generativă (g). După polenizare, pe ovul, celula vegetativă creşte 
şi dă un tub polinic (t.p.)., care sparge exina polenului și se îndreaptă spre 
oosferă. Acum celula generativă se divide în două : o celulă sterilă şi o celulă 
spermatogenă (c. sp), care şi ea va da doi gameți bărbătești. 


Fig. 404. Formarea gametofitului Fig. 405. Pinus silvestris : 
bărbătesc de Pinus: E =- Tous ce flori bărbăteşti, femeiești şi conuri ; 
A — floare femeiască, mărită; C — o carpelă cu două 
A, B, C, D, E, F — faze succesive ale germina- 4 
tiei polenului: p — celule protaliene; v — celulă ovule; D — sămință (după Strasburger). 


vegetativă ; g — celulă generativă ; c.sp — celulă 
spermatogenă ; t.p — tub polinic (după 
Strasburger). 


Grăunciorul de polen germinat reprezintă întregul gametofit bărbătesc 
de pin. Celula generativă este omologată cu anteridiul de Selaginella, cei 
doi gameți sînt omologi cu spermatozoizii, iar restul de două celule formează 
microprotalul, foarte redus şi care, ca şi cel de Selaginella, nu părăseşte 
membrana microsporului. 

Florile femeiești de pin (fig. 405) sînt grupate în conuri situate la 
vîrful unor ramuri. Un con este alcătuit dintr-un ax, în jurul căruia se dis- 
pun în spirală macrosporofile, formate fiecare din cîte doi solzi sudați la 
bază : unul inferior, subțire, numit solz steril și altul superior, mai gros şi 

cărnos, numit solz fertil, care poartă pe fața sa superioară doi macrosporangi, 
care se numesc aici ovule. 

Un ovul de pin (fig. 406) este de formă ovală, învelit la exterior de un 
țesut numit integument (t), care lasă ia partea superioară a ovulului un mic 
orificiu numit micropil (m). 

Sub integument se află un țesut pa- 
renchimatic numit mucelă (nuc), care 
înconjură un alt țesut de depozitare, 
bogat în substanțe de rezervă, numit 
endosperm primar, deoarece el se naște 
înainte de fecundaţie şi este haploid, spre 
deosebire de angiosperme, la care endos- 
permul, rezultat în urma fecundaţiei, se 
numeşte secundar şi este format din ce- 
lule cu nucleu triploid (3x). 

Împlântateîn endospermul primar se 
află două arhegoane (arh) numite aici 
corpuscula, avînd fiecare cîte o oosferă 
mare şi un gît foarte scurt, 

Celula-mamă a endospermului primar 
de la pin este omologă cu celula mamă 
a macrosporului de la Selaginella; ea a 
luat naştere prin diviziune reducționa- 
lă. Endospermul primar este omolog Fig. 406. Ovulul de pin: 
cu protalul femeiesc sau macroprota- m — micropil; t — tegument; arh — arhegon; 
Jul, care aici nu mai părăseşte macros- i ! seneng Aa primar; „mc — pucela 
porangiul (ovulul). 


Polenizarea şi fecundaţia la pin. Polenul produs în cantități enorme 
este dus de vînt şi unele grăuncioare nimeresc pe conurile femeiești şi ajung 
în micropilul ovulului. Aici grăunciorul germinează, dînd naştere unui 
tub polenic (sifonogamie), în care se angajează cei doi gameți bărbătești 
născuţi din celula generatoare. Cînd va ajunge la arhegon — după un timp 
variabil, după specie — vîrful tubului se gelifică, cei doi gameţi pătrund 
în ovul şi unul fecundează oosfera unui arhegon, iar al doilea degenerează. 
Zigotul rezultat după fecundaţie se divide de mai multe ori şi dă naştere la un 
embrion format dintr-o rădăciniţă, o tulpiniță, un muguraş și mai multe 
cotiledoane. Paralel cu transformarea zigotului în embrion, întregul ovul se 
transformă în sămânță, iar solzul fertil se îngroașă și se lignifică, ansamblul 
solzilor formînd conul matur, în anul al doilea. 

Cînd sămînţa ajunge matură, solzii conului se îndepărtează şi-i permit 
să iasă şi să fie împrăștiată de vînt, mai ales că tegumentul ei dă naștere 
unei aripioare (v. fig. 405, D). 


1 De la grec. mikros = mic şi pyle = poartă. 

Alternanța de generaţii la pin. La pin, ca şi la cele mai multe gimno- 
sperme, sporofitul, reprezentat prin ou, embrion, plantulă și plantă adultă, 
este foarte dezvoltat şi tinde să domine singur aproape întregul ciclu de 
dezvoltare (fig. 407). Generaţia sexuată, foarte redusă, cuprinde doi 

Fig. 407. Schema ciclului evolutiv la Pinus (după Guilliermond). 


gametofiți : unul bărbătesc şi altul femeiesc. Gametofitul bărbătesc începe 
cu diviziunea reducțională a celulelor-mame din sacul polinic, şi el cuprinde 
grăunciorul de polen cu celule protaliene și un anteridiu unicelular (celula 
spermatogenă). Gametofitul femeiesc este redus la endospermul primar 
cu conținutul său, care nu mai părăsește sporofitul, ci trăieşte heterotrof 
pe el. Sămînța care părăseşte vechiul sporofit este şi ea deja un sporofit. 
Face impresia că un sporofit dă naştere la alt sporofit. 


b. Reproducerea la angiosperme 


Angiospermele sînt plantele cele mai evoluate și care predomină în înve- 
lişul vegetal al globului. Caracterul lor distinctiv cel mai important este 
acela că ovulul lor este, de la început, închis într-un organ numit ovar, 
format din concreşterea macrosporofilelor. După fecundaţie, ovarul se 
transformă în fruct şi ovulul în sămânță, care nu va mai fi liberă, ci închisă 
în fruct, de unde şi numele de angiosperme! dat acestor plante. 

În afară de apariția fructului şi a seminței închise, angiospermele mai 
prezintă o serie de caractere noi în privința reproducerii, şi anume : = 
florile lor, pe lîngă sporofile, sînt constituite şi din frunze sterile, protec- 


1 De la grec. aggeion = cavitate închisă şi sperma = sămînță. 

toare, care constituie învelișurile florale; 2. — nu mai au arhegon, nici 
spermatozoizi ciliați ; 3. — fecundaţia lor, sifonogamia, este dublă; ambii 
gameţi bărbătești pătrunşi în ovul iau parte la acest proces; 4. — spo- 
rofitul angiospermelor are o organizare superioară față de cel al gimnos- 
permelor, el posedînd trahee și celule anexe, elemente care lipsesc la gim- 
nosperme ; 5. — gametofitul angiospermelor este şi mai redus decât cel 
al gimnospermelor ; din polen lipsesc celulele protaliene, iar gametofitul 
femeiesc s-a redus la cîteva celule, care nici la aceste plante nu mai pără- 
sesc sporofitul. 

Din cauza reducerii extreme a gametofitului, ne face impresia că planta 
angiospermă, care reprezintă sporofitul, se înmulțește sexuat, fără inter- 
venția fazei gametofit. De aceea, floarea se consideră organ de înmulțire 
sexuat, iar staminele și carpelele se numesc organe sexuale. În realitate, 
staminele şi carpelele reprezintă sporofile, ele produc micro- şi macrospori 
şi numai prin germinația acestora vor apărea gametofiţii respectivi. Numi- 
rile de floare: organ de înmulţire sexuat, stamine: organe sexuale băr- 
băteşti şi carpele : organe de înmulţire femeieşti li s-au dat acestora înainte 
de a se cunoaște înmulțirea arhegoniatelor și omologia organelor de repro- 
ducere, şi astăzi au circulaţie generală în ştiinţă, fiind greu de înlocuit. 

Organizarea florii de angiosperme este foarte variată şi pe ea se bazează 
în primul rînd clasificarea acestora. 


Generalități privind alcătuirea florii 
de angiosperme 


Floarea, după teoria metamorfozei, formulată încă la începutul secolului 
trecut de către G o et h e, este un microblast cu creşterea limitată, situat la 
subsuoara unei frunze modificate numită bractee, ale cărui frunze meta- 
morfozate s-au adaptat la funcţia de reproducere. 

O floare tipică de angiosperme este alcătuită dintr-o parte tulpinală 
numită axul florii, de obicei foarte scurtă şi lăţită la vîrf, formînd un recep- 
tacul, pe care se inseră cinci sau patru verticile de frunze modificate (fig. 408, 
A, B). De la bază spre vîrf sau de la exterior spre interior, verticilele de 
frunze se numesc sepale (s), petale (p), stamine (st) şi carpele (c). Totali- 
tatea sepalelor formează ca li ci ul, petalele formează împreună corola 
şi aceste două verticile împreună constituie învelișurile florale sau periantul. 
“Totalitatea staminelor formează androceul, iar carpelele alcătuiesc 
împreună gineceul. Staminele şi carpelele se consideră drept organe 
sexuale ale florii, primele fiind bărbătești iar carpelele femeiești. Florile 
cu periant, androceu și gineceu se numesc flori complete; cele cărora le 
lipseşte unul sau mai multe dintre verticilele amintite se numesc flori incom- 
plete. 

Repartizarea organelor sexuale în flori. Florile care posedă atît stamine, 
cît şi carpele se numesc hermafrodite, iar cele care au numai un fel de organe 

sexuale se numesc flori unisexuate. Plantele cu flori unisexuate pot fi 
de patru categorii, şi anume: plante monoice, dioice, trioice şi poligame. 

Monoice sînt plantele cu flori unisexuate, care poartă pe același individ 
atît florile bărbătești, cît şi cele femeiești. Dintre acestea, cităm : porumbul, 
nucul, alunul, stejarul, mesteacănul etc. 


Fig. 408. Floarea de angiosperme : 


A — schemă; B — floarea în secţiune longitudinală: s — sepale; p — petale; st — stamine; 
c — carpele (după Mevius). 


Dioice se numesc plantele cu flori unisexuate, care sînt dispuse pe indivizi 
deosebiți, aşa încît un individ poartă numai flori bărbătești, altul numai 
flori femeiești. Sînt plante dioice : cînepa, hameiul, salcia, urzica, tisa etc. 

Trioice sînt acele plante la care unii indivizi poartă numai flori bărbă- 
teşti, alții numai flori femeiești și alţii flori hermafrodite. Astfel de cazuri 
se întîlnesc mai ales printre cariofilacee, cum sînt: Silene, Saponaria şi 
altele. 

Poligame se numesc plantele care poartă pe același individ atît flori 
unisexuate, cît şi hermafrodite. Sînt poligame: pepenii, floarea-soarelui, 
castanul sălbatic, steregoaia etc. 

Cele mai multe angiosperme (75—78%) au flori hermafrodite. 

Simetria florilor la angiosperme poate fi : radială, în care caz ele se numesc 
actinomorfe şi constituie majoritatea florilor de angiosperme ; bila- 
terală, cum sînt florile de Dicentra spectabilis, care au numai două planuri 
de simetrie și monosimetrică, în care caz florile se numesc zigomorte, 

cum sînt cele de labiate. Există şi flori asimetrice, cum sînt florile de Canna 
indica. 

Aşezarea părților florale pe receptacul se face după legile filotaxiei, ca 
şi a frunzelor. Din acest punct de vedere se pot distinge trei categorii de 
flori: spirociclice, hemiciclice şi ciclice. 

La florile spirociclice, toate organele sînt aşezate după o spirală. Acest 
mod de aşezare este primitiv, și el se află la familiile cele mai puțin evoluate 
dintre angiosperme : magnoliacee, calicantacee etc. 


Florile kemiciclice au învelişurile florale dispuse în verticil, iar sporofilele 
aşezate în spirală. Aşa sînt florile multor ranunculacee, ca, de exemplu, 
cele de Caltha, Trollius, Ranunculus etc. 

Se numesc ciclice acele flori care au toate părțile alcătuitoare dispuse 
în verticil. Absoluta majoritate a angiospermelor are flori ciclice, şi anume 
pentaciclice sau tetraciclice. Există însă şi flori numai cu trei cicluri de 
organe, triciclice, cum sînt cele de arțar, numai cu două cicluri, diciclice, 
cum sînt florile de cînepă, care au numai sepale și stamine sau sepale și 
carpele, şi, mai rar, chiar flori monociclice, cum sînt florile de salcie sau cele 
de frasin, formate numai din stamine sau numai din carpele. Numărul 
părților dintr-un ciclu poate fi 2, 3, 4, 5, 6 sau mai multe, florile respec- 
tive numindu-se dimere, tri- tetra- penta- hexa- şi polimere. 

Diferitele părți ale florii pot concrește între ele, fie cele dintr-un același 
verticil, fie cele din două verticile diferite. Ultimul caz se petrece mai ales 
între petale și stamine, mai rar între stamine și gineceu. 

Din punct de vedere morfologic, părțile florii sînt nişte frunze metamor- 
fozate. Acest fapt a fost afirmat pentru prima dată de către poetul filozof 
german Goethe, la 1790. Sînt multe dovezi care pledează în sprijinul naturii 
foliare a părţilor florii: treceri de la sepale la petale se observă la spînz, 
nufăr, magnolia etc. ; treceri de la petale la stamine se pot vedea la nufăr, 
iar de la stamine la carpele la spînz, mac, trandafir etc. 

Florile involte, cu petale multe și cu puţine stamine, sînt create de horti- 
cultori prin transformarea staminelor în petale. Așa sînt florile de bujor, 
trandafir, garoafe etc. Se cunosc şi cazuri cînd la cireș carpelele rămîn 
uneori neînchise și se transformă în frunze verzi. 

În ultimul timp însă, teoria metamorfozei a lui Goethe a început să fie 
tot mai mult combătută. Se neagă în special natura foliară a carpelelor 
şi a staminelor, 


Aşezarea florilor pe plantă. Infloreseenţe 


Aşezarea florilor pe tulpină este caracteristică pentru anumite specii, 
genuri sau chiar familii (Umbelliferae, Compositae etc.). 

Cînd floarea este purtată de un ax neramilicat, ea se numește s o lit a r ă. 
Așa sînt florile de lalea, ghiocel, narcis etc. Cînd axul florifer se ramifică 

şi fiecare ramură se termină cu o floare, ansamblul florilor se numește 
inflorescență. 

Ramurile florifere se dezvoltă la subsuoara unei hipsofile, numită bractee. 
Uneori bracteele lipsesc, ca la Cruciferae, unele Umbelliferae etc. Alteori 
ele pot fi colorate, ca la Bougainvillea, Salvia sclarea etc. Spata araceelor 
care înveleşte ca un cornet inflorescențele acestor plante (v. fig. 331, B) 
poate fi considerată drept o bractee foarte dezvoltată. 

Clasificarea imflorescențelor se tace după aceleaşi norme ca şi cea a rami- 
ficaţiei tulpinilor, Se disting două grupuri mari de inflorescențe: mono- 
podiale și simpodiale. 


1. Intlorescenţele monopodiale, numite şi racemoase, centripete sau 
indefinite, se caracterizează printr-un ax principal mult mai dezvoltat 
decît axele secundare, ax care străbate întreaga inflorescență. Acest ax 
nu se termină cu o floare şi, teoretic, are o creștere indefinită. Florile cele 
mai vechi se găsesc la baza inflorescenţei, iar cele mai tinere mai aproape 
de vîrf. 

Aparţin acestui tip următoarele inflorescențe : racemul, spicul, spadixul, 
corimbul, umbela, capitulul şi calatidiul (fig. 409, A-G). 


Fig. 409. Schema inflorescențelor 


racemoase: 
-mB — spieiC = spadix; 
PETA b; E — umb pitul; 


G- Eta (dupa Ù Viire. 


a) Racemul sau ciorchina poartă pe axul pricipal ramuri florifere, situ- 
ate la subsuoara unor bractee, ramuri cu atît mai scurte, cu cît sînt situate 
mai aproape de vîrf (4). Racemul este inflorescența caracteristică a cruci- 
ferelor, dar el se află şi la alte plante, ca: strugurașii, mălinul, zambila, 
lăcrămioarele etc. 

b) Spicul (B) este un racem cu flori sesile sau foarte scurt peduncu- 
late, înghesuite pe axul principal. Se întilneşte la pătlagină, verbină etc, 
Un spic cu flori unisexuate se numeşte ament, inflorescență caracteristică 
pentru cei mai mulţi arbori din pădurile noastre : salcie, alun, stejar, mes- 
teacăn, nuc, castan bun etc. 

c) Spadixul (C) este un spic cu axa îngroșată, purtînd flori bărbătești 
şi femeiești, întreaga inflorescență fiind învelită într-o bractee mare numită 
spata, ca într-un cornet. Au spadix araceele, porumbul, papura, palmierii. 

d) Corimbul este un racem la care florile s-au ridicat aproximativ la 
aceeași înălțime, cele mai de jos avînd pedunculi mai lungi, şi viceversa 
(D). Se întilnește la păr, cununiță (Spiraea) etc. Corimbul este o inflores- 
cență de formă intermediară între racem și umbelă. 

e) Umbela este inflorescența la care pedunculii florilor pleacă din același 
loc şi se ridică la aceeași înălțime (E). Toate bracteele se găsesc dispuse 
în verticil, la baza pedunculilor florali, alcătuind 7mvolucrul. Au umbele: 
ceapa, vișinul, ciuboțica-cucului etc. 

f) Capitulul se caracterizează printr-un ax scurt şi globulos care poartă 
numeroase flori sesile sau scurt pedunculate, înconjurate de un involucru 
care uneori poate lipsi. Au capitul: muşeţelul, Eryngium campestre, Sca- 
biosa etc. În mod impropriu se consideră capitul şi inflorescențele de trifoi, 
lucernă, care, în realitate, sînt raceme dense. 

g) Calatidiul se deosebeşte de capitul prin axul său turtit ca un disc 
sau ca o cupă, învelit la exterior de bractee și purtînd flori sesile (G), Aceasta 
este inflorescența caracteristică a compositelor : floarea-soarelui, păpădia, 
albăstrița, cicoarea etc. 

2. Intlorescenţele simpodiale, numite și cimoase, definite sau centrifuge, 
au un ax format din ramuri suprapuse (simpodiu), se termină cu o floare 
care este cea mai bătrină. În rest, florile sînt cu atît mai tinere, cu cît sînt 
mai îndepărtate de vîrf. După cum axul principal al inflorescenței poartă 
ramuri secundare sau nu, inflorescențele simpodiale se clasifică în trei 
categorii: monocaziul, dicaziul şi pleiocaziul. 

Monocaziul sau cima unipară are axul principal un simpodiu 
neramificat, de pe care se desprind pedunculii florali. Monocaziul se prezintă 
sub patru forme, şi anume: drepaniul, vipidiul, bostrixul şi cincinul. 

a) Drepamiul sau cima-secere are pedunculii florali dispuși în același plan și 
într-un sens, ca la Juncaceae (fig. 410, A). 

b) Ripidiul sau cima-evantai are pedunculii florali dispuși tot în acelaşi 
plan, dar în două sensuri diferite, unul la dreapta, altul la stînga (B), ca 
la Iris. 

c) Bostrixul sau cima elicoidă are pedunculii florali dispuşi în mai multe 
planuri, după o linie elicoidată, ca la gladiole (C). 

d) Cincinul sau cima scorpioidă are pedunculii dispuşi în planuri diferite, 
dar în același sens, ca la Boraginaceae (D). 

Dicaziulsau cima bipară este o dicotomie falsă, la care axul 
principal se termină cu o floare. De la primul nod situat sub vîrf, pornesc 


392 INMULȚIREA PLANTELOR 


două ramuri care se comportă la fel (E). Dicaziul este inflorescența carac- 
teristică a cariofilaceelor. 

Pleiocaziul se caracterizează prin aceea că axul primar poartă, 
sub floarea terminală, mai multe axe florifere de ordinul doi dispuse în 
verticil. Au pleiocaziu : Euphorbia helioscopia (F), Sedum etc. 


((((twoe0000000 000 

Fig. 410. Schema inflorescențelor cimoase: 
A — drepaniu; B — ripidiu; C — bostrix; D — cincin; E — dicaziu; F — pleiocaziu la 
Euphorbia helioscopia (după Ullrich). 


Inflorescențe compuse sînt acele inflorescențe la care axul se ramifică 
de mai multe ori, florile fiind purtate de ramuri de ordinul II sau de un 
ordin mai înalt. Inflorescențele compuse sînt de două feluri: homotactice, 
în care se repetă același fel de inflorescențe simple, şi heterotactice, în care 
se găsesc reunite mai multe tipuri de inflorescențe simple. 

Inflorescenţe homotactice (fig. 411): spicul compus al 
gramineelor, racemul compus al viţei-de-vie, precum și varietățile de racem 
compus: tisa de la liliac şi castan sălbatic şi paniculul răsfirat de ovăz; 
corimbul compus de scoruș, păducel etc., umbela compusă de la cele mai 
multe umbelifere (cucută, mărar, morcov sălbatic etc.) şi, rar, capitulul 


compus, ca acela de la floarea de colț. 


MORFOLOGIA ȘI STRUCTURA PĂRȚILOR FLORII 393 


Inflorescențele heterotactice pot prezenta combinaţii 
variate : corimb cu calatidiu ca la coada-şoricelului, panicul cu calatidiu 
la pelin, racem cu spiculețe ca la Melica, racem cu umbelă ca la iederă, 
dicaziu cu monocaziu la tei, spic cu dicaziu la carpen, ament cu dicaziu la 
mesteacăn, arin etc. 


Fig. 411. Schema unor inflorescențe compuse : 
A — spic compus; B — racem compus; C — umbelă compusă; D — capitul compus; E — corimb compus 
(după Morariu). 


Prin cultură şi selecție se pot modifica florile dintr-o inflorescență. Ca 
exemple, cităm „,bulgării de zăpadă”, inflorescența globuloasă de călin, 
Viburnum opulus, provenită din cimă, sau inflorescența de conopidă comes- 
tibilă, devenită sterilă. 


C. MORFOLOGIA ŞI STRUCTURA 
PĂRȚILOR FLORII 


1. PĂRŢILE COMPONENTE ALE FLORII 


a. Axul floral 


Axul floral este un microblast cu creștere limitată care poartă verticilele 
de organe florale. Extremitatea superioară a axului, umflată, lățită, alungită 
sau scobită, poartă numele de zeceptacul floral, iar internodiul său, situat 
dedesubtul florii, dacă există, se numește peduncul floral. 

De regulă, internodiile axului sînt extrem de scurte. De la această regulă 
sînt însă și cîteva excepții (fig. 412). Astfel, la florile de Lychnis viscaria 
(A), axul poate prezenta un internodiu distinct între caliciu și corolă (4) ; 

la Passiflora (B), axul prezintă un internodiu distinct între corolă şi adro- 
ceu, numit ginandrofor (gi); la Capparis (C), axul prezintă un internodiu 
distinct între androceu şi gineceu, numit ginofor (g) ; la Gynandropsis (D), 
axul poate prezenta atît androginofor (a), cît şi ginofor (b), în care caz 
el are două internodii distincte. 

Receptaculul floral poate pre- 
zenta şi el forme diferite: el 
poate fi cilindric, conic, sferic, în 
formă de disc, ca o cupă, cînd se 
numeşte hipanthium, ca la măceş 
etc. Aceste forme însă nu se utili- 
zează în sistematică. 


b. Periantul 


La angiosperme, floarea nu 
se reduce la organele sexuale; 
aceste organe sînt învelite și 
apărate de frunzișoare modifi- 
cate care alcătuiesc învelișurile 
florale sau periantul!. De regulă, 
primul ciclu de frunzișoare este 
format din sepale verzi, iar cic- 
lul al doilea din petale colorate. 

Sînt însă cazuri cînd cele 
două cicluri de frunzișoare amin- 
tite nu se disting prin culori 
diferite. Învelișul floral format 

Fig. 412. Diferite tipuri de axe florale: din frunzişoare egal colorate 
e e acei, a AEO păriale 
re de Capparis cu ginofor (e) ;D — floare de Gynandropsiscu gi. lUi alcătuitoare se numesc tepa- 

nandrofor (a) şiginofor (b) (după Grin țes cu). le. Perigonul poate fi sepaloid, 

în cazul cînd toate frunzișoarele 

lui sînt verzi, ca la sfeclă, urzică, măcriș etc., sau petaloid, cînd toate 
frunzișoarele lui sînt colorate, ca la ghiocel, lalea, crin, lăcrămioare etc. 

La unele plante învelişurile florale se reduc la nişte bractee înguste ca 
la Scirpus (fig. 413, A) sau la peri, ca la Eriophorum (B). În cazuri mai 
rare, florile pot fi complet lipsite de învelişuri florale. Astfel de flori se 
numesc flori nude şi se întîlnesc la frasin (C), salcie (D) ete. 

Majoritatea florilor de angiosperme au însă periantul diferențiat într-un 
caliciu verde și o corolă colorată. 

1. Caliciul, Ciclul extern de frunzișoare al periantului este format din 
sepale verzi, a căror totalitate se numeşte caliciu?. Sepalele, deşi verzi și 


1 De la grec. peri = în jur şi anthos = floare. 
2 De la grec. kalyx = pahar. 

asimilatoare, au rolul principal de a înveli celelalte piese florale și de a le 
apăra contra acţiunii agenţilor externi. 

Uneori caliciul este format din două cicluri de frunzișoare, ca de exemplu 
la fragă, Potentilla, nalbă etc. Primul verticil format din frunzişoare mai 


Fig. 413. Învelișuri florale reduse sau absente: 
A — floare de Scirpus cu perigon alcătuit din bractee înguste şi păroase; B — floare 
de Eriophorum cu perigon alcătuit din peri; C — floare nudă de frasin; D — flori nude 
bărbătești (a) şi femeiești (b) de salcie (după Grin ţescu). 


mici poartă numele de calicul, şi el poate proveni din stipelele bracteelor 
sau din hipsofile. La multe composite, caliciul, la început foarte redus, 
se dezvoltă după fecundaţie într-un smoc de peri numit papus şi serveşte 
la răspândirea fructelor (păpădie, susai, pălămidă etc.). 

Un caliciu format din sepale libere se numește dialisepal!, iar unul alcă- 
tuit din sepale concrescute se numeşte gamosepal. Între aceste două cate- 
gorii există numeroase forme de trecere. 

Au caliciu dialisepal cruciferele, ranunculaceele etc., iar caliciu ga- 
mosepal primulaceele, labiatele, compositele etc. 

După aşezarea sepalelor în raport cu petalele, caliciul dialisepal poate fi : 
erect, ca la crucifere, avînd sepale drepte şi aplicate peste petale ((fig. 414, A), 
patent sau deschis ca la Pirola, cu sepalele îndepărtate de petale şi răsfrint, 
cu sepalele îndreptate în josul pedunculului floral, ca la unele specii de 
piciorul-cocoșului (B). 

Caliciul gamosepal poate fi: tubulos, ca la garoată; infundibuliform 
(în formă de butoiaș), ca la Primula; campamulat (în formă de clopot), 
ca la Gentiana; urceolat, ca la măsălariță ; umflat, ca la Silene inflata etc. 
După simetria sa caliciul poate fi actinomorf, ca la crucifere sau 
zigomorf, ca la labiate. 

De regulă, sepalele cad după fecundaţie ; un caliciu ale cărui sepale cad 
se numeşte caduc (fig. 415, A). Există însă şi cazuri în care caliciul este 
persistent: la măr, gutui, mătrăgună (B) etc. La Physalis caliciul creşte 
după fecundaţie, formînd un înveliș membranos roșu în jurul fructului (C). 
Astfel de caliciu se numește acrescent. 


1 De la grec. dialiein = a separa. 
1 De la grec gamos = unire, căsătorie. 

Ca structură, anatomia sepalei este întru totul asemănătoare cu cea 
a unei frunze, avînd două epiderme cu stomate sau peri, un mezofil omogen 
sau diferențiat în parenchim palisadic și lacunos și nervuri care reprezintă 
fasciculele libero-lemnoase și au liber spre exterior, lemn spre interior. 


1440 


Fig. 414. Caliciu dialisepal erect la Fig. 415. Caliciu caduc la mac (4), per- 
varză (A) şi răstrînt la piciorul-coco- sistent la mătrăgună (B) şi acrescent la 
şului (B) (după Baillon). Physalis (C) (după Grinţescu). 


2. Corola este al doilea înveliș floral, format din petale stituate în interiorul 
şi în alternanță cu sepalele. Forma și mărimea petalelor variază foarte 
mult la diferitele flori. 

Şi corola poate fi diahpetală şi gamopetală sau simpetală, actinomorfă 
şi zigomorfă. Florile lipsite de corolă, cum sînt cele de salcie, plop, nuc, 
mesteacăn, fag, stejar etc. se numesc apetale. De aceste caractere morfolo- 
gice ale corolei se ține seamă în clasificarea plantelor și tot după criteriul lor 
se face și clasificația morfologică a corolelor în patru categorii, și anume: 
a) corole dialipetale actinomorte ; b) corole dialipetale zigomorfe ; c) corole 
gamopetale actinomorfe; 4) corole gamopetale zigomorfe. 

a) Corolele dialipetale actinomorfe sînt forte răspîndite la plante. La 
familiile rozacee, ranunculacee şi umbelifere, ele au petale scurte, aşezate 
în formă de cupă larg deschisă (fig. 416, A). La cariofilacee, corola are o 
o formă specială, fiecare petală avînd o parte dreaptă, lungă și îngustă 
care pătrunde în tubul caliciului și o porțiune lată legată pe prima și dis- 
pusă orizontal (B). La crucifere, corola are cele patru petale dispuse în 
formă de cruce (C). 

b) Corolele diahpetale zigomorfe sînt mai puţin răspîndite decît primele. 
Un exemplu îl constituie „corola papilionacee” la leguminoase (fig. 417), 
formată din cinci petale inegale. Una dintre acestea este mai lată și se numește 
stindard sau drapel, două petale laterale formează aripile, iar două sînt 
unite și formează luntrița sau carena. 

c) Corolele gamopetale actinomorfe pot îmbrăca forme foarte variate 
(fig. 418). Ele pot fi: tubuloase, ca la tutun (A); infundibuliforme, ca o 
pîlnie, ca la volbură (B) ; campanulate sau în formă de clopoțel, ca la 
Campanula (C); urceolate, în formă de urceor, ca la afine (D) sau mă- 
trăgună ; hipocraterimorfe (E), lung tubuloase, ale căror petale se lăţesc 
brusc și se dispun perpendicular pe pereţii tubului ca la liliac. 


Fig. 416. Forme de corole dialipetale: 
A — la Anemone nemorosa; B — la garoafă; C — la Cruciferae. 


Fig. 417. Floarea de mazăre: 
A — văzută din profil; B — corola destăcută; X 
4 — drapel; a — aripi; c — carena (după O 
Baillon). e 


Fig. 418. Forme de corole gamopetale actinomorfe : 


A — tubuloasă la tutun; B — campanulată la clopoțel; C — intundibuliformă ia volbură ; D — urceolată la afine ; 
E — hipocraterimorfă la liliac (după Grinţescu). 

d) Corolele gamopetale zigomorfe pot fi (fig. 419); labiate, cu două buze, 
ca la urzica moartă (A), cea superioară formată din două petale, iar cea 
inferioară din trei; personale (B), ca la gura-leului, asemănătoare cu cele 
labiate, dar la care buza inferioară produce încă o umflătură, ca o a treia 
buză ; pintenate ca la linariță (C), a cărei corolă personată trimite un 


Fig. 419. Forme de corole gamopetale zigomorfe : 


A — corolă labiată; B — corolă personată la gura-leului; C — corolă personată cu pintenila linariță; 
D — capitul de Chrysanthemum ca flori tubuloase (a) şi ligulate (5) (după Grinţescu). 


pinten nectarifer în formă de cornet, şi ligulate, ca la unele composite (D, b), 
care începe prin a fi tubuloasă, apoi se continuă oblic cu o limbă dințată 
la vîrf. 

Din punct de vedere anatomic, structura petalei seamănă și ea cu cea a unei 
frunze, dar prezintă şi unele particularițăți, printre care cităm : prezența 
papilelor secretoare pe epiderma superioară, lipsa clorofilei din mezofil și 
prezența în acest țesut a unor cromoplaste sau a unor antociani în sucul 
celular, nervuri reduse. 

Spre deosebire de sepale, care pot fi şi persistente, petalele sînt totdeauna 
caduce. 

Rolul corolei este acela de a proteja sporofilele, dar ea joacă şi unimportant 
rol în atragerea insectelor, care fac polenizarea încrucișată. 

Ca origine, am amintit deja că petalele provin din hipsofile sau mai adesea 
din stamine. La florile „bătute” sau involte, numeroasele petale provin 
în primul rînd din stamine, dar ele pot proveni și din carpele (mac, bujor, 
trandafir) sau din despicarea vechilor petale (de exemplu, la Fuchsia). 


c. Androceul 


Microsporofilele dintr-o floare de angiosperme se numesc stamine, iar 
totalitatea staminelor poartă numele de androceui. 

Stamina este o frunză profund modificată şi fertilă. Ea poartă sacii poli- 
mici, care produc polen. 

Din punct de vedere morfologic, o stamină este alcătuită din trei părți 
(fig. 420): filamentul, conectivul şi antera. 

Filamentul este de obicei lung şi cilindric ; mai rar, ca la nufăr, el poate 
fi lat, în care caz găsim toate formele intermediare între petale şi stamine. 
El provine din peţiolul frunzei modificate. 

La cele mai multe flori, filamentele staminelor sînt simple, neramificate. 
Sînt însă cazuri cînd ele se bifurcă, de exemplu la alun, sau se ramifică 
de mai multe ori, ca la ricin. 

Într-una şi aceeași floare filamentele staminelor pot fi egal de lungi sau 
inegal de lungi. În acest din urmă caz (fig. 421) androceul poate fi : didinam, 


e- 
8 
Fig. 420. Stamina vă- Fig. 421. Androceu cu stamine libere, inegal de 
zută pe fața anterioară lungi : 
(4) şi posterioară (B): Aa- Teo A a a A B S Adi i iata 
A iaren aie dinam la Cruciferae; C — androceu de Oxalis cu cinci sta- 
alo sep A clear mine lungi şi cinci scurte (după Grinţescu). 


4 Mevius). 


la labiate şi scrofulariacee, la care, dintre cele patru stamine ale florii, două 
sînt lungi şi două scurte (A), tetradinam, la crucifere (B), la care, dintre 
cele şase stamine, patru sînt lungi și două scurte. La Oxalis crenata, dintre 
cele zece stamine ale florii cinci sînt lungi și cinci scurte (C). 


1 De la grec. aner, andros = bărbat. 

Coneetivul reprezintă limbul frunzei metamorfozate. El este continuarea 
filamentului în anteră, deasupra căreia se prelungește în multe cazuri. 

Antera este cea mai importantă parte a staminei, ea fiind fertilă. În 
general antera este formată din două jumătăţi simetrice numite loji sau 
teci, ataşate de o parte şi de alta a conectivului. Fiecare lojă are un şanţ 
median care o împarte în două 
jumătăți, avînd fiecare în inte- 
rior cîte o cavitate numită sac 
polinic, plin cu grăuncioare de 
polen. 

După dispoziţia lor pe fila- 
ment anterelepot fi introrse, cu 
sacii polinici spre interiorul flo- 
rii, ca la Mentha ; extrorse, cu 
sacii polinici în afară, ca la Iris 
şi oscilante, antere care se prind 
de conectiv într-un singur punct, 
ca la grîu. 

În general anterele au cîte 
două loji, adică sînt biloculare ; la 
nalbă, anterele au cîte o singură 
lojă, fiind umiloculare şi posedă 
doi saci polinici; la Cinna- 
momum (lauracee tropicală) an- 

Fig. 422. Tipuri de androceu: tera este fetraloculară, avînd 
dates daitepen, e Sale a loji și opt Saci polinici; 
măcriș; D — androceu monadelf, la Sarothamnus; E — an- la vîsc — Viscum album — sta- 
A dedat, aae e Fe androcen a ta „inele sînt concrescute cu peri- 

Lai Stil (după GEES YEA co). antul şi poartă un număr mare 
de saci polinici. 

Androceul florilor cu staminele libere se numeşte dialistemon (fig. 422, A) 
iar cel al florilor cu stamine concrescute se numește gamostemon (fig. 422, 
B—H). 

Androceul gamostemon poate fi: 1. monadelf!, cu staminele unite în- 
tr-un singur mănunchi ca la Salix purpurea ; 2. diadelf, cu staminele unite 
în două mănunchiuri, ca la măzăre, la care dintre cele zece stamine nouă 
sînt unite, iar a zecea liberă ; la Polygala cele opt stamine formează două 
mănunchiuri de cîte patru ; 3. triadelf, cu staminele unite în trei mănunchi- 
uri, ca la Hypericum perforatum; 4. poliadelf, cînd staminele formează 
mai multe mănunchiuri, ca la lămii. 

În toate cazurile de mai sus, concreşterea se produce numai între filamente, 
în timp ce anterele rămîn libere. Există însă și flori, cum sînt cele de com- 
posee, la care anterele se unesc într-un tub, prin care iese stilul. Astfel de 
flori se numesc synantere. 


1 De la grec, monos = unul singur şi adelphos = frate. 

Staminele pot fi concrescute și cu corola, ca la florile gamopetale, sau, 
mai rar, chiar cu gineceul. 

Dispoziţia staminelor față de gineceu se poate face în trei moduri (fig. 
423), şi anume ; ele se pot insera la baza ovarului, împrejurul ovarului pe 
marginea unei cupe pe care o formează caliciul şi corola unite, și deasupra 


Fig. 423. Poziţia ovarului: 


A — ovar superior; B, B’ — ovar semiinferior; 
— ovar inferior (după Strasburger). 


ovarului, în cazul în care cupa formată de organele amintite se închide, iar 
staminele fac impresia că se inseră pe vîrful gineceului, ca la păr. La orhidee, 
unde așezarea staminei este deasupra ovarului, stamina unică își unește 
filamentul cu stilul gineceului și formează împreună cu acesta o coloană 
masivă în mijlocul florii numită gynostemium, în vîrful căreia se găsesc 
cele două loje ale anterei şi lobii stigmatului. 

Dispozitia slaminelor pe receptacul poate fi: spirociclică, ca la Magno- 
liaceae, Ranunculaceae etc. sau ciclică, aşa cum sînt dispuse la cele mai multe 
angiosperme. 

Numărul slaminelor, cu excepţia florilor spirociclice la care este mare şi 
variabil, este suficient de constant și caracteristic pentru o anumită specie, 
fapt care l-a determinat pe Linné să-l aleagă drept criteriu de bază pentru 
stabilirea celor 23 de clase de fanerogame ale sistemului său de clasificare 
artificial. Acest număr al staminelor depinde de numărul verticilelor din 
floare, unul la gamopetale, unul, mai adesea două, rar mai multe la dialipe- 
tale. Numărul staminelor dintr-un verticil este foarte variabil: una la Hip- 
puris, două la liliac, trei la graminee, patru sau mai adesea cinci la cele 
mai multe dicotiledonate. Acest număr poate creşte prin înmulţirea numă- 
rului de verticile, de la trei la cinci, ca la multe rozacee (Rosa, Rubus) 
sau prin înmulțirea datorită dedublărilor de stamine din fiecare verticil, 
putînd ajunge la cîteva sute la nalbă, ricin etc. Se întîmplă şi cazuri în care, 
față de numărul normal, staminele se împuţinează, prin concreșteri sau 
prin avortarea unuia dintre verticile, ca la umbelifere şi la aproape toate 
plantele cu flori gamopetale. 

Uneori staminele îşi pierd antera, devenind sterile și purtînd numele 
de staminodii. La Canna indica, din cinci stamine, patru se transformă 
în staminodii colorate, numai una rămînînd fertilă ; la spînz, bulbuci de 
munte etc. staminodiile se transformă în organe nectarifere. Cînd toate 
staminele unei flori se transformă în staminodii, floarea devine unisexuată 
femeiască, cum este cazul la Lychnis dioica. 


26 — Morfologia plantelor 

Struetura staminei. Mierosporogeneza 


Filamentul staminei are o structură asemănătoare cu aceea a unui pețiol 
cilindric, înzestrat cu un singur fascicul libero-lemnos, și acesta conținînd 
puţine elemente conducătoare. 


Fig. 424. Secţiune transversală prin 
antera unei stamine tinere de Mentha ; 
ep — epiderma; m — strat mecanic; o — cos 
nectivul; s.p — saci polinici; /.I] — fascicul 
libero-lemnos (după Bonnier). 


Conectivul, din punct de vedere anatomic, este o simplă masă de parenchim, 
în care se află fasciculul libero-lemnos, parenchim învelit pe o parte de 
epidermă, iar pe latura opusă mărginit de sacii polinici ai anterei (fig. 424, c). 

Pe o secţiune transversală prin anteră se observă că aceasta este împăr- 
țită în două jumătăți simetrice (loji), printr-un şanţ median; la rîndul 
său, fiecare lojă are un șanț lateral, care delimitează cei doi saci polinici 
din interiorul ei. 

Structura anterei mature, dacă facem abstracție de conectiv, se limi- 
tează la epidermă (ep) şi la stratul sau straturile mecanice (m), care cons- 
tituie pereții sacilor polinici (s.p). Celulele acestor straturi au pereţii late- 
rali şi interiori foarte îngroșaţi și lignificați, sub formă de dungi, iar pereţii 
externi subțiri şi celulozici. Rolul lor este acela de a efectua deschiderea 
anterei. 

Dezvoltarea anterei. Pentru a putea înțelege structura anterei, aşa cum 
se prezintă ea la maturitate, trebuie să urmărim dezvoltarea ei ontogene- 
tică (fig. 425). Staminele apar, ca și celelalte piese florale de altfel, sub 
forma unor excrescențe pe receptaculul florii. Într-un stadiu foarte tînăr 
(A), un astfel de primordiu este încă nediferențiat. El este învelit de.o 
epidermă, iar în interior conține un meristem omogen. După un timp foarte 
scurt însă, se schițează deja morfologia viitoarei antere, prin apariţia ṣan- 
țului median şi a celor laterale. În acest stadiu (B), o secțiune transver- 
sală arată că patru celule situate în interiorul și la colțurile primordiului 
se disting de vecinele lor prin formă și mărime. Aceste patru celule constituie 
inițialele sacilor polinici sau arhesporii. Fiecare dintre ele se divide printr-un 
perete periclinal în două celule : una externă, parietală (c.p.) şi alta internă, 
sporogenă (c. sp). Aceste celule urmează o evoluție cu totul deosebită. 
Celula parietală, prin mai multe diviziuni tangențiale succesive, va da 

naştere la o serie de straturi de celule suprapuse, care, de la exterior spre 
interior, se succed în ordinea următoare: stratul mecanic (m), straturile 
tranzitorii (t) şi stratul tapet (tap.), cel mai intern, care căptușeşte sacul 
polinic pe dinăuntru. Stratul mecanic își va îngroşa pereţii celulelor și 
va servi la dehiscența anterei, straturile tranzitorii dispar după o viață 


scurtă, iar stratul tapet are rolul 
de a hrăni celulele sporogene, ce- 
lulele-mame ale grăuncioarelor de 
polen şi tetradele de polen. Acest 
strat are celule foarte mari, pline 
cu substanțe de rezervă, bogate 
în citoplasmă, la început uninu- 
cleate, apoi prin diviziunea nu- 
cleilor neurmată de diviziunea ce- 
lulei ele pot deveni plurinucleate. 
În alte cazuri nucleii lor fuzionează, 
celulele devenind poliploide. În cele 
din urmă, membranele se lichefiează 
şi conţinutul lor, sub numele de 
PBeviplasmodiu, pătrunde în sacii 
polinici și hrăneşte polenul. La e- 
poca maturității polenului, stratul 
tapet degenerează şi dispare. Din- 
tre toate straturile produse de ce- 
lula parietală nu mai rămîne decît 
cel mecanic. 

Celula sporogenă, diploidă, se di- 
vide şi ea de mai multe ori şi dă 
naștere la un masiv de fesut spo- 
vogen, ale cărui celule devin celu- 
le-mame ale polenului. Fiecare ce- 
lulă-mamă, prin două diviziuni suc- 
cesive, dintre care prima reducţi 
onală, dă naștere la patru grăun- 
ciori de polen, care formează o 
tetradă de microspori haploizi. Pro- 
cesul nașterii grăuncioarelor de po- 
len se numește 7microsporogeneză. 
Formarea pereților despărțitori din- 
tre microspori se poate face în 
două moduri: la dicotiledonate ei 


Fig. 425. Dezvoltarea anterei şi formarea sacilor 
polinici 
A — anteră tînără cu țesuturi încă nediferențiate (meriste- 
me); B — anteră cu inițialele sacilor polinici (4-s.p); c.p — cc- 
lulă parietală; c.sp — celulă sporogenă; C — diferenţiere 
mai avansată; D — secţiune reprezentind toate țesuturile 
anterei: ep — epiderma; m — strat mecanic; fap — stra- 
tul tapet; £ — țesut tranzitoriu; c.sp — celula sporogenă 
(după Mascré). 


apar simultan la sfârşitul celor două diviziuni, pe cînd la monocotiledonate 
ei apar succesiv: după prima diviziune a celulei-mame apare deja un perete 
care o împarte în două, iar după diviziunea a doua apare un al doilea 
perete, perpendicular pe primul. Apoi membrana celulei-mame se dizolvă 
şi grăunciorii de polen se împrăștie în sacul polinic, hrănindu-se cu 

lichidul nutritiv rezultat din stratul tapet. Cu aceasta microsporogeneza 
s-a încheiat. În același timp, nucleul unic al grăuncioarelor se divide în 
doi nuclei și polenul ajunge adult, reprezentînd acum gametofitul bărbă- 
tesc, care urmează să părăsească antera prin deschiderea ei. 
Deschideraanterelor se poate face: longitudinal (fig. 426, A), 
în dreptul șanțului lateral al fiecărei loji, aşa cum se întîmplă la majoritatea 


PE 


8 

Fig. 426. Tipuri de dehiscență a antere- Fig. 427. Țesutul mecanic al anterei 
lor: (4, B) şi comportarea lui în timpul 
Aşi Sia emecenja longitudinală ; Ha — dehiscență dehiscenței acesteia : 
transversală; D — dehiscență poricidă; E, F — de- =, 
ra. eee arderea eee O rinfescn) le C,D — celule ale țesutului mecanic cu apă 


(C) şi uscate (D) (după Troll). 


angiospermelor ; prin nişte orificii mici situate la vîrful lojilor, cînd dehis- 
cenţa se numeşte poricidă (D) şi se întîlneşte la cartof, sau prin mici căpă- 
cele ca niște supape, care se ridică parţial și permit ieşirea polenului. Acest 
mod de dehiscență se numește valvicidă şi se întîlneşte la Lauraceae şi Ber- 
Veridaceae. 

3 În oricare mod se face, dehiscența anterelor se datorește structurii stra- 
tului mecanic și este provocată de uscăciunea aerului. Pierzînd apă, celu- 
lele stratului mecanic își contractă mai mult pereții exteriori rămași sub- 
țiri, decît cei îngroșaţi și lignificaţi (fig. 427, C, D). Ca urmare, se naște 
o tensiune în țesuturile anterei, a cărei urmare este ruperea pereţilor aces- 
teia pe linia de minimă rezistență, linie care variază după tipul de dehis- 
cență. 

Moriologia şi structura polenului 


Forma, mărimea şi diferitele ornamentaţii ale membranei polenului variază 
foarte mult la diferitele angiosperme. Dimensiunile mijlocii ale unui grăun- 
cior sînt cuprinse între 15—50 p, dar există și grăuncioare mai mari. La dovleac 


Fig. 428. Forme de polen: 
A — la Mentha aquatica; B — la Gentiana; C — la Mimulus; D — la Cirsium nemoralis; 


E — la Corydalis; F — la Carlina; G — la Anisacanthus; H — la Dianthus; I — la Tarasa- 

cum; J — la Hibiscus; L — la Passiflora; M — la Oenothera; N — la Cobaea; O — la Buph- 

thalmum; P — la Malva rotundifolia; R — la Cucurbita; S — la Lamiacanthus; T — la Salvia 
glutinosa; U — la Ranunculus; V — la Basella rubra (după Grințescu) 


ele pot atinge 150—200 u diametru (fig. 428, R). La cele mai multe plante, 
grăuncioarele de polen părăsesc antera independent, izolat. La Ericaceae 
şi la papură însă, polenul se răspîndeşte grupat în tetrade (fig. 429, A, B); 
la alte plante, polenul formează glomerule mai mari de grăuncioare (C), 
iar la Orhideae şi Asclepiadaceae, toate grăuncioarele dintr-o lojă se gru- 
pează într-o singură masă în formă de măciucă numită polime (D, E). 
Se dă numele de polen compus tuturor grăuncioarelor de polen care rămîn 
unite, cîte patru sau mai multe, în timp ce pă răsesc antera. 

Din punctul de vedere al structurii, grăunciorul de polen prezintă două 
părți distincte : învelișurile şi conținutul viu. 

Învelișul polenului constă dintr-o membrană dublă: una exterioară, 
exina şi alta interioară, intina (fig. 430). Exina este o membrană groasă, 
formată din celuloză, cutină şi un polizaharid numit polenină, foarte rezis- 
tentă la acţiunea mecanică și chimică a agenților externi. Foarte; rar 
netedă, exina prezintă pe suprafața ei o serie de figuri sculpturale sub formă 

de spini, creste, umflături în formă de panglici, altele care se întretaie formînd 
o reţea, dar pe lîngă formele ieşite în relief, exina poate prezenta și adîn- 
cituri, şanţuri şi pori, în număr, de mărimi şi forme extrem de variate, 
dar caracteristice pentru fiecare specie, fapt care permite să se poată stabili 
căror specii aparţine un polen actual sau fosil. Exina este întreruptă în mai 


Fig. 429. Polen compus: Fig. 430. Structura unui grăun- 
A, B — tetrade de Jussieua şi Rhododendron; C — de Callian- cior de polen de Mentha: 
dra; D, E — polinii de Orchis şi Asclepias (după Grinţescu). A iii a rF hila 
generativă; n.v — nucleu vegetativ (după 
Bonnier). 


multe puncte, lăsînd pori prin care va ieşi tubul polinic. Exact în dreptul 
porilor exinei, intina prezintă îngroşări de celuloză, ca nişte dopuri care-i 
astupă. Neregularitățile polenului îi ajută să se prindă de suprafața stigma- 
tului. 

Intina, membrana internă a polenului, are pereții subțiri și celulozici, 
cu excepția îngroşărilor din dreptul porilor. 

Conținutul viu al polenului în momentul formării sale constă dintr-o 
singură celulă cu citoplasmă abundentă și cu un singur nucleu. În acest 
stadiu, el este perfect omolog cu microsporul. Dar încă în sacul polinic, 
nucleul grăunciorului se divide în doi nuclei, dintre care unul rămîne în 
centrul său, iar al doilea este împins spre un pol al grăunciorului ; acolo se 
înconjură cu puţină citoplasmă şi își formează o membrană subţire, de 
natură proteică. În această fază polenul conține două celule: una mare, 
cu nucleu sferic, numită celulă vegetativă şi alta mică, de formă lenticu- 
lară, celula gemeralivă, care va da naştere la doi gameți bărbătești 
neciliaţi. 

Întregul gametofit bărbătesc la angiosperme s-a redus la două celule: 
una vegetativă, omologă cu protalul bărbătesc și alta generativă, omologă 
cu anteridiul. Cu un protal unicelular și un anteridiu unicelular, gameto- 
fitul bărbătesc de angiosperme a atins un grad extrem de reducere. 

d. Gineceul sau pistilul 


Extremitatea axului floral de angiosperme este ocupată de macrosporo- 
file sau carpele, a căror totalitate formează organul femeiesc al florii, numit 
gineceul sau pistil. Gineceul este un organ nou, caracteristic pentru 
angiosperme şi care nu se mai întîlnește la nici un alt grup de plante.După 
teoria metamorfozei şi carpelele sînt frunze modificate, ca și celelalte organe 
ale florii. Printre alte argumente în sprijinul acestei teorii este și trecerea 
gradată de la stamine la carpele, care se poate observa la spînz (fig. 431) 
şi la alte plante. 

La unele familii, cum sînt leguminoasele sau gramineele, gineceul este 
format dintr-o singură carpelă. La marea majoritate a angiospermelor 
însă, gineceul constă din mai multe carpele, libere sau unite (fig.432). 
Indiferent dacă este format dintr-o carpelă sau din mai multe, gineceul 
este alcătuit din trei părţi distincte : ovarul, stilul și stigmatul (fig. 432). 

Ovarul este partea bazală, umflată a gineceului, avînd în interior o ca- 
meră închisă numită cavitate ovariană, de ai cărei pereţi interiori se prind 
ovulele care adăpostesc oosfera. Spre deosebire de gimnosperme, la angios- 

Fig. 431. Trecerea de la stamine la Fig. 432. Gineceu apocarp (4) şi sincarp (B, C): 
carpele, la spînz (după B on nier). ov — ovar; st — stil; stg — stigmat (după Mevius şi 
Strasburger). 


perme ovulele sînt totdeauna închise în ovar. După fecundație, ovarul 
se transformă în fruct, iar ovulul în sămînță, care și ea va fi închisă, de 
unde și numele de „angiosperme” dat acestor plante. 

După poziția pe care o ocupă pe receptacul, ovarul poate fi superior, 
semiinferior şi inferior (v. fig. 423). 

Ovarul superior (v. fig. 423, A) se află situat în vîrful receptaculului, 
cu care însă nu concreşte, iar toate celelalte piese florale se inseră mai jos 


1 De la grec. gyne = femeie. 

decît baza ovarului. Astfel de flori se numesc hipogine! şi se întîlnesc la 
Liliaceae, Cruciferae, Papilionaceae, Ranunculaceae etc. Florile perigine? 
(v. fig. 423, B, B’) au tot ovar superior, numai că acesta se află situat 
într-o scobitură a receptaculului cu care nu concrește, iar restul pieselor 
florale se inseră pe marginile libere ale cupei pe care o formează receptacu- 
lul îu jurul ovarului. Prunul, vișinul, caisul, piersicul etc. au flori perigine. 
Ovarul semiinferior este atundat pe jumătate în receptaculul scobit și 
concrește cu acesta. Astfel de ovare au florile de sfeclă, soc, trandafir etc., 
forma aceasta fiind mult mai puţin frecventă la plante decît celelalte două. 
Ovarul inferior este complet afundat şi concrescut cu receptaculul, în 
aşa fel încît restul pieselor florale lasă impresia că se inseră pe vîrful aces- 
tuia (v. fig. 423, C). Astfel de flori se numesc epigine? şi se întîlnesc la 
familiile mai evoluate de angiosperme, cum sînt Cucurbitaceae, Campanu- 
laceae, Compositae etc. În natură există numeroase forme de trecere între 
cele trei forme amintite. Poziția ovarului este un caracter ereditar. 
Structura ovarului monocarpelar de leguminoase 
(fig. 433) seamănă perfect cu aceea a unei frunze care şi-a răsucit marginile 
limbului spre fața lui superioară pînă ce aceste margini s-au atins și s-au 
sudat, circumscriind o cameră goală : cavitatea ovariană. Un ovar policar- 
pelar, dar cu carpele libere, așa cum este cazul la spînz şi la alte ranuncu- 


Fig. 433. Secţiune transversală prin 
ovare monocarpelare ; 
A — la Delphinium; B — la Helleborus; 
s.v — sudura ventrală; f.p — fascicule pla- 
centare; f.m — fascicul median; ov — ovule; 
co — cavitate ovariană (după Trollşi 
Bonnier). 


lacee (fig. 434) repetă de atitea ori structura ovarului monocarpelar, cîte 
carpele are. Același fenomen se observă şi în cazul unui gineceu cu carpele 
unite (fig. 435). Pe o secţiune transversală printr-o carpelă (fig. 435, B) 
se observă cele două epiderme, una exterioară (ep. e) şi alta interioară 
(ep. i) şi mezofilul, în care sînt înglobate fasciculele libero-lemnoase, dintre 
care unul mai voluminos este fasciculul median, corespunzător nervurii 
mediane a frunzei carpelare, şi alte două fascicule (la ovarul pluricarpelar 
se repetă), de asemenea mai mari, numite fascicule placentare (f.p din fig. 433). 


1 De la grec. hypo = dedesubt şi gyne = femeie. 
2 De la grec. peri = împrejur și gyne = femeie. 
3 De la grec. epi = deasupra şi gyne = femeie. 

Fig. 434. Gineceu de Delphinium: 
A — văzut intreg: s0 — sudură ventrală ; 
B — în secțiune transversală (după Troll). 


Fig. 435. Secţiune transversală printr-un ovar Fig. 436. Forme de stiluri: 
tricarpelar de crin (A) şi o porţiune mărită A — la piciorul-cocoșului; B — la viţa-de-vie, 
a aceleiași secțiuni (B): C — la lalea; D — la iarba-de-negi; E — la sas- 


chiu; F — la Gri i 

ep.e şi ep.i — epiderma externă şi internă; f.m — fascicul EEE, Baa (opel Oi zip pie 

median; f.p — fascicul placentar; c — linia de sudură 
a 'carpelelor (după Troll şi Grinţescu). 

În restul mezotilului se află fascicule mai mici. Lemnul tuturor fasciculelor 
este îndreptat spre interior, iar liberul spre exterior. Epiderma interioară 
a carpelei și cîteva straturi de celule parenchimatice din dreapta şi din 
stînga placentei au o structură specială, fiind pline cu substanțe de rezervă 
şi avînd membrane care se gelifică. Acest țesut special se numeşte fesut 
conducător. El se întinde şi în lungul stilului și se termină la stigmat. De-a 
lungul acestui țesut va înainta tubul polinic, ducînd gameţii bărbăteşti 
la oosferă. 

Stilul este prelungirea subțire şi cilindrică a ovarului care se termină 
cu stigmatul. Lungimea lui este foarte variabilă (fig. 436). La mac, rezeda 
sau piciorul cocoșului stilul este practic absent (4), la iarba de negi sau 
la saschiu el este foarte lung (F), avînd un stigmat, de asemenea, foarte 
lung şi păros. 

Cînd ovarul este format din mai multe carpele, stilurile pot rămîne inde- 
pendente, ca la Colchicum, sau se pot suda (Lilium — fig. 436, C). În 
cazul cînd stilurile sînt sudate, țesuturile lor conducătoare ocupă centrul 
organului, constituind un canal stilar. 

În general, stilul continuă în sus ovarul, în care caz se numește terminal ; 
el însă se poate insera pe ovar și lateral, ca la îragă, sau chiar la baza 
ovarului, ca la boraginacee, labiate etc., în care caz se numește stil ginobazic, 


Fig. 437. Heterostilie de Primula officinalis : 


A — floare cu stil scurt; B — floare cu stil lung; stg — stigmat; p.sig — papi- 
lele stigmatului; p — polen (după Ulirich), 


Homostilie şi heterostilie. În general florile aparţinînd unei aceleiași specii 
au stiluri egal de lungi. Ele se numesc Pomostile. Unele specii fac excepție 
de la această regulă, putînd avea două feluri sau chiar trei feluri de stiluri: 
lungi şi scurte, ca la ciuboţica-cucului (fig. 437), sau lungi, mijlocii şi scurte, 

ca la Lythrum salicaria (fig. 438). Fenomenul acesta se numeşte heterostilie 
şi reprezintă o adaptare la polenizarea încrucișată, alături de forma diferită 
a papilelor stigmatului (4. sig) şi de mărimea grăuncioarelor de polen (p). 

Stigmatul constituie extremitatea stilului, avînd suprafața mărită și 
acoperită, în total sau în parte, cu papile care secretă un lichid vîscos, 


Fig. 438. Tristilie de Lythrum salicaria : 
st — stigmat (după Ullrich). 


care va reține polenul ajuns aici. Formele stigmatului variază foarte mult 
la plante (fig. 439): globulos la Primula (A), scobit la şotran (D), în 
formă foliacee petaloidă la stînjenel (E), păros la graminee (F, G), în formă 
de disc la mac (H) etc. 


Numărul şi dispoziția carpelelor gineceului 


Ca şi celelalte piese florale, carpelele pot fi dispuse în spirală, ca la 
Magnoliaceae, Ranunculaceae etc., în care caz ele sint în număr variabil 
şi, în general, uniovulate, şi în vertici], caz general la angiosperme, la care 
se găseşte un singur verticil de carpele. 

După numărul carpelelor alcătuitoare, gineceul poate fi monocarpelar 
şi Policarpelar. 

Gineceul monocarpelar este destul de rar la angiosperme, găsindu-se 
la familiile Papilionaceae, Gramineae și la unele specii de Rosaceae, cum 
sînt prunul, cireşul, caisul etc. 

Gineceul policarpelar constituie tipul de organizare al aproape tuturor 
angiospermelor. Numărul carpelelor este adesea egal cu al celorlalte piese 
florale: trei la monocotiledonate, al căror gineceu se numeşte /ricar- 
pelar, cinci la cele mai multe dicotiledonate (geraniacee, cariofilacee, pri- 
mulacee etc.), cînd gineceul se numeşte pentacarpelar, două la crucifere, 
umbelifere şi cele mai multe gamopetale, cînd gineceul se numește bicar- 

Fig. 439. Forme de stigmat : 


A — globoid la Primula; B — bifid la Arnica montana: a — lobi drepți; b — lobi 
ìncovoiați; C — trifid la crin; D — trifid la şotran; E — foliaceu la stinjenel; 
F — filiform la țepoşică; G — papilos la Festuca; H — stelat la mac (după G rin țes cu). 


l 

Fig. 440. Tipuri de ovare: Fig. 441. Tipuri de ovare cenocarpe : 
A — apocarp; B, D — cenocarpe: B — numai 'ovarele A — ovar paracarp; B — ovar lisicarp; C — ovar 
sint concrescute; C — și stilurile sint concrescute; D — eusincarp (după Ju kov ski). 


sint concrescute ovarele, stilurile şi stigmatele (după 
Kursanov). 

pelar. Gineceu policarpelar au toate plantele cu flori spiro- şi hemiciclice, 
în care caz, la aceeaşi specie, numărul carpelelor poate varia. La spînz 
există flori cu 7, 5, 4 şi 3 carpele. Nimfeaceele, papaveraceele și unele 
rozacee au, de asemenea, în mod excepțional un număr mare şi nede- 
terminat de carpele, 

— După raporturile dintre carpele, gineceul policarpelar poate fi apocarp!, 
cînd are carpelele libere — şi cenoecarp? cînd le are concrescute. 

Apocarpia este un caracter de primitivitate care se află la puţine 
dicotiledonate : unele ranunculacee, nimfeacee, crasulacee şi unele roza- 
cee. Marea majoritate a angiospermelor au gineceu cenocarp. Con- 
creşterea carpelor este realizată în grade inegale (fig. 440): poate con- 
creşte numai baza ovarului (Nigella, Colchicum), întregul ovar, stilurile 
rămînînd libere (cariofilacee, umbelifere etc.), sau concrese atît ovarele 
cît şi stilurile și stigmatele (D), ca la geraniacee şi cele mai multe gamo- 

etale. 

3 După modul cum concresc carpelele, gineceele cenocarpe pot fi eusin- 
carpe, paracarpe și lisicarpe (fig. 441). 

Gineceul eusincarp (C) este acela la care suprafețele sudate 
ale carpelelor se întind pînă în centrul ovarului, împărțind cavitatea aces- 
tuia în atîtea loji cîte carpele îl compun. El poate fi bi-, tri-, pentalo- 
cular etc. 

Gineceul paracarp îşi are concrescute carpelele prin marginile 
lor, în așa fel încît ovarul său rămîne unilocular (4). 

Gineceul lisicarp (B), prezent la marea majoritate a plante- 
lor, are tot o singură lojă în ovar, în centrul căreia se află o coloană 
care face impresia unei continuări în ovar a axului florii, pe care se prind 
ovulele. Acest tip de gineceu derivă din cel eusincarp, la care septele 
care uneau centrul cu pereţii ovarului au dispărut. 


Fig. 442. Placentaţia la ovarele mo- © Q © 
nocarpelare : 
nală (după Jukovs ki). 
A 8 [zi 


Placentaţia. Porțiunea din pereţii ovarului de care se prind ovulele se 
numeşte placentă, iar modul cum sînt dispuse placentele în ovar se nume- 
şte placentație. 

La gineceul monocarpelar placentaţia poate fi marginală, laminală sau 
mediană şi parietală (fig. 442), după cum ovulele se prind la marginile 
sudate ale frunzei carpelare (B), la mijlocul laminei carpelare, de o parte 
şi de alta a nervurii mediane (C) sau sînt împrăștiate peste tot pe pere- 
ţii interiori ai cavităţii ovariene (4). 


1 De la grec. apo = fără, karpos = fruct. 
2 De la grec. coenos = împreună, karpos = fruct, 

La gineceul policarpelar, placentația depinde de felul cum s-au sudat 
carpelele alcătuitoare. Astfel, la gineceul eusincarp placentele ocupă 
unghiul intern al fiecărei loji, formînd în centrul ovarului un fel de axă 
purtătoare de ovule, de unde numele de placentație axilară care i s-a dat 
acesteia (fig. 443, A). La gineceul paracarp, ovulele se prind de pereţii 


Fig. 443. Placentaţia la ovarele ceno- 
carpe: 
A — axilară; B — parietală; C — centrală 
(după Mascré). 
A 8 e 


ovarului unilocular la marginile sudate ale carpelelor, placentația se nume- 
şte parietală (B), iar la gineceul lisicarp ovulele ocupă coloana centrală 
din ovar şi placentația se numeşte centrală (C). 

Cel mai răspîndit tip de placentație este placentația axilară, după care 
urmează cea parietală și apoi cea centrală. Tipul de placentaţie este carac- 
teristic pentru diferite grupuri de plante şi foarte constant, de aceea se 
utilizează cu precădere în clasificația şi în stabilirea legăturilor de înru- 
dire dintre ele. 


Ovulul sau macrosporangele 


Pe carpelele sau macrosporofilele ovarului se nasc ovulele sau macro- 
sporangii, în interiorul cărora se vor forma sacii embrionari sau macro- 
sporii, care prin germinație vor produce oosferele, ce reprezintă gameţii 
femeiești. 

Un ovul de angiosperme se leagă de placenta ovarului printr-un cor- 
don cilindric numit fumicul ; acesta prezintă o porțiune mai subțiată numită 
hil şi este alcătuit din două părţi distincte : ntegumentele şi un masiv de 
țesut central numit nucela, care adăposteşte în ea sacul embrionar (fig. 444). 

Funiculul ovulului adăpostește în interior fasciculul libero-lemnos, care 
vine din placentă și care, la baza ovulului, în punctul numit șalază (Ș), 
se ramifică în mai multe fascicule subțiri care merg în integumente, . 

Integumentele cînd sînt în număr de două, aşa cum este cazul la ovu- 
lele de monocotiledonate și la .dicotiledonate dialipetale, se numesc res- 
pectiv integument extern (int. e) şi integument intern (int. i). La cele mai 
multe gamopetale însă, precum şi la Umbelliferae şi alte cîteva familii, 
ovulul are un singur integument. Fie că sînt două, fie că există unul sin- 
gur, integumentele nu închid complet ovulul, ci lasă un mic orificiu la 
extremitatea acestuia numit micropil (m). Țesutul interior al ovulului, 
care se întinde de la şalază pînă la micropil se numește mucelă, în inte- 
riorul căruia, în apropierea micropilului, se află sacul embrionar, macro- 

sporul germinat sau gametofitul femeiesc, veziculă care găzduieşte şapte 
celule, și anume: o oosferă şi două sinergide formează o triadă micro- 
pilară, trei celule antipode formează o triadă inferioară sau bazală şi în 
mijloc se găseşte o a şaptea celulă, singura diploidă, care poartă numele 
de nucleu secundar al sacului embrionar (n2). 


sin 


se 

Fig. 444. Structura ovulului de Poly- 
gonum divaricatum : 
fun — funicul; h — hil; inte — integument ex- 
tern; înti — integument intern; muc — nucela; 
cl — calota; m — micropil; f.i — fasciculul li- 
bero-lemnos; ş — şalaza; sie — sac embrionar; /V0 
sin — sinergide; o — oosfera; ant — antipode; 
m — nucleu secundar al sacului embrionar (după 
Strasburger). 


Structura ovulului, așa cum a fost descrisă, se potrivește pentru ovulele 
majorităţii angiospermelor. Există cîteva abateri în privința numărului 
de antipode, care pot ajunge pînă la 150, se poate reduce la două, la 
una, sau chiar pot lipsi. 

Poziţia ovulelor în ovar. Considerînd o linie care ar trece prin micro- 
pil, şalază $i funicul şi care ar fi axul ovulului, poziţia ovulului în ovar 
poate fi orlotropă, anatropă şi campilotropă (fig. 445). 


s.e 


nuc- 


Fig. 445. Poziția ovulului : 
A — ovul ortotrop; B — ovul campilotrop; C — ovul anatrop; ș — şalaza; m — micro- 
pil; nuc — nucela; s.e — sac embrionar; f.l} — fasciculul libero-lemnos (după 
Guilliermond). 

Ovulul ortotrop sau drept are funiculul, șalaza şi micropilul pe aceeași 
linie (4), care este axul ovulului. Este o formă destul de rar întîlnită 
la angiosperme: Polygonaceae (v. fig. 444), Urticaceae etc. 

Ovulul analrop sau răsturnat este extrem de răspîndit la angiosperme. 
El este răsturnat în lungul funiculului, cu care se sudează pe o porți- 

une laterală numită rafel. La acest tip de ovul, hilul şi 
micropilul sînt foarte apropiate, dar situate pe axe 
deosebite (fig. 445, C). 

Ovulele campilotrope? sau curbate au o formă reni- 
formă şi axul îndoit. Se găsesc la cariofilacee, cruci- 
fere etc. (fig. 445, B). 

Originea ovulului. Ovulul apare ca o ridicătură a 
pereților ovarului în regiunea placentară (fig. 446). 
Acest primordiu creşte repede şi în jurul lui apare 
o cută de ţesut (B), şi apoi o a doua cută (C) care 
vor forma integumentele ce vor înconjura incomplet 
nucela, lăsînd liber micropilul. Apoi apare funiculul, 


a A ai în care se angajează un fascicul conducător ce vine 
ga 4462 Schemi ră ae aceea ai x 

tnd dezvoltarea succe. dİn Placentă şi înaintează pînă la şalază. 
sivă (4, B, C, D) a 

părţilor ovulului ; 

pl — placenta; n — nucela; 
int — i. integumentul intern; 
int. e — integument extern ; 
m — micropil; f — funicul 
(după Guillièrmond). 


Dezvoltarea sacului embrionar 
sau maerosporogeneza 


Sacul embrionar își are originea într-o celulă si- 
tuată în axul nucelei, sub epiderma acesteia, în 
dreptul micropilului, și procesul dezvoltării sale pînă la stadiul adult 
şi uninucleat constituie macrosporogeneza (fig. 447). 

Celula amintită, care reprezintă arhesporul, se divide în curînd în două 
celule suprapuse, dintre care cea superioară se numeşte inițiala calotei (i.c) 
şi care sau nu se mai divide, sau dă un țesut numit calotă, ce împinge mai 
adînc în nucelă pe cea de a doua celulă numită inițiala sacului embri- 
onar sau celula-mamă a macrosporului (i.s.e). La început diploidă, ca toate 
celulele ovulului, această celulă suferă imediat o diviziune reducțională 
(D), urmată de o a doua diviziune tipică, aşa încît la sfîrşitul acestor divi- 
ziuni inițiala macrosporului a dat naștere la patru celule suprapuse (E). 
Dintre acestea, cea mai de jos, a patra celulă crește foarte mult, „stri- 
veşte” pe celelalte trei celule-surori, care în cele din urmă dispar, așa că 
din cele patru celule haploide născute din celula-mamă, a rămas una 
singură, macrosporul. Acesta „germinează” pe loc şi dă macroprotalul sau 
gametofitul femeiesc. Nucleul său se divide în două (F), fiecare din nucleii- 
fii divizîndu-se și el (H), apoi şi acești patru nuclei-fii se mai divid o 
dată, ajungîndu-se astfel la opt nuclei închiși în sacul embrionar şi gru- 
paţi cîte patru la fiecare pol al acestuia („nuclei polari”). Din fiecare 


1 De la grec. raphe = sudură. 
2 De la grec. kampylos = recurbat. 

grup, cîte un nucleu polar se deplasează către centrul sacului embrio- 
nar (M); cei doi nuclei polari se unesc și formează nucleul secundar 
al sacului embrionar, diploid. Apoi fiecare nucleu din grupurile de cîte 


Fig. 447. Apariţia, dezvoltarea şi fecundaţia sacului embrionar : 
A, B, C, D, E, F, G, H, I, J, L, M — stadii succesive ale dezvoltării sacului embrionar; H — fecundaţia; 
„d, — inițiala calotei; î.s.e — inițiala sacului embrionar; o — oosfera; s — sinergide; m — nucleu secundar; 
a — antipode; np — nuclei polari (după Ullrich şi Troli). 


trei rămase la cei doi poli ai sacului embrionar se înconjură cu citoplas- 
mă şi îşi formează cîte o membrană care la grupul micropilar este pro- 
teică, iar la cel opus celulozică. Urmează diferențierea celor şase celule 
în oosferă (o), sinergide (s) și antipode (a), după care sacul embrionar 
este matur și gata pentru fecundație (N). 


27 — Morfologia plantelor 

La mai mult de 80%, dintre angiosperme, macrosporogeneza şi dezvol- 
tarea gametofitului femeiesc se desfăşoară în modul descris mai înainte. 
Există însă şi cîteva excepții, tipuri anormale de germinare a macrospo- 
rului, care se întîlnesc la indivizi din cele mai diferite grupuri sistematice. 
Excepţiile privesc mai ales numărul antipodelor, al nucleilor polari, numă- 
rul total al celulelor din sacul embrionar care poate fi mai mare de opt 
(16 la Peperomia) sau mai mic (patru la Plumbagella) etc. Aceste excepții 
nu modifică în esență procesul, care arată că întregul gametofit femeiesc 
la angiosperme se reduce la cîteva celule, care și-au pierdut orice inde- 
pendenţă, trăind heterotrof pe sporofit, pe care nu-l părăsesc niciodată. 


2. FORMULE ȘI DIAGRAME FLORALE 


Pentru a putea exprima grafic numărul şi dispoziția pieselor unei flori 
există două mijloace: formula florală şi diagrama florală. 

Formula florală reprezintă organizarea florii, redată prin semne conven- 
tionale, litere şi cifre. Semnele utilizate în formule sînt următoarele: 
E sau + (steluță) care înseamnă floare actinomoriă ; ./. înseamnă floare 
zigomortă ; semnul -+ (plus) leagă verticilele de acelaşi fel; 0 (zero) in- 
dică lipsa unui verticil; cifrele arată numărul pieselor unui verticil; 
co (infinit) înseamnă. foarte multe piese într-un verticil; cifra pusă în 
paranteză mică ( ) arată că piesele respective sînt unite; paranteza mare 
[ ] arată că două verticile diferite sînt unite; cifra care arată numărul 
carpelelor, dacă e subliniată, înseamnă că floarea are ovar superior; dacă 
linia este deasupra cifrei înseamnă ovar inferior. Semnul 7 înseamnă 
floare bărbătească, 9 floare femeiască % floare hermafrodită. 

"Literele folosite în formule sînt: K pentru caliciu, C pentru corolă, 
P pentru perigon, A pentru androceu şi G pentru gineceu. Literele sp 
puse înaintea formulei indică aşezarea spirociclică a pieselor în floare. 

Dăm “mai jos cîteva formule florale : 


Tulipa ® P3+3 A3+3 G(3) Pisum .|. K(5) C1+2+ (2) A(9)+1 G1 
Hyacinthus ® P(3+3) A3F3 G(3) Brassica ® K4 C4 A 4+2 GQ) 

Iris ® P3+3 43+0 GB) _ Juglans ® 3 K242 A6—2 

Primula ® K(5) [C(5) 40+5] G9) © 9 K242 GÖ). 

Viola .]. K5 C5 A5 G(3) Magnolia sp. Ð 8 Po Aw Go 


Diagrama florală este un desen schematic reprezentînd, în proiecție ori- 

zontală într-un plan perpendicular pe axul florii, toate piesele acesteia, 
servindu-ne de semne convenționale pentru fiecare fel de piesă. 
"Spre deosebire de formulă, diagrama arată nu numai numărul pieselor 
florale, ci şi locul pe care acestea îl ocupă, raportul dintre ele (dacă sînt 
libere sau unite, concrescute sau dedublate, dacă una din piese a dispărut, 
în care caz în locul ei se pune un X etc.). 

Diagrama florală este, cu alte cuvinte, o secțiune transversală sintetică, 
deoarece ne înfățișează amănunte pe care în realitate nu le putem observa 
decît făcînd serii de secțiuni transversale prin toate părțile florii. În dia: 
gramă se reprezintă în acelaşi plan secțiunile organelor care în natură sînt 
situate în planuri diferite. 


Fig. 448. “Construirea diagra- 
mei unei flori pentaciclice 
de lalea: 

A — cercurile concentrice, razele şi 
interrazele; B — poziţia sepalelor şi 
petalelor, a axei florale; C — dia- 
grama completă (după G r'in ț escu.) 


Construirea unei diagrame se face în felul următor: se consideră axul 
floral ca avînd forma unui con foarte alungit, iar verticilele de piese flo- 
rale, cu cît sînt mai apropiate de vîrful axului, cu atît vor fi situate mai 
aproape de centrul diagramei, care se confundă cu vîrful axului. 

Pentru construirea diagramei unei flori ciclice (fig. 448), se fac atîtea 
cercuri concentrice cîte cicluri are floarea. Se împart apoi cercurile în de 
două ori atîtea părți egale, cîte piese are fiecare verticil. Se unesc punctele 
de pe cerc cu centrul prin linii pline sau raze şi prin linii punctate; numite 


Fig. 449. Diagrame florale: 


A — la Liliaceae; B — la Iridaceae; C — la Primula; D — la Viola odorata; E — la Vicia faba; F — la 
Cruciferae; G — la nuc; H — la Ranunculaceae (după Strasburger). 


interraze, după care se desenează pe fiecare cerc, pe raze şi interraze în 
mod alternativ, semnele convenționale ce reprezintă piesele florale, înce- 
pînd cu sepalele, petalele, androceul și gineceul. Aceste semne convențio- 

nale sînt: linie cu unghi pentru sepale, arc pentru petale, secțiunea ante- 
rei pentru stamine, secțiunea ovarului pentru gineceu. Dacă piesele peri- 
antului sînt unite, se unesc și sepalele respective; dacă lipseşte o stamină 
sau un alt organ, locul lui se înseamnă cu o cruce. În figura 449 se dau 
cîteva diagrame florale. 

La florile spirociclice se întrebuințează o spirală în loc de cercuri. 


3. CONCEPŢII NOI DESPRE NATURA 
MORFOLOGICĂ A FLORII 


Pe lîngă teoria clasică a lui Goethe, conform căreia floarea este un 
lăstar modificat şi toate părţile sale sînt frunze modificate, în ultimul timp 
s-au emis păreri noi şi diferite privitoare la acest organ. 

Astfel, botanistul englez Sanders, în 1925, a emis ipoteza polimor- 
fismului carpelar, după care carpelele florii pot îmbrăca forme diferite : 
unele formează peretele ovarului, altele pereţii care împart cavitatea ova- 
riană în loji, altele ovulele, stilul şi stigmatul. 

Danezul Hagerup socotește că originea carpelelor nu este aceeași 
la diferitele grupuri de angiosperme, deci ele nu pot fi considerate ca omo- 
loge. După el, ovarul nu provine din frunze ci din tulpină. 

Această ipoteză a lui Hagerup este dusă şi mai departe de Grégoire 
(1931) şi Thompson (1933), după care în florile angiospermelor nu 
există carpele, ci ovarul provine din receptacul, pereţii despărțitori şi 
ovulele provin din excrescențe ale axului floral; de asemenea, staminele 
ar fi emergențe ale aceluiași receptacul, iar stilul şi stigmatul ar fi sta- 
mine sterile. 

După botanistul contemporan francez L. Plantefol, numai sepalele 
sînt frunze modificate. Restul pieselor, în special staminele şi carpelele ar 
fi organe originale, reprezentînd proliferări ale corpusului, 

Cea mai nouă teorie privitoare la originea părţilor florii de angiosperme 
este teoria telomelor susținută şi fundamentată de profesorul sovietic 
I. M. Krecetovici (1956). Conform acestei teorii, floarea nu este ui lăstar 
compus din frunze modificate, ci o formațiune complexă, ecologică şi fizi- 
ologică, alcătuită din organe axiale, nu din frunze. Singure sepalele sînt 
frunze modificate, în timp ce petalele sînt stamine sterile, staminele sînt 
telome fertile, sporifere, iar carpelele sînt organe cladodificate, sterile. 


Printre argumentele cu care Krecetovici îşi susține teoria şi combate în acelaşi timp vechea 
teorie a lui Goethe, cele mai importante sînt următoarele : 

1. În dezvoltarea stadială a plantelor, primele organe care apar sint cele vegetative și 
numai cu mult în urma acestora apar organele de reproducere. Apărind în stadii diferite, 
cele două categorii de organe nu se pot transforma unele în altele. 

2. În decursul dezvoltării filogenetice a plantelor, sporangiul a apărut înaintea frunzei, 
şi anume la acele plante care încă n-au corpul diferențiat în organe vegetative distincte. ci 


1 Krecetovici, I. M.: Floarea angiospermelor. Analele Româno—Sovietice. Seria bio- 
logie, nr. 3, 1956, p. 30—44. 

format numai din segmente cilindrice numite telome. Unele dintre telome au devenit asimi- 
latoare (telome-—filoizi), altele sporifere (telome—sporangii ). 

3. Lipsa stomatelor din epidermele petalelor, staminelor şi carpelelor; faptul că toate 
aceste părți ale florii au lemnul fasciculelor lor format din traheide şi nu din trahee ca frun- 
zele, și mai ales faptul că la subsuoara acestora nu apar niciodată, nici chiar ca fenomene 
teratologice (anormale), muguri axilari, constituie, după Krecetovici şi alți adepţi ai teoriei 
telomelor, un argument important în favoarea originii acestor părţi aie florii din organe axiale, 
nu din frunze. 

4. Cazurile de treceri gradate de la petale spre stamine și de la stamine spre carpele pot 
fi interpretate și ca treceri în sens invers, de la carpele spre stamine și de la stamine spre 
petale, aceste două categorii de organe fiind omologe. 


Dacă teoria telomică va fi definitiv acceptată în morfologie, mulți termeni 
utilizați astăzi în studiul florii (microsporofile, macrospori etc.) vor trebui 
abandonaţi o dată cu vechea teorie a metamorfozei. 


Originea filogenetică a florii 
de angiosperme 


Primele resturi fosile de angiosperme au fost găsite în calcarele jurasice 
din era mezozoică. În perioada următoare a aceleiași ere, în cretacic, an- 
giospermele erau reprezentate nu numai prin familiile actuale, ci chiar și 
prin principalele genuri de astăzi. De asemenea, ele izbutiseră deja să se 
răspîndească în toate tipurile ecologice de stațiuni. 

Din păcate însă, nu s-a găsit sub formă de fosile nici strămoșul incon- 
testabil al angiospermelor, nici organul din care a derivat pe cale istorică 
floarea. Din această cauză, asupra originii florii şi a primelor tipuri de 
angiosperme s-au emis mai multe ipoteze, dintre care mai importante 
sînt ipoteza pseudanției şi ipoteza euanţiei. 

Ipoteza pseudanţiei sau a florii false, formulată pentru întîia dată de 
botanistul austriac Wettstein și acceptată de mulți alți botaniști ca 
Engler, Warming etc. susține, în esență, că floarea angiospermelor 
s-a născut din inflorescența unor gimnosperme superioare (Gnetale), prin 
simplificare (fig. 450, A'—B”), fiecare stamină şi fiecare carpelă fiind omo- 
loagă cu o floare simplă, lipsită de petale. După această ipoteză, angios- 
permele cele mai primitive sînt apetalele lemnoase, cum sînt cele din 
fam. Fagaceae, Betulaceae, Juglandaceae etc., cu flori unisexuate dispuse 
în amenţi, flori cu înveliș simplu sau fără înveliș. Prin contopirea a două 
flori unisexuate s-ar fi născut floarea hermafrodită de angiosperme, ale 
cărei învelişuri s-au dublat şi care a trecut de la polenizarea prin vînt la 
polenizarea prin insecte. Această ipoteză se bucură de puţină circulaţie. 

Teoria euanţiei sau a florii adevărate, formulată de Bessey şi Hallier 
dar la care au aderat și alți botanişti ca Arber, Parkin etc., sus- 
ţine că floarea este un strobil (con) modificat, la care vîrful axei s-a trans- 
format într-un receptacul, iar frunzele lui s-au metamorfozat în periant, 
stamine şi carpele (fig. 450, A, B). După această ipoteză, floarea angio- 
spermelor derivă din cea a gimnospermelor inferioare, din clasa Bennetti- 

tinae, plante cu flori mari, hermafrodite, în formă de con și cu învelișuri 
florale (fig. 451). Cele mai primitive angiosperme, după această ipoteză, 
sînt fam. Magnoliaceae şi Ranunculaceae, cu flori mari, avînd piese în 


Fig. 450. Originea florii de angiosperme Fig. 451. Secţiune printr-o floare, parţial 

după teoria euanției (A, B) şi după cea a deschisă, de Bennettitales: 

Pseudanţiei(4!, B’) (după Wettstein, p — periant; s — stamine; c — conul cu carpe- 
din Strasburger). lele (după Morariu). 


număr nelimitat, dispuse în spirală. Drumul urmat de evoluția florii pri- 
mitive a dus la micşorarea axului, la împuținarea numărului de piese, 
la dispoziția ciclică și la ovar inferior. Adepții ipotezei euanţiei, printre 
care numeroși botanişti contemporani, consideră apetalele lemnoase drept 
plante evoluate, care și-au simplificat în mod secundar alcătuirea florii. 


D. FORMAREA OULUI LA ANGIOSPERME 


Rolul florii este acela de a da naştere oului sau zigotului, punctul de 
plecare pentru formarea unui nou individ. Formarea oului este o urmare 
a unirii celor doi gameţi de sex contrar, a fecundaţiei. Actul fecundaţiei 
este însă precedat de două, fenomene premergătoare, fără de care el nu 
poate avea loc: polenizarea şi germinarea polenului. 


1. POLENIZAREA ȘI MODALITĂȚILE El 


Polenizarea este transportul polenului, prin diferite mijloace, de la anteră 
pe stigmat. 

Se deosebesc două tipuri de polenizare: autopolenizarea şi polenizarea 
încrucișată. 

Autopolenizarea are loc la florile hermafrodite şi constă în ajungerea 
polenului din anterele unei flori pe stigmatul aceleiaşi flori (autogamie) sau 
pe stigmatul unei alte flori de pe același individ (gertenogamie). 

Nu toate florile hermafrodite se pot autopoleniza, ci numai acelea ale 
căror organe sexuale ajung la maturitate în acelaşi timp. Asemenea flori 
se numesc komogame. 

Există însă foarte multe flori hermafrodite la care cele două organe 
sexuale nu ajung la maturitate simultan, ci la intervale de timp diferite, 
făcînd imposibilă autopolenizarea. Astfel de flori se numesc dichogame. 
Florile dichogame pot fi proterandre, la care staminele ajung la maturitate 
înaintea pistilului și proterogine, la care gineceul ajunge la maturitate 
înaintea staminelor. 

Proterandria este mult mai frecventă decît proteroginia şi se 
întîlneşte la florile de Cariophyllaceae, Papilionaceae, Malvaceae, Labiatae, 
Campanulaceae, multe compozee, liliacee, la florile unisexuate de porumb etc. 

Proteroginia este răspîndită la florile de Cruciferae, Rosaceae, 
Solaneae ete. Florile dichogame, deși hermafrodite morfologic, se comportă 
fiziologic ca și cum ar fi unisexuate. 

Autopolenizarea este un fenomen relativ puțin răspîndit la plante. Totuşi, 
o bună parte dintre plantele noastre de cultură cum sînt: orzul, mazărea, 
grîul, fasolea, ovăzul, roşiile, bumbacul, inul etc. sînt autogame. După 
un număr oarecare de generaţii născute prin autogamie, aceste plante dege- 
nerează, dacă între timp n-au realizat o polenizare încrucişată. Explicaţia 
fenomenului constă în aceea că gameţii care se fecundează în autogamie 
sînt identici din punct de vedere ereditar. În plus, trăind în aceeași floare, 
se găsesc în condiții de mediu identice. Ca urmare, noua plantă moşteneşte 
aceleași caractere parentale şi aceleaşi cerinţe față de mediu, şi deci cercul 
ei de adaptabilitate se tot restrînge. Se evită aceasta polenizîndu-le încru- 
cişat, pe cale artificială. 


La multe plante, printre care şi pomii fructiferi, autopolenizarea duce 
la sterilitate. Florile autopelenizate nu produc rod. Există însă plante 
care, deși se autopolenizează, fructifică în mod normal. Astfel, multe gra- 
minee sălbatice şi orzul cultivat își autopolenizează florile încă de pe timpul 
cînd spicul este învelit în frunze şi deci polenul străin nu poate pătrunde 
la ele. De asemenea, la unele soiuri de mazăre, fasole, lupin, florile se auto- 
polenizează în boboc. Există şi plante cu întocmiri speciale în floare, care 
favorizează autopolenizarea. La florile de Berberis vulgaris (fig. 452) sta- 
minele au la bază un ţesut senzitiv care, atins de trompa unei insecte, 
provoacă curbarea bruscă a staminei, care izbeşte stigmatul, lăsîndu-și 
polenul pe el. La albăstriță (Centaurea cyanus) din fam. Compositae 
(fig.453), la baza stigmatului se găseşte un smoc de perișori colectori 
(5. c). Cînd stilul iese din mijlocul tubului pe care-l formează cele cinci 
antere unite ale staminelor, colectează polen pe care apoi îl vor atinge 


1 De la grec. geiton = vecin. 
3 De la grec. dicha = dublu şi gamos = căsătorie 

cei doi lobi ai stigmatului, care, după ieşirea din floare, se îndoaie 
în jos. În sfîrșit, plantele cu flori cle:stogame! (flori care nu se deschid 
niciodată) se polenizează numai cu polen propriu. Astfel de flori se întîl- 
nesc la Viola, Oxalis, Polygala etc. Vioreaua, pe lîngă florile parfumate 


g: a 
pf 
pe 
st 
4 
Fig. 452. Autopolenizarea la Fig. 453. Autopolenizarea la albăstriță : 
Berberis vulgaris (după A —floare închisă; B — floare deschisă: a — antere; 
Grinţescu). p.c — perișori colectori; st — stilul; p.f — perişori pe fila- 


mentele stigmatului (scheme după Bonnier). 


timpurii, produce vara mai tîrziu nişte flori care nu se deschid, ci trec direct 
din starea de boboc în cea de fruct. Şi plantele care produc fructe sub pă- 
mînt au flori cleistogame: de exemplu, Arachis hypogaea. Există soiuri ale 
aceleiași specii de secară, trifoi etc. cu autopolenizare, alături de alte soiuri 
cu polenizare încrucișată. 

În natură, plantele cu polenizare încrucișată pot da forme cu autopo- 
lenizare, cînd ajung în condiţii de vegetație nefavorabile ca cele din pusti- 
uri, munți înalți, însule izolate etc. În acest caz, autopolenizarea apare 
ca o adaptare la mediu ce favorizează conservarea speciei. 

Polenizarea încrucișată are loc atunci cînd pe stigmatul unei flori ajunge 
polen străin (xenogamie)? provenind de la florile unui alt individ de ace- 
lași soi sau de un soi diferit. Ea este mai favorabilă pentru plante decît 
autopolenizarea, deoarece, în acest caz, se unesc gameţi diferiţi, cu proprie- 
tăţi ereditare diferite, provenind de la plante care au trăit în condiții de 
mediu diferite. În consecință, urmașii vor avea posibilități de răspîndire 
şi adaptare la mediu mult mai largi. 


1 De la grec. kleistos = închis. 
3 De la grec. xenos = străin. 

Agenţii care transportă polenul de pe o floare pe alta sînt vintul, anima- 
lele şi, în cazuri mai rare, apa, plantele numindu-se respectiv anemofile, 
zoofile şi hidrofile. 

Aproximativ 10% dintre angiospermele actuale'sînt plante anemofile : 
gramineele, ciperaceele, amentaceele, cum sînt plopul, mesteacănul, ari- 
nul, stejarul, nucul etc. ; apoi ulmul, hameiul, urzica etc. 

Florileplantelor ane- 
mofile! se recunosc după 
o serie de caractere particulare. 
Ele sînt mici, fără culori vii, fără 
nectarine, cu periant simplu sau 
redus. Adesea florile brăbăteşti se 
grupează în inflorescențe, mai 
ales în amenţi. Polenul lor uscat, 
mărunt, uşor și prăfos, se produce 
în cantități extraordinar de 
mari ; într-un ament de alun iau 
naștere aproximativ 4 milioane aa = 
grăuncioare de polen ;o inflores- 716,45. Două spieulete de graminee (Arena: 
cență de porumb produce cam 50 cilanteşi foarte mult polen (după Guilliermond). 
milioane de grăuncioare. Conife- 
rele produc atîta polen încît acesta 
pluteşte ca niște nori, numiți popular „nori de pucioasă”. Amenţii plantelor 
anemofile sînt oscilanţi, atîrnă în jos şi se scutură la cea mai ușoară adiere de 
vînt. Tot oscilante sînt și staminele gramineelor (fig. 454), ale căror antere se 
prind de filamente la mijloc şi se mișcă foarte uşor, scuturind polenul. 
Stigmatele florilor anemofile sînt lungi, mari şi penate (la porumb ele alcă- 
tuiesc „mătasea porumbului”), cu suprafața lipicoasă de care se prinde 
ușor polenul. 

Autopolenizarea la plantele anemofile este împiedicată de faptul că 
florile lor sînt dichogame. 

Plantele zoofile se polenizează cu ajutorul animalelor. Dintre 
grupurile de animale care fac polenizarea încrucișată a florilor, mai impor- 
tante sînt insectele și păsările. Plantele polenizate prin insecte se numesc 
entomofile?, iar cele polenizate prin păsări se numesc ornitofile. Există 
plante, puţine la număr, care se polenizează prin melci sau lilieci. Insectele 
care fac polenizarea florilor sînt mai ales albinele, bondarii, viespile, muștele 
şi fluturii. 

Florile entomofile se caracterizează prin următoarele însuşiri : au corolă 
viu colorată sau perigon petaloid ; dacă sînt mici se asociază în inflorescențe 
mari, foarte vizibile, cum este cazul la Umbelliferae sau Compositae. La 
multe capitule de compozee, florile marginale sînt mai mari decît cele din 


1 De la grec. anemos = vint şi philos = prieten. 
2 De la grec. entomos = insectă şi philos = prieten 
3 De la latin. ornis = pasăre și philos = prieten. 

mijloc (floarea-soarelui, crizanteme) ; la unele umbelifere, florile periferice 
sînt sterile (morcov). Florile entomofile produc în petalele lor uleiuri eterice, 
care dau mirosuri puternice simțite de departe de către insecte. Unele miro- 
suri de flori sînt neplăcute, de peşte putred, de cadavru sau de bălegar 
(florile de Rafflesia, Stapeha, multe orhidee etc.) şi ele sînt vizitate de 
mie Caracterul principal al florilor entomofile este însă prezența nectari- 
nelor. 

Nectarinele au poziții foarte variate în floare (fig. 455). Ele pot fi situate 
la baza petalelor (la Ranunculus), la baza ovarului (Vitis), pe receptaculul 
florii, formînd un disc nectarifer ca la disciflore (Rutaceae etc.), sau în pinte- 
nii nectariferi ca la viorea, călțunași. Polenul florilor entomofile este mare, li- 
picios, cu neregularități pe suprafață, cu care se prinde ușor atît de corpul 
insectelor cît și de stigmat. Sînt flori care pot fi polenizate de familii întregi 
de insecte, altele de un grup restrîns sau chiar de o singură specie. Astfel, 
trifoiul roşu se polenizează prin bondari, florile cu nectar adînc, în tubul 
corolei (regina nopţii, petunii etc.) numai prin fluturi cu trompa lungă, 
smochinul printr-o singură viespe — Blastophaga grossorum. 

Plantele ormitofile, toate subtropicale, aparținînd genurilor Tecoma, 
Jacaranda, Fuchsia etc., se caracterizează prin flori mari, viu colorate, 
mai ales roşii, al căror nectar ascuns în tubul corolei este căutat de păsările 
muscă (colibri) cu ciocul lung. În timp ce pasărea suge nectarul din floare, 
ea se acoperă pe penele capului cu polen, pe care-l duce apoi la altă floare 
(fig. 456). 

Plantele hidrofile sînt acelea la care polenizarea se face cu 
ajutorul apei. Acestea sînt puţine la număr, deoarece cele mai multe 
plante acvatice își ridică florile în aer, fiind polenizate prin vînt sau insecte 


Fig. 455. Poziţia nectarinelor : 


A — la muștar, la baza staminelor; 
B „Ja picietul-eocoșelul, la baza 
petalelor ; C — disc nectarifer, la arțar 
(d); D — la vita-de-vie, nectarinele 
se găsesc la baza ovarului (după 
Pranti, din Grințescu). 


și numai la foarte puține dintre ele factorul polenizator este apa. Dintre 
acestea din urmă vom cita cazul plantei Vallisneria spiralis (fig. 457), 
plantă submersă, dioică. Florile bărbăteşti formează amenți înveliți de 
către o spată. Fiecare floare are trei sepale și două stamine. Cînd anterele 
sînt mature, aceste flori se rup din ament una cîte una și se ridică deasupra 

apei, lăsîndu-se purtate de valuri. Tot acum se deschid şi anterele. Florile 
femeiești sînt așezate cîte una în vîrful unui peduncul foarte lung şi învârtit 
în spirală. La maturitatea lor, care coincide cu cea a florilor bărbăteşti, pe- 
dunculul spiralat se derulează, spata florii se deschide și stigmatul trilobat 
se etalează la suprafața apei, unde are toate șansele să întilnească o floare 


Fig. 456. Flori de Bignoniaceae polenizate Fig. 457. Polenizarea la Vallisneria 
prin păsări (colibri) (după Grinţescu). L spiralis : 
A — plantă femeiască; B — o floare izolată; 
C — plantă bărbătească; D — inflorescența băr- 
bătească, E — o floare singuratică ce se ridică la 
suprafața apei; F = aan polenizării (după 
Ullrich). 


bărbătească și astfel să se efectueze polenizarea. După fecundație, spata 
şi întreaga floare femeiască se închide din nou, pedunculul floral se răsuceş- 
te şi trage floarea fecundată în apă, unde se formează fructul şi se maturi- 
zează semințele. 

La alte plante submerse, cum sînt Ceratophyllum, Zostera sau Ruppia, 
polenul are aceeaşi densitate ca apa, plutește la diferite nivele ale acesteia, 
unde întîlnește stigmatul florilor femeiești și are loc polenizarea hidrofilă. 

Polenizarea artificială. Omul a cunoscut efectul polenizării încrucişate 
şi a practicat-o cu mult înainte de a bănui măcar rolul polenului în fecunda- 
ţie. Încă din antichitate arabii au ştiut că arborii femeiești de curmal fructi- 
fică mai regulat şi mai abundent dacă în aceeaşi oază se găsesc şi indivizi 
bărbăteşti. Tot ei au descoperit faptul că scuturind deasupra florilor feme- 
ieşti inflorescențe mascule, rodirea este mai sigură. Popoarele din jurul 
Mediteranei au învăţat de timpuriu să facă polenizarea artificială la smochin. 

Polenizarea artificială se poate aplica la porumb, secară, hrișcă, floarea- 
soarelui etc. Pe lîngă polenizarea naturală, acestor plante li se poate aplica 
o polenizare suplimentară, artificială. 

Pe polenizarea artificială se bazează metoda hibridării sexuale, prin care 
se urmărește crearea de soiuri noi sau se urmăresc probleme științifice de 
genetică. Dacă florile cu care se experimentează hibridarea sexuată sînt 
hermafrodite, ele se castrează prin îndepărtarea staminelor încă din boboc. 
După maturizarea pistilului se polenizează cu polen străin. Tot timpul 
floarea se ține sub un săculeț de tifon sau celofan, spre a împiedica pătrun- 
derea altui polen la stigmat. 

Fiziologia polenului. Polenul conține foarte multe substanțe nutritive, 
mai ales proteine şi zaharuri, un sortiment extrem de numeros și variat 
de fermenți, vitamine, hormoni de creştere și carotenoizi în stare dizolvată. 
El suportă destul de ușor temperaturile scăzute pînă la — 20°C şi chiar 
mai mult. Menţinerea polenului la rece îi stimulează germinația dar îi scade 
capacitatea de fecundaţie. O acțiune contrară o are temperatura ridicată. 

Polenul îşi păstrează capacitatea de fecundare un timp variabil, după 
specia de plantă de la care provine. Astfel, la polenul de crin aceasta se 
menține la 140 de zile, la polenul de lalea 37—108 zile, la alun 40—65 de 
zile, la măr şi păr 70—210 zile, la cireș şi vişin 30—100 de zile. Este foarte 
redusă viabilitatea polenului de graminee: 2 zile la orz, 12 ore pînă la 
2 zile la secară, 1 pînă la 2 zile la porumb. 

Polenul poate fi făcut să germineze şi pe cale artificială, punîndu-l într- 
un mediu de germinare, ca, de exemplu, soluție de zahăr cu puţin agar- 
agar şi urme de acid boric. 

Viabilitatea stigmatului este mult mai redusă decît a polenului, 3—4 
zile pînă la maximum 16 zile. El este foarte sensibil la temperaturi scăzute 
şi piere la —1,5*C. 


2. GERMINAŢIA POLENULUI ȘI CREȘTEREA 
TUBULUI POLINIC 


Ajuns pe stigmat, grăunciorul de polen este reținut de papilele acestuia 
şi de un lichid mai mult sau mai puţin vîscos care le acoperă. La această 
prindere contribuie și ridicăturile sau șanțurile exinei. După un timp foarte 
scurt polenul germinează, pe baza unui fenomen de osmoză: fiind bogat 
în substanțe cu mare putere osmotică, el absoarbe apa din lichidul stigmatic, 
turgescența lui crește şi exina, fiind rigidă, crapă la nivelul unui șanț sau 
al unui por. Prin această ruptură, conținutul viu al polenului, mărginit 
de membrana intinei, iese afară sub forma unui tub cilindric numit tub po- 
linic (fig: 458). Acesta creşte foarte repede, la început pe seama rezervelor 
nutritive depozitate în polen în timpul formării lui, mai tîrziu pe seama 
acelora pe care le absoarbe din țesuturile stigmatului și stilului. Rolul 
substanțelor secretate de stigmat în creșterea tubului explică şi cauza 
pentru care polenul germinează numai pe stigmatul aceleiași specii. La 

unele plante cu polenizare încrucișată numite „autosterile” polenul nu ger- 
minează pe stigmatul aceluiași individ, deoarece acesta din urmă secretă 
substanțe care inhibă creșterea tubului polinic (peri, meri, multe graminee, 
multe leguminoase etc.). 


Fig. 458. Fazele succesive ale formării tubului polinic: 
c.sp — celula spermatogenă; n. v — nucleul vegetativ; i — intina; 
tp — tub polinic (după Grin țes cu). 


Fig. 459. Porogamie la compozee (4) 
şi şalazogamie la mesteacăn (B) 
(după Guilliermond). 


Formarea şi creşterea tubului polinic este influențată de temperatură 
(frigul are o acțiune negativă) și de ploi, care spală stigmatul de lichidul 
său şi fac să plesnească grăuncioarele de polen, împiedicînd fecundaţia. 

În tubul polinic intră mai întîi celula vegetativă, apoi și cea generativă. 
Aceasta din urmă, în multe cazuri, se divide şi dă cei doi gameţi bărbă- 
teşti încă înainte de germinația polenului. Fie că sînt născuţi mai înainte, 
fie că se nasc cu acest prilej, gameţii bărbătești se deplasează — cu aju- 
torul curenților protoplasmatici foarte activi în acest timp — spre mijlocul 
şi mai apoi spre vîrful tubului polinic, de unde nucleul vegetativ dispare. 

Tubul polinic crescînd se înfige între papilele stimatului, pătrunde în 
stil, și străbate țesutul conducător al acestuia, ale cărui celule sînt mai 
mult sau mai puţin gelificate și nu opun nici o rezistență înaintării tubului, 
ba încă îi furnizează și substanțe hrănitoare. Ajuns în cavitatea ovariană, 
tubul polinic străbate țesutul conducător al placentelor și grație unor sub- 
stanțe din ovul capabile să-i orienteze creșterea — fenomen numit chimio- 
tropism — , se îndreaptă spre oosferă. 

Timpul care se scurge între ajungerea polenului pe stigmat şi germina- 
rea acestuia variază foarte mult, după specia căreia îi aparține : 30 de minute 

la cocsagîz, 20 de ore la bumbac, mai multe zile, săptămîni sau chiar ani 
la alte plante. 

În condiţiile optime în care se găsesc, tuburile polinice crese repede 
şi într-o zi, cel mult 4—5 zile (cu unele excepţii, ca, de exemplu, orhideele, 
Arum etc. la care creşte încet), ele ajung în ovar, urmînd mereu țesutul 
conducător. Drumul și lungimea tuburilor depinde de distanța dintre stig- 
mat şi cavitatea ovarului ; el poate fi de la cîțiva milimetri pînă la 20—30 cm. 

Pătrundera tubului polinic în ovul se face pe două căi: prin micropil, 
așa cum se întîmplă la majoritatea covîrşitoare a angiospermelor, feno- 
men numit porogamie (fig. 459, A), sau prin șalază, fenomen numit șalazo- 
gamie, şi care se întilnește la puţine plante, cum sînt alunul, mesteacănul 
ulmul etc. (fig. 459, B). 


3. FECUNDAȚIA PROPRIU-ZISĂ 


Tubul polinic pătruns în ovul ajunge în contact cu sacul embrionar, 
a cărui membrană o străbate şi, gelificîndu-şi propria membrană în regiu- 
nea de vîrf, varsă cei doi gameţi bărbătești în sacul embrionar. Unul dintre 
aceşti gameţi se strecoară printre sinergi- 
dele care sînt în curs de dezorganizare şi 
ajunge la oosferă cu care se unește. Uni- 
rea celor doi gameţi de sex opus este 
însăşi fecundația, rezultatul ei fiind forma- 
rea oului sau zigolului, care va constitui 
punctul de plecare pentru o nouă plantă 
(fig. 460). Al doilea gamet bărbătesc se 
deplasează spre nucleul secundar al sacului 
embrionar în care se pot distinge nucleii 
polari constitutivi (fig. 460, B), se unește 
cu acesta şi dă un al doilea zigot numit şi 
zigot accesoriu. Această a doua fecundaţie 
are loc între un gamet haploid şi un nucleu 
care nu este gamet și care era diploid 
înainte de fecundaţie. Pentru aceasta uni- 
rea lor a fost numită de către Alexan- 
drov şi Strasburger ,,fecundație 
vegelativă”. Zigotul accesoriu, triploid, con- 
stituie punctul de plecare pentru formarea 
unui țesut nutritiv special numit endos- 
perm secundar sau albumen. 


Fig. 460. Dubla fecundaţie la Lilium _ Faptul că la angiosperme ambii gameţi 
martagon : bărbăteşti se unesc cu cîte un element din 
A — sacul embrionar,tnaintea fecundației;  Sacul embrionar a fost descoperit în anul 


7 eine abroad peer fesimdaței: 1898 de către botanistul rus Navaşi n, la 
o i ained y tubul polinic: gs = pri: Lilium. FEl a numit acest fenomen dublă 
mul gamet mascul; ga — a 5 

mascul (APE Uileich). fecundaţie. 

Un an mai tîrziu, acelaşi fenomen a fost descoperit la cruciferul Lepidium 
de către Guignard, care nu cunoaștea lucrările lui Navaşin. 

Dubla fecundație este un fenomen absolut general la angiosperme. 
Importanţa ei biologică constă în aceea că endospermul secundar nu se 
formează decît după fecundaţie, fără a se cheltui material de prisos pentru 
cazul cînd nu se formează embrionul, aşa cum se întîmplă la gimnosperme, 
a căror fecundaţie este simplă. De asemenea, prin dubla fecundaţie ia naştere 
nu numai un ou cu zestre ereditară dublă, maternă și paternă, ci şi țesutul 
cu care se va hrăni viitorul embrion și care are tot origine dublă şi caractere 
mixte. Este posibil — aşa după cum afirmă Jukovski — ca acest 
fapt să reprezinte una din cauzele posibilităților extrem de mari ale an- 
giospermelor de a se adapta la cele mai variate condiții de existență. 

Încă înainte de fecundație, sinergidele încep un proces de degenerescen- 
tă care, de regulă, duce la completa lor dispariție. În mod excepțional se 
întîmplă ca una din ele să se dezvolte formînd un haustoriu, organ de absorb- 
ţie al embrionului, sau chiar să dea naştere la un embrion suplimentar. 

Antipodele degenerează și ele înainte sau în timpul fecundației. De aseme- 
nea, porțiunea de tub polinic pătrunsă în ovul, dispare prin lichefiere. 
Dacă în ovul pătrund mai multe tuburi polinice, ele degenerează, dar ma- 
teria rezultată se poate uni cu celulele diploide ale nucelei, creindu-i embrio- 
nului nu mediu nutritiv şi mai complex decît endospermul. 

Imediat după desăvârşirea dublei fecundaţii, cei doi zigoți rezultați 
încep să se dividă foarte activ, diviziunile oului ducînd la formarea embri- 
onului iar cele ale zigotului accesoriu la formarea albumenului sau a endos- 
permului secundar, ţesut care va furniza hrană embrionului. Paralel cu 
aceste transformări citologice ale zigoţilor, ovulul şi ovarul suferă şi ele 
transformări profunde în urma cărora ovulul se transformă în sămânță 
iar ovarul în fruct. 


Dezvoltarea embrionului 


Imediat după formarea lui, zigotul își formează o membrană celulozică 
şi apoi începe să se dividă de îndată, sau după un repaus mai mult sau mai 
puţin îndelungat. După întiia lui diviziune rezultă două celule suprapuse : 
una apicală, exterioară, mai aproape de micropil şi alta bazală, interioară 
(fig. 461, 2, a şi b). Celula a, printr-o serie de diviziuni care au loc numai 
transversal, va forma un şir de celule suprapuse numit susfensor (s), care 
împinge în jos celula b și mai tîrziu poate servi şi la hrănirea embrionului. 
Tot din celula a se naşte și hipofiza (5, h) care leagă suspensorul de embrion 
si care va da o parte din celulele radiculei. 

Celula bazală (b), după două diviziuni care au loc în planuri? perpen- 
diculare, dă un grup de patru celule numite cvadraut, care constituie pri- 
mordiul embrionului (4). Celulele cvadrantului se divid prin pereţi tangen- 
țiali şi se ajunge astfel la un masiv de opt celule, patru externe și patru 
interne, constituind un octant (5). Celulele externe ale octantului vor 

forma dermatogenul iar cele interne, după o serie de noi diviziuni prin 
pereți orizontali și verticali vor forma un masiv celular care se diferențiază 
într-o zonă internă, originea viitorului plerom şi una mijlocie, care va da 
periblemul. Din globulos cum era, primordiul embrionului devine bilobat, 
fiecare lob reprezentînd începutul unui cotiledon (c). Între cele două cotile- 


h 
3 5 
Fig. 461. Dezvoltarea embrionului la Fig. 462. Embrion de Alisma plantago 
Capsella bursa pastoris : (nonocotiledonată) : 
s — suspensor; + — hipofiza; & — eotiledoane; A, B — stadii diferite de dezvoltare; e — coti- 
b — punctul vegetativ; 7 — oul; 2 — primele ledon; a — axa hipocotilă; » — hipofiza, 


două celule (a, b); 3—4 — primul cvadrant; $ — protoderma (după Ullrich). 
5 — primul octant (după Strasburger). 


doane va apărea vîrful vegetativ al viitoarei tulpini (p), dedesubtul lui se 
va forma tulpinița şi la capătul suspensorului, opus tulpiniței, ultima care 
apare este radicula. Aceasta are totdeauna o origine endogenă sau internă. 
Suspensorul se resoarbe curînd, iar embrionul trece, succesiv, la forma sa 
definitivă. 

În afară de cazul clasic de la Capsella, embriologii au descris și alte moduri 
de formare a embrionului la dicotiledonate, grupate în şase tipuri. Deose- 
birea dintre aceste tipuri şi tipul Capsella priveşte în primul rînd planul 
de diviziune al celulei bazale, gradul de participare a acesteia la construi- 
rea embrionului, hipofizei şi radiculei, uneori şi a axei hipocotile. De re- 
marcat că tipul de dezvoltare a embrionului nu este legat de înrudirea 
filogenetică dintre plantele respective. 

La monocotiledonate dezvoltarea embrionului se face într-un alt mod. 
La aceste plante, cotiledonul unic nu apare ca o expansiune laterală a axei, 
ci ca o continuare a acesteia (fig. 462, c), Vîrful vegetativ la aceste plante 
nu apare terminal, ci lateral, la baza cotiledonului, prin proliferarea laturi- 
lor viitoarei axe epicotile, așa cum se formează o tulpină adventivă. La 
graminee, embrionul se află așezat lateral pe albumen și aderă la acesta 
prin cotiledonul său în formă de scut, numit din această cauză scutellum. În 

plus, embrionul de graminee are două apendice în formă de tub conic care 
acoperă radicula şi muguraşul și care se numesc respectiv coleoriză şi coleplil. 

Dezvoltarea endospermului. Imediat după fecundaţie, fără nici o fază 
de repaus, și deci înainte de transformarea zigotului în embrion, al doilea 
zigot, zigotul accesoriu, se divide de numeroase ori şi mult mai repede decît 
oul, așa încît la un moment dat tot sacul embrionar este o pungă plină cu 
nuclei nedespărțiți prin membrane (fig. 463). 

Apoi încep să se formeze pereții despărțitori, începînd de la periferie 
spre centru, așa încît în cele din urmă întregul endosperm este transfor- 
niat într-o masă de celule care înconjoară complet embrionul. Acest proces 


Fig. 463. Schemă rezumînd procesele Fig. 464. D—A — diferi 
esenţiale ale formării embrionului și Ries în dezvoltarea Eu: 
endospermului la o sămînţă de semințe exalbuminate : 


dicotiledonate : embrionul, în negru: endospermul, 

A — ovul matur după fecundație ; B, C, D — sta- Başurat (după Guilliermond). 

dii succesive în formarea embrionului și 

albumenului (după Guilliermond). 
se cunoaște sub numele de formare liberă a celulelor, iar endospermul născut 
pe această cale se numeşte endosperm nuclear, şi este foarte răspîndit la 
monocotiledonate. Dacă diviziunea nucleilor din sacul embrionar este urmată 
imediat de citochineză, endospermul rezultat se numește celular, şi este 
caracteristic pentru gamopetale. 


28 — Morfologia plantelor 

La unele plante, puţine la număr, după prima diviziune a nucleului 
secundar fecundat, întregul sac embrionar se divide în două, prima jumă- 
tate urmîndu-și evoluția normală, iar jumătatea inferioară se transformă 
într-un haustoriu, organ care suge substanțele hrănitoare din nucelă şi 
le transmite la embrion. 

În timp ce se petrec aceste fenomene citologice, albumenul, la 
început avînd același volum cu sacul embrionar, se măreşte considerabil 
pe seama nucelei, pe care, în cele din urmă, o consumă şi-i ocupă locul. 
Masa de substanțe nutritive luată de la nucelă sau provenind din seva 
elaborată adusă la ovul prin tuburile ciuruite este pusă în rezervă în endos- 
perm, care la un moment dat umple întregul ovul (fig. 464). 

Dar embrionul este tot așa de mare consumator de hrană ca și albu- 
menul, cu deosebirea că el se dezvoltă mai lent. Totuşi, în cele din urmă, 
endospermul va fi consumat de embrion, așa cum nucela a fost consumată 
de endosperm (fig. 464, D). La semințele exalbuminate endospermul este 
consumat de embrion imediat după formarea lui. 

Indiferent prin care mod de formare a luat naștere endospermul, el se 
dezvoltă în interiorul sacului embrionar și acesta este cazul general. 

La cîteva familii de plante, cum sînt nimfeaceele, piperaceele, cario- 
filaceele etc., numai o parte din substanţele de rezervă se depune în endos- 
permul din interiorul sacului embrionar ; o altă parte se depune în acele 
straturi ale nucelei care n-au fost consumate de endosperm. Acest țesut 
nutritiv al embrionului, rezultat din celulele nucelei și situat în afara sacului 
embrionar, se numește perisperm. 

La Canna indica nu se dezvoltă endospermul, ci toate rezervele se depun 
în perisperm. Nu se formează endosperm nici la orhidee, la care nu se organi- 
zează nici embrionul decît în timpul germinației seminţei. 

De asemena, multe plante parazite, cum sînt Orobanche, Cuscuta, Raffle- 
sia ete. au embrion nediferenţiat în rădăciniță, tulpiniță etc. 

Dimpotrivă, alte plante pot avea mai mulți embrioni într-o sămînță. 
Aşa sînt coniferele, Tulipa, Erythronium şi Ulmus americana dintre an- 
giosperme. Fenomenul se numește poliembrionie. De regulă, embrionii 
suplimentari se dezvoltă fără fecundaţie, din sinergide, mai rar din anti- 
pode, din celule ale nucelei sau chiar din cele ale integumentului. 


Comparaţie între gimnosperme și angiosperme 
din punctul de vedere al reproducerii 


Din punctul de vedere al reproducerii, angiospermele sînt mult supe- 
rioare gimnospermelor. Principalele lor caractere de superioritate sînt 
următoarele : 

1. Carpelele lor se unesc şi formează o cameră închisă-ovarul-care în 
urma fecundaţiei va deveni fruct şi va închide în interior semințele. 

2. Generaţia gametofitică este şi mai redusă decît la gimnosperme; 
polenul nu mai are celule protaliene, iar ovulul nu mai are arhegon. Game- 

tofitul bărbătesc, reprezentat prin polen, s-a redus la numai două celule; 
cel femeiesc, reprezentat prin sacul embrionar, s-a redus la şapte celule. 

3. Fecundaţia la angiosperme este dublă, la gimnosperme este simplă. 

4. Ca urmare a dublei fecundaţii, endospermul angiospermelor este 
secundar, triploid, pe cînd al gimnospermelor este primar şi haploid. Cele 
două țesuturi sînt deci analoge, ambele servind la hrănirea embrionului, 
dar nu sînt omologe, ele avînd origini diferite. 

5. Prezenţa învelișurilor florale colorate la majoritatea angiospermelor 
a dus la entomofilie, pe cînd gimnospermele sînt aproape toate anemofile. 


E. SĂMINȚA ANGIOSPERMELOR 


Apariţia embrionului și endospermului în ovul, ca urmare a dublei fecun- 
daţii, cauzează schimbări profunde în floare: caliciul şi corola se usucă 
şi cad, staminele le urmează, producerea de nectar se oprește, stigmatul şi 
stilul care au servit la polenizare se usucă. 

În opoziţie cu aceste schimbări, organele care servesc la protecția embri- 
onului se dezvoltă și cresc: ovulul se transformă în sămînță şi ovarul în 
fruct. Aceste organe își mărese diametrul de zeci şi sute de ori, își sporesc 
greutatea pînă la de 1 000 de ori și mai mult ; este nevoie de un mare aflux 
de sevă elaborată şi de substanțe plastice în regiunea florală ; de asemenea, 
este nevoie de apă şi pierderea acesteia se evită prin cutinizarea integumen- 
tului şi suberificări parțiale care au loc în regiunea șalazei. Debitul de hrană 
pe care-l pot asigura fasciculele este insuficient; se nasc atunci haustori, 
organe de absorbţie speciale şi cu o durată limitată, care absorb hrană din 
nucelă și din celulele integumentelor şi o pun la dispoziția embrionului, 
Creşterea embrionului, şi chiar a organelor dinafara acestuia (ovul, ovar) 
nu se realizează numai pe seama celulelor existente, ci au loc apariții de 
noi celule prin diviziune. 

Toate aceste schimbări profunde duc la transformarea fostului ovul 
într-o sămînță, organ purtător al unei noi plante înzestrată cu rezerve nu- 
tritive şi învelită în țesuturi de apărare, embrionul, capabil să fie răspîndit 
departe de planta-mamă, să ducă o viață latentă pînă ce va ajunge în con- 
diții de germinare favorabile, cînd va reproduce un nou individ. 


Mortologia şi structura seminței 


Forma și mărimea semințelor de angiosperme sînt foarte variate la dife- 
ritele specii de plante. Astfel, referindu-ne la mărime (fig. 465), întîlnim 
seminţe abia vizibile cu ochiul liber, cum sînt cele de orhidee, semințe 
cu dimensiuni de 2—3 mm, cît nişte firicele de praf, ca la mac, tutun, se- 
minţe mari ca cele de nuc, castan sălbatic, nuca de cocos etc. Cele mai 
mari semințe se întîlnesc la palmierul Lodoicea seycellarum, ce pot cântări 
peste 1 kg. 

Numărul semințelor dintr-un fruct, de asemenea, variază foarte mult. 
Gramineele, compozeele, multe apetale (alun, stejar, fag etc.) au o singură 
sămânță ; mărul, para, de regulă zece, cucurbitaceele au zeci și sute de se- 
mințe, iar orhideele mai multe mii de seminţe. 


Fig. 465. Forma şi mărimea semințelor: 


A — de Orobanche; B — de Plantago major; C — de Nasturtium officinale; D — de 

traista-ciobanului; Æ — de nemțişor; F — de'iederă; G — de tutun; H — de neghină; 

1 — de viță-de-vie; J — de castan sălbatic; L — de lucernă; M — de trifoi; N — de 

măzăriche; O — de'linte; P — de curmal; R — de ricin; S — de dovleac; T — de bum- 

bac; U — de Bignonia; V — de plop; W — de Cinchona; Z — de lalea (după 
Grințescu). 


Părtile seminței mature sînt: tegumentul seminal provenind din integu- 
mentul ovulului şi o parte vie, alcătuită fie din embrion şi țesutul cu rezervele 
nutritive destinate embrionului (albumun sau perisperm), fie numai din 
embrion. 

1. Tegumentul seminal este țesutul care înveleşte şi apără sămânța. 
Impermeabilitatea lui se opune schimburilor dintre sămînță şi mediul 
exterior şi-i permite acesteia, al cărei metabolism intern este foarte mult 
încetinit prin deshidratarea pe care sămînța a suferit-o cu ocazia coacerii, 
să-și păstreze timp îndelungat embrionul în stare vie şi deci să fie capabilă 
să germineze. 

Tegumentul seminal provine din transformarea integumentului extern 
sau a integumentului unic al ovulului. $ prEN, 

Pe suprafața tegumentului seminal se pot observa anumite formațiuni, 
dintre care amintim: hilul, micropilul, rafeul și anexele cărnoase ale 
acestuia. 

Hilul este cicatricea, de regulă altfel colorată 
decît restul tegumentului seminal, care a rămas 
în urma ruperii seminței de funicul. La fasole 
hilul are o formă de butonieră, la castana săl- 
batică apare ca o pată mare, albă (fig. 466). 

Micropilul, cu toate că după fecundaţie își 
tot apropie marginile pînă se închide complet, 
rămâne totuși vizibil pe tegumentul seminal, sub z na 
forma unei ridicături avînd un por în mijloc Fig. 466. Semințe BE e 

: x 3 T (4) şi de castan sălbatic (B) : 
(m, fig. 466). Micropilul constituie zona de sla- a E 7-A VAL (apă. 
bă rezistenţă a tegumentului, pe care o sparge Grinţescu). 
radicula în timpul încolțirii. La semințele prove- x 
nite din ovule ortotrope, hilul este opus micropilului ; la cele provenite din 
ovule anatrope şi campilotrope, care sînt în majoritate la angiosperme, 
micropilul se află în apropierea hilului. 

Rafeul este o proeminență a tegumentului seminal, care se întinde de 
la hil pînă la șalază și care apare numai la seminţele provenite din ovulele 
anatrope (ricin, mazăre etc.). e 

Anexele cărmoase ale tegumentului seminal provin din înmugurirea 
acestuia. Ele iau naștere la nivelul micropilului sau la nivelul hilului şi 


Fig. 467. Anexele tegumentului se- 
minal: 
A — sămință de nufăr; B — sămință de 
nucşoară ; a — întreagă; b — secţiune longi- 
tudinală; C — săminţă de salbă moale; 
D — sămință de ricin; E — sămință de 
iarbă-de-negi: ar — arilus; ad — arilod; 
car — caruncul; str— strofila (după B a i11 o n). 


servesc la răspîndirea semințelor de către furnici, păsări sau alte animale, 
Există patru anexe cărnoase la semințe: azilul, carunculul, arilodul și 
strofiola (fig. 467). 

Arilul este o expansiune cărnoasă care începe în regiunea hilului și 
se întinde ca o cupă în jurul seminței, pe care o poate înveli parțial (nufăr, 

Fig. 468. Structura tegumentului seminal 
la in: 
a — cuticula; b — membrana externă a celulelor epi- 
dermice cu pături suprapuse de mucilagiu ; c — lume- 
nul celulelor epidermice ; d — straturi parenchimatice 
ale testei; e — stratul de celule selerificate al testei; 
Ts — testa; f — straturi strivite ale tegmenului; 
g — stratul cu pigmenţi al tegmenului; Tg — tegmen ; 
end — endosperm (după U 11rich) 


Fig. 469. Structura tegumentului seminal 
la bob: 
a — celule epidermice sclerificate dispuse în palisadă ; 
b — celule în formă de mosor; Ts — testa; c, d, 
< — straturile tegmenului (Tg); f— fascicul libero- 
lemnos (după Grinţescu). 


tisă) sau total, ca la nucșoară, Myris- 
tica fragrans, unde acesta este aromat 
şi se întrebuințează drept condiment, 

Carunculul esteoproeminență 
cărnoasă limitată la regiunea micro- 
pilului, pe care-l astupă. Se găseşte 
numai la semințele euforbiaceelor, 
de exemplu la ricin. 

Arilodul are aceeaşi origine ca 
şi carunculul, cu deosebire că el nu 
rămîne limitat la micropil, ci se în- 
tinde învelind întreaga sămînță, ca la 
salba-moale, unde are culoare rosșie. 

Strotiola este o expansiune 
cărnoasă a rafeului, care se întîlneşte 
la semințele de iarbă-de-negi. 

Suprafaţa  tegumentului seminal 
poate fi netedă, ca la fasole, mazăre 
etc., reticulată, ca la tutun (v. fig. 465), 
cu aripi membranoase, ca la Bignonia, 
cu peri care o acopăr în întregime ca 
la bumbac, sau se formează numai 
la vîrful seminței, ca la salcie sau 
plop etc. 

Structura  tegumentului 
seminal variază foarte mult, 
după plantele care au produs semin- 
ţele. Fructele dehiscente au semințe 
cu un tegument mai gros decît al celor 
din fructele îndehiscente. Totdeauna 
tegumentul seminal este format din 
mai multe straturi de celule suprapuse. 
Uneori, aceste straturi se diferenți- 
ază în două țesuturi distincte: unul 
exterior, rezistent, format din celule 
cu pereţii îngroșați și lignificaţi, și 
altul intern, moale, format din straturi 
de celule cu pereții subțiri și celulozici. 
' Primul țesut se numește testa, al doilea 
tegmen şi semințele la care se disting 
ambele țesuturi se numesc bitegminate 
(fasole, in, ricin etc.). La alte semințe 
(ranunculacee, plante gamopetale etc.) 
nu se poate observa o diferențiere a 
tegumentului în testa şi tegmen ; astfel 
de semințe se numesc umitegminate. 

Pentru ilustrarea diversităţii de structuri pe care le pot prezenta tegumen- 
tele seminale, vom descrie în cele ce urmează cîteva tipuri. 

— La semințele de in (Linum usitatissimum) tegumentul seminal are 
următoarea structură (fig. 468): o epidermă puternic cutinizată, cu celule 
avînd în membrana externă plăci suprapuse de mucilagiu şi cu un lumen 
restrîns. Urmează cîteva straturi de celule parenchimatice (d) şi dedesubtul 
lor un strat de celule sclerificate (e). Straturile acestea (d + e) alcătuiesc 
testa. Tegmenul începe cu o serie de straturi strivite (f) şi un strat cu 
pigmenţi (g). Interiorul seminței este plin cu endosperm (e), în care stă 
îngropat embrionul. 

— La bob (Vicia faba) (fig. 469) tegumentul seminal are următoarea 
structură : epiderma (a) formată dintr-un strat de celule lungi, sclerificate 
şi aranjate în palisadă, sub care se află 
un alt strat de celule în formă de mosor 
(b), cu care se încheie testa. Tegmenul 
cuprinde mai multe straturi de celule 
moi, de forme şi mărimi variate (c, d, 
e), unele mai profunde, adăpostind şi 
ramuri subțiri ale fasciculelor conducă- 
toare (f). 

— La neghină (fig. 470, A), tutun şi 
la alte plante testa este formată dintr-un 
singur strat de celule cu forme deosebite 
(a),iar tegmenul din mai multe straturi 
(b).La alte seminţe, ca de exemplu la cele 
de pătlagină (fig. 470 B) şi de la multe , Fiy, 470. Structura tegumentului semi- 
compozee, deşi tegumentul seminal are nalla neghină (4) şi a celui de pătla- 
numeroase straturi, toate acestea sînt gină (B): 
formate din “celule moi şi nu se poate a — testa; b — tegmen (după Grinţescu). 
face o distincție între testa și tegmen. 

2. Embrionul este partea esențială a seminței, el reprezentînd însăși 
viitoarea plantă, avînd toate organele esențiale ale acesteia în miniatură : 
o vadiculă sau rădăciniţă, o tulpinită reprezentată prin axa hipocotilă, 
un muguraș, numit gemula sau plumula şi primele organe de natură foliară, 
reprezentate prin unul sau două cotiledoane (fig. 471). Toate aceste organe 


Fig. 471. Alcătuirea seminței : 


A — sămință albuminată de dicotiledonate ; 
B — sămință exalbuminată de dicotiledonate ; 
C — sămință exalbuminată de monocotile: 
donate; D — sămință albuminată de mono- 
cotiledonate (după Guilliermond). 

ale embrionului sînt formate din țesuturi meristematice, nediferențiate, 
ci cel mult aranjate sub formă de foițe histogene concentrice : dermatogen, 
periblem şi plerom. 

Radicula este aşezată totdeauna în apropierea micropilului, pe unde 
va ieși în timpul germinaţiei. Baza ei se confundă cu cea a tulpiniţei. Mugu- 
raşul este situat între două cotiledoa- 
ne la dicotiledonate sau la baza cotile- 
donului unic la  monocotiledonate. 
El este alcătuit din celulele inițiale 
şi cele dintîi primordii de frunze, for- 
mate încă numai din meristem. Cotile- 
doanele, cînd sînt două, sînt așezate 
față în faţă, fiind lamelare, subțiri 
şi cu marginile întregi la seminţele 
cu endosperm, groase şi cărnoase la 
cele fără endosperm. O mențiune spe- 
cială merită cotiledonul unic de cerea- 
le, în formă de scut (fig. 472. F), cu 
rolul de a absorbi substanțele hrăni- 
toare din endosperm și de a le ceda 
embrionului. 

Fig. 472. Diferite forme de embrioni: Forma embrionului (fig. 472) este și 
d 2 rent, da, ricin, D p Wor gbat Ja tutun; ea foarte variabilă. Embrionul poate 
Fen usa aaepe 0 Da ateetă E = ia fi drept, ca la ricin (A), curbat ca la 
secțiune, e — salum, b — papilde cotante tutun (B), spiralat ca la cartof (C), 
ale scutellumului (după Grințescu şi Huber).  apcuat sau chiar în formă de cerc 

care înconjoară endespermul (D, E), 
ca la plantele centrosperme (sfecla, loboda etc.), sau cu cotiledonul în formă 
de scut (F), cu rol sugător şi cu strat absorbant (F,b), ca la grîu. 

„3. Endospermul şi perispermul (cînd există) constituie țesutul de rezervă 
din care se va hrăni embrionul în timpul germinaţiei seminței. 

După cum au sau nu au un țesut de depozitare special, situat în afara 
embrionului, semințele angiospermelor sînt de două categorii: albuminate 
şi exalbuminale (fig. 473) 


Fig. 473. Schema unei semințe albumi- 
nate (4) şi a uneia exalbuminate (B): 


e — embrion; end — endosperm; c — cotile- 
doane (după Grinţescu). 

Semințele albuminate sînt înzestrate cu un țesut de depozitare special, 
situat în afara embrionului. Acest țesut poate fi albumenul sau endosper- 
mul, țesut triploid provenit din zigotul accesoriu, sau poate fi perispermul, 
straturi ale nucelei rămase nedigerate de albumen în decursul embrioge- 
nezei, în care s-au înmagazinat substanțe de rezervă. Semințele albumi- 
nate pot fi de trei categorii, şi anume: 1) semințe numai 
cu endosperm, aşa cum sînt semințele celor mai multe 
angiosperme (graminee, euforbiacee, centrosperme etc. 
— v. fig. 471 şi 472), 2) semințe cu endosperm şi peris- 
perm, aşa cum sînt semințele de nufăr, piper (fig. 474), 
garoafe etc. și 3)semințe numai cu perisperm, aşa cum 
sînt cele de Canna indica. 

După natura chimică a rezervelor din endosperm, 
acesta poate aparține la patru tipuri: amilaceu, oleagi- Fig. 474. Fructul (și 
nos, aleuronic şi cornos, după cum are ca materie de sămînța) de piper 
rezervă amidonul (ca la semințele de graminee), grăsimi în secțiune longitu- 
sub formă de picături fine (ca la semințele de ricin, in, canke 
muştar etc.), grăuncioare de aleuronă (ca la semințele fispern; s = fegambnt 
multor leguminoase şi umbelifere) sau kemiceluloze, cum seminal (după Huber). 
este cazul semințelor de curmal. 

Această împărțire în tipuri este convențională, deoarece, de obicei, în 
aceeași sămînță se găsesc mai multe categorii de materii de rezervă. Ter- 
menii respectivi arată doar substanțele care predomină în endosperm. 


Dezvoltarea semințelor 
şi a fructelor, fără fecundaţie 


În mod normal sămînța nu conține decît un embrion, născut din oosfera 
fecundată. Se cunosc însă destule cazuri de formare a embrionului fără 
fecundație. Acestea sînt cazuri de degradare” a sexualității. Embrionii 
apar din elemente nefecundate ale sacului embrionar, a celulelor nucelei 
sau chiar a integumentelor, deci a unor celule situate în afara sacului embrio- 
nar. 

Fenomenul dezvoltării embrionului fără să fi avut loc o fecundație prea- 
labilă poartă numele de apomixie! ceea ce înseamnă neamestecul substan- 
ței celor doi gameți, amestec, care se numește amfimixie?. Amfimixia este 
rezultatul dublei fecundații la angiosperme şi este un fenomen general, 
în timp ce apomixia este fenomenul opus ei, și aceasta se întilnește mult 
mal rar. 

La rîndul său, apomixia prezintă trei variante: 

a) Partenogeneza?, prin care se înţelege dezvoltarea embrionului din 
oosfera nefecundată, fie că aceasta este haploidă, fie că este diploidă ; se 
întilneşte mai ales la compozee ca Hieracium, Taraxacum etc. 


1 De la grec. apo = fără şi myxis = amestec. 
2 De la grec. amphi = ambii şi myxis = amestec. 
‘De la grec. parthenos = fecioară şi genesis = naştere. 

b) Apogamia! este fenomenul prin care embrionul se dezvoltă nu din 
oosferă, ci din sinergide sau antipode ; se întilnește la Plantago lanceolata, 
Allium odorum etc. 

c) Aposporia? este fenomenul prin care se înțelege dispariția macrospo- 
rogenezei ; sacul embrionar ia naştere în acest caz dintr-o celulă vegetativă 
a nucelei sau a integumentului, celulă care n-a suferit diviziune reducțio- 
nală. Mai tîrziu, din această celulă diploidă se dezvoltă un embrion fără 
fecundație. 

Dacă embrionul nu se formează în sacul embrionar, ci în afara lui, feno- 
menul se numeşte embrionie adventivă. În asemenea cazuri poate avea 
loc o poliembrionie, adică într-o sămînță se pot forma 1, 2 sau 3 embrioni, 
aşa cum se întîlnesc la mandarine, lămii, portocale. 

Apomixia este larg răspîndită în regnul vegetal, mai ales la familiile 
tinere din punct de vedere evolutiv (compozee, rozacee, graminee), iar în 
cadrul familiilor „bătrîne” ea apare la genurile capabile să producă intens 
forme noi. 

La multe plante, în lipsa fecundaţiei se dezvoltă și ovarul dînd naștere 
la fructe fără semințe. Acest fenomen poartă numele de partenocarpic?, 
iar fructele fără semințe se numesc fructe partenocarpice și se întîlnesc la 
măr, păr, struguri (stafide), mandarine, lămii, smochine, agrişe etc. Astfel 
de fructe sînt foarte căutate pentru consum, dar lipsa seminței se răsfrînge 
ca un caracter negativ asupra dezvoltării calităților fructului. De asemenea, 
fructele partenocarpice sînt în general mai mici decît cele normale. 

În multe cazuri, partenocarpia a devenit un caracter constant, care se 
transmite ereditar, aşa încît în cultură se întîlnesc soiuri de pomi care se 
înmulțesc prin butășire și marcotaj şi care produc numai fructe fără semințe. 

În practică se cunoaşte o partenocarpie stimulată, în care, pentru a duce 
la formarea de fructe, este nevoie de a excita stigmatul florii, fie cu polen 
străin (cum este polenul de măr pe stigmatul de păr, polen de Ampelopsis 
— viță de Canada pe stigmatul viței-de-vie, polen de cartof pe stigmat de 
roşii etc.), fie prin rănirea sau înțeparea stigmatului sau, mai ales, prin 
excitarea lui cu substanțe chimice. 

Se cunosc peste 40 de substanțe chimice, mai ales produși de substituire 
ai acizilor benzoic şi fenoxilix, cum sînt: acidul indolilbutiric, acizii nafto- 
xiacetic, fenoxiacetic, fenoxipropionic și derivații lor, cu care, dizolvate 
în soluţii de anumite concentrații, se stropesc florile şi se provoacă formarea 
fructelor partenocarpice. 

Același rezultat s-a obţinut în cazul căpșunilor, piersicilor, cireşelor, 
perelor, precum și al roşiilor, lămiilor etc., aplicînd pe stigmat extras de 
polen în cloroform, pulbere sau pastă de hormoni, în special auxine și gibe- 
teline, în soluţii diluate. 


1 De la grec. apo = fără şi gamos = căsătorie. 
2 De la grec. apo = fără şi sporos = sămînță. 
3 De la grec. parthenos = fecioară şi karpos = fruct. 

Obţinerea de embrioni adventivi se poate provoca cu heteroauxină, 
Din păcate, aceştia nu sînt viabili, deoarece albumenul nu se dezvoltă şi 
embrionul este lipsit de materiile de rezervă necesare germinaţiei. 


F. FRUCTUL. CLASIFICAREA FRUCTELOR 


1. GENERALITĂȚI 


Prin fruct sau pericarp! se înțelege pistilul modificat în urma fecundației, 
pistil al cărui ovar s-a mărit şi conţine în interior semințele provenite și 
ele din modificarea ovulelor. 

Pereţii măriţi ai ovarului care formează pericarpul sau fructul, se dife- 
renţiază în trei pături în decursul maturaţiei acestuia : una externă numită 
epicarp, una mijlocie, de regulă cea mai dezvoltată, care provine din mezo- 
filul carpelelor şi se numește mezocarp şi o pătură internă, de regulă mai 
subţire şi lignificată, care alcătuiește endocarpul (fig. 475). 

Gradul de dezvoltare, grosimea și consistenţa celor trei țesuturi ale peri- 
carpului variază şi servesc drept unul din criteriile după care se clasifică 
fructele. 


Fig. 475. Structura unei drupe de prun: 


A — fruct întreg; B — fruct în secţiune, cu simburele intact; C — fruct cu stmbu- 
Tele secționat: ep — epicarp; mes — mezocarp; end—endocarp (după Grin pescu). 


Formarea fructului este urmarea fecundaţiei ovulelor care vor deveni 
seminţe și spre care se îndreaptă o mare cantitate de hrană. Are loc însă 
şi o acțiune hormonală directă pe care ovulele o exercită asupra ovarului, 
determinînd creşterea acestuia. Hormonii implicați aparțin grupelor de 
gibereline, kinine și auxine. Faptul a putut fi dovedit experimental de către 


1 De la grec. peri = în jur şi karpos = fruct. 

Nitsch (1964), asupra receptaculului de căpşuni. Extirpînd tinerele 
achene de pe anumite porțiuni de receptacul, Nitsch a obținut forme foarte 
curioase de căpşuni, datorită faptului că zonele fără achene n-au mai cres- 
cut (fig. 476). O parte din hrană va fi consumată de peretele ovarului 
care se transformă și se măreşte. De la această regulă fac excepție fructele 
partenocarpice, care se dezvoltă fără fecundaţie. 


Fig. 476. Determinismul hormonal 
al dezvoltării fructelor : 


A — căpșuna de pe receptaculul căreia s-au 
ridicat achenele precoce dintr-o jumătate lon- 
gitudinală; B — achenele s-au ridicat pe de 
o zonă transversală de la baza receptaculului ; 
C — căpșună pe receptaculul căreia au fost 
lăsate numai 3 carpele (după Nitsch, din 
Champagnat şi colab., 1969). 


De asemenea, în general, ovarul singur formează fructul. La formarea 
foarte multor fructe însă iau parte şi alte părţi ale pistilului, ca : stilul (la 
Clematis), stigmatul (la mac), receptaculul (la căpşuni, smochine), învelișurile 
florale conctescute și cu ovarul (măr, păr, gutui), calciul (la Physalis), 
hipsofilele care formează cupa de stejar, alun, fag etc. Pentru acest motiv 
unii morfologi consideră fructul ca „totalitatea părților din floarea angiosper- 
melor, transformate şi mărite în urma fecundației, conținînd una sau mai 
multe semințe” (K urs a n o v). Această definiție este mai largă și cuprinde 
o bună parte din excepţiile care nu se pot încadra în definiția „ovar trans- 
format” care se mai dă fructului. 


2. CLASIFICAREA FRUCTELOR 


Pentru o clasificare ştiinţifică a fructelor trebuie luate în considerare 
trei categorii de factori : unii morfologici, care se referă la forma gineceului, 
numărul și felul carpelelor, consistenţa pericarpului etc.; alții biologici, 
care reflectă modul cum fructul protejează semințele și cum le împrăștie 
după ce s-au copt și alții genetici, care să oglindească dezvoltarea ontoge- 
netică şi evoluţia filogenetică a fructelor. Un sistem de clasificare care 
să țină seama de toate aceste criterii şi să fie unanim acceptat de morfologi 
încă nu există. 

Toate sistemele de clasificare a fructelor — care variază de la un autor 
la altul şi de la un tratat la celălalt — sînt mai mult sau mai puțin arti- 
ficiale. Ele nici nu pot fi altfel, deoarece nu se poate cuprinde în cadrul 
rigid al unei clasificări infinita diversitate de forme întilnite în natură, cu 
nenumărate treceri gradate de la una la alta, forme şi treceri care de cele 
mai multe ori sînt rezultatul unei adaptări înaintate. 


FRUCTUL. CLASIFICAREA FRUCTELOR 445 


Dacă de multe ori un anumit tip de fruct este caracteristic pentru o familie, 
cum este cariopsa pentru graminee, păstaia pentru leguminoase, silicva 
pentru crucifere etc., există și familii ai căror reprezentanți prezintă vari- 
ate forme de fructe. Așa este familia Rubiaceae, cu gineceu inferior format 
din două carpele sudate, care formează uneori bace, alteori drupe (cafeaua), 
achene sau capsule (Asperula, Galium, Cinchona etc.). Fiecare dintre aceste 
fructe exprimă adaptarea secundară la un anumit mod de dispersare a 
seminţelor. 

“Ținînd seama de numărul florilor din care iau naștere fructele, de felul 
gimeceului, precum și de alte părţi ale florii care eventual participă la for- 
marea fructelor, acestea pot fi clasificate în trei mari categorii, şi anume: 
1) fructe care provin dintr-o singură floare; 2) fructe care provin dinir-o 
inflorescență şi 3) fructe la formarea cărora, alături de gineceu, participă 
şi alte părți ale florii. 

“Toate felurile de fructe, după cum au pericarp cărnos sau uscat, se împart 
în fructe cărnoase şi fructe uscate, iar după cum se deschid sau nu la matu- 
ritate, ele pot fi fructe dehiscente sau fructe indehiscente. 

În cele ce urmează vom descrie fructele ținînd seamă de cele trei criterii 
enumerate mai înainte. 


a. Fructele care provin dintr-o singură floare 


Fructele care provin dintr-o singură floare pot fi simple, dacă provin 
dintr-un gineceu unicarpelar sau policarpelar-cenocarp, şi multiple, dacă 
provin dintr-un gineceu policarpelar-apocarp. 

1. Fructele simple cărnoase se caracterizează prin pereți moi şi cărnoși, 
avînd la exterior un epicarp subțire, cutinizat sau cerificat, sub el un mezo- 
carp cărnos format din celule mari, cu vacuole pline cu un suc celular bogat 
în glucide, străbătut de o rețea extrem de fină de fascicule libero-lemnoase 
şi putînd fi colorat de antociani (ca la strugurii roşii, mere, agrişe etc.) 
sau de cromoplaste (ca la măceș, roşii etc.). Înainte de maturitate, fructele 
cărnoase conțin acizi organici (ca acidul tartric la struguri, malic la poame, 
citric la lămii și portocale), și taninuri, substanţe care le fac acre şi astrin- 
gente ; la maturitate, acestea se resorb sau se prefac în zaharuri şi gustul 
fructelor devine dulce. Fructele cărnoase, mălăiețe sau păsătoase suferă 
un proces de maceraţie naturală și celulele mezocarpului lor se disociază 
la maturitate, 

După cum întregul pericarp este cărnos sau numai o parte din el, fruc- 
tele cărnoase se împart în două categorii principale: bace sau boabe şi 
drupe. 

Bara este fructul cărnos care corespunde descrierii pe care am dat-o 
mai sus pentru fructele cărnoase. De regulă, ea conține mai multe semințe, 
dar la curmal numai una. Bace tipice sînt: boaba de strugure, agrișele, 
afinele, roşiile, struguraşii, fructul de mătrăgună etc. (fig. 477). 

Fructele baciforme, deşi asemănătoare cu bacele în general, se deosebesc 
totuşi de acestea prin anumite caractere. 


446 ÎNMULȚIREA PLANTELOR 


Astfel, fructele cucurbitaceelor, numite peponide (dovleci, castraveți, 
pepeni) (fig. 478, B) au un epicarp mai tare, iar la formarea pulpei căr- 
noase iau parte, pe lîngă mezocarp, placentele şi pereţii lojelor ovarului. 

La citrice (lămii, portocale, mandarine etc.) epicarpul este colorat, moale 
şi conține „buzunare secretoare” cu uleiuri eterice ; mezocarpul este uscat 
și alb, iar endocarpul provine din niște peri care căptușesc cavitatea ova- 
tiană. Astfel de fructe se numesc Hesperide (fig. 478, A). 


Fig. 477. Tipuri de bace şi drupe: Fig. 478. Fructe baciforme : 

A — bacă de mătrăgună; B — bacă de stru- A — hesperidă la lămii; B — peponidă la cucurbitacee; 

gurași; C — drupe de cireș; D — bacă de C — mărul în secțiune: y — receptacul; c — carpele; 

Paris quadrifolia; E — bacă de afine (după end — endocarp; s — semințe (după Grinţescu). 
Ullrich). 


Merele, perele, gutuile şi moşmoanele sînt „fructe false”, baciforme. 
Ele au o bună parte cărnoasă provenită din baza învelișurilor florale și 
a androceului, concrescute în parte cu receptaculul, și numai o mică 
parte din mezocarp provine din carpele. Endocarpul lor este membranos 
şi coriaceu. 

Drupa este un fruct al cărui mezocarp este, de regulă, cárnos {la prune, 
vişine, caise, piersici, măsline etc.) ; el poate fi însă şi uscat (la nuci, mig- 
dale etc.) sau fibros (la nuca de cocos), dar al cărui endocarp este totdea-. 
una lemnos, format din sclereide și alcătuieşte sîmburele fructului (v. fig. 476). 

În general fructele cărnoase sînt indehiscente și ele pun în libertate semin- 
țele numai după distrugerea lor. Există însă și capsule cărnoase dehiscente, 
care fac trecerea de la bace spre capsulele propriu-zise, care sînt fructe 
uscate. Așa sînt capsulele de castan sălbatic, cele de slăbănog, bacele de 
plesnitoare etc. 

2. Fructele simple uscate se caracterizează prin pericap tare şi uscat, 
întrucît în el nu se depozitează materii de rezervă, ci acestea se depun în 
semințe. 

După cum se deschid la maturitate sau nu, ele se clasifică în fructe uscate 
indehiscente şi fructe uscate dehiscente. 

Fructele uscate indehiscente au pereţii tari sau membra- 
noși ; ele nu se deschid la maturitate şi conțin o singură sămînță (fig. 479). 
Aparţin acestei grupe: 

Nuca, avînd peretele solid, lem- 
nos și înăuntru sămânța liberă, ne- 
lipită de pericarp. Sînt nuci : aluna, 
ghinda, jirul ete. Fructul de tei, 
mic şi prevăzut cu o bractee con- 
crescută în parte cu axa inflores- 
cenței, precum şi parțial fructele 
mici, de boraginacee şi labiate, se 
numesc mucule (nuci mici). 

Achena are aceleași caractere ca 
şi nuca, cu deosebirea că pereții ei 
sînt membranoși, ca la cînepă, floa- 
rea-soarelui, fructele compozeelor 
şi ciperaceelor etc. De altfel, între 
nucă şi achenă există numeroase 
forme de trecere. 

Samara este o nucă sau o achenă 
al cărei pericarp a crescut mult, 
dînd naștere unui apendice în formă Fig. 479. Tipuri de achene; 
de aripă simplă sau dublă, Au fruct 4, B, C — achene de compozee, cu papus (B) sau cu cirli- 
samară : ulmul, frasinul, carpenul. guls e r de plelorul Cocopulul, Be TA 
(achenă samaroidă), arțarul, mes- tis (după Mascré). 
teacănul etc. (fig. 480). 

Cariopsa este un fruct uscat indehiscent, cu o singură sămînță, de care 
se lipește intim şi cu care concrește pericarpul pielos sau membranos (de 
exemplu, fructele de graminee, poligonacee). 

Păstaia imdehiscentă este o formă mai rară de fruct uscat indehiscent, 
care se întîlnește la cîteva leguminoase (roşcove, arahide). O varietate de 
păstaie indehiscentă este /omenta (fig. 481) unor leguminoase, avînd un 
aspect moniliform şi care la maturitate se rupe în bucăţi, fiecare bucată 
conținînd cîte o sămînță. Şi silicvele unor crucifere pot prezenta un aspect 
lomentiform (fig. 481, B). 

Fructele uscate dehiscente sînt acelea care se deschid la 
maturitate, eliberînd semințele de regulă prezente în număr mare. 

Deschiderea acestor fructe se explică prin distribuirea neuniformă în 
pereţii lor a țesuturilor mecanice, avînd celule cu pereţii îngroșați și celule 
cu pereţii subțiri. Pierzînd apă datorită uscăciunii aerului, cele două feluri 
de țesuturi se contractă în mod inegal, şi, ca urmare, se rup. 

Fructele uscate dehiscente cuprind următoarele categorii: folicula, păs- 
taia, silicva şi capsula. 

Folicula este fructul format dintr-o singură carpelă, care se deschide 
după o singură linie, şi anume după linia de sudură a carpelei, iar semin- 
ele se prind de marginile libere ale fiecărei jumătăți de carpelă. Au foliculă 


Fig. 480. Tipuri de samare: Fig. 481. Lomentă de 


A — la ulm; B — la mesteacăn; C — la Ailanthus glan- Ornithopus sativus (A) 
dulosa; D — la arțar; E — la frasin (după Ullrich). şi de Raphanus rapha- 
nistrum (B) (după 
Ullrich). 


multe ranunculacee (spînz, omag), Magnolia, unele apocinacee şi asclepia- 
dacee (fig. 482, A). La Nigella, mai multe folicule sînt sudate prin bazele 
lor, făcînd în acest caz trecerea spre capsule. 

Păstaia provine tot dintr-un ovar unicarpelar, dar se deschide prin două 
linii, una reprezentînd linia de sudură a carpelei, iar cea de-a doua linia 
nervurii mediane. Semințele, mai multe, se prind de-a lungul liniei de sudură 
a carpelei. La deschidere, cele două jumătăţi ale păstăii numite „valve“ se 
pot răsuci brusc, aruncînd seminţele (fig. 482, C). 

Păstaia este fructul caracteristic al leguminoaselor. La Sophora păstaia 
este lomentacee (fig. 481). 

Silicva şi sihicula sînt fructe uscate formate din două carpele concrescute, 
despărțite între ele printr-un perete fals numit replum de care se prind nume- 
roasele semințe. Se deschid după patru linii, cîte două de fiecare parte a 
liniei de sudură a celor două carpele. Este fructul caracteristic al cruci- 
ferelor. Silicva este cel puţin de patru ori mai lungă decît lată, pe cînd 
la siliculă, diferența dintre cele două diametre ale fructului este mult mai 
mică. Silicula poate fi Jatiseptă, ca la Lunaria (fig. 482, E), sau angustiseptă, 
ca la traista-ciobanului (F), după cum are peretele fals lat sau îngust. 

Capsula este cel mai răspîndit tip de fruct uscat dehiscent şi toate fruc- 
tele din această categorie care nu sînt folicule, păstăi sau silicule, sînt capsule. 

Capsula este formată din mai multe carpele, conține un mare număr de 
semințe şi se poate deschide: prin linii longitudinale, în care caz se numește 
capsulă valvicidă; prin mai multe orificii mici, ca la mac, şi atunci se numeşte 
capsulă poricidă (fig. 482, H) sau printr-un căpăcel ca la Anagallis, măsă- 
lariţă etc., cînd capsula se numeşte pixidă (G). 


Fig. 482. Fructe uscate dehiscente : 
A — tolicula de spinz (a — secțiune); B-—capsula loculicida de lalea (b — secțiune); C — păs 
tala de mazăre (c — secțiune); D — silicva de micșunele (d — secţiune); E — silicula latiseptă 
de Lunaria (e — secțiune); F — silicula angustiseptă de traista-ciobanului (/ — secţiune); 
G — pixida de scinteiuță; H — capsula poricidă de mac (după Grinţescu). 


Capsulele valvicide se pot deschide de-a lungul pereţilor despărțitori 
dintre loji, ca la bumbac, in, brinduşa-de-toamnă (fig. 483, A) etc.; în 
acest caz dehiscența lor se numește septicidă!. Atunci cînd deschiderea se 


1 De la latin. septum = perete și caedere = a rupe. 

face de-a lungul nervurilor mediane ale carpelelor, ca la Lilium, Iris (B), 
viorea, Digitalis etc. capsula se numește Joculicidă!. Dacă deschiderile se 
fac de o parte şi de alta a liniei de sudură a carpelelor, ca la euforbiacee, 


Fig. 483. Debhiscenţa capsulelor: 


A — septicidă, la brindușa de toamnă; 
B — loculicidă, la lalea; C — septitragă, 
da laurul porcese; A’, B',C — a 
capsule în secțiune transversală (după 
Grinţescu). 


8 ci 


laurul porcesc (C) şi unele orhidee, dehiscența se numește seplifragă?. În 
acest caz, numărul liniilor de dehiscență este de două ori mai mare decît 
cel al carpelelor. 

3. Fruetele multiple se nasc şi ele dintr-o singură floare, al cărui gine- 
ceu totdeauna policarpelar-apocarp dă atitea fructe cîte carpele are. 

Dintre fructele simple enumerate pînă aici, pot prezenta forme multiple 
drupa, achena, samara şi folicula (fig. 484). 

Polidrupele se întîlnesc la genul Rubus, şi anume la zmeură şi la mure, 
unde mai multe drupe se inseră pe un receptacul comun (4). 

Poliachene sau polinucule se întîlnesc la Ranunculus, Clematis, Anemone 
şi alte Ranunculaceae, la unele Rosaceae cum sînt Potentilla, fraga (la care 
pe un receptacul cărnos şi colorat, se înşiră o mulțime de achene mici, găl- 
bui), Rosa (D) la care achenele foarte tari stau afundate într-un receptacul 
cărnos, roşu, în formă de urnă adîncă etc. 

În această categorie de achene multiple intră şi cele schizocarpice care, 
deși provin din ovare cenocarpe, după fecundaţie fiecare lojă se transformă 
într-o achenă care se separă la maturitate de vecinele sale, constituind 
un mericarp?. Aşa sînt diachenele umbeliferelor (E), tetra-achenele labiatelor 
şi boraginaceelor (F) şi poliachenele malvaceelor (G). 


1 De la latin. loculus = lojă şi caedere = a rupe. 
3 De la latin. septum = perete şi frangere = a despica, 
3 De la grec. meros = parte şi karpos = fruct. 

Disamare se întîlnesc la speciile de arțar (H). 
Polifolicule au multe Ranunculaceae, ca spînzul (I), bujorul (]),Nigela, 
apoi Magnolia, unele asclepiadacee şi saxifragacee etc. 


= Fig. 484. Fructe multiple: 
A — polidrupa de zmeură; B — poliachena de piciorul-cocoșului; C — poliachena de tragă; 
D — poliachena de trandafir sălbatic; E — diachena de Umbelliferae (b — în secțiune transversală) ; 
F — tetraachena de Boraginaceae; G — poliachena de nalbă; H — disamara de arțar; I — po- 
lifolicula de spinz; J — polifolicula de bujor (după Ulirich și Grinţescu). 


b. Fructe care provin dintr-o inflorescență 


La unele plante, nu prea numeroase, fructele provin din întreaga inflo- 
rescență, ale cărei flori se transformă în fructe care concresc, rămîn pe 
aceeaşi axă sau pe acelaşi receptacul şi la coacere cad toate deodată. Acestea 
sînt fructele compuse (fig. 485). Aşa sînt fructele de dud, smochin și ananas. 

La dud (Morus nigra) florile femeiești alcătuiesc un ament scurt. După 
fecundaţie, fiecare floare dă naştere la o achenă. Caliciul fiecărei flori însă 
se îngroașă, devine cărnos, simulînd pericarpul unei drupe al cărei sîm- 
bure ar fi achena. Toate fructele concresc şi cad împreună. Fructul comptis 
de dud se numește soroză (fig. 485, 4). 

La smochin (Ficus carica) un receptacul mare și scobit în formă de pahar 
adînc, strîmtat la gură (fig. 485, B), adăposteşte o inflorescență mixtă 
cu flori unisexuate. Florile bărbătești sînt mai aproape de gura urnei, iar cele 
femeieşti de bază. După fecundaţie receptaculul sej măreşte, devine 
cărnos şi constituie partea comestibilă a fructului, în timp ce pistilele flo- 


Fig. 485. Fructe compuse: 
A — soroza de dud; B — sico- 
ma de smochin; C — fructul 
compus de Ananas sativus (după 
Grinţescu). 


rilor femeiești dau naștere la achene mărunte, care rămîn închise în fruct. 
Fructul compus de smochin se numește siconă. 

La Ananas sativus (fig. 485, C), bromeliacee tropicală, tulpina poartă 
un spic foarte strîns, pe care-l străbate şi deasupra căruia poartă un buchet 
de frunze. După fecundaţie, atît fructele care devin boabe, cît şi bracteele 
care se îngroaşă fuzionează cu axul inflorescenței, cărnos şi el, alcătuind 
fructul compus numit ananas. 

Fructe compuse mai au: platanul (achene), porumbul (cariopse), sfecla, 
Maclura, arborele de piine etc. 


c. Fructe la formarea cărora participă 
şi alte părţi ale florii 


După cum am amintit şi la începutul acestui paragraf, la formarea foarte 
multor fructe participă, pe lîngă ovar, și alte părţi ale florii. Astfel de 
fructe se numesc fructe „„false”. Printre cele mai răspîndite fructe false 
cităm : merele, perele, gutuile și moșmoanele, a căror pulpă cărnoasă este 
formată în cea mai mare parte de receptacul şi la vîrful cărora mai persistă 
frunzișoarele brune ale caliciului. Aceste fructe se numesc în morfologie 
pseudodrupe-baciforme. La ghindă, alună şi jir, bracteele formează cîte o 
cupă cărnoasă la baza fructului. Caliciul persistă la baza boabei de mătră- 
gună și o înconjură complet; ca într-un sac membranos și roșu pe cea de 

Physalis. De asemenea, caliciul formează cîte un smoc de peri la achenele 
multor compozee şi valerianacee (v. fig. 488 H—M). 

Receptaculul florii participă la formarea unor fructe ca fragile, măce- 
şele, smochinele etc. 

Unii morfologi consideră ca false” toate fructele provenite din florile 
cu ovar inferior ; alții sînt împotriva unei așa de largi sfere date noțiunii 
de fruct fals. 


3. RĂSPINDIREA FRUCTELOR ȘI A SEMINȚELOR 
SAU DISEMINAREA 


Un factor hotăritor, care a asigurat răspîndirea angiospermelor, mai 
mult decit a tuturor celorlalte plante, a fost facultatea seminţelor lor de 
a putea duce o viață latentă timp îndelungat, aşteptînd condiţii favorabile 
de germinat, şi posibilitatea acestor semințe de a se împrăștia departe de 
planta care le-a produs. 

Într-adevăr, pe cînd embrionul pteridofitelor este obligat să se dezvolte 
imediat ce s-a format și pe locul pe care s-a format protalul, embrionul 
spermatofitelor închis în sămînță poate aștepta zeci de ani ocazia de a 
germina şi poate călători, străbătînd distanțe uneori foarte mari, pînă 
ajunge să germineze. 

Transportul la distanță al fructelor și semințelor poartă numele de dise- 
minare şi se face prin mijloace extrem de variate, chiar la plantele din 
aceeași familie, mijloace care constituie tot atitea adaptări cărora se dato- 
reşte existența atîtor forme variate de fructe şi semințe. Trebuie să amintim 
faptul că diseminarea nu se face numai prin fructe și semințe, ci și prin 
alte organe sau fragmente de organe, care poartă numele de diaspori. 
Pot fi diaspori: fragmente de fructe (mericarpii), segmente de păstăi sau 
silicve lomentiforme, inflorescențe întregi (la tei sau la măcriș, capitule 
de scaieţi etc.) sau plante întregi cum este cazul plantei Rosa erichomului 
(din familia Cruciferae). (fig. 486, C, D). Planta trăieşte în deșerturi. 
Vîntul o zmulge și o rostogolește la distanţe mari. Este posibil acest lucru, 
deoarece ramurile plantei se string ghem la uscăciune (C), şi se destind la 
umiditate (D), împrăştiind semințele. 

Din punct de vedere al diseminării se poate face o distincție netă între 
fructele dehiscente şi cele indehiscente. La primele, semințele sînt înzestrate 
cu tegumente dure şi rezistente şi prezintă adaptări menite să le ușureze 
diseminarea. În cazul fructelor indehiscente, adaptările au fost reportate 
asupra fructului, iar semințele au integumente subţiri. În cazul fructelor 
false, unele urme ale altor piese florale decît carpelele rămîn persistente 
în jurul fructelor sau semințelor şi devin auxiliare ale diseminării. În alte 
cazuri, însuși actul dehiscenței fructului devine factor al diseminării. De 
cele mai multe ori însă, mediul exterior cu factorii săi constituie agentul 
principal al răspîndirii fructelor, semințelor şi diasporilor. 

După mijloacele prin care-și realizează diseminarea, plantele pot fi îm- 
părțite în două mari categorii, și anume: plante autochore! şi plante allo- 
chore?. Primele își împrăștie semințele prin mijloace proprii, ultimele 
prin factori externi. 


Fig. 486. Tipuri de diaspori : 
a — fructe de tei provenind dintr-o inflorescenţă, cu  bracteea 
în formă de aripă; b — trei capitule de scaieți; c, d — planta 
întreagă de Rosa ierichomului (după Champagnat şi colab.). 


1. Plantele autochore au mai ales fructe uscate dehiscente sau fructe 
cărnoase explozive (fig. 487). Prin mişcări provocate de uscăciunea aeru- 
lui, dar condiţionate de o anumită structură a pereţilor fructului, acestea 
se deschid brusc, reușind să-și azvârle semințele la o oarecare distanță, nu 
prea mare, dar suficientă pentru răspîndire, dat fiind faptul că aproape toate 
plantele de acest fel sînt ierboase şi mici. 


eu însumi şi choros = imprăștiere. 


1 De la grec. autos 
străin şi choros = împrăştiere. 


2 De la grec. allos 

Păstăile leguminoaselor, capsulele de Viola, capsulele cărnoase de slă- 
bănog, Impatiens noli-tangere, ș.a., pe timp de uscăciune se deschid brusc, 
azvîrlind semințele la 10—15 cm depărtare de planta-mamă. 

Fructul cărnos de plesnitoare (Ecballium elaterium) se desprinde de 
codița lui la cea mai ușoară atingere, împroșcînd semințele împreună cu 
un lichid lipicios la o distanță de cîțiva metri. Dacă lichidul a nimerit ani- 
malul care a provocat explozia fructului, semințele se vor lipi de acesta 
şi vor fi duse la distanțe mult mai mari. 

"Cea mai mare distanță atinsă de semințele plantelor autochore o reali- 
zează cele de Hura crepitans, euforbiacee tropicală, al cărei fruct se rupe 
cu zgomot în felii care sînt aruncate pînă la 25 m (fig. 487, D). 


Fig. 487. Fructe autochore: 


A — capsulă explozivă de Cyclanthera explodens; B — capsulă de Impatiens noli-tangere ; 
C — fruct de plesnitoare; D — fruct de Hura crepitans (după Ullrich şi Grinţescuj 


2. Plantele alloehore îşi răspîndesc fructele și semințele cu ajutorul 
unor agenţi străini, aceiași care fac şi polenizarea, și prin aceștia semin- 
țele lor ating distanțe mult mai mari decît cele ale plantelor autochore. 
După cum diseminarea se face prin vînt, animale sau apă, plantele allo- 
chore se numesc: anemochore, zoochore şi hidrochore. 

Plantele anemochore! îşi împrăştie fructele şi semințele prin 
vînt cu ajutorul căruia ele pot parcurge zeci și sute de kilometri. Adaptă- 
rile speciale ale plantelor la anemochorie constau mai ales în următoarele 
(fig. 488): 

a) Producerea de semințe ușoare şi foarte mici, aşa cum sînt; semințele 
de Orchideae, Orobanchaceae, Ericaceae etc., a căror greutate nu depăşeşte 
cîteva miimi de miligram şi care plutesc în aer multă vreme, putînd fi 
duse de vînt la distanţe foarte mari. 


Fig. 488. Fructe şi semințe anemochore : 
A — seminţe de orhidee; B — samară če ulm; C — samară de mesteacăn; D — samară de frasin; E — samară de 


— samare de Gyrocarpus asiaticus; G — disamara de arțar; H—L — achene cu „aparate” 
o; I — Cirsium; J — Valeriana; L — Scabiosa; M — Taraxacum (b — o achenă izolată, 
cu papus) (după Grințescuj. 


Ailanthus glandul 
de zbor; H — $ 


b) Producerea de fructe şi semințe sferice, cum este cazul arbuștilor din 
pustiuri sau al multor plante din stepe (leguminoase, crucifere, cariofila- 
cee etc.), pe care vîntul le rostogolește pe solul neted al stepelor şi le trans- 
portă la distanțe apreciabile (v. fig. 486, C, D). 

c) Producerea de fructe aripate, cum sînt samarele de ulm, frasin, car- 
pen, mesteacăn, arțar etc., fructe cu o umbrelă de peri numită papus, ca 
Ja achenele de păpădie, pălămidă, Eriophorum ete., fructe cu aristă penată, 
ca cele de colilie, semințe cu peri, ca cele de salcie, plop, bumbac ete. Ase- 


1 De la grec. anemos = vînt şi choros = împrăştiere. 

menea fructe pot să plutească după principiul parașutelor (achenele cu 
papus), să se învîrtească ca elicele, să planeze etc., anexele şi excrescen- 
tele lor reprezentînd tocmai adaptările speciale la anemochorie. i 

Plantele zoochore îşi diseminează fructele și semințele cu aju- 
torul animalelor. Acestea din urmă contribuie la diseminare activ, min- 
cînd fructele cărnoase fără a le distruge semințele, sau pasiv, transportînd 
în lîna, părul, sau penele lor fructe sau semințe agățate de ele. p 

Bacele și drupele cu pericarp cărnos sînt consumate de animale, mai 
ales de păsări. Semințele acestora sînt bine apărate contra acțiunii fer- 
menților digestivi, aşa că ele trec nevătămate prin corpul animalului şi 
sînt împrăștiate la mari distanțe (fig. 489). 

Furnicile caută și mănîncă anexele cărnoase ale semințelor (caruncule 
şi ariloduri) de viorea, Chelidonium, brebenei, Luzula etc., răspîndindu-le 
cu această ocazie. Veveriţa împrăștie alune, jir, ghindă etc. 

Mai bine de 10% dintre angiosperme prezintă fructe și seminţe înzestrate 
cu spini sau cîrlige, care se agaţă de blana sau penele animalelor şi pot 
străbate cu acestea sute sau mii de kilometri (fig. 490). Se citează scaieții 
ajunşi din Australia pînă în Anglia, împreună cu lîna oilor, străbătînd mai 
multe mii de kilometri. 


Fig. 489. Fructe zoochore 
de vise (4) şi de cireş (B) 
(după Masclef). 


Multe plante de apă, ca lintița sau semințele de plante de mlaștini, se 

piad, împreună cu noroiul, de picioarele animalelor și astfel se răspîndesc. 
ntr-un mic bulgăr de pămînt desprins de pe piciorul unei potîrnichi, Dar- 

win a numărat 82 de feluri de diferite semințe. 

Plantele hidrochore sînt acelea care-și răspîndesc fructele și 
semințele cu ajutorul apei. Pentru a putea fi răspîndite prin apă, fructele 
lor trebuie să fie mai ușoare decît apa şi impermeabile. Aceste condiții 
le realizează fructele multor graminee şi ciperacee de apă (rogoz, trestie, 

papură), care au adevărate ,„băşici înotătoare” în jurul fructului, precum 


şi nuca de cocos (fig. 491), fructele de Pandanus, unele păstăi indehis- 
cente etc. 


Fig. 490. Fructe zoochore : 
A — Galium aparine; B — Cynoglossum officinale; C — Ranunculus arvensis; D — Agrimonia 
cupatoria; E — Daucus carota; F — Orlaya grandiflora; G — Bidens tripartitus; H — Xanthium 
spinosum; I — Geum urbanum; J — Lappa major; a — fructe izolate (după Grințescu): 


Semințele plantelor hidrochore au foarte mare vitalitate și își păstrează 
facultatea germinativă un timp îndelungat, timp în care străbat distanțe 
considerabile. 


Fig. 491. Fructe hidrochore : 


A — fruct de Sium angustifolium, cu 

pericarp lacunos (per); B — fruct de cu- 

cut; C—D — fructe de Carex; E — nuca 
de cocos (după Grinţescu) 

Răspindirea plantelor de către om 
şi rolul său în obținerea de specii noi 


Printre agenţii care contribuie la răspîndirea plantelor pe glob, cel mai 

important este omul, care transportă în mod conștient plante de cultură 
dintr-o regiune în alta, le aclimatizează și le lărgește aria de răspîndire, 
care asanează terenurile inundabile, seacă mlaștinile, irigă terenurile uscate, 
împădurește coastele abrupte. 
. Prin activitatea conștientă a omului, peisajul natural al globului s-a 
schimbat imens. Aproape toată Europa şi America, și o mare parte din 
Asia cuprind suprafețe enorme utilizate în agricultură. Într-un timp 
istoric scurt, ţărmul sudic al Mării Negre, odinioară acoperit cu păduri 
de nestrăbătut, a fost transformat într-o adevărată grădină de lămii, por- 
tocali, ceai şi culturi de vie. 

Unele plante de cultură au fost duse dintr-un continent într-altul încă 
din timpuri străvechi, aşa încît astăzi cu greu li se mai poate stabili patria 
de origine. Așa sînt griul, fasolea, meiul etc, Altele au fost aduse în Europa 
din America de Sud, după descoperirea acesteia ; așa sînt cartoful, tutunul, 
porumbul, salcîmul etc. 

O dată cu plantele utile, oamenii au răspîndit şi o serie de buruieni și 
plante sălbatice. Aşa au ajuns din America în Europa : Erigeron canaden- 
sis, Elodea canadensis, Amaranthus retroflexus, Oenothera biennis etc., iar 
din Europa au fost duse în America Plantago major, Agropyrum repens, 
Stellaria media, Agrostema githago etc. 

Mai importantă decît acțiunea de răspîndire a plantelor de către om 
este rolul acestuia în crearea de specii noi de plante de cultură, mai pro- 
ductive, mai decorative, mai rezistente la boli şi secetă, cu un cuvînt, avînd 
calități dorite de el. 

Problema creării de noi soiuri de plante de cultură a preocupat de multă 
vreme pe oamenii de ştiinţă şi pe practicieni. Metodele întrebuințate au 
fost mai multe, mai importante fiind, în ordinea cronologică a aplicării 
lor, trei: metoda selecției artificiale, cea a hibridării sexuate artificiale şi 
metodele moderne ale geneticii, constînd în hibridări vegetative combinate 
cu hibridări sexuate, însoțite de un complex de măsuri şi practici a căror 
expunere ar depăși cadrul morfologiei. 

Îmbinarea hibridării cu educarea dirijată a hibrizilor și alegerea pentru 
încrucișare a celor mai productive, mai viguroase și mai rezistente plante 
la dăunători, ger şi secetă, reprezintă calea sigură spre crearea de soiuri 
noi și valoroase de plante de cultură. 


4. GERMINAȚIA SEMINȚEI 


Ajunsă în condiţii favorabile sămînța germinează, ceea ce înseamnă că 
embrionul ei trece din viața latentă într-o viață activă, sparge învelișurile 
seminale şi iese afară, devenind o plantulă capabilă să ducă o viaţă indepen- 

dentă. Pînă la germinaţie, tînărul embrion trăiește în mod heterotrof pe 
seama rezervelor acumulate, în endosperm sau în cotiledoane. 

Germinaţia seminţei ridică o serie de probleme de cel mai mare interes, 
cum sînt: viața latentă, puterea germinativă, condiţiile externe şi interne 
ale germinaţiei, fenomenele fizico-chimice care o însoțesc etc. Toate 
aceste probleme fac parte din domeniul fiziologiei și nu le putem aborda 
aici. În cele ce urmează ne vom limita la analiza fenomenelor morfologice 
ale germinației. Menţionăm totuşi că germinează numai semințele mature 
(sau aproape mature), cu embrionul complet format și cu rezervele nutri- 
tive ajunse la forma definitivă, caracteristică pentru tipul de endosperm 
respectiv, sănătoase, întregi etc. De asemenea, semințele germinează numai 
în anumite condiţii de umiditate, temperatură şi în prezența aerului cu 
oxigen suficient. 


Fenomenele morfologice ale germinaţiei 


Cel dintîi fenomen observabil la începutul germinaţiei, care de altfel 
le condiționează pe toate celelalte, este umflarea seminţei. 

Apa îmbibă puţin cîte puțin tegumentele seminale, acestea devin per- 
meabile, şi-i permit apei să ajungă la părţile vii, embrion și albumen, care 
devin turgescente şi-şi măresc foarte mult volumul. Tegumentele semin- 
ței, sclerificate şi aproape inextensibile, nu pot face față acestei creșteri 
de volum, ele crapă şi permit eșirea radiculei, al doilea fenomen important 
al germinaţiei (fig. 492). 

Radicula iese prin ruptura care se produce, de regulă, la nivelul micro- 
pilului și, indiferent de poziția seminței, ea se îndreaptă totdeauna verti- 
cal în sol, datorită geotropismului ei pozitiv (mişcare de creştere orientată 
de către gravitație). Imediat vîrful radiculei se organizează în modul cunos- 
cut, apar perișorii absorbanţi și fosta radiculă, devenită rădăcină princi- 
pală, îşi preia funcțiile specifice : absorbția şi fixarea. 

După ieşirea radiculei începe să se dezvolte tulpinița sau axa hipocotilă, 
care creşte în sens invers, adică se ridică în aer, din cauza geotropismului 
său negativ. În cursul dezvoltării tulpiniţei se pot întîmpla două cazuri : 
sau aceasta crește activ şi ridică cotiledoanele deasupra solului, sau axa 
hipocotilă nu se dezvoltă și cotiledoanele rămîn în sol. 

Primul tip de germinaţie se numeşte epigee şi se întilnește la fasole, 
ricin, fag, tei, arțar etc. ; tipul al doilea se numește germinaţie hip o g ee 
şi se întîlneşte mai ales la semințele exalbuminate, ca stejar, mazăre, nuc, 
castan sălbatic şi la semințele albuminate de monocotiledonate. 

În germinaţia epigee (fig. 493), cotiledoanele, care pînă la ieşirea lor 
din sol erau strînse împreună, acum se dezlipesc, iau o poziție orizontală, 
se subțiază, deoarece rezervele nutritive din ele se consumă, dobîndese 
clorofilă și iau aspectul unor frunze rudimentare. 

Mugurașul, care pînă acum a rămas neschimbat, începe să crească, pri- 
mordiile de frunze pe care le adăpostește cresc de asemenea, primele dintre 
ele fiind mult îndepărtate de cotiledoane printr-o creștere intercalară a 
tinerei tulpinițe, care formează axa epicotilă, internodiul dintre cotiledoane 
şi prima frunză. După cum am văzut cu alt prilej, aceste prime frunze ale 
plantulei diferă foarte mult ca formă de nomofilele obişnuite. Cu apariția 


ah.p 
tg 
Fig. 492. Germinația seminței de fasole : Fig. 493. Germinaţia epigee (după 
tg — tegument seminal; akp — axa hipocotilă; Guilliermond). 


cot — cotiledoane (după Mascer€). 


primelor frunze verzi, fenomen care coincide cu epuizarea rezervelor nutri- 
tive din cotiledoane sau din albumen, se termină germinaţia și tînăra plan- 
tulă devine autotrofă, capabilă să ducă o viață autonomă. 

În cazul germinaţiei hipogee (fig. 494) cotiledoanele nu se ridică deasupra 
pămîntului și nici nu ies din tegumentul seminal. O ușoară creştere a axei 
epicotile are ca urmare ieşirea afară a tulpiniţei şi mugurașului, care încep 
să crească vertical și să se dezvolte în modul cunoscut. Ansamblul format 
din radiculă, tulpiniță şi muguraș constituie o axă verticală tangentă la 
sămînță. 

La monocotiledonate, fenomenele germinaţiei seminței diferă de cele 
descrise mai sus. Unicul lor cotiledon, la cereale foarte dezvoltat, în formă 
de scut şi numit scutellum, este situat lateral față de tulpiniță. Rădăcinița 
embrionului este învelită în coleoriză, iar mugurașul, în loc să fie liber este 
închis într-un fel de teacă, numită coleoptil, care creşte foarte intens la 
începutul germinaţiei, dar creşterea se opreşte foarte curînd (fig. 495) și 
gemula va trebui s-o spargă pentru a ieşi în aer. Cotiledonul se prelungește 


462 ÎNMULȚIREA PLANTELOR 


deasupra și dedesubtul punctului său de inserție pe tulpiniță şi o înveleşte. 
El rămîne totdeauna în sol şi are rol absorbant, absorbind substanțele orga- 
nice din albumen şi dîndu-le embrionului. 

Radicula sparge și ea coleoriza, iese şi se înfundă în sol, acoperindu-se 
cu numeroși peri sugători. Ea însă degenerează foarte curînd și este înlo- 
cuită printr-un mănunchi de rădăcini adventive care pleacă de la baza 
tulpiniței. 


Fig. 494, Germinaţia hipogce (după Fig. 495. Germinaţia grîului : 
Guilljermond). colp — coleoptil; colr — coleoriza (după Mascré). 


Un alt tip de germinație se întîlnește la plantele cu embrionul nediferen- 
țiat, cum sînt multe parazite (Cuscuta, Orobanche, Monotropa etc.). În 
timpul germinației, embrionul lor lipsit de cotiledoane își formează o tul- 
piniță la extremitățile căreia se diferențiază mugurașul şi radicula. 

Semințele de orhidee, de asemenea cu embrion nediferențiat, nu ger- 
minează decît în contact cu miceliul unor ciuperci, care, pătrunzînd în 
ele, excită țesuturile și provoacă înmulțirea acestora. Ca urmare, se formează 
din sămînță un fel de tubercul subteran cu rizoizi. La extremitatea supe- 
rioară a acestuia, la subsuoara unei prime frunze se dezvoltă un muguraș, 
care va da naștere tulpinii aeriene a plantei, la baza căreia vor apare rădă- 
cini adventive ; apoi, tuberculul dispare. 

